
IN LOC DE PREFAŢĂ 


Lucrarea de faţă este rezultatul unei experienţe didactice 
îndelungate, a unei munci de douăzeci şi ceva de ani, pe lângă 
universitățile din laşi şi Bucureşti. Este o încercare de a pune 
desvoltarea istoriei literaturii noastre într'un cadru mai apro- 
piat de literaturile popoarelor vecine. 

Aduc şi pe această cale viile mele mulțumiri domnilor asis- 
tenți universitari Jon Chiţimia şi Valeriu Ciobanu, care mau 


ajutat la corectarea acestei cărți. 


PARTEA ÎNTÂIA 


CONSIDERAȚIUNI GENERALE 
ASUPRA ISTORIEI LITERATURII ROMÂNE. 


Baza oricărei literaturi naționale este vieața spirituală a 
poporului, iar organul ei de exprimare este limba lui. Care 
au fost” particularitățile spirituale ale poporului în timpul 
când a luat naştere literatura noastră, care a fost vieața lui 
sufletească până în secolul al XV-lea? Sunt întrebări la care 
e greu de dat un răspuns astăzi. Incontestabil că poporul 
nostru a avut o literatură orală, că el şi-a avut cântecele şi 
naraţiunile lui înainte de literatura scrisă, cum au avut și 
alte popoare. Dar din acea literatură nu s'a păstrat aproape 
nimic în forma ei de atunci înafară de unele reminiscențe 
vagi din obiceiurile şi datinele noastre şi din cântecele noastre 
bătrâneşti. Deci, noi nu putem avea o idee clară despre limba 
în care vorbea: poporul nostru până la cele dintâi scrieri 
ale noastre, căci şi limbile popoarelor sunt supuse evoluţiei, 
iar cântecele noastre vechi n'au fost scrise de nimeni în ve- 
chime, ca să putem avea o idee despre limba vorbită atunci. 
Limba primelor noastre texte, oricât ar fi de apropiată de 
acea pe care o vorbeau strămoșii noştri, este o limbă cărtu- 
rărească, în care traducătorii, neavând uneori cuvintele 
necesare, introduc diferiți termeni de-a-dreptul din limba 
din care traduc. 

In ce priveşte vieața spirituală a strămoșilor noștri, se 
poate preciza numai că la începutul literaturii scrise, poporul 
românesc avea o conştiinţă de unitatea de neam, destul de 
desvoltată, întru cât el ajunge la forme politice care se mani-, 
festă în organizarea celor două principate. 

Factorii principali care determină naşterea şi desvoltarea 
unei literaturi, sunt natura şi împrejurările istorice. Natura, 
sau mai bine zis fatalitatea geografică, contribue la formarea 
caracterului. poporului, a temperamentului şi a înclinărilor lui 
sufleteşti. Șesul mănos al Dunării şi munţii din centrul țării 
noastre sunt leagănul românismului. Condiţiunile naturale 
de vieață determină ocupațiile principale ale poporului: păs- 
toritul şi agricultura. Jar aceste ocupaţiuni paşnice predispun 
la -o vieață liniştită. De aici înclinările Românului spre con- 
templaţie, spre poezie, de aici şi însuşirile lui artistice. 

Fatalitatea istorică, al doilea factor determinant în desvol- 
tarea vieții spirituale a unui popor, a avut un rol extrem de 
important pentru Români. Pământul nostru a fost arena 
unor invaziuni istorice, cum rar s'au întâmplat în altă parte. 
Așezat la marginea civilizaţiei europene, el devine un fel de 
scut de apărare al acestei civilizaţii. De poporul nostru se 
lovesc valurile năvălitorilor, prin el se strecoară hoardele din 
Răsărit spre Apus. lar mai târziu poporul nostru se pomenește 
înconjurat aproape din toate părțile, ca o insulă, de marea 
popoarelor slave. Acest fapt determină primele influențe 
asupra noastră și desăvârșeşte tipul nostru etnic. Lupta, fie 
activă, fie pasivă, pe care o “duce Românul în contra invada- 
torilor, căleşte caracterul lui şi cultivă energiile lui vitale. 

Influenţa celor doi factori, a naturii şi a împrejurărilor 
istorice, se suprapune unor însuşiri moştenite dela strămoșii 
noştri Daco-Romani. Sentimentul de ordine, de « rânduială », 
cum zice poporul, înclinările lui spre vieața culturală, spre 
civilizație — vioiciunea şi istețimea lui sunt moştenite dela 
aceștia. 

Toate acestea, luate la un loc, au format, în decursul mai 
multor veacuri, tipul etnic al poporului nostru, cu structura 
lui fizică şi cu însuşirile lui sufleteşti, şi l-au făcut apt pentru 
a-şi crea cultura lui proprie, limba şi literatura lui. 

Cu toate vicisitudinile vremurilor, cu toate influenţele bune 
şi rele, poporul nostru şi-a păstrat caracterul său latin. Astăzi 
nici cei mai înverșunați dușmani ai neamului nostru nu con- 
testă romanitatea lui. D- Sextil Pu şcariu, distinsul 
filolog român, susține că până prin secolul al IV-lea, în im- 

periul roman, din care făceau parte şi teritoriile locuite astăzi 
de Românii din stânga și dreapta Dunării, a existat o limbă 
pre-romanică. În timpul domniei împăratului Teodosie cel 
Mare, imperiul se împarte în două, și anume în imperiul 
roman de Vest și cel de Est. Legăturile dintre aceste două 
imperii slăbesc tot mai mult. « Stările noui produse prin 
migrațiunea popoarelor, întărirea elementului grecesc în con- 
ducerea afacerilor publice în imperiul de Est, așezarea Longo- 
barzilor în Italia de Nord și mai ales a Slavilor în Panonia 
şi în Peninsula Balcanică, au ca urmări: ruperea contac- 
tului Romanilor de Est cu al celor de Vest» 1). 

Această despărțire a dus la desfacerea limbilor romanice în 
două grupuri distincte și anume acel de Vest cuprinzând lim- 
bile: italiană, reto-romană, sardă, provensală, franceză, spa- 
niolă şi portugheză; și grupul de Est compus numai din limba 
română (a mai existat și limba dalmată veche, care a dis- 
părut) 2). + 

Poporul românesc aparținând celei mai vechi și nobile 
rase din Europa, se deşteaptă la o vieață politică şi culturală 
relativ târziu. Destinul istoric, despre care a fost vorba mai 
sus, luptele pline de eroism pe care le duce el cu fel de fel 
de asupritori, migrațiunile care se perindă pe pământul 
nostru şi care provoacă mișcări de populație dela șes la 
munte şi invers, fac ca o bună parte din vieața noastră isto- 
rică şi din trecutul nostru cultural, să se înnece în negura 
vremurilor, să dispară din câmpul de observaţie al cercetă- 
torului. Aceasta nu însemnează însă, că poporul românesc 
n’a avut o vieață culturală sub o “formă sau alta. 

Întârzierea apariței celor dintâi manifestări de literatură 
scrisă, nu este însă prea mare în comparaţie cu începuturile 
literare ale altor popoare. 

In țările din Apusul Europei, la toate naţiunile supuse 
bisericii catolice, cărțile cu caracter religios şi ştiinţific din 
Evul Mediu sunt scrise în limba latină, considerată una din 
cele trei limbi sfinte (alături de greacă și ebraică). Abia prin 


`) Sextil Pușcariu. Locul limbii române între limbile romanice. Acad. Rom. 


Discursuri de recepti i 
A ptiune. Bucureşti 1920, p. 23. 
23) Ibidem. d 

secolul al IX-lea și al X-lea, la unele popoare încep să apară 
frânturi de texte în limbile materne, care însă nu schimbă 
situația, căci limba latină s'a menţinut încă veacuri întregi 
după Renaștere în biserică şi în cărțile de ştiinţă, paralel cu 
limbile «profane ». In Franţa, unde feudalismul creează, ca 
și în alte țări apusene, condițiuni speciale de vieață, unde 
cavalerismul însuflețit de cele mai nobile idealuri, — al cu- 
rajului, al statorniciei în iubire, al credinței, — dă naştere 
unei literaturi, care exercită o mare influență asupra litera- 
turilor italiană, germană și engleză. Este vorba de « Chansons 
de geste», un fel de cântece de vitejie, frânturi de epopee 
națională. Subiectul acestor cântece sunt luptele din istoria 
Franţei, petrecute mai înainte şi păstrate sub forma de tra- 
diții şi de cântece populare, care se prelucrează mai târziu 
de truveri, poeţi care vagabondau dela o curte feudală la alta. 
Fondul istoric din epoca celor dintâi regi şi în special din 
dinastia carolingienilor este amplificat prin fel de fel de 
vestiri, care n'au nimic de a face cu istoria. Astfel, în cân- 
tecul « Charles Mainet » se oglindește lupta lui Carol Martel 
cu frații săi. Celebra epopee despre Roland (« Chanson de 
Roland ») descrie lupta lui Carol cel Mare în Spania cu 
Bascii, care a avut loc în anul 778. 

Iubirea nemărginită către «dulcea Franţă » este motivul 
principal al acestor cântece-epopei. Eroismul, credința față 
de Dumnezeu (toți dușmanii sunt numiți « Saracini necre- 
dincioși »), credința față de suveran, iubirea platonică față de 
femeie, — sunt temele favorite ale acestor cântece. Acest gen 
al poeţilor truveri cu timpul evoluează: se cântă luptele suve- 
ranilor cu vasalii, cruciatele; sunt şi parodii ale acestui gen. 
« Chansons de geste » însă n'au o vechime mai mare decât 
secolul al XI—XII-lea. Scrisul în literatura franceză se intro- 
duce ceva mai înainte. Incă la începutul secolului al IX-lea, 
soborul din Tours a luat hotărîrea să se traducă unele cărți 
religioase în limba poporului. Nu se știe dacă această hotă- 
rîre a fost dusă la îndeplinire, dar ceva mai târziu, în același 
veac, încep să apară texte scrise în franțuzește, iar în secolul 
următor se scriu mai multe opere moral-religioase, vieți ale 


sfinților (Sf. Alexe, Sf. Grigorie, Sf. Nicolae). 

« Chansens de geste » trec din Franța în Italia, unde tru- 
badurii îi dau un caracter specific italian şi unde acest gen 
de poezie este pătruns de un înalt idealism, care se resfrânge 
şi asupra pogziei lui Quido Quicinelli, alui Dante 
şi Petrarca. Tradițiile culturale latine în Italia sunt mai 
puternice decât oriunde în Apus. lată de ce limba italiană 
se introduce în literatură abia pe la jumătatea secolului al 
XIII-lea, cu toate că primele texte apar în limba națională 
în a doua jumătate a secolului al X-lea. 

In «Provence», regiune din Sudul Franţei, cu limba ei 
proprie, literatura începe din secolul al X-lea cu aceiași poeți 
trubaduri, care oploşindu-se pe la curțile diferiților suverani 
şi încurajați de ei, dau naştere la o poezie epică și lirică bogată. 
Cele dintâi scrieri apar în același veac, dar înflorirea litera- 
turii în limba provensală cade asupra secolelor al XII— 
XIV-lea. 

Cam același lucru se observă în Spania şi Portugalia, unde 
primele texte scrise apar în limba națională în secolul al 
XII-lea. La fel se întâmplă şi în Germania și în Polonia, 
unde primele «glose » în limba poloneză apar în secolul al 
XIII-lea, iar literatura propriu zisă începe să se desvolte abia 
în secolul al XIV-lea şi al XV-lea. 


IMPĂRȚIREA ISTORIEI LITERATURII ROMÂNE. 


E foarte greu a stabili anumite limite în vieața sufletească 
a unui popor, întru cât această vieață a colectivului omenesc, 
ca și vieața individului, se prezintă ca ceva neîntrerupt. Tot 
așa de greu este de a împărți istoria literaturii unui popor 
în epoci sau perioade, întru cât literatura este expresiune2 
acestei vieți sufletești a poporului, a conștiinței lui, care-şi 
rupe firul atunci când dispare poporul. Se înțelege că această 
vieață spirituală poate să aibă momente de intensitate și de 
ritmuri mai slabe, dar între diferitele stări ale ei există o legă- 
tură. Aceeaşi legătură o observăm şi în fenomenele literare. 
Nu se poate spune că între cronicarii noștri din secolul al 
XVII-lea şi între Gheorghe Şincai sau Nicolae Bălcescu, nu 
există nicio legătură. In evoluția literaturii există întotdeauna 

legături de continuitate. Cu cât scriitorul este mai mare, cu 
atât legăturile lui cu trecutul și viitorul sunt mai adânci. 
Un munte mare niciodată nu apare singur în mijlocul unei 
câmpii netede; ca să ajungi la el, treci peste dealuri mai mici. 
Un Eminescu nu este altceva decât sinteza unei evo- 
luții poetice de lungă durată. 

Din cauzele de mai sus, cercetătorii nu sunt întotdeauna 
de acord în ceea ce priveşte împărțirea istoriei literaturii. Și, 
totuși, punând la bază anumite principii, această împărțire 
se poate face. 

Când am trecut în revistă principalele lucrări cu privire la 
istoria literaturii 1), am insistat uneori şi asupra împărțirii ei; 
istoricii mai vechi ai literaturii împart literatura, de obiceiu, 
după genuri (Ar. Densusianu, de exemplu: proză, 
filosofie şi poezie). Cei mai recenți dau altă împărțire. Pro- 
fesorul Pascu împarte literatura noastră după veacuri; 
împărțire absolut nejustificată, întru cât, sfârşitul secolului 
al XVII-lea, de exemplu şi începutul celui de al XVIII-lea, 
nu se deosebesc prin nimic; din contră, formează un tot, o 
unitate aproape indivizibilă ca limbă, stil şi idei. Profesorul 
N. Iorga împarte istoria literaturii după curentele care se 
manifestă în anumite epoci (« Literatura slavonă », « Vechea 
literatură religioasă », « Intâii cronicari », cu subdiviziuni. Vol. 
II: « Epoca lui Cantemir », « Epoca lui Chesarie de Râmnic», 
cu subdiviziuni). O împărțire justă şi firească. 

Profesorul A. Procopovici împarte literatura în 
epoca veche, care cuprinde veacuri îndelungate până la sfârşitul 
secolului al XVIII-lea și începutul secolului al XIX-lea, 
«epoca nouă de repezi progrese ş Şi epoca modernă, care începe cu 
Sămănătorul ». Aceeaşi împărțire o face şi. Sextil Puș- 
Carr, justificând fiecare epocă şi adăugând şi epoca « con- 
temporană » începută dela războiul mondial, care a adus 
unirea tuturor Românilor. 

Dacă împărțirea literaturii nouă este discutabilă; dacă unii 
socot ca linie de demarcare între literatura «nouă» şi cea 
«modernă» pe marele Eminescu, epoca «Junimei», 


1) Şt. Ciobanu. Introducere în istoria literaturii române, Bucureşti, 1944. 
Ed. Casa şcoalelor. 

sau chiar apariția « Sămănătorului » nimeni din istoricii lite- 
raturii nu contestă împărțirea literaturii în cea vechesşi cea 
« nouă » sau « modernă » (cum o numeşte Ovid Densu- 
sianu). Intre literatura veche şi cea nouă se poate trage 
uşor o linie de împărțire. Literatura veche se deosebește de 
cea modernă, nu numai ca formă şi stil, ci şi ca spirit, ca idea- 
luri. Literatura veche, şi cea bisericească şi cea laică, este 
pătrunsă de idealuri religioase, de idealurile credinței orto- 
doxe şi cu toate că în ea găsim şi influențe apusene, în linii 
generale ea se desvoltă sub influența literaturii slavo-bizan- 
tine, deci, sub influența culturii Orientului. Spiritul, forma, 
stilul, sunt împrumutate din această literatură; pe când lite- 
ratura vremurilor nouă își îndreaptă privirile spre Apus şi 
intră cu oarecare întârziere în ritmul vieţii literare a acestui 
Apus, desvoltându-se în contact cu această literatură, repe- 
tând formele şi stilul care o domină. Literatura nouă nu mai 
este pătrunsă de idealuri bisericeşti. Idei de ordin social, 
național, estetic şi moral, stăpânesc această perioadă. Litera- 
tura 4 nouă » are un caracter laic. 


CREŞTINISMUL LA ROMÂNI. 


Cultura popoarelor europene are la baza ei creștinismul. 
Nu numai ordinea socială, care se întemeiază pe morala creș- 
tină, ci întreaga cultură spirituală și în parte cea materială, 
se desvoltă în trecut sub scutul bisericii. Literatura, filosofia, 
artele, — toate au pecetea spiritualității creştine. 

Poporul românesc a putut ieși din haosul istoriei la lumini- 
şurile civilizației, mulțumită unei culturi. Această cultură s'a 
născut şi s'a închegat sub umbra ocrotitoare a bisericii noastre. 
Arhitectonica bisericilor şi mănăstirilor, minunata noastră 
pictură bisericească, muzica şi în deosebi literatura noastră 
veche, — sunt mărturii că religia a fost factorul principal în 
desvoltarea vieţii noastre culturale. Istoria a acoperit cu un 
văl de negură epoca formării poporului român; nu ne-a 
rămas aproape nicio urmă din vremurile de după retragerea 
oştirilor romane, nimic din vieața culturală a acelor vremuri. 
Cuvintele a scrie, scriptură, carte, care au rămas în limba 

noastră în factura lor latină, arată că în țările româneşti şi 
de o parte şi de alta a Dunării, tradiția scrisului n'a murit 
niciodată. Datele filologice sunt dovezi că religia creştină pă- 
trunde în Dacia Traiană odată cu venirea oştirilor romane 
pe teritoriul ei și că între ostașii recrutați din toate provinciile 
imperiului și care se stabilesc în Dacia, erau și creştini. N. 
Iorga susține că în porturile din Scythia Minor, adică în 
Dobrogea noastră de astăzi, existau creştini de prin sec. al 
III-lea şi al IV-lea, care aveau și bisericile lor 1). 

Vechimea creştinismului nostru se vede şi din unele cu- 
vinte, din terminologia noastră bisericească, cum sunt Dum- 
nezeu, păgân, lege, Sânziana, Sântion, Sângiordz, Sâmedru, 
călindar, înger (din angelus), biserică, cruce 2). Săpăturile 
pe care le-a făcut Tocilescu lângă Turnul Severin, au 
scos la iveală o biserică de prin secolul al VI-lea, iar acum 
câțiva ani în urmă, la Cetatea Albă, s'a găsit de către 
profesorul Nicorescu, temelia unei biserici de prin se- 
colul al XI—XII-lea. O lumină cu totul neașteptată aduce 
în această privință, lucrarea regretatului prof. V. Pârvan?). 
Urme de şosele romane, care s'au păstrat dincoace și dincolo 
de Dunăre, dovedesc că vieața economică şi în genere circu- 
lația se îndreaptă spre apus, spre Italia de astăzi, iar nu spre 
Bizanţ; fapt care confirmă că între Dacia romană şi metropola 
ei existau legături foarte strânse. Din inscripțiile de pe dife- 
rite pietre mormântale, cercetate de către regretatul savant 
român, s'a constatat că în cuprinsul Daciei erau ostaşi din 
cele mai îndepărtate colțuri ale imperiului, ca Asia Mică, 
unde creștinismul ia avânt încă din vremile apostolice. In 
anul 235 un oarecare Aurelius Babus, de sigur Roman, sapă 
o inscripţie pe piatra funerară a soției sale Marina și a fiului 
său Aurelius Marinianus, din care, după părerea lui V. 
Pârvan, ar reieși că familia Babus, care a trăit în Dacia, 
era creştină: In literatura creştină din. secolul al 11—III-lea 
(de ex. Tertulian și Origen), se găsesc mențiuni că Dacia 
ar fi fost locuită şi de creştini. 


1) N. Iorga. Istoria bisericii românești şi a vieții religioase. Vol. I, 1928, p. 13. 
2) Idem, p. 14. 
3) V. Pârvan. Contribuţii epigrafice la istoria creștinismului daco-roman. Bucu- 
| ' s 
rești, I9II. 

In imperiul roman de Răsărit, creştinismul a ieșit biruitor 
în epoca lui Constantin cel Mare, fiind declarat religie oficială. 
Influenţa acestei religii nu putea să nu se râsfrângă şi asupra 
Peninsulei Balcanice. Dar, după părerea profesorului P â r- 
van, acela care a desăvârșit opera de creștinare şi de lumi- 
nare a Daciei Traiane a fost sfântul Nicetas, episcopul 
de Remesiana, un cunoscut scriitor al bisericii apusene 
(moare pe la anul 414). El ar fi propovăduit în cuprinsul 
Daciei, sau, mai bine zis, pe ambele maluri ale Dunării, cu- 
vântul lui Dumnezeu în limba latină şi ar fi avut un mare 
succes, din cauză că locuitorii cunoșteau această limbă. Această 
afirmaţie a profesorului Pârvan se bazează pe scrierile 
lui Nicetas, ca și pe scrierile lui Paulian, episcop 
de Nola (353—431). Se crede că Nicetas ar fi fost de 
origine Daco-roman și că el ar fi venit dela reședința lui 
de episcop ca să precumpănească propaganda misionarilor 
greci. 

Chiar dacă presupunerile profesorului Pârvan, cu pri- 
vire la caracterul pur latin al creștinismului nostru vechiu, 
le-am primi cu oarecare rezerve, rămâne necontestat, că la 
Daco-Romani şi mai târziu în perioada de formare a poporului 
nostru, a existat o vieață creştină. 

Părerile profesorului Pârvan găsesc confirmare în opera 
lui A. laţimirschi, cunoscutul slavist rus, de origine 
românească, care afirmă că în ținuturile Daciei lui Traian, 
creştinismul a existat aproape din vremurile apostolice şi 
nu s'a întrerupt până în secolul al XIV-lea, când se înfiin- 
țează mitropoliile țărilor noastre. Prof. laţimirschi își 
întemeiează părerea pe faptul că în programul politicei 
Romanilor din secolul al II-lea intra colonizarea provinciilor 
romane dela Dunăre cu locuitorii creștini, iar pe de altă 
parte, laţimirschi invoacă mărturiile literaturii biseri- 
ceşti, nu întotdeauna consecvente, că la soboarele ecumenice 
şi cele locale, iau parte episcopii de Tomis, de Nicopol, de 
Odissa, Durostor și din alte oraşe din dreapta şi din stânga 
Dunării; şi încă un argument important e că în Dacia lui 
Traian Şi Aurelian şi-au găsit moartea mai mulți martiri 
despre care vorbeşte istoria bisericească şi că într'o vreme 

creştinii din regiunile noastre erau supuşi la mari persecuții 1). 
laţimirschi aduce în sprijinul părerii sale și argumente 
filologice. 

Contactul pe care-l au Românii cu Slavii, începând cu se- 
colul al V-lea, legăturile cu ei de mai târziu, ne-au făcut să 
adoptăm forma creştinismului slavo-bizantin, la umbra căruia 
s'a desvoltat şi literatura noastră. 


CULTURA BIZANTINĂ ŞI ROMÂNII. 


Destinul istoric aruncă poporul românesc, după cum am 
spus şi în altă parte, în mijlocul lumii ortodoxe slave, ru- 
pându-l dela izvoarele fireşti ale culturii latine. Unii din 
istoricii noştri literari socotesc că «ortodoxismul nostru a 
fost evenimentul cu cele mai grave urmări pentru desvol- 
farea noastră culturală » 2). Nu este însă mai puțin adevărat 
că ortodoxismul contribue foarte mult la formarea individua- 
lităţii poporului românesc, la conservarea ființei lui etnice. 
Dacă populația din Ardeal, care a fost sub stăpânirea 
Ungurilor un întreg mileniu, n'ar fi fost ortodoxă, ci cato- 
lică, — ar fi putut ea să nu se contopească cu Ungurii, adică 
să nu dispară ca popor? Evident că nu. Și biserica orto- 
doxă, ca şi cea catolică, este pătrunsă de aceleași idealuri 
înalte ale misionarismului. Dar în propovăduirea cuvântului 
lui Dumnezeu, ea a fost mai îngăduitoare în ce priveşte 
întrebuințarea limbilor naționale în slujba religioasă, decât 
biserica romano-catolică. Dovadă avem activitatea lui Ciril şi 
Methodie pentru introducerea limbii slave, ca limbă de cult, 
operă pornită din inițiativa şi cu sprijinul bisericii oficiale 
greceşti. Cu tot caracterul religios și într'o măsură oarecare 
politic, al operei de introducere a scrisului la Slavi, Grecii 
sprijinesc cultura lor națională și nu se gândesc la grecizarea 
acestei culturi. Biserica ortodoxă grecească, de care depindea 
canonicește biserica română, nu se opune la opera de naţio- 


sa A H. Slunmupckii. Tpuropiă llamGnare. C. Merep6ypre. 1904, pp. 
2) Sextil Puşcarlu. Istoria literaturii române. Epoca veche. Ed. II, Sibiu, 
1930. 

nalizare a vieţii noastre religioase. Și aici este importanța 
mare a ortodoxismului pentru noi. 

D-l S. Puşcariu are dreptate acolo unde spune că 
ortodoxismul nostru ne-a rupt dela tradiţia culturală ro- 
mană, încătuşindu-ne în lanțurile culturii slavone, în care 
am fost ţinuţi un şir de secole. Inceputurile culturii noastre, 
ca şi la alte popoare, se fac sub anumite influențe; aceste 
influențe au venit dela Slavii ortodocși, vecinii noștri mai 
apropiați, care reușiseră să-și înjghebeze mai înainte de noi, 
o cultură proprie destul de puternică. 

Insă cultura popoarelor slave: a Ruşilor, Bulgarilor şi Sâr- 
bilor, nu este originală. Aceste popoare la rândul lor se găsesc 
sub tutela culturală şi în parte. politică a Bizanțului. Lite- 
ratura popoarelor slave, care începe din secolul al X—XI-lea, 
este uniformă, deci asemănătoare şi în cea mai mare parte 
tradusă din literatura bizantină. Din marea bogăţie a acestei 
literaturi, Slavii împrumută ceea ce se potrivea cu gradul 
lor de desvoltare. Deci, literatura slavă care a circulat la noi 
prin secolele al XIII—XVII-lea era de fapt o literatură 
bizantină. Nu ne vom putea adânci cunoştinţele în literatura 
noastră veche, fie cea scrisă în slavoneşte, fie acea în româ- 
neşte, dacă nu vom avea cel puţin o idee despre literatura 
bizantină. 

« Cine zice slavism, zice bizantinism, căci slavonismul nu 
era altceva decât trupul exterior mișcat de sufletul bizantin », 
zice prof. D. Russo?). 

Studiile regretatului profesor Demostene Russo, 
ale profesorilor N. Bănescu şi Vasile Grecu, au 
dovedit necesitatea cunoaşterii literaturii bizantine pentru 
istoria literaturii noastre vechi. « Românii-—spune D. Russo— 
care au fost influențați de Slavi, au primit însă direct sau 
indirect şi dela Bizantini, multe elemente culturale, sunt 
datori să studieze ambele culturi de care au fost influențați » 2). 

In timpul când popoarele slave au luat contact cu litera- 
tura bizantină (secolele IX—XIII), organis mul îmbătrânit al 
Bizanțului era încă un factor puternic al culturii. Știința și 


1) D, Russo. Elenismul în România. Bucureşti, 1912, p. 25- 
2) Ibidem, p. 6. 


16 STEFAN CIOBANU 


literatura se găsesc în declin, dar Bizanțul încă avea rezerve 
enorme de vitalitate. In secolele XI—XIII, la Bizanţ se de- 
semnează o mare mișcare culturală, care înfluențează şi cuge- 
tarea ştiinţifică din Apus, sau merge paralel cu ea. Cunoscutul 
bizantinolog F. Uspenschi caracterizează astfel im- 
portanța culturii bizantine din epoca ei de declin: « Nu vom 
insista asupra faptului că directivele din scolastica apuseană 
sunt împrumutate din sistemele bizantine. Noi afirmăm numai 
că complexul ideilor, în jurul cărora a circulat cugetarea euro- 
peană în perioada dintre secolele XI—XIII, era acelaşi ca 
în Bizanţ » 1). Pe când vastul imperiu roman din Apus cade 
pradă loviturilor barbare, pe când Europa întreagă este tur- 
burată de migrațiunile popoarelor și orice mișcare culturală 
se stinge pentru câteva secole, partea imperiului roman de 
Răsărit, cu noul ei centru, Constantinopolul, ia locul Romei 
şi duce mai departe tradiţiile culturale antice, adaptându-le 
la spiritul creştinismului. 

In secolul al IV-lea, când se desparte imperiul de Răsă- 
rit de cel de Apus, spiritul culturii vechi elene era încă viu; 
pe atunci existau încă școale de filosofie la Atena și în alte 
oraşe ale vechii Elade, precum şi în Alexandria şi în alte 
centre din Egipt şi Asia Mică. Triumful creștinismului 
asupra păgânismului din epoca lui Constantin cel Mare, a 
dus la formarea unei culturi creştine pe baza elementelor 
culturii antice şi a celei din Orient. Cultura bizantină ra- 
diază și în ţările din jurul Mării Negre şi a părţii de 
răsărit a Mediteranei. Vieaţa intelectuală niciodată n'a încetat 
în Bizanţ, în cursul celor mai bine de o mie de ani, până 
la prăbuşirea acestui imperiu, adică până la căderea Constan- 
tinopolului. Influența acestei culturi, în toate ramurile ei de 
activitate, a fost covârșitoare nu numai pentru Orient, ci și 
pentru Apusul Europei. Cultura medievală se alimentează din 
aceeași sursă, căci legăturile dintre Bizanţ şi Apus nu se rup 
definitiv niciodată; iar în timpul cruciatelor, luptătorii pentru 
idealurile creștine au rămas fermecaţi de splendoarea culturii 
bizantine. 


1) 9. Ycnencxiii. Borocnogcroe u dunocobcioe reuenie sb Busanriu 
XI — XII sbk. Xypu. Man. Håp. Ipoca. 1891, X 9, p. 39. a 

Din mişcarea culturală a Bizanțului a ieșit Renaşterea din 
Apus, căci Bizanțul a fost păstrătorul comorilor literaturii 
şi filosofiei antice, pe care le transmite Italiei şi celorlalte țări 
apusene. El are o influență mare asupra vieții politice și 
sociale, asupra dreptului, asupra artei întregii Europe. Chiar 
în ultimele veacuri ale existenței sale, Bizanțul avea şcoale bine 
organizate, cum era Academia din Constantinopol, şcoale 
pe lângă patriarhie și mănăstiri cu « didascali » vestiți. Bizanțul 
îmbogățește literaturile apusene cu o mulțime de povestiri, 
de scrieri morale, istorice, de legende, care în parte sunt crea- 
țiunile lui proprii, iar în parte sunt transmise din Orient, 
fiind prelucrate şi adaptate la ideile creştine. 

Aici, în Bizanț, se cristalizează dogmele creștine, căpătând 
o bază filosofică; aici se formează ritualul ortodoxismului; 
o întreagă literatură creștină filosofică, didactică, morală și 
poetică, vine să nuanțeze spiritul nouei culturi. 

Pe noi, Românii, ne interesează altceva. Căzând în sfera 
influenței Bizanțului prin intermediul Slavilor și direct prin 
legăturile canonice cu biserica ortodoxă din Constantinopol, 
noi împrumutăm mai întâi întreaga literatură bisericească 
— serviciul divin cu cărțile de ritual, cărțile cu caracter moral 
şi ascetic, operele sfinţilor părinți, cărți hagiografice după 
care vine şi literatura profană. 

Această literatură a fost scrisă în limba greacă, nu în cea 
clasică, ci în acel dialect comun (xow) S.eyroc), în care vorbea 
lumea civilizată la începutul erei creștine și în epoca bizantină. 

Literatura veche religioasă a Bizanțului se împarte de 
obiceiu în trei perioade: 

1. Acea premergătoare formaţiei politice bizantine, dela în- 
ceput și până la soborul din Niceea, adică până în anul 325. 
Este perioada de afirmare a creştinismului; în această epocă 
se scriu Evangheliile, Faptele Apostolilor, Evangheliile apo- 
crife, câteva scrieri de ritual bisericesc, scrieri apologetice şi 
polemice. 

2. A doua perioadă, perioada de aur a literaturii bisericești, 
a înfloririi ei, începe la formarea imperiului bizantin și se 
termină la sfârșitul secolului al V-lea. Este epoca formulării 
doctrinei creştine. 


2 A. R. — Studii şi Cercetări. LXXV. 

3. Şi a treia epocă, acea de declin, ține până prin secolul 
al VIII-lea, după unii, şi al IX-lea, după alții. 

Centrele mișcării literare creștine devin Constantinopolul, 
Alexandria, Antiohia. Autorii creştini se ridică în contra a tot 
ce este păgân, dar în marea lor majoritate ei trec prin şcoala 
înțelepciunii antice. In lucrările lor teologice, în special în 
dogmatică, ei utilizează formele vechi ale filosofiei antice, 
argumentația ei, dialectica ei. Cei mai vestiți propovăduitori 
bisericești cunosc bine mijloacele oratorice ale lui Demostene 
şi retorica lui Aristotel. Formele romanului antichității sunt 
folosite în lucrările hagiografice, iar lirica poeţilor antici ser- 
veşte de model poeţilor creştini. 

Legătura dintre literatura antică și cea creştină se vede 
din tragedia atribuită lui Grigore Teologul şi intitulată 
Hristos care sufere (Xp. náåsywv); ea este compusă din citate 
împrumutate dela Euripid. Romanul grecesc cu conţinut 
fantastic şi înclinări spre aventură (de ex. «Alexandria », 
« Varlaam și Ioasaf » etc.), influențează, după cum am spus, 
literatura hagiografică, adică literatura de biografii a sfin- 
ților. Vieţile sfinților sunt făcute după anumite reguli, în ele 
se repetă anumite motive; aproape totdeauna sfinții, de mici 
copii, nu se împacă cu situaţia lor de acasă; ei se ţin izolați, 
nu se joacă cu alți copii. Fug la mănăstire, unde starețul la 
început refuză să-i primească. După ce tânărul este primit 
în. rândul călugărilor, el este ispitit de diavol, care apare sub 
înfățișarea de diferite animale sau de femeie... Vieaţa sfân- 
tului Avraamii, scrisă de Efrem Sirul, spre exemplu, are o fabulă 
cu adevărat romantică. Avraamii încearcă diferite profesii: 
de militar, călugăr, misionar şi ajunge în cele din urmă 
episcop. El se retrage apoi în deșert. Fratele lui moare, lă- 
sându-i o fiică mică. Avraamii o creşte în deşert; aceasta 
devenind majoră, fuge cu un călugăr și se stabileşte în orașul 
Efes, unde duce o vieață ușuratică. După un an, Avraamii 
vede în vis o porumbiță înghițită de către un balaur, dar care 
peste un an iese nevătămată din gura lui. El a înţeles că este 
vorba de nepoata lui, Maria. Se duce la oraş și după oarecare 
peripeții, o găseşte şi o convinge să se întoarcă în deșert. 

Finalul — Maria călare pe un cal, iar starețul Avraamii ală- 
turi, pe jos, se întorc triumfal la sihăstrie. 

« Viețile Sfinților » în literatura bizantină se adună în co- 
lecții numite „patericuri. Existau « patericuri » cu biografiile 
sfinților şi ale oamenilor evlavioși, cu tendințe ascetice, în 
“care se intercalează fel de fel de povestiri, convorbiri cu 
oameni celebri ai bisericii. Cel mai vechiu pateric în limba 
greacă este acela a lui Palladie, episcop de Elinopol (360—430). 
Se numește « Aavoaixov». Al doilea pateric grecesc după 
vechime aparține lui Ioan Mosha de Sinaia (începutul sec. 
al VII-lea) și se numește « Aetuevăptov». Aceste colecţii de 
opere hagiografice au servit ca model pentru alte colecţii, 
cum a fost patericul de Egipt, de Sinaia, de Schit, patericul 
alfabetic şi cum a fost patericurile, prologurile şi mineiele 
ruseşti. In literatura veche românească, începând cu secolul 
al XVII-lea, se găsesc mai multe traduceri ale vieților de sfinți, 
parte din grecește şi parte din slavoneşte. Mitropolitul Do- 
softei tipăreşte în anul 1682—1686 cele 4 volume ale « Vie- 
ților Sfinţilor » 1). In Biblioteca Academiei Române se pă- 
strează mai multe manuscrise, care conțin patericuri de ori- 
gine grecească traduse în româneşte. Nu cunoaştem origi- 
nalele lor. Putem afirma numai, că unele din manuscrise, ju- 
decând după compoziția lor (aici găsim ca și în Lafsaiconul 
lui Palladie, Vieața lui Macarie de Egipet, Macarie de Ale- 
xandria etc.), sunt traduceri după Lafsaiconul lui Palladie, 
sau un derivat al lui, care se tipărește chiar la Bucureşti în 
anul 1760 sub titlul: Lafsaiconul întru care se cuprinde vieți 
pustniceşti de bărbați și muiari 2). De sigur că aceste cărți, ca 
şi întreaga literatură veche, în decursul veacurilor s'au modi- 
ficat, amplificându-se sau prescurtându-se. In limba româ- 
nească se găsesc şi câteva manuscrise cu traducerea « Pateri- 
cului » sud-rusesc dela Pecersca. In secolul al XVIII-lea se 
traduce de asemenea « Prologul » lui Dimitrie de Rostov. 
Vieţi ale sfinților intră și în « Minee», cărți cu slujbele 


1) I. Bianu şi N. Hodo ş. Bibliografia românească veche, "Tom. I. Buc., 1903, 
p. 240. 
2) Ibid., Tom. II, p. 150. 

sfinților, după zile în ordinea calendaristică pe anul 
întreg 1). 

Imnografie. Creștinismul a putut să aibă o răspândire atât 
de rapidă nu numai prin ideile lui înalte de egalizare între 
oameni, de simpatie față de cei oropsiți, de sacrificiu pentru 
un ideal, ci şi prin însufleţirea mare ce cuprinsese societatea 
de atunci, decepționată de idealurile vechi, precum şi prin 
înalta inspirație a. celor dintâi propovăduitori ai ideilor creş- 
tinismului. Serviciul divin în biserica ortodoxă se făcea cu 
un fast deosebit. Partea exterioară a ritualului se impunea 
prin mistica atrăgătoare şi prin strălucirea ei. Locul principal 
îl ocupă însă poezia adâncă ce pătrunde cântecele bisericeşti, 
cuvintele armonizate, ce vesteau noua învățătură. Literatura 
ortodoxă cunoaște un număr mare de scriitori bisericești, care 
prin lirica lor pătrunzătoare, prin înalta lor inspiraţie, se 
apropie de marii poeți ai omenirii. Majoritatea acestor lirici 
scriu în limba greacă, iar parte din ei, în siriană. 

Numărul scriitorilor creştini ortodocşi este foarte mare. 
Pe noi însă ne-ar putea interesa numai aceia dintre ei, care 
au fost traduși în românește şi au avut la noi o circulație 
oarecare. Dăm aici câteva nume: 

Clementie Alexandrinul (sec. I=IN 
gine Grec, poate din Atena, este tipic pentru primele veacuri 
ale creştinismului. Scriitor cu o cultură antică temeinică, bun 
cunoscător al filosofiei greceşti, în numeroasele sale opere, 
din care cele mai de seamă sunt Trilogia şi Pedagogul, încearcă 
să împace ştiinţa cu religia. El este şi un apologet înflăcărat al 
creştinismului. A scris un imn bisericesc de laudă, alcătuit 
după modelul celor greceşti, în spondee și dactile, ce se puteau 
cânta de două coruri (strofă și -antistrofă). 

Methodie, episcop de Patara (sec. III—IV), a lăsat un 
« Cântec al fecioarelor către Hristos Dumnezeu », cu însușiri 
poetice remarcabile, care aminteşte cântecele vechi despre 
înmormântarea lui Adonis şi ultimul cor din Antigona. 

Roman, «cântătorul dulce » din a doua jumătate a seco- 
lului al V-lea, este creatorul « condacurilor », a cântecelor 


3) Chesarie de Râmnic (Episcop). Mineele (12 vol.). Râmnic, 1767—1780. 

scurte pentru diferite sărbători. Despre el, legenda spune: 
« Creatorul condacurilor — minunatul Roman: el a căpătat 
acest dar dela Maica Domnului, care a venit la el când dormea, 
dându-i un sul (de pergament), pe care i-a poruncit să-l 
înghită. El a făcut așa şi imediat ce s'a deșteptat din somn, s'a 
dus la biserică şi a început să cânte: « Astăzi fecioara » (cântec 
pentru ziua de Crăciun). El a scris vreo 5oo de asemenea 
cântece, care se numesc condacuri, dela «xovrăuia » sau 
«xovĂdyuua ), o bucată de pergament pe care se scriau cân- 
tecele bisericești. 

Efrem Sirul, celebrul scriitor, bine cunoscut în lite- 
ratura noastră veche; a trăit în secolul al IV-lea şi a scris 
în limba siriană. El ne-a lăsat o serie de lucrări cu caracter 
exegetic și moral, din care unele s'au pierdut. 

Comentariile lui la Sf. Scriptură sunt scrise în proză; 
restul operelor sale, chiar cuvântările, sunt alcătuite în versuri, 
cele mai mukte în 7 silabe. Cântecele lui sunt imnuri de Cră- 
ciun (27), imnuri închinate bisericii (52), în contra ereziilor 
(56) etc. Poezia lui este însă pătrunsă de pesimism şi amin- 
teşte filosofia stoicilor romani. Ideea morţii domină această 
poezie: « Trece ziua — scrie el întrun loc — şi pe urmele ei 
vine alta, şi când nici nu te gândești, moartea stă la căpă- 
tâiul tău... Unde sunt înțelepții care au scris cărți și prin 
scrierile lor au umplut universul. Unde sunt aceia, care prin 
cuvintele şi creațiunile lor surprindeau lumea, o capturau 
prin înțelepciunea lor. Unde sunt aceia care se mândreau cu 
vestmintele lor scumpe ... Unde sunt aceia ce prin frumu- 
sețea lor provocau mirarea tuturor... Întreabă pământul, şi 
el îți va spune... Ei toți dorm aici în pământ, toți s'au 
transformat în țărână şi nu se poate deosebi unde este țărâna 
bogatului şi a săracului »... 

Operele lui Efrem Sirul se traduc în slavonește în 
primele veacuri după pătrunderea lor în mediul Slavilor, 
unele din ele în secolul al X-lea, în epoca țarului Bulgariei, 
Simeon. La Români aceste opere circulă întâi în slavoneşte și 


treptat se traduc, iar cântecele lui intră în uzul liturgic al 
bisericii noastre. 

Athanasie cel Mare, Patriarh de Alexandria, trăieşte 
în secolul al IV-lea şi duce o vieață plină de sbucium. Lup- 
tător entuziast pentru credință, el scrie lucrări « apologetico- 
dogmatice », ascetice, istorice şi de exegeză. Dintre aceste 
lucrări se remarcă patru « cuvântări » în contra ereziei arie- 
nilor, o «epistolă » a lui «către episcopii din Libia și Egipt», 
tradusă în slavonește de către Constantin, episcop al Bul- 
gariei prin secolul al X-lea, şi mai ales « Vieaţa Sf. Antonie », 
care a servit ca izvor de inspiraţie unor scriitori (Flaubert). 
In vieața Sf. Antonie cu o mare putere de sugestie, se zugră- 
veşte lupta Sf. Antonie cu demonii, care-l persecută din 
tinerețe, transformându-se în fiare și animale domestice. 

Unele din operele lui Athanasie intră în «patericuri ». 
In anul 1783, la Râmnic, apare în românește « Sinopsis- -ul, 
adecă cuprindere în scurt a cei vechi şi cei noi scripturi, a celui 
dintre sfinți, părintelui nostru Athanasie cel Mare» 1); 

Inainte de apariția acestei cărți, la noi se tipărește cartea 
intitulată « Intrebări bogoslovicești şi cu răspunderi adunate din 
scripturile Marelui Atanasie», Bucureşti, 1741 2). Probabil o 
nouă traducere a acestei lucrări apare la Iași în anul 1803 2). 
Autenticitatea acestor opere este însă discutabilă. 

loan Gură de aur (Hrisostom) (344—407), patriarh 
al Constantinopolului, este cel mai strălucit scriitor bisericesc 
şi cea mai populară figură din lumea ortodoxă. 

Autorul unei liturghii (poate numai atribuită lui) și al unui 
număr însemnat de epistole (240), loan Hrisostom este unul 
din cei mai mari oratori bisericeşti. In acest scriitor se găseşte 
o fericită îmbinare: erudiția largă, cugetarea adâncă, stilul 
exuberant şi forma aleasă. Intreaga lui operă este pătrunsă 
de un sentiment adânc de iubire față de oameni, în_deosebi 
față de cei păcătoşi şi față de sărăcimea de care era invadată 
capitala imperiului Bizantin. In opera lui se pun probleme 
de ordin social, despre robi şi oameni liberi, despre bogați 
şi săraci. El a rostit cuvintele: « Dumnezeu mai repede-i va 
auzi pe săraci decât pe cei drepți). «Eu nu voiu înceta», 


3) I. Bianu și N. Hodoş. Op. cit., Tom. II, p. 279. 
e 2) Ibidem, p. 54. 
3) Ibidem, p. 444. 

s 
spune el în altă parte, «de a repeta: dați săracilor și voiu fi 
întotdeauna acuzatorul acelora care nu dau » 1). 

In acelaşi timp, în lucrările lui loan Gură de aur 
găsim o notă de adânc optimism, de iubire față de vieaţă, 
față de natură. El idealizează vieața călugărească pentru mo- 
tivul că ea este departe de frământările zilnice şi mai aproape 
de natură. 

Nu se poate ști numărul exact al operelor lui Ioan 
Hrisostom; se crede însă că ele trec de o mie. Cea mai 
mare parte din ele formează omiliile lui, explicaţiile la Sf. 
Scriptură, cuvântările şi predicile, pe care el nu le scria 
personal, ci le rostea în fața tahigrafilor care le scriau. In 
afară de un mare număr de opere oratorice, care îi aparţin, 
«sub numele lui mai există încă peste şoo de cuvântări și 
omilii neautentice » 2). 

Opera lui loan Gură de Aur pătrunde la Slavii 
de Sud încă din timpul împăratului Simeon al Bulgariei, care 
alcătueşte din cuvântările lui Ioan un «sbornic», adică 
o colecție numită « Zlatostrui ». De asemenea, unul din cele 
mai vechi manuscrise slave din secolul al XI-lea şi anume 
Codicele de Suprasl (Codex Suprasliensis), conţine şi el 20 
de cuvântări ale lui loan Gură de Aur în Mineiul 
pe luna Martie. Menţionăm că profesorul Ilie Bărbu- 
lescu crede că manuscrisul acesta ar fi fost scris în cu- 
prinsul Daciei 'Traiane 8). 

Operele lui Ioan Gură de Aur, în special predicile, 
învățăturile şi cuvântările sale, pătrund şi în literatura slavă 
desvoltată în "Țările Românești. 

In numeroasele manuscripte care s'au păstrat în țările 
noastre, se găseşte un mare număr de scrieri din loan 
Gură de Aur). Mitropolitul Moldovei Dosoftei, 


1) M PoxnecrsBencrkin. Anemenrt CORDPEMEHHOCTU Bb CAOBaXE M Gecb- 
i E cuaia Benukaro. Ipuropia Borocnoga u loauna 8naroycraro. Mockea. 
pp- — 32. 
2) Pr. Cicerone lordăchescu. Istoria vechii literaturi creştine. Partea 
Il-a Iaşi, 1935, p. 125. P 
5 3) Ilie Bărbulescu. Curentele literare la Români în perioada slavismului 
cultural. Bucureşti, 1928, pp. 5—9. 
9 A. H. Ayumapcekiñ, Crassackis pPyKONUCU pPyMbIHCKAXb ŐHŐJİOTEKD. 


C. Ierepôyps. 1905 r., pp. 206, 297, 460, 461, 465, 716, 738, 751, 768, 199, 731. 
748, 781, 812, 844 etc. 

traduce din limba greacă în slavoneşte 35 de cuvântări din 
Hrisostom 1), traduceri pe care le trimite la Moscova. Din 
opera lui loan Hrisostom se traduce în românește, 
probabil, în secolul al XVI-lea. In orice caz, un «cuvânt» 
la Dumineca Paştilor, atribuit lui Hrisostom, se găseşte 
în Codex Sturdzanus şi în codicele 'Todorescu. Scrieri din 
Hrisostom se găsesc în compoziţia mai multor manu- 
scripte din secolul al XVII-lea şi din veacul următor. 

In anul 1691 « în vestitul oraş al măriei sale, în București », 
au ieşit la iveală Mâărgăritarele lui « Zlatoust », traducere din 
grecește făcută de către frații Șerban şi Radu Grece- 
ceanu, cunoscuții cărturari munteni 2). Această carte rea- 
pare la Bucureşti î în anul 1746 °). 

Alături de loan Hrisostom se pun de obiceru 
scriitorii bisericeşti sf. ierarhi Vasilie cel Mare și 
Grig omegi co Fo eiuli 

Cel dintâi, pe lângă scrieri cu un conținut moral, dogmatic 
şi practic, a lăsat şi o compoziție asupra celor « şase zile ale 
Facerii » (« Hexaemeronul »). In această operă, compusă din 
nouă cuvântări, autorul având ca scop preamărirea Creato- 
rului, își arată toată erudiția, toate cunoștințele din ştiinţele 
de atunci asupra universului, tot materialul științific lăsat 
Bizanțului de antichitatea clasică. Comentând textul biblic 
cu privire la crearea lumii (« La început a făcut Dumnezeu 
cerul și pământul»), Vasilie cel Mare îşi expune 
şi părerile sale asupra naturii, păreri care sunt la nivelul 
ştiinţei contemporane. 

Grigorie Teologul a lăsat şi el 20 de predici. În 
opera acestor doi scriitori, a lui Vasilie cel Mare 
şi Grigorie Teologul, se simte sufletul filosofiei 
lui Platon. Lucrările lor se semnalează în literatura ro- 
mânească din secolele XVIII—XIX 4). 

loan Scarariul, zis Sinaitul (sec. al VI-lea), în opera 
sa principală «xMuat » (scara), compusă din 30 de cuvântări, 

1) Şt. Ciobanu. Dosoftei, mitropolitul Moldovei. Traducere din ruseşte de, 
Şt. Berechet. laşi, 1918, p. 177. 

2) 1, Bianu şi N. Hodoş. Op. cit., Tom. |, p. 315- 


2) Ibidem., II, p.- 93. 
s) Pr. C. lordăchescu. Op. cit, pp. 151—165. 

arată 30 de trepte pe care le poate atinge omul în perfecțio- 
narea lui sufletească și morală. Prin auto-analiză sufletească, 
prin înfrânarea poftelor, prin lupta cu patimile, cu ajutorul 
voinţei, omul se poate ridica la cele mai înalte virtuți morale. 
Această carte a fost destinată în special călugărilor şi face 
parte din numeroasele opere cu caracter ascetic, care cir- 
culau în lumea veche în genere şi în special în cea ortodoxă. 

«Scara» lui loan Scarariul este bine cunoscută 
în literatura veche românească, sub numele de « Leastviţa ». 
O traducere din slavonește a acestei opere a fost găsită întrun 
manuscris din prima jumătate a sec. al XVII-lea; ea se atri- 
bue lui Varlaam, mitropolitul Moldovei 1). O altă tra- 
ducere a acestei scrieri, tot din slavonește, o face harnicul 
cărturar Vartolomeu Măzăreanul, stareţ al mă- 
năstirii Putna (sec. al XVIII-lea) 2). 

loan Damaschin, fost ministru al califului de Da- 
masc, scriitor din secolul al VIII-lea, bun cunoscător al filo- 
sofiei şi literaturii antice şi al lui Aristotel, în deosebi, 
este cel dintâi sistematizator serios al dogmelor creştine. 
Opera lui dogmatică principală este « Izvorul cunoștințelor », 
compusă din 3 părți: r. filosofia sau dialectica, 2. cartea 
heresiilor şi 3. expunerea dogmelor credinței creștine. 

loan Damaschin este şi unul din marii poeți ai 
bisericii creştine. El scrie o mulțime de canoane, tropare şi 
alte cântece religioase. Ca să pună ordine în cântările bise- 
ricești, loan Damaschin alcătueşte « Octoihul », aşe- 
zând cântecele pe 8 glasuri. Sunt celebre cântecele sale de 
înmormântare, pline de un adânc sentiment poetic şi de re- 
voltă în contra morții. 

« Octoihul » lui, amplificat și perfecționat de oamenii bise- 
ricii, a fost tradus în românește şi s'a tipărit de mai multe 
ori alături de celelalte cărți de ritual. « Cântecele » lui de în- 
mormântare, se traduc şi ele odată cu introducerea limbii 
românești în serviciul divin. Opera dogmatică a lui D a- 
maschin, care circula în vechime sub diferite titluri, se 
tipăreşte la Iaşi în anul 1715 în greceşte, sub denumirea de 


) Gh. Ghibănescu. în rev. 4 Arhiva, XXV, laşi, 1914. 
2) Biblioteca Acad. Române., ms. Nr. 2959 şi mss. lui Vartolomei Măzăreanu. 

« Arătarea credinţei ortodoxe » 1). In anul 1763, la Blaj, Ro- 
mânii uniţi tipăresc în latineşte Opera philosophica et theo- 
logica de Damaschin. Tot la laşi, în anul 1806, iese 
de sub tipar dogmatica lui tradusă în românește, sub titlul 
Descoperire . . . a pravoslavnicii credințe. 'Traducătorii sunt doi 
călugări, Gherontie şi Grigorie (ulterior Grigorie 
al IV-lea, mitropolitul Ungrovlahiei). Probabil că au existat 
traduceri românești făcute mai înainte. 

Andrei de Chesaria din Capadochia (sec. al 
VI-lea), este cunoscut prin Interpretarea Apocahpsului. Opera 
lui, într'o redacție ceva mai scurtă, apare la Slavii de răsărit 
prin secolul al XIII—XIV-lea. Pe la începutul secolului al 
XVII-lea, opera lui Andrei de Chesaria se traduce 
din grecește în limba ruteană (ucraineană) şi se tipăreşte, 
iar din această limbă ea se traduce în românește. Cunoaştem 
două manuscrise ale acestei traduceri (Bibl. Ac. Rom., nr. 
3721 din 1704 şi nr. 3520 din următorul an). 

La aceşti scriitori bisericeşti, care au pătruns și în litera- 
tura noastră veche, îl mai adăugăm şi pe Teofilact al 
Bulgariei. Grec de origine, cu o cultură teologică şi laică 
remarcabilă, Teofilact păstoreşte asupra Bulgarilor prin 
secolele XI—XII-lea. Din numeroasele lui lucrări se remarcă 
comentariul lui la Evanghelie (« 'Tâlcul Evangheliei »), care 
tradus în limba slavă, era foarte popular la noi în epoca sla- 
vonismului 2). Manuscrisele slave din ţările româneşti cu 
numele lui Teotilact datează din secolele XV—XVII. 
Erau foarte răspândite «precuvântările » lui Teofilact 
ia Evanghelii, care se găsesc traduse în românește prin se- 
colul al XVII-lea (Bibl. Ac. Rom. nr. 1327). In prima jumă- 
tate a secolului al XVIII-lea, episcopul de Râmnic, Da- 
maschin, traduce din slavoneşte întreaga operă a lui 
Teofilact, care circulă în mai multe manuscripte (Bibl. 
Ac. Rom. nr. 2592, B. 2759, 3314 şi altele), iar în anul 1805 
ea se tipărește la Iași de către mitropolitul Veniamin 
Costache3), sub numele călugărilor munteni Gherontie 


1, Bianu și N. Ho dios Op. cit, |, p. 50r 

2) A. H. Suumupcrii, CnaB. pyKOn. pymbinckaxb Gu6n. St. Petersburg 
1905 pp. 28 — 29, 103 —104. 

3) 1. Bianu şi N. Hodoș. Op. cit., II, p. 466.- 


ISTORIA LITERATURII ROMÂNE VECHI 27 


şi Grigorie, amintiți mai sus. Este evident că aceşti călu- 
gări munteni şi-au însuşit traducerea lui Damaschin epis- 
copul. i h 4 ă 

Este aproape cu neputinţă de a-i trece în revistă pe toți 
scriitorii bisericeşti din epoca bizantină. Înafară de cei câţiva 
scriitori pe care i-am enumerat mai sus, în literatura noastră 
veche au pătruns și alții. Și influența acestor scriitori a fost 
covârșitoare asupra concepției religioase a creştinilor din 
Răsărit şi de sigur şi asupra Românilor. Această literatură 
formează idealul creștinesc al poporului, iubirea față de 
oameni, jertfa de sine pentru binele obștesc, tendința spre 
perfecționare morală şi sufletească, neglijarea, înnăbuşirea a 
tot ce este pământesc pentru un ideal mai înalt. 


LITERATURA APOCRIFĂ. 


Literatura religioasă formează fondul învățăturilor creş- 
tineşti. Ea se răspândește cu binecuvântarea bisericii oficiale; 
este literatura recunoscută de către autoritățile bisericeşti. 
Paralel cu ea a existat o întreagă literatură aşa zisă « apocrifă », 
cărți interzise în biserică, dar care totuși erau cetite de către 
cărturari. Vom vorbi, mai departe, despre conținutul acestei 
literaturi, despre influența ei asupra vieții spirituale a poporului 
nostru. Aici menționăm numai că această literatură se naște 
şi se desvoltă în aceeași epocă bizantină (și înainte) odată 
cu cărțile sfinte. In primele veacuri ale creştinismului, cu- 
vântul « anóxpugoç » însemna «ascuns », «tăinuit »; cărți apo- 
crife însemnau cărți cu conținut adânc, misterios, cu adevăruri 
profunde, neînțelese de toți. In acest sens se numea « cartea 
apocrifă » şi Apocalipsul. 

Dar, odată cu stabilirea dogmelor şi cu apariţia ereziilor, 
cărțile apocrife sunt luate drept cărţi primejdioase credinței 
de care se folosesc ereticii, spre deosebire de cărțile canonice 
aprobate de către biserică (xovovwuă fifa). Cărţile apo- 
crife adeseori se atribue scriitorilor bisericești, sfinților pă- 
rinți; de aici ele se numesc şi «oev5erty papa» adică scrise fals. 
Urmele pe care le-au lăsat apocrifele în literatura veche, în 
folklor şi în artă sunt foarte mari. 

Apocrifele se strecoară adeseori chiar în cărțile liturgice, 
cum este de ex. « Trebnicul » lui Petru Movilă, tradus 
şi în româneşte de către Vartolomei Măzăreanu! 
(Nr. 2986) şi în care găsim, după cum semnalează istoricii 
literaturii ruseşti (VI. Peretz) şi o rugăciune pentru «femeia 
care naşte ». In multe cărți de rugăciune se găsesc şi nişte 
«rugăciuni şi canoane » ale lui popa Eremie şi popa 
Bogomil, personaje (poate o persoană cunoscută sub 
aceste două nume), care au formulat învățăturile ereziei bogo- 
milice în Bulgaria. 

Apocrifele au o influență mare şi asupra iconografiei. De 
exemplu: Bunavestirea. Maicii Domnului după Evanghelie se 
face în casă, unde Maica Domnului este surprinsă de către 
arhanghel cetind o carte. In unele icoane acest episod se 
înfățișează la o fântână, unde vine arhanghelul sub chipul 
unui tânăr frumos, episod zugrăvit după Protoevangheha lui 
Iacov, operă apocrifă. La fuga sfintei familii în Egipt se zugră- 
veşte sf. familie şi idolii care cad jos în fața lor etc. 

Originea apocrifelor se găsește în Orient, și anume, în Asia 
Mică, Egipt şi Grecia. In legătură cu evenimentele şi perso- 
najele descrise în Vechiul şi Noul Testament, circulau o 
sumedenie de versiuni orale, povestiri și legende, care ade- 
seori erau în contrazicere cu Scriptura. Cu alte cuvinte, 
apocrifele fac parte din epopeea vechiului creștinism. In 
secolul al II—III-lea după Hristos apar şi versiuni scrise: 
câteva evanghelii (vreo 13), sau pseudoevanghelii, epistole false 
ale apostolilor, povestiri despre Maica Domnului, precum şi 
legende despre unii sfinți (Sf. Gheorghe, Teodor Tiron). Pe 
de altă parte, în compoziția Bibliei sunt şi cărți care au fost 
contestate (Istoria lui 'Tovie, Esdra, Iudif). Narațiunile Orien- 
tului se împletesc cu povestirile despre personajele biblice, 
despre Adam şi Eva, Moise, Solomon, David etc. Conti- 
nutul acestor apocrife era din cele mai fantastice. Elese 
răspândesc în literatura greacă, de unde trec în Apus. 

Biserica grecească duce luptă cu literatura religioasă, care 
nu era în acord cu dogma creştinismului. Se fac încercări de a 
stabili, care din cărțile sfinte sunt bune și care sunt primej- 
dioase. Soborul ecumenic din Laodichia, secolul al IV-lea, 

vorbeşte despre cărţi interzise. In secolul al VIII—X-lea în 
literatura bizantină circulau liste cu cărți interzise, sau cu 
cărți false și adevărate. Patriarhul Constantinopolului N i- 
chifor (sec. VIII—IX) dă un registru de cărți sfinte în 
lucrarea sa Stihometria librorum sanctorum. 

Asemenea registre de cărți apocrife se găsesc şi în litera- 
turile popoarelor slave ortodoxe, cele mai vechi datând de 
prin secolul al XI-lea (« Izbornic - Sviatoslava »). Cel mai 
complet index datează din secolul al XIV-lea şi se găsește 
întrun « Nomocanon ». In unele din aceste registre intră și 
cărți profane, — ca « Gromnicul », « Lunicul » Un asemenea 
registru de cărți, adevărate şi false, tradus din slavoneşte în 
secolul al XVII-lea, se găseşte și în limba românească, după 
cum am.menţionat mai înainte. 

Istoriografia. Bizanțul continuă tradiția frumoasă a litera- 
turii istorice, inaugurată cu atâta succes de istoricii antichi- 
tătții. In acest domeniu se distinge un șir lung de personalități, 
de istorici şi cronicari, care ne lasă date cu privire la eveni- 
mentele de atunci, de valoare istorică şi etnografică. In des- 
voltarea istoriografiei bizantine se remarcă câteva perioade. 
Un istoric tipic pentru secolul VI—VII este Teofilact 
Samocata. Constantin Porfirogenitul este 
un animator în domeniul istoriografiei. Sub el se încearcă a 
se face un bilanţ al trecutului, de a se trece în revistă eveni- 
mentele din istoria Bizanțului. El îi încurajează pe cronicari, 
susține opera lor,şi scrie şi personal, după cum scriu şi alţi 
cronicari de viță domnească. T 

Dar Înafară de aceste cronici, care au un caracter mai mult 
științific şi care țin de tradiția clasică, există și cronici popu- 
lare: sunt cronicile universale, care se încep cu facerea lumii, 
fac ceva din istoria biblică, vorbesc de antichitate, ajung la 
Bizanţ și termină de obiceiu cu timpurile în care sunt scrise. 
Cronicarii se opresc asupra oamenilor celebri, asupra întâm- 
plărilor miraculoase, evenimentelor cosmice (eclipse de soare, 
de lună, cutremure). 

Pe noi ne interesează mai mult aceste cronici, căci ele au 
pătruns și în literatura noastră. Așa este cronica universală 
a lu loan Malala din Antiohia (sec. VI—VII), pe 

care el o numește « xpovoypagta», o istorie populară, pătrunsă 
de ideea religioasă, care se începe cu facerea lumii şi se ter- 
mină cu anul 563 d. H. 

O altă cronică, bine cunoscută în lumea ortodoxă, era aceea 
a lui Gheorghe Amartola, scriitor din secolul al 
IX-lea, care în 4 cărți descrie istoria universală începând-o 
dela Adam și până la anul 842. 

Al treilea cronicar bizantin, din epoca declinului culturii 
bizantine, este Constantin Manasses (sec. al XII-lea), 
care scrie în versuri cronica sa 4 Xvvojoie torpixh». Şi el 
începe cronica dela Adam şi o continuă până la anul 1081. 
Toate aceste trei cronici au avut o mare răspândire la Slavi; 
din aceste cronici, cea mai apreciată era opera lui Con- 
stantin Manasses şi nu atât pentru însuşirile ei ştiin- 
ţifice, cât pentru calitățile ei literare. In cronica lui M a- 
lala, în redacțiile slavonești, ca şi în cele grecești, intră 
« Alexandria » iar în cronica lui Manasses «Istoria 
Troiei». Cronicile lui loan Malala, Gheorghe 
Amartola şi Constantin Manasses au fost 
cunoscute cărturarilor noștri vechi. Alcătuitorii cronicilor sla- 
voneşti cu privire la "Țările noastre, cronicile lui Macarie, 
Eufimie şi Azarie, cronica dela Putna şi Bistrița, 
fără îndoială au suferit influența acestor cronici prin Slavi 
sau prin prelucrări grecești mai nouă, cum a fost acea a 
Ii oteru de M onem basia şi a lui, Cigala 
Prof. I Bogdan a dovedit că cronicarii noștri Macarie 
şi Azarie împrumută din Manasses pasaje întregi. 
Pe acelaşi Manasses se întemeiază și cronica lui Moxa 
din anul 1620, intitulată « De începutul lumieei dentăiu ». 

In rând cu apocrifele se pune și literatura imaginară, fel 
de fel de povestiri sau romane, care își capătă forma lor defi- 
nitivă în literatura bizantină. Originea acestor povestiri și 
romane se găsește în narațiunile Orientului, în tradiţia cla- 
sică şi în idealurile creştine. Povestirile Orientului cu dialo- 
gurile lor, cu alegoriile şi pildele lor, cu interpolări de nuvele 
se amestecă cu tradițiile antice greceşti, cu idealurile ascetice 
ale creştinismului, cu elemente fantastice din literatura popu- 
lară și cu motive din apocrife. Din aceste povestiri face parte 

romanul « Alexandria » una din cele mai populare cărți din 
lume, redactată în epoca alexandrină și amplificată cu motive 
noui în diferite epoci 1). Această operă circulă în patru re- 
dacții la popoarele slave, de unde pătrunde şi în literatura 
noastră veche. 

Alături de « Alexandria » stă «istoria Troiei » (« Troada »), 
operă care circulă paralel cu epopeea lui Homer şi care intră, 
după cum am spus mai sus, în compoziţia unor cronici bi- 
zantine, cum este aceea a lui Manasses, prelucrată în 
românește împreună cu cronica acestuia din urmă de către 
cronicarul muntean Mihail Moxa (Moxalie). 

Tot din această categorie de cărți fac parte « Vieaţa şi pil- 
dele lui Esop », un roman popular de o mare răspândire; 
- « Preaînțăleptul Archirie și Anadan » un alt roman. Prin 
literatura bizantină au trecut romanele venite din Asia şi 
adaptate la concepţia creştină, cum este romanul de origine 
indiană, care se poate ceti şi astăzi cu interes, Varlaam şi 
Ioasaf, tradus în limba românească din slavonește de către 
Udrişte Năsturel. Fondul povestirii îl formează 
vieața lui Budha, elementul creştinesc este însă atât de pu- 
ternic în acest roman, încât opera aceasta se atribue lui loan 
Damaschin (sec.al VIII-lea), deşi unii din bizantinologi 
(Krumbacher) cred că opera își capătă forma în care a fost 
transmisă lumii creştine, cu un veac mai înainte de loan 
Damaschin şi anume prin secolul al VII-lea. 

De aceeași origine indiană este și romanul « Sindipa», 
adaptat la spiritul nou în Bizanț prin secolul al XI-lea, de 
unde se răspândește la popoarele slave ortodoxe, în Apus şi 
la noi. 

Tot în epoca bizantină apar cărți astrologice și de ştiinţe 
naturale. Din aceste cărți fac parte « Gromovnicul », tradus 
şi tipărit în româneşte în anul 1705 a doua oară 2) şi « Fizio- 
logul », o carte cu ştiri despre animale şi păsări cu explicația 
simbolicei lor şi cu o lungă istorie în literaturile apusene, 
operă care a avut o mare trecere şi în literatura noastră veche. 
Antologia « Mecca », « Albina », o culegere de citate şi po- 


=) N, Cartojan. Alexandria în literatura românească. Bucureşti, 1922. 
=) I. Bianu şi N. Hodoş. Op. cit., II, p. 107. 

vestiri morale, de poveţe din diferiți scriitori bisericeşti 
laici, creștini şi păgâni, alcătuită prin secolul al VII-lea și 
prelucrată mai târziu. In româneşte se tipărește în anul 
1700 la Snagov, după un text grecesc prelucrat după o redacție 
italiană, sub numele de «Floarea Darurilor » (Albinuşa) +). 


“n 
AL 3 


LITERATURA SLAVĂ LA ROMÂNI. 


In capitolele precedente am relevat faptul că Românii 
prin forța împrejurărilor au ieşit la luminișul unei vieți cul- 
turale proprii relativ târziu; cu alte cuvinte, literatura noastră 
nu are vechimea literaturilor apusene şi nici pe acea a popoa- 
relor din Orientul Europei. Poporul românesc a avut într'o 
oarecare măsură soarta popoarelor catolice neromane (Un- 
gurii, Polonii, Germanii, Cehoslovacii), care prin aplicarea 
teoriilor «limbilor sfinte» au fost oprite multă vreme de 
a se manifesta în literatură. Românii au fost nevoiți să-şi 
înceapă scrisul lor în limba slavonă, limba vecinilor lor orto- 
docşi şi întreaga cultură spirituală a Românilor este îmbră- 
cată la început în haină slavonească, deși ca spirit şi ca ten- 
dințe, această literatură este, după cum am văzut, bizantină. 
Be deasupra solului nostru național se suprapune un strat 
de cultură străină, care înnăbuşă pentru mult timp orice mani- 
festare culturală proprie şi care lasă urme adânci în sufletul 
poporului nostru. Această cultură acopere fondul nostru na- 
tional, îl ține încătuşat timp de câteva veacuri. Se înțelege 
că poporul îşi cânta cântecele lui în limba pe care o vorbea, 
se ruga lui Dumnezeu şi se judeca în. aceeaşi limbă, fiindcă 
el nu cunoştea limba care se strecurase în biserică şi în can- 
celariile domnești. 

Intreaga epocă slavonă formează cea mai dramatică pagină 
din istoria poporului nostru. Faptul acesta însă este o reali- 
tate istorică, ce nu poate fi neglijată. Unii din istoricii litera- 
turii noastre dau prea puțină importanță acestui capitol din 
literatura românească. După părearea noastră, această lite- 
ratură nu poate fi nesocotită pentru motivul că ea s'a des- 


1) Ibid., |, p. 393. 

voltat pe terenul românesc, a fost scrisă de Români, sau de 
Slavi aclimatizați la noi şi a fost destinată pentru Români. 
De sigur că această literatură nu îndeplinește o funcţie de 
literatură, nu are aproape niciun rol social şi intelectual. 
Urmele ei însă se pot găsi nu numai în limba poporului, ci 
şi în literatura lui orală.. Unele din motivele poeziei noastre 
populare, în special celei religioase, au trecut la noi înaintea 
apariției * celor dintâi traduceri în românește. Cărturarii 
noştri, copiștii de cărți slavoneşti, preoții și călugării, nu 
puteau să nu împărtășească şi celor ce nu știau slavonește, 
din conţinutul cărților pe care ei le puteau ceti. 

Pe de altă parte, literatura noastră izvorăşte din cea slavă; 
cele dintâi cărți se traduc din slavoneşte. Bogata noastră 
literatură istoriografică la început se scria în slavoneşte, un 
fapt de o importanță extrem de mare. Popoarele care şi-au 
avut începuturile culturale în altă limbă decât cea naţională, 
își încep istoria literaturii cu operele scrise în limba străină 
în care au fost nevoiți să scrie. Nimănui din istoricii literaturii 
poloneze nu-i vine în gând să lase la o parte întreaga literatură 
latină înflorită pe teritoriul polonez, să nu vorbească despre 
cronicarul Gall, sau istoricul Kadtubek, despre Ko- 
pernik, sau să nu pomenească despre versurile latine ale 
lui Callimah, italian de origine (Filippo Buonaccorsi da 
Geminiano), pentru motivul că ei au scris în lim latină, 
iar unii din ei nu erau polonezi de origine (originea poloneză 
a lui Kopernik este discutabilă). Și atunci de ce noi 
să nu vorbim despre un Grigore Ţamblac, scriitor 
original, este drept, străin de neamul nostru, care a scris 
pentru Români în Moldova lui Alexandru cel Bun? 

Istoria până astăzi n'a putut preciza când şi în ce împre- 
jurări Românii au luat primul contact cu Slavii. Inceputurile 
istoriei popoarelor slave sunt tot atât de puţin cunoscute 
ca şi începuturile istoriei noastre. Este cert însă un fapt, că 
Slavii intră în legături cu noi în perioada când Românii nu 
erau încă formați ca popor, iar Slavii nu ajunseseră la dife- 
rențierea lor în mai multe ramuri, adică în epoca vieţii lor 
cunoscute sub denumirea de paleoslavă, când popoarele slave 
aveau o limbă comună. 


3 A. R. — Studii şi Cercetări. LXXV. 

Prin secolul al V-lea, iar după alţii chiar în al IV-lea +), 
Slavii se strecoară din spre părțile Nord-Estice ale Europei, 
unde se crede că ar fi fost leagănul lor (după unele teorii) 
şi poposind prin părțile noastre un timp mai mult sau mai 
puţin îndelungat, trec Dunărea şi se aşează în Peninsula Bal- 
canică, unde locuiau și Români. 

Denumirile geografice slavoneşti ce s'au păstrat în țările 
noastre (Bistriţa, Tecuci, Dolj-Dolnii Jiu, Gorj-Gornii Jiu, 
Crasna etc.), precum şi un număr de cuvinte păstrate în limba 
noastră în ferma cum ele se pronunțau în epoca paleoslavă 
(muncă, luncă, rând etc.), dovedesc că Românii au stat cu 
Slavii întrun contact mai mult sau mai puțin îndelungat, 
iar unele forme ale vieții noastre politice şi sociale (de exemplu 
cnezatele, voivodatele), care au lăsat urme şi în istoria drep- 
tului românesc, ne arată că acest contact a fost foarte strâns, 
a fost poate întrun timp chiar o conviețuire comună. Aici 
nu este însă locul să facem istorie și filologie, care ar lămuri 
într'o măsură oarecare raporturile Românilor cu Slavii din 
acele vremuri întunecate. Pe noi ne interesează epoca mai 
târzie, când cultura popoarelor slave începe să se reverse 
asupra țărilor noastre. 

Slavii din dreapta Dunării, imediat după așezarea lor acolo, 
au fost puşi în situația de a avea legături cu imperiul bizantin, 
intrând sfera lui de influență politică și culturală. Pe teri- 
toriul Bulgariei s'au găsit circa şo de pietre din epoca primi- 
tivă a culturii bulgare cu inscripții în limba vorbită greacă 2). 
Hoardele lor neorganizate, dar ca orice hoarde barbare pline 
de îndrăsneală, prin incursiunile lor în: regiunile bizantine, 
dădeau mereu de lucru conducătorilor imperiului. Și Bizanțul, 
căruia nu-i convenea să rămână în situația de luptă permanentă 
cu aceşti barbari prădalnici căuta să-i îmblânzească prin pro- 
paganda culturală și religioasă. 

In secolul al VII-lea, Slavii de Sud au fost cuceriţi de către 
Bulgari, popor de rasă turanică, venit de pe Volga (de aici şi 


`) I. Bărbulescu. Curentele literare la Români în perioada slavismului cultural, 
Bucureşti, 1928, p. 1. 

*) Ipod. B. BemesnieBv. [lewpBoGearapcku Hannucu. „TOAAmuHuk» Ha 
Codincru Ha yHnBepcurerr“. Ku. XXXI. 1934. 

denumirea lor), sub conducerea lui Asparuch. Acest cuceritor 
pune, bazele statului bulgar; hoardele lui însă, inferioare sub 
raportul culturii Slavilor atinşi de cultura bizantină, la rândul 
lor se asimilează cu ei, împrumutând dela ei limba și obice- 
iurile lor. ` 

In a doua jumătate a secolului al IX-lea, Bulgarii formați 
ca popor, în mare parte creștinați chiar, se declară în ‘mod 
oficial popor creştin sub domnia regelui Boriss Mihail. Odată 
cu aceasta se pun și bazele culturii lor naționale. 

Literatura care se naşte la Bulgari este o literatură comună 
tuturor Slavilor ortodocşi, este cea dintâi manifestare a scri- 
sului la Slavii ortodocşi, de unde se răspândește la Ruşi şi la 
Sârbi. Inceputurile acestei literaturi sunt legate de numele a 
doi greci, fraţii Ciril (Constantin 827—869) şi M e- 
thodie (mort în anul 885), de origine din Salonic, fapt 
care a dat naştere la ipoteza că acești apostoli ai aavenenaii 
ar putea să se tragă din Români macedoneni (|. Fr ăia). 
Oameni cu o cultură înaltă și cu o situaţie bună în vieața 
imperiului bizantin, ei renunţă la demnitățile pe care le deţi- 
neau şi îşi consacră munca ideii răspândirii creştinismului 
printre popoarele slave. Ei alcătuesc alfabetul slavonesc, aşa 
zisa cirilică, pe care-l întrebuințează Românii până pe la 
mijlocul secolului al XIX-lea. Profesorul I. Bărbulesc w 
alături de mai mulți slavişti (B. Kopitar, Schafarik, 
Grigorovici etc.), crede că Ciril şi Methodie 
alcătuesc alfabetul aşa zis glagolitic, iar cel cirilic ar fi fost 
inventat de către continuatorii operei lor în Bulgaria în secolul 
al X-lea 1). Alfabetul glagolitic, ale cărui urme se găsesc în 
Psaltirea Scheiană şi în Codicele Voroneţian, are asemănare 
cu cel cirilic, dar este ceva mai complicat şi se întrebuințează 
în vechime la Bulgari și Croați, paralel cu cel cirilic, adeseori 
redând aceleași texte. "Acest alfabet însă a avut o circulaţie 
cu mult mai restrânsă, răspândindu-se în special la Slavii 
catolici din Dalmația, unde după părerea unor slaviști, el ar 
fi fost chiar inventat 2). Majoritatea oamenilor de știință în- 


1) I. Bărbulescu. Op. cit., p. 128 şi A. H. [lrimur, M. B. CnacoBnur. 
HcropiA CHOBAHCKUXE mmreparyp'e, ie; rerep6ypr. 1879, vol. |, p. 39. 
2) Ibidem, p. 39- 

clină spre părerea că, alfabetul cirilic a fost alcătuit după un 
model al scrisului grecesc, care varia dela provincie la pro- 
vincie. 

Opera principală a lui Ciril şi Methodie a fost 
traducerea cărților mai importante din Sf. Scriptură şi răs- 
pândirea creștinismului între Bulgari (Methodie) şi între 
Slavii din Moravia. In urma intervențiilor făcute la Roma 
de către Ciril, papa recunoscu limba slavă, ca limbă în 
care se pot scrie cărțile bisericești. 

In secolul următor, opera începută de către cei doi frați 
continuă. Elevii lor fugiți din Moravia, din cauza persecu- 
țiilor catolicilor, vin în Bulgaria, unde sub țarul Simeon, 
jumătate grec şi jumătate bulgar (892—927), se desfășoară o 
mare operă de transplantare a literaturii religioase greceşti 
în limba slavă. Se traduc aproape toate cărțile bisericeşti, 
care mai târziu se răspândesc la popoarele slave ortodoxe, 
la Sârbi şi la Ruşi şi care se introduc și la noi. Limba în care 
au tradus Ciril şi Methodie și discipolii lor, care au 
activat în «epoca de aur» a literaturii bulgare, este limba 
vorbită de Slavii din dreapta Dunării; întru cât între limbile 
slave atunci nu era o deosebire mare, ele fiind dialecte ale 
limbii comune slave, limbă în care s'au făcut primele tra- 
duceri ale cărţilor sfinte, devine limbă bisericească, sau mai 
bine zis limba literară, a scrisului, a bisericii, la toate popoa- 
rele slave ortodoxe. Ea nu este nici bulgară, nici sârbă și nici 
rusă, ci îşi are denumirea de limbă slavă veche, devenită 
ulterior limbă bisericească comună ortodoxiei slave. Această 
limbă trece şi în cărțile slavone scrise în "Țările Româneşti, 
fie direct dela Bulgari, fie dela Sârbi sau Ruşi. 

Influența culturii greceşti asupra Bulgarilor se intensifică 
după cucerirea lor de către Greci în anul 1018, când împăratul 
Vasilie Bulgaroctonul transformă Bulgaria în provincie gre- 
cească şi când Ohrida devine centrul vieții religioase a Bul- 
garilor, cu arhiepiscopi greci și cu tendința de a greciza 
populația slavă. Impărțirea bisericilor, în cea dela Răsărit ŞI 
cea dela Apus (în anul 1054), a întărit şi mai mult poziția 
Grecilor în Bulgaria. Dominația Grecilor asupra Bulgariei a 
ținut până în anul 1185, când familia românească a Asa- 

neştilor reușește să întemeieze aşa zisul al doilea imperiu 
bulgar, sau Româno-Bulgar, scăpându-i pe Bulgari de sub 
„egemonia grecească. 

In secolele X—XII la Bulgari se traduce de către elevii 
lui Ciril şi Methodie, fugiți de persecuțiile catoli- 
cilor în Bulgaria, înafară de Evanghelie, Psaltire, Faptele 
Apostolilor şi învățături din loan Gură de Aur, Gri- 
conie edloguil, Efrem Situl, Ciu de leru- 
salim, Teodor Studitul, «Scara» lui loan Sca- 
rarul, «Prologul» (vieţi ale Sfinţilor), «Paleia » etc. Se 
traduc de asemenea cronicile lui loan Malala, Gheor- 
g he” Amialt Pola si Constantin -Manassas 
precum și mai multe scrieri apocrife și unele opere din lite- 
ratura profană (« Alexandria », « Istoria Troiei », « Varlaam și 
Ioasaf » etc.). Sa remarcat de către istoricii literaturii, că 
epoca de « înflorire » la Slavii de Sud n'a dat opere originale, 
cù excepţia unor compilații dê pe modele bizantine, cu totul 
neînsemnate (a lui Climent, episcopul « Slavilor», a lui 
Gorazd, Naum, Anghelar și Sava, precum și a lui Ioan, 
Exarchul Bulgariei), pe de altă parte, nu se traduce nimic 
din ceea ce reprezintă știința în Bizanţ. De exemplu, din 
operele istorice se traduc numai cronicele populare, care au 
mai mult un caracter literar decât științific, cum sunt cele 
ale lui I. Malala și Gh. Amartola, iar mai târziu 
ale lui C. Manasses. Notăm acest fapt, pentrucă şi 
literatura noastră veche are același caracter, pentrucă şi la 
noi circulă cam aceleași cărți. 

In legătură cu epoca mai veche a literaturii bulgare, e 
nevoie să amintim de o mişcare religioasă cunoscută sub 
denumirea de Bogomilism, mișcare care ar fi avut repercu- 

“siuni și asupra literaturii noastre. Este vorba de o erezie 
dualistă, adusă din Asia și cunoscută și sub numele de erezie 
a «4 pavlicienilor », a « messalienilor » sau a « maniheilor ». Ea 
se răspândește printre Bulgari odată cu creștinismul. În secolul 
al X-lea ea se întăreşte, iar prin secolele XII—XIII bogo- 
milismul pătrunde în mai multe țări ortodoxe şi catolice, 
ajungând până în Franţa, unde el este cunoscut sub numele de 
« Bulgarorum haeresis ». Numele acestei erezii s'ar trage dela 

popa Bogomil, întemeietorul și organizatorul ei în Bulgaria 
în secolul al X-lea. Unii presupun că numele « Bogomil » 
(cel drag lui Dumnezeu), a fost dat de către eretici popii 
Eremia, care ar fi dat învățăturilor bogomilice un ca- 
racter pronunțat slav. Bogomilii învață că această lume a 
fost creată și este dominată de către două puteri — un Dum- 
nezeu bun şi unul rău — Satanail, așa cum învățau pe vremuri 
gnosticii. Satanail a fost și el fiu al lui Dumnezeu, dâr din 
cauza trufiei a fost aruncat din cer în beznă. El şi-a păstrat 
însă puterea de creațiune şi îşi creează împreună cu îngerii săi 
lumea lui. Pământul, omul și animalele, adică lumea mate- 
rială, sunt creaţiunea lui Satanail. Sufletul omului însă vine 
dela Dumnezeu. Bogomilii' sunt în contra Vechiului Te- 
stament, înafară de Psaltire; nu recunosc însă nici biserica 
nouă; resping ritualul și ierarhia bisericească, precum şi 
cinstirea icoanelor. Duc o vieață ascetică, se roagă lui Dum- 
nezeu şi postesc în zilele de Luni, Miercuri şi Sâmbătă. 
Izvorul credinței după ei este Evanghelia, Apostolul și Apo- 
calipsa. Doctrina bogomililor n'a putut fi stabilită cu preci- 
ziune: bogomilismul având particularitățile lui în fiecare țară. 
Un fapt s'a putut preciza: această erezie era pe placul mulțimii 
şi o întreagă literatură apocrifă de origine bizantină, din 
Orient și în parte creată de bogomili, circulă printre adepții 
acestor învățături. Erezia bogomilistă ca atare n'a pătruns 
în biserica noastră. S'a crezut însă că ea a avut o influență 
destul de mare asupra literaturii noastre vechi, scrise şi asupra 
celei nescrise populare. Legendele și basmele noastre cosmo- 
gonice, concepția dualistă a poporului nostru, precum şi multe 
din scrierile noastre apocrife, cum sunt cele intrate în Codex 
Sturdzanus ar fi venit prin aceeași erezie 1). 

Părerile despre influența bogomilismului asupra literaturii 
noastre vechi, ca și asupra concepției poporului nostru, au 
fost exagerate. Teoria cu privire la rolul bogomilismului în 
concepția popoarelor, venită la noi dela Ruşi, prin B. P. 
Hasdeu, astăzi este abandonată de către știința rusă. In- 
vățăturile dualiste care se găsesc în credințele religioase ale 


1) N. Cartojan. Cărţile populare în literatura românească, vol. I, Bucureşti, 
1929, pp. 24—34- 

unor popoare vechi, pătrund și la creştini, de unde vin şi la 
noi, iar răspândirea literaturii apocrife se datoreşte și altor 
cauze. 

Și la Sârbi începuturile literaturii sunt legate de creşti- 
nism şi se aseamănă cu începuturile literaturii bulgare. Creş- 
tinismul la ei însă se consolidează târziu. Ei au fost î încreş- 
tinați în două rânduri: prima dată pe la jumătatea secolului 
al VII- lea, prin misionari apuseni trimişi de Roma, de care 
depindeau Sârbii atunci, iar a doua oară prin secolul al 
IX-lea, după ritul bizantin dela Greci. Ducând o vieață pa- 
triarhală şi în lipsa unei organizări politice mai serioase, 
creştinismul se afirmă la ei abia prin secolul al X—XI- lea. 
Cele dintâi scrieri apar după ce Sârbii se organizează în. 
stat național, abia în prima jumătate a secolului al XIII-lea. 
Aici găsim aceleaşi cărți cu caracter religios, ca şi la Bulgari; 
sunt aceleaşi traduceri împrumutate dela Bulgari, sau mai 
bine zis dela cărturarii slavi, elevii lui Ci r i l şi Methodie, 
refugiați în Bulgaria. Se fac. și traduceri nouă din limba greacă, 
dar ele sunt rare. Cărțile sunt scrise în aceeaşi limbă slavă 
bisericească veche, comună Slavilor, înțeleasă şi de Sârbi. 
Dar în ele se strecoară și particularitățile locale « sârbisme », 
de unde provin așa zisele redacții «sârbe » ale textelor vechi. 

Ca să terminăm cu vecinii noștrii ortodocși, care au avut 
legături culturale cu noi, rămâne să spunem câteva cuvinte 
despre Ruşi. După cum se ştie, Ruşii, sau mai bine zis ramura 
lor dela Sud, care ulterior capătă denumirea de Ucrainieni, 
devin creştini pe la sfârşitul secolului al X-lea, prin mijlo- 
cirea Grecilor. Procesul însă de creştinare la Rușii de Nord 
se face foarte lent: el se termină abia prin secolele XVII— 
XVIII. Grecii, prin episcopii şi preoţii trimişi din Constan- 
tinopol, organizează vieața religioasă a Rușilor. Creștinismul 
însă multă vreme nu atinge sufletul poporului rus: alături de 
credința nouă, adaptată mai mult ca formă, în vieața spiri- 
tuală a Rușşilor, persistă credinţele şi superstițiile vechi pă- 
gâne; este acea formă, Cunoscută sub denumirea de dublă 
credință (dvoeverie). 

Influenţa bizantină asupra Rușilor a fost extrem de mare. 
Ea vine pe două căi: direct dela Greci şi prin intermediul 


40 ŞTEFAN CIOBANU 


Slavilor de Sud. S'a stabilit că cele dintâi cărți de care avea 
nevoie biserica rusă, au fost cărți aduse dela Slavii din Penin- 
sula Balcanică. Primele cărți vin dela Bulgari în intervalul 
începând cu sfârşitul secolului al XI-lea şi terminând cu cel 
al XIII-lea. In a doua jumătate a secolului al XIV-lea, din 
cauza decăderii literaturii la Bulgari, în Rusia pătrund cărți 
de aceeași origine în redacție însă sârbească 1). Slavistul rus 
A. I. Sobolevschi afirmă că «literatura rusă îşi are 
începutul în literatura sud-slavă şi cele dintâi opere, cu 
mici excepţii, nu sunt altceva decât copii de pe operele 
sud-slave » 2). 

Răspândirea culturii slave la Ruși în epoca înainte de cu-. 
cerirea lor de către Tătari, a avut drept consecință şi apariția 
câtorva scrieri mai mult sau mai puţin originale, sau mai 
precis, s'au făcut câteva încercări de a imita modelele bizan- 
tine. Astfel, apar încercări de cronici, știri scurte cu privire 
la trecutul Ruşilor, câteva opere hagiografice, care privesc 
vieaţa întemeietorilor de mănăstiri şi încercări de predică 
bisericească. Aceste începuturi de literatură originală nu se 
îndepărtează prea mult de modelele lor bizantine. Cronicele 
ruseşti de exemplu, ca şi cele sârbești, nu sunt la început 
decât însemnări rigide cu privire la cei dintâi: principi ruși, 
amplificate ulterior cu diferite ştiri adunate în. corpuri de 
cronici, aşa cum făceau analiștii bizantini şi aşa cum s'a 
întâmplat şi cu începuturile de istoriografie la noi. Legăturile 
noastre cu Ruşii la începutul vieţii noastre culturale erau 
foarte slabe, aproape inexistente. Şi dacă aceste legături cul- 
turale între noi şi Ruși se fac mai târziu, ele se fac nu cu 
Rușii „propriu zişi, ci cu Ucrainienii, cu Ruşii de Sud, care _ 
până în a doua jumătate a secolului al XVII-lea fac parte din 
statul polon. Legăturile noastre cu Rusia de Sud se intensi- 
fică în secolele XVI—XVII și importanţa literaturii lor vechi 
din. epoca chioveană pentru perioada slavonismului la noi 
este minimă. 


1) E. [lbryxoBz. Pycckaa mnreparvpa. JlpeBniă nepioar. Ilerporpanb. 
1916. p. XXI. 

:) A. H. CoGoneBcrii. KOwHO-CnaBaHCKOe BHiAHie Ha pycCKyIo nucb= 
MEHHOCTE. C. Ilerep6ypr. 1894, p. 8. 

Un rol mare în vieața culturală și religioasă a popoarelor 
slave îl joacă mănăstirile. În lipsa de şcoale, mănăstirile se 
transformă în cele dintâi focare de cultură; aici se pregătesc 
clericii, aici se traduc și se copiază cele dintâi cărți; ele sunt 
şi primele organizații sociale şi economice. Monahismul a 
venit din răsăritul apropiat, din diferite părți ale imperiului 
bizantin; pentru Slavii din sud-estul Europei în această pri- 
vinţă a jucat.un rol foarte important Muntele Athos. In acest 
cuib al vieţii monahale se adună călugări din diferite ţări or- 
todoxe. Călugării slavi și români aici învață limba greacă 
dela confrații lor Greci; ei se perfecționează în caligrafie, 
traduc cărți din grecește, copiază; în cele mai multe cazuri 
ei se Xintorc în țările lor, ca să ducă lumina acolo, ca să 
întemeieze mănăstiri şi să ia parte activă la vieața religioasă. 
Astfel Sf. Munte, această republică călugărească, a jucat un rol 
foarte important în răspândirea culturii bizantine în Orientul 
ortodox, devenind o școală pentru pregătirea și disciplinarea 
cadrelor de misionari călugări. 

Când s'au introdus primele cărți slavoneşti în țările noastre ? 
Este o chestiune care n'a fost încă elucidată pe deplin. După 
părerea unor cercetători, Românii împrumută scrisul slavo- 
nesc în secolul al XIV-lea +). 

A. laţimirschi afirmă că literatura bisericească (nu 
şi actele publice), apare pe teritoriul românesc pe la începutul 
secolului al XV-lea, imediat după căderea 'Târnovei şi a Vi- 
dinului în mâinile 'Turcilor 2), : 

Acelaşi lațimirschi însă în alt studiu despre cărţile 
vechi slavoneşti dë proveniență românească, înregistrează şi 
cărți din secolul al XIV-lea și chiar al XIII-lea. Este drept, 
lațimirschi afirmă mai departe că manuscrisele care 
datează înainte de secolul al XV-lea, au fost aduse din țările 
slave 3). 

Prof. I. Bărbulescu susține că scrisul slavonesc se 
introduce la Români pe la sfârșitul secolului ai XII-lea, 

1) I. Bogdan. In Omagiu lui T. Maiorescu. Bucureşti, 1900, p. 585. 


2) A.H. SunmupckKiii. H35 HCTOpPin CAPABAHCKOIĂ nucemennocru BE Mon- 


nasin u Banaxin. Mockea 1906, p. XLV. 
3) A. H. Suumupckiii. CHaBaHCKIA PyKONUCH, PYMBIHCKAXb GuOniereke. 


C. Ierep6yprz 1906, pp. 88, 119. 

după ce Asan întemeie la 1186 imperiul numit româno- 
bulgar 1). 

Faptul că în țările româneşti nu s'au păstrat manuscrise 
slavonești înainte de secolul al XIV-lea sau cel mult din al 
XIII-lea, nu este o dovadă că asemenea manuscrise n'au 
existat. Manuscrisele care au ajuns până la noi sunt copii 
de pe alte mânuscrise. Ele însă puteau fi copiate de pe manu- 
scrise de origine românească. Se ştie că la Slavi cele mai 
vechi manuscrise nu datează decât din secolul al XI-lea, deşi 
este cunoscut că la unii din ei se introduce scrisul în secolul 
al IX--X-lea. 

Nu sunt date mai precise cu privire la raporturile noastre 
religioase cu Slavii de Sud în timpurile mai vechi. Este sta- 
bilit însă că după ce statul bulgar fu cucerit de către Vasile 
Bulgaroctonul în anul ro18, țările noastre, care nu aveau o 
biserică organizată, depind canonicește de episcopiile de 
Vidin şi Silistra 2). Situaţia aceasta a durat multă vreme. 
Preoții noştri se hirotoniseau acolo, acolo poate-și făceau 
şcoala de preoție, de acolo aduceau cărți. Mulţi din aceşti 
preoți puteau să fie chiar Slavi de origine. Astfel, în biserica 
noastră se introduce limba slavă veche, la început numai în 
serviciul divin, iar mai târziu ea devine limba actelor noastre 
oficiale. Din faptele arătate mai sus, având în vedere vechimea 
creştinismului nostru, se deduce că limba slavă se introduce 
în biserica noastră prin secolul al X-lea, poate chiar și ceva 
mai înainte. 5 

Nimicirea statului bulgar de către Vasile Bulgaroctonul la 
începutul secolului al XI-lea și grecizarea bisericii bulgare 
prin arhiepiscopii greci dela Ohrida, n'a putut să aibă influerță 
mare asupra situației noastre. In bisericile noastre continua 
2 se sluji în limba slavă, iar crearea imperiului româno-bulgar 
al Asaneştilor întăreşte curentul slav în țările noastre. 

Intemeierea principatelor noastre n'a dus la slăbirea in- 
fluenței slave asupra „bisericii noastre. Legăturile din trecut 
ale bisericii noastre erau prea strânse, ca ele să poată fi rupte. 
Poporul românesc conta de multă vreme ca popor ortodox şi 


1) |. Bărbulescu. Op. cit., pp. 42, 43- 
2) N. Iorga. Istoria bisericii române. Vol. I, p- 16. 

patriarhul de Constantinopol, sub a cărui jurisdicție biseri- 
cească se găsea biserica popoarelor slave de răsărit, nu ne 
scăpa din vedere nici pe noi. Pe atunci se dădea luptă mare 
între catolicism şi biserica din Orient şi este posibil ca biserica 
din Constantinopol, în vremurile când Turcii dau năvală 
asupra imperiului bizantin, când provinciile din Peninsula 
Balcanică cad rând pe rând în mâinile 'Turcilor, să patroneze 
chiar opera de răspândire a culturii slave la noi; interesul 
Grecilor era ca noi să rămânem ortodocşi. 

Propaganda catolică, dirijată de Sf. Scaun n'a putu împie- 
deca influenţa slavă asupra noastră. Ea vine la noi pe diferite 
căi: prin vecinii noştri catolici — Polonezi și Unguri şi prin 
Germani — cavalerii teutoni, care fac propagandă printre 
Cumani şi Români pe la începutul secolului al XIII-lea. In 
acest secol, numărul catolicilor pe teritoriul locuit de Români 
era atât de mare, încât se înființează o episcopie catolică la 
Severin şi una la Argeș. In Moldova de asemenea există 
două episcopii: una la Siret şi una la Baia. Este cunoscut 
faptul, că Domnitorul Moldovei Lațcu (1365—1374), prin 
doi misionari germani, închină biserica Moldovei Sf. Scaun, 
cerând un episcop catolic pentru principatul său. Pe lângă 
curțile domneşti mişună fel de fel de misionari catolici, 
întru cât soțiile unor domnitori erau catolice (soția a doua a 
lui Alexandru Basarab, 1340 — Clara, soțiile lui Alexandru 
cel Bun — Ringala și Margareta). Prin aceşti propagandişti 
se introduc și unele obiceiuri apusene pe la curţile domneşti, 
care aminteau obiceiurile de pe la curțile feudale; se stre- 
coară unele elemente apusene în îmbrăcăminte, în pictura 
şi arhitectura noastră. 

Curentul slavonesc însă era cu mult ma puternic decât 
cel catolic şi el în cele din urmă învinse. In secolul al 
XIV-lea, după întemeierea Principatelor, biserica noastră, 
care depinde, după cum am văzut mai înainte, de biserica 
Slavilor de Sud, iar cea din Moldova într'o vreme ținând de 
Haliciul ucrainiean, cucerit de către Polonezi, — se organi- 
zează. În a doua jumătate a secolului al XIV- lea se înființează 
o mitropolie în "Țara Românească, numită a Ungrovlahiei și 
ceva mai târziu acea a Moldovei. 

Propagandei catolice în Țările Românești, se opune propa- 
ganda refugiaților slavi ortodocşi, care, în urma invaziei 
turceşti, trec Dunărea şi se stabilesc în țările noastre. Acești 
călugări, unii din ei au trecut şcoala severă a ascetismului 
în mănăstirile dela Sfântul Munte, devin cei dintâi organi- 
zatori ai vieții mănăstirești la noi. Organizate după tipul 
mănăstirilor grecești, cu regulamentele (ustavurile) împrumu- 
tate dela mănăstirile din Orientul ortodox, aceste localuri de 
refugiu din vieața obişnuită, cu timpul, ca şi în alte părți, 
devin puncte economice importante, cu moșii întinse şi gos- 
podării bine organizate. Munca disciplinată, vieața comună, 
sau izolată în sihăstrii, lipsuri impuse prin voinţă, fac din 
mănăstirile noastre o şcoală aspră de perfecționare sufletească 
şi prin aceasta capătă cea mai mare importanță în vieața 
culturală a poporului român. Ele devin păstrătoarele como- 
rilor noastre culturale; în ele se desvoltă arta noastră biseri- 
cească, muzica, pictura şi arhitectura; în ele se păstrează 
cărțile noastre. Refugiații călugări slavi aduc cu ei şi cărți 
sfinte pentru a le scăpa de pângărirea necredincioşilor turci. 
Și în mănăstirile noastre se înfiripează o vieață culturală slavă 
destul de puternică; aici se cultivă arta scrisului, se copiază 
cărți slavonești de către mâinile maestre ale caligrafilor iscu- 
siti, se înfrumusețează paginile cu vignete şi litere inițiale, 
scrise în aur, chinovar și verde, cu împletituri geometrice sau 
florale, aşa cum se făcea în Bizanţ. Cărțile se leagă cu sfin- 
tenie în piele sau în metal sculptat. De sigur că cele dintâi 
mănăstiri erau populate nu numai de către călugări Slavi, 
Bulgari sau Sârbi, ci şi de Români, care nu puteau fi în mino- 
ritate. Aici, în şcoalele mănăstireşti, călugării Români învățau 
limba slavă; aici se pregăteau clericii de mir; aici ei învață 
și arta scrisului; tot aici se scriu și cele dintâi însemnări 
cu privire la trecutul nostru, note care ulterior sunt folosite 
în cronici. 

Majoritatea mănăstirilor noastre vechi se înființează în a 
doua jumătate a secolului al XIV-lea şi în secolul al XV-lea. 
Nu este exclus ca vieața mănăstirească să se fi început la noi 
cu mult înaintea venirii Slavilor şi poate fără mijlocirea lor: 
s'au păstrat urme de mănăstiri în peșteri în mai multe loca- 

lități, cum sunt cele de pe malul stâncos al Nistrului (la 
Saharna, 'Țipova) şi al Râutulu: (la Tribujeni) și cum este 
peştera sihastrului Daniil dela Putna de care este legată 
legenda înregistrată de I. Neculce. 

Un rol mare în organizarea mănăstirilor noastre îl juca 
călugărul sârb Nicodim, autorul splendidei Evanghelii 
slavoneșşti, scrisă la Tismana în anul 1405. (Om cu o cultură 
solidă şi cu un stagiu monahal îndelungat, el se refugiază 
în "Ţara Românească şi sub Vlaicu-Vodă înființează mănăs- 
tirea Vodița, iar ceva mai târziu Tismana. In anul 1388 se 
înfiinţează mănăstirea Cozia şi cam în același timp Călimă- 
nești; ulterior Bistriţa din Muntenia, întemeiată de către 
familia boierească Banii Craiovești (Barbu Basarab). In Mol- 
dova numărul mănăstirilor vechi pare a fi mai mare. Astfel, 
sub Alexandru cel Bun ia ființă mănăstirea Moldoviţa, re- 
staurată de către Petru. Rareș și trecută în niște documente 
dela 1402, 1409, 1410 Şi I412, “Bistriţa (din Moldova), înte- 
meiată înainte de anul 1407, când ea fu unită cu mănăstirea 
Neamţu. La Bistriţa fu înmormântat Alexandru cel Bun, 
-ctitorul mănăstirii Neamţu, ridicată prin anii 1400—1403; 
unii cercetători cred că mănăstirea Neamţu ar fi fost ridicată 
în secolul al XIV-lea. Boiştea, mănăstire nu departe de Iaşi, 
astăzi dispărută, a existat în secolul al XV-lea (se pomeneşte 
întrun act din anul 1446). Mănăstirea Vărzăreşti (în Basa- 
rabia) e notată într'un act din anul 1420. 

La acest număr de mănăstiri din secolul al XIV-lea şi al 
XV-lea se adaugă numeroasele ctitorii de mai târziu, ca cele 
ale lui Ştefan cel Mare și ale altor domnitori în Moldova, 
precum şi celor din Muntenia. Din aceste mănăstiri se răs- 
pândește în țările noastre cartea scrisă şi ulterior tipărită 
(tipografiile la mănăstirea Dealul, Snagov, Neamţu; etc.). 
Uneori mănăstirile provoacă curente întregi în vieața noastră 
religioasă, cum a fost mişcarea pornită dela mănăstirea Neamţul 
de către starețul Paisie Velicicovschi. 

Am atătat în altă parte, că ruperea legăturilor cu Roma și 
atașarea bisericii românești la ortodoxie determină legăturile 
noastre cu lumea slavă. Cu toate că religia catolică îşi mani- 
festă o oarecare influență asupra noastră un timp destul de 

îndelungat, depărtarea de Roma, ca și atenţia pe care o acordă 
patriarhul de Constantinopol țărilor noastre, precum și inte- 
reselor politice ale domnitorilor noştri, au determinat optarea 
definitivă a țărilor româneşti pentru ortodoxie. Acest fapt a 
dus la înflorirea literaturii slave la noi. 

Literatura slavă pe terenul românesc însă n'a dat şi nici 
n'a putut da rezultate mari. "Totuşi, această literatură cuprinde 
un număr foarte mare de scrieri, care n'au fost studiate în- 
deajuns. Dacă pe terenul românesc nu s'a desvoltat cine ştie 
ce literatura originală, Românii au știut să păstreze unele cărți 

3 = . . = 
care s'au pierdut la Slavi. Astfel, Sobolevschi arată 
că Mineele cu redacția Vietilor Sfinților a lui Metafrast s'au 
păstrat numai la noi 1). Profesorul Iațimirschi con- 
stată că această literatură nu este recunoscută de nimeni. 
Bulgarii n'o studiază, fiindcă ea este săracă şi nu le aparține, 
iar Românii nu recunosc această perioadă văzând, cu toată 
dreptatea, în cultura slavonă' un minus pentri integritatea na- 
tiunii lor 2). Acelaşi autor socoate că numărul total al manu- 
scriselor slave de proveniență românească se ridică la circa 
10.000 8). å 

Manuscrisele slave scrise în "Ţările Româneşti, numai în 
parte se găsesc la noi şi anume: 660 4) de manuscrise slave se 
păstrează în Biblioteca Academiei Române, unde a intrat 
fosta colecție din Muzeul de Antichităţi şi dela mănăstirile 
noastre principale din Vechiul Regat. O parte din aceste 
manuscrise au fost descrise de către lațimirschi, atunci 
când ele erau împrăștiate în câteva colecții şi anume: acea 
dela Academia Română, pe atunci mică (84 de manuscrise); 
la Muzeul de Antichităţi (172); la M-rea Neamţu (105) și 
câteva manuscrise răslețe dela diferite mănăstiri, biserici şi 
instituţii, — în total în colecția descrisă de către Iați- 
mirschi, figurează 415 manuscrise. 


Pe, A. £ oGonecnkiii. PyMbIHbI Cpenu CIABAHCKUX S HApPOROB®. [lerporpanb 
: PAI: è 

3) A. H. Suumupckiii. Hs» acropin CNABABCKOIĂ MUCbMEHHOCTH Bb Mol- 
naBiu n Banaxin, p. XLIV. - 

*) Idem. Cnasancrkia n pycexia pykonucu pyMbIHCKAXE Gu6n,, p. XII. 

4) Damian P. Bogdan. Despre manuscrisele slave din Biblioteca Academiei 
Române. Bucureşti, 1940, p. 1. 

Academia Română însă posedă numai o mică parte din 
manuscrisele slave româneşti. In mănăstirile din Bucovina, 
care au câte yn muzeu mic (Putna, Suceviţa, Dragomirna 
etc.), se găseşte un număr însemnat de manuscrise slave vechi, 
în special Evanghelia. O colecție de manuscrise slave vechi 
(începând cu sec. al XIV-lea) se păstrează la mănăstirea Neam- 
tul Nou din Basarabia (vreo 40, din care 30 au fost descrise 
de laţimirschi). Se mai păstrează manuscrise pe la 
diferite mănăstiri, biserici şi în colecţii particulare. 

Renaşterea culturii naționale la Români a dus la scăderea 
interesului față de cartea slavonească: ea nu este înțeleasă 
şi deci nu este apreciată. Călătorii slavi, care trec prin țările 
noastre, le obțin uşor şi le duc la ei. Cărturarii le caută. Dau 
un exemplu: tipograful rus Ivan Feodorov din secolul al 
XVI-lea este trimis în Țările Românești pentru a găsi textul 
Bibliei, care s'a tipărit în anul 1581 la Ostrog. In timpul 
ocupațiilor rusești se găseau amatori ruşi şi pentru cărțile 
noastre. lată de ce aproape nu există bibliotecă în Rusia şi în 
părțile ortodoxe ale Poloniei, unde să nu se păstreze şi cărți 
slave româneşti. Chiar în ultimele decenii colecționarii adună 
cărți slavonești scrise la noi. Aşa a fost, de exemplu, bogătașul 
Sciuchin, care a creat un muzeu mare la Moscova, unde este 
depozitat un număr considerabil de cărți slave românești, 
aduse din România de către același A. laţimirsc hi. 
A. Sobolevschi face afirmația că o mulţime de cărți 
manuscrise slavo-române «sunt împrăştiate prin bibliotecile 
Londrei, Parisului, Vienei, Pragăi, Zagrebului, Lwowului, a 
mănăstirilor din. Athos. In genere” moştenirea cărturărească 
a vechilor Români s'a împrăștiat în toată lumea civilizată: 
şi numai puțin a mai rămas în România » 1). 

Chiar dacă numărul acestor manuscrise dat de către Ia- 
țimirschi este puțin exagerat, nu încape nicio îndoială 
că în "Ţările Românești cartea slavonească a fost foarte răs- 
pândită. Am spus în altă parte, că manuscrisele slave româ- 
nești sunt considerate de către slaviști ca cele mai frumoase, 
ca cele mai artistic lucrate. Ele se deosebesc ca exterior de 


L 
A. C. Co6onerckiÄñ. PyMbIHbi Cpenu CHABSHCKHXD HaponoBr. Merpo- 
rpag» 1917, p. 70. 

manuscrisele din țările slave, până la atâta, încât slaviștii 
le-au dat denumirea de «izvod moldovenesc» 1). 

Acest «izvod moldovenesc » este atât de constant în ce 
priveşte ortografia şi grafica, încât paleografii adeseori con- 
tundă-manuscrisele din secolul al XV-lea cu cele din secolul 
al XVII-lea. Particularitățile scrisului românesc se desvoltă 
pe teritoriul principatelor deşi scrisul nostru a fost împrumutat 
la început din Peninsula Balcanică, parte dela Muntele Athos 
și parte, după cum presupune Ia ţ imirschi, dela Con- 
stantinopol 2). Bogăția şi fineţa manuscriptelor noastre, Ia- 
ți mir's ebale explică: prin două cauze: una aparținând 
«rasei » noastre romane și a doua situaţiei bune economice a 
Țărilor Româneşti. Grafica noastră citeaţă, artistică, este su- 
perioară graficei manuscriselor destul de frumoase din acele 
vremuri scrise la Sârbi şi la Moscova. - 

« In legătură cu eleganța scrisului moldovenesc ), — spune 
laţțimirschi — se găsește, incontestabil, şi frumusețea 
impunătoare a ornamentului din manuscrisele şi din cărțile 
vechi tipărite . .. Nimeni nu poate contesta frumusețea deo- 
sebită a aranjării armonioase a liniilor şi a tonalității vignetelor 
şi inițialelor moldovenești în comparaţie nu numai cu cele 
sârbe şi bulgare, ci şi cu cele ruseşti... In manuscrisele 
moldoveneşti din secolul al XV-lea apare un ornament luxos 
din împletituri, la început simplu, iar pe urmă foarte compli- 
cat, acoperit cu aur pe liniile trase elegant cu chinovar î) ». 

lațimirschi, mai departe, se oprește cu mai multe 
amănunte asupra ornamentului « valaho-moldovenesc », afir- 
mând că nicăiri la popoarele slave nu se găsește așa ceva. 
«In a doua jumătate a secolului al XV-lea și la începutul 
secolului al XVI-lea » — termină laţimirschi, — «stilul 
moldovenesc se introduce (domină) şi în manuscrisele rusești; 
dar aici totul iese střigător şi grotesc; ornamentul rusesc îm- 
prumutat este departe de modelele lui, de manuscrisele lu- 
xoase ale stilului moldovenesc, donate în timpul lor de către 


3) A. H. Sunmupekii. Tpuropiă LamGnare. IlerepOypre 1904, p. 381. 
2) Ibidem, p. 382. 


2) Ibidem, p. 289. 
4) Ibidem, 

Voivozi şi Ierarhii mănăstirilor vechi, care (manuscrise) în- 
frumusețează astăzi cele mai frumoase biblioteci ale Europei » 1) 

In altă parte, lațimirschi vorbind despre influenţa 
scrisului moldovenesc asupra manuscriselor ruseşti, mai re- 
strâns a celor moscovite, dela începutul secolului al XVI-lea, 
constată că ele au servit ca modele pentru cele dintâi matrițe 
tipografice din Moscova. Aceleaşi aprecieri cu privire la ma- 
nuscrisele noastre găsim şi în lucrările istoricului literaturii 
ruseşti F. Buslaev, precum și în «paleografia »°) celui 
mai.autorizat slavist, A. Sobolevschi, membru al Aca- 
demiei de Științe ruse. 

Intr'o altă lucrare, A. Sobolevschi scrie: «O pri- 
vire fugitivă asupra cărților de origine românească lasă im- 
presia cea mai frumoasă. Vedeți în fața dv. pagini scrise nu 
bine _(minuțios), ci elegant. Totul în genere vorbeşte tare 
despre talentul şi sârguința meșterilor, despre numărul lor 
mare și despre dărnicia amatorilor şi a bibliofililor ». Savantul 
rus afirmă că cele dintâi cărți slavonești, care au apărut 
în tipografia lui Fiol Schweipolt la Cracovia în anul 1491, 
au la bază texte de origine românească şi, după toate proba- 
bilitățile, ele au fost editate, fiind comandate în Moldova, 
Muntenia sau Ardeal 3). 

Am insistat intenţioant asupra acestei afirmațiuni a savan- 
ților ruşi, pentru motivul că aceste afirmațiuni sunt de-o 
importanță extrem de mare pentru noi. Poporul românesc 
n'a fost şi nu este un simplu «imitator » şi împrumutător a 
bunurilor culturale ale cutărui sau cutărui vecin. 

In sufletul poporului românesc zace un potenţial mare de 
energie creatoare, o putere de asimilare a valorilor culturale, 
cum nu se întâmplă la toate popoarele. Şi chiar atunci când el 
este robit de cultura Slavă, el ştie să-și afirme originalitatea 


lui, să-şi definească individualitatea, știe să dea ceva în schimb' 


acelora dela care a împrumutat. 
Este caracteristică repartiția manuscriselor slave după vea- 
curi. Ne folosim de colecțiile pe care le-a studiat Ia ți- 


1) Ibidem,. p. 386. x 
2) A. CoGoneBckiii. CnaBancraa naneorpaia. C. [lerepâypr» 1908. 
3) A.Cod6oneBckiiă. Pymeinei Cpean CHaBAHCKHX'E HApOnoB'E. [lvrporpagr 1917. 


4 A. R. — Studii și Cercetări. LXXV. 

mirşchi. Astfel, din colecția care se păstra pe vremuri 
la Muzeul Naţional de Antichități, cele 172 de manuscrise 
sunt repartizate în felul următor: 


Secolul XIV 1 manuscris. 

Secolul XV 4o manuscrise. 

Secolul XVI 64 manuscrise. 

Intre secolele XVI—XVII 5 manuscrise. 
Secolul XVII 52 manuscrise. 

Secolul XVIII 6 manuscrise. 

Secolul XIX 4 manuscrise. 


Din 105 manuscrise, care se găseau în biblioteca mănăs- 
tirii Neamţu: 


Secolul XIV 8 manuscrise. 
Secolul XV 48 manuscrise. 
Secolul XV—XVI 1 manuscris 
Secolul XVI 26 manuscrise. 
Secolul XVIII 12 manuscrise. 
Secolul XIX 2 manuscrise. 


Din aceste două tablouri, caracteristice pentru toate manu- 
scrisele, se vede că majoritatea manuscriselor sunt din secolul 
al XV-lea şi al XVI-lea; în secolul al XVII-lea numărul lor 
scade simțitor, ceea ce denotă că limba românească îşi face 
loc tot mai mult în vieața culturală a Românilor. 

Conţinutul și caracterul literaturii slave, care s'a desvoltat 
la noi, este identic cu acela a literaturilor din țările slave. Şi 
la noi se observă aceeași monotonie şi lipsă de variaţie, ca 
şi în literatura popoarelor slave din dreapta Dunării și a celor 
dela Nord. Ea are un caracter strict religios şi aproape în în- 
tregime este tradusă din limba greacă 1). Traducerile însă 
nu s'au făcut la noi. La popoarele slave ortodoxe circulă 
cărțile traduse din epoca lui Ciril și Methodie şi 
ale urmașilor lor mai apropiați din Bulgaria, iar activitatea 
literară la ei se manifestă mai mult în copierea cărților. Și 


1) |. Bogdan. Cultura veche română. Două conferinţe. Bucureşti, 1898. 

la noi se observă aceleaşi fenomene. Deosebirea dintre noi 
şi Slavi în această privință constă în faptul că la Slavi se mai 
fac traduceri nouă şi încercări de a imita modelele grecești, 
încercări care în cele din urmă au dat naștere la literatura 
lor originală. 

Ca să ne facem o idee, ce reprezintă această literatură, re- 
producem câteva date din aceeași lucrare a lui lațimir- 
schi. Din 392 de manuscrise, ce se păstrau în cele patru 
colecții mai mari, care sunt descrise în cartea de mai sus 
(Col. Măn. Agapia, Neamţu, Biblioteca Acad. Rom. şi Mu- 
zeul de antichități), 179 sunt cărți liturgice, adică « Molit- 
velnice », « Octoihuri », « Trebnice », « Trioduri », « Minee de 
sărbători » etc.; 69 de Evanghelii și cărți din Noul Testament, 
vreo 98 de « sbornice » (colecţii cu conținut variat) şi un număr 
restrâns de cărți istorice, muzicale, canonice şi de imaginaţie. 

Aceste date din colecțiile de mai sus, ne dau o oglindă 
fidelă a întregii literaturi slave, care s'a desvoltat la noi. 
Acelaşi tablou ni se prezintă şi în cărțile slave de origine 
românească, care s'au păstrat în bibliotecile rusești (Muzeul 
Rumeanţov, Bibl. Academiei ruse, Colecţia lui Undolschi 
etc.), o parte din care a fost descrisă şi comentată în altă 
lucrare a lui laţimirschi 1). Aici se constată că numărul 
Evangheliilor slave scrise pe teritoriile românești în secolele 
XV—XVII se ridică la go; lațimirschi însă nu ia 
în socoteală Evangheliile mai vechi, cum este acea a lui 
Nicodim dela Tismana din anul 1405, pe care el le consideră 
ca aduse din ţările slave. 

Din datele de mai sus reiese că majoritatea cărților erau 
destinate pentru nevoile practice ale bisericii, pentru serviciul 
divin la toate împrejurările cerute de biserică. Restul căr- 
ților, în special «sbornicele » sau colecţiile de scrieri, sunt 
opere cu un conținut religios foarte variat. Aici găsim un număr 
mare de «învățături», «predici » şi «cuvântări» din Sfinții 
Părinţi ai Bisericii ortodoxe, — operele lui Ioan Hrisostom, 
Ioan Damaschin, Efrem Sirul, Vasilie cel Mare și alții. Foarte 


:) A. M. Suumupekiii; Hat ncTopin CNABAHCKOI nncmennocru Bb MOJN- 
nagiu n Banaxin. 

rar se găseşte şi câte un nume apusean, cum este acel al Sf. 
Augustin 1). 

Urmează scrieri ascetice şi monahale, ca « Scara» lui Ioan 
Scărariul, operele lui Nil de Sinai, Dionisie Areopagitul, 
Grigorie Palama, Grigorie de Sinai etc. In «sbornice » intră 
şi o mulţime de vieți ale sfinților. Cărţi istorice s'au păstrat 
întrun număr restrâns. Se găsește cronica lui Gheorghe 
Amartola, Constantin Manasses şi Simeon Metafrast. O răs- 
pândire relativ mare o are literatura apocrită; la noi era cu- 
noscut apocriful Coborfrea Maicii Domnului în lad, apocrife 
despre lemnul Sf. Cruci, despre David, Solomon, apocalipsul 
Sf. Apostol Pavel etc. O parte din textele acestor apocrife 
culese din biblioteca Academiei ruse sunt publicate de către 
Ilaţimirschi?. De asemenea se găsesc copii şi din 
unele povestiri, cum este aceea despre Varlaam şi Ioasaf. 

Dacă am încerca să facem o comparaţie între literatura 
noastră slavă şi literatura rusă, tradusă și răspândită în Rusia 
din secolele XIV—XVII, literatură venită dela Slavii de peste 
Dunăre, vedem că în literatura noastră se repetă aceleași opere 
şi aproape aceiași autori bisericeşti. Pe de altă parte, aproape 
întreaga literatură slavă, care a circulat în țările noastre, o 
găsim ceva mai târziu tradusă în româneşte. 

In literatura noastră științifică s'a înrădăcinat părerea că 
textele noastre slave sunt scrise în limba bulgară. Nu este 
tocmai exact. Cărțile răspândite la noi sunt scrise, după cum 
am mai menţionat odată, în limba veche bisericească, comună 
tuturor Slavilor, limbă care se formează din paleo-slava în 
care au scris Ciril și Methodie. Este limba moartă a vechilor 
Slavi, în care astăzi nu vorbește nimeni, cu gramatica şi voca- 
bularul său deosebit. 

Cărțile care se copiază la noi, vin din câteva surse: I. 
cărțile traduse de către frații Ciril şi Methodie, principalele 
cărți din Sf. Scriptură; 2. cărțile traduse din grecește în sla- 
voneşte în «epoca de aur» a literaturii slave la Bulgari, sub 


DA. H. Suumupckiii. Cmaganckia n pyCcCkia pyKONACH pyMbIHCKAXb 
Gu6niorerr. p. 202. 

2) SinumHpcKkiii. Ha uHCTOpiu CIABAHCKOÑ MUCMEHOCTH..., p. 107 — 160. 

CoGonenckiii. KOxnHo-CnaBAaHCKO€ BIisHi€.... p. 17 — 22, 

țarul Simeon, în secolul al X-lea; 3. cărțile care vin la noi 
prin mijlocirea Sârbilor-şi Rușilor şi traducerile care vin dela 
Constantinopol şi Muntele Athos, centre, unde se fac de către 
călugării de origine slavă, traduceri din grecește. Deosebirile 
între aceste texte nu sunt mari și ele se reduc la unele parti- 
cularități cu totul neînsemnate. Este drept, majoritatea acestor 
manuscrise sunt cărți traduse în Bulgaria, dar limba rămâne 
aceeaşi, veche slavă bisericească, limba literară comună Sla- 
vilor ortodocşi. 

Limba textelor noastre slave, ca şi grafica, nu se schimbă 
în decursul mai multor secole. Copiştii, care în majoritatea 
cazurilor nu cunoşteau limba slavă, nu introduceau în texte 
aproape niciun fel de schimbări; ei copiază fidel textele pe 
care le aveau la îndemână. lată de “ce manuscrisele noastre 
din secolul al XIV-lea şi al XV-lea conţin foarte multe ar- 
haisme slave și păstrează şi particularitățile limbilor de unde 
provin, — acele cu ortografie medio-bulgară, paleo-sârbă şi 
paleo-rusă. In ce priveşte ortografia, copiştii din țările noastre 
urmează regulele stabilite de reforma patriarhului 'Târnovei, 
Eufimie, un cărturar de seamă bulgar din secolul al XIV-lea. 

Această ortografie se răspândește la toate popoarele slave ` 
ortodoxe şi poartă denumirea de ortografie medio-bulgară, 
termen care nu se referă la limbă, cum se interpretează greșit 
de către oamenii de știință români. 

In istoriografia noastră literară s'a înrădăcinat părerea, 
susținută și de către unii cărturari bulgari, că în. epoca slavo- 
nismului, poporul românesc ar fi fost expus la o influență 
culturală masivă a Bulgarilor. O cercetare mai atentă asupra 
acestei probleme ne-ar duce la concluzia, că această influență 
a fost cu totul redusă, dacă nu chiar inexistentă. Am arătat 
în altă parte, că răspândirea apocrifelor la poporul românesc 
nu se datorește bogomilismului; rolul lui în această privință 
a fost cu totul neînsemnat nu numai la noi, ci și la popoarele 
slave din răsărit. Cercetătorii ruşi, de exemplu, atribue răs- 
pândirea - legendelor bogomilice pelerinilor pe la locurile 
sfinte din Orientul apropiat. Insă poporul românesc, aşezat 
în calea pe uscat ce duce spre Palestina, Constantinopol şi 
Muntele Athos, pe unde treceau cete de călători, cum se 

vede şi din numeroasele călătorii pe la locurile sfinte ale 
Rușilor, vine în contact cu aceşti pelerini, cari se opresc 
în țările noastre, stau de vorbă cu oamenii noştri, aşa cum a 
făcut călătorul Arsenie Suhanov, şi povestesc despre minu- 
nile văzute în locurile pe unde a trăit Hristos. 

Dar cea mai bună dovadă de lipsa de importanță a in- 
fluenţei bulgare o constitue manuscrisele slave, care s'au păstrat 
în țările noastre. Este un fapt bine stabilit, că în secolele 
IX—X o bună parte din cărțile principale ale creştinismului 
se traduc în Bulgaria de către elevii lui Ciril şi Methodie. 
Cărţile acestea pătrund şi la celelalte popoare ortodoxe. 
Imediat însă după cucerirea ţaratului bulgar (1018) de către 
imperiul bizantin, epoca de înflorire a literaturii bulgare de- 
cade şi reînvie abia în secolul al XIII-lea şi al XIV-lea, când 
se ivesc cărturari noi, traducători şi compilatori de cărți 
mai mult sau mai puțin originale. Insă cele dintâi cărți 
slavoneşti, puține la număr, scrise la Români, apar abia 
prin secolul al XIV-lea. Ele se înmulțesc în secolul al XV-lea, 
când Bulgaria se găsea sub stăpânirea turcă şi când de pe la 
sfârșitul secolului al XIV-lea în Bulgaria începe o nouă decă- 
dere a culturii slavone. Dacă influența bulgară ar fi fost mai 
serioasă, atunci în literatura slavă dela noi ar fi pătruns şi 
scrierile originale ale Bulgarilor de atunci. O mare parte din 
autorii bulgari din epoca de înflorire, cum a fost loan, cunoscut 
sub numele de exarh al Bulgariei, Constantin episcopul, 
Hrabr, autorul unei lucrări despre scrierea slavonească, Cli- 
ment, episcopul Slovenilor, Grigorie presviterul, numeroasele 
biografii şi legende despre Ciril și Methodie, « Sinodicul » 
țarului Boris (o traducere din greceşte cu hotărîri asupra 
ereziilor), completat cu date istorice mai târziu, nu pătrund 
în cărțile slave copiate la Români. In colecția de manuscrise 
slavo-române, descrise de către lațimirschi, găsim 
numai câteva scrieri din literatura bulgară, în deosebi, a 
patriarhului 'Târnovei, Eufimie. Aşa sunt câteva copii din 
vieața Sf. Paraschiva, vieaţa Sf. Ioan Rilschi, a Sf. Filoteia, 
a episcopului Ilarion. de Moglen. Mai găsim şi câteva « cu- 
vinte de laudă », între altele la St. Mihail şi Gavriil. Cam la 
aceasta se mărginește pretinsa intluență a culturii bulgare 

asupra Românilor, dacă nu adăugăm și opera lui Grigorie 
Țamblac, care probabil era de origine bulgară. Este ade- 
vărat că majoritatea manuscriselor slave dela noi sunt scrise 
în ortografie medio-bulgară, introdusă în Bulgaria de către 
patriarhul 'Târnovei Eufimie şi acceptată în scrisul Slavilor 
ortodocşi; nicidecum nu poate fi vorba de limba medio-bul- 
gară, cum s'a acreditat la noi. Dovada cea mai elocventă însă 
este limba slavă din manuscrisele noastre, care nu conţine 
niciun fel de bulgarisme, aşa cum se găsesc în scrierile slave 
din Bulgaria. O parte din manuscrisele noastre slave sunt în 
redacție (ortografie) sârbească; limba tuturor acestor manu- 
scrise este limba literară a Slavilor 1). E caracteristic, că limba 
documentelor noastre vechi din Muntenia, conține multe 
sârbisme, iar din Moldova, se simte influenţa limbii docu- 
mentelor din Ucraina 2). Se ştie că organizatorul vieţii călu- 
găreşti în Muntenia, Nicodim, autorul unei celebre Evanghelii 
slave, a fost sârb. 


Inafară de literatura slavă, rămasă în manuscrise, cultura ` 


slavă la Români s'a manifestat şi într'un număr mare de cărți 
slave, sau cu text paralel slav şi român, tipărite, începând 
cu prima carte, cea din anul 1508 şi terminând cu cele din 
secolul al XVII-lea şi chiar al XVIII-lea. Unele din aceste 
cărţi, cum au fost cele tipărite sub Matei Basarab, erau desti- 
pate pentru răspândirea lor printre popoarele slave din 
dreapta Dunării, ca un ajutor creștinesc din partea domnito- 
rilor noştri. Despre cărțile slave tipărite la noi, va fi vorba 
când ne vom ocupa de tipografiile din Țările Româneşti. 


LEXICOGRAFIA. 


Răspândirea culturii slave la Români, prin literatura bise- 
ricească, a avut ca efect apariția unui număr relativ însemnat 
de lucrări lexicografice. Era natural ca Românii copişti, ceti- 
tori sau traducători să caute să aibă la îndemână dicționare, 
care le înlesneau înțelegerea textului slav. S'au păstrat mai 


D) A. A Snumapcriii. A3bIkb CHABAHCKAXE TPAMOT'E MOJNAABCKATO NpONC- 
xompenia. C. [lerepOyprr 1909. 
2) Ibidem, p. 1. 

multe dicționare manuscrise slavo-române. Se semnalează că 
majoritatea acestor dicționare au fost alcătuite în Muntenia. 
La baza celor mai multe din aceste dicţionare este opera lui 
Pamvo Berândă, cărturar care se distinge în Ucraina 
sub Petru Movilă şi care după toate mărturiile, era Român. 
de origine. In anul 1627 el tipăreşte la Chiev un « Lexicon 
slavo-rusesc » (ucrainian), care a avut o răspândire foarte 
mare printre Ruși și Ucrainieni şi care a servit ca model 
şi pentru majoritatea dicționarelor slavo-române. 

După cum se vede din dicționarele lui Mardarie Cozianul 
şi din dicționarul nr. 240 din Biblioteca soc. de antichități 
din Moscova, prelucrarea dicționarului lui Berânda 
constă în înlocuirea materialului explicativ din. rusește în ro- 
mânește, cuvintele slavoneşti şi ordinea lor rămânând ca în. 
lexiconul lui Berânda. Cele mai vechi dicţionare slavo- 
române sunt: 


1. Un fragment din 66 de cuvinte, compus după toate 
probabilitățile în. Oltenia în secolul al XVII-lea. Se păstrează 
în biblioteca pubiică din. Belgrad. 

2. Un fragment din secolele XVI—XVII, care se păstrează 
la Blaj, găsit de T. Cipariu. 

3. Dicţionarul slavo-român din Moscova nr. 240, alcătuit 
după dicționarul lui Pamvo Berândă 1). 

4. Dicţionarul din biblioteca imperială rusă m. 74. 

5. Dicţionarul din biblioteca Academiei Române nr. 312 
(din colecția lui D. Sturdza). 

6. Dicţionarul lui Mardarie Cozianul din anul 
1649 °). 

7. Dicţionarul Muzeului de antichităţi, trecut în biblioteca 
Academiei Române de prin anul 1678 şi descris de Gr. 
Cretu) 

8. Dicționarul scris de Mihail Logofătul din Târgovişte 
din anul 1678. 


1) Şt. Ciobanu. Cnagano-pymbinckin cnoBapb MockoBcraro o-ga Hcr. x 
Apers. Warszawa. 1914, 

2) Mardare Cozianul. Lexicon Slavo-românesc şi tâlcuirea numelor, din 
1649. Ed. Ac. Rom. București, 1900. 

3) Idem, op. cit., p. 40. 

9. Un fragment dintrun dicționar din Bistrița de prin 
anul 1700 1). 

ro. Dicţionarul ierodiaconului Misail de pe lângă mitro- 
polia Bucureștilor dela 1741 2). 

II. Păcurariul sau lexiconul păcurariului slavo-românesc 
din anul 1778 °’). 

12. Un dicționar tipărit la Iași în anul 1789 de către preotul 
Mihail Strelbiţechi sub titlul /nscurfă adunare a 
numelor *). 

După cum vedem, majoritatea dicţionarelor este alcătuită 
în secolul al XVII-lea în epoca renașterii noastre naţionale, 
când se fac cele mai multe traduceri de cărți din slavonește 
în româneşte. 

De sigur, au tost încercări de a se scrie şi gramatici slavo- 
pești pentru aceleaşi nevoi practice. Ele însă au trebuit să 
apară mai târziu, căci la Ruși cea dintâi gramatică slavo- 
nească apare abia în secolul al XVII-lea. In anul 1697 se 
tipăreşte o gramatică slavonească de către Antim Ivireanul. 

In manuscris cunoaştem o singură gramatică slavonească 
din secolul al XVIII-lea, găsită la mănăstirea Hârjauca din 
Basarabia 5). Gramatica slavă apărută în anul 1755 la Râmnic ê) 
este destinată pentru Sârbi și este tipărită cu cheltuiala arhie- 
piscopului de Carlovăț 7). 


GRIGORIE 'ȚAMBLAC 


Epoca dominației culturii slave la Români de sigur n'a 
putut da naștere la o literatură originală. Totuşi, în "Ţările 
Româneşti au luat ființă câteva opere, care rămân în istoria 


1) idem, Op. cit., p. sr. 

2) Jdem, Op. cit., pp. 51—55. 

3) Idem, Op. cit., p. 56. 

aA Eiana si NE dos. Op. cit ILeppi 822 328: 

5) B. KypanHnoBcKkiii. Crasanckas TPAMMaTHKA B TEPXaABCKOME MOHA- 
cThpb. KnwmuneBr. 1911 

*) Bianu-şi Hodoş. Op. cit., IL, p. 132- 

7) Cu privire la lexigrafia românească, în afară de Gr. Creţu, vezi lucrările 
iui A Sinumupcriii, Hat HCTOPiu CAaBAHCKOAĂ nHcMenHoCTu Bb Monnasiu 
Bananaxiu. pp. XXIII — XXVI. şi Șt. Ciobanu. „Cnagano-pymMbinckiii croBapb 
Gn6niorexu MockoBckaro oGmecrBa Hcropiui u /lpenhocrei X 240. Warszawa 
1914. 


58 ŞTEFAN CIOBANU 


slavisticei și care nu pot fi trecute cu vederea nici în literatura 
noastră veche. 

Intre aceste scrieri, primul loc îl ocupă operele lui Gri- 
gorie Ţamblac, scriitor bisericesc de mare talent, a 
cărui activitate a avut un mare răsunet în lumea slavă și 
care este revendicat de către literaturile vechi, rusă, bulgară, 
sârbă şi română. Personalitatea enigmatică a acestui scriitor, 
cu trăsături romantice, aventuroase, care stârnește admirația 
unora şi blestemele âltora, prodigiozitatea lui literară şi acti- 
vitatea lui variată, par rupte dintr'o operă hagiografică. Vieaţa 
lui este plină de cele mai izbitoare contraziceri: ascet şi că- 
lugăr smerit la Sfântul Munte şi diplomat al patriarhiei de 
Constantinopol; un timp apărător înflăcărat al ortodoxis- 
mului, dar şi apostat al lui în favoarea catolicismului; egumen 
la o mănăstire din Serbia, cărturar mare la noi şi mitropolit 
al Chievului. Iată aspectele sub care ni se înfățișează Gri-: 
gorie "pamblae 

Deși opera lui Grigorie Țamblac este recunoscută 
ca operă de mare valoare în trecut, deşi această operă este 
amintită în literaturile popoarelor, cu care el a avut contact 
sub o formă sau alta, niciuna din literaturile despre care a 
fost vorba mai sus nu-i dă prea mare atenție. Căci, G r i- 
gorie 'ŢJamblac a fost al tuturor şi n'a fost al nimănui. 
El a servit ideea cosmopolită a ortodoxismului într'o limbă, 
de care se servea biserica greacă în mai multe țări ale orien- 
tului ortodox. 

Nici istoria literaturii române n'a dat o prea mare atenţie 
lui Grigorie Ţamblac, pentru motivul că nu se 
cunoaşte îndeajuns rolul cărturăresc pe care l-a jucat el îr. 
Moldova şi pentru faptul că activitatea lui literară s'a desfă- 
șurat într'o limbă, care astăzi nu ne mai interesează. 

Originea, data şi locul naşterii lui Grigorie Jamblac 
au dat naştere la mai multe discuții. Istoricul bisericii ruseşti, 
Mitropolitul Macarie, crede că Grigorie Țamblac 
ar fi de origine sârb 1). Episcopul Melchisedec în cea mai 
completă monografie în limba românească asupra lui G ri- 


') Murpononurr Makapiii. Mcropia pyceroñ uepkau. Vol. IV, p. 98. 

gorie Țamblac!) afirmă că Țamblac ar fi de 
origine Român. Această părere a fost susținută și de către 
unii savanți ruși (Mitr. Eugenie, Cistovici)?). Sla- 
vistul rus, de origine română, P. Sârcu, crede că G r i- 
gorie Ţamblac sar trage din Români macedoneni 8), 

Majoritatea istoricilor literaturii, în frunte cu lațimir- 
schi, înclină spre părerea că Grigorie Ţamblac 
ar fi mai de grabă Bulgar de origine, deşi dovezi sigure în 
această privință nu sunt, decât faptul că el ar fi fost rudă cu 
mitropolitul Moscovei, Ciprian, care după unii ar fi fost 
Bulgar de origine, iar după alții Sârb. Părerea aceasta se 
bazează şi pe faptul că Grigorie Țamblac ar fi 
fost elevul lui Eufimie, patriarhul 'Târnovei, de unde se 
deduce că Țamblac sar fi născut la Târnova. Această 
părere este susținută de către aproape toți cărturarii bul- 
gari 4). Precis nici în această privință nu există nimic. 
Se poate spune numai că Grigorie Țamblac sa 
născut în al 6-lea deceniu al secolului al XIV-lea, că o 
parte din tinerețe şi-a petrecut-o la o mănăstire din muntele 
Athos, iar alta la Constantinopol, unde-şi face stagiul călu- 
găresc şi îşi completează studiile. Din analiza operelor lui 
Grigorie Țamblac ar reieși că el a stat un timp 
oarecare în Serbia, ocupând locul de stareț la mănăstirea 
Deceani. Această afirmație însă este pusă de către A. Ia- 
țimirschi la îndoială. 

Ceea ce ne interesează pe noi şi ceea ce se cunoaște precis 
este faptul, că Grigorie Ţamblac în anul 1401 vine 
în Moldova cu o misiune diplomatică din partea patriarhiei 
Constantinopolului, pentru a aplana neînțelegerile dintre pa- 
triarhie şi mitropolitul Moldovei, Iosif. Din inițiativa lui 
Grigorie, sub Alexandru cel Bun, se aduc moaştele Sf. 
Ioan cel Nou. La Suceava Grigorie Țamblac devine 
predicator pe lângă mitropolie și dascăl la școala domnească 


1) Episcopul Melchisedec. Vieafa și scrierile lui Gr. Țamblac. Bucu- 
reşti, 1884, p. 2. 

2) A. HN. Suumupckiii. [puropii LlamOnakr, p 13. 

2) Ibidem, pp. 9—14. 
să re OHCTAHTHHOR™®. Crapa Grarapcka nurepatypa. Cobua 1942, pp. 

ce exista pe atunci. Pe la 1403 Grigorie ar fi fost numit 
stareț la mănăstirea Neamțul, pe care ar fi condus-o până la 
1406; dar şi această afirmație are nevoie de dovezi, căci unii 
cercetători (de exemplu Melhisedec), presupun că G pri- 
gorie ar fi fost egumen la Neamţul între anii 1439 
ȘI 1452. 

Pe la anul 1406 Grigorie Țamblac părăseşte Mol- 
dova şi pleacă în Rusia, fiind invitat de unchiul său, mitro- 
politul Moscovei, Ciprian. Până la 1415 nu se cunoaşte nimic 
din vieața lui Grigorie Țamblac. Se crede că în 
această perioadă el ar fi fost în. Serbia. In anul 1415 el devine 
mitropolit al Chievului, iar la 1418 ia parte la soborul din 
Constanța, unde Grigorie ar fi trecut la catolicism. 
După datele ruseşti, Țamblac ar fi murit prin anii 
1419—1420. 

Iațimirschi, în monografia citată mai sus, susține 
că Grigorie Țamblac mar fi trecut la catolicism, 
ci ar fi părăsit de bună voie mitropolia Chievului și s'ar fi 
reîntors în Moldova. Aici Grigorie se stabilește la mănăs- 
tirea Neamţul, unde, în calitate de schimnic, îşi schimbă 
numele în Gavriil şi se ocupă de copierea de cărți slavoneşti, 
timp de aproape 30 de ani. Intr'adevăr, la mănăstirea Neamţul 
a existat în această perioadă un călugăr cu numele de Gavriil, 
după care a rămas un număr de vreo 30 de manuscrise sla- 
voneşti, din cele mai frumoase din câte s'au scris la noi. 
lațimirschi îşi argumentează afirmaţia, bazat pe unele 
date indirecte cu caracter istoric și pe compoziția manu- 
scriselor, în care intră și operele lui Grigorie Țam- 
blac, precum şi pe analiza graficei și a ortografiei lui 
(deufimiene »). Cu toată bogăția de argumente pe care le aduce 
lațimirschi în sprijinul tezei sale, în legătură cu harnicul 
şi iscusitul copist şi poate traducător din greceşte în slavo- 
neşte, schimnicul Gavriil, nu poate fi identificat cu Gri- 
gorie Țamblac. Este cu neputinţă, ca un cărturar cu 
un trecut atât de strălucit şi cu o activitate literară atât de 
variată, să se ocupe numai de copierea şi poate traducerea 
de texte şi să nu încerce să scrie și ceva original. Pe de altă 
parte, cu toată modestia, pe care 1-0 impunea schima călu- 

gărului Gavriil, este imposibil ca el să nu fi amintit ceva despre 
demnitățile pe care le-a avut în trecut. 

Cele mai multe din lucrările atribuite lui Grigorie 
Țamblac au fost scrise în Moldova. Cea mai de seamă 
operă a lui este « Vieața Sf. Ioan cel Nou », pe care el o scrie 
la aducerea moaștelor acestui sfânt dela Cetatea Albă la 
Suceava. Țamblac, în trecere dela Constantinopol spre 
Suceava, a cules la Cetatea Albă date cu privire la martiri- 
zarea acestui sfânt și a alcătuit o biografie a sfântului în stilul 
în care se scriau viețile sfinților în literatura greacă. Această 
operă, bogată în. elemente fantastice şi de legendă, pătrunde 
în Mineele slavoneşti, se traduce uneori denaturat şi în limba 
românească, intrând în compoziţia «cazaniilor » cum este 
acea a mitropolitului Varlaam din anul 1643. 

Mai puţin cunoscute au fost «cuvântările » lui rostite în 
biserică și rămase în manuscripte slavonești. Episcopul Mel- 
hisedec presupune, că Țambiac şi-ar fi rostit cuvântările 
în limba românească. Credem că această afirmație nu are 
niciun temeiu. laţimirschi afirmă că Grigorie 
Tamblac, în calitate de «călugăr şi preot al marei biserici 
al Moldo-Vlahiei », ar fi rostit la Suceava următoarele cu- 
vântări: 

1. Cuvânt la Inălțarea Maicii Domnului. 

Cuvânt de laudă celor trei feciori și profetului Daniil. 
Cuvânt despre misterele Domnului. 

Cuvânt despre morți. 

Cuvânt despre vieața călugărească. 

Cuvânt de laudă preacucernicilor părinți. 

Cuvânt la Înălţarea lui loan Botezătorul. 

Cuvânt de laudă Sf. Apostoli Petru și Pavel. 


PI Dap N 


O altă serie de ọ cuvântări, Grigorie Țamblac 
o rostește în calitate de egumen al mănăstirii Neamţu. 

Iată titlul acestor cuvântări: 1. Cuvânt de laudă celor 40 
de sfinți; 2. Cuvânt de laudă Sf. Gheorghe; 3. Cuvânt de 
laudă profetului Ilie; 4. Cuvânt ła tăierea Capului Sf. loan Bote- 
zătorul; 5. Despre post și lacrimi; 6. Despre milostenie şi 

săraci; 7. La Dumineca Floriilor; 8. La Joia Mare şi 9. La 
Vinerea Mare. 

Inafară de aceste opere scrise în Moldova, Grigorie 
Ţamblac mai are câteva opere în legătură cu vieața bise- 
ricească a vecinilor noștri, cum este Cuvântul de laudă 
mitropolitului Ciprian, «Vieaţa țarului sârb Ştefan de Deceani », 
a patriarhului 'Târnovei, Eufimie, și alte câteva lucrări. ` 

Cuvântările lui Grigorie Ţamblac, rostite la di- 
ferite ocazii, vădesc în el un discipol al şcoalei oratorice bi- 
zantino-slave. El își scrie panegiricele în stilul epocei lui. Ele 
însă nu degenerează în compilațiile meşteșugite de mai târziu, 
cu bogăţia lor de citate, cu întorsături retorice. Cuvântările 
lui Țamblac sunt simple și ne amintesc primele veacuri 
ale creştinismului. Caracterul lor este strict bisericesc şi nimic 
nu trădează în ele epoca lui, frământările prin care a trecut 
el, precum nici țara care l-a adăpostit. Străine ca limbă, 
operele lui Grigorie Țamblac mau avut niciun ră- 
sunet în lumea românească și nicio importanță pentru cultura 
noastră națională. Ele merită să fie menţionate pentru valoarea 
lor” universal-creștină și pentru motivul că ele s'au născut în 
țara noastră. 


INVĂȚĂTURILE LUI NEAGOE BASARAB. 


Literatura noastră veche din epoca slavonismului se poate 
mândri cu o operă literară excepțională, ca stil, ca spirit şi 
conținut. Este vorba de opera unuia din cei mai cucernici 
şi cei mai învățați domnitori ai Munteniei, de « Invățăturile » 
lui Neagoe Basarab. Această lucrare, de dimensiuni relativ 
mari, este o completare la ştirile pe care ni le dă istoria cu 
privire la strălucita domnie a voivodului muntean dela înce- 
putul secolului al XVI-lea, la personalitatea lui înzestrată cu 
înalte calități sufleteşti, la mediul moral şi cultural al epocii. 
In această operă se proiectează idealurile vieții de atunci, 
înălțător şi înviorător; aici găsim crâmpeie din vieața curților 
noastre domneşti, aici apare figura smerită, dar bărbătească 
şi plină de înțelepciune bătrânească a lui Neagoe Basarab. 

Se contestă de către unii autenticitatea acestei opere, se 
semnalează caracterul ei compilativ; nici una, nici alta nu mic- 

şorează valoarea ei ca operă literară. In această operă « mo- 
zaic » cum o numește prof. D. Russo, se oglindește ca 
într'o picătură de apă întreaga concepție slavo-bizantină 
asupra vieţii, întreaga cultură slavo-bizantină cu caracterul ei 
ascetic şi religios. Dacă am admite chiar părerea lui Russo, 
că opera lui Neagoe Basarab este alcătuită în secolul al XVII-lea 
de către «un călugăr admirator al lui Neagoe » 1), nici atunci 
ea n'ar pierde din importanța ei literară. 

Istoricul textului « Invățăturilor » lui Neagoe Basarab este 
următorul. In anul 1843 se publică, după un manuscris 
socotit ca fiind din anul 1654, textul acestei opere, intitulat: 
« Invățăturile bunului și credinciosului Domn al "Ţării Româ- 
nești, Neagoe Basarab, către fiul său Teodosie Voevod» (Bu- 
curești). Textul a fost «îndreptat» sau mai bine zis, mo- 
dernizat până la oarecare măsură de către Ioan, « Eclisiarhul 
Curţii », care a îngrijit tipărirea cărții. Manuscrisul dela 1654, 
de pe care s'a făcut ediţia din 1843, era considerat ca pierdut. 
In ultima vreme însă el a fost redescoperit în Biblioteca 
Centrală dela Blaj, datarea lui din anul 1654, dovedindu-se 
a fi o eroare 2). S'au mai găsit copii ale acestei opere cu mult 
mai nouă însă decât acel pierdut de către Hasdeu (care 
a publicat fragmente din « Învățături » în Arhiva «istorică 
a României», vol. I, 1865), de către Gaster și cele două 
manuscrise semnalate de către N. Iorga, în precuvântarea 
la ediția textului « Invățăturilor » din anul 1gr0, precum şi 
câteva manuscrise ce se păstrează în biblioteca Academiei 
Române. După textul din anul 1843, N. Iorga publică 
ediția de mai sus (Vălenii-de- Munte). 

La început s'a crezut că « Învățăturile » lui Neagoe Basarab 
au fost scrise în româneşte (B. P. Hasdeu și A. Den- 
susianu). A. D. Xenopol şi D. Russo presu- 
puneau că textul «Învățăturilor » a fost scris în grecește. 
Majoritatea istoricilor literaturii au înclinat spre părerea “(la 
care ulterior a aderat şi D. Russo), că «Învățăturile» 


1) D. Russo. Studii bizantino-române, Bucureşti, 1907, p. 41. 

Idem. Studii și critice, Bucureşti, 1910, p. 41. 

Ibidem, p. 4- 

5 Vasile Grecu. Manuscrisul din «1654 » pretins pierdut al învățăturilor 
lui Neagoe Basarab, în Conv. lit., 1939, ;. 1851—1865. 

lui Neagoe Basarab au fost scrise totuși în limba slavă, 
din care ele au fost traduse mai târziu în românește. Această 
părere îşi găseşte sprijin în faptul că profesorul rus P. La v- 
rov a descoperit în anul 1896 în biblioteca națională din 
Sofia, nişte fragmente slavonești vechi, pe care le-a publicat 
în anul 1904 1). 

O cercetare mai atentă a textului românesc, cu toate că 
el — vădit — a fost «înnoit », ar da argumente nouă în spri- 
jinul acestei teze. Stilul în care este scrisă opera lui Neagoe, 
pe alocurea construcția frazei (de ex. « obidele trupului sunt 
spăsire sufletului », +p. 142), cuvinte luate de-a-dreptul din 
textul slav: « libov », p. 135, «Pohvală», p. 201, «dosădi», p. 
257, «bdenie», p. 210, «rucodelie», p. 143, «spăsenie», 
«trezvire », p. 141, «slobiv», p. 125 etc. 2), dovedesc că textul 
românesc care s'a păstrat a fost tradus din limba slavă. La 
aceste ştiri, cu privire la istoria textului, mai adăugăm că pro- 
fesorul dela universitatea din Athena, S. Lambros, 
precum şi prof. D. Russo, au descoperit câte o versiune 
grecească la muntele Athos 2), fapt care dovedeşte că origi- 
nalul slav a avut ca model izvoare bizantine. 

Opera lui Neagoe Basarab este considerată de către învă- 
taţii slavi ca una din cele mai valoroase lucrări literare din 
secolul al XVI-lea, scrisă în limba slavă, când la Slavii din 
Peninsula Balcanică încetează orice activitate culturală, iar la 
cei de răsărit, abia scăpați de sub jugul 'Tătarilor, se reîncepe 
timid o activitate literară ceva mai serioasă. Această părere 
este susținută de către P. Lavrov, în precuvântarea la 
ediția textului slav și într'o comunicare anterioară (1894), 
făcută la o societate de stiințe rusă. Profesorul dela Univer- 
sitatea din Sofia, S. Romanschi, scrie două lucrări, 
consacrate « Invățăturilor », una în limba bulgară (1904—1905) 
şi una mai vastă în limba germană 4). Merită să fie menţio- 
mată părerea prof. D. Russo, care după cum am relevat 


D. Jasposs. Crosa narasarenturis BoeBombi Bonomckaro loanna 
Heros k» cry Qeonociro. Ierepóypr» 1904. 

2) Citate după textul editat de N. Iorga. Vălenii de Munte 1910. 

3) D. Russo. Studii şi critice. Bucureşti, 1910, p- 5- 

“) Şt. Romanschi. Mahnreden des walachischen Woyvoden Negoe Basarab 
an seinen Sohn Theodosios. Leipzig, 1908. 

în altă parte, contestă autenticitatea « Invățăturilor » lui Neagoe, 
considerându-le «pseudoepigrafa », o falsificare făcută de 
către «un călugăr admirator » al lui Neagoe din secolul al 
XVII-lea. Prof. Russo își argumentează părerea pe mo- 
tivul «că redacţiunea română și slavă, pe lângă învățăturile 
propriu zise, conţinea lucruri care n'aveau niciun rost», că 
în prima parte avem de a face «cu un conglomerat de fraze 
fără şir, de bucăţi lungi din Vechiul Testament, care de multe 
ori p'au aface nimic cu subiectul »; iar în partea a doua, 
superioară celei dintâi: «din cele ro sau 11 învățături pro- 
priu zise . . . 6 sunt plagiate, întregi sau în parte, după «Umi- 
linţa » (lui Simeon monahul), una după Efrem Sirul» etc.1). 

Presupunerile prof. D. Russo, asupra cărora el insistă de 
mai multe ori au fost combătute în studiul său de profesorul 
bulgar S. Romanschi, cu lux de argumente. El 
susține paternitatea acestei opere pentru Neagoe Basarab pe 
motivul că « Irvățăturile » prin compoziţia şi caracterul lor 
religios, sunt în perfectă concordanță cu întreaga activitate 
a evlaviosului şi învățatului voivod a! Munteniei. Pe de altă 
parte, după părerea lui Romanschi, elementele din 
vieaţa contemporană, care străbat « Învățăturile » pe ici, pe 
colo, precum şi datele din vieața intimă familiară a domni- 
torului, pe care mo putea cunoaște un călugăr din secolul 
al XVII-lea, sunt cele mai puternice argumente în favoarea 
autenticității « Invățăturilor » lui Neagoe Basarab. Asupra pro- 
blemei ridicate de prof. D. Russo vom reveni, după ce 
vom vedea care este cuprinsul « Invăţăturilor ». 

In ultimul timp au apărut două lucrări de mare interes în 
legătură cu chestiunea homerică a « Invăţăturilor lui Neagoe 
Basarab ». Profesorul Vasile Grecu publică încă două 
versiuni grecești ale acestui monument literar 2): una popu- 
lară şi una mai amplă. Ele întăresc şi mai mult presupunerea 
că autorul acestei opere a fost N. Basarab è). 


DD R wS s0. AA Cn poa 

Idem. Studii bizantino-române, Bucureşti, 1907. 

Idem. Critica textelor şi teknica edițiilor. Bucureşti, 1912, pp. 22, 23 

2) V, Grecu. O versiume nouă a unei învățături a lui Neagoe Basarab. Bucu- 
reşti, 1041. - 

3) Vasile Grecu. Invățăturile lui Neagoe Basarab. Versiunea grecească. 
Bucureşti, 1942. 


5 A. R. — Studii şi Cercetări. LXXV. 

Opera lui Neagoe Basarab, în redacția pe care o publică 
N. Iorga, se compune din 11 părți inegale şi la prima 
vedere disparate în conținut. Prima şi cea mai mare parte 
intitulată « Cuvântul » (pp. 1— 105), conţine bucăţi din « Cartea 
Regilor » (din Vechiul 'Testamevt), alese, însă nu la întâm- 
plare, ci ca să ilustreze anumite învățături. Se începe astfel: 
« Iubitul meu fiu! Mai înainte de toate se cade să cinsteşti 
şi să lauzi neîncetat pe Di mnezeu, cel mare şi bun şi milos- 
tiv şi ziditorul nostru cel înțălept şi ziua şi noaptea și în tot 
ceasul şi în tot locul»... Urmează o rugăciune cu citate 
din psalmii lui David, în care-l preamăreşte pe Domnul, 
după care iar se adresează către fiul său şi-i recomandă să 
fie « milostiv tuturor oamenilor și tuturor noroadelor care 
ți le va da », spune el, «pe mâna ta... să nu omori pe nimeni 
făr” judecată dreaptă şi făr” de ispovedanie, ca să nu fii şi tu 
înjunghiat, tăr' de milă, ca mieii ». Toți oamenii, «măcar 
domni, măcar bogaţi, măcar săraci », toţi greşesc și de aceea 
el îl învață pe fiul său să tie îngăduitor faţă de slăbiciunile 
omeneşti. Împăratul şi domnul se cuvine să aibă «judecată 
dreaptă şi nefățarnică ... că cinstea împărătească şi dom- 
nească judecată iubeşte ». Domnul nu trebue să fie mândru; 
el este dator să-şi păzească curăţenia sufletului, căci omul 
are trup şi suflet. «şi să nu gândeşti», cetim într'un loc, 
«că eu le grăesc acestea din capul mieu, pentru că toate 
acestea ți le grăesc din sf. Scriptură și ți le zic ca să-ți fie 
de povață și de îndreptare ». 

Autorul, după cum am arătat, n'a luat la întâmplare bucăți 
din « Cartea Regilor ». Ele sunt aduse ca pildă pentru viitorul 
domnilor, din vieaţa judecătorilor buni şi a regilor din Bi- 
blie, care au urmat poruncile Domnului (de ex. Eli judecător 
şi preot al Evreilor, Samoil, Solomon și judecăţile lor). 

Domnul trebue să fie credincios lui Dumnezeu, să se fe- 
rească de heretici şi de păgâni. Impăratul Constantin cel 
Mare a crezut în semnul crucii şi cu «acel semn toate răz- 
boaiele le biruia ». Și Neagoe Basarab face istoria lui Con- 
stantin după operele hagiografice, pe care le-a avut la înde- 
mână, demonstrând credința lui Constantin în Dumnezeu și 
vieața lui sfântă. 

Cu toată incoherenţa citatelor și textelor mai mari, împru- 
nutate din Scriptură în această parte a operei, reies înda- 
toririle unui cârmuitor de popoare, care este trimisul lui Dum- 
-nezeu, către Dumnezeu şi către supușii săi. Dar și supuşii 
sunt datori să-l asculte pe domnitor. « Că dela Dumenezeu 
se dă împărăţia și Domnia şi pe pământ şi în cer»... « Pentru 
aceea nimeni să nu îndrăsnească, nici slujitor, nici ţăran, 
nici nimeni, să-și ridice firea și gândul cu meșteșug viclean, 
dintru îndemnarea diavolului, spre împăratul şi spre Domnul 
şi stăpânul lor... acela cu adevărat de pripă îşi va aduce 
mânia lui Dumnezeu cea dreaptă spre nedreptul său cap». 
Istoria lui Avesalom, care s'a răsvrătit asupra tatălui lui 
David, nu se introduce întâmplător, cum afirmă prof. D. 
Russo); ea demonstrează ideea pedepsei lui Dumnezeu 
față de acei ce nu se supun stăpânirii trimise de Dumnezeu. 
Avesalom se ridică în contra regelui David și «pentru aceea 
muri şi el săgetat prin inimă și rău se sfârși». 

Câteva parabole din romanul Varlaam şi Ioasaf, care ur- 
mează după fragmentele cu conţinut biblic, sunt mai puțin 
legate de textul « Invăţăturilor », dar şi ele au acelaşi caracter 
didactic şi sunt adresate fiului său pentru a-i arăta deşertă- 
ciunea acestei vieți. 

Partea a treia, «care se începe pentru cinstirea icoanelor », 
deși se adresează voivodului Teodosie, este un fragment cu 
caracter ascetic în care găsim sfaturi pentru călugări. După 
câteva rânduri cu privire la cinstirea icoanelor, autorul se 
adresează «fraților » săi, adică, către călugări. « Dacă intraţi 
în sfânta biserică », spune autorul, «vă rugaţi şi faceţi slujba 
cu cântări și cu cântece sufleteşti ». Călugării trebue să se 
țină de cuvântul dat în fața altarului, «ca nu cumva să fie 
făgăduinţele voastre de râs şi de bucurie vrăjmașului nostru ». 
Autorul recomandă «plângerea sufletească și vărsare de la- 
crimi către Dumnezeu », «post și răbdare », « osteneală tru- 
pească şi priveghere, de a sta în picioare toată noaptea », căci 
« săturarea somnului face înverşunarea poftelor, iar prive- 
gherea este spăsenia sufletului ... Somnul cel mult îngroaşă 


1) D. Russo. Studii critice, p. 9. 

gândul, iar privegherea îl supție ». Se recomandă tăcerea, 
fiindcă « vorbele cele multe zțâță urgie şi mânie ». Mai ales 
«vorbele lumeşti » îl strică pe călugăr. 

In felul acesta se recomandă călugărilor a se feri de pismă, 
de răutate și de a se îndeletnici cu lucrul manual; «șederea 
făr' de lucru face moarte sufletului ». « Când şezi în chilia-ți, 
de aceste trei lucruri te îngrijeşte: de rugă, de învățătură și 
de rucodelie ». Mai departe găsim sfaturi din practica mis- 
ticei creștine: se arată calea pentru a veni în contact cu 
Dumnezeu. Cităm un pasaj: | 

« Că mai întâi de toate este tăcerea, iar tăcerea face oprire, 
oprirea face umilință şi plângere, iar plângerea face frică şi 
frica face smerenie, smerenia face socoteală de cele ce vor 
să fie, iar acea socoteală face dragoste și dragostea face sufle- 
tele să vorbească cu îngerii. Atuncea va pricepe omul că nu 
este departe de Dumnezeu ». 

Călugărul «să n'aibă grijă nici de un lucru, ci să urască 
lumea aceasta cu totul și toate»... «Așa dar, fraţilor», 
cetim în altă parte, «să fugim de lume și de toate câte sunt 
ale lumii, ca să fim moşteni binelui aceluia care ochiul nu 
l-a văzut, urechile nu l-au auzit». ; 

Incepând cu partea a patra, opera lui Neagoe Basarab 
capătă un alt caracter. Deşi şi în această parte, ca și în întreaga 
carte, găsim intercalate în text pilde și învățături din diferite 
izvoare, aici se simte o notă puternică personală a autorului, 
ceva din vieața şi suferințele lui proprii, precum și sfaturi 
practice date fiului său. Aici Neagoe deplânge moartea mamei 
sale şi a celor doi fii ai săi, Petru și loan Voivod. Istoricii 
literaturii noastre au semnalat de mult lirismul pătrunzător 
şi în genere calitățile adânc poetice ale. acestei tânguiri a lui 
Neagoe. El se adresează la început mitropolitului țării, Ma- 
carie, şi clerului, cu rugămintea să-l asculte pe el « ticălosul », 
care vrea să spună «un dor al inimei » sale « foarte amar şi 
cu foc»... «către oasele maicii » sale. Se tânguește că el a 
chinuit-o pe mama sa când ea trăia, prin faptul că ea l-a 
născut şi l-a îngrijit; ea a muncit o vieață întreagă, ca o al- 
bină. Dar albina noaptea se odihneşte; «iar tu, maica mea, 
niciodată n'ai avut odihnă, nici ziua, nici noaptea, nici măcar 

întrun ceas, nici te-ai săturat niciodată de osteneală. Pentru 
aceea, iubita mea maică, te numesc pe tine mai ostenitoare 
decât albina şi decât pasările cerului și decât peștii mării ». 

Cea mai frumoasă pagină, pătrunsă de o adâncă simţire 
şi îmbrăcată într'o formă aleasă, în care autorul își revarsă 
durerea, este consacrată morţii fiului său Petru. Cităm câteva 
rânduri: 

«O fiul meu Petru, iată că-ți trimit coroana, surguciul 
(coiful, egreta împodobită cu pietre scumpe) și diademele, 
pentrucă tu erai stâlparea mea cea înflorită, de care pururea 
se umbreau şi se răcoreau ochii miei. lar acuma stâlparea 
mea s'a uscat și florile ei s'au veștejit și s'au scuturat şi ochii 
miei au rămas arşi şi pârliți de jalea înflorii tale. 

O, iubitul meu Petre, eu credeam şi cugetam să fii domn 
şi să veseleşti bătrânețele mele oarecând cu tinerețele tale 
şi să fii biruitor pământului. Iar acum, fiul mieu, te văz 
zăcând supt pământ, ca un trup al fieștecăruia sărac. Intr’c 
vreme îmi erai drag, iar acum te-am urît; într'o vreme îmi 
era milă de tine, iar acum nu-mi este milă; într'o vreme 
erai bogat, iar acum eşti sărac... O, fătul meu, căci nu mă 
acoperă mai bine pământul pe mine decât pe tine, şi mă 
lăsaşi la bătrâneţele mele... Eu îţi găteam haine domnești, 
ca să te îmbraci şi să te împodobeşti, ca să veselești inim: 
mea şi să usuci aceste lacrimi din ochii miei; iar acum trupul 
tău se desbracă de hainele cari i-am gătit și se îmbracă îr 
pământ, dintru care a fost luat». 

Autorul însă nu cade în disperare; el își găseşte mângâier. 
în. credință în Dumnezeu. Câteva pilde pe “care le inserează 
la sfârşitul acestei părți, n'au legătură cu textul de mai sus. 

In capitolul în care se dau sfaturi, «cum şi în ce chip vor 
cinsti pe boieri şi pe slugile lor, care vor sluji cu dreptate », 
autorul compară anturajul său de boieri cu o grădină, pe 
care a cultivat-o el şi căreia el i-a fost «gard ca zidul de 
piatră»; şi boierii erau gata «să-și verse sângele și să-și 
puie capetele lor pentru el». Tot așa recomandă fiului 
său să sprijine slugile credincioase, să fie îngăduitor față de 
greşelile lor. O notă adânc umană sună în cuvintele autorului: 
ate învăţ, să nu fie adeseori paharul tău plin de sânge de 

om, că acel sânge, care vrei tu să-l verși făr’ de milă, vei să 
dai seama de dânsul înaintea lui Dumnezeu ». 

Autorul sfătueşte ca Domnul să nu se razime pe rude. 
« Cel ce va să fie Domn adevărat, nu-i se cade să aibă rube- 
denii, ci numai slugi drepte ». Dacă neamurile şi rudeniile, 
ca şi feciorii de boieri, vor fi « pline de viclenie şi neomenie » 
şi nu vor fi harnici, să nu-i pună în slujbe, « că ştii că nu te-au 
ales, nici te-au uns ei Domn, ci Dumnezeu, ca să fii tuturor 
cu dreptate » Omul sărac, dar harnic și cinstit este preferit 
în slujbe boierului leneş şi necinstit. Numirile în posturi să 
se facă cu multă chibzuială, iar judecata faptelor omeneşti 
să fie făcută fără grabă şi cu dreptate. 

Domnitorul când stă la masă cu boierii, să nu-şi «slobo- 
zească mintea de tot spre veselie, nici spre întristăciune ». 
Alături de domn să se aşeze « boierii şi sfetnicii buni şi aleși », 
iar boierii răi și răzvrătiți să stea cât se poate de departe. 
Se recomandă ca domnul să nu-şi « îngreuneze » trupul cu 
beţia, dar slugilor să le dea «să bea destul ». El să bea cu 
măsură «ca să poată birui mintea ... pe vin, iar nu să biru- 
iască vinul pe minte ». Sfârşitul acestui capitol este îndreptat 
în contra beției, cu numeroase exemple şi citate din Sf. 
Scriptură. 

Aceleaşi învățături practice şi pline de înțelepciune se dau 
şi în capitolul (partea a 6-a) intitulat pentru soli şi pentru 
războaie. 

Primirea solilor să se facă cu tot fastul cuvenit şi cu multă 
diplomaţie. Vor fi primiți bine nu numai solii, care vin cu 
« veşti bune », ci şi cei care «vor aduce vești rele ». Solii vor 
duce numele: bun al domnitorului. « Și unui domn cuminte 
nu trebueşte într'această lume altă avuţie fără numai numele 
cel bun ». In ziua primirii solilor « întâiu se împodobești jățul 
tău bine, cu ce-ţi va fi dat Dumnezeu şi tot divanul tău și 
toate casele; şi să te împodobeşti şi tu cu haine frumoase şi 
mai vârtos să te îmbraci în dragoste și puterea lui Dumnezeu. 
. .- . ŞI să ieşi cu mare slavă, să şezi în jățul tău cu multă sme- 
renie, și sfetnicii tăi cei bătrâni să şază pe scaunele lor, unde 
le este locul și li se cade». 

Domnitorul ascultă «toate cuvintele lui (solului) cu soco- 
tinţă şi cu luare aminte », oricare ar fi ele, bune sau rele. 
Domnitorul este dator să ceară sfatul boierilor înainte de a 
da răspuns solilor. 

«O, fătul meu, şi voi, fraților, cât este de bine să mângâiați 
pe boieri şi pe slugile voastre în toată vremea și să vă sfătuiți 
cu dânşii în tot ceasul, să luaţi sfat și dela cei mari și dela 
cei al doilea și dela cei mai de jos, că aşa se cade să vă sfătuiți 
cu dânşii toate sfaturile... Că domnul se socotește ca un 
deal mare și înalt, când are nişte păzitori foarte buni»... 

Neagoe stăruește mult asupra necesității de a nu lua ho- 
tărîri fără a-i consulta pe sfetnici, iar când domnul s'a înțeles 
cu boierii în chestia răspunsului ce trebuește dat, atunci se 
dă o masă solilor. Autorul nu scapă din vedere niciun amă- 
nunt. « Tocmiţi paharnici » recomandă el, «scoateţi pahare 
de argint frumoase şi siliți să așezați toate frumos, ca să se 
mire și soiul de acea podoabă și rânduială bună... ca să 
laude pretutindenea ce-a văzut şi să povestească, pentrucă 
şi aceasta este o cinste a domnului, aleasă şi lăudată. Așiş- 
derea şi masa o să gătești frumoasă, şi să faci multe feluri de 
bucate ... şi băuturi să scoţi de unde vei avea mai bune și 
mai dulci ... şi-l cinstește bine, cum este legea şi obiceiul ». 
Se dau sfaturi cum să se întrețină conversaţia între domnitor 
şi sol. 

Neagoe dă sfaturi şi în chestiunea trimiterii solilor către 
alți domni și recomandă să trimeată «pe cine va fi înțălept 
şi vrednic ». 

La caz de războiu autorul recomandă domnitorului să nu 
părăsească țara, «că şi eu am fost pribeag, şi de aceea vă 
spuiu că este traiu și hrană cu nevoie pribegia. Pentru aceea, 
să nu faci aşa, că mai bună este moartea cu cinste, decât 
viața cu amar și cu ocară. Nu fireți ca pasărea aceea ce se 
chiamă cuc, care-şi dă ouăle de le clocesc alte pasări şi-i 
scot puii, ci fiți ca șoimul, și vă păziți cuibul vostru ». 

Domnitorul este dator să meargă și el la războiu alături 
de ostași. « Pentru aceea, să-ți ridici gândul şi mintea la cer, 
ca să-ți fie Dumnezeu într'ajutor, iar tu să mergi drept față 
în față spre vrăjmașii tăi, fără nicio frică. 


E —— „——— o 

«Iar de vor fi mulți, nimic să nu te înfricoșeze, nici să 
te îndoești, — că omul viteaz și războinic nu se sperie de 
oamenii cei mulți, ci, cum risipește un leu o cireadă de cerbi, 
şi cum omoară un lup o turmă de oi, cât de mare, așa și 
omul viteaz, şi bărbat, şi hrăbor nu se înfricoşează de oameni 
mulți. Că omului viteaz toţi oamenii îi sânt într'ajutor, iar 
omului fricos toți oamenii îi sânt dușmani, şi încă de ai săi 
este gonit, şi batjocorit şi hulit»... «Incă te învăţ să nu umbli 
cu oamenii cei fricoși, ca să nu cumva să pierzi cinstea mea 
şi moşia ta, că din. moarte nimeni nu se va putea izbăvi, fără 
numai unul Dumnezeu ». 

Dacă cineva din boieri moare în războiu, domnitorul are 
grijă «pentru sufletele lor la sfintele biserici », iar « feciorii 
şi rudeniile, cari vor rămânea multă cinste să aibă». 

Am remarcat că la începutul operei lui Neagoe găsim în- 
vățături cu privire la judecată, ilustrate cu exemple din 
« Cartea Regilor », în special din judecăţile lui Solomon. In 
partea «a șaptea » găsim un nou «cuvânt de judecată ». Aici 
însă povețele au un caracter mai practic şi ceva mai puțin 
religios. Intru cât orice judecată are două laturi, «una spre 
pagubă» şi alta «spre uşurare şi spre izbândă», domnul 
adevărat şi «unsul lui Dumnezeu » trebue să judece «pe 
dreptate şi pe legea lui Dumnezeu ». Se vorbeşte de judecă- 
tile din şedinţele divanului, unde alături de domnitori, vor 
sta «tot oameni buni și aleşi, și să fie şi boieri tineri... 
ca să ia toți învățătură bună». Dacă domnitorul greşeşte în. 
judecată, el să-și recunoască greșeala şi să dea dreptate împri- 
cinatului, «că mai bine să nu vă fie voia voastră deplină și 
inima înfrântă, decât să faci săracului strâmbătate ». 

Aceleași poveţe sănătoase le dă Neagoe fiului său în « în- 
vățătura » cu privir€ la « milostenie ». De fapt aici avem de 
a face mai mult cu recompensele pe care domnitorul le distribue 
ostaşilor şi slugilor credincioase. Domnitorul își răsplăteşte 
bine întâi « slugile », după aceea ajută pe săraci și mănăs- 
tările. « Aşijderea, când veţi ieşi să faceți căutare oştilor 
voastre la anul, cum le este obiceiul, atunci toți bolem şi 
căpitanii, şi toate slugile voastre să aibă dela voi cinste, și 
dar, și dreptate, şi slujbe ». 

Alt caracter au capitolele care urmează, şi anume: 


« Cuvântul » pentru «pecetluirea acestei cărți» şi «rugă- 
ciunea lui Ioan Neagoe Basarab . . . la ieșirea sufletului său ». 
Sunt poveţe pur religioase, în care se vorbeşte despre mân- 
tuirea sufletului și în care autorul cere iertare pentru gre- 
şelile pe care le-a comis. 

La sfârşitul cărții (înainte de «pisania mănăstirii Arge- 
şului » și «încheiere »), găsim un «cuvânt de învățătură »... 
«către două slugi credincioase ale sale şi dragi, carele se 
lepădară de lume şi se deteră vieții călugăreşti ». Și această 
învățătură nu iese din cadrul întregii lucrări, luate în ansamblu, 
deşi ea pare fără legătură cu capitolele de mai înainte, fapt 
care-i face pe unii din istoricii literaturii s'o considere ca lu- 
crare aparte. Și această învățătură are forma didactică, îm- 
pestrițată cu citate din Sfânta Scriptură. Sunt poveţe cu 
caracter monahal, ascetic, în care se repetă unele idei din 
scrierile ascetice pe care le-am remarcat mai înainte. Exemplu: 
« din frica lui Dumnezeu se naşte postul, iară din post curăţia, 
iară din curăție rugăciunea, iară rugăciunea naște smerenia, 
smerenia naşte dragoste etc. ». 

Este aproape cu neputinţă de a reda toată bogăția de idei, 
de cugetări, de parabole şi de exemple din această minunată 
operă. Este un fel de enciclopedie moral-seligioasă și filo- 
sofică a trecutului, în care se concentrează toată înțelepciunea 
bătrânească, toată erudiția religioasă și politică a vremurilor 
vechi. Ici-colea găsim câte o sclipire de gândire, câte o ma- 
ximă, redată în formă laconică prin comparații plastice. Cităm 
câteva din ele: 


— 


«Cum mănâncă rugina pe fier, așa mănâncă și pe om 
slava omenească ». « Cum mănâncă carii copacii... aşa şi 
pisma pierde sufletul călugărului ». « Inima omului este ca 
sticla: dacă se sparge, nu o mai poți cârpi». 

« Cuvântul este ca vântul: dacă iese din gură, nici într'un 
chip nu-l mai poţi opri». 

« Mintea este steagul trupului şi până stă steagul la războiu, 
tof este războiul acela nebiruit și nepierdut, iar dacă cade 
steagul, războiul este biruit. ...». 


> 0 

In opera lui Neagoe Basarab se găsesc şi elemente con- 
temporane de o mare valoare pentru noi. Pe lângă datele 
cu privire la familia lui, la mama și copiii lui, la mitropolitul 
țării şi la zidirea mănăstirii Argeş, aici găsim şi elemente 
extrem. de preţioase cu privire la vieaţa şi obiceiurile curților 
domnești, a raporturilor dintre domni. şi boieri, a felului cum 
se primeau solii, cum se purtau războaiele. Intr'un loc cetim: 
«auzi cum locuesc 'Tătarii în case făcute pe roate și lăcașul 
lor este făcut tot ca al unor păstori». 

Aceste elemente, după cum am notat în altă parte, sunt 
dovada cea mai sigură că Neagoe a fost autorul acestei opere. 
Presupunerile prof. Russo cad dela sine şi pentru alte 
motive. Autorul acestei opere în partea ei esențială nu putea 
să fie un călugăr și pentru motivul că el are un interes deo- 
sebit și cunoștințe temeinice în materie de tehnică militară, 
de arta «strategică » De exemplu: «când vei vrea să mergi 
la vrăjmași la războiu, tu întâi să rânduești și să tocmești 
străji, să meargă mai înainte, cum este obiceiul şi să meargă 
una mai înainte, alta mai după aceea, iar a treia să fie tabăra 
cea mare». Străjile se recomandă să nu fie departe una de 
alta, ca să nu piardă legătura între ele. « Straja cea dintâi şi 
cea de a doua este inima a toată oastea ... Străjile sunt capul 
şi coada oştirilor »... « Astfel, să-ți tocmești toate tunurile 
și oştile tot cete, cum va fi rândul». 

« În ziua de războiu, tu să nu stai unde vor fi oameni mai 
mulți, nici unde va fi temeiul și toiul oștirilor tale, că toate 
oştirile străine... acolo vor îndrepta tunurile de vor bate 
şi toți vitejii cei înarmați acolo vor năvăli şi vor săgeta» 1). 
Autorul recomandă domnitorului să stea între a doua şi 
a treia ceată, înconjurat de 60 de ostași din cei mai devotați 
şi curajoşi. 

Asemenea instrucțiuni pur militare nu puteau fi date de 
către un călugăr. De asemenea, un călugăr nu putea da 
sfaturi în privința ceremonialului dela curțile domneşti la 
primirea solilor. 

Izvoarele. Din privirea generală asupra conținutului, pe 
care am făcut-o mai sus, se vede că opera lui Neagoe Basarab 


1) Toate citatele sunt făcute după ediția prof. N. Iorga. 

nu este o operă originală, ci este în mare parte o compilație. 
S'a stabilit ca învățăturile lui «sunt bazate pe operele simi- 
lare bizantino-slave » 1). In literatura bizantină a existat o 
întreagă literatură cu îndrumări pentru viitorii domnitori, 
cum au fost învățăturile lui Vasile Macedoneanul 
din secolul al IX-lea către tiul său Leon, învățăturile arhie- 
piscopului de Ohrida, Teofilact, din secolul al XI-lea și altele. 
Unele din aceste învățături se traduc în limba slavă. Așa, 
de exemplu, în « Izbornicul lui Sviatoslav » din anul 1076, 
se găsesc traduse în slavoneşte « Invățăturile lui Xenofont şi 
Teodora ». În literatura veche rusă exista o operă de așa 
natură a lui Vladimir Monomah, intitulată Invdțăturile 
lui Vladimir Monomah către copiii săi. Opera este scrisă la 
începutul secolului al XI-lea și în ce priveşte conţinutul, are 
asemănări izbitoare cu « Învățăturile » lui Neagoe Basarab. 
După o scurtă introducere, din care se vede modestia auto- 
rului, « urmează un rând de pasaje din operele preferite ale 
autorului (Psaltirea, învățăturile lui Vasile cel Mare, între 
altele regulele despre vieața monahală, profeţiile lui Isaiia 
şi altele). Mai departe se expun poveţe practice despre rugă- 
ciune, judecată, atitudinea domnitorului față de cler, de dre- 
gători, de ostași, față de străini, în genere față de om. 

Urmează partea cea mai interesantă, acea istorică despre 
ostenelile lui ostăşeşti, despre ce a făcut el în vieață, despre 
vânătoare 2). 

« Învățăturile lui Monomah sunt pătrunse de ideea de muncă 
continuă, de evitare a mândriei, a leneviei ... Ele sunt stră- 
bătute «de un spirit de respect față de ştiinţă, de carte, față 
de dreptate în judecată, de iubire de pace şi de iubire în ge- 
nere »?). Aici găsim «sfaturi despre vieața austeră, despre rugă- 
ciune și la drum călare pe cal, ziua şi noaptea, și gânduri perma- 
nente despre moarte și nesocotirea bogăției » Domnitorul nu 
are dreptul să verse sânge creştin. El este dator să se sfătu- 
iască cu boierii săi și să facă judecată. 


1) D. Russo. Elenismul în România, p. 59. 

2) I.H. BaannmupoB. [lpeBnaa pycckaa nureparypa Kiegckaro nepiona. 
Kies». 1900, p. 245. 

2) Ibidem, p. 246. 

Chiar în planul acestei opere găsim ceva asemănător cu 
« Învățăturile lui Neagoe Basarab »: şi învățăturile lui V la- 
dimir Monomah se încep cu învățături care privesc 
îndatoririle domnitorului față de Dumnezeu, după care ur- 
mează obligațiunile lui ca domnitor și îndatoririle lui ome- 
neşti 1). 

Dar ceva mai mult: « Învățăturile » lui M o no mah sunt 
precedate de un fel de scrisoare către principele Oleg, scrisă 
cu ocazia morţii fiului său Izeaslav, căzut în războiu. Scri- 
soarea lui Monomah este o tânguire plină de tristețe, 
dar împăciuitoare. 

Citez un pasaj din această operă: «Şi văzând sângele lui 
şi trupul vestejit, ca o floare abia întlorită, ca un miel în- 
junghiat, ai spus stând în fața lui, adâncindu-te în sufletul 
tău: Vai mie, ce am făcut...» 2). 

Izvoarele ÎInvăţăturilor lui Monomah sunt Psaltirea, 
învățăturile Sf. Vasile despre vieața monahală, rugăciunile 
din trioduri, Hexaemeronul lui Vasilie cel Mare, cuvântările 
lui Grigorie Teologul şi loan Gură de Aur 3). 


Opera lu Monomah nu s'a păstrat în întregime. Dar 
din cele relatate mai sus reiese clar, că aceste două « Invă- 
ţături », adică acea a lui Neagoe şi cea a lui Monomah, 
au avut unul și acelaşi izvor, că ele au acelaşi conținut şi acelaşi 
stil, că în vechime a existat un anumit gen literar, în care 
sfaturile care se dau sunt exemplificate cu bucăți din Sf. 
Scriptură, uneori apocrife, cu poveţe despre vieaţa călugă- 
rească, care n'au nimic comun cu învățăturile practice. 

Asemenea învățături, de sigur, au existat şi în literaturile 
popoarelor apusene, unde, probabil, ele au pătruns tot din 
Bizanț şi unde au fost prelucrate în spiritul idealurilor cava- 
lereşti din Evul Mediu. De exemplu, în literatura cehă, 
popor slav de cultură occidentală, în secolul al XIV-lea apar 
nişte « Sfaturi nouă » (Nova rada), operă scrisă de către Jan 
Smil Flaška din Pardubiţ. 


1) Ibidem. Anexa, p. 4. 

2) Idem. Op. cit., p. 245. 

3) Jdem. Op. cit., p. 4 (anexa). 
Y i 

Aici se pomeneşte în formă alegorică, cum tânărul rege 
Leul, convoacă animalele şi pasările, ca să-i dea îndrumări 
cum să domnească. Vulturul şi după aceea celelalte animale 
şi pasări dau pe rând regelui sfaturi, ca el să aibă frică de 
Dumnezeu, să facă rugăciuni, să aibă conștiința curată, să 
se țină de cuvânt, să-şi păstreze cinstea, « cum dictează legea 
cavalerească, căci nu este nimic mai scump decât cinstea». 
Să fie drept cu toată lumea, să fie milostiv față de cei mici, 
în deosebi față de slugi. La sfârşit, se arată, cum un tânăr trebue 
să se poarte cu sexul slab, cu doamnele. Este evident că 
prima parte are asemănări cu învățăturile noastre, că ea tinde 
a zugrăvi idealul bunului creștin, al conducătorului cuminte, 
cinstit şi îngăduitor. Partea a doua este scrisă sub influența 
poeziei cavalerești din Evul Mediu 1). 

Este o greșeală a se crede că Neagoe Basarab are ca scop 
să dea învățături copiilor săi. Scopul lui este de a da o lectură 
folositoare pentru toată lumea, de a zugrăvi idealul vieţii de 
pe vremuri, idealul bunului creştin, a conducătorului cuminte, 
îngăduitor şi potrivit gusturilor literare de atunci. El recurge 
la anumite mijloace de exprimare a ideilor și sentimentelor 
sale, şi se foloseşte de forma de învățături. Chiar episodul cel 
mai duios şi poate mai dramatic din opera lui Neagoe Ba- 
sarab, tânguirea sfâşietoare cu ocazia morții fiului său, episod 
care poate să aibă şi un substrat real, poate să fie o manieră 
de a scrie, o formă literară, pentru a arăta zădărnicia acestei 
vieti. 

Din această operă se desprind cultura literară a autorului, 
lectura lui extraordinar de vastă în domeniul religios. S'a 
stabilit că autorul citează bucăți întregi din «Cartea Regilor», 
din « Varlaam şi Ioasaf », parabole din « Fiziolog », un frag- 
ment din vieața Sf. Constantin, a patriarhului Eufimie de 
Târnova (Bulgaria) şi din « Umilinţele » lui Simeon Monahul, 
precum și bucăți din Ioan Scărariul și din alți scriitori ascetici. 

Cu alte cuvinte, autorul procedează cum a procedat şi 
Vladimir Monomah și în genere autorii operelor 


1) A. Iunnum H. CnacoBnip. ACTOpIA CHAABALCEIIXD NUTEPATYPh. 
HerepSypre 1881, vol, Il, p. 826. d. Auy6Geuv, A. Hopa. Heropia Yem- 
crot Areparypel. [para 1926 pp. 49 — 51. 

similare. Axa operei o formează învățăturile, forma lor, ampli- 
ficată cu exemple din scrieri religioase recunoscute de bise- 
rică sau interzise. Acest « mozaic » de citate însă face parte 
din marea frescă pe care ni se zugrăvesc idealurile vieții 
unui om, fie el domnitor, fie om simplu. 

Deși unitară în concepție, lucrarea lui Neagoe Basarab, 
probabil, a fost amplificată de copiști sau de traducători, cari 
au găsit de cuviință să interpoleze bucăți nouă, să adauge 
poate exemple nouă, uneori nu atât de bine potrivite, înlo- 
cuind vocativul, care era în scriere, prin «fiul meu». Astfel 
par interpolate ulterior învățăturile cu privire la vieaţa călu- 
gărească şi cele către cei doi călugări, fostele slugi ale dom- 
nitorului. 

Acest amestec de scrieri şi abundența de citate era în spi- 
ritul vremii. Nu numai opera lui Monomah, compusă și 
ea din bucăți, dar cele mai multe din operele vremurilor vechi 
se scriau, se compilau după lucrările cunoscute. Exemplul 
clasic în această privință este popularul roman « Varlaam şi 
Ioasaf », în care găsim elemente din diferite opere creştine, 
exemplificate cu parabole, a căror origine se găseşte în Orientul 
budhist sau în lumea grecească. De alttel, Neagoe Basarab 
nici nu ascunde că el împrumută din alți autori: «Să nu 
gândești că eu le grăesc acestea din capul mieu, pentru că 
toate acestea ţi le grăesc din Sf. Scriptură », spune el întrun 
loc (v. şi mai sus). 

Incheind corisiderațiunile de mai sus, cu privire la « Invă- 
țăturile » lui Neagoe Basarab, rămâne să stabilim care sunt 
idealurile care se desprind din această operă. Și întru cât 
aceste învățături vin dela un domnitor, să vedem care este 
şi idealul lui politic. 

In literatura bizantină şi după ea în cea slavă, își tăcuse 
drum idealul unui stat teocratic, adică condus de Dumnezeu 
prin aleşii săi. Ideea teocratică vine în sprijinul autocrației, a 
unei forme de ocârmuire personală şi directă a suveranului, 
fără ajutorul unei reprezentanțe a poporului (sub o formă 
sau alta). 'Țarii ruşi începând cu loan al II-lea, însuşindu-şi 
idealul bizantin (prin Sotia Paleolog), duc o luptă crâncenă 
cu divanul boieresc (« boiarscaia Duma »). Lupta culminează 

sub loan al IV-lea cel Groaznic și își găseşte expresiunea 
întro corespondență dintre țarul Rusiei (loan al IV-lea) şi 
principele Andrei Curbschi. Ioan al IV-lea în două scrisori 
adresate lui Curbschi, care fugise din țară de cruzimea ta- 
rului, îi demonstrează prin citate din scriptură că el, țarul, 
este pus de Dumnezeu să cârmuiască țara şi deci lui sunt 
datori să se supună toți. Ideea absolutismului monarhic apare 
şi mai clar într'o operă a unui scriitor rus din secolul al 
XVI-lea, Ivașcu Peresfetov, care pe noi ne interesează prin 
faptul că aceste idei se atribue domnitorului Moldovei Petru 
Rareş 1). Aceste idei străbat și epoca lui Neagoe Basarab. 

Cităm vreo două exemple: « Dela Dumnezeu se dă împă- 
răția şi domnia, și pe pământ și în cer». Și deci nimeni nu 
poate să se ridice în contra lui. Domnitorul este «unsul lui 
Dumnezeu, să fii milostiv tuturor oamenilor şi tuturor noroa- 
delor, care ți le va da Dumnezeu pe mână». Ca să ilustreze 
această idee, după cum am văzut, Neagoe citează bucăți din 
istoria lui Avesalom. 

Dar în concepţia lui Neagoe găsim ceva din ideile nouă 
umanitariste ale vremurilor, de care a fost atins şi principele 
Andrei Curbschi. După cum constatăm în scrisorile lui către 
loan cel Groaznic, el îi demonstrează lui loan, că țarul a 
căzut în păcatul mândriei şi nesocotește sfaturile sale cre- 
dincioase. 

Din conţinutul opegei lui Neagoe, am putut constata că 
el are anumite tendințe democratice, că el ține foarte mult 
la consilierea boierilor și celor mari și celor mici. « Trebue 
să te sfătueşti cu boierii în tot ceasul, măcar de sunteţi domni 
puternici » spune Neagoe Basarab. Această idee el o repetă 
în nenumărate rânduri. é 

Aceeași idee adânc umană o găsim şi în altă parte. De mai 
multe ori el recomandă să nu se verse sânge de om: «și să 
nu omori pe nimeni fără judecată dreaptă », spune autorul: 
«Să nu fie adeseori paharul tău plin de sânge de om»... 


1) B. C. Pxura. H. C. Tepecserost-NyónuunueTe XVI sbra. Mockea, 1908. 
p. 59. Şt. Ciobanu. Domnitorul Moldovei Petru Rareş în literatura rusă veche. 


În pa istorică română, XIV (1944), pp. 315—352 (şi în extras Bucureşti, 
1945). 

«Nu suntem bucuroşi să se facă această răzmeriţă ... nici 
voim să fie vărsare de sânge, nici să se ude mâinile noastre 
de sânge de om». Idealul lui Neagoe este pacea, iar nu cru- 
zimile războiului cu vărsare de sânge. 

Câtă deosebire între concepția lui Neagoe Basarab adânc 
creștină şi a țarului Rusiei, Ioan al IV-lea, care în scrisorile 
despre care am vorbit mai sus, îşi justifică cruzimile tot prin 
citate din St. Scriptură! 

Neagoe Basarab are o deosebită grijă pentru judecată. 
Dreptatea este o altă idee care transpiră în fiecare pagină 
a acestei opere. Autorul spune: «să faci judecata dreaptă 
și bogaților şi săracilor ». El îi are în vedere în special pe cei 
săraci. « Omul cel mânios și cel lenevos nicio dreptate nu va 
iace săracilor)... «Să nu vă pripiți, ca nu cumva neînţe- 
legând jalba săracului, să-l judecaţi cu dreptate ». Domni- 
torul trebue să-și cârmuiască supușii cu dreptate, pentru 
dreptate trebue să lupte în războiu, să moară chiar pentru 
ideea dreptăţii. 

Mai găsim ceva din opera lui Neagoe. Idealizarea vitejiei, 
a curajului în timpul răzbeiului și disprețuirea laşităţii. « Mai 
bună este moartea cu cinste, decât vieața cu amar», zice 
autorul. Să ştii să-ți aperi moșia, să nu-ți părăsești țara nicio- 
dată, să mori pentru ea, este idealul autorului, care ne amin- 
tește idealurile cavalerilor din Evul Mediu. 

Și peste toate, ca la aceiaşi cavaleri din Evul Mediu, cre- 
dinţa fierbinte în Dumnezeu, îndeplinirea poruncilor Tai Şi 
spiritul larg de omenie, de toleranță față de slăbiciunile ome- 
nești şi de iubire creștinească. 

Opera lui Neagoe Basarab puțin incoherentă și ca plan 
puțin haotică, compusă pe alocurea din bucăți împrumutate, 
dar pătrunse de o concepţie unitară, ne dă o idee clară despre 
fizionomia morală a autorului, despre sufletul lui nobil, pă- 
truns de cele mai înalte idealuri religioase şi morale și despre 
mintea lui luminată. 

lar însuşirile ei poetice, cu toate schimbările la care ea a 
fost supusă prin traducere, copieri și interpolări, așează 
această operă printre scrierile cele mai de seamă ale litera- 
turii noastre vechi. 

ISTORIOGRAFIA SLAVO-ROMÂNĂ. 


Cele dintâi însemnări cu privire la începuturile istoriei 
Românilor, au fost scrise în limba slavă. Era și natural, deoa- 
rece limba oficială a instituţiilor noastre de stat, era cea slavă, 
iar încercările analistice, adică adunarea şi sistematizarea de 
date cu privire la istorie, au pornit aproape la toate popoarele 
din inițiativă oticială. 

Se înțelege că operele cu caracter istoriografic, prezintă 
interes nu atât pentru istoria literaturii, cât pentru istorie 
în genere. Pentru istoria literaturii, exactitatea datelor din 
aceste opere n'are mare importanță, ne interesează mai ales 
forma lor, conținutul, geneza, influențele, adică ceea ce poate 
fi important în orice operă literară. 


In literatura românească veche, s'au păstrat mai multe 
scrieri în limba slavă, care au servit ca material documentar 
pentru istoriografia noastră națională. Așa sunt analele dela 
Bistrița şi Putna, cu variantele lor, care au ajuns până la 
noi, precum şi cronicile lui Macarie, Eftimie, şi Azarie. Aşa 
au fost şi alte scrieri asemănătoare, pe care nu le-a cruțat 
timpul, cum a fost acel letopiseț moldovenesc, despre care 
vorbeşte Grigorie Ureche în mai multe rânduri, 
precum și cele pe care se întemeează cronicile dela Bistrița, 
Putna şi cronica lui Ștefan cel Mare. 

Procesul apariției literaturii analistice, a alcătuirii primelor 
noastre cronici, a fost același, ca şi la alte popoare. Cărturarii 
aveau uneori obiceiul de a însemna pe marginea filelor din 
cărțile pe care le aveau la îndemână, faptele şi evenimentele 
istorice cele mai importante sau care li se păreau lor intere- 
sante. Aceste notițe scurte erau trecute mai ales în cărțile 
ce se păstrau în bibliotecile mănăstirești. Aici se notau date 
privitoare la vieața bisericească, de exemplu: moartea sau 
instalarea egumenului, zidirea sau sfințirea unei bişerici, vi- 
zita canonică a unui vlădică, moartea episcopului sau a mi- 
troplitului; se treceau de asemenea fenomenele neobişnuite 
ale naturii, cutremure, eclipse de soare sau lună, ploi mari 
sau secete, precum și nenorociri, ca molima, foametea sau 
incendiile catastrofale. 


6 A. R. — Studii şi Cercetări. LXXV. 

În rând cu aceste ştiri găsim şi date privitoare la vieața 
politică a țării, schimbare de domni, războaie etc. Dăm un 
exemplu tipic în această privință: în Tetravangheliul slavo- 
nesc din anul 1512, găsit la biblioteca mănăstirii Neamţu, 
cetim următoarea însemnare, făcută tot în limba slavă în 
anul 1512: 

« Această sfântă Evanghelie sa scris prin dărnicia şi din 
porunca mea, a mitropolitului Teoctist din Suceava, care a 
fost şi stareț al lăcașului acestuia sfânt a Neamţului, în timpul 
când s'a ridicat această biserică prin dărnicia şi din porunca 
iubitorului de Hristos, domnitor al țării Moldovei lo Ștefan 
Voevod. In acel timp a venit şi Albert, craiul leşesc cu mare 
putere și a asediat mult cetatea Sucevei şi n'a putut-o lua 
şi s'a întors cu nimică. lar Ștefan Voevod s'a năpustit asupra 
lui cu putere cu ostaşii săi şi l-a bătut la Cozmin în anul 
7005 . . + în Ziua Sf. Dumitru », etc. A 

Aici avem de față toate elementele necesare unei cronici: 
se înregistrează o serie de fapte bisericești şi politice. Datele 
trecute în această carte se găsesc expuse mai pe larg în cro- 
nica dela Bistrița 2), şi ceva mai pe scurt în cea dela Putna 3). 

Profesorul I. Bogdan face distincţie între «anale » și 
«cronici » şi împarte literatura noastră istoriografică veche 
în « perioada analistică » şi a « cronicilor » 4). De sigur că între 
« anale » şi « cronici » există o mică deosebire, întru cât acestea 
din urmă presupun o oarecare prelucrare a materialului brut 
ŞI o apreciere într'un fel sau altul din partea autorului. Toate 
cronicile românești, care s'au păstrat până în vremurile noastre, 
n'au ajuns în. forma lor primitivă, ci ele au fost prelucrate 
într'o măsură oarecare. De aceea, noi vom menținea pentru 
toate operele istoriografice vechi termenul de « cronici ». 

Înafară de aceste însemnări, la mănăstiri, în deosebi pe 


lângă acelea care erau ctitorii domneşti, existau--pomelnice _— 


în care se treceau date cu privire la domnitori şi familiile lor. 


) A. A. Siuumapcuiii. Cnaganckia H pPyCCKIA pyKONUCH pyMLIHCKAXP 
Gu6niorerr, p. 632, 

=) I. Bogdan. Cronicele inedite, pp- 45, 46. 

3) Idem. Cronicele moldoveneşti înainte de Ureche, p. 148. 

+) Idem. Istoriografia română, Bucureşti, 1905, P. 4. 

Nu este exclus ca în cancelariile domneşti să fi existat şi 
tabele cronologice, precum şi arbori genealogici ai familiilor 
domneşti, așa cum existau și în alte părți, pentru ca voevozii 
să-şi poată dovedi la caz de nevoie, dreptul la scaunul domnesc. 

Acest material brut, ca să devină cronică, avea nevoie să 
fie prelucrat, adică sistematizat și aranjat în ordine crono- 
logică, poate şi verificat. 

Pentru aceasta era nevoie și de anumite forme literare, care 
se găseau în literatura bizantină. Inafară de cronici univer- 
sale şi acelea care priveau istoria Bizanțului, scrise pe larg, 
uneori într'o formă literară cu înflorituri retorice, în litera- 
tura bizantină existau și cronici populare cu date rigide, cu 
însemnări foarte scurte, care nu cuprindeau uneori decât 
nume de domnitori și anii lor de domnie. Aceste rezumate 
de istorie se numeau « Xpovoypaqela oWTrouu» şi erau scrise 
de obiceiu de călugări. După cum relevă prof. Vasile 
Grecul), o asemenea cronică a scris şi patriarhul Nichifor 
(806—815), care înşiră în opera sa liste de împărați, de regi 
şi patriarhi, cu însemnarea numărului anilor în care au domnit, 
sau păstorit. Aceste cronici cu date scurte erau foarte popu- 
lare în lumea bizantină. Ele se copiau, adeseori se prelucrau, 
amplificându-se cu ştiri nouă, pe care le introduceau copiştii. 
Prof. Grecu reproduce şi vreo două fragmente dintro 
asemenea cronică, care ca stil şi formă, se aseamănă cu cro- 
nicele noastre. Exemplu: 

« Iulian a împărățit ani 2, luni 6; a fost ucis în Persia. 

Jovian luni nouă. 

Valentin cel Mare și Valens ani 10, luni 6. In vremea lui 
Iulian a suferit martiriu sfântul Dosofteiu de către Arieni » 2). 

Aceeaşi formă o au şi cronicile noastre vechi, în ce pri- 
veşte în deosebi partea care se referă la primii noştri voivozi. 
De aici însă nu se poate deduce, cum face prof. Grecu, 
«că originea cronicelor românești și începuturile istoriogra- 
fiei vechi române trebue căutate în îndemnurile ce au pornit, 
nu din pomelnicele mănăstirilor, ci dela acele vechi rezumate 


1) Originea cronicilor românești, în vol. : Omagiu lui I. Bianu», București, 


1927, 
2) V. Grecu. Op. st., p. 219. 

bizantine de istoria universală, ce au pătruns la noi prin tra- 
duceri sârbești » 1). A fost împrumutată forma, stilul croni- 
celor bizantine, au fost imitate modelele, iar fondul lor, fap- 
tele din ele, marefa documentar, vine din însemnările 
despre care a fost vorba, din cărți și de sigur şi din pomelnice. 

S'a stabilit că forma şi stilul cronicelor noastre au venit 
la noi dela Sârbi. Inceputurile, însă, istoriografiei la Sârbi și 
la celelalte popoare slave, se datoresc modelelor bizantine. 
Din toate popoarele slave, Sârbii sunt aceia care se apropie 
mai mult de originalele din Bizanţ. Literatura analistică nu 
se desvoltă la Bulgari, ea este aproape inexistentă în primele 
veacuri ale literaturii lor. 

Cea mai de seamă scriere în literatura bulgară este în 
această privință Cronograjul elenesc (Elinschi hronogral N dă 
compilație din povestiri biblice şi din cronicarii bizantini 
Malala și Amartola. La Ruşi în schimb, pornind dela mode- 
lele bizantine de mai sus, cu știri scurte şi seci (în special 
în Nordul Rusiei), literatura analistică ia o desvoltare 
mare şi un caracter care le deosebeşte şi de cele bizantine 
şi de cele ale celorlalte popoare slave. Prin procesul de supra- 
punere a ştirilor nouă, adăugate mereu de copişti şi de re- 
dactori, prin interpolări ulterioare, ele capătă un caracter 
mai mult sau mai puțin enciclopedic, în ele intrând ştiri din 
istoria biblică şi universală, vieți ale sfinților (ruși, se înţe- 
lege), ştiri politice şi bisericeşti, legende, uneori chiar ştiri 
astrologice. Redacţiile lor se suprapun una alteia, se com- 
plică, astfel că astăzi cu greu se pot stabili prototipurile 
acestor letopiseţe, care conțin un material istoric şi literar 
foarte bogat. 

La Sârbi începuturile istoriografiei nu datează decât de pe 
la sfârşitul secolului al XIV-lea și începutul celui al XV-lea. 
Cele mai vechi ştiri sunt acelea care cuprind faptele din istoria 
Sârbilor până la anul 1453: una este intitulată « Istoria scurtă a 
țarilor sârbi » (până la 1 503) şi un «Letopiseț al domnilor 
sârbi » (până la 1501). Un interes deosebit pentru noi repre- 
zintă o cronică universală completată cu o cronică sârbă cu 


3) V. Grecu. Op. cir., p. 222. 

date din istoria sârbească dela 1355 şi până la anul 1490. 
Această cronică dintr'un codice din secolele XVI—XVII sa 
păstrat alături de cronica călugărului Azarie şi a fost publi- 
cată de către I. Bogdan 1). 

Cronica are şi variante, care sunt cunoscute sub denumirea 
de «analele dela Cetinie ». Ea datează din secolele XIV—XV 
si a servit ca model şi pentru cronicele noastre. « Ele dau o 
idee deştul de exactă de problemele istorice generale, care 
preocupau lumea noastră cărturărească în secolele XV şi 
XVI » 2). lată cum sunt redate faptele în această cronică: 

«Şi au domnit Teodor cel Mare, Lascar, 18 ani, Ioan, gi- 
nerele lui, 32 de ani. 

Teodor cel mic, Lascar, fiul lui, 4 ani». 

«In anul 6grr au pierit Baiazit, sultanul de mâna lui 
Demir sub Angora, lunie în 19. 

In anul 6914 au răposat doamna Evghenia. 

In anul 6916 au fost iarnă rea» etc. 8). 

Aceste cronici, pe de o parte ca formă, sunt identice cu 
cele bizantine, iar pe de altă parte, ele au o asemănare izbi- 
toare cu ale noastre. 

La aceste considerațiuni se mai poate adăuga şi faptul că 
unele din cronici, cum este cronica sârbo-moldovenească 
(anii 325—1512) cu puţine date din istoria noastră 4), nu sunt 
decât continuări ale cronicilor bizantine traduse la Sârbi. 
Cronicele noastre însă sunt cu mult superioare modelelor lor 
sârbeşti. Pe când aceste din urmă îşi împletesc faptele din 
istoria lor proprie, cu istoria 'Turcilor, ceea ce era şi natural, 
ale noastre se mărginesc la istoria noastră; ele sunt unitare 
şi poartă pecetea individualității etnice a poporului nostru. 
« Admirabila simplitate a stilului, amplitudinea și desăvâr- 
şita obiectivitate a narațiunii, pun analele noastre la acelaşi 
nivel cu cele mai bune produse similare din apusul Europei » 5). 

Inițiativa de a aduna faptele din trecutul poporului nostru, 
de a le sistematiza şi de a le da forma analistică, forma cro- 

') I. Bogdan. Cronici inedite, pp. 91—:!02. 

2) Idem. Letopiseţul ini Azarie. Bucureşti, 1900, pp. 6—10. 65—89. 

*) Ibidem, p. 8. 


4) Ibidem, p. 86. 
5) Idem. Istoriografia român:. Pucureşti, 1905, p. 4. 

nicilor, în cele mai multe cazuri aparține domnitorilor. Teoria 
pe care a lansat-o prof. I. Bogdan, cum că cronicile 
noastre vechi s'ar fi scris la mânăstiri, nu pare întemeiată 1). 
In această privință avem şi unele indicaţii. Cronicarul Macarie 
este un fel de istoriograf oficial al lui Petru Rareș, Eftimie 
al lui Alexandru Lăpuşneanu, iar Azarie al lui Petre Șchiopul. 
Chiar atunci când domnitorii noştri nu erau cuprinși de dorința 
deșartă de a li se preamări faptele lor personale, aveau interes 
ca pe lângă curțile lor să existe date cu privire la trecut şi să 
înregistreze pe scurt, an cu an, evenimentele mai însemnate 
din vieața politică şi familiară a lor. 

Cronicile slavonești, care s'au păstrat la noi, datează din 
secolul al XVI-lea. Numeroase cercetări asupra acestor cro- 
nici au dovedit în cele din urmă că ele nu sunt decât compi- 
lații alcătuite pe baza analelor scurte, pierdute astăzi, scrise 
de către contemporani pe lângă curţile domneşti. 

Toate aceste cronici, ca şi cele dispărute, s'au scris în 
limba slavă, căci numai limbile bisericești puteau fi socotite 
ca demne de analele curţii °). 


CRONICA LUI ȘTEFAN CEL MARE. 


S'a păstrat însă o cronică descoperită acum de curând 
de către profesorul polonez Olgierd G ór ka), scrisă în 
limba germană, care poate fi socotită ca cea mai veche cronică 
românească, întru cât ea datează dela sfârșitul secolului al 
XV-lea. Conţinutul şi caracterul acestei cronici, cu toate că 
ea este scrisă în limba germană, se integrează în grupul cro- 
nicilor slavo-române. lată de ce vom începe observaţiile 
noastre asupra cronicilor cu această cronică. 

Cronica se păstrează în biblioteca Statului din Miinchen 
sub Nr. 952 şi a fost cercetată amănunțit de către profesorul 
Górka. Printr'o analiză amănunțită şi subtilă a împrejurărilor 
istorice din epoca în care a fost scrisă cronica, d-l Górka a 
ajuns la concluzia, că această cronică a fost scrisă, sau mai 


1) Idem, Op. cit., p. 4. 
2) O. Gorka. Cronica epocei lui Ștefan cel Mare. Buc., 1937, p. 94. 
3) Id. Op. cit. 

bine zis, copiată, de către medicul municipal al orașului 
Nürnberg, Hartmann Schedel, unul din oamenii erudiți ai 
epocei, autorul unei cronici universale (« Chronicum mundi » 
zise şi « Chronicon chronicarum ») şi un pasionat colecționar 
de cărți « care a lăsat posterităţii una din cele mai mari biblio- 
teci particulare din Evul Mediu » 1). 

Profesorul Górka ajunge la această concluziune, făcând 
următoarele presupuneri: Ştefan cel Mare, care era bolnav, 
trimite în anul 1502 o solie compusă din doi germani şi anume 
Ulrich, poate boier moldovean, şi Antonie, probabil un sas, 
pentru căutarea unui medic în Germania. Această solie ajunge 
la Niirnberg, centrul cultural al Germanilor de atunci, unde 
nu putea să nu ia contact cu medicul municipal Schedel. 
Solia lui Ştefan cel Mare ar fi avut cu ea şi o cronică originală 
sau în copie, scrisă în limba germană, cronică ce cuprindea 
evenimentele din epoca lui Ştefan cel Mare; cronica avea 
menirea de a servi ca material de informație pentru acei 
din Apus, ce sar fi interesat de domnitorul pentru care se 
căuta medic. Schedel ar fi copiat în grabă această cronică, 
pentru a o avea în colecțiile sale. Delegaţia lui Ștefan cel 
Mare, după ce îşi îndeplinise misiunea, se îndreaptă cu un 
medic spre țară, dar ea dispare în drum spre Moldova, şi 
cu ea se pierde şi originalul, sau modelul cronicii. Copia ei 
însă s'a păstrat în manuscrisul lui Schedel. 

Critica internă a textului găsit la München l-a dus pe pro- 
fesorul Górka la concluzia că cronica, în formă şi conţinut, 
are un caracter unitar şi este scrisă de către o singură per- 
soană, care era la curent cu tot ce se petrecea în Moldova lui 
Ştefan cel Mare şi că această cronică a luat naștere la curtea 
din Suceava. 

Caracterul laic al cronicii, lipsa de ştiri bisericeşti și amă- 
nuntele de ordin militar, îl fac pe profesorul Górka să creadă 
că autorul cronicii ar putea să fie numai un boier din antu- 
rajul lui Ştefan cel Mare «inițiat în intenţiile, relaţiile și 
secretele » domnitorului. Iar tendințele polonofile ale cronicii, 
care putea să fie scrisă pentru regele Poloniei, în limba ger- 


1) Idem. Op. cit. p. 100. 

mană, ar da indicaţii că autorul cronicii avea şi legături cu 
Polonia. Dintre boierii lui Ștefan cel Mare se distinge ca un 
om cult, cu cunoştinţe în limba latină și germană, boierul 
moldovean, de origine săsească, pârcălabul de Cetatea Albă, 
Herman, care în anul 1499 fu trimis de către Ștefan cel 
Mare la Cracovia pentru a încheia pacea cu Polonia. Her- 
man, prin mamă şi prin două soţii ale sale, ar fi avut legături 
strânse şi cu familiile boierești din Moldova. Prof. Gorka 
presupune că acest colaborator al lui Ștefan cel Mare ar putea 
fi autorul cronicii lui Ștefan cel Mare, pe care êl o scrie în 
anul 1499, înainte de a pleca în misiunea lui diplomatică 
în Polonia. 

Bogăția de informație şi logica argumentelor, precum şi 
ingeniozitatea ipotezelor profesorului Górka, te capturează, 
dar nu te pot convinge în tot ce afirmă d-sa. Cronica putea fi 
tradusă dacă nu de acelaşi Schedel, de alt cineva de pe una 
din numeroasele cronici scrise în limba slavă, așa după cum 
au pătruns ştiri din aceste cronici în literatura istorică polo- 
neză, ungară şi rusă. Prin forma ei, prin compoziţia ei, ea 
este identică cu cronicile noastre vechi, scrise în slavoneşte 
şi vădește caracterul ei slavo-bizantin și nicidecum cel apusean. 

Să vedem care este cuprinsul acestei cronici. La începutul 
manuscrisului cronica are următoarea notă scrisă cu mâna 
lui Schedel: « 1502 jar anno Domini 28 Appril ist geschriben 
worden di cronicke des Stephan Voivoda auss der Wallachei » 
(«1502 anul Domnului, 28 Aprilie a fost scrisă cronica lui 
Ştefan Vodă din Valachia »). Pe aceeaşi pagină: «Cronica 
breuiter scripta Stephanus Dei gracia Voyvoda terrarum Mol- 
dannensis necnon Valachyense ». 

Cronica lui Ștefan cel Mare, de altfel de dimensiuni mici 
(un manuscris de 32 file mici), cuprinde evenimentele istorice 
mai importante ce s'au petrecut în Moldova între anii 1457-— 
1499. Autorul cronicii precizează sub anul 1457 împrejurările 
şi data ocupării scaunului domnesc al Moldovei de către 
Ştefan cel Mare. Mai departe în ordinea cronologică, omi- 
țându-se unii ani (1458, 1459, 1460, €tc.), cari se păreau 
autorului fără importanță istorică, se descriu isprăvile răz- 
boinice ale domnitorului Moldovei şi anume: campania lui 


ISTORIA LITERATURII ROMÂNE VECHI 89 


în contra Secuilor, luptele lui cu Turcii la Chilia, pe care în 
cele din urmă o cucereşte, la Vaslui, la Valea Albă, războaiele 
lui Ştefan cel Mare cu Ungurii şi luptele între Moldovenii 
lui Ștefan cel Mare și "Țara Românească, care sunt redate 
cu multe amănunte. 

In cele mai multe cazuri ştirile sunt date pe scurt, în formă 
laconică, ca de exemplu (sub anul 6970—1462): 

«In luna lunie în ziua de 22 veni Ștefan Vodă înaintea 
Chiliei şi nu putu s'o cucerească. Ci a fost împuşcat cu o 
puşcă la glezna stângă. Atunci a plecat dela Chilia » 1). 

Este caracteristic că înafară de date cu conţinut războinic, 
militar, în această cronică nu găsim aproape nimic cu privire 
la alte evenimente. În cronică se semnalează fortificarea Chi- 
liei și încercarea de a se ridica un castel lângă Târgul Roma- 
nului și care din cauza une: ploi de sânge pe acel castel, n'a 
mai fost terminat. Găsim și câteva date cu privire la vieața 
familiară a domnitorului, ca de exemplu: « În acest an (1471) 
în luna Septembrie, în ziua de 14, i se aduse lui Ștefan Vodă 
principesa din Mangup cu numele Maria; era de neam cer- 
chez şi el avu două fete cu ea». 

Autorul cronicii nu amintește nimic despre opera lui 
Ștefan cel Mare în domeniul bisericesc, zidirea de lăcașuri 
sfinte, fapt care dă un caracter pur laic acestei cronici. În 
schimb, cronica descrie ca ceva foarte natural cruzimile lui 
Ștefan cel Mare. Astfel sub anul 1470 citim: 

«In luna Februarie, în ziua de 27, Ştefan Vodă porni înspre 
Brăila şi Muntenia şi vărsă mult sânge și arse târgul cu desă- 
vârșire şi nu lăsă să trăiască pe copil în pântecele maicăi 
sale şi spintecă sânul mamei și spânzură copiii de el»). 
Autorul cronicii consideră aceste fapte ca fapte vitejeşti. 
Așa, în războiul lui cu Turcii şi cu Muntenii, el întâmpină 
pe cei 13.000 de Turci şi 6ooo de Munteni «vitejeşte şi 
Dumnezeu îl ajută să-i ucidă pe toţi. Pe cei pe care îi prinse 
îi trase cruciș în țeapă, prin buric, vreo 2300». 

Autorul cronicii nu-şi ascunde ura în contra Ungurilor 
şi simpatiile față de Polonia, ale cărei înfrângeri suferite 


1) O. Gârka. Op. cit., p. 145. 
2) Ibid., p. 146. 

din partea lui Ștefan cel Mare, autorul vădit intenționat 
le omite. 

Făcând o comparaţie între cronica lui Ştefan cel Mare şi 
celelalte cronici din secolul al XVI-lea, prof. Górka a sta- 
bilit că această cronică, dela anul 1457 şi până la 1486 inclusiv, 
are foarte multe asemănări cu cronica dela Bistriţa. Intr'a- 
devăr, din colaţionarea textelor acestor două cronici, se vede 
clar că ele conţin informațiuni comune şi aproape identice, 
că între ele există o legătură foarte strânsă. 

Deosebirea între cronica dela Bistriţa şi cea a lui Ștefan 
cel Mare constă în faptul că prima era « menită să servească 
de izvor de informaţie pentru ţară » şi are multe știri despre 
boierii lui Ștefan cel Mare, despre vieața bisericească, pe când 
cronica a doua a fost destinată pentru străini și vorbeşte 
numai despre faptele militare şi puțin despre familia domni- 
torului. 

Dela anul 1486 înainte, între cronica dela Bistrița și cea a lui 
Ștefan cel Mare dispare orice legătură. Autorul ultimei cro- 
nici dela această dată socotește anii nu dela zidirea lumii, 
ci dela nașterea lui Hristos. 

In urma unei analize amănunțite şi foarte judicioase a 
textelor acestor două cronici şi comparând aceleași ştiri cu 
felul cum ele sunt redate în alte cronici (cea dela Putna și 
cea a lui Azarie), profesorul Górka ajunge la următoarea con- 
cluzie, că 4 autorii ambelor cronici s'au bazat pe același izvor, 
din care au utilizat pentru cronicile lor cea mai mare parte 
a informaţiilor aflate acolo, fiecare însă cu oarecari omisiuni 1). 

Cronica dispărută, după părerea prof. Gorka, a fost o cro- 
nică oficială de provenienţă curteană, scrisă în timpul. lui 
Ștefan cel Mare, cu date scurte care priveau evenimentele 
militare, politice şi familiare ale domnitorului. Ea a fost 
scrisă contemporan cu evenimentele ce se petreceau. Posibil 
că ea a fost începută pe la sfârşitul domniei lui Alexandru 
cel Bun. 

Datele cronicii lui Ştefan cel Mare dela anul 1486 şi până 
la 1499, foarte sumare și care înregistrează întâmplările numai 


1) OMGIET ON AA 


ISTORIA LITERATURII ROMÂNE VECHI 91 


din vreo trei ani, au fost introduse de către presupusul autor, 
pârcălabul Herman, el fiind martor al celor descrise. 

Se pot discuta unele ipoteze ale profesorului Gorka, unele 
concluzii la care ajunge el; un fapt rămâne incontestabil: 
cronica descoperită de către profesorul polonez şi studiată 
cu atâta competință, este de o mare valoare documentară 
și literară. Este cea mai veche operă istoriografică românească, 
cu siguranță scrisă la început în limba slavă, sau compilată 
după -un original slavonesc şi tradusă în limba germană. 

Compoziţia, forma şi stilul acestei scrieri se încadrează 
perfect în grupul operelor similare din acea epocă. 


CRONICA DELA BISTRIŢA. 


Prin legăturile pe care le are această cronică cu cronica 
descoperită de către prof. Górka, ca şi prin importanța sa 
mare pentru începuturile istoriografiei noastre vechi, analele 
dela Bistriţa se aşează în primul loc între cronicile române 
scrise în slavonește. 

Cronica a fost descoperită, studiată și dată la lumina tipa- 
rului de către prof. I. Bogdan, căruia știința românească 
îi datorează cele mai de seamă studii şi descoperiri în dome- 
niul istoriografiei noastre vechi 1). A fost găsită într'un codice 
miscellaneu sau sbornic, cu conţinut variat, în biblioteca 
clubului bulgar din Tulcea. Textul cronicii se găseşte la 
sfârșitul manuscrisului și cuprinde în total 19 pagini. Din 
manuscris lipsesc mai multe pagini, din care unele la sfâr- 
şitul textului cronicii; deci, textul cronicii este incomplet. 
Manuscrisul datează din secolul al XVI—XVII-lea şi este 
o copie de pe un text mai vechiu. 

I. Bogdan, bazându-se pe faptul că această cronică dă 
unele amănunte cu privire la Alexandru cel Bun şi la mânăs- 
tirea Bistriţa, ctitoria lui, crede că analele au fost scrise la 
această mănăstire. De aici provine şi denumirea cronicii. 

In ce priveşte timpul când a fost scrisă cronica, părerile 
se împart. I. Bogdan, pe baza analizei unor date din cro- 


1) I. Bogdan. Cronice inedite atiniAtoare la istoria Românilor. Bucureşti 1895. 

nică, credea că analele dela Bistriţa au fost începute prin anul 
1407, iar datele în ele sunt înregistrate de contemporanii 
faptelor. - 

Din numeroşii cercetători ai istoriografiei noastre vechi, 
I. Vlădescu, într'o lucrare a sa, ajunge la concluzia că 
analele dela Bistrița 2u început a se scrie în primii ani ai 
domniei lui Ștefan cel Mare și au continuat până la domnia 
lui Bogdan-Vodă, fiul lui Ştefan cel Mare. Datele cu privire 
la epoca anterioară lui Ștefan cel Mare ar fi fost culese din 
pomelnice şi din însemnări de pe cărți. Cu privire la autorul 
cronicii, I. Vlădescu crede că ea a fost scrisă de mai multe 
persoane şi de aici s'ar putea deduce «că redacţiunea letopi- 
sețului nostru să fie chiar originalul, dat fiind şi exactitatea 
cronologică a datelor sub Ștefan cel Mare» 1). 

In ce priveşte locul de unde provine cronica, teoria așa 
zisă « mănăstirească », cu privire la originea cronicelor, a fost 
abandonată în ultimul timp și s'a ajuns la concluzia că această 
cronică ar fi fost scrisă la curtea lui Ştefan cel Mare de către 
oameni cari au luat parte la evenimentele din acea epocă 2). 

Analele dela Bistrița conțin date cu privire la istoria Mol- 
dovei între anii 1359 şi 1506 inclusiv. Textul cronicii, după 
cum am relevat mai sus, nu este complet; filele dela sfârşitul 
manuscrisului fiind rupte. Deci nu se poate ști până la ce 
dată se urmăresc evenimentele din Moldova. I. Bogdan 
crede că analele dela Bistrița puteau să continue până la 
anul 1552 3). În această privință este foarte greu de făcut 
vreo precizare. 

Titlul letopiseţului este în traducere românească urmă- 
torul: Acesta este letopisețul de când sa început cu voia lui 
Dumnezeu Țara Moldovenească. 

In câteva rânduri se vorbeşte pe scurt despre cei dintâi 
domnitori ai Moldovei în felul următor: «In anul 6867 
(1359) a venit Dragoș Voivod din țara ungurească, din Mara- 
mureş, la vânat după un zimbru şi domni doi ani. 

După el a domnit fiul lui Sas 4 ani». 


1) I. Viădesew. Iseoarele istoriei Românilor. Bucureşti, (fără dată), p. 82. 
2) Idem, op. cit., p. 88. 
3) |. Bopdan, Op. cil, D. 25- 

Dela Alexandru cel Bun, autorul cronicii dă nu numai 
numele şi anii de domnie, ci și unele amănunte care privesc 
familia domnitorului; autorul cronicii notează şi faptul că 
Alexandru- Vodă fu îngropat la mănăstirea Bistrița pe care 
o zidise. Se dau și ştiri cu privire la această mănăstire. După 
Alexandru cel Bun se înregistrează şi războaiele. Descrierea 
faptelor se face în mod analistic, an după an, cu lacune în 
ordinea cronologică de doi şi mai mulți ani. 

Cu începerea anului 1457, adică cu înscăunarea lui Ștefan 
cel Mare, se comunică aproape exact datele cu privire la 
Ștefan cel Mare pe care le găsim în cronica descoperită de 
către prof. Górka, pe alocurea însă cu mai multe amănunte, 
iar în alte părți cu unele omisiuni. Astfel, cronicarul vorbind 
despre isprăvile militare ale lui Ştefan cel Mare, nu amintește 
nimic despre cruzimile domnitorului Moldovei. Iar dela anul 
1486 se comunică date cu privire la luptele“cu Polonezii şi la 
înfrângerea lui Albert, Regele Poloniei. Cronica se termină 
cu anul 1506 sub care se povesteşte incursiunea lui Bogdan 
Voivod în Muntenia, unde în urma intervenţiei unui sol al 
domnitorului Munteniei şi anume a 'călugărului Maxim, care 
se trăgea dintr'un despot (ţar) sârbesc, se încheie o pace 
fără a se ajunge la vărsare de sânge. 

Spre deosebire de cronica lui Ştefan cel Mare descoperită de 
prof. Gorka, analele dela Bistrița sunt pătrunse de ideea reli- 
gioasă. Victoriile lui Ştefan cel Mare se datoresc ajutorului pe 
care-l dă Dumnezeu Domnitorului Moldovei: « Cu voia lui 
Dumnezeu intră Ștefan cel Mare în cetate» (Chilia). « La 
14 a lunei lui Decembrie... se împlini voinţa lui Dumnezeu 
cu Ştefan Voivod, căci năpădi noaptea asupra Ungurilor la 
Baia, şi-i dete Dumnezeu în mâinile lui Ștefan Voivoda», etc. 

Ștefan cel Mare este zugrăvit ca un creștin-viteaz, care 
luptă în contra păgânilor. El pune pârcălabi la Chilia pe Isaia 
şi Buhtea şi-i «învață să păzească cetatea de limbile necre- 
dincioase. . . » «Și au biruit atunci (la Vaslui) Ștefan Voivod 
cu mila lui Dumnezeu și cu ajutorul lui lisus Hristos, fiul 
lui Dumnezeu celui viu... şi i-a dat Dumnezeu în ascuţișul 
săbiei pe ei, limbi necredincioase. . . ». După izbânda dela 
Vaslui «fost-au atunci mare Dacutiă între oameni şi între 

toți creștinii cu adevărat credincioşi, precum biruise Domnul 
limbile păgâne cu mâna robului său loan Ştefan Voivod ». 

Voivodul, după războaie, porunceşte « mitropoliţilor şi epis- 
copilor săi şi tuturor preoţilor să mulțumească pe Dumnezeu ». 

Cronicarul nu-şi ascunde ura față de Turci, pe care-i nu- 
meşte « afurisiți » iar pe Munteni, cari-i ajută pe Turci în 
contra lui Ştefan cel Mare, «vicleni » și «păgâni», căci «au 
fost părtaşi cu păgânii şi s'au luptat împreună cu ei în contra 
creştinilor ». Aceeaşi atitudine o are cronica şi față de Unguri, 
cari bătuţi de Ştefan cel Mare la Roman, « ruşinați se întorc 
pe altă cale mai scurtă, şi nu s'au întâmplat cum credeau 
aceia; ci s'au întâmplat cum au voit voia lui Dumnezeu, 
părintele atotțiitor, căci zice: «să nu se laude înțăleptul cu 
înțelepciunea sa și să nu se laude puternicul cu puterea sa...)». 

Autorul are simpatii vădite pentru Ștefan cel Mare, însă 
nicăeri el nu vorbeşte despre aceasta. El rămâne laconic în 
informațiile sale şi păstrează o perfectă obiectivitate. Ștefan 
cel Mare este apărătorul creştinismului şi este trimisul lui 
Dumnezeu care-i vine în ajutor. 

In cronica dela Bistrița mai găsim o notă caracteristică: 
este simpatia autorului față de Moldova. In luptele dela 
Valea Albă «căzură acolo harnicii viteji şi boierii cei mari 
nu puţini, şi voinicii cei buni şi tineri şi oastea cea bună și 
vitează, până şi husarii cei viteji se înnecară atunci, și mare 
scârbă au fost atunci în ţara Moldovei... ». 

Relevăm încă faptul, că autorul cronicii îşi dă seama de 
unitatea-de neam a Moldovenilor și Muntenilor. Bogdan 
Vodă a fost înduplecat să încheie pacea cu Muntenii prin 
argumentul călugărului Maxim, care între alte «multe 
vorbe » a spus: «sunteți creştini şi de acelaşi neam». 

- Nu încape nicio îndoială, că analele dela Bistriţa se bazează 
pe o cronică sau poate pe două mai vechi, că ele au avut un 
izvor comun cu cronica lui Ştefan cel Mare. Posibil că a 
existat vreo cronică din vremurile lui Alexandru cel Bun cu 
date anterioare domniei lui şi poate o alta din primii ani ai 
domniei lui Ștefan cel Mare, alcătuită din ordinul lui. Pe baza 
acestor două cronici oficiale s'a scris cronica dela Bistriţa, 
care a avut şi ea un caracter oficial. Identitatea informațiilor 

din această cronică şi cea descoperită de Górka întărește 
această supoziție. 

I. Bogdan socotea că cronica dela Bistrița este acel 
letopiseţ moldovenesc, despre care vorbeşte mereu Grigorie 
Ureche. Caracterul informaţiilor din cronica lui Grigorie 
Ureche și lumina în care este înfățișat Ștefan cel Mare, ne 
face să credem că presupunerea lui I. Bogdan mare niciun 
temeiu. Grigorie Ureche a avut la îndemână o altă cronică, 
care, probabil, s'a pierdut. 


CRONICA DELA PUTNA. 


A fost scoasă la iveală cu un studiu amănunțit de către I. 
Bogdan 1). Textul cronicii dela Putna s'a păstrat împreună 
cu cronica lui Macarie şi a lui Eftimie într'un manuscris, 
care înainte de războiul din 1914—1917 se găsea în biblio- 
teca Academici teologice din Chiev, unde manuscrisul 
ajunsese din biblioteca mănăstirii din Pociaev. Sbornicul 
(Codicele miscellaneu), în care este trecut textul cronicilor 
moldoveneşti a fost copiat în Moldova la Baia şi la Slatina, 
de către diferite persoane, pe la sfârşitul secolului al XVI-lea, 
şi conține bucăți cu caracter moral- religios, apocrif și istoric. 
La început găsim o notă care indică numele copistului: 

Această scriere a scris-o Isaia din Slatina. 

Ortografia textului este aceea medio- bulgară. 

Intru cât în textul manuscrisului se menționează în câteva 
rânduri mănăstirea Putna şi se dau unele detalii cu privire 
la această mănăstire, I. Bogda n şi după eD: Onciul 
şi N. Iorga au ajuns la concluzia, care n'a fost împărtășită 
de către toți cercetătorii, că cronica a fost scrisă la Putna, 
de unde ea a căpătat şi denumirea de Analele dela Putna. 

Cu privire la timpul când a fost alcătuită cronica, I. Bo g- 
dan presupunea că alcătuirea ei a avut loc în intervalul 
între anii 1466 şi 1525, autorul cronicii, poate un călugăr 
dela mănăstirea Putna (N. Iorga), folosindu-se de notițe 
contemporane. 


1) Vechile cronici moldoveneşti până la Urechie. Bucureşti, 1891. 

Inainte de a face observaţiile noastre cu privire la cronica 
dela Putna, dăm pe scurt conținutul ei. I. Bogdan împarte 
cronica putneană propriu zisă (înafară de cele ale lui Macarie 
și Eftimie) în două părți, pe care le socoteşte independente 
una de alta, și anume: 1) Cronica dela începutul Moldovei 
până la Petru Aron (1456) şi 2) Analele dela suirea pe scaun 
a lui Ștefan cel Mare până la moartea lui Petru, fiul lui Bogdan 
cel orb (145'7—1526)1). Aceste două bucăți î împreună cu cronica 
lui Macarie și Eftimie au un titlu comun, care sună în româ- 
neşte astfel: Povestire pe scurt despre domnii moldoveneşti. 

Intr'adevăr, partea întâia se distinge prin forma ei analistică, 
asemănându-se mai mult cu o cronologie a domnitorilor Mol- 
dovei, cu numele lor şi indicația numărului anilor de domnie, 
ea însă formează ceva unitar cu întreaga cronică, a doua 
parte fiind o continuare a celei dintâi. Ştirile din partea 
întâia au același caracter sumar, laconic, ca şi în cronica 
dela Bistrița, şi cu aceeași formă lapidară, ca de exemplu: 
« Bogdan Voivod, fiul lui Alexandru Voivod, tatăl lui Ștefan 
Voivod, a domnit 2 ani şi i s'a tăiat capul», 

Partea a doua este aranjată după ani (dela zidirea lumii) 
cu indicaţia lunilor şi zilelor, cu ani lipsă, şi cu știrile princi- 
pale cunoscute din cronica dela Bistriţa, la care se adaugă şi 
ştiri nouă, cum sunt acelea cu privire la mânăstirea Putna. 
Știrile sunt mai scurte decât cele din cronica dela Bistriţa 
și uneori sunt greşite ca cronologie. După moartea lui Ştefan 
cel Mare știrile continuă până la anul 1526, marcându-se 
câteva evenimente, pe care cronicarul le socotea mai impor- 
tante, ca de exemplu: «In anul 7034 (1526) au luat Turcii 
Belgradul ». 

Cu toate că cronica dela Putna este lipsită de unele amă- 
nunte şi pare mai impersonală, decât cea dela Bistrița, şi în 
această cronică observăm aceleași tendințe religioase, ca și în 
cea de a doua, deşi numele lui Dumnezeu se invoacă mai 
rar. Și aici totul se face cu ajutorul lui Dumnezeu. Autorul 
cronicii înregistrează numai faptele importante, probabil, 
că pentru acest motiv, nu se povestește nimic despre felul, 


1) I. Bogdan. Op. cit., p. 23. 

cum este întâmpinat domnitorul la Suceava după victorii 
de către cler, cum petrece domnitorul cu ostașii săi, cum îi 
răsplăteşte, etc. De asemenea, la adresa 'Turcilor și Muntenilor 
nu găsim invectivele, pe care le găsim în cronica dela Bistriţa. 
In genere, figura lui Ștefan cel Mare apare în cronica dela 
Putna ceva mai ştearsă. 

Geneza cronicii dela Putna este aceeași ca şi a celei dela 
Bistriţa. I. Bogdan și după el N. Iorga socot această 
cronică o prescurtare a cronicei dela Bistrița, bazându-se 
pe faptul că ea conţine cam aceleași știri expuse mai pe scurt 
şi pentru motivul (N. lor ga) că chiar titlul scrierii « poves- 
tite pe scurt » indică o prescurtare. Cuvântul slavonesc însă 
«veratțe » (pe scurt) este obişnuit în cronicile slave, ca de 
exemplu, în cronica «în scurt» sârbească, care merge până 
la anul 1503, şi în cea publicată de către I. Bogdan cu 
date dela 1355 până la 1490, şi cum se repetă şi în unele 
cronici rusești, cuvântul «în scurt» nu însemnează de loc 
că este vorba de ceva prescurtat. 

După cum a constatat I. Vlădescu în lucrarea citată 
mai sus, în cronică sunt trecute multe fapte care nu se găsesc 
în cea dela Bistrița și invers (p. 95). Iar prof. Górka găsește 
chiar că cronica dela Putna, împreună cu alte cronici formează 
un al doilea grup de cronici moldovenești pe lângă cel dintâi 
alcătuit din cele două cronici — a lui Ștefan cel Mare şi cea 
dela Bistrița 1). 

Prof. I. Minea emite o părere nouă cu privire la originea 
cronicilor noastre slavoneşti. El crede că la curtea lui Ștefan 
cel Mare şi din ordinul lui a fost scris pe la anul 1500 un 
«letopiseţ » moldovenesc, care a fost continuat și după această 
dată. « Letopiseţul oficial a fost dat în copii pe la principalele 
mânăstiri, și copiștii mai târziu au adaus textul original cu 
ştiri mai simple sau mai sărăcăcioase despre mănăstirile lor. 
Astfel s'a ajuns la versiunea putneană şi la versiunea dela 
Bistrița » 2). lar cronica dela Putna, în forma în care ne-a 


) O. Gbrhka. Op. cit, pp. 70—77. e | 
) I. Minea. Letopiseţele moldovenești scrise slavonește. laşi, 1925, p. 27. 


7 A. R. — Studii şi Cercetări. LXXV. 

fost transmisă de către Isaia, e forma prescurtată a versiunii dela 
Putna 1). Originalul letopisețului moldovenesc a fost pierdut. 

Rezumând cele spuse mai sus, constatăm că cronica dela 
Putna este de aceeaşi proveniență curteană, ca şi cronica dela 
Bistrița. Ea are ca izvor cronica înainte de Ştefan cel Mare, 
care a fost folosită de cronicarii noștri, şi o altă cronică din 
epoca lui Ștefan cel Mare, la care autorul a adăugat și ştirile, 
al căror martor a fost el. 


ALTE CRONICI. 


Cronica moldo-polonă a lui Nicolae Brzeski din anul 1566. 
Este o traducere în limba polonă a cronicii dela Putna. Sa 
publicat pentru prima dată la noi de către B. P. Hasdeu 2) 
după o ediție poloneză, mai târziu ea a fost reprodusă de către 
I. Bogdan în două rânduri: Prima dată după o copie a 
muzeului Czartoryski din Cracovia 2). Cea de a doua ediție 
a lui Bogdan), cu mici deosebiri față de cea dintâi, este 
făcută de pe originalul ce se găsea la Petersburg. 

Nicolae Brzeski, demnitar polonez din secolul al 
XVI-lea, este trimis de către regele Poloniei Sigismund într'o 
misiune diplomatică la Poartă. Și întru cât el avea însărcinarea 
de a face o plângere şi în contra domnitorului Alexandru 
Lăpușneanu, solul polonez în trecere prin Moldova fu reținut 
la lași pentru mai mult timp de către acest domnitor. 

Nicolae Brzeski, om cu preocupări intelectuale, şi cu dorința 
de a cunoaşte țările prin care trecea şi de a le face cunoscute 
şi compatrioților săi, copiază o cronică turcească a unui ienicer 
sârb şi traduce în limba polonă din slavă și cronica Mol- 
dovei « după o versiune ce i-a căzut în mână cine știe dela ce 
boier sau dela ce călugăr» 5). 

Cronica înregistrează evenimentele principale din istoria 
Moldovei dela 1359 până la 1565. Comparând textul cronicii 

1) Ibidem, p. 20. 

2) Arhiva istorică, III, 1867. 

3) I. Bogdan. Vechile cronici moldoveneşti până la Urechie. Bucureşti, 1891, 
Pp. 173—183, cu un studiu şi traducere. 

1) Idem. Cronicele inedite, pp. 103—138- 

5) Ibidem. p. 116. După P. P. Panaitescu (Revista Istorică Română I, 


pp. 118—119). Cronica moldo-polonă n'ar fi fost tradusă în limba polonă de 
N. Brzeski, ci ar fi căpătat-o tradusă. 

poloneze a lui Brzeski cu cronica putneană, se poate lesne 
constata că, ea este tradusă de pe o redacţie a cronicii dela 
Putna, puţin deosebită de cea păstrată în manuscrisele lui 
Isaia dela Slatina, despre care a fost vorba mai sus. Aceste 
deosebiri, după cum se vede din cronica lui Brzeski, se reduc 
la unele amănunte mici, nouă și la nepotrivirea unor ani de 
domnie; încolo, fondul cronicii îl formează domnia lui Ștefan 
cel Mare. o 

Dela anul 1526, când se termină redacția cronicii dela 
Putna, cunoscută nouă, în cronica poloneză se înregistrează 
faptele istorice până la 1565. După presupunerea lui I B o g- 
dan, redacția cronicii dela Putna, de pe care a tradus Brzeski, 
a continuat până la anul 1546, sau după Hasdeu până la 
1552, când caracterul analistic al cronicii se înlocueşte cu o 
povestire scurtă, dar liberă a evenimentelor. Dela această 
dată (1552—1565) şi până la sfârşit, cronica, după părerile 
lui B. P. Hasdeu şiale lui I. Bogdan, ar fi o compilaţie 
originală a lui Brzeski. Fără îndoială, Brzeski a avut o cro- 
nică moldovenească în redacția dela Putna completată cu 
ştiri nouă de către copiștii şi redactorii cronicilor noastre 
până la anul 1565, astfel că traducătorul n'a avut nevoie să 
creeze ceva nou. -Originală este numai partea dela sfârşit, 
în care Brzeski dă numele celor 24 de ţinuturi ale Moldovei 
şi denumirea demnităților din Moldova (hatman, vornic, etc.). 

Cronica anonimă. O altă prelucrare a cronicii dela Putna 
o constitue o cronică, ce s'a păstrat într'un corp de leto- 
pisețe rusești, numită Voscresenscaia letopisi, de pe la sfârşitul 
secolului al XVI-lea. Cronica a fost reprodusă la noi după o 
publicație rusească de către acelaşi I. B og da n,” însoţind-o 
şi de un mic studiu 1). Cronica are titlul: Scurtă povestire 
despre domnii Moldovei, de unde s'a început ţara moldovenească. 

Ea prezintă un rezumat din istoria Moldovei dela întemeie- 
rea ei şi până la începutul domniei lui Bogdan, fiul lui Ștefan 
cel Mare (1359—1504). 

Cronica, pe care I. Bogdan a numit-o anonimă, redă 
pe scurt ştirile cu privire la domnitorii noştri până la Ștefan 


1) I. Bogdan. Vechile cronici, pp. 62—68: 185—189. 

cel Mare, în ordinea și în forma în care aceste știri figurează 
în cronica dela Putna cu oarecari mici deosebiri. Datele cu 
privire la Ştefan cel Mare sunt și mai scurte decât în cronica 
dela Putna. Posibil că şi această cronică să fi fost alcătuită 
după o versiune a cronicii dela Putna, versiune care a fost 
împrumutată de către un cronicar rus și introdusă în leto- 
pisețul rusesc, poate din îndemnul conducătorilor Rusiei, 
care aveau legături de rudenie cu gomnitorii noştri. 
Această cronică prezintă un interes deosebit, pentru faptul 
că ea înregistrează pe larg o legendă moldovenească, din care 
se constată originea romană a Moldovenilor. După această 
legendă, doi frați, Roman și Vlahata, fug din Veneţia și se 
stabilesc lângă Roma veche. Latinii eretici, după despărțirea 
bisericii fondează o nouă Romă și încep o luptă în contra 
« Romanilor vechi », care rămân ortodocși. In lupta cu 'Tătarii, 
regele Ungariei Vladislav cere Romanilor şi celor vechi şi 
celor noi ajutor. Romanii vechi ortodocși, prin intriga Roma- 
nilor noi, intră cei dintâi în luptă cu 'Lătarii. Ei se bat vite- 
jeşte. Regele Vladislav încântat de conduita lor şi convin- 
gându-se de perfidia latinilor, le propune să se așeze în țara 
lui. Romanii noi acceptă această propunere, punând condiția 
să fie lăsaţi în legea lor veche. Ei se aşează-în Maramureş « în 
locul ce se numește Criș, între râurile Mureş şi Tisa». Şi 
aici ei, după ce se conving că soțiile şi copiii lor rămaşi la 
Roma au pierit din cauza latinilor, se căsătoresc cu ungu- 
roaice. Din ei se trage Dragoș, un om înțălept şi viteaz. Cronica 
povesteşte cu amănunte episodul de vânătoare cu goana după 
zimbru, vorbind despre « frumusețea țării, a râurilor și izvoa- 
relor » Moldovei, și mai departe descrie, cum sub acelaşi 
rege Vladislav, populaţia din Maramureş, compusă din vechii 
râmleni, emigrează împreună cu Dragoș în Moldova. 
Această legendă, cu caracter pur literar, face parte dintr'un 
ciclu de narațiuni rusești cu privire la superioritatea ortodo- 
xismului față de catolicism, care s'a abătut dela adevărata 
credință, şi se referă la transmisiunea virtuților creştinești 
ale Romei vechi asupra Constantinopolului, a doua Romă; 
de unde, după ce şi această a doua Romă cade în rătăciri, 
adevărata credință se instalează în Rusia, la Moscova, care 

a devenit a treia şi ultima Romă. Așa sunt legendele « despre 
potcapul alb », «despre vieața sfântului Antonie Romanul », 
precum şi teoria Romei a treia a starețului Filotei dela înce- 
putul secolului al XVI-lea. Din acest ciclu face parte şi 
legenda în mai multe variante despre căderea Constantinopo- 
lului, care a fost tradusă în românește și se găseşte în manu- 
scrise din secolul al XVIII-lea. 

Legenda noastră are aceeaşi tendință de a sublinia orto- 
doxismul nostru, virtuțile şi superioritatea lui față de « Râm- 
lenii noi», adică față de catolici, care s'au abătut dela cre- 
dința veche. Amănuntele însă din legenda noastră, legăturile 
ei cu versiunile românești cu privire la descălecatul lui Dragoş 
Vodă, precum şi datele geografice din ea, ne îndreptăţesc să 
afirmăm că această legendă a fost creată la noi de către căr- 
turarii care cunoșteau teoriile ruseşti asupra Romei a treia. 
Nu este exclus ca această legendă să fi făcut parte din vreo 
cronică moldovenească, de unde putea fi împrumutată de 
către cronicarul rus de pe la începutul secolului al XVI-lea. 


CRONICA LUI MACARIE, 


Numeroasele noastre cronici în forma lor analistică, mereu 
întregite cu ştiri noui, au dat naştere și la unele prelucrări 
slavoneşti, sau mai bine zis continuări, care au o însemnă- 
tate mai mult literară, decât istorică. Aşa sunt cele trei cronici 
din secolul al XVI-lea, cu un caracter mai mult sau mai puțin 
uniform ca stil și compoziţie: a episcopului Macarie, a 
ieromonahului Eftimie șia călugărului Azarie. 

Cu privire la vieața lui Macarie se cunoaște că în 
decada a treia a secolului al XVI-lea el ocupa locul de egumen 
la mănăstirea Neamţu, iar în 1531 sub domnia lui Petru 
Rareș, Macarie devine episcop de Roman. Moare în anul 
1557 sau 1558. Era considerat de către contemporanii săi ca 
om învățat; cronicarul Eftimie îl numeşte « învățător al Mol- 
dovei ». 

Incă fiind egumen la Neamţu, Macarie, din îndemnul lui 
Petru Rareş, scrie o cronică, ce s'a păstrat ca urmare a 
cronicii putnene în aceeaşi colecție dela Chiev descrisă de 

către I. Bogdan şi intitulată: « Povestire în scurt despre 
domnii Moldovei ». Macarie îşi pune în gând «a duce mai 
departe şirul povestirii » spune el, «şi a-l aduce la domniile 
vremurilor noastre nu ca să ne fălim cu umflături retorice, 
ci ca să împlinim domneştile porunci ale strălucitului și 
pentru dușmanii săi înfricoșatului Petru Voivod...». Și pen- 
tru «a nu lăsa ca faptele întâmplate în vremurile și domniile 
trecute să fie acoperite de mormântul uitării, ci a le reda 
istoriei » El îşi începe povestirea cu anul morții lui Ștefan 
cel Mare (1504). 

Se povesteşte cu amănunte nouă și cu înflorituri de stil 
împăcarea domnitorului Moldovei Bogdan cu Radu-Vodă, 
prin mijlocirea sârbului Maxim, incursiunea lui Bogdan 
în Polonia şi a craiului leșesc în Moldova. In felul acesta 
cronica expune evenimentele din Moldova în formă analistică 
până la începutul domniei lui Petru Rareș (1527). Sunt 
aceleași date pe care le găsim în cronica dela Putna şi în cea 
dela Bistriţa, stilizate și puțin amplificate cu amănunte nouă 
şi întrun spirit religios mai pronunțat. 

Domnia lui Petru Rareș, care formează miezul cronicii lui 
Macarie, este descrisă într'un stil retoric, cu figuri poetice, 
şi cu tendinţe vădite moralizatoare şi religioase. După un 
panegiric la adresa mitropolitului Moldovei Teoctist, fostul 
său îndrumător, vrednic chiar de cunună, Macarie povesteşte 
războiul lui Petru Rareş cu Secuii, ajutorul dat craiului Ianăş 
şi cucerirea pentru acesta a câtorva cetăți din Ardeal. 

După aceea «văzând aşa dar cu jale Petru Voivod cum 
Leşii strâmtorau ţara Moldovei şi socotind a nu fi vitejie, 
ci o slăbiciune neiertată pentru omul viteaz, să nu-și răzbune 
batjocura suferită, ieşi la luptă aprins de mânie, și ea 
în tara lor, ardoan trupurile leșilor dinaintea lui ca spicele. . 
astfel au acoperit tot câmpul de primprejur cu trupuri, iar 
apele le-au amestecat cu sânge, cetățile cele întărite le-au 
luat cu năvala şi pe Leşi i-au silit să se tragă în țara lor...». 

Dar, întru cât în această lume nu este nimic stabil şi «nu 
este fericire î în vieață, care să nu fie turburată de întristări ŞI 
vifore », boierii se ridică în contra lui Petru Rareș și trimit 
scrisori 4 împăratului » turcesc, ca să-l scoată din scaunul 

domnesc pe Petru. « Impăratul nu pierdu vreme, ci aflând 
ca vântul năprasnic dela Apus şi ca vijelia ce geme din greu, 
cu urlăt de leu s'au sculat luând cu sine mulțime de leghioane ». 
Domnitorul Moldovei, trădat de boieri, « cari ca nişte câni tur- 
baţi se repeziră asupra lui », fuge cu copiii săi la mânăstirea 
Bistriţa, dar fiind urmărit, pe un cal iute, şi-au căutat scăpare 
prin fugă. Insoţitorii îl părăsesc, și « fu săracul de el, mai gol 
decât văzduhul ». După 6 zile de «rătăcire» prin munți, 
Petru Rareş, «flămând şi fără hrană », ajunge în ţara Săcuilor. 
Aici era să fie omorît, dar scapă şi în cele din urmă se întâl- 
nește la cetatea Ciceiul cu copiii săi pe care-i îmbrățișează, 
şi cu soția sa Elena, « care încleștându-se de gâtul lui plângea 
cu jale şi-l săruta din toată inima, nu ca ucigătoarea Dalida 
pe Sampson, ori ca 'Tindarida pe bărbatul său. ..». Craiul 
unguresc lanăș, căruia Petru Rareș i-a făcut mult bine, din 
lăcomie își pune în gând să-l omoare. Dar Dumnezeu, văzând 
norii de lacrimi ai lui Petru, îl salvează. Din ordinul Sultanului, 
căruia-i scrisese Petru Rareș, el fu eliberat şi chemat « în prea 
frumosul oraş împărătesc Constantinopol »; se înduioşază și 
sufletul împăratului barbar. « Marele stăpânitor i se arată 
mai milostiv decât ai săi și. . . îl trimise să-şi ia din nou dom- 
nia. . . ridicându-l din înjosire la înălțime. . . ». « Deci se repezi 
Petru Voivod ca fiara din cursă şi ca vulturul din capcană și 
ajungând la Dunăre intră în Brăila Muntenilor, unde boierii 
îl părăsesc pe domnitorul Cornea şi «cu brațele deschise 
primiră pe domnul lor». 

Macarie își termină povestirea cu anul 1 541, când Petru 
Rareș se înscăunează pentru a doua domnie la Suceava. 
Există însă o altă versiune a cronicii lui Macarie, descoperită 
de către I. Bogdan întrun codice miscellaneu din secolul 
al XVII-lea din biblioteca imperială din Petersburg; această 
versiune a cronicii lui Macarie este intercalată în cronica lui 
Azarie 1). 

In acest izvod, cronica lui Macarie cuprinde a doua domnie 
a lui Petru Rareș şi merge până la anul 1551. Această cronică 
înregistrează câteva fapte, cum este expediţia lui Petru Rareș 


1) I. Bogdan. Letopisețul lui Azarie. Bucureşti, 1909. pp. 20—28. 

în contra voivodului Ardealului, Mailat, şi grija lui pentru 
biserică, precum și moartea lui şi domnia urmașilor lui până 
la anul 1551. Cât priveşte compoziţia, această parte a cronicii 
nu se deosebeşte prin nimic de prima parte; aceleaşi tendinţe 
moralizatoare și aceleaşi mijloace stilistice în expunere. 

După cum a dovedit prof. Bogdan, episcopul Macarie 
se foloseşte în măsura cea mai largă de cronica lui Constantin 
Manasses, împrumutând pasaje întregi din eá. El «s'a silit 
a găsi pentru fiecare situaţiune a eroilor săi expresiunea cores- 
punzătoare din Manasses, negândindu-se că situațiunile nu 
sunt niciodată perfect identice » 1). 

Astfel, la descrierea dramatică a fugii lui Petru Rareș din 
tară şi vagabondarea lui prin munți, Macarie se folosește 
de un pasaj din Manasses cu elemente de descriere a mun- 
ților și pădurilor, care se referă la o vânătoare a lui Marcian, 
şi de un alt pasaj, unde se descriu împrejurimile Constan- 
tinopolului ocupate de Justinian în lupta lui cu Filipic. Iar 
momentele de şedere ale lui Petru-Vodă la Ciceu, călătoria lui 
la Constantinopol şi reîntoarcerea lui la tronul Moldovei sunt 
descrise cu elemente stilistice împrumutate din Manasses, 
care privesc scăparea lui Vasile Macedoneanul de urmărirea 
Bulgarilor și reabilitarea lui la Constantinopol. 

Colaționarea acestor pasaje din descrierea făcută de Macarie 
cu unele pasaje din Constantin Manasses, ca și alte exemple 
mai mici, dovedesc că scriitorul nostru a avut la îndemână 
textul slav al cronicii lui Manasses, din care împrumută în 
unele locuri, în special flori de stil, pentru a « împodobi 
cununa povestirii cu vorbe în aur împletite » şi a-i da carac- 
"terul unei opere bombastice și declamatorii pe care îl are 
cronica lui Macarie. 

Cronica lui Manasses, tradusă în limba slavă în timpul 
țarului bulgar Ioan Alexandru (pela 1350), prin forma ei 
poetică, atrăgătoare și prin stilul ei, devine cartea favorită 
de istorie la Slavii de Sud şi la Ruși. Ea cuprinde istoria uni- 
versală, scrisă în versuri (în originalul grecesc), dela începutul 
lumii şi până la anul r081. De pe un manuscris slav din biblio- 


1) I. Bogdan. Vechile cronici moldovenești, P. 77- 

teca sinodală din Moscova, al cărui text a fost colaţionat cu 
textul din manuscrisul dela Tulcea (în care se află şi cronica 
dela Bistriţa), I. Bogdan a pregătit o ediţie a acestei cronici, 
care a văzut lumina zilei după moartea lui 1). 

Această operă literară a servit ca model pentru cronica 
lui Macarie. Prof. Bogdan micşorează valoarea operei lui 
Macarie, afirmând că Macarie n'a fost în stare să fie inde- 
pendent, pentru că-i «lipsea și talentul şi cunoştinţa mai 
profundă a limbii ». Credem că această afirmaţie este greşită. 
Opera lui Macarie, unitară ca stil și concepţie religioasă, nu 
degenerează în plagiat. El împrumută unele rânduri din 
Manasses, şi în special unele comparații poetice, unele meta- 
fore şi unele imagini, cum sunt cele semnalate de către I. 
Bogdan (cetăți «cu ziduri întărite», munţi «cu vârfurile 
ascuțite » oameni «cu mințile de dobitoace », eroi «cu furie 
de leu», vulturi «cu penele mari», împărați «cu mintea 
îngâmfată »), sau comparaţia lui Rareş cu « bătrânul Cronos », 
cu «luceafărul sub pământ», cu « Inderich, prinţul Vanda- 
lilor », eţc.). Dar aceste figuri retorice la Macarie sunt aşezate 
la locul lor. Ca și în opera lui Neagoe Basarab, aici avem 
de a face şi cu împrumuturi cu caracter moral, în spiritul 
învățăturilor creștine. Credința în Dumnezeu se răsplătește, 
trufia se pedepseşte, dreptatea încălcată de către oameni iese ` 
la iveală. 

De sigur, că aici avem de a face cu o compilaţie în care rea- 
litatea istorică se îmbină cu formele împrumutate, şi dacă 
luăm în seamă secolul în care cronica lui Macarie a fost scrisă, 
ajungem la concluzia că opera lui nu este lipsită de valoare, 
iar autorul ei are un gust literar, de sigur, adecvat timpului. 


CRONICA LUI EFTIMIE. 


Cronica lui Macarie, ca cronică oficială a lui Petru Rareș, 
avea menirea să glorifice personalitatea domnitorului. Autorul, 
de sigur, trebuia să accentueze calitățile superioare ale dom- 
nitorului său și să ascundă defectele lui. lată de ce laudele 


1) |. Bogdan. Cronica lui Manasses (traducere medio-bulgariă făcută pela 1350). 
Bucureşti, 1022. 

la adresa domnitorului se transformă pe alocurea în panegiric 
exagerat, şi întreaga operă este lipsită de obiectivitate istorică. 

Scrierea lui Macarie însă inaugurează în literatura slavo- 
română un gen nou al cronicii, necunoscut în țările noastre 
până atunci. Cronicile vechi, cu știrile lor aride, dar precise, 
cu forma lor laconică, sunt pătrunse de o notă imparțială, 
în care cu greu transpiră simpatiile și antipatiile autorului, 
și în care se urmărește în primul rând adevărul istoric. Cro- 
nica lui Macarie n'are ca scop preciziunea datelor istorice. 
Ea caută prin toate mijloacele să ridice în ochii cititorilor 
personalitatea neobişnuită a domnitorului, să lase posterității 
chipul lui, recurgând la anumite forme literare, care ating 
mai mult imaginaţia cititorului. Este o cronică literară. 

Și episcopul Macarie n'a rămas izolat în această privință: 
el a avut și imitatori. Opera lui a dat la noi un fel de şcoală 
literară. Cronica lui, și în mod cronologic şi ca manieră lite- 
rară, a fost continuată de către egumenul Eftimie, care scrie 
o cronică cu date dela anul 1541 până la 1533. Nu se cunoaște 
bine cine a fost Eftimie şi unde a fost el egumen. Se crede 
că a stat în fruntea mânăstirii Neamţu, iar mai târziu ar 
fi fost, după unii, episcop de Rădăuţi, iar după alții, ar fi 
trecut episcop în Ardeal. 

Cronica lui Eftimie s'a păstrat în acelaşi sbornic dela Chiev 
de proveniență din Slatina Moldovei, copiat de același călugăr 
Isaia în continuarea cronicii lui Macarie. 

Eftimie arată, la început, că el continuă « opera şi osteneala » 
episcopului de Roman, Macarie, din porunca domnitorului 
Alexandru Lăpuşneanu, descriind «ce s'au întâmplat de aci 
înainte. .. pe scurt, ca nu cumva cu trecerea vremilor să se 
cufunde și acestea în adâncul uitării » 1). 

Eftimie povesteşte, în același stil retoric, faptele din a doua 
domnie a lui Petru Rareș şi anume, cum «s'a sculat Petru 
Vodă furios ca un leu, şi înarmându-se cu mânie, s'au bulucit 
cu toate puterile sale asupra lui Mailat, voevodul Ardealului ». 
Mailat încearcă să-l înduplece cu daruri, dar nu reușește. 
Petru-Vodă înaintează în Ardeal şi-l atrage pe Mailat într'o 


1) I. Bogdan. Vechilecronice moldovenești. Bucureşti, 1891. 

cursă, îl pune în lanţuri «şi-l trimise marelui împărat al 
'Turcilor, Soliman ». 

In anul următor Petru Rareş face o nouă incursiune « împo- 
triva Ungurilor; el au intrat în ţara lor şi au _cutreerat-o în 
vreme de iarnă, adunând mulţime de taleri de aur dela boierii 
acelei ţări ». 

După ce sub anul 1544 povesteşte cum Petru Rareș își 
trimise pe fiul său Iliaş la Constantinopol, sub anul următor 
vesteşte moartea lui Petru Rareş şi înscăunarea la Domnia 
Moldovei a fiului. său Iliaș-Vodă. «Acesta merge bine la 
început, se arăta cuvios și blând către toți... dar în fundul 
inimei sale viclene încolțea boala de mai apoi ». Dela o seamă 
de vreme el «au început a se schimba şi a se întoarce dela 
adevărata şi dreapta înțelepciune și părăsind sfatul bătrânilor 
şi îndemnul tovarășilor săi de copilărie, au început a se lepăda 
şi de legea lui Hristos ». 

Eftimie arată, mai departe, cum Iliaș-Vodă, încetul cu 
încetul, «a început cu osârdie a crede și a se ținea de legea 
turcească şi de mincinoasele ei învățături ». Iliaș s'a înconjurat 
de «nişte afurisiţi de Turci », care l-au dus pe domnitor la 
pierzanie. «O, nenorocitul și nepriceputul de el», exclamă 
autorul. «Nu mă mir dar», continuă mai departe Eftimie, 
«că Iliaş s'a făcut și mai rău, că s'a îngâmfat peste măsură, 
iar inima i s'au înăsprit ca arama ». Domnitorul a început să 
facă nedreptăți mari, «umbla ca un nebun şi ațâțat de diavol, 
de toate faptele necuviincioase se apuca ». «Și început-au, 
neruşinatul a nu mânca carne de porc şi a nu bea vin». 

Eftimie nu găseşte cuvinte petru a veșteji conduita lui 
Ilhaș-Vodă, ura lui în contra clerului, persecuțiile lui față de 
credincioşi în genere şi față de boieri, dintre care «pe unii 
îi lipsea de vedere, pe alții îi dădea morții în toate chipurile, 
pe alții iarăși îi sugruma în temnițe și cu alte felurite munci 
îi chinuia și-i ucidea ». Iliaș a pus bir mare pe boieri şi pe 
cler și în cele din urmă a plecat la Constantinopol, la 
Turci, unde se «turciră după legea lor şi-i puseră nume 
Mehmet ». 

In anul 1551 veni în scaunul Moldovei Ștefan cel Tânăr, 
al doilea fecior al lui Petru-Voivod care «la început se arăta 

a fi bun și iubitor de Dumnezeu şi îmblânzia pe toți şi se 
îngrijia de biserici... ». Dar mai târziu «începu a călca pe 
urmele fratelui său cu gândul și cu fapta, ba în unele chiar 
a-l întrece ». Eftimie îl califică pe domnitor, drept «turbat de 
nebun », « ucigaș fără de lege şi sugător de sânge », « ucigător 
crud și amar ». După atâtea nelegiuiri, el « fu încercat pe drept 
de mânia dumnezeiască, cea neprefăcută şi neîndurată » şi fu 
ucis de boierii săi, luându-și « după vrednicie răsplata rău- 
tăților sale ». 

Urmează capitolul cu domnia lui Alexandru «cel viteaz şi 
cel nou », cum îl numește Eftimie, care în același an (1552), 
«cu însuflarea dumnezeiască fu ales şi ridicat în domnie». 
« Prea înțeleptul ostaş, minunatul Alexandru », fiul lui Bogdan 
Voivod, se găsea în pribegie în Polonia, «ascuns ca odinioară 
sub obroc, ori ca luceafărul sub pământ ». El s'a «arătat ca o 
stea strălucitoare dela miază-noapte și şi-au îndreptat cursul 
său spre miază-zi, spre ţara sa». 

Se povestește cum Alexandru Lăpuşneanu, ajutat de Polo- 
nezi, înlăturându-l pe Joldea, contra-candidatul său, este 
ridicat cu mare cinste la domnie. El îi iartă pe adversarii 
săi, linişteşte spiritele, eliberează din temniță pe cei pedepsiți 
pe nedrept. Aici, autorul cronicii face un panegiric domni- 
torului: « Deci veneau din toate părțile şi din toate locurile 
oameni, ca să se îndulcească de vederea feței lui, de bunătatea, 
de blândeţea și de frumuseţea lui, şi se uitau la chipul voi- 
vodului ca la chipul lui Hristos ». Se vorbește de blândețea 
domnitorului, «de bunătatea năravului și de înțelepciunea 
lui », de «virtute» și toate «bunele însuşiri ». « Evlaviosul şi 
marele domn Alexandru-Voivod, după ce au luat în mânile 
sale toată stăpânirea Moldovei și şi-au făcut cinste dumne- 
zeiască din toate părțile, făcu multă cinste la bisericile și sfin- 
tele mânăstiri ale țării Moldovei ». 

Cu aceleași cuvinte alese, cronicarul vorbeşte despre aju- 
torul militar pe care-l dă Alexandru Lăpuşneanu domnito- 
rului Munteniei, Mircea, amenințat de către Radul, care 
venea să-i ia domnia cu ajutorul Ungurilor. In anul următor, 
Alexandru, din porunca Sultanului, îl înlocuește pe Mircea- 
Vodă prin Pătrașcu. 

Cronica lui Eftimie se termină cu povestirea despre zidirea 
de către Alexandru a mânăstirii Slatina. In povestire nu lip- 
seşte elementul miraculos, ca amestecul diavolului și scăparea 
de primejdie a domnitorului. 

După cum vedem din. conținutul cronicii lui Eftimie, şi 
aici, ca şi în cronica lui Macarie, avem de a face mai mult 
cu un portret literar decât cu o istorie. Autorul pare că dina- 
dins accentuează defectele fiilor lui Petru Rareş, ca să evi- 
denţieze însuşirile înalte ale domnitorului Alexandru Lăpuș- 
neanu, ca portretul lui să iasă mai clar, mai simpatic, ca ceva 
opus răului, desfrâului și necredinței. 

In zugrăvirea portretelor lui Iliaș și al lui Ștefan-Vodă, 
autorul nu ne dă nicio faptă bună, nu vorbeşte aproape nimic 
despre evenimentele istorice, iar din domnia lui Alexandru 
Lăpuşneanu se dau numai câteva ştiri istorice. Pe autor nu-l 
interesează atât datele istorice, cât scoaterea în relief a calită- 
ţilor domnitorului care l-a însărcinat cu alcătuirea cronicii. 

Ca şi Macarie, pe care-l imită, Eftimie încearcă de a-și 
scrie opera în cuvinte meşteșugite, într'un stil retoric, exa- 
gerat, cu tendinţe vădit moralizatoare. Este şcoala lui Con- 
stantin Manasses. 

Eftimie însă nu abuzează de citate din acest autor; în 
această privință el este mai moderat. « Stilul lui », după cum 
afirmă |. Bogdan, «este mai natural şi mai lămurit, con- 
ţine cu mult mai puține atribute retorice, mai puține compa- 
rații, mai puţine reflexiuni morale, etc., decât al lui Macarie ». 


CRONICA LUI AZARIE. 


Din aceeaşi școală istoriografică face parte și călugărul 
Azarie, căruia i se atribue o cronică scrisă din porunca dom- 
nitorului Petru Șchiopul. 

Textul acestei cronici a fost găsit de către I. Bogdan 
întrun manuscris din secolul al XVI-XVII-lea, în biblioteca 
imperială din Petersburg, alături de cronica scurtă, universală, 
cu ştiri cu privire la istoria Sârbilor, cronică despre care a fost 
vorba în altă parte 1). 


1) I. Bogdan. Letopiseţul lui Azarie. Bucureşti, 1909. 

Intreaga cronică românească are titlul: «Povestire în scurt 
despre domnii Moldovei » şi se împarte în următoarele părți: 
1) cea mai completă redacție a cronicii dela Putna, 2) cronica 
lui Macarie până la 1550 şi 3) cronica scrisă de către călugărul 
Azarie, ce cuprinde date din istoria. Moldovei dela 1550 până 
la 1574. Aceste trei părți din manuscrisul rusesc cuprind 
întreaga istorie a Moldovei dela întemeierea ei şi până la 
anul 1574 (1359—1574). 

Cu privire la vieața lui Azarie nu se cunoaște nimic. Se 
ştie numai că el a fost călugăr în Moldova, de unde provine 
şi manuscrisul din biblioteca imperială din Petersburg, că el 
se consideră ucenic nemernic al cronicarulni Macarie. El avu 
însărcinarea din partea domnitorului Moldovei Petre Șchiopul, 
de a scrie o cronică a ţării cu privire specială la anii lui de 
domnie. Azarie a procedat după sistemul întrebuințat de 
cronicarii din vechime, continuând opera predecesorilor săi, 
fără ca «să încerce a prelucra » cele scrise mai înainte 1). 
El copiază cronica dela Putna şi cea a lui Macarie și dela data 
până unde «au mers alcătuirile retoricești ale părintelui 
Macarie » (1550), el continuă istoria Moldovei înserând eve- 
nimentele pe care le cunoştea el personal. 

După cuvinte de laudă adresate lui Macarie, ale cărui 
scrieri le consideră ca «izvor de adevăr», Azarie, « pentru a 
împlini porunca domnească, adică a lui Petru al doilea », își 
începe povestirea cu domnia lui Ştefan-Vodă, descriind intri- 
gile boierilor și omorîrea domnitorului la "Țuţora, de către 
conjurația boierească. 

Autorul recurge la același stil retoric, la aceleași comparații 
şi epitete înflorite, ca și Macarie. Domnitorul, care «a fost 
înjunghiat, ca un miel... zăcând la pământ şi stropit de 
sânge. .. nu putu să zică nimic altceva, decât această vorbă: 
«vai de tine, dreptate, pe tine te plâng şi după tine oftez, 
căci înainte de mine tu ai pierit şi al murit ». 

Alexandru Lăpuşneanu este înfățișat, ca şi la Eftimie (pe 
care poate Azarie nu-l cunoştea), ca un om chibzuit şi blând, 
care are grijă de săraci, îşi învață copiii carte, încheie pace cu 


1) Bogdan. Op. cit., p. 13. 

vecinii şi zideşte o mânăstire mare, Slatina, cu «o biserică 
așa de împodobită cu frumuseți, încăt dacă Dumnezeu însuși 
ar vrea să trăiască într'o zidire făcută de mâini omeneşti, 
în aceasta ar trăi ». 

Mai departe, autorul ne dă știri cu privire la moartea 
alesului între filosofi, a lui Macarie şi povesteşte amănunțit 
nu fără indignare înlăturarea dela domnie a lui Alexandru 
Lăpuşneanu şi înscăunarea lui Despot-Vodă. Autorul nu-și 
ascunde ura în contra acestui domnitor, care «se dete la 
nedreptăți şi asuprea pe oameni cu dări grele. .. şi ura obi- 
ceiurile creștineşti ale pravoslaviei şi ținea lângă sine sfetnici 
de altă lege, luterani, urîți de Dumnezeu, a căror învățătură 
o împărtășea și singur ...». Sub domnia acestui «al doilea 
Valtasar. .. numai suspine și vaiete se auzeau din gura celor 
oropsiți și a celor prădați fără dreptate ». Dar, Dumnezeu s'a 
îndurat, și «văzând șiroaiele de lacrimi» ce curgeau în țară, 
îl înlătură pe acest domnitor. Se descriu luptele boierilor, în 
frunte cu Tomşa, cu domnitorul venetic, subliniindu-se 
caracterul național al luptelor cu mercenarii Nemţi, Unguri, 
Spanioli şi Leșşi din oastea lui Despot-Vodă cu care se luptau 
«ai noştri aprinși de râvnă ». 

Venirea la a doua domnie a lui Alexandru Lăpușneanu este 
socotită de către cronicar ca o eră nouă, când «se ascunse 
iarna întunecată. .. » «şi înflori primăvara aducătoare de tot 
soiul de bucurii » Se dau amănunte cu privire la boala şi la 
moartea lui Alexandru Lăpușneanu. . 

In aceleași cuvinte frumoase este înfăţişată și figura doamnei 
Ruxandra, soția lui Alexandru, care după moartea soțului 
conduce treburile Moldovei, fiul ei, domnitorul. Moldovei, 
fiind încă tânăr. «Şi era cuminte », spune Azarie, «ca un 
bărbat, cu suflet mare și împodobit cu înţelepciune, cu ade- 
vărat 'raiu însuflețit, ce-și adapă pomii cu binefaceri... şi 
necruțând aurul, îl împărțea spre alinarea durerilor chinui- 
toare, vărsând nouri de binefaceri peste neputincioşi şi să- 
raci, etc: 

Și Bogdan «avea suflet drept la început, era învățat la 
cărți și fără nicio răutate în sine, milostiv şi blând, şi în toate 
asemănător cu tatăl său viteaz, cu inima îndrăsneață, meşter 

în a învârti sulița, a întinde coarda arcului pe tăietura săgeții ». 
Dar oamenii «vicleni » ce-l înconjurau «i-au ros inima cu 
ispite, cum roade viermele lemnul cel dulce », şi domnitorul 
a început să petreacă, risipind «avuţia domnească » şi « îm- 
părțind-o necuraţilor și spurcaților Leși », cu care se încon- 
jurase el. Inlocuirea lui prin loan Armeanul (cel Cumplit), 
dă prilej autorului să-şi reverse indignarea î în contra lăcomiei 
şi cruzimilor acestui «tiran » şi prigonitor al boierilor și călu- 
gărilor, pângăritor al credinţei creștine. Azarie arată mizeria 
în care căzuse ţara sub domnia acestiui domnitor, vorbeşte 
despre moartea lui şi pustiirea Moldovei de către Tătari, 
cari «au ajuns până la Roman, arzând și prădând și -răpind 
femei frumoase şi fete pletoase...». «O, răule între răi, 
Ioane », termină cronicarul epoca lui Ioan cel Cumplit, « nepot 
al minciunii și fiu al diavolului, prin răutatea ta și prin deșer- 
tăciunea ta ai adus ţara la pieire ». 

Cronica lui Azarie se termină cu începutul domniei lui 
Petru Șchiopul, «bărbat de neam bun, evlavios, frumos, cu 
suflet luminat, milostiv din fire, darnic foarte, urînd nedrep- 
tatea », etc., căruia Azarie îi doreşte «vieață îndelungată şi pace 
adâncă ». 

Profesorul I. Bogdan, în urma unei critici interne a 
cronicii (1550—1574) lui Azarie, a constatat că autorul n'a 
utilizat pentru cronică niciun fel de izvoare scrise, ci a alcă- 
tuit-o «după amintirile sale personale și din auzite». Ca 
model literar pentru cronica lui Azarie a servit opera lui 
Macarie, « părintele dătător de vorbe bogate » şi «izvorul de 
vorbire aleasă». El este un elev consecvent al şcoalei manas- 
siene, introduse de către Macarie, punând în aplicare cu 
mare succes arta lui retorică. Cronica lui, bogată şi în date 
istorice, este în primul rând o cronică literară, în care forma, 
arta cuvântului, domină fondul, adevărul istoric. Criteriul de 
judecată al autorului este cel religios, ca și la cronicarii bizan- 
tini. Caracteristica personajelor istorice, "portretele domnito- 
rilor, cu toată părtinirea autorului, sunt excelente. Figuri 
retorice, vocative, epitete plastice, comparații şi cugetări 
morale, înlocuesc expunerea obiectivă şi aridă a cronicilor 
vechi. 

Ca orice operă literară, cronica lui Azarie tinde a provoca 
în sufletul cititorului anumite sentimente şi imagini. Autorul 
îl cunoaşte bine şi pe Manasses, din care, ca și Macarie, se 
foloseşte de anumite clișee verbale, pentru a caracteriza oame- 
nii şi întâmplările istorice. Și el împrumută din autorul bizantin 
pasaje pe care le potriveşte la situațiile din opera sa. Aceste 
împrumuturi însă nu se simt citind cronica, autorul folosin- 
du-se de ele cu multă iscusință şi cu oarecare talent. 


Moldova, după cum vedem, ne-a lăsat o întreagă literatură 
istoriografică scrisă în slavonește, o bogăție de cronici de tot 
felul. O altă situație s'a creat în Muntenia. «In Țara Româ- 
nească », spune N. Iorga 1), «nu existau, nu numai un corp 
de anale bine legate între dânsele, ducând istoria principatului 
dela început până la timpurile din urmă, dar nici măcar anale 
răzlețe de oarecare întindere şi îmbrăcate într'o formă oarecare. 
Scurte notițe cronologice se păstrau şi se făceau în unele mănă- 
stiri mai mari şi mai vechi... dar câtă deosebire între sărăcia lor 
ŞI îmbelşugarea, forma literară î îngrijită a analelor moldovene ! ». 

Din asemenea notițe pătrund ştiri asupra Munteniei şi la 
unii autori străini, cum este o traducere latină făcută la Sârbi, 
care cuprinde date cu privire la isprăvile lui Mihai Viteazul 
şi câteva știri asupra lui Radu Șerban și Radu-Vodă. 

Informaţiuni prețioase, cu privire la istoria Munteniei, 
găsim într'o operă hagiografică scrisă în grecește de către 
Gavriil Protul Sfetagorei și tradusă în româneşte în secolul 
al XVII-lea. Este Vieața și traiul Sf. Sale părintelui nostru 
Nifon, Patriarhul Tarigradului. Patriarhul Nifon, persecutat 
de Turci, vine în Muntenia în urma invitației lui Radu cel 
Mare, dar după scurtă ședere fu nevoit să plece la Sfântul 
Munte, unde moare în anul 1508. 

Cartea a fost scrisă de către Gavriil Protul în timpul dom- 
niei lui Neagoe Basarab, care adusese moaştele lui Nifon la 
mânăstirea Dealul. Autorul descrie amănunțit opera de pro- 
tector şi de ziditor de biserici a lui Neagoe Basarab și ne 
dă știri cu privire la vieața religioasă din Muntenia. 


1) N. Iorga, Istoria literaturii române, 1. Bucureşti, 1925, p. 161. 


8 A. R. — Studii şi Cercetări. LXXV. 

Sub Mihai Viteazul se alcătueşte în limba slavă sau poate 
în româneşte o cronică oficială de către boierul Teodosie, 
care a ajuns până la noi în traducere poloneză și latină, cu 
adause ale traducătorilor. Cronica pare să fi mers până la 
anul 1597. 


TIPARUL IN ȚĂRILE ROMÂNEŞTI. 


Inființarea tipografiei la Ruși în anul 1564 a provocat la 
Moscova o revoltă atât de mare, încât maiștrii-tipografi Ivan 
Feodorov şi Petre Mstislavţev au scăpat ca prin minune de 
furia mulțimii fanatizate, care vedea în tipografie o invenţie 
diabolică, menită să aducă sfârşitul lumii. Tipografia fu dis- 
trusă, iar lucrătorii tipografi, declarați fii ai Antihristului, 
scăpără prin fugă. 

Cu o mai bine de jumătate de secol înainte, tipografia fu 
primită la noi cu aceeaşi largă înțelegere a lucrurilor, cu care 
geniul român a ştiut să-și însușească bunurile civilizației 
europene. Spre cinstea noastră, tipografia se înființează la noi 
cu mult înaintea altor popoare răsăritene, care aveau o vieață 
culturală mai veche decât a noastră. 

Am arătat, în altă parte, că după afirmaţia cercetătorilor 
ruși, cele dintâi cărți slavoneşti cu literă cirilică au fost tipă- 
rite de către germanul Schweipolt Fiol la Cracovia și că aceste 
cărți au avut litera gravată după modelele manuscriselor româ- 
neşti. Schweipolt tipărește în anul 1491 două cărți slavonești, 
şi anume: un Octoih și un Ceaslov. Se crede că el a mai tipă- 
rit o Psaltire, din care nu s'au păstrat niciun exemplar. E 
sigur că tot Schweipolt tipăreşte încă două cărți ale Triodului 
fără indicația locului și a datei, cărți care, probabil, apar în 
acelaşi an, întru cât tot în anul 1491 tipograful Schweipolt 
fu arestat și judecat de către «inchiziţia spirituală din Cra- 
covia » pentrucă a tipărit cărți «de lege grecească ». Se crede 
că Schweipolt își începe opera de tipărire pe la anul 1489 
sau chiar mai înainte 1). 


1) Ipod. H. H. Orienxo. Icropia ykpanHckcro Apykapcrea, Toms |. Lwow 
1925, p. 8. H. KaparaeBns. Onucanie C1HABAHO-pyCCKUX'b KHAT. Mas. Hmnep. 
Arag. Hayk+b, p. 13— 14. 

Tipografia însă vine la noi nu dela Slavi, ci din apusul 
Europei, deşi ea contribue la întărirea culturii slave în "Țările 
Românești şi se organizează la noi prin intermediul Slavilor. 

Invenţia binefăcătoare a lui Guttenberg, care a provocat 
o întreagă revoluţie în vieața culturală a popoarelor, își găseşte 
o largă aplicare în Veneţia, unde pe la sfârşitul secolului al 
XV-lea se desvoltă o întreagă industrie tipografică, cu fabrici 
de hârtie şi cu vreo 5o de tipografii (după alte izvoare la 
Veneţia ar fi existat în secolul al XV-lea vreo 250 de tipo- 
grafii). 

Renaşterea şi mişcarea umanistă provoacă un interes viu 
pentru autorii clasici și pentru răspândirea lor. Arta tipo- 
grafică vine în ajutorul ideii popularizării literaturii clasice. 
Negustorii venețieni, cu relaţii întinse în toată lumea, trans- 
formă produsele tipografice în obiect de comerț. Se editează: 
operele autorilor clasici în limbile latină şi greacă, comentate 
şi îndreptate de către cei mai buni cunoscători ai literaturii 
şi filosofiei antice. De aici se răspândesc în toate țările şi 
maiștri tipografi. 

In Veneţia se înființează și o tipografie cu literă cirilică 
pentru editarea cărților slave. In anul 1493 apare un « Ceaslov » 
(Horologium) tipărit de către magisterul Andreas de Tho- 
resanis 1). 

N. Hodoş crede că această carte ar fi fost tipărită cu 
literă glagolitică 2). Bibliografii ruşi dau cartea ca tipărită 
cu cirilică 3). 

Poate că la această tipografie își face ucenicia şi ieromonahul 
Macarie, de numele căruia sunt legate cele dintâi tipărituri 
din Țara Românească. Acest călugăr, care se intitulează în 
două cărți, pe care le tipăreşte la Cetinie, «preot şi călugăr 
smerit» «din Muntenegru » 4), era de sigur sârb munte- 
negrean. 

În anul 1493, din iniţiativa Binecredinciosului şi păzilului de 
Dumnezeu, domn Gheorghe Cernoevici al Muntenegrului și 


DH. Kaparaensr. Op. cit, p. 14. Å 

2) N. Hodoş, Inceputurile tipografiei în Tara Românească. «Convorbiri Lite- 
rare », 1002, p. 1053. 

3) H. Orienno. Op. cit, p. 2. 


14) H. Kaparaenr. O7. cit, pp. 17—20. 

sub oblăduirea afotsfințitului mitropolit al Zetei, Vavila, Maca- 
rie începe la Cetinie tipărirea unui « Octoih », pe care-l ter- 
mină în anul 1494. Din «epilogul» cărţii aflăm că Macarie 
a fost ajutat în opera de tipărire de către 8 oameni. In anul 
1495 mai apare în aceeași tipografie o « Psaltire » şi probabil 
şi un « Molitvelnic » (fără dată şi locul tipăririi), lucrate de 
acelaşi Macarie. Se crede că materialul tipografic a fost adus 
la Cetinie din Veneţia, de care depindea pe atunci Munte- 
negrul. Imprejurările politice l-au silit pe Gheorghe Cer- 
nocvici să-și părăsească scaunul domnesc în favoarea unui 
frate al său, care vine la domnie cu sprijinul 'Turcilor. 'Tipo- 
grafia lui Macarie probabil se risipește. 

Un al treilea șir de cărți slavoneşti tipărite cu litere ciri- 
lice apar în Țara Românească. 

lată cum se prezintă după vechime înființarea de tipografii 
şi tipărirea de cărți slave: 


1. Cracovia, 1491. 7. Moscova, 1564. 
2. Veneţia, 1493. 8. Lwow, 1574. 

3. Cetinie, 1493—1494. 9. Ostrog, 1580. 

4. Târgoviște, 1508. 10. Chiev, 1617. 

5. Praga, 1517. II. La Bulgari, 1641. 
6. Belgrad, 1522. 3 


Din această tabelă pe care o împrumutăm dintr’o lucrare a 
prof. I. Oghienco 1), reiese că cea dintâi tipografie româ- 
nească este una din primele tipografii, care scoate cărți sla- 
voneşti cu literă cirilică. 

Peste câțiva ani după izgonirea protectorului său Cernoe- 
vici din domnie, ieromonahul Macarie apare în Muntenia. 
Erau vremurile domniei lui Radu cel Mare (1495—1508), 
când biserica noastră era în plină reorganizare sub îndrumarea 
patriarhului pribeag Nifon, mitropolit al Ungrovlahiei fiind 
sârbul Maxim (sau mai bine zis Maximian), nepotul despo- 
tului Sârbiei Gheorghe Brancovici. Deci, venirea ieromona- 
hului Macarie în țara noastră ospitalieră, unde-şi găseau pe 
atunci adăpost mai mulţi călugări din Peninsula balcanică, 


1) M. Orienko. Op. cit, p. 2. 

n’a fost o simplă întâmplare. Probabil că mitropolitul Maxim, 
care nu putea să nu cunoască activitatea de tipograf a lui 
Macarie, i-a sugerat ideea domnitorului Radu cel Mare să 
înființeze o tipografie pentru «înmulţirea cuvântului lur 
Dumnezeu ». Şi pentru acest scop a venit Macarie în Mun- 
tenia, aducând cu sine şi litera şi sculele tipografice primitive, 
aşa cum erau ele pe atunci. 

Prima carte care a apărut în Muntenia sub îngrijirea tipo- 
grafului Macarie, a fost « Liturghierul » slavonesc din anul 
1508. In « Liturghier» nu se indica locul tipăririi lui, dar 
judecând faptul că în carte se indică numele domnitorului 
Radu cel Mare, din porunca căruia se începe tipărirea cărții, 
şi a lui Mihnea-Voivod, sub care se termină, şi având în 
vedere și cele două tipărituri care urmează au indicații ase- 
mănătoare, se presupune că tipografia a fost instalată la mânăs- 
tirea Dealul de lângă 'Târgovişte, ctitoria lui Radu cel Mare. 

Cartea are următorul epilog (după câteva cuvinte de mărire 
lui Dumnezeu): «S'a început această carte, numită Liturghier 
după porunca Domnitorului lo Radu Voevod, să-i fie lui 
vecinica pomenire, şi s'au sfârşit această carte din porunca 
întru Hristos Dumnezeu binecredinciosul şi de Dumnezeu 
păzitului şi prealuminatului domnitor Io Mihnea, marele 
Voevod a toată Țara Românească şi a părților de Dunăre, 
fiul marelui Io Voivod Vlad, în anul întâi al Domniei Sale, 
ostenindu-se şi smeritul monah şi preot Macarie. In anul 
7016 crugul soarelui 16... luna lui Noembrie ro zile». 

Macarie socotește începutul anului dela 1 Ianuarie și deci 
cartea apare în anul 1508. Bibliograful rus Carataev, pe 
baza indicațiilor din cărțile vechi, arată că în vechime tipă- 
rirea unei cărți, cu mijloacele tehnice reduse, necesita mult 
timp, uneori câte doi-trei ani 1). 

lată de ce înființarea tipografiei la noi a avut loc cel puțin 
cu un an—doi înaintea apariției cărții. Posibil, că Macarie 
vine în Țara Românească imediat după ce părăsește Munte- 
negru, întru cât noi nu avem niciun fel de ştiri cu privire 
la dânsul în intervalul dela 1495 şi până la 1508. Această pre-: 


1) H. KaparaeBr. Op. cit, p. 14. 

supunere ar găsi confirmarea în faptul că vignetele, inițialele 
şi litera cărților lui Macarie sunt făcute după modelele din 
manuscrisele slave de origine românească, fapt care a fost 
remarcat încă de Hasdeu). 

Cele trei vignete din carte, din care unele se repetă, n'au 
nicio asemănare cu vignetele apusene dela începutul secolului 
al XVI-lea, în care se vede influența ornamentului Renașterii. 
In cartea tipărită la noi, găsim o compoziţie artistică de împle- 
tituri geometrice, în care cercul şi semicercul, uneori frânt, 
sau în forma inimei, cu cruce sau cu diademe sus și în părțile 
laterale alcătuite din aceleaşi linii, formează acel motiv simplu, 
dar nobil şi armonios, care s'a desvoltat numai în Ţările 
Românești 2). Iar bogăția şi variațiunea literelor inițiale, com- 
puse din aceleaşi împletituri complicate, legate în aceleași 
noduri ciudate, sunt copii de pe manuscriptele noastre vechi, 
în special din Evangheliile slavo-române de pela mânăstirile 
noastre. In ce priveşte litera, citeaţă, clară, estetică prin tră- 
săturile ei frumoase, asemenea literă nu se găseşte nicăeri în 
manuscrisele și cărțile tipărite slavonești din secolul al XV— 
XVI-lea. Se poate presupune, că preotul Macarie, după ce 
se stabileşte în Muntenia, primind însărcinarea din partea lui 
Radu-Vodă de a organiza tipografia, a plecat la Veneţia cu 
manuscrise româneşti, unde îşi toarnă litera după grafica 
acestor manuscrise, sau îşi pregăteşte matrițe pentru turnarea 
literei. 

La un interval de doi ani, în anul 1510, Macarie scoate un 
« Octoih », după cum se crede o completare la Octoihul, pe 
care el îl tipărise la Cetinie. Despre această carte rară, care 
a fost semnalată de către bibliografii ruşi 3), nu avem decât 
ştiri foarte vagi, și anume, că ea s'a «tipărit din porunca lui 
lo Vlad Voivod și stăpânitor a întregei țări a Ungro-Vlahiei 
şi a celor de lângă Dunăre în anul 7018 (1510) ostenindu-se 
întru aceasta ieromonahul Macarie ». 

Singurul exemplar al acestei cărți a fost găsit la mânăstirea 
Hilindar dela muntele Athos. 


1) I. Bianu şi N. Hodoș. Bibliografie, vol I, p- 7. 
2) A, H. Suumupexiiă. Tpuropiă LamGnaks, pp. 385 — 386. 
3) H. KaparaeBsr. Op, cit., p. 26. 

Cea mai frumoasă carte pe care o tipăreşte Macarie este 
Evangheliarul din anul 1512. Este un model de artă tipo- 
grafică dela începutul secolului- al XVI-lea. Din epilogul 
acestei cărți aflăm că Evangheliarul slavonesc din anul 1512 
a fost tipărit de către «binecredinciosul şi de Dumnezeu 
păzitul şi singur stăpânitor domn Io Basarab marele Voivod 
şi domn a toată țara Românească ». 

Autorul epilogului arată că domnitorul Neagoe Basarab 
scoate la iveală această carte, fiind inspirat de sfântul Duh 
şi din dragoste « către dumnezeieştile sfinte biserici ». Epilogul 
se termină cu următoarele cuvinte: « Cu porunca Domnului 
Io Basarab marele voivod eu, întru Hristos rob, călugărul 
Macarie m'am ostenit pentru aceasta și am săvârşit această 
carte în anul 7020... luna lui Iunie 25 zile». 

Cartea reprezintă un « Tetraevangheliu » după copiile slave 
ce se găseau la noi, şi este interesant că în ea se reproduce 
şi « precuvântarea » la Evanghelia lui Matei (poate şi la cele- 
lalte) a lui Teofilact, arhiepiscopul Bulgariei (Ohridei), care 
circulă şi în unele manuscrise slave dela noi şi care mai târziu 
se traduce în româneşte. Cucernicul şi evlaviosul domn Neagoe 
Basarab, a avut grija ca Evanghelia să apară în cele mai bune 
condițiuni tehnice. Macarie întrebuințează pentru Evanghe- 
liar acelaşi material tipografic, pe care- -l vede în Liturghierul 
din 1508, adăugând vignete şi inițiale nouă, tot atât de artis- 
tic lucrate. 

Paralel cu exemplarele tipărite pe hârtie, adică cu ediţia 
obişnuită a Evangheliarului, Macarie scoate şi o ediţie de lux, 
imprimată pe pergament. Vignetele şi inițialele mari sunt 
colorate cu mâna, aşa cum se făcea în manuscris, cu aur, 
chinovar, albastru sau verde. 

Evangheliarul luxos al lui Neagoe Basarab a servit ca model 
pentru un evangheliar tipărit la Belgrad în anul 1552. În 
această carte litera şi elementele decorative sunt gravate după 
modelul Evangheliarului nostru. Se repetă până și vigneta 
cu stema țării și se reproduce și epilogul din cartea românească, 
schimbându-se numai numele proprii și anul tiparului. 

Tipograful Macarie, probabil, ajunge "mitropolit al Ungro- 
vlahiei, acel mitropolit Macarie, căruia se adresează Neagoe 

Basarab în « Învățăturile » sale şi care a întovărăşit opera 
culturală şi religioasă a domnitorului Munteniei, sfințind 
şi frumoasa biserică dela Curtea de Argeş. Poate că situaţia 
înaltă la care ajunse Macarie îl împiedecă de a-şi continua 
opera de editare a cărților. In orice caz, cu Evangheliarul 
din anul 1512 se încheie şirul tipăriturilor slavonești din prima 
perioadă, pentru ca aceste tipărituri să reînvie ceva mai târziu. 

In scurtele domnii care au urmat după moartea lui Nezgoe 
Basarab, însoţite de frământări adânci și lupte interne, n'a 
putut fi vorba de continuare a operei lui Macarie. Abia când 
se instalează pentru o domnie mai îndelungată fiul lui Radu 
cel Mare, voivodul Radu Paisie (1535—1545), se reînfiir.țează 
o nouă tipografie. 

Veneţia continuă să tipărească cărți slavoneşti din iniţiativa 
Sârbilor şi cu maeștri sârbi. Incepând cu anul 1519, apare 
un șir de cărți slavonești în una din tipografiile Veneţiei cu 
cheltuiala și sub îrgrijirea lui Bojidar Vucovici 1). In calitate 
de tipcgrafi găsim şi numele ieromonahului Teodor Liubavici, 
precum şi a diaconuiui Radoi (Rădoiu), cu siguranță Român 
de origine (un « Molitvelnic», din anul 1531) 2). Fratele său, 
poate fiul acestui Teodor Liubavici, Dimitrie Liubavici, care 
se intitulează şi « logofăt » şi « nepot » al lui Bojidar Vucovici, 
organizează a dcua tipografie în Țara Românească, pentru 
tipărirea cărților bisericești. 

Dacă trecem cu vederea o publicaţie slavonească discutabilă 
din anul 1535, un «Octoih», despre care avem știri foarte 
vagi, cea dintâi carte din această perioadă apare în anul 1545. 
Este un « Molitvelnic » slavonesc, tipărit de către ieromonahul 
Moisi la Târgovişte. In precuvântarea cărţii aflim că domni- 
torul «Petru marele voivod şi stăpân al întregei țări a Ungro- 
vlahiei »... s'a aprins «de dregoste către sfântul Duh şi de 
iubirea față de sfintele și dumnezeieştile biserici », și a tipărit 
Molitvelnicul. Petru-Voivod nu este altcineva decât Radu 
Paisie, care se numea și Petru. Precuvântarea se termină cu 
următoarele rânduri: 


:) H. KapaTtaeBgs. Op. cit, pp. 4—76. 
2) Ibidem, pp. 75, 76. 

«Din porunca Domnului lo Petru Marele Voivod, eu 
păcătosul şi mai micul dintre sfinţii călugări, Moisi, m'am 
trudit la această scriere cu matrițele (de fapt, «sculele ») lui 
Dimitrie Liubavici... dela nașterea lui Hristos 1545, în 
cetatea de scaun Târgovişte ». | 

Cartea tipărită la Târgovişte în anul 1545 nu este atât de 
frumoasă ca cele tipărite mai înainte. Litera este ceva mai mică, 
dar citeață, şi este gravată tot după grafica din manuscriptele 
noastre din secolul al XVI-lea. Are numai două vignete, 
lucrate destul de frumos. Cu privire la Moisi, călugărul tipo- 
graf, bănuim că el, ca şi Rădoiu, și ca şi tipograful Filip 
din tipăritura următoare, era Român de origine. Liubavici 
procură materialul „necesar tipografic, pe care-l folosește 
ieromonahul Moisi şi care poate-şi face ucenicia la Ve- 
neția. 

Nu de mult, a fost semnalată în literatura noastră știin- 
țifică o nouă publicație slavonească, necunoscută la noi 
până acum 1). Este un « Tetraevanghel » slavonesc, care se 
păstra în biblioteca din Ungvar (un exemplar inccmplet se 
află la Petersburg). Intr'o notiță tipărită după precuvântare 
găsim indicaţii că Tetraevanghelia » a fost tipărită de către 
Filip Moldoveanul, în anul 1546. Locul tipăririi nu este indicat, 
dar judecând după literă, care nu este asemănătoare cu tipă- 
riturile dela Târgovişte şi are un caracter vădit apusean, 
se presupune că această carte putea să apară în Maramureş ?). 

Logcfătul Dimitrie Liubavici se stabilește la Târgovişte, 
unde pare, chiar sub îngrijirea lui, un «Apostol» în anul 
1547. Tronul Munteniei îl ocupa pe atunci domnitorul Mircea 
Ciobanul, renumit prin cruzimea lui şi prin prigonirile lui 
în contra boierilor. Aceasta nu-l împiedecă, după cum a fost 
și cu Ioan cel Groaznic al Ruşilor, să aibă grijă de biserică 
şi de cultura religioasă. Din epilog aflăm că « Apostolul » se 
tipărește în anii de domnie ai lui Mircea-Vodă, fiul « prea 
bunului Radu-Voivod», de către Dimitrie logofătul, fiind 
ajutat de către ucenicii săi Oprea şi Petru. De sigur că, și 


1) Damian Bogdan. Contribuţii la bibliografia românească veche. Bucureşti, 


1930. 
2) Ibidem, p. 6. 

acești doi ucenici ai Sârbului Dimitrie Liubavici, erau Români 
de origine. . 

După cum se ştie, soţia lui Mircea Ciobanu, doamna Chiajna 
era sora lui Iliaşcu- Vodă al Moldovei și fiica lui Petru Rareş. 
Iliaşcu- Vodă comandă şi pentru el un număr de exemplare 
din Apostolul din anul 1547. S'a păstrat un exemplar din 
această comandă, care are la sfârşit următoarea notă: « Din 
porunca domnului lo Iliaşcu Voevod și a mamei sale doamna 
Elena, eu păcătosul şi cel mai mic dintre oameni Dimitrie 
logofăt, nepotul lui Bojidar am făcut această scriere... în 
anul 1547». 

Tot la Târgoviște apare şi un « Triod-Penticostar ». La 
tipografia înființată de Dimitrie Liubavici la Târgovişte își 
face ucenicia și diaconul Coresi, care pe la 1557 devine 
conducător al acestei întreprinderi. In anul 1558 apare « Tri- 
odul Penticostar » sub îngrijirea lui Coresi, care a fost ajutat 
de zece elevi ai săi. La început s'a crezut că această carte, care 
fusese găsită în exemplare incomplete, ar fi apărut pe la anul 
1550. Faptul că această tipăritură ca literă şi ca stil se apropie 
de tipăriturile dela Târgovişte, precum şi nouăle contribuții 
aduse în ultimul timp cu privire la această ediție 1), ne îndrep- 
tăţesc să afirmăm că autorul acestei ediții a fost cunoscutul 
tipograf Coresi şi să stabilim cu preciziune locul şi data 
tipăririi cărții. Din epilogul cărții aflăm că « binecredinciosul 
şi iubitorul de Hristos Ion Petrașcu Voevoda » având râvnă 
pentru sfintele biserici «a scris această sfântă carte ce se 
numește « Penticostar ». După ce se cere iertare dela cetitori, 
potrivit formulei obişnuite, se arată că tipărirea cărții «se 
începe în zilele lui lo Petrașcu Voivod»... «şi se termină 
din porunca binecredinciosului în Hristos Dumnezeu a iubi- 
torului de Hristos și păzitului de Dumnezeu și prealumiratului 
stăpân Mircea, marele Voivod a întregii țări Ungrovlahiei 
şi a părţilor Dunărei, fiul marelui şi prea bunului Radu-Voi- 
vod. Eu robul cel mic, diaconul Coresi, m'am ostenit cu 
aceasta şi am scris această carte împreună cu 10 elevi ai mei 
în anul 7066... în cetatea de scaun Târgovişte ». 


1) « Dacoromânia », V, pp. 6or—604- 

Cartea este însoțită de câteva gravuri lucrate în lemn, cu 
scene din sf. Scriptură. Câteva vignete şi o serie de iniţiale 
nouă, vădesc originea lor venețiană. 

Cu această carte se isprăveşte şirul tipăriturilor slavonești 
-în Muntenia din secolul al XVI-lea. Se bănueşte că şi în 
Moldova ar fi fost încercări de.a organiza o tipografie. Dom- 
nitorul Despot-Vodă Heraclidul (1561—1563), om luminat, 
cu studii făcute în Apusul Europei, atins de ideile humanis- 
mului, intenționa să facă pe lângă universitatea în proiect și 
o tipografie la Cotnari. Acest aventurier, cu trăsături sim- 
patice, n'a reușit însă să-și realizeze proiectele sale îndrăsneţe. 


INCEPUTURILE SCRISULUI IN LIMBA ROMÂNEASCĂ. 


In momentul când încep să apară timid şi nesigur cele 
dintâi slove românești, Apusul Europei este străbătut de 
adânci frământări. Autoritatea bisericii sdruncinată până la 
temelie de către propriile sale greşeli şi de către ideile reno- 
vatoare aduse de Renaștere, nu mai este în stare să stăpânească 
spiritele omenești. Vechea aşezare socială și politică, feuda- 
lismul, este și el atins în existența lui. Intre lumea veche şi 
curentele nouă se dă o luptă înverșunată, care vesteşte trans- 
formări mari de ordin social și spiritual. Din toate fenomenele 
vieții sbuciumate din epoca Renaşterii și după ea, cel mai 
important este degajarea societății de ideile cosmopolite ale 
bisericii şi afirmarea ideii naționale. 

Terenul pregătit de către poezia cavalerească se netezește, 
iar limba «vulgului » îşi face un drum larg în literatură. 
Bazată pe tradiție clasică, reînnviată şi reînnoită de curentele 
nouă, literatura națională, la toate popoarele apusene, se gă- 
sește în plină și viguroasă desvoltare. 

Popoarele slave ortodoxe rămân încă ferite de mișcările 
spirituale ale Apusului şi continuă să lâncezească în idealurile 
şi formele învechite moştenite dela Bizanț. Acei din Sudul 
Dunării sunt reduși la tăcere de către Turci, iar Ruşii în pro- 
cesul de mistuire al cuceritorilor de altădată, — al 'Tătarilor — 
se încercuesc în mentalitatea lor conservatoare, ferindu-se de. 
orice influenţă venită din partea « străinilor » latini şi încercând 


—— 

să-şi croiască un drum original în literatură, pe aceleași baze 
vechi, considerându-se moștenitori direcţi ai tradiției reli- 
gioase şi politice a Bizanțului. 

Când apar cele dintâi texte românești, poporul nostru 
avusese în urmă o vieață politică şi culturală destul de înde- 
lurgată. Cele vreo două veacuri de cultură slavă la noi cu 
bogata-i literatură tradusă şi în parte originală, pregătesc tere- 
nul pentru începuturile literaturii naționale. 

In “Ţările Românești, bine închegate ca organisme politice, 
cu mitropoliți şi episcopi, exista şi o anumită tradiție cărtură- 
rească: existau biblioteci pe lângă biserici şi mănăstiri se 
formează o întreagă clasă de oameni ai cărții — de copiști, 
desenatori şi legători, de «pisari », «diaci» și «grămătici», 
cari ştiau să scrie fel de fel de acte oficiale și neoficiale; 
exista şi o clasă de știutori de carte slavonă, în special clericii. 
Acești cărturari, de sigur, încercau a scrie în românește, 
mai ales că alfabetul slavonesc le era la îndemână. Evident, 
că cele dintâi încercări nu puteau să aibă un caracter mai 
serios. "Traducerile de cărți sunt precedate de scrieri pentru 
nevoi zilnice, — notițe, socoteli, zapise, scrisori. 

Multe din actele noastre având un caracter privat, ca scri-' 
sori de danie, acte de vânzare, testamente, chiar hrisoave, 
probabil, se concepeau la început în românește, căci acei 
pentru cari se scriau aceste acte nu cunoșteau limba slavă, 
şi alcătuitorii lor direcți, pisarii şi grămăticii, le traduceau 
în limba oficială. Aceste ciorne, ca şi notițele și scrisorile 
fără importanţă, se pierd; se păstrează numai actele oficiale, 
adică acele scrise în slavoneşte. 

Cele dintâi acte scrise cu slovă românească şi păstrate de 
vremuri, nu datează decât de pe la începutul secolului al 
XVI-lea. Sunt indicaţii însă că până şi în cancelariile domneşti 
se întrebuințează limba românească, cu mult înainte de această 
dată. Astfel, este cunoscută informația din surse contemporane, 
că jurământul omagial al lui Ştefan cel Mare din anul 1484, 
către regele Poloniei Casimir, a fost conceput în românește 
și tradus în limba latină, oficială pe atunci în Polonia. 
„Această mărturie sună în felul următor: «haec inscriptio 
ex valachico in latinum versa est». 

In același an, nişte negustori poloni obțin dela sultanul 
Baiazid un permis de a trece prin Moldova (salv-conduct), 
permis care nu s'a păstrat, dar care a fost scris tot în limba 
românească: «idiomate valachico scriptus», mărturiseşte o 
informație. Din anul 1495 ne parvine ştirea că un preot 
a fost angajat de către Saşii din Sibiu, pentru a scrie în româ- 
nește niște scrisori, pentru care acel preot a fost răsplătit cu 
suma de un florin. Nici aceste scrisori nu s'au păstrat. Dela 
începutul secolului al XVI-lea încep să apară glose în limba 
românească, cum este o notiță mică de pe un hrisov din 
anul 1519. În anul 1521 apare primul document, care s'a 
păstrat scris în limba românească. Este cunoscuta scrisoare 
a boierului muntean Neacşu, către judele Braşovului. Repro- 
ducem textul acestei scrisori: 


« Mudromu i plemenitomu i cistitomu i bogom darovannomu (în româ- 
nește: « înțăleptului, nobilului, cinstitului și celui dăruit de Dumnezeu ») 
jupan Hanăş Begner, ot Braşov mnog(0) zdravie multă (sănătate) ot 
Neacșu ot Dălgăpole (din Câmpulung). Ipac (iarăș), dau știre domnie 
tale za lucrul turcilor; cum am auzit eu că împăratul au eșit den Sofiia 
Şi ai mintrea nu e. Şi seau dus în sus pre Dunăre. Ipac, să știi domniia ta, 
că au venit un om dela Nicopo(l)e de mie mi-au spus, că au văzut cu 
ochii loi că au trecut ceale corabii ce știi și domfiiia ta pre Dunăre în sus. 
Ipac să știi că bagă den toate oraşele câte 5o de omin să fie în ajutor 
în corăbii. Ipac, să ştii cumu s'au prins nește meșteri din "Țarigrad cum 
vor treace acele corabii la locul cela strimtul ce știi și domniia ta. Ipac, 
spui domniei tale de lucrul lui Mahamet-beg, cum am auzit de boiari 
ce sânt megiiaş și de genere-miu Negre cumu i-au dat împăratul slobozie 
lu Mahamet-Beg, precum îi va fi voia pren 'Țeara Românească, iară el 
să treacă. Ipac să ştii domniia ta că are frică mare și Băsărab de acel lotru 
de Mahamet-beg, mai vârtos de domniile voastre. Ipac, spui domnietale, 
ca mai marele miu, de ce am înțăles și eu, spui domnie tale; iară domniia 
ta ești înțălept; și aceste cuvinte să ţii domniia ta la tine, să nu știe 
umin(i) mulți. Și domniile voastre să vă păziți cum ştiţi mai bine. 
I bog te veselit amin » (şi Dumnezeu te va veseli. Amin). 


Această primă scriere românească este perfect închegată ca 
limbă, ca vocabular, având şi o legătură logică şi sintactică. 
Scrisoarea este clară şi energică prin expresivitatea ei. La 
începutul ei se păstrează forma de politeță slavă, şi forma de 
a se adresa cuiva, se repetă, ca în scrisorile slave, cuvântul 
«ipac». Poate că acela care a aşternut aceste rânduri din 

ordinul lui Neacşu era slav de origine, căci el nu poate între- 
buinţa diftongul oa («omin » sau «umini »). Cuvintele din 
scrisoare sunt despărțite, fapt care ne dovedește că exista o 
oarecare tradiție a scrisului românesc, o oarecare obișnuință 
pentru a întrebuința alfabetul cirilic pentru limba românească. 
Conţinutul scrisorii prezintă o notă confidențială trimisă de 
către boierul câmpulungean Neacșu, cu informațiuni privi- 
toare la mișcările armatei turceşti. Notiţele şi glosele în limba 
românească se înmulțesc în a doua jumătate a secolului al 
XVI-lea. Pe la anul 1690 limba românească din actele ce s'au 
păstrat devine curgătoare şi plină de vigoare. Cităm un frag- 
ment din scrisoarea de danie a doamnei Stanca, soția lui 
Mihai Viteazul şi a copiilor ei Nicolae Pătrașcu și doamna 
Florica: 


« Adecă noi io Nicolae Pătraşcu Voivod ce-am fost domnu în toată 
țara rumânească, feciorul răposatului Mihail Voivod, și eu doamna 
Stanca a răposatului lu Mihail voivod şi doamna Florica fata răposa- 
tului lu Mihail voevod, scris-am această carte a noastră ca să aibă în 
șcire toți domnii carii va dărui Dumnezeu cu domnia moșiei noastre 
țărăei rumânești şi toți boiarii țărei și mari și mici, toți părinții 
vladici, şi egumeni și preoţii şi toţi creșcinii că de demult am avut usârdie 
(râvnă) și obeascianie (făgăduială) părintele nostru răposatul Mihail 
Voivod împreună cu noi cătră sfânta biserică din Șchiai, de lângă 
cetatea Braşovului . . . Derept aceaia cu fața luminată și cu inima curată, 
cu tot sufletul și cu toată vrearea noastră, noi am miluit și am dăruit 
precistei Bogorodițe și lui sveti Nicolae, satul anume Micșineșcii den 
județul Ilhovului, de lângă Gherghiţ să fie a sfintei biseareci, ce iaste 
hramul precistei ... cu toate hotarule și cu toată otcina, şi de în câmpu 
și de în pădure, și de apa, şi cu morile cu toate și cu tot venitul, 
c'au fost sat al nostru de moșie ». 


Izvorul limbii noastre cărturărești. a fost limba vorbită de 
către popor; este acea creațiune colectivă care trăiește în con- 
ştiinţa poporului şi se realizează în anumite forme gramaticale, 
pe care noi le numim «vorbire». 

Am relevat în altă parte faptul că poporul nostru, cu toată 
întinderea culturii slave la noi, nu cunoștea limba cărților 
lui sfinte şi continua să se folosească de limba românească 
atât în vorbirea lui obișnuită, cât şi în creațiunile lui poetice: 


A 


în cântece, basme şi legende. Aceste creațiuni poetice au 
\ 

existat la noi cu mult înainte de începuturile literaturii scrise, 
după cum se poate constata din mitologia populară a Româ- 
nului. Nimic însă din acea poezie nu s'a păstrat în forma 
ei de atunci; simțim doar influența ei asupra versurilor din 
psalti reamitropolitului Dosoftei și ne-o mărturisește limba 
celor dintâi texte româneşti. Mitroplitul Dosoftei, într'o 
notă scrisă de el pe o psaltire din anul 1670, ne informează 
că Ștefan cel Mare a compus pentru ostașii săi următorul 
cântec: i 

« Hai, frați, hai frați, la năvală dați, 

La năvală dați, țara v'apăraţi ! 

Hai, frați, hai frați, la năvală dați, 

La năvală dați, crucea v'apăraţi ! 

Hai, frați, hai frați, la năvală dați, 

La năvală dați, steagul v'apărați !». 


Acest cântec s'a păstrat în tradiția poporului până în secolul 
al XVII-lea şi poate a fost ceva modificat de vremuri. Este 
singura poezie populară ajunsă până în vremurile noastre 
în forma ei din secolul al XVII-lea, aşa cum a cules-o mitro- 
politul Dosoftei. 

Ea dovedeşte existența nu numai a poeziei populare la noi, 
ci şi a anumitor forme gramaticale, care sunt la baza celor 
dintâi scrieri ale noastre. 

Documentele și notițele despre care a fost vorba mai sus, 
chiar prin menirea lor, n'au fost în stare să dea naștere la o 
mișcare literară. Limba poporului a avut nevoie de un câmp 
mai larg de întrebuințare, de o frământare mai adâncă, pentru 
a putea deveni un organ de exprimare a gândirii. și al senti- 
mentelor poporului, ca să capete o mlădiere și să-şi îmbogă- 
țească vocabularul. Și traducerile de cărți bisericeşti, trans- 
plantarea în limba românească a unei părți din literatura 
creştinească, constitue nu numai începutul literaturii noastre, 
ci unul din cele mai importante momente din vieața spirituală 
a poporului nostru. 

Inainte de a trece la examinarea celor dintâi texte traduse 
în românește, este nevoie să ne punem întrebarea, dacă 
această mișcare se datorește unor influențe străine, adică, 
dacă ea se "desprinde din cadrul unor mișcări asemănătoare 

la alte popoare, sau isvoreşte din nevoile spirituale ale popo- 
rului nostru, care se deşteaptă la o vieață națională. 

Vom încerca să expunem în scurte cuvinte teoriile mai 
importante cu privire la această chestiune. 

Numeroasele cercetări asupra celor dintâi texte româneşti 
au stabilit definitiv că primele traduceri de cărți în limba 
românească s'au făcut prin a doua jumătate a secolului al 
XV-lea. Aceste texte s'au păstrat însă în majoritatea lor în 
copii din secolul al XVI-lea. Lipsa de precisiune cu privire 
la data traducerilor, precum şi insuficiența datelor referitoare 
la împrejurările în care s'au făcut primele traduceri, au dat 
naştere la diferite păreri asupra cauzelor care au determinat 
cele dintâi scrieri românești. Astfel, B. P. Hasdeu credea 
că, întru cât o bună parte din cele dintâi texte româneşti 
conțin și apocrife, traducerile în românește s'ar fi făcut 
mulțumită propagandei bogomiliste, care se intensifică la 
noi în secolul al XIII-lea, când, după părerea lui Hasdeu, 
s'ar fi făcut primele noastre traduceri 1). 

Părerea lui H a s d e u a fost adoptată de către I. Sbiera, 
care socotește că traducerea Codicelui Voroneţean se datorește 
«paulicienilor», adică bogomililor şi că învățăturile paulicie- 
nilor au avut influență în genere «asupra începuturilor lite- 
raturii românești » 2). 

In altă parte am vorbit pe scurt despre doctrina bogomolistă 
şi despre teoriile cu privire la rolul bogomolismului în răs- 
pândirea literaturii apocrife. Am arătat că știința de astăzi 
nu mai atribue un rol atât de mare acestei eresii în propa- 
garea cărților apocrife. Această mişcare religioasă, incoherentă 
şi haotică, nu putea să dea un imbold unei mişcări naționale 
la noi, unde ea n'a putut prinde rădăcini mai adânci. 

Cât timp s'a crezut că traducerea cărților bisericeşti în 
limba românească s'ar fi făcut în secolul al XVI-lea, mulți 
înclinau spre părerea că primele traduceri au fost provocate 
de către mișcarea calvinistă, care era răspândită printre Ungurii 
din Ardeal. Calvin, acest reprezentant al reformaţiei romane, 


1) B. P. Hasdeu. Cuvente den bătrâni, vol. II, pp. 259, 260. 
) I. Sbiera. Codicele voronețean. Cernăuţi, 1885. pp. 342—349. 

îşi sistematizează ideile abia pe la 1536, când apare lucrarea 
lui « Institutio religionis christianae » (Basel). 

In doctrina lui referitoare la organizarea bisericii, la pre- 
destinaţie şi la libertatea voinței omului, el se ridică în contra 
tradiției în biserică şi susține că voința lui Dumnezeu se 
descopere numai în Sf. Scriptură. Deci, cunoaşterea Sf. Scrip- 
turi este izvorul credinței, de unde rezultă şi necesitatea de a 
traduce cărțile sfinte în limba poporului. Pe timpul regelui 
Ungariei lan Sigismund, care trecuse la calvinism, în Ardeal 
se înființează episcopii calviniste pentru Românii ardeleni. 
Se face o întinsă propagandă oficială pentru introducerea 
limbii române în biserică. Se crede, de către unii, că din ini- 
țiativa lor se traduce şi se tipărește catehismul din anul 1544, 
care s'a păstrat într'o copie din Codicele Sturdzanus. Acest 
catehism însă a fost tipărit de către Germanii luterani din 
Sibiu, şi poate nu este altceva decât traducerea catehismului 
mic al lui Luther apărut în anul 1529. Sunt indicaţii că din 
inițiativa episcopului român Pavel 'Tordaş, s'ar fi tipărit în 
româneşte o « Psaltire » şi un « Liturghier » calvinist. Nu ne 
putem îndoi că mişcarea calvinistă a avut oarecare înrâurire 
asupra Românilor, dar nici această mişcare nu s'a putut întinde 
printre Români, şi deci ea nu putea să dea cele dintâi scrieri 
românești, pentru motivul că aceste scrieri apar aproape cu 
un veac mai înainte. 

Cu mult mai bine este motivată teoria prof. I. Bărbu- 
lescu, după care traducerea cărţilor sfinte în limba româ- 
nească se datorește catolicismului, « Falsă este afirmarea », 
scrie prof. Bărbulescu, «că îndemnulul ideilor calvine 
datorim noi, Românii, emanciparea de slavonism şi începutul 
literaturii noastre scrise » 1). 

Prof. Bărbulescu își argumentează părerea în felul 
următor: «In Europa catolică găsim înainte de mişcarea 
calvină că trăiesc alături şi se desvoltă două curente: curentul 
latinist-umanist, a cărui manifestare fu limba latină, și lângă 
el curentul vulgar, cu tendința de a scrie în limba poporului » 2). 


w 
1) I. Bărbulescu. Calvinismul şi începutul d'a scrie românește. « Convorbiri 

Literare », 1900, p. 259. 
2) Ibidem. 


. 

Cu mult înainte de mişcarea calvină în Occidentul catolic, 
apar scrieri în limbile vulgare. Catolicismul ajută primele 
scrieri în limba maternă la Polonezi, iar luptele Ucrainienilor 
cu catolicismul dau naştere la o întreagă literatură scrisă în 
limba natală a Ucrainenilor. Legăturile pe care le aveau țările 
noastre cu negustorii venețieni şi cu cei din Dalmația, au făcut 
ca ideea introducerii limbii materne în scris să pătrundă şi 
la noi, şi acestei idei datorim cele dintâi scrieri, cari apar în 
secolul al XV-lea. Mulțumită propagandei catolice, care în 
unele cazuri încuraja traducerea cărţilor în limba vorbită, 
se strecoară dogma catolică în « crezul » din Psaltirea Scheiană 
cu privire la emanația Sf. Duh nu numai dela Tată, ci şi 
dela Fiu (Filioque), dogmă care de altfel, este recunoscută 
şi de către luterani. 

Prof. Bărbulescu insistă și în alte lucrări asupra acestei 
probleme, însă teoria lui n'a găsit răsunet în literatura noastră 
ştiinţifică, peptru motivul că dovezile aduse de către dânsul 
nu sunt suficient de convingătoare. Catolicismul sub nicio 
formă n'a avut trecere la noi, şi deci el nu putea să provoace 
o mişcare culturală în limba românească. E greu de conceput 
ca biserica catolică atât de bine organizată, având un aparat 
de propagandă atât de perfect, să nu fi întreprins o serie de 
traduceri mai sistematice, decât acelea pe care le avem noi, 
traduceri făcute nu din limba slavă, ci din latină, cu încer- 
carea de a introduce în cărțile noastre şi ceva din dogma catolică. 

Introducerea lui « filioque » în « Crezul » din Psaltirea Sche- 
iană, cu siguranță a venit dela Ucraineni, poate dela acei din 
Maramureș, sau din Rusia subcarpatică, la care se strecoară 
catolicismul înainte de a se face unirea bisericii lor cu cea 
dela Roma. 

Susţinătorii teoriei influenţei luterane asupra începuturilor 
literaturii româneşti se bazează cam pe aceleași argumente pe 
care se bazează şi aderenţii «teoriei calvine ». Prof. O. D e n- 
susianu susține că textele vechi care s'au păstrat la noi, 
nu datează decât din secolul al XVI-lea. 

Una din cele dintâi cărți româneşti a fost catehismul din 
anul 1544, care a fost tradus şi tipărit din inițiativa nobililor 
Saşi şi Unguri din Sibiu, cu scopul de a-i converti pe Românii 

din Ardeal la protestantism. Mai târziu centrul mișcării se 
strămută la Brașov, unde se face o nouă serie de tipărituri şi 
unde predicatorii luterani, ştiutori ai limbii românești, sub 
îndrumarea lui Honterus, vorbesc credincioşilor în româneşte. 
Invocarea cuvintelor apostolului Pavel (epistola către Corin- 
teni, cap. 14) de către Coresi că « în sfânta biserică mai bine 
e a grăi cinci cuvinte cu înțeles decât 10.000 de cuvinte neîn- 
țălese » este în spiritul doctrinei luterane 1). 

Martin Luther (1483—1546), marele reformator reli- 
gios şi organizatorul bisericii protestante, aşa zisei luterane, 
în doctrina lui care se apropie de cea calvinistă, susține că 
izvorul inspirației religioase este Sf. Scriptură. Orice învăță- 
tură trebueşte să fie judecată în spiritul cărților profetice şi 
apostolice din vechiul şi Noul Testament. El nu recunoaşte 
ierarhia bisericească, admite din cele şapte taine numai botezul 
şi cuminecătura. Ca şi toți reprezentanții mişcărilor religioase 
din acele vremuri, începând cu Wicleff, el susține necesitatea 
traducerii cărților sfinte în limba înțeleasă de popor. Invăţă- 
turile lui Luther prind printre Saşii din Ardeal, unde 
germanul Honterus desfăşoară o vie activitate de propagandă, 
înființând o tipografie la Brașov şi tipărind cărți pentru popu- 
laţia germană din Ardeal. 

Părerea prof. O. Densusianu, care nu este lipsită de 
o bază serioasă, este susținută de către prof. A. Rosetti. 
Intr'o lucrare Rosetti ajunge la concluzia că cele dintâi 
texte românești datează dela 1530 încoace, sau mai precis, 
ele s'au tradus în intervalul dela 1530—1561 2). 

Traducerea cărților sfinte, după părerea prof. Al. Rosetti 
s'ar fi făcut în Maramureş și în Nordul Ardealului, de unde 
cărțile traduse ar fi ajuns la Brașov. Această părere este argu- 
mentată de către Al. Rosetti și în alte lucrări?). 


1) O. Densusianu. Histoire de la langue roumaine, Il, Paris, 1914, pp. 3—8. 

2) Al. Rosetti. Recherches sur la phonétique du Roumain au XVI siècle. Paris, 
192 p. 
3) Idem. Filioque din Psaltirea Scheiană. « Grai şi Suflet » vol. II, 1925, Pp. 153 
et passim. 

Idem. Les catechismes roumains du XVl-e siècles. «Romania » XLVIII, pp. 
I21—334- 

Prof. A. Procopovici'se ridică în contra teoriei lui 
O. Densusianu şi Al. Rosetti. Susținând impor- 
tanța mișcării husite pentru începuturile literaturii noastre, 
Procopovici arată că traducerea Vechiului Testament 
în limba germană făcută de către Luther a fost terminată 
în anul 1522, iar a 'Lestamentului nou abia la 1534. Deci, 
ideile lui nu se puteau răspândi atât de iute, ca să ajungă până 
în Ardeal. Pe de altă parte, intervalul dela 1530—1561 în care 
au fost făcute cele dintâi traduceri, însemnate ca număr, ar fi 
fost prea scurt pentru o operă; aţât de mare. « Nicio probă 
ireproşabilă n'a fost produsă că. traducerile rotacizagte se 
datoresc propagandei luterane din jumătatea întâia a seco- 
lului al XVI-lea», spune prof. Procopovicit). 

Mai departe, el arată că arhetipul rotacizant al catehismelor 
noastre luterane aparține textelor din secolul al XV-lea, că 
el a fost tradus, ca toate textele noastre vechi, din slavonește, 
iar catehismul sh a fost tradus cu modificări husite, iar nu 
luterane 2). 

De sigur, activitatea tipografică a lui Coresi se datorește 
luteranismului: opera de răspândire a cărților sfinte în limba 
românească a fost susținută de către căpeteniile dogmei lute- 
rane dela Brașov. Argumentul însă care pledează în contra 
acestei teorii, este acela despre care am vorbit cu privire la 
influența calvină. Cercetările filologice au dovedit că primele 
noastre texte sunt cu mult anteriaore propagandei luterane 
în Ardeal. 

In sfârşit, ultima și cea mai răspândită părere, este că înce- 
puturile scrisului românesc se datoresc husitismului. Această 
părere a fost emisă de către prof, N. Io r ga 3) și este împăr- 
tăşită astăzi de majoritatea istoricilor literaturii noastre (S. 
Puşcariu, A. Procopovici). Să vedem în ce constă 
mișcarea husită şi care este originea ei. 

Unul din cei mai puternici factori în vieața omenirii în 
Evul Mediu a fost biserica, şi ea supune autorității sale toate 


1) A. Procopovici. Arhietipul husit al catechismelor noastre luterane în Făt- 
Frumos, I1, (1927), p. 72 şi urm. 

2) Thideme, pp. 108—110. 

2) N. Iorga. Istoria literaturii religioase a Românilor până la 1688. Bucureşti, 


1904. 

fenomenele vieţii spirituale. Bazată pe idealurile înalte ale 
creştinismului și sprijinită de către credincioşi, biserica cato- 
lică din Apus devine cea mai însemnată instituție, căreia se 
supune și puterea laică: și care îndrumează şi întreaga vieață 
politică şi socială. Abuzurile pe care le comiteau conducătorii 
bisericii şi clericii de rând, amestecul bisericii în treburile 
laice şi neorânduelile din sânul ei, au dus la știrbirea autorității 
bisericii papale. Şi în literatură și în cler se face opoziţie în 
contra acestor stări de lucruri. Epoca Renașterii trezeşte o 
atitudine critică față de biserică. 

Un preot din Anglia cu numele de Wicleff, și-a dat seama 
mai bine decât alții, că biserica s'a îndepărtat dela învățăturile 
creştine şi că este nevoie de o renovare a vieții religioase, 
că biserica catolică prin ierarhia ei a devenit un instrument de 
opresiune a mulțimilor. 

In predicile sale, el chiamă lumea la o nouă vieață creștină, 
la creștinismul adevărat, iar nu cel oficial. Invăţăturile acestui 
adept înflăcărat, al unor schimbări în vieața religioasă a po» 
poarelor; găsesc un răsunet adânc în mijlocul societății engleze 
din secolul al XIV-lea. Biserica oficială însă s'a văzut amenin-, 
tată de învățăturile acestui preot răzvrătit, şi în contra lui 
ca și în contra învățăturilor lui, se începe o prigoană. 

Invățăturile lui: Wicleff găsesc un teren prielnic de desvol- 
tare în Boemia. Creştinismul sădit în sânul populației cehe 
din această țară de către Ciril și Methodie, fu înlocuit prin 
creştinismul în forma lui apuseană. Influența crescândă a cul- 
turii latino-germane sporește nemulţumirile î în sânul popula- 
tiei cehe. Introducerea feudalismului și a nouălor forme sociale, + 
ca şi abuzurile clericilor, apasă tot mai mult asupra maselor 
mari ale poporului. Acest fapt duce în secolul al XIV-lea la 
trezirea unei conştiinţe naționale în sânul populației, oprimate 
de latifundiarii bisericii și cei laici. In secolul al XIV-lea tot 
mai mult se accentuează lupta Cehilor pentru păstrarea ființe: 
lor naţionale; se fac traduceri în limba cehă a cărților sfinte; 
unii din conducătorii mişcării naționale din Cehia țin predici în 
limba poporului. In asemenea atmosferă creşte Jan Hus, 
născut în localitatea Husincţ, în anul 1369, din părinți țărani. 
El își face studiile la Universitatea din Praga, universitate 

înființată în anul 1348 după modelul Universității din Paris, 
cu caracter pur teologic. 

Hus capătă titlul de magistru, iar în anul 1400 devine preot, 
mai târziu predicator, profesor, decan şi rector al Universi- 
tăţii. In calitate de profesor, el cunoaşte în deaproape operele 
filosofice şi teologice ale lui Wicleff şi devine un adept cre- 
dincios al învățăturilor lui. In universitate, încă înainte de 
Hus, exista o luptă între Germani şi Cehi pe chestiunea 
națională. Această luptă se intensifică pe chestiunea națională 
şi pe chestiunea învățăturilor lui Wicleff, care era bine 
cunoscut şi susținut de către magistrii cehi. 

In anul 1403 la universitate a avut loc o dispută publică pe 
chestiunea învățăturilor lui Wicleff, care fusese declarat de 
către biserica catolică eretic. Hus a luat apărarea lui Wicleff, 
poate mai moderat decât colegii lui, magiştrii cehi. Majori- 
tatea membrilor universității, printre care cei mai mulți erau 
germani, s'au pronunțat în contra lui Wicleff. Dar Cehii, 
în frunte cu Jan Hus, au rămas neclintiți în părerile lor, 
susținând că ierarhia bisericească nu este la locul ei şi că este 
nevoie de o reorganizare a ei în spiritul preconizat de către 
Wicleff. 

De mișcarea dela Praga s'a sezisat şi guvernul. Regele 
Wenţeslav, în lupta lui cu autoritatea papală, la început dă 
sprijin lui Hus. Conflicţul dintre Hus și biserică atinge apogeul, 
când papa dădu ordin, ca toate operele lui Wicleff, ce se 
găseau la universitate, să fie arse. Hus se opune, trimițând 
papii o scrisoare în care arată că «numai obscuranții pot 
vedea pericol în cărțile de filosofie și de matematice». Papa 
trimite o « bulă » despre « indulgenţe ». Hus se ridică în contra 
«indulgențelor » pentru iertarea păcatelor, care se vindeau în 
numele papei pentru a umplea golurile casieriei pontificale. 
Mulțimea arde bula papei. In urma acestui incident au fost 
executați de către autorități trei meseriaşi cehi, fapt care a 
produs o mare agitaţie în sânul populaţiei cehe. 

Mişcarea, care la început avea un caracter strict religios, 
se transformă într'o mișcare adâncă cu caracter național. 
Hus fu nevoit să părăsească Praga, scrie un tratat despre 
biserica (« Tractatus de Ecclesia »); în cele din urmă el fu 

tradus în fața soborului dela Constanța, care l-a condamnat 
la moarte. Cu tăria sufletească a unui adevărat martir, el 
refuză să renunţe la convingerile sale, ca să i se lase în schimb 
vieața, şi moare bărbăteşte, fiind ars pe rug. 

După moartea lui Hus, se deslănțuie lupta Cehilor pentru 
credinţele lor religioase și naționale, care durează mai mult 
timp şi care se duce sub semnul învățăturilor lui Hus, care 
fu trecut în rândul sfinților. La 1420 Cehii îşi formulează 
dezideratele, care se rezumă la următoarele puncte principale: 
1) propovăduirea liberă a cuvântului lui Dumnezeu; 2) Cumi- 
necătura sub două forme (sub utraque specie); 3) seculari- 
zarea averilor bisericești. Ei se ridică şi în contra unor dogme 
catolice şi anume în contra dogmei transubstanţierii sf. Daruri, 
în contra purgatorului, a cinstirii Sfinților, a moaștelor, a icoa- 
nelor; resping ierarhia bisericească. 

In sânul cehilor husiți se desemnează două curente: unul 
mai moderat și altul mai radical. In intervalul din 1420—1431 
au avut loc războaiele husite; ei rezistă eroic în contra regelui 
Sigismund şi a cruciaților, organizați de către papa. Luptele 
se duc nu atât pe chestia religioasă; la bază au şi probleme 
de ordin naţional şi social; astfel, atât Sigismund cât şi biserica 
se războiesc în contra Cehilor pentru redobândirea latifundiilor 
lor intrate pe mâinile husiților. In anul 1444 Seimul din Praga 
îi declară pe husiti rătăciți. Cu timpul, unii din husiți se reîn- 
torc la catolicism, iar alţii formează aşa zisa 4 frăţie din Moravia 
şi Praga», care prin principiile lor de vieață puritană, de 
credință curată, amintesc învățăturile lui Hus. Jan Hus n'a 
creat nicio doctrină religioasă nouă. El a ştiut să atrâgă lumea 
prin calitățile lui personale, prin tăria convingerilor sale și 
prin vieața sa curată. 

Câteva lucrări ale lui Hus, înafară de cea amintită mai sus, 
conțin comentarii la textele Sf. Scripturi scrise în limba cehă 
şi latină (de exemplu: « Postilla » — comentarii la Evanghelie). 
Invățăturile lui nu reprezintă altceva decât un protest energic 
îndreptat în contra bisericii papale, nu însă în contra catoli- 
cismului ca atare, în contra dominaţiei clericale şi în contra 
ierarhiei bisericești abuzive, la care se adaugă şi lupta Cehilor 
pentru păstrarea individualității lor naționale. Adepții lui 

Hus de mai târziu formulează şi un fel de doctrină religioasă 
în spiritul ideilor reformiste ale timpului, dar fiecare din cele 
două tabere husite înțelegeau altfel această doctrină. Unii 
din învățații slavi (« Slavofilii ») văd în mişcarea husită un 
început de luptă a Slavilor în contra germanismului, un 
simbol al unității popoarelor slave. | 

Învățăturile lui Jan Hus trec hotarele şi se răspândesc printre 
vecini, printre Polonezi şi Unguri. In lupta lor dârză cu Sigis- 
mund, husiții ocupă mai multe părți ale Ungariei, printre 
care şi unele ținuturi ale Ardealului. Predicatorii ideilor lui 
Hus cutreieră satele şi târgurile, îndemnând lumea la răzvră- 
tire şi îndârjind-o în contra bisericii catolice. Răscoalele țără- 
nești din anul 1434 din Ardealul apusean sunt puse în legă- 
tură cu propaganda husită 1), deși şi ele în esența lor au avut 
un caracter social. 

Mişcarea husită printre Unguri și luptele religioase provo- 
cate de ea duc la o emigrare în masă a Ungurilor în Moldova. 
Ei se aşează pe valea "Trotușului, fondează târgul Huşi (dela 
Husiţi), se stabilesc la Ciuburciul de pe Nistru, în regiunea 
Chişinăului şi a Orheiului. Contactul pe care-l ia poporul 
românesc din Ardeal şi din Moldova cu Ungurii husiți, după 
părerea prof. N. I orga, a dus la răspândirea eresiei husite 
şi printre Români. 

« Husiţii », — spune ` prof. N. Iorga — «predicau îm- 
părtăşania aşa cum erau ei (Românii) deprinşi s'o primească, 
pofteau pe mireni la desbaterile lucrurilor bisericeşti şi făceau 
înțeleasă legea, prefăcând-o în limba poporului . .. Cât despre 
deosebirile de dogmă, ele n'aveau niciun preţ pentru țărani . . . 
Ei se făcură deci husiți pe un cap, fără a-şi desemna că au 
părăsit câtuşi de puțin drumul strămoşilor » 2)... 

Propaganda husită ar fi determinat traducerea celor dintâi 
cărți sfinte: Psaltirea, Evanghelia, Faptele Apostolilor şi unele 
rugăciuni obișnuite. Aceste traduceri, după părerea prof. N. 
Iorga, nu s'au făcut în principate, unde curentul slavonesc 
era mai puternic și unde biserica ortodoxă era mai bine orga- 


2) N. Iorga, Op. cit., p. 17. Poate că aici este vorba de răscoala din anul 1437 
de pe dealul Bobâlna. 
2) Idem. Ibidem., p. 18. 

nizată, ci în Ardeal şi anume, în Maramureş sau în vecinătatea 
lui, unde nu erau episcopi, «ca paznici ai ortodoxiei». Tradu- 
cerea s'ar fi făcut de un singur om, poate de un preot de sat 
care știa slavonește. 

Am examinat toate părerile cu privire la împrejurările care 
au determinat începuturile literaturii noastre scrise, la cauzele 
care au dus la cele dintâi traduceri de texte româneşti. Se prea 
poate că în teoria prof. N. Iorga, adoptată de mai mulți 
filologi și istorici ai literaturii române, să fie adevărul şi anume 
că mişcarea husită să fi provocat cele dintâi scrieri ale 
noastre. 

Dar nici această presupunere nu are dovezi mai plauzibile. 
Nu există dovezi mai serioase despre o mișcare husită printre 
Românii din principate. Mişcarea husită putea să prindă 
în țările noastre imediat după moartea lui Alexandru cel 
Bun şi să se desvolte sub Ștefan cel Mare. Este cu neputinţă 
de a se crede că biserica şi curtea lui Ștefan cel Mare şi a 
predecesorilor săi să nu fi înregistrat aceste fapte în vreo 
cronică oficială sau în vreo notiță de pe cărți, când biserica 
noastră conștientă de ortoxismul ei stătea strajă întru apărarea 
credinței şi când domnitorii noştri își făceau un titlu de glorie 
din apărarea şi susținerea bisericii. Pe de altă parte, cele câteva 
traduceri, care s'au păstrat, din secolul al XV-lea, puţine la 
număr, fac impresia unei apariții neașteptate, spontane și 
întâmplătoare. 

In ce priveşte Ardealul, între Unguri şi Români, deosebiți 
ca credință și ca situație socială şi politică, n'a existat niciodată 
o legătură sufletească, ce ar fi putut duce la un împrumut 
de idei religioase. Din contra, aceste două popoare niciodată 
în decursul mai multor secole de conviețuire nu s'au putut 
înțelege, poporul românesc în mod instinctiv apărându-și 
individualitatea lui etnică de tendințele de distrugere a lui 
din partea Ungurilor. In niciuna din numeroasele noastre 
cronici slavonești din secolul al XV—XVl-lea nu se găseşte 
un cuvânt bun despre Unguri. 

Mărturiile scrise privitoare la pătrunderea eresiei husite 
printre Românii ardeleni, se referă la unele regiuni și n'au 
la bază fapte serioase. Pa 

Principalul însă constă în faptul că mișcarea husită, cu 
un caracter național-religios și social, nu punea mare preţ 
pe problema întrebuințării limbii materne în biserică, aşa cum 
făceau luteranii și calvinii. Am remarcat faptul că husiţii 
la început n'aveau niciun fel de doctrină religioasă, că Jan 
Hus moare pe rug, fiind încredințat că moare pentru credința 
dreaptă, catolică. Iar urmașii lui, Cehi, deşi formulează unele 
postulate ale credinței lor potrivit cu ideile de reformaţie, 
luptă mai mult apărându-și nu atât credinţa, cât națiunea, şi 
moșiile secuestrate de ei dela magnații bisericii și dela 
rege. 

Cât priveşte întrebuințarea limbii natale la Cehi, lupta 
pentru introducerea ei în uzul bisericii, se începe cu mult 
înainte de Jan Hus. Tendințele Germanilor de a desnaționaliza 
populația cehă, au avut ca rezultat trezirea instinctului de 
conservare a poporului, stimularea energiei lui naționale. 

Incă înainte de secolul al XIII-lea se găsesc glose scrise în 
limba cehă. Mai multe din cărțile Bibliei au fost traduse în 
secolul al XIII-lea şi al XIV-lea, iar Biblia completă se traduce 
la începutul secolului al XIV-lea; la ei încep a se scrie cronici 
cehe cu tendințe naționaliste, cum este aceea a lui Dalimil. In 
același secol se traduce o întreagă literatură medievală: mistere 
(drame religioase), romane cavalerești și fel de fel de povestiri. 
O serie de scriitori originali ca Jan Milici, Matei din lanov, 
nobilul cavaler Tomas Știtny, Jan Smil Flașca și alții, prin 
operele lor didactice şi moral-religioase scrise în limba cehă 
cu mult înainte de Hus, pun baze serioase începutului lite- 
raturii naţionale cehe. 

Dacă mișcarea husită prin caracterul ei inițial n'a avut efecte 
simțitoare din punct de vedere literar, acolo, unde ea s'a 
manifestat din plin, atunci de ce ea a putut să provoace cele 
dintâi traduceri la noi, unde această mișcare a fost aproape 
inexistentă ? 

Nici la Polonezi, unde husitismul pătrunde şi unde avea 
şi un teren favorabil pentru a prinde şi a se desvolta, Polonezii 
fiind catolici, această mişcare n'a dus la o mișcare literară 
în felul celei care a avut loc la noi. Scrieri cu caracter religios 
apar la Polonezi încă din secolul al X-lea (cântecul religios 

« Bogurodzica », care se atribue Sf. Vojcech) 1), iar predici 
religioase scrise în limba poporului se gășesc prin jumătatea 
secolului al XIV-lea. Posibil, după cum afirmă unii istorici 
ai literaturii, ca husitismul să fi provocat traducerile care se fac 
în secolul al XV-lea, dacă acest fapt nu este o simplă coinci- 
dență. Dar aceasta nu poate fi o dovadă că husitismul a dat 
şi la noi aceleași roade. 

Am urmărit mai de aproape problema începutului scrisului 
la noi şi am ajuns la următoarele concluzii 2). In secolul al 
XV-lea, când se traduc cele dintâi cărți în limba românească 
după cum am notat şi în altă parte, Românii după cele vreo 
două secole de vieață cufiturală, cu școale slavoneşti pe lângă 
mănăstiri şi episcopii, cu biblioteci, cu cărturari ştiutori ai 
limbii slave, erau: pregătiți pentru o vieaţă culturală 
proprie. 

Secolul al XV-lea a fost un secol hotărâtor în vieața mai multor 
popoare. La toți vecinii noștri începe să pulseze o vieață 
națională, se formează un curent de redeşteptare a popoarelor. 
După cum am văzut din cronicile noastre slavoneşti, Românii 
sunt conștienți de naționalitatea lor, ei urăsc tot ce este străin 
(în deosebi pe Unguri) și ce este neortodox, ei luptă cu duş- 
manii lor, își apără țara, neamul şi credința. 

Oare în această atmosferă din lăuntrul țării, ca și din afară 
nu era justificată o dorință a Românilor de a-şi avea cărți în 
limba lor, nu este cu putință să credem, că și în sufletul 
poporului nostru se trezeşte instinctul de conservare al nea- 
mului, că el se deşteaptă la o vieață nouă, singur, fără un imbold 
din afară, poate printr'o intuiţie a geniului rasei latine? 

Manuscrisele noastre vechi, cele ce provin din secolul al 
XV-lea, au un caracter izolat şi ele se scriu în Nordul Ardea- 
lului, în părțile Maramureșului. Acest fapt pledează pentru 
ipoteza noastră. Tocmai acolo, unde oprimarea spiritului 
național a fost mai mare și unde lupta dintre naționalități 
a fost mai aprigă, acolo trebuia să se facă cele dintâi tradu- 
ceri, românești. 


1) Unii din scriitorii polonezi admit că « Bogurodzica » ar fi luat naştere în secolul 
al XIII-lea sau la începutul secolului al XIV-lea. i 
3) St. Ciobanu, Inceputurile scrisului în limba românească. Bucureşti, 1941. 

Pe de altă parte, Maramureşul şi Nordul Ardealului sunt 
vecine cu populaţia ruteană din Rusia subcarpatică, mai mult 
chiar, în Maramureșul nostru sunt câteva sate rutene, şi 
populţia românească din unele regiuni de acolo este bilingvă 
adică cunoştea și limba slavă. Acest fapt înlesnea posibili- 
tățile de a traduce cărți în româneşte tocmai acolo. 

Invocarea versetului din Apostolul Pavel, pe care o fac 
adepţii teoriei « husite » şi celei «luterane », nu poate fi luată 
în seamă, căci operele sf. Apostol Pavel erau bine cunoscute 
la noi din cărțile slave. In favoarea acestei presupuneri vine 
şi faptul că traducerea celor dintâi cărți se face din limba 
slavă, iar nu din cea ungară sau getmană. De notat presu- 
punerea prof. N. Drăganu, că manuscrisele noastre vechi 
conţin « săsisme », adică, că cei dintâi traducători sau copiști 
au fost «saşi», nu este întemeiată 1). 

Majoritatea fenomenelor linguistice, invocate de prof. 
Drăganu (confundarea lui u cu v «plov». în loc de « plouă»; 
a «luva» în loc de «a lua», a în loc de d « faradelege » în loc 
de « fărădelege »; « teu » în loc de «tău»; o în loc de ă — « po- 
mânt » în loc de « pământ »; confundarea lui o cu u; « Domnezeu » 
în loc de « Dumnezeu »; confundarea lui o cu oa, «omeni » 
în loc de «oameni »; etc.), sunt fenomene care se observă în 
pronunțarea Slavilor, a Rușilor şi Bulgarilor, Deci cărturarii 
copișşti sau. traducători nu puteau fi decât ortodocși, Slavi 
sau Români, iar nu Unguri husiți sau Saşi luterani. Acești 
traducători cunoșteau bine limba românească şi cea slavă 
şi simțind nevoia unor traduceri, dacă ei erau Slavi, din în- 
demnul Românilor şi pentru ei, fac cele dintâi traduceri 
în limba românească. 

In favoarea acestei presupuneri ar veni și argumentul că 
cele dintâi texte se traduc în Maramureş sau în nordul 
Ardealului, unde Românii convieţuiau cu Rutenii, acei din 
Maramureş şi din Rusia subcarpatică, şi unde. fenomenele 
arătate de către prof. N. Drăganu puteau să treacă dela 
Ruteni la Români, după cum rotacismul nostru a trecut la 
Rutenii de acolo. Că dovadă este şi faptul că în Basarabia 


1) N. Drâganu, Manuscrisele liceului grăniceresc sasismele celor mai vechi manus- 
a Pi e i 
crise românești « Dacoromania », II, pp- 472—508. 

unde Românii din pătura intelectuală, care au făcut şcoala 
rusă, sub influența Rușilor, nu pot pronunța diftongul oa. 

Examinând atmosfera culturală din țările locuite de Români 
în secolul al XV-lea, caracterul celor dintâi traduceri făcute 
în limba românească, precum și împrejurările istorice, suntem 
îndreptățiți să ajungem la următoarele precizări : 

1. Cele dintâi traduceri în limba românească nu se dato- 
resc influențelor venite din afară (husitism, luteranism sau cal- 
vinism). Dealtfel, teoriile cu privire la aceste influențe, ca 
fiind nefondate, astăzi nu mai sunt susținute de o bună parte 
din istoricii literaturii noastre. 

2. 'Traducerile se fac din impulsul necesităților didactico- 
religioase şi a împrejurărilor istorico-culturale din Maramureşul 
de altădată. Era nevoie de pregătirea clericilor pentru bise- 
ricile din. Maramureș şi din Rusia subcarpatică. 

3. Primele traduceri se fac în Maramureş, în secolul al 
XV-lea, când Românii din cuprinsul acestui ţinut joacă un 
rol politic şi cultural însemnat şi când interesele lor religioase 
şi culturale se ciocnesc cu cele ale Rutenilor din Maramureș 
și din părțile apropiate ale Rusiei subcarpatice. 'Traducerile 
se fac la mănăstirea Peri, din cuprinsul Rusiei subcarpatice, 
mănăstire, ce pe atunci se afla în mâinile Românilor. 

4. Cele trei cărți principale ale ritului ortodox, Psaltirea, 
Faptele Apostolilor şi Evanghelia, erau scrise în două limbi, 
cu text alternativ slav și românesc, după cum se vede dintr'o 
serie de manuscrise şi tipărituri vechi. 

5. Scopul acestor traduceri era de a înlesni învățarea limbii 
slave bisericeşti pentru clerul român, în special pentru acel 
din satele ruteneşti, și a limbii româneşti pentru preoții ruteni 
din Maramureş și din părțile vecine ale Rusiei subcarpatice. 
Cărțile, atât cele în două limbi, cât şi cele numai cu text 
românesc, erau întrebuințate şi în școalele pentru pregătirea 
preoților Români şi Ruteni. O asemenea școală funcționa pe 
lângă mănăstirea Peri din Maramureş. 

6. Din cărţile cu text paralel slavo-român, derivă textele 
pur româneşti ale Evangheliei, Faptelor Apostolilor şi Psal- 
tirii din secolul al XIV-lea. Cea dintâi carte românească, 

care s'a tradus, a fost Psaltirea, ea fiind mai necesară pentru 
nevoile pregătirii clerului. 

7. 'Traducătorii au fost călugări Ruteni sau Români din 
regiunile bilingve ale Maramureșului din secolul al XV-lea 1). 


CODICELE VORONEȚEAN. 


Unul din cele mai importante şi poate mai vechi texte 
scrise în limba românească, este « Codicele Voroneţean ». 
El a fost descoperit cu ocazia serbărilor pentru comemorarea 
lui Ştefan cel Mare la mănăstirea Voroneţ din Bucovina, de 
către Grigorie Creţu, un pasionat cercetător al literaturii 
noastre vechi. 

Codicele a fost imprumutat dela Gr. Creţu de către pro- 
fesorul dela Universitatea din Cernăuţi lon Sbiera, care 
l-a editat în anul 1885, făcând asupra lui și un studiu (Jon 
Sbiera. Codicele Voroneţean, cu un vocabular și studiu asupra 
lui. Ed. Academiei Române, Cernăuţi, 1885). Acest monument 
al limbii românești a intrat în posesiunea Academiei Române. 

Manuscrisul conţine 85 de file (format în 40) de hârtie; 
lipsesc câteva pagini în interiorul manuscrisului și mai multe 
— la începutul şi sfârșitul lui. Manuscrisul în forma lui de 
astăzi cuprinde « Faptele Apostolilor », din care s'au păstrat 
următoarele fragmente: 


1. Un fragment din Faptele Apostolilor (pp. 1—106). 
2. Epistola sf. Apostol Iacov (pp. 107—138). 

3. Epistola întâia a sf. Apostol Petru (pp. 138—168). 
4. Epistola a doua a sf. Apostol Petru (p. 168—170). 


Textul nu este rânduit în ordinea în care el este expus în 
Noul Testament, după capitole şi versete, ci după nevoile 
serviciului religios, cu indicaţiile sărbătorilor şi zilelor mai 
însemnate când se ceteşte o anumită bucată. Pe o filă a cărții 
se găsește următoarea notă din anul 1733: 4 Această carte a 
fost scrisă pe rumânie şi nu-i bună de nimică. Aice am scris eu 
Constantin ot Dorna, mesița (luna) maiu în zilele lui Constantin 
Voivod, vleat 7241) ». 


1) Ştefan Ciobanu, Op. cit., pp. 5758 

Prof. I. Sbiera, în urma unei examinări amănunțite a 
manuscrisului, ajunge la următoarele concluzii: 1) Textul 
manuscrisului nu este « originalul traducerii, ci o copie foarte 
târzie » de pe la sfârşitul secolului al XV-lea sau începutul 
celui al XVI-lea 1). 

2. Traducerea sar fi făcut de către Românii paulicieni 
(bogomili) prin secolul al XII-lea 2). 

3. Locul traducerii ar fi fost Ohrida sau o localitate apro- 
piată de acest centru de cultură grecească, de care depindea pe 
atunci biserica bulgară și care avea legături strânse şi cu 
biserica din Dacia Traiană. Rotacismele din manuscris se 
datoresc Românilor din peninsula Balcanică, unde fenomenul 
acesta se păstrează și astăzi » 3). 

4. Textul a fost tradus din limba grecească și a ajuns din- 
coace de Dunăre prin intermediul cărturarilor din Peninsula 
Balcanică, cari se refugiază în țările noastre. 

Cercetările ulterioare au dovedit că părerile prof. I.S biera 
au fost greşite. Ceva mai aproape de adevăr a fost Gr. Creţu, 
care susținea că manuscrisul « Codicelui » ar fi fost originalul 
traducerii, iar nu copie şi că textul a fost tradus din slavonește 
în Ardeal 4). N. Iorga credea că traducerea Codicelui 
Voroneţean, ca şi a celorlalte cărți religioase din secolul al 
XV-lea s'a făcut în Maramureş, iar copia manuscrisului ar fi 
fost făcută în, Moldova pe vremea lui Petru Rareş, nu însă 
la Voroneț unde s'a găsit manuscrisul 5). 

Analiza textului din punctul de vedere filologic în legătură 
cu originalele greceşti, latineşti și slave, a dat putinţa să se 
ajungă la următoarele precizări: 

1. Textul Codicelui Voroneţean a fost tradus din limba 
slavă veche, fapt care se probează prin numeroasele slavo- 
nisme intrate în vocabular și în arhitectonica frazei 6). 


A) Siberia.” Op. cith P 333: 

2) Ibidem, p. 342—349. 

3) Ibidem, p. 350. A 

4) Gr. Creţu. Codicele voronețean, + Revista pentru Istorie, Arheologie şi 
Filologie,», 1886. VI, p. 155 et passim. P 

5) N. Iorga. Istoria literaturii române, I, pp. 109—113. 

a IL. A.C a drea. Psaltirea scheiană. Bucureşti, 1916, p. LXXXII. 

Dăm ca exemple câteva cuvinte: « fără voroazvă » din vechiul 
slav « bezmlăvie »; «ca în doao ceasure strigară » — iaco v dva 
ciasa  văpiiuşcim »; «băsădui » — «a vorbi» «nevolnic» — 
«sclav », « podobnic » — « asemănător », etc. 1). Prof. Pascu 
dă aceste cuvinte şi altele drept cuvinte bulgărești, ceea ce 
nu este adevărat. Sunt cuvinte din vechea slavă bisericescă. 

2. Manuscrisul este o copie târzie, dat fiind faptul că textul 
«nu prezintă nicio uniformitate în ce priveşte ortografia, 
fonetismul şi formele gramaticale » 2). Sunt şi omisiuni ale 
unor cuvinte, precum și greșeli făcute de către copişti. Exami- 
narea filigranelor («semnele de apă») de pe hârtia manuscri- 
sului a dus la concluzia că el a fost copiat în primele decenii 
ale secolului al XVI-lea. 

3. S'a mai constatat că textul din manuscrisul codicelui 
conține omisiuni de altă natură, precum şi locuri obscure, 
care nu se datoresc copiștilor, ci traducătorului, necunoscând 
suficient limba slavă veche şi neavând niciun vocabular ro- 
mânesc mai bogat, el traduce ad litteram, şi prin aceasta 
îngreuiază înțelesul textului. 

4. In ce priveşte locul unde s'a făcut traducerea codicelui 
Voroneţean, s'a ajuns la următoarele preciziuni: 

Manuscrisul conţine nu tocmai consecvent, fenomenul rota- 
cismului, acea particularitate a graiului românesc, care constă 
în trecerea lui n intervocal în 7. Acest fenomen este caracte- 
ristic pentru unele regiuni locuite de Români (Istria, Munţii 
Apuseni, Maramureșul şi unele părți ale Moldovei). Rota- 
cismul se observă într'o serie de documente de pe la sfârşitul 
secolului al XVI-lea şi începutul secolului al XVII-lea, docu- 
mente provenite din Maramureş şi din părțile Transilvaniei 
vecine cu această regiune 3). Ceva mai mult: Cuvinte rotaci- 
zate să găsesc şi în limba Rutenilor, care trăisc în Maramureş, 
precum şi în al Slovacilor vecini, cari mențin acest fenomen 


1) G. Pascu. Istoria limbii şi literaturii române din secolul al XVI-lea. Bucu- 
reşti, 1921, pp. 58—6o. 

2) I. A. Candrea. Ibidem, p. LXXXIII. "E 
ı 3) N. Iorga, Documentele românești din arhivele Bistriţei, vol. I—II. Bucureşti, 
A. 1899—1900. 

în unele cuvinte împrumutate dela Români («putira », în 
loc de «putina ») 1). 

In manuscrisul Codicelui Voronețean găsim un număr mare 
de cuvinte rotacizate. Exemple: «dumereca» în loc de 
« dumineca », « lumirat » în loc de «luminat », « menciura » în 
loc de « minciuna », « semăra » în loc de «semâna ». Alături de 
forma rotacismului cu 7 în loc de n, apare şi forma mai veche 
cu nr. Exemple: « binre » în loc de «bine», «cinre » în loc de 
«cine », «de diminreață » în loc de «dimineață», « înrapoi » 
în loc de «înapoi», etc. 

Judecând după fenomenul « rotacismului » şi unele particu- 
larităţi morfologice și sintactice ale limbii, precum şi a unor 
arhaisme ce s'au păstrat în text, se crede că manuscrisul a fost 
tradus în secolulu al XV-lea, mai exact între anii 1460— 1480 ?). 

Terminând observațiile noastre privitoare la Codicele Voro- 
neţean, rămâne să punem câteva cuvinte despre grafica manus- 
crisului. Cele dintâi texte românești, ca şi întreaga noastră 
literatură veche, sunt scrise în alfabetul cirilic, care se între- 
buința la noi în manuscrisele slave. 

Ortografia textului din Codicele Voroneţean nu este tocmai 
consecventă; uneori pentru același sunet se întrebuințează 
diferite semne (pentru u = $, oy); pentru îa și ea = A, 'k, Fa); 
pentru 2 = u şi î, etc.). Lucrul acesta dealtfel se observă în 
toate scrierile noastre vechi. Cei dintâi cărturari ai noștri 
acomodează vreo două-trei semne slave pentru sunetele spe- 
cifice limbii românești. Astfel pentru gi și ge ei îl inventează 
pe u din slavonescul u, pentru d ='™ (ca în limba bulgară), 
mai rar k: pentru în şi î = A din a. Litera y are forma aceleiaşi 
litere din alfabetul glagolitic. 

S'a susținut părerea că litera ų (gi, ge) ar fi fost împrumu- 
tată de noi dela Sârbi. In scrierea sârbă această literă apare 
abia în secolul al XVI-lea, pe când în docmentele noastre figu- 
rează în a doua jumătate a secolului al XV-lea. Astfel, cuvântul 
Argeş în documentele mai vechi se scrie Argheș, iar în a doua 
jumătate a secolului al XV-lea se scrie Argeș. 'Tot pe atunci 
îşi face apariția în documentele slave şi litera 4 — în. 


1) I. A. Candrea. Op. cit., pp. XC, XCI. 
2) Ibid p. XCV. 


ro A. R.— Studii şi Cercetări. LXXV. 

Faptul acesta ne dovedeşte că la noi, în acele vremuri, 
paralel cu scrierea slavă, se scria şi româneşte, că exista un fel 
de obişnuinţă de a scrie în româneşte. 

Scrierea din manuscris nu are eleganța graficei din manu- 
scrisele slave. Ea ste continuă, adică cuvintele nu sunt des- 
părțite unul de altul. 

Ca să avem o idee despre limba manuscrisului, reproducem 
un fragment mic din textul Codicelui Voroneţean: 

« Se deschizi ocii loru cumu se inutoarcăse innturerecu în 
lumiră, şi dinntru despusulu nepreitorului către Dumnezeu, 
cumu se preemească ei lăsăcuri păcateloru, și destoinicii întru 
sfenți cu crediința ceia înru meinre. Agripo ! Nu fiuu protiv- 
nicu ceresciei vedgre, ce a căți era în Damascu ainte și întru 
Ierusalim şi inn toate laturile Iudeesci şi limbiloru spuîniu se 
pocăiascăse >... 1). 


PSALTIREA 


Ca să-și argumenteze teoriile (« bogomilistă », « husită » 
«luterană » sau « calvinistă »), privitoare la începuturile scri- 
sului românesc, unii din istoricii literaturii noastre invoacă 
faptul, că una din cele dintâi traduceri în limba românească 
a fost «Psaltirea». Această carte din Vechiul Testament ar fi 
fost în mare cinste la reformați, în deosebi la husiti, cari cântau 
psalmii lui David. 

Psaltirea a fost una din cele mai populare cărți în lumea 
creştină, chiar poate mai populară decât Evanghelia, ale cărei 
adevăruri nu întotdeauna puteau fi înțelese de mintea simplă 
a credinciosului de rând. Un creştin găsea în Psaltire aproape 
tot ce era necesar pentru el: ea conţine anumite norme de 
ordin moral, accesibile pentru orice om, dat fiind forma 
versetelor scurte; ea apare ca o carte profetică, deoarece 
simbolica ei prevesteşte venirea Maicii Domnului şi a lui 
Hristos. Au existat comentarii la psalmii lui David, cum este 
acel al lui 'Teodorit şi Athanasie şi ale altor părinți bisericești, 
în care se explică simbolica ŞI paralelismele Psaltirii. Dar mai 


a) |. Sbiera. Op. cit, D79 S0) 
\ 

presus de toate, Psaltirea este o carte poetică, pătrunsă de 
un lirism adânc şi de imagini frumoase, care răscolesc senti- 
mentul cetitorului. Aceste însușiri poetice ale Psaltirii îi fac 
pe credincioşii din toate veacurile și în toate limbile, să încerce 
a o transpune în versuri. 

Psaltirea este şi izvorul principal din care s'au inspirat 
autorii serviciilor noastre divine. Bucăţi din ea intră în com- 
ponența întregului ritual bisericesc, se strecoară aproape în 
toate slujbele noastre bisericești. Existau şi psaltiri după 
care se ghicea. 

Psaltirea se întrebuințează în vremurile vechi în şcoală. 
Ea era prima carte de cetire după care se preda alfabetul; 
după ea se învățau cele 8 «glasuri» ale cântărilor bisericeşti 
(de aici « psaltichia », «psalt »). Psaltirea se citea acasă și în 
biserică. 

Psaltirea a avut o mare răspândire şi la popoarele slave. 
Ea se traduce în slavoneşte printre cele dintâi cărţi şi se 
găseşte în numeroase manuscrise vechi, începând cu secolul 
al XI-lea (copia « Ciudovscaia »), şi terminând cu cele din 
secolul al XIV-lea și al XV-lea (Psaltirea din Bologna, 
a lui Pogodin, a lui Branco Mladenovici din anul 1346, 
Eten): 

In colecția manuscriselor slavonești din Biblioteca Academiei 
Române, se păstrează un număr mare de exemplare ale Psaltirii. 
Deci, traducerea Psaltirii în limba românească la începutul 
literaturii noastre este un fapt explicabil şi perfect natural 
Apariția acestei cărți n'a fost determinată de o mişcare sau 
alta venită din afară; ea se datorește importanței pe care o 
avea Psaltirea în vieața religioasă a poporului nostru ca şi 
în vieaţa altor popoare creștine. 

Psaltirea Scheiană. Inregistrată în Biblioteca Academiei 
Române, această Psaltire a fost la început proprietatea lui 
Gh. Asachi, dela care a trecut în biblioteca lui Sturdza 
dela Scheia. Nu se poate preciza, unde a fost găsit acest 
manuscris. Psaltirea scheiană este scrisă pe hârtie şi cuprinde 
265 de file mici. Manuscrisul conţine întreaga Psaltire (151 de 
psalmi) şi cântările care se adaugă la sfârşitul Psalmilor, şi 
anume: 


z0% 

1. Cântarea I-a a lui Moise la ieşirea din Egipt. 

2. Cântarea a II-a a lui Moise. 

3. Rugăciunea Anei, mama lui Samoil din cartea Regilor. 
4. Cântarea profetului Avacum. 

5. Cântarea profetului Isaia. 

6. Rugăciunea profetului Iona. 

7. Cântarea sf. feciori Anania, Azaria şi Misail. 

8. Cântarea sf. Trei Fectori. 

9. Cântarea lui Zaharia, şi 

o. Simbolul credinţei (« Crezul ») în forma catolică. 


Scrisoarea din manuscris este continuă, ca și în codicele 
Voronețean. Psaltirea a fost publicată în facsimile de către 
prof. I. Bianu), iar ulterior studiată amănunțit de către 
profesorul I. A. Candrea?) 

Ortografia din manuscris nu este consecventă, iar fonetismul 
şi formele gramaticale prezintă un amestec de fenomene nouă 
cu forme cu mult mai vechi. Alături de forme rotacizate 
găsim şi forme nerotacizate. «Toate aceste inconsecvenţe: 
ortografie, fonetism şi morfologie se pot explica prin inad- 
vertența unui copist care, după ce scrie unele forme întocmai 
ca în manuscrisul ce-i serveşte de model, se lasă alteori, fără 
să-şi dea seama, influențat de propria-i ortografie şi de limba 
pe care o vorbește el singur» 8). 

Aceste considerente, ca şi faptul că în manuscris se găsesc 
și unele omisiuni de litere şi de cuvinte făcute de către copişti, 
duc la concluzia că Psaltirea Scheiană este o copie de pe un’ 
manuscris mai vechiu. Analiza paleografică a manuscrisului, 
făcută de către profesorul Candrea, ne arată că manuscrisul 
a fost copiat de către trei copişti. Copia a fost făcută de pe 
un text rotacizat pe la mijlocul secolului al XVI-lea, iar 
traducerea s'a făcut cam pe timpul când s'a tradus și Codicele 
Voroneţean, adică prin anii 1460—1480. Reţinem cu toate 
rezervele şi părerea lui Gaster, care susține că Psaltirea 


1) I. Bianu. Psaltirea scheiană, Bucureşti, 1889. . 

2) I. A. Candrea. Psaltirea scheiană cu celelalte psaltiri din secolul al XVI-lea 
şi al XVII-lea. Bucureşti, 1916. 

3) Ibidem, p. XIX. 

Scheiană, alături de celelalte manuscrise vechi, este poste- 
rioară Psaltirii lui Coresi, tipărite la anul 1577 la Braşov 1). 

Am avut prilejul să relevez în altă parte părerile profeso- 
rului N. Drăganu, referitoare la cele dintâi traduceri 
româneşti, care s'ar datori unui sas husit. Fenomenele ling- 
vistice, pe care-și bazează teoria prof. N. Drăganu, se 
observă și în Psaltirea Scheiană. Şi aici diftongul oa se pro- 
nunţă ca o; de exemplu: « morte », « nopte », «tote », «omerii », 
« forte » 2). 

Fenomenul rotacismului s'a păstrat şi în Psaltirea Scheiană. 
Intervocalul n este înlocuit aproape consecvent prin 7; ex.: 
« adura », « buru », «cire », « demăreaţă », s'a păstrat (mai rar) 
şi forma mai veche « viinre », « înrainte », « înraltu » etc. 

Pe baza aceloraşi considerațiuni pe care le-am expus cu 
privire la Codicele Voronețean, s'a stabilit că traducerea 
Psaltirii s'a făcut în Maramureș. Ceva mai mult, prof. Ca n- 
drea crede că primele noastre traduceri s'ar fi făcut în 
«fosta mănăstire a. Sf. Arhanghel Mihail,din Peri distrusă 
în secolul al XVII-lea » ... Această mănăstire a fost «reşedinţa 
celei dintâi episcopii ortodoxe române, documentat dove- 
dită în Ardeal» 5). 

Și Psaltirea Scheiană s'a tradus din limba slavă. Dovadă 
sunt numeroasele slavonisme care se găsesc în lexicul şi în 
întorsăturile frazei din text. Dăm câteva cuvinte introduse 
fără schimbare din vechea slavă: « prișleț » — venetic, « pros- 
veti » — luminează, « bure » — furtună, « hrănilmţa » — păstră- 
toarea, etc. ° 

Prof. Candrea şi după el G. Pascu au emis părerea 
că textul Psaltirii putea fi tradus de pe o versiure a Psal- 
tirii sârbești a lui Branco Mladenovici din anul 1346. 
Notăm că textul Psaltirii scris în limba veche slavă biseri- 
cească, ca și a Evangheliei, este același la toate popoarele 
slave ortodoxe, text care derivă din același arhetip al tradu- 
cerii puţin modificat, potrivit cu epoca și cu locul unde el a 
fost copiat. Textul însă nu poate fi tradus de pe un izvod 


1) M. Gaster. Crestomaţie. Vol. I, p. XCIX. 
2) I. A. Candrea, Op. cit., p. XXXI—CXLI. 
3) Ibid., p. XCIII. 

sârbesc. Faptul că la sfârşitul psaltirii se dă textul « Crezului » 
cu « filioque » ne îndreptățește să credem. că Psaltirea noastră 
se traduce de pe un text rutean, unde ofensiva catolică a fost 
mai reală şi unde se introduc în cărțile sfinte unele inovațiuni 
catolice. 

Dăm un fragment din textul Psaltirii Șcheiane: 

« Cântaţi Domnului cântece noao, că minuine feace Domnul; 
spăsi elu derepta lui și susioara sfântă lui. Spuse Domnulu 
spăsenia sa între limbi descoperi dereeptatea sa. 

Pomeani meserearea sa lui Iacovu și deadevărulu său caseei 
lui Islu. Văzură toate cumplitele pământului spăsenia zeului 
nostru ». 

Psaltirea Voroneţeană. Şi-a căpătat denumirea dela mănăs- 
tirea bucovineană Voroneţ, unde a fost găsită de către cunos- 
cutul folklorist, preotul Sim. FI. Marian, dela care prin D. 
Sturdza a intrat în posesiunea Academiei Române. Manu- 
scrisul deteriorat, făsă început şi fără sfârșit şi cu lacune la 
mijloc, este scris pe hârtie și conţine o parte din psalmi, 
începând cu ps. 88. 

Spre deosebire de celelalte Psaltiri vechi, Psaltirea Vorone- 
ţeană are alături şi textul slav: după un verset în limba slavă 
urmează un verset în limba română, în felul următor: 

« čto dastsia tebe ili čto prilojitsia tebe iazâcu Istivomu — ce 
dase-va ţie sau ce se va adauge ţie cătrâ limbă menciuroasă »... 
« Văzvedoh oci moi gorâ otnuduje priidet pomosci moa — 
rădicaiu ochii miei în codri de unde vere agiuto(r) mie ». 

Observăm că în literatura românească veche s'au păstrat 
foarte puţine texte românești paralele cu cele slave, şi printre 
aceste texte primul loc îl ocupă psaltirea. 

Sunt trei psaltiri slavo-române și anume: voronețeană, 
Psaltirea lui Coresi dela 1577, alte vreo trei psaltiri slavo- 
române din secolul al XVI-lea şi aceea a mitropolitului Do- 
softei dela 1680. Acest fapt are pentru noi o însemnătate 
deosebită. Traducerea Psaltirii voroneţene verset cu verset 
cu text paralel slav a urmărit scopuri didactice; cu alte cuvinte 


cartea a fost scrisă pentru acei ce doreau, să învețe limba 
slavă (Şi invers). 

Faptul acesta vine în sprijinul părerii că traducerile la noi 
n'au fost în legătură cu mișcările religioase din afară, despre 
care a fost vorba mai înainte. 

Psaltirea a fost publicată cu litere cirilice de către prof. 
G. Giuglea 1) şi de către C. Găluşcă cu textul slav și cu un 
studiu. Prof. Candrea, în studiul său asupra Psaltirii 
Scheiane, constată înrudirea textului acestei Psaltiri cu Psal- 
tirea Voronețeană şi cu cele tipărite de către Coresi (româ- 
nească din 1570 şi slavo-românească din 1577). 

Confruntând fragmente din textele acestor trei Psaltiri, 
prof. Candrea trage concluzia că de cu neputinţă să se 
admită că fiecare din aceste trei psaltiri e o traducere inde- 
pendentă a textului psalmilor » 2). 

In textele acestor psaltiri, din care cel al lui Coresi este 
nerotacizat, sunt deosebiri, dar aceste deosebiri sunt opera 
copiștilor. Psaltirile au acelaşi prototip, aceeaşi traducere, şi 
aceste trei psaltiri « derivă din copii de pe alte copii ale manu- 
scrisului original » °). 

Și Psaltirea Voronețeană prezintă fenomenul rotacismului; 
n intervocalic aproape întotdeauna este înlocuit prin r. Exemple: 
« minciros y — 4 mincinos »; «vere» — (vene),  «cărbure > — 
« cărbune », « gerunchiu » — « genunchiu ». Foarte rar apare în 
loc de n — nr; exemple: «menre» — «mere», «urnrui » — 
« unui », « veinre » — « vene », etc. Diftongul oa este redat prin 
0; « nostră », «omerii >, «totă », etc. 

Din faptul că psaltirea Voroneţeană conţine și fenomene 
lingvistice ceva mai nouă ȘI din examinarea hârtiei, reiese că 
această Psaltire a fost copiată pe la mijlocul secolului al XVI-lea, 
cam între anii 1550—1570. 

Psaltirea Hurmuzachi. Al treilea text rotacizat al psalmilor 
este Psaltirea Hurmuzachi, ce se găsește în Biblioteca Acade- 
miei Române, purtând numele donatorului. Manuscrisul- 
hârtie cuprinde traducerea în româneşte a întregii Psaltiri, 
înafară de ultimul psalm al rgr-lea, din care s'a păstrat 
numai titlul. 


1) «Revista pentru Istorie, Arheologie şi Filologie ». Bucureşti, 1911- 
2) L A. Candrea. Cp. cit, p. LXXX. 
3) Ibidem. p. LXXXI. 

Cu privire la geneza textului acestei Psaltiri, părerile se 
împart. Prof. Candrea susține că Psaltirea Hurmuzachi 
este o traducere independentă de traducerea ale cărei copii 
au fost folosite în psaltirile de mai sus; manuscrisul par fi 
o copie, ci este chiar originalul traducerii, adică autograful 
traducătorului. Prof. Candrea își întemeiază părerea pe 
următoarele considerațiuni: 

In textul Psaltirii, chiar în mijlocul frazelor sunt cuvinte 
slave, trecute din originalul de pe care se traducea. Aceste 
cuvinte se găsesc în locul cuvintelor româneşti. Se vede că 
traducătorul, care nu cunoștea bine limba slavonească, nu 
putea găsi un cuvânt echivalent în limba română și trecea 
în text cuvântul slav. Uneori traducătorul ştergea termenii 
slavi şi scria traducerea românească. Prof. Candrea invoacă 
numeroase exemple. 

« Aceste forme slavone », spune prof. Candrea, «se pot 
explica pumai prin faptul că scriitorul, având dinaintea ochilor 
textul slav, copiă, în traducerea ce făcea, cuvântul aşa cum îl 
găsea în original, fără a-l mai traduce. De câte ori observa 
greşala, ştergea cuvântul scris și-l înlocuia cu cel românesc 
corespunzător » 1). 

Un copist ar fi omis cuvintele slavonești și ar fi îndreptat, 
unde era cu putință, textul Psaltirii. 

Tot din cauza cunoștinței insuficiente a limbii de către 
traducător, în textul traducerii se găsesc multe greșeli, locuri 
neînțelese şi confuze. 

Constatând aceleași greșeli în traducerea Psaltirii și aceleaşi 
cuvinte şi expresii slave în textul ei, prof. G. Pascu, socoate 
că manuscrisul este o copie. Prof. Pascu presupune că ar fi 
«existat o traducere primitivă a psalmilor făcută din slavo- 
nește, al cărei manuscris-brullion cuprindea numeroase gre- 
şeli de scris provenite din urmărirea textului slav, care servea 
de model. Brullionul a fost apoi copiat «pe curat » şi această 
copie este Psaltirea Hurmuzachi » 2) 

Toate Psaltirile vechi la un loc, rotacizate (Scheiană, 
Voronețeană și Hurmuzachi) şi nerotacizate (Coresi), ar fi 


1) Ibidem, p. LIV. 
2) G. Pascu. Istoria literaturii și limbii române. Bucureşti, 1921, p. 65. 

copii independente de pe un original primitiv al traducerii, 
care nu s'a păstrat 1). 

Luând în seamă, că textul traducerii Psaltirii lui Hurmu- 
zachi, cu toate deosebirile şi greşelile lui față de textele celor- 
lalte Psaltiri, are asemănări cu textul acestor din urmă, nu 
este exclus ca părerea prof. Pascu să fie cea dreaptă. 

Traducătorul, sau dacă am admite părerea prof. Pascu, 
copistul, vorbea un dialect rotacizat. Fenomenul rotacismului 
se găsește în cele două forme r și nr. Exemple: « menre » — 
«mere » — «mene »; ctinre > — « tire » = 4 tine >, «spu-renre » 
— 4 spurere » = «spunere >»; « întunrerec » — « înturerec » — 
« întunerec », etc. 

In genere textul Psaltirii Hurmuzachi prezintă în ansamblu 
aceleași particularități ortografice, fonetice şi morfologice, ca 
şi celelalte texte rotacizate din secolul al- XV-lea. Din acest 
fapt se deduce că Psaltirea Hurmuzachi provine din aceleași 
regiuni ale Meramureșului sau ale Nordului Ardealului, de 
unde vin şi celelalte texte vechi. Data traducerii (sau a copierii) 
manuscrisului ar fi anii 1500—1520. Reproducem şi din 
această psaltire câteva rânduri: « Zisa a legiei calcătoriu se nu 
le greașească la sinre nu e amu frica zeului. Inraintea ochiloră 
a lui cu prilăsti între el, a afla fără de legea sa « și se gilăluiască » 

Textul Psaltirilor de mai târziu, acelor tipărite ca şi celor 
în manuscrise, îşi are originea în textul celor dintâi traduceri. 
Ele își pierd din arhaismele lor fonetice şi lexicale, se corec- 
tează şi se modernizează ca limbă potrivit vremurilor; baza lor 
însă rămâne textul traducerilor vechi. 

„Codex Sturdzanus, Traducerea de cărți religioase în limba 
românească nu s'a putut mărgini numai la Psaltire şi Faptele 
Apostolilor. Un izvor zăgăzuit de stânci în sânul unui munte 
iese cu greu la suprafață; când însă țâşneşte din inima mun- 
telui, el își face drum cu sgomot şi nu mai poate fi oprit. 

Aşa s'a întâmplat şi cu începuturile : literaturii noastre. 
Odată începută, opera de traducere a trebuit să trezească 
un interes viu printre cărturarii noștri știutori de slovă sla- 
vonească. 


1) Ibidem, p. 87: 

De sigur, că în acea epocă de deșteptare a conștiinței de 
neam, S'au tradus mai multe cărți sfinte. N'a putut să lip- 
sească din seria de traduceri cartea fundamentală a creşti- 
nismului, Evanghelia, poate și Evanghelia cu explicații (« cu 
tâlc »), de asemenea n'au putut să lipsească și unele părți 
din Biblie, precum şi unele «învățături» ale părinţilor biseri- 
ceşti. Din nefericire, timpul nu ne-a cruțat arhetipurile acestor 
monumente ale limbii noastre. Unele din aceste traduceri. 
au ajuns până la zilele noastre în forma în care ele au fost 
tipărite de către diaconul Coresi, adică corectate şi moder- 
nizate ca limbă. 

Dovada cea mai sigură că în epoca textelor rotacizate s'au 
tradus şi alte scrieri, care nu s'au păstrat, și că asemenea 
scrieri au existat în număr mare, este « Codicele Sturdzan ». 

Acest manuscris, de pe la sfârşitul secolului al XVI-lea, 
prezintă un mozaic de scrieri variate şi este interesant și prin 
faptul că în compoziţia lui intră nu numai texte strict biseri- 
ceşti, ci şi bucăţi apocrife, interzise de biserică și menite să 
servească ca material de lectură. Un preot român cu numele 
de Grigorie din satul Măhaciu de pe Mureș, de lângă Turda, 
adună şi transcrie într'o colecție mai multe texte, mai vechi 
şi mai nouă. | 

Copierea textelor s'a făcut de către Grigorie în anii 1580— 
1619. Cercetările au dovedit că textele copiate de către popa 
Grigorie au fost texte cu mult mai vechi decât manuscrisul, 
că unele din aceste texte s'au tradus cam în epoca traducerii 
celor dintâi texte româneşti, iar altele ceva mai târziu. Se 
bănueşte că traducerea acestor texte, cel puțin a celor rotaci- 
zate, s'a făcut tot prin Maramureş şi în regiunile învecinate. 
S'a putut uşor stabili că toate textele din manuscris, cu excepția 
poate a catehismului luteran cu modificări luterane, au fost 
traduse din limba slavă.. 

lată care este cuprinsul Codicelui Sturdzan: 

1. Povestea sfintei dumireci, scriptura Domnului nostru Iisus 
Hristos. 

2. Cuvântul Sf. Pavel Apostol de ieşirea sufletelor. 

3. Cuvânt de înblare pe la munci. 

4. Cuvânt pentru ieşirea sufletului din trup. 


ISTORIA LITERATURII ROMÂNE VECHI 155 


5. Rugăciunea sf. Sisin contra dracului afurisit. 

6. O predică pentru ziua Paștelui atribuită lui Ioan Hri- 
sostom. 

7. Cuvânt despre vieața şi moartea lui Avraam. 

8. Legenda Sf. „Vineri. 

g. « Intrebarea creștinească », — o copie de pe catehismul 
luteran tipărit în româneşte în anul 1544, la Sibiu. 

10. 4 Tâlcovania Evangheliei dela giudeţ ». 

11. « Tatăl nostru » cu o predică explicativă la textul acestei 
rugăciuni. 

Inafară de aceste texte mai importante, în manuscris se mai 
găsesc fragmente de text românesc (unul « liturgic »), câteva 
bucăți mici scrise în slavoneşte şi « Tatăl nostru » în ungureşte 
scris cu literă cirilică. Câteva notițe cu indicaţia numelui 
copistului şi a datei când a fost copiat textul, în majoritatea 
cazurilor, sunt şi ele scrise în slavonește, fapt care dovedește 
că popa Grigorie ştia și limba slavonească. 

lată cum sună una din aceste notițe: «scris în luna lui 
Martie, în 19 zile. In zilele regelui Bator Sigismund, când 
fu bătut, Mihaiu Vodă la Mirislău, anul dela Adam 7108, 
dela naşterea lui Hristos 1600. Pomenește, Doamne, sufletul 
robului lui Dumnezeu presbiter iereu Grigorie spre iertarea 
păcatelor în împărăţia cerului ». 

După cum vedem Codicele Sturdzan conţine câteva legende 
apocrife, predici, rugăciuni, explicaţia textului « Tatăl nostru » 
Şi a unui fragment din Evanghelie, precum și textul catehis- 
mului luteran. Importanța mare a acestui manuscris, după 
cum am spus, constă în faptul că el denotă existența mai 
multor scrieri româneşti în secolul al XVI-lea; popa Grigorie, 
de sigur, n'a avut putinţa să copieze totul ce era tradus, pe 
vremea lui, ci numai ceea ce i-a căzut la îndemână și ceea 
ce l-a interesat. lar prezenţa în acest manuscris a unui număr 
însemnat de legende apocrife, dovedeşte că, printre cărturarii 


noştri din secolul al XVI-lea, începuse să se desvolte gustul 
pentru lectură. 


De conţinutul textelor apocrife din Codicele Sturdzan ne 
vom ocupa când va fi vorba despre literatura apocrifă. In mo- 
mentul de față manuscrisul ne interesează prin legătura pe 

care o au o parte din textele lui cu primele traduceri româ- 
neşti. Popa Grigorie din Măhaciu şi-a copiat manuscrisul 
de pe modele rotacizate şi nerotacizate. Fonetismul celor 
dintâi « Povestea sfinteei Dumireci », « Moartea lui Avram ». 
Două învățături ale lui Hrisostom, Rugăciunea la scoaterea 
dracului, Cuvântul pentru ieşirea sufletului din trup şi « Tatăl 
nostru » cu tâlc, prezintă aceleaşi fenomene nu tocmai consec- 
vente ale rotacismului, pe care le găsim în Codicele Voro- 
nețean şi în cele trei Psaltiri. Rotacismul se găseşte în cele 
două forme cunoscute nr şir. Exemple: « spunre » — «spune »; 
«pânră » — «până»; «cenre » «cene); — cinrainte » — «înainte»; 
« Adură » — «adună»; «pure» — «pune», «mărâncă) — 
« mănâncă », etc. 

Ca model al limbii din textele rotacizate din Codicele 
Sturdzan reproducem un mic fragment: «E cela ce va ţiînrea 
şi va cesti și va posti cu curăţie, aceluia se va da dulceața 
raiului, şi voiu şedea în scaunul slaveei mele şi voiu blăs- 
tăma cu mâra mea ceiaia înralta şi cu scaunul mieu cela sfântul, 
ce voi no veți țirea şi nu veți ciînsti sfânta domerecă» 1). 

Restul textelor din Codicele Sturdzan sunt nerotacizate. 
Unele din textele acestui Codice au intrat în componența 
altor colecţii de scrieri din secolul al XVI-lea şi al XVII-lea. 
Despre ele însă voiu vorbi la timpul oportun. 


* 
* %* 


Incheind observațiile noastre cu privire la textele vechi 
rotacizate, din care izvorăsc începuturile limbii noastre lite- 
rare, constatăm că limba celor dintâi traduceri este o limbă 
greoaie, rudimentară şi lipsită de claritate şi de mlădiere. 

Traducătorii întrebuințează alfabetul cirilic curent în ma- 
nuscrisele noastre slave din secolul al XV—XVI-lea. Orto- 
grafia însă este confuză şi nu este consecventă. Vocabularul 
textelor rotacizate este extrem de redus. Am văzut că tradu- 
cătorii negăsind termenii corespunzători în limba românească, 
introduc cuvinte netraduse din textele slave. Pe de altă parte, 
în textele noastre vechi se găsesc cuvinte latine, care au dis- 


1) M. Gaster. Chrestomaţie română, I, p. 9. 

părut ulterior din limba noastră; exemple: agru — agrum, 
arbure — arborem, cura — curare, opu — opus, etc 1). 

Se găsesc şi câteva ungurisme, fapt natural, întru cât textele 
se traduc în părțile românești vecine cu Ungurii. 

In privinţa fonetismului, înafară de fenomenul rotacismului, 
în textele din secolul al XV—XVI-lea s'au păstrat mai multe 
forme vechi. Astfel u final avea încă valoarea de vocală. Exemple: 
Patriarhu, coperemăntu, etc. Inaintea grupului de consonante 
nt se mai păstra pe alocurea e în loc de z ulterior; exemple: 
« fierbente », « giurămente », « cuvente », « mente ». 

Se observă deosebiri însemnate şi în formele gramaticale, 
la deelinare și conjugare. De exemplu, prezentul indicativului 
sună astfel: răspunzu, aprinzu, crezu, prinzu, auzu, etc. Per- 
fectul simplu sună în felul următor: dela verbele a da şi 
a face: dediu, feciu, venriu (a veni). 

Perfectul compus se formează cu verbul auxiliar a avea, 
care se găseşte după verb: aflat-am, aflat-ai, fapt-am, fapt-ai, 
ete. 

Critica filologică a textelor dovedeşte că în textele noastre 
vechi s'au păstrat multe reminiscențe din limba latină, forme 
care astăzi nu se găsesc. 


1) I. A. Candrea. Op. cit., p. CCXXIX. 


PARTEA A DOUA 


REFORMAȚIUNEA ȘI RĂSPÂNDIREA CĂRȚII 
ROMÂNEŞTI. 


Am examinat mai înainte împrejurările în care s'au produs 
cele dintâi traduceri în limba românească. Am arătat că teo- 
riile cu privire la motivele ce au determinat aceste traduceri 
nu sunt suficient de convingătoare. Toate aceste teorii, cea 
bogomilistă, cea catolică, cea husită şi cea calvinistă, tind a 
dovedi cum că Românii încep să simtă nevoia de a avea slova 
bisericească în limba lor, mulțumită unui îndemn venit din 
afară, mulțumită unei propagande străine. Am stabilit că 
terenul pentru traduceri în țările românești a fost pregătit de 
o îndelungată activitate cărturărească îr limba slavă, că existau 
Români cari cunoşteau bine, pe lângă limba lor natală şi 
limba slavă, care era limba cărților noastre sfinte. Pe de altă 
parte, faptul că cele dintâi traduceri se fac în Ardeal, în părţile 
Mararnureșului, unde Romârii din apropierea Rusiei subcar- 
patice şi din vecinătatea satelor rutenești din Maramureș, 
ştiau și limba slavă bisericeasă, ne-a îndreptăţit să tragem 
concluzia, cum că primele texte româneşti, traduse din limba 
slavă, au apărut fără niciun fel de amestec străin, ci dintr'o 
necesitate simțită de cărturarii români, cari știau şi limba 
slavă. Aceste traduceri au avut un caracter mai mult ocazional, 
cum a fost cazul cu traducerea psaltirii, şi ele au fost determi- 
nate de scopuri didactice pentru a înlesni învățarea limbii 
slave, şi invers, a celei românești, iar nicidecum n'au urmărit 
scopuri de propagandă religioasă. 

Oricum, primele noastre texte, modeste aşa cum sunt, 
constitue cel mai important fapt în vieața culturală a poporului 
românesc. Orice literatură scrisă îşi are începuturi modeste: 

o rugăciune, glose pe marginea cărților, o traducere stângace 
a unei cărți sfinte — cu acestea începe istoria literaturii la 
mai multe popoare, după cum râurile mari se încep cu câte 
un pârâiaș obscur, ascuns în desişurile pădurii sau în stâncile 
unui munte. 

De sigur că aceste traduceri, care se fac la noi prin secolul 
al XV-lea, ar fi rămas fără efect dacă ele n'ar fi pătruns în 
masele mai mari ale cărturarilor, deșteptând curiozitatea față 
de slova românească, stimulând la traduceri nouă, trezind gân- 
direa şi formând anumite idei morale, religioase sau sociale, 
din citirea acestor cărți. Literatura devine literatură, adică 
factor social, numai atunci când operele literare circulă, când 
ele sunt citite, sunt discutate. lată de ce epoca ce urmează 
celor dintâi traduceri, etapa a doua în istoria literaturii româ- 
neşti, când primele noastre texte se răspândesc prin toate 
țările locuite de Români, este o etapă poate tot atât de impor- 
tantă, ca şi începutul traducerilor în limba românească. 

Răspândirea cărților în limba românească se datoreşte, de 
data aceasta, unei influenţe străine și anume, mișcării refor- 
mate sau protestante, care pătrunde în Ardeal sub forma de 
luteranism şi calvinism. Când am vorbit despre începuturile 
traducerilor la Români și despre ipoteza susținută de către 
Ovid Densusianu şi de către prof. A. Rosetti, 
cum că cele dintâi traduceri s'ar datori luteranismului, am 
arătat în câteva cuvinte în ce constă doctrina religioasă a 
marelui reformator Luther și a lui Calvin. 

Din învățăturile acestor doi creatori ai protestantismului, 
primul al celui german și al doilea al celui roman (din țările 
romanice), am- reținut numai că și unul și altul susțin că 
izvorul inspirației religioase este Sf. Scriptură, de unde re- 
zultă necesitatea de a înțelege conținutul cărților sfinte şi 
deci traducerea lor în limba credincioşilor. Aderenții învăță- 
turilor lui Luther din Ardeal, Saşii din clasa nobilă, la început 
desfăşoară o vie activitate de propagandă la Sibiu, căutând 
să găsească prozeliți şi printre Românii ardeleni. Pentru a-și 
atinge scopul, Saşii tipăresc în anul 1544 un catehism, cea 
dintâi carte românească tipărită. Din nefericire această carte 
nu ne-a fost cruțată de vremuri, deși o serie de mărturii con- 

temporane, după cum a arătat I. Bianu, confirmă existența 
unei asemenea tipărituri 1). 

Catehismul a fost tipărit, poate şi tradus de către sasul 
Philipp Maler (Philippus Pictor) şi poate este o tra- 
ducere a catehismului lui Luther, apărut în anul 1529. Unii 
cercetători ar înclina să creadă că acest catehism s'a păstrat 
în manuscris în Codicele Sturdzanus, iar alţii socot că el a fost 
reprodus de către diaconul Coresi sub denumirea de «Zn- 
trebare creştinească », despre care va fi vorba mai departe. 

In acelaşi timp şi Maghiarii cari aderă la protestantism, mai 
târziu, în forma lui calvină, încep să facă propagandă pentru 
a-i converti pe Români la calvinism. In anul 1566 ei înființează 
o episcopie calvino-română, cu vlădică român în frunte, care 
duce luptă pentru scoaterea limbii slave din biserică şi intro- 
ducerea celei româneşti. Încercările primului episcop româno- 
calvin, Gheorghe, şi ale celui al doilea, Pavel Tordaș, 
care se numea «episcop de limba românească » de a-i atrage 
pe Români la doctrina religioasă a lui Calvin, n'au reușit. 
Sa păstrat însă o mărturie a acestei propagande maghiare 
în forma unor psalmi versificați, texte tipărite cu litere latine 
(ungaro-săseşti) prin anul 1570, întrun oraș din Ardeal. 
Versurile păstrate, scrise într'o formă rudimentară, poartă 
denumirea de « Fragmentul Teodorescu », după numele pose- 
sorului manuscrisului. Manuscrisul conține zece cântece reli- 
gioase, traduse din ungurește, din cărțile cu cântece calvine, 
ce circulau pe atunci la Unguri. Tot propagandei calvinilor 
maghiari se datoreşte şi Palia dela Orăștie din anul 1582. 

Centrul propagandei dogmei luterane dela Sibiu se mută 
la Brașov, unde ceva mai înainte își face apariția un discipol ` 
al lui Luther, lohann Honterus (1498— 1549), care întreprinde 
o propagandă însuflețită printre coloniştii germani din jurul 
Braşovului. El înființează la Braşov şi o tipografie în care 
tipăreşte cărți religioase în limba germană. Activitatea lui 
Honterus a avut darul să atragă la luteranism căpeteniile 
oraşului, precum şi negustorimea săsească, care făcea un 
comerț intens şi cu ţările româneşti. 


1) I. Bianu şi N. Hodoș. Bibliografia românească veche, I, pp. 21—23. 

Opera de răspândire a cărților româneşti prin tipar, între- 
prinsă de către adepții învățăturilor lui Luther la Brașov, este 
legată de numele diaconului C o r e si. Cu privire la originea 
şi vieața acestui mare ctitor al cărții românești, avem foarte 
puţine date. Documentele vechi, începând cu unul din anul 
1492, ne dau mai multe nume de Coresi, după presupunerea 
unor cercetători, greci de origine, veniți din insula Chios şi 
stabiliți în Muntenia 1) 

După o altă ipoteză mai verosimilă, diaconul Coresi ar 
fi de origine românească ?). 

Susţinătorii acestei ipoteze se bazează pe faptul că diaconul 
Coresi știa bine atât limba românească, cât şi pe cea slavă 
întrebuințată în biserica noastră de atunci, şi un grec, chiar 
romanizat, n'ar fi putut scrie cu atâta căldură cuvintele: 
«mai toate limbile au cuvântul lui Dumnezeu în limba (lor), 
numai noi Rumânii navem». Din toată activitatea lui, din 
râvna lui pentru cultura românească, se desprinde un fapt: 
diaconul Coresi, chiar dacă ar fi avut strămoși greci, se 
încadrează complet în ritmul vieții culturale a poporului româ- 
nesc şi deci, poate fi considerat ca Român de origine. Din 
«cuvintele » explicative cu privire la tipărirea cărților, se vede 
că diaconul Coresi se trage din Târgovişte («ot Târgoviște»), 
unde, după cum am arătat în altă parte, el îşi face ucenicia 
la tipografia lui Dimitrie Liubavici și unde în anul 1557—1558 
tipăreşte, ajutat de zece ucenici ai săi, un Triod Penticostar 
slavonesc. In anul 1557, Coresi fu invitat de către căpeteniile 
Brașovului în calitate de maistru-tipograf pentru a tipări cărți 
cu literă cirilică. La conducerea Braşovului în secolul al 
XVI-lea, se perindau două familii de negustori: Benkner și 
Hirscher, ambele cu legături întinse în Țara Românească. 
Aceste familii, în special Benkner, joacă un rol foarte însemnat 


1) N. Iorga. Istoria literaturii religioase a Românilor. Bucureşti, 1904, p. 68. 

Al. Odobescu, Psaltirea tradusă în româneşte la Brașon, la 1577, în « Rev. 
Română » II, 1862. d 

L. Predescu. Diaconul Coresi. Bucureşti, 1933, pp. 6—11. 

N. Hodogş, Un fragment din molitzelnicul lui Coresi. In «Primos lui D. A. 
Sturdza ». Bucureşti, 1025. i 

23) Dan Simonescu, Diaconul Coresi. Note pe marginea unei cărți. Bucu- 
reşti, 1933, p. 15; Şt. Nico laescu. Diaconul Coresi şi familia sa. Bucureşti, 
1909; Şt. Greceanu. Genealogiile documentare ale familiilor boiereşti. 


zi A. R. — Studii şi Cercetări. LXXV. 

şi în vieaţa reiigicasă a craşuliui, îs mişcarca protestantă din 
secolul al XVI-lea. Unul din Benkneri şi anume Johannes- 
fiul, pe la 1546 înfiinţează împreună cu alții şi o «moară» 
(fabrică) de hârtie. 

Pentru a-şi desface produsele fabricii de hârtie şi a tipo- 
grafiei pe de o parte, iar pe de alta, pentru a servi şi cauza 
luteranismului, Hanăş Beagner (Iohannes Benkner), care între 
timp devenise primar al Brașovului, se gândi la tipărirea de 
cărți românești, alături de cele slavonești, cu scopul de a-i 
atrage pe Românii ardeleni la învățăturile lui Luther. 

Numărul exact al cărților tipărite de către Coresi se 
poate stabili numai cu aproximaţie, deoarece în unele din 
cărțile tipărite în acea epocă, lipsesc data şi locul tipăririi, 
iar altele din cărți s'au păstrat în exemplare incomplete. 

Cea dintâi carte, pe care o tipăreşte Coresi la Brașov, 
este un Octoih mic slavonesc, care apare în anul 1557. Analiza 
făcută de către d-l Mazilu 1), a împrejurărilor în care a 
apărut textul, conținutul epilogului, precum şi litera cu care 
este tipărită cartea, duc la concluzia că Octoihul din anul 1557 
este prima carte tipărită de către C o r es i, poate subordonat 
pe atunci tipografului logofăt Oprea. Este de remarcat că 
litera și ornamentele utilizate de el sunt asemănătoare cu 
litera din 'Triodul-Penticostar dela Târgovişte din anul 
1557—1558, ceea ce duce la constatarea că diaconul Coresi 
și-a luat cu sine la Braşov materialul tipografic din tipografia 
dela Târgovişte. Cartea este tipărită de către « iupânul Hanâş 
Beagner, iudele Braşovului», care «s'a aprins de dragostea 
Sfântului Duh şi de iubirea pentru dumnezeieştile şi sfintele 
biserici ». Se precizează că Octoihul s'a tipărit, când în "Ţara 
Ungurească domnea « Zabela crăiasa şi fiul ei Ianăş crai cel 
tânăr . . . și în Ţara Românească blagoslovitul Petrașcu Voivod, 
şi în Țara Moldovei blagoslovitul Alexandru Voivod ». Mai 
departe se arată că la această operă s'au «trudit » și au scris 
(tipărit) Oprea logofătul și diaconul Coresi. Se bănuește 
că Octoihul din anul 1557 poate fi o reproducere a Octoihului 
tipărit la Târgovişte de Macarie în anul 1510 şi poate are 


1) D. R. Mazilu, Diaconul Coresi. Ploeşti, 1933. 

legături și cu Octoihul lui Bojidar Vucovici tipărit 
la Veneţia în anul 1537 1). De altfel, epilogul din cartea lui 
Coresi este identic cu epilogul din Evangheliarul lui 
Macarie din anul 1512: sunt înlocuite numai numele 
proprii şi data apariției. După tipărirea acestei cărți, diaconul 
Coresi se reîntoarce la Târgovişte, unde cu acelaşi material 
tipografic imprima 'Triodul-Penticostar din anul 1557—1558. 

In anul 1559 diaconul Coresi se stabileşte la Braşov 
pentru mai mult timp, şi aici desfăşoară o largă activitate 
tipografică, de data aceasta întrebuințând literă și ornamente 
nouă. Coresi tipăreşte cărți românești, slavone şi slavo- 
române. Lista tipăriturilor lui Co r e si, descrise în amănunt 
de către I. Bianu şi N. Hodoşînvol.Ial Bibliogratiei 
lor vechi în anul 1903, a fost completată cu nouă descoperiri 
de cărți tipărite de către Coresi. 

Iată cum se prezintă acum această listă: 


Cărţi româneşti : 


1. Intrebarea creștinească, Braşov, 1559. 

2. Evangheharul, Braşov, 1561. 

3. Praxiul (Apostol), Braşov, 1563. 

4. Cazania 1, Braşov, 1564. 

5. Mobhtvelnic, Braşov, 1564. 

6. Psaltirea, Braşov, 1570. 

7. Liturghierul, Braşov, 1570. 

8. Cazania II-a (Evanghelia cu învățături), Braşov, 1 581. 
. Pravila sfinților Apostoli. Data şi locul tipăririi nu s'a 

păstrat. 

La această listă, mai mult sau mai puțin sigură 2), unii mai 
adaugă o psaltire tipărită la Braşov în anul 1568 3), iar alții — 
un Diaconar (« Rânduiala diaconstvelor »), care ar fi apărut 
la Brașov, nu se ştie în ce an ĉ). 


“o 


1) H. Kaparaenr. Op. cit, pp. 83 — 88. - 
2) D. R- Maziiu. Oprem, pO: 

3) Dan Simionescu. Op. ct pr 0. 

4) L. Predescu. Op. cit., p. 46. 

Cărţi slavo-româneşti : 


1. Psaltirea slavo-română. Braşov, 1577. 

Dan Simonescu crede că şi Evangheliarul, indicat 
de către bibliograful rus Carataev din anul 1580, ar fi 
tot al lui Coresi, deşi s'a dovedit că acest Evangheliar nu 
are legătură cu activitatea lui Coresi. 


Cărţi slavoneşta : 


Octoihul mic, Braşov, 1557. 

Triod- Penticestar, "Târgovişte, 1558. 
Evangheiiar, Braşov, 1562. 

Sbornic (partea Il), Târgovişte, 1568. 
Octoih 1, Târgovişte, 1574. 

Octoih I, Târgovişte, 1575. 
Psaltire, Târgovişte, 1577. 

Triod, "Târgovişte, 1578. 
Evangheliar, Târgovişte, 1579. 

10. Sbornic, Sas-Sebeș, 1580. 

11. Evanghelie, Târgovişte, 1583. 


PI one ph 


ză 


Chiar o simplă enumerare a cărţilor tipărite de către C o- 
resi ne arată cât de prodigioasă şi cât de variată a fost 
activitatea lui pe terenul răspândirii cărții religioase. Din 
listele de mai sus se desprinde un lucru: majoritatea cărților 
slavoneşti se tipăresc în Muntenia (8 din 11), unde se menţine 
tradiția inaugurată de călugărul Macarie de a tipări cărți 
slavonești. De remarcat că tipăriturile slavoneşti din Țara 
Românească şi de data aceasta constitue un aport foarte 
însemnat în răspândirea cărții religioase la Slavi. In lumea 
slavă ortodoxă se tipăresc cărți slavoneşti de către Sârbi, 
unde urmaşul lui Bojidar Vucovici, Vincențiu Vu- 
covici, pe la jumătatea secolului al XVI-lea tipăreşte câteva 
cărți 1). Pe de altă parte, în regiunile ortodoxe ale Poloniei, 
şi anume în Ucraina, se desfășoară o activitate tipografică 
destul de intensă; în Rusia moscovită, cartea tipărită continuă 
să fie suspectată. 


1) M. KaparaenR. Onucanie CHaBAHO-PyCCKHXE KHAT. 

Caracterul tipăriturilor slavonești ale lui Coresi este 
identic cu cel al cărților tipărite la Slavi, în special la cei de 
Sud, din prima jumătate a secolului al XVI-lea. Pe lângă 
Evangheliar, care se tipărește la ei de mai multe ori, se publică 
în câteva rânduri Psaltirea (Veneția, 1519, etc.) 1), Octoihuri 
(de exemplu, acel din anul 1537) 2), Molitvelnice, 'Trioduri, 
Faptele Apostolilor. Sbornice (de ex. acel din 1538, tipărit 
la Deceani) 3), chiar prefețele şi epilogurile cărților tipărite de 
către Sârbi sunt asemănătoare cu cele din cărțile românești, 
fapt care confirmă legăturile lui C o r e s i cu şcoala tipografilor 
sârbi instruiți la Veneţia. 

Coresi tipăreşte trei Evangheliare slavonești (1562, 1579 
şi 1583). Cercetătorii noştri în domeniul istoriei literaturii au 
dovedic «ă între aceste trei cărți există o legătură strânsă. 
I. Bianu și N. Hodoş socotesc Evangheliarul din 1579 
« ca o edițiune nouă a celui din anul 1562, fiind tipărit tot de 
diaconul C o r e s i cu aceleaşi caractere și cu aceleaşi elemente 
decorative » €). 

La aceleași concluzii ajung şi istoricii literaturii noastre 
cari s'au ocupat de aceste cărți mai târziu. In ce priveşte 
proveniența textului, Evangheliarul slavonesc din anul 1562 
s'a dovedit că reproduce textul Evangheliarului lui M a- 
carie din anul 1512 sau o copie de pe acest Evangheliar, 
poate acel apărut la Belgrad în anul 1552. De observat că 
această concluzie poate fi greşită: Evangheliarul din anul 1562 
putea să aibă și un alt model. Textul Evangheliei slave la toate 
popoarele ortodoxe, mai cu seamă după invenția tiparului, 
repetă prototipurile vechi slavoneşti nu numai sub raportul 
formei limbii, ci uneori şi în ce priveşte punctuaţia. Schim- 
barea unui singur cuvânt la Ruşii vechi era considerată ca un 
sacrilegiu, ca o eresie. 

De exemplu, marea desbinare (« rascol ») în biserica rusă 
de sub patriarhul Nicon din sec. al XVII-lea, între alte 
motive de ordin formal a fost provocată și de faptul că în tipă- 


1) H. Kaparaenr. Op. cit. 

2) Ibidem, pp. 83—88. 

2) Ibidem, p. 89. 

*) I. Bianu şi N. Hodoş Bibliografia românească veche, I, p. 73. 

riturile şi manuscrisele vechi cuvântul lisus se scria cu un 
singur î (adică Isus). De altfel şi în tipăriturile noastre vechi, 
textul cărţilor noastre sfinte uneori de-a-lungul veacurilor 
rămâne aproape nemodificat. Copiştii şi tipografii țin seama 
de cuvintele profetului Isaia, pe care le citează Noul Testa- 
ment al mitropolitului Simeon Ștefan din anul 1648: «Să nu 
adaogați cătră cuvântul ce poruncesc eu voao, nece să luaţi 
ceva dintr'însul, ca să păziți poruncile Dumnezeului vostru, 
carele poruncesc eu voao » 1). 

In ceea ce priveşte legătura Evangheliarului slavonesc al 
lui Coresi cu cel al lui Macarie, mai concludente par 
asemănările elementelor decorative, semnalate de către I. 
Bianu și N. Hodoş?), precum și tăietura literei. De 
asemenea, Evangheliarul lui Coresi retipăreşte epilogul din 
cartea lui M a c a r i e dela 1512, înlocuind numai data şi locul 
apariției, precum şi numele proprii. Astfel, în Evangheliarul 
din anul 1562 numele lui Neagoe Basarab din Evangheliarul 
din anul 1512 este înlocuit prin cel al lui Hanăş Beagner, iar 
în cel din anul 1 579 în locul lor figurează însuşi diaconul 
Coresi şi Mănăilă, ceea ce ne îndreptățește să presu- 
punem că diaconul Coresi în cazul de față n'a fost numai 
un simplu tipograf, ci inițiatorul tipăririi. 

Octoihul slavonesc din anul 1574 şi 1575, care repetă 
elementele decorative şi în parte epilogul din Octoihul din 
anul 1557, probabil că reproduce textul acestei din urmă 
cărți. 

Aproape sigur că şi Sbornicul cu Minee al lui Coresi 
din 1569 şi cel din anul 1580 reproduc textul Sbornicului 
asemănător al lui Bojidar Vucovici din anul 1538, 
tipărit la mânăstirea sârbească Deceani 3), la care colaborează 
şi ierodiaconul M oisi, probabil acela care în calitate de 
ieromonah tipăreşte în anul 1545 Molitvelnicul slavonesc 
dela "Târgovişte. In Sbornicul dela Sas-Sebeș, în anul 1580 


se spune la sfârșit că el a fost tipărit după 4 izvodul lui 
Bojidar ». 


1) VE 
ȘI Op eT pei E E Studii şi cercetări, Bucureşti, 1926, p. 93. 


5) H. Kaparaez, Op. cit., p. 89. 

Psaltirea şi Triodul slavonesc, tipărite de către diaconul 
Coresi, își au şi ele prototipurile în aceleași tipărituri sla- 
voneșşti apărute sub îngrijirea tipografilor sârbi. 

Am remarcat mai sus, că majoritatea cărților slavonești, 
tipărite de către diaconul C o r e s i, apar la Târgovişte, unde 
domnitorii munteni apărători ai credinţei ortodoxe și ai tra- 
diției culturale slavonești, patronează această operă creşti- 
nească. Astfel, Triod- Penticostarul din anul 1557 vede lumina 
din inițiativa domnitorului Petrașcu cel Bun, terminându-se 
tipărirea sub Mircea Ciobanul. 

Majoritatea cărților din Muntenia apare (Sbornicul din 
1568, Octoihul din 1574, Psaltirea din 1577 şi Triodul din 
1578) din râvna și cu cheltuiala lui « Alexandru, Voievod a 
toată Ungrovlahia, fiul marelui şi prea bunului io Mircea 
Voievod », mitropolit al Munteniei fiind Eftimie. Diaconul 
Coresi, în timpul șederei lui la Brașov, nu pierde legăturile 
cu capitala Munteniei. 

Este interesant epilogul din Sbornicul dela Sas-Sebeş din 
anul 1580, în care se face aluzie la frământările prin care 
trecea biserica din Ardeal, amenințată de curentele protestante. 
Citim în epilog: «Eu sfințitul mitropolit chir Ghenadie al 
Ardealului, văzând în ultimul timp din partea limbilor de 
altă credință marea distrugere și încălcare a sfintelor biserici 
şi împuținarea sfintelor cărți ... am scris», etc. Este clar că 
mitropolitul Ardealului este îngrijorat de tentativa luteranis- 
mului şi a calvinismului de a-i converti pe Români la doctrina 
lor. Din epilogurile cărților slavonești tipărite sub îngrijirea 
lui Coresi, epiloguri asemănătoare, reiese rolul mare pe 
care el l-a jucat în. tipărirea acestora. Cărțile sunt tipărite, în 
comparație cu cele slave de atunci, frumos este drept, cu 
greşeli de tipar, dar cu elemente decorative suficiente. 

Diaconul Coresi a tipărit o singură carte slavo-română. 
Este psaltirea dela 1577, care « a fost considerată multă vreme 
ca prima tipăritură românească » 1). 

Cercetările făcute asupra acestei Psaltiri, de către prof. I. A. 
Candrea, au stabilit că textul românesc al acestei Psaltiri 
este identic cu textul Psaltirii românești a aceluiaşi Coresi 

1) I. Bianu şi N. Hodoş. Op. cit., p. 63. 4 


Li 

din -anul 1570 şi că el derivă dintr'un prototip mai vechiu 
din care se trage Psaltirea Scheiană şi cea Voroneţeană 1). Și 
în această Psaltire, ca şi în cea românească din anul 1570, se 
vede ideea care îl călăuzeşte pe Coresi la tipărirea cărților 
româneşti. In epilogul ei citim: 


« Cu mila lui Dumnezeu eu, diaconu Coresi, deacă văzui că mai toate 
limbile au cuvântul lu Dumnezeu în limba (lor), numai noi Rumânii 
n'avem, şi Hristos zise, Matei 109, cine citeşte să înțăleagă şi Pavel 
Apostol încă scrie la Corint, 155, că intru biserică mai vrătos cinci cuvinte 
cu înțelesul mieu se grăesc, ca şi alalți să învăţ, decât întunearec de cu- 
vinte neînțelese într'alte limbi, — dirept aceia frații miei, preoților, 
scrisuvam aceste Psaltiri cu otveat (răspuns, adică traducere), de-am 
scos din Psaltirea srăbească pre limba rumânească » 2)... 


Este evident că în această motivare a traducerii cărții se 
oglindește tendința protestantă de a da cărți religioase în limba 
poporului. Iar pe de altă parte, faptul că traducerea românească 
şi textul slav sunt redate, ca și în Psaltirea Voronețeană, 
verset cu verset. (Exemple: Mnozi văstaiut na mia: Moulți 
sculară spre mine. Mnozi glagoliut duşi moei: Mulţi grăesc 
sufletului mieu 3), iar nu în coloane paralele, ne arată că în 
această psaltire se urmăresc şi scopuri didactice, şi anume, — 
de a înlesni învățarea limbii slave Românilor şi invers, Psal- 
tirea fiind în vechime cea dintâi carte de lectură. 

Prima carte în limba românească, tipărită de către diaconul 
Coresi, este « Intrebarea creștinească » din anul 1559, un 
catehism, reprezentând probabil, o retipărire a ediției tipărite 
de Filip Maler (Philippus Pictor) la Sibiu în anul 1544»4). 
Mărturii contemporane arată că această carte a fost destinată 
Românilor convertiți la reformă «pentru citire și învățare » 
şi că tipărirea ei a fost hotărîtă de către Iohannes Benkner, 
primarul şi senatorul Braşovului. Unii cercetători ar înclina 
să creadă că acest catehism, având asemănări mari cu cate- 
hismul mic al lui Luther din 1529, ar fi fost tradus din limba 


3) L A. Candrea. Psaltirea scheiană comparată cu celelalte psaltiri din secolul 
al XVI-lea şi al XVII-lea. Bucureşti, 1916, vol. I, pp. LXIX—LXXXI. 

2) B. P. Hasdeu. Psaltirea din 1577. Ed. Acad. Române. Bucureşti, 1885. 

3) Ibidem, p. s, 


4) I. Bianu. Intrebare creștinească. Bucureşti, 1925. Prefaţa. 

germană 1). Al, R o s e t t i susține că « Intrebarea creştinească » 
derivă din catehismul lui Luther, nu direct, ci prin texte 
intermediare 2). 

In sprijinul acestor păreri vine şi N. Drăganu, care, la 
început bazându-se pe unele fenomene linguistice pe care le 
socoate sasisme din limba « Intrebării », înclină spre un original 
german, pe care însă nu l-a putut identifica. 

A. Procopovici crede că «Intrebarea» derivă dintr'un 
original «slav cu modificări husite ». Nici părerea, cum că 
această operă ar putea fi o traducere din limba ungurească 
a unui catehism sumar, alcătuit după catehismul lui Luther 
şi Melanchton, şi modificat în spiritul ortodox de către C o- 
resi, nare dovezi suficiente 5). De asemenea, pare puţin 
verosimilă şi teoria după care catehismul ar fi «o compilaţie 
alcătuită în limba română de un localnic, pe baza unor izvoare 
care n'au fost încă toate identificate »4). Incă B. P. Hasdeu 
constată că originalul catehismului, pe care el l-a cunoscut 
în copia din codicele Sturdzan, a venit dela Slavi şi că acel 
original ortodox nu se deosebeşte mult de catehismul mic al 
lui Luther 5). Sasismele, semnalate de către Drăganu, precum 
şi construcția nenaturală a frazei provin dela textul slav. 
Asemănările pe care le-a identificat D. Mazilu dintre 
«Intrebare » şi Evangheliar vorbesc despre acelaşi izvor 
slavonesc al catehismului nostru. In textul «Intrebării» se 
găsesc cuvinte luate de-a-dreptul din limba slavă. Exemplu: 
« şi se mergem la vraci», «pren cele vă mă îspăși», «să ne 
îspăşim », «şi tavise a treia zi». 

lar mărturia lui Coresi cu privire la Evanghelie, care 
afirmă că « neşce creșcini buni socotiră și scoaseră cartea den 
limba srăbească pre limba rumânească », este o indicație indi- 
rectă că și «Întrebarea » a fost tradusă din aceeaşi limbă. 
In anul 1527 tipografii sârbi scot la Veneţia un catehism, 


1) I. Sbiera. Mișcări culturale și literare la Românii din stânga Dunării. Cer- 
năuţi 1807, p. 101; N. Iorga Istoria literaturii române, p. 175. 

2) Al. Rosetti. Les Catechismes roumains de XVl-e siècle. Romania, vol. 
XLVIII, 1922, pp. 329, 330. 

3) N. Cartojan. Curs de Tst. lit. rom. vechi (litografiat) .Bucureşti, 1938—1939, 
Pp. 294—295. 

4) D. Rè Mazilu. Op. cit., p. 40- 

5) B. P. Hasdeu. Cuvente den bătrâni, vol. Il, p. 95. 

primul catehism slavonesc tipărit 1), de pe care, probabil, a 
fost tradusă « Intrebarea creştinească », modificată poate de 
către traducători. Catehismul conţine o prefață, Decalogul, 
Simbolul credinţei, Tatăl nostru şi unele întrebări și răspunsuri 
în legătură cu Sfintele Taine ale bisericii. 

A doua tipăritură românească a diaconului Coresi este 
Evangheliarul din anul 1561. Din epilogul cărții aflăm că ea 
s'a tipărit « în zilele märiei lu lanăş Crai » cu scopul de a face 
cunoscut şi Românilor Sf. Scriptură. Mai departe citim: 
«Eu jupânul Hanăş Beagner de în Brașov am avut jelanie 
pentru sfintele cărți creșcinești tetroevanghelia și am scris 
aceaste sfente cărți de învățătură să fie popilor rumâneşti să 
înţeleagă să înveațe Rumânii cine-s creștini ». După invocarea 
textului din epistola Sf. Apostol Pavel către Corinteni, în 
care se spune că (în sfânta besearecă mai bine e a grăi cinci 
cuvinte cu înțeles decât zece mie de cuvinte neînțelease în 
limbâ striină », se arată că Evangheliarul a fost «scris» de 
către diaconul C o r e s i « Ot Târgovişte » şi de către « Tudor 
diac ». 

Cu privire la vechimea textului Evangheliarului, părerile 
sunt împărțite. N. I orga, şi după el şi alți istorici ai literaturii, 
presupune că textul Evangheliei din anul 1561-62 este o veche 
traducere husită, care a circulat în manuscris şi care a fost 
reprodusă de către Coresi?) SextilPuşcariu, con- 
statând că textul Evangheliei lui C o r e s i cuprinde « cele mai 
multe din trăsăturile caracteristice ale traducerilor busite », și 
că limba lor a fost « curățită de multe provincialisme », susține 
aceeaşi părere 3). Dacă am da crezare însă afirmației din pro- 
logul « Intrebării creștine », care afirmă că pe timpul păstoriei 
episcopului Sava în Ardeal s'a tradus de către « neşce creștini 
buni » o Evanghelie din limba-sârbă, ar reieşi că textul Evan- 
gheliei a fost tradus între anii 1557, când își începe păstoritul 
Sava şi anul 1559, când apare «Intrebarea creştinească ». 
Această afirmaţie însă nu ar fi în contrazicere cu părerile 
exprimate de către N. Iorga, Sextil Puşcariu şi alții, 


1) H. Kaparaenm. Op. cit., p. 88. 
1) N. Iorga. Istoria literaturii religioase. p- 23- i 
3) S. Puşcariu. Istoria literaturii române. Epoca veche. Ed. II, p 71. 

căci putea să se facă o traducere nouă a Evangheliei, traducă- 
torii necůnoscând textul vechiu. Petre Han eş dovedește 
că textul Evangheliarului românesc al lui Coresi este în 
legătură strânsă cu Evangheliarul slavonesc din anul 1562, 
care după cum am văzut, la rândul său reproduce textul 
Evangheliei lui Macarie din anul 1512 sau al unui text 
intermediar !). 

Dacă s'ar admite că Evangheliarul lui Coresi ar fi fost 
tradus după cel din 1512, atunci cade ipoteza că această carte 
s'ar fi tradus de către husiți. In orice caz, traducerea este 
anterioară epocei lui Coresi. Cartea putea să fie tradusă 
de pe un original paleoslav în manuscris. După cum ob- 
servă Petre Haneș, traducerea conține multe greșeli 
care se datoresc parte originalului slavon și parte faptului 
că traducătorul nu cunoştea tocmai bine limba românească 
şi poate nici pe cea slavă. Intre altele, traducătorul păstrează 
titlurile Evangheliilor în slavoneşte. Ex.: «v nedealea pread 
rojdestvom hristovem » (« In dumineca înainte de naşterea lui 
Hristos »). Totuş importanța acestei traduceri este incalculabil 
de mare. Textul Evangheliarului lui Coresi, cartea princi- 
pală a creştinismului, stă la baza Evangheliilor noastre de mai 
târziu, dela Noul 'Testament dela 1648 până la Biblia din anul 
1688. Acest text stilizat pe alocurea, îndreptat în locurile 
puţin clare, intră şi în compoziţia Evangheliilor noastre 
învățătoare, inclusiv acea a lui Coresi din anul 1ș8r. 


Dăm un exemplu: 
Cazania lui Coresi 
Evangheliarul din 1561 din anul 158I 


In vremea aceea văzu mult In vremea aceia văzu lisus mult 


nărod şi se milostivi di înșii şi 
vindecă nevoile lor. După aceia fu 
apropieră-se către el ucenicii lui 
grăiră. Pustii iaste locul și ceasul 
amu trece ... (Arh. Gherasim 
Timuș Piteșşteanu. Evan- 
gheliarul lui Coresi. Bucureşti, 1889, 


p2432)5 


nărod și se milostivi dînșii și vin- 
decă nevoile lor. După aceia fu 
apropiară-se către el ucenicii lui 
grăiră: « Pustii iaste locul și ceasul 
acmu treace... (S. Pușcariu 
şi A. Procopovici, Diaconul 
Coresi, Carte de învățătură 1581, 
vol. I, Bucureşti, 1914, p. 256). 


1) P. V. Haneş. Studii si cercetări, p. 99. 


172 ŞTEFAN CIOBANU 


In anul 1563 (data este stabilită cu aproximație de către 
I. Bianu şi N. Hodoş!), diaconul Coresi tipărește 
Apostolul (Praxiu, Faptele Apostolilor). După părerea cerce- 
tătorilor şi acest text este în legătură cu vechile traduceri 
româneşti făcute în secolul al XV-lea și derivă din originalul 
de pe care s'au copiat Faptele Apostolilor din Codicele Voro- 
nețean. In legătură cu Apostolul se găsește și « Pravila sfin- 
ților Apostoli », din care s'a păstrat un fragment şi care a văzut 
lumina tiparului la Brașov între anii 1570—1580 2). 

In seria cărților româneşti tipărite la Brașov apare la anul 
1564 şi «Tâlcul Evangheliilor» însoțit de un « Molitvelnic», 
tipărituri care în ce priveşte conţinutul ies din cadrul tipă- 
riturilor obişnuite ale lui Coresi. In general, opera lui 
Coresi se desfăşoară în spiritul dogmelor ortodoxismului; 
cărțile lui înafară de ideea necesității introducerii limbii 
române în biserică nu constitue niciun fel de atentat la cre- 
dința ortodoxă, la dogmele ei. «Tâlcul Evangheliilor» este o 
cazanie, compusă din predici, în care se răstălmăceşte sensul 
Evanghelulor citite în biserică în zilele de Duminecă. Expli- 
cația Evangheliilor este făcută în spiritul bisericii protestante, 
conținând atacuri contra neregulelor din biserică, la adresa 
ierarhiei bisericești, în legătură cu cinstirea sfinților, etc. 
Propaganda religioasă, pe care o desfășoară luteranii din 
Braşov printre Români, îi stimulează şi pe Unguri de a între- 
prinde o acțiune pentru a-i atrage pe Români la ideile 
calviniste, la care ei puţin înainte aderaseră. 

Istoricul tipăririi cărții, după cum ni-l povesteşte Coresi 
în epilog, este următorul: diaconul Coresi a «văzut jelania 
a mulți preuţi de tâlcul evangheliilor, cum se poată și ei 
propovedui şi a spune oamenilor învățătură după cetitul 
Evangheliilor ». El a «aflat această tâlcuire a evangheliilor », 
care «tare-(i) plăcură » şi a «scris-o cu tiparul». lar « Chel- 
ciug »-ul şi banii pre acest lucru înduratu-se-au a da jupânul 
Foro Miclăuş» (Miklos). După cum a stabilit N. Iorga, 
Nicolae Foro se trage dintr'o familie ungurească de mici 
nemeși, care a jucat un rol oarecare în vieața politică şi cultu- 


1) I. Bianu şi N. Hodoș. Op. cit, p. 52: 
2) I. Bianu. Pravila sfinților Apostoli. Bucureşti, 1925. 

rală a Ardealului 1). De sigur, Miklos Foro ajută tipărirea 
cazaniei «găsite» de către Coresi în scopuri de propagandă, 
pentru a-i aduce și pe Români la «legea nouă» calvinistă. 

Cartea are un caracter pronunțat de polemică, de răzvrătire 
în contra credinței vechi, și conține multe elemente din vieața 
religioasă contemporană. Astfel, în spiritul bisericii protestante 
se preconizează ideea primatului Sf. Scripturi în biserică:, 
« Lăsat-au nouă Sf. Scriptură: «tetraevanghelie », «Praxiul », 
« Psaltirea lui David Proroc»... «din acealea să întrebăm, că 
noao nu vine leagea nece din Ierusalim, nici dela Roma, nici 
den țara Grecească, nece Nemţească, nece Rumânească; nu e 
dela Leşească, nici dela Moschicească, ci e lăsată şi tocmită 
dela Isus Hristos ». 

Sensul Sf. Scripturi însă trebueşte înțeles de către popor. 
« Ce folos e lor », citim în altă parte, « deacă popa grăieşte în 
limba străină ali sârbește, de nu înțăleg, sau pre 
altă limbă ce nu vor înțăleage ascultătorii ? . . Popa să fie 
ştiutoriu cărților: așa va putea învăța pe mişelamea , aa) 

Ierarhia bisericească nu este la înălțimea chemării ei: « Pa- 
triarhul şi vlădicii, egumenii, călugării, popii nu spun cuvântul 
lui Dumnezeu derept măriia ceştei lumi, ce mai tare ţin 
tocmealele oamenilor decât a lui Hristos; ce noi propoveduim 
că în toată vreamea ei au fost aleaneş şi vrăjmași dereptății, 
ca şi în zilele prorocilor şi când îmbla Isus Hristos pre ceastă 
lume s: 

Cazania se ridică în contra cinstirii Sfinților şi a Maicii 
Domnului: « Aceia nu cred carei se roagă sfinților morți: la 
Sfântu Pătru şi lu sfântu Pavel sau sfântului Nicolae sau 
Sfintei Mariei, că numai unul Isus Hristos iaste umblătorul 
derept noi și rugătorul: nimea alt, nici în cer, nici pre *-pământ. 
Că sfinți(1) morți nu aud rugăciunea noastră. Greşesc şi aceia 
« care-i zic, că sfânta Maria iaste cale spre mântuire », precum 
ŞI aceia, care cred în pravilele Sf. Apostoli. 

Oamenii nu- și pot răscumpăra păcatele lor prin fapte, prin 
călugărie ŞI posturi, căci «toate acestea(le) au tocmit sau au 
scornit oamenii ». Vlădicii, mitropoliţii, episcopii şi popii se 


1) N. Iorga. Istoria literaturii religioase a Românilor, pp. 74—75- 

amestecă în treburile lumești; ei «sânt şi domni şi sfetnici 
pentru care motiv ei «tac și nu mărturisesc pre Hristos, ce 
găsesc după voia oamenilor, să fie în cinste înnaintea oame- 
nilor». 

De un interes deosebit sunt locurile unde se constată unele 
obiceiuri ale poporului. Astfel, Cazania se ridică în contra 
„obiceiurilor de a-i aminti pe morți în anumite zile: «Iaste 
minciuni carei au învățat să păzească omul mortul sau după 
noae zile şi la doaozeci de zile și la patruzeci şi la anul». 
Cartea se ridică în contra descântecelor şi fermecelor: « Noi, 
nebunii, deacă ne boinăvim, meargem la nescare mueri carele 
pre noi descântă, deacă una nu poate folosi, noi ispitim și la 
zeace sau la douazeci, că nu gândim, cu iale nemica nu putem 
folosi, cu fermecătura sau cu altă drăcie... că toată descân- 
tarea nu e altă bunătate nemecă, ce numai drăcie. Sânt nește 
erbi bune şi lea(curi)e: acelea s bune şi lăsate... de Dum- 
nezem m 

N. Iorga, din opera căruia extragem aceste rânduri 1), 
mai citează câteva pasaje asemănătoare. Prin conţinutul lor 
aproape revoluţionar, prin stilul lor plin de vieață și de energie, 
această operă ocupă un loc unic în literatura noastră din 
secolul al XVI-lea. Cercetătorii cari s'au ocupat de Tâlcul 
Evangheliei și de Molitvelnicul din anul 1564 au ajuns la 
concluzia că ele au fost traduse din limba ungurească. Se 
bănuește că traducerea ar fi fost făcută chiar de către Foro 
Miklos. Dovezi însă mai plauzibile cu privire la traducerea 
din limba ungară a Cazaniei, până la nouă cercetări, nu sunt; 
singura dovadă este conţinutul Cazaniei, antiortodox. Limba 
este împestrițată de slavonisme şi de cuvinte românești arhaice, 
ceea ce ar fi o dovadă că traducătorul era un om bine iniţiat 
în limba cărților de atunci. De notat că textul Evangheliilor 
propriu zise este reprodus după Evangheliarul lui Coresi 
dela 1561 ? 

Cât priveşte « Molitvelnicul » sa stabilit că el a fost tradus 
în românește dintr'o carte ungurească, numită «Agenda», 


1) N. Forga, 2, cit., pp- 77—80. 
:) I. Bianug N Hodoş. Op. cit., P- 51- 

tipărită la Cluj de către Heltai Haspar în anul 
1559 1). 

Trecând peste Psaltirea românească dela 1570, care după 
cum am notat mai sus, este identică cu textul românesc al 
psaltirii slavo-române din anul 1577, cu mici deosebiri în ce 
priveşte ortografia, fonetismul și morfologia, atenţia noastră 
se oprește asupra Liturghierului din anul 1570. Este prima 
carte de ritual bisericesc în limba română şi conține liturghia 
Sf. loan Gură de aur, acea care se oficiază de obiceiu în 
biserica ortodoxă aproape în toate Duminecile şi sărbătorile 
anului. S'a constatat că Liturghierul a fost tradus din slavo- 
nește, ceea ce se vede din factura limbii. Această carte, după 
cum se ştie, a fost tipărită la Târgovişte de către călugărul 
sârb Macarie în anul 1508 și retipărită la Veneţia de către 
Bojidar Vucovici în anul 15272). 

Din faptul că între sfinţii cari se pomenesc la proscomidie 
sunt trecuți sf. Sava și Simeon «al Srăbilor » și din confrun- 
tarea textului slavon cu cel al lui Coresi, cercetătorul 
Liturghierului 3) deduce că Liturghierul din anul 1570 este 
o traducere făcută după exemplarul slavonesc al lui Maca- 
rie, sau, adăugăm noi, după copia lui, apărută la Veneţia 
în anul 1527. 

Ciclul tipăriturilor româneşti, al diaconului Coresi se 
încheie cu așa zisa Cazanie, a doua a lui, sau «Evanghelia cu 
învățătură », tipărită la Brașov în anul 158r. Dacă Tâlcul 
Evangheliei lui Coresi din anul 1564, prin conţinutul său 
nu putea să aibă cine știe ce răsunet în biserica noastră, 
monumentala Evanghelie cu învățătură, alcătuită după izvoa- 
rele bisericii răsăritene, a avut cea mai largă răspândire. 
Editorul cărții, sasul din Braşov Lucas Hirscher, în anul 1582 
anunță că această operă a găsit o primire foarte bună în 
Moldova şi Țara Românească. După cum reiese din cuvântul 
introductiv, cartea se tipăreşte sub păstoria arhiepiscopului 
Ghenadie, cărmuitorul legii creștineşti din Ardeal, iar în Țara 


1) L. Pre deseu Op. oip 34 

3) Op. cit., p. 69. z 4 

3) N. Sulică. O nouă publicaţie românească din secolul al XVI-lea: Liturghierul 
diaconului Coresi, Tg. Mureş, 1927. 

Românească domnea pe atunci Mihnea Voivod, mitropolit al 
țării fiind Serafim. In «predoslovie » se dau amănunte cu 
privire la împrejurările în care a apărut cartea: 


« Dirept aceia eu, jupânul Hrăjilă Lucaci, judeţul de în cetatea Braşo- 
vului și a tot ţinutul Brăsei, foarte cu inimă fierbinte şi cu jale aprinsă 
de mult jeluia la această luminată carte. Derept aceia în multe părți 
am întrebat şam căutat până am aflat în Țara Rumânească, la arhi- 
mitropolitul Serafim, în cetate în "Târgovişte ... şi cu multă rugăciune 
cerşutuam dela Sfinţia lui, și mi-o au trimis... și foarte mă sfătuii cu 
luminatul Mitropolitul, marele Ghenadie . . . şi cu mult cliros de preuți 
ce le trebuia această carte, încă și cu toți sfeatnicii miei. Și cu voia tuturor 
acestora, şi cu voia mitropolitului marelui Serafim, noi o deadem lu 
Coresi, diaconul, ce era meşter învăţat într'acest lucru, de o scoase 
din cartea sârbească pre limba rumânească, împreună și cu preuţii 
dela beseareca Șcheailor, de lângă cetatea Braşovului, anume Pop Iane 
și Popa Mihai». 


Hirscher adaugă că el n'a cruțat din averea sa pentru a 
vedea cartea tipărită, «spre învățătura legiei oamenilor creș- 
tini»... şi ca să fie « mai lesne şi mai uşor a ceti şi a înțeleage 
pentru oamenii ceia proştii » }). 

Așa dar, Evanghelia cu învățătură a fost tradusă din limba 
sârbească, adică slavă, ca traducător este indicat diaconul 
Coresi şi preoţii lane şi Mihai. Se crede că diaconul 
Coresi şi de data aceasta a avut rolul de tipograf și poate 
de îndrumător în ce priveşte traducerea cărții. Preoţii Iane 
şi Mihai, fruntași ai clerului ardelean, cari au jucat şi un rol 
oarecare în vieața culturală a Românilor din această provincie, 
probabil au fost traducătorii cărții °). 

Titlul cărții « Evanghelie cu învățătură » este traducerea 
cuvintelor slavoneşti « Ucitelnoie evanghelie » sau « Evanghelie 
s pouceniami » şi conţine în totul 67 de predici cu textul 
Evangheliei respective. La sfârşitul cărții se reproduce « Tată] 
nostru », «Crezul» şi « Decalogul ». Originea acestui gen 
literar se găseşte în primele veacuri ale creștinismului în 
orientul grecesc, unde era încă vie tradiția retorică a vechii 
Flade. loan Hrisosto m, celebrul scriitor bisericesc din 


') S. Puşcariu şi A. Procop o vici. Diaconul Coresi. Cartea cu învățătură 
Bucureşti, 1914, PP- 1—6. 
2) Sterie Stinghe. Istoria bisericii Scheilor, Braşov, 1899. 

secolul al IV-lea, a lăsat un număr mare de asemenea învă- 
tături, numite €ówtàta ». In epoca bizantină omiliile găsesc 
un număr mare de admiratori cari cultivă această formă a 
elocinței bisericești. Dela Greci, acest gen se răspândește la 
Slavi, unde colecțiile de predici capătă denumirea de « Zlatau- 
ste » « Ismaragde », « Evanghelii învățătoare » şi « Evanghelii 
cu tâlc» (« Tolcovoe Evanghelie »). 

Cărţile cu explicațiile Evangheliei se întrebuințează în bi- 
serică, cuvântările respective rostindu-se de către preot după 
citirea Evangheliei. Ele servesc şi ca material de lectură pentru 
ştiutorii de carte. Importanța Evangheliilor învățătoare pentru 
vieața spirituală a creştinilor a fost enormă. In Țările Româ- 
nești Evanghelia învățătoare pătrunde la început în forma 
slavă. Unele din omiliile atribuite lui Hrisostom se 
găsesc în manuscrisele noastre din sec. al XVI-lea (« Codex 
sturdzanus », « Codicele "Teodorescu »). 

S'a emis ipoteza că «Evanghelia cu învățături» a lui 
Coresi putea fi chiar opera patriarhului Constantinopolului 
Calist (sec. al XIV-lea), care a fost tradusă în limba slavă 
prin secolul al XV-lea și care era foarte răspândită la popoarele 
slave ortodoxe. O lucrare a prof. Vasile Grecu, apă- 
rută recent, aruncă o nouă lumină asupra acestei chestiuni +). 
D-l Prof. Grecu a identificat izvorul principal al cărții lui 
Coresi şi a stabilit că această operă își are originea într'o 
colecție de omilii a lui loan Caleca, scriitor bisericesc 
din secolul al XIV-lea, care între anii 1334—1347 ocupă 
scaunul patriarhal din Constantinopole °). 

Intru cât «omiliile erau în largă măsură un bun comun 
pentru predicatorii cari aveau nevoie de ele», aceste scrieri 
se prelucrau mereu și se adaptau la gustul vremii 3). Posibil 
că în colecția de omilii atribuită lui loan Caleca se găseau 
şi predici mai vechi. Din 67 de predici din cartea lui Coresi, 
— 52 sunt traduceri din colecția lui loan Caleca. 


1) Vasile Grecu. Izvorul principal bizantin pentru cartea cu învățătură a 
diaconului Coresi din anul 1581. Ed. Acad. Rom., Bucureşti, 1939- 

2) Ibidem, p. 21. 

3) Ibidem. : 


12 A. R. — Studii şi Cercetări. LXXV. 


178 ŞTEFAN CIOBANU 


Traducerea însă s'a făcut nu de pe originalul grecesc, ci 
de pe un text intermediar slav. Aceasta o mărturiseşte « pre- 
doslovia » cărții, limba traducerii, precum şi titlurile predicilor 
care au fost redate în limba slavă. 

Autorul predicilor a fost bine inițiat în ştiinţele teologice 
şi în filosofia lui P la t o n. « De multe ori stilul lui e puternic 
şi hotărît prin preciziune; scurt la vorbă și impresionant; 
vioiu şi cu căldură » 1). 

Trecută prin filiera slavă, opera lui loan Caleca în 
transpunerea românească îşi pierde din calitățile ei. Totuși, 
cu toate scăderile ei, Evanghelia cu învățătură a lui Coresi 
este unul din monumentele importante în desvoltarea limbii 
românești. Abundenţa slavonismelor, traducerea neclară şi 
confuză pe alocurea, greșelile de tipar atât de frecvente în 
toate tipăriturile lui Co:esi, nu micşorează importanța 
acestei cărți. Ea găseşte, după cum am văzut, o foarte bună 
primire la cărturarii Români din vechime. 

Am arătat mai sus, că textul Evangheliei în cartea cu 
învățătură a lui Coresi nu este o traducere nouă, ci este o 
reproducere din Evangheliarul din anul 1561 al lui Coresi: 
se traduc numai.comentariile la textul Evangheliei. 

Dăm un fragment din această traducere: 

«Să fim și noi, fraților, sufletește, şi adeveriți în toate. Și 
să ne închinăm şi să creadem cu tot sufletul şi tot cugetul şi 
cu toată tăria noastră. Și cu duh adeverit să slăvim şi să ne 
închinăm Domnului. Și să grăim cu adevăr cineș cătră vecinul 
său. Și să nu mințim înaintea lui Dumnezeu, şi oamenilor, 
unele să grăim, iară altele să avăm întru inimile noastre, să 
nu perim, că piarde Dumnezeu toți carei grăesc minciuni...» 2). 

Cu toate că în cei 27 de ani de activitate cărturărească a 
diaconului C o r e si, rolul lui se reduce la tipărirea de cărți, 
poate la pregătirea de texte pentru tipar, la corectarea lor, 
la înlăturarea de arhaisme şi provincialisme, însemnătatea lui 
este de o importanță covârșitoare. El era îndrumătorul şi 
animatorul tipăririi cărților. Cartea scrisă în vechime era un 


1) Ibidem, p. 25. "l E 
2) S. Puşcariu şi Al. Procopovici. Op. cit., pp. 163, 164. 

obiect de lux, de mare preț. Răspândirea cărții era aproape 
imposibilă. Cartea ieșită de sub tipar în sute, poate mii de 
exemplare, capătă o putere circulatorie, pe care nu putea s'o 
aibă cartea-manuscris. Prin negustorii braşoveni, cartea pă- 
trunde în Moldova şi Muntenia, unde ea nu putea să nu 
sdruncine încrederea în textele slave. Conştiinţa că şi în 
limba română se poate citi cuvântul lui Dumnezeu, pregăteşte 
terenul pentru cultura națională. Prin aceste cărți se dă cea 
mai mare lovitură culturii slave la Români. Aceste cărți, 
împrăştiate în toate colțurile locuite de Români, au trezit un 
interes viu pentru limba românească: se fac numeroase tra- 
duceri în românește, se pregăteşte terenul pentru epoca stră- 
lucită a lui Vasile Lupu și Matei Basarab, epoca de înflo- 
rire a cronicilor noastre neîntrecute. Cărţile lui Coresi 
fixează anumite forme gramaticale ale limbii româneşti, 
înțelese de toți Românii, 

Unii din istoricii literaturii noastre vechi atribue lui C o- 
resi și Evangheliarul slavo-român din anul 1580, din care 
un fragment se găsește în Biblioteca publică din Petersburg. 
Acei însă cari au studiat particularităţile fonetice ale traducerii 
(N. Drăganu) şi grafica tipăriturii, înclină a crede că 
această tipăritură nu are nimic comun cu opera lui Coresi. 
Posibil că această carte să fi fost scoasă la iveală de un alt 
tipograf al timpului, de către diacul Lorinţ. De numele acestui 
tipograf din Ardeal sunt legate câteva tipărituri slavonești, şi 
anume, un Octoih tipărit la Brașov în an 1567, un Evanghe- 
liar scos la lumina tiparului pela anul 1570, și un alt Evanghe- 
liar apărut la Bălgrad (Alba-Iulia) în anul 1579. Lorenţ 
obține dela voivodul Ardealului privilegiul de a nu se 
retipări cartea timp de 30 de ani 1). Inafară de aceasta, L o- 
rinţ putea să fie autorul tipăririi altor cărți, care se atri- 
buiau lui Coresi; e vorba de o Psaltire slavonă de pe la 
1574, un Octoih slavonesc tipărit la 1578 şi poate şi altele, 
care nu s'au păstrat. 


1) I. Bianu şi N. Hodoș. Op. cit., p. 75. 

PALIA DELA ORĂȘTIE (1582). 


Un loc cu totul aparte în literatura noastră veche ocupă 
Palia dela Orăştie. In evoluția scrisului românesc din secolul 
al XVI-lea această operă se distinge prin frumuseţea limbii, 
care în această scriere capătă o mlădiere şi o vigoare expresivă 
ce nu se găsește în traducerile anterioare ei. Un veac şi mai 
bine de frământări şi de căutări de forme pentru limba 
noastră a avut drept rezultat crearea unei ambiante grama- 
ticale şi lexicale, capabile de a transpune în româneşte în 
mod clar textele sfintei Scripturi. 

Cuvântul « Palia » dela «Ilahaă» (veche) în limba cărtură- 
rească din vechime însemna « Vechiul Testament ». In țările 
ortodoxe slave circulau două feluri de palii, şi anume « Palia 
comentată » («'Tolcovaia Palia ») şi Palia istorică. Și una şi alta, 
după părerea mai multor istorici ruși, își au originea în lite- 
ratura bizantină. 

Prima carte, al cărei original încă nu s'a găsit în literatura 
bizantină, a dat naştere la discuții, în literatura științifică rusă 
(unii cred că Palia comentată ar fi fost alcătuită la Slavii de 
sud, iar alţii la Ruşi prin sec. XII—XIII). Ea conţine un fel 
de crestomaţie cu locuri alese din primele cărți ale Vechiului 
Testament cu unele apocrife (de ex., judecățile lui Solomon, 
despre Satanail), etc., şi cu explicația simbolicii acestor locuri, 
în care alcătuitorul vede tabloul vieții pământești a lui Hristos. 

A doua carte, — este o traducere a cărții bizantine « loropla 
modă), un fel de prescurtare a Vechiului Testament cu 
mai multe abateri dela textul biblic, la care se adaugă nume- 
roase legende și apocrife. Această carte serveşte ca bază pentru 
cronicele bizantine, care-şi încep expunerea cu istoria poporului 
evreesc. Ea trece la Slavi, de unde s'a făcut cunoscută şi 
poporului românesc. Un fragment din această Palie a fost 
găsit de către Gaster în Biblioteca Academiei Române, 
din care fragment a şi publicat o parte în vol. I al Crestomației 
sale 1). 

Palia dela Orăştie mare nimic comun cu aceste două Palii, 
ea este pur și simplu o traducere, mai mult sau mai puțin 


1) După m-sul Acad. Rom., Nr. 469. 

fidelă, a primelor două cărți canonice din Vechiul Testament, 
şi anume: « Facerea » (« Geneza », în slavonește: « bâtie ») şi 
« Ieşirea » (« Exodul », în slavoneşte: « Ishod »). Tendința tu- 
turor popoarelor creştine, după ce și-au dobândit dreptul de a 
introduce limba națională în biserică, era de a avea în limba 
națională întreaga scriptură şi în primul rând cartea fundamen- 
tală a creștinismului « Biblia » Un început de traducere a 
acestei cărți în româneşte îl constitue Faptele Apostolilor şi 
Evanghelia din Noul Testament și versiunile Psaltirii pe care 
le-am examinat în altă parte, cărți de care biserica avea nevoie 
în primul rând. i 

Până la apariția « Paliei » dela Orăștie, urme de traduceri în 
românește din cărțile Vechiului Testament, înafară poate de 
« Leviticul » (cartea a treia din Biblie), din care s'a păstrat 
la Belgrad un fragment scris pe pergament şi publicat de 
către B. P. Hasdeu), nu se găsesc. Se, crede că textul 
descoperit de Hasdeu ar fi o traducere independentă de 
« Palia » dela Orăştie. 

Traducerea şi tipărirea acestei cărți se datoreşte propagandei 
calvine pe care o desfăşoară Ungurii din Ardeal şi care a 
sprijinit în parte şi activitatea lui Coresi-tatăl. Am menționat 
în altă parte, că autoritățile ungurești, care dețineau puterea 
în Ardeal, dela o seamă de vreme fac o propagandă vie printre 
Românii ardeleni, cu scopul de a-i converti la credința calvină. 
Prin episcopii atrași la calvinism, cum a fost «episcopul şi 
superintendentul bisericii româneşti» Gheorghe din Sân- 
giordz, autoritățile maghiare încearcă să introducă limba 
românească în biserică. -Un sobor al preoților ardeleni orto- 
docși, ținut în anul 1567, scoate sub presiunea stăpânirii 
hotărîrea de a se izgoni limba slavonă din slujba religioasă °). 
Al doilea episcop calvin Pavel 'Tordaș, într'o scrisoare reco- 
mandă preoților români să cumpere o « Psaltire » şi un « Li- 
turghier » în românește, probabil acele tipărite de către dia- 
conul Coresi în anul 1570. 

După moartea lui Pavel Tordaş, în anul 1577 un sinod al 
preoților alege ca episcop calvino-român pe Mihail 'Tordaş, 


1) B. P. Hasdeu. Cuvente den bătrâni, vol. I, pp. 5—17. 
23) N. Iorga. Ist. bis. rom. I. Vălenii de Munte, 1908, 175, 176. 

posibil o rudă a lui Pavel. Alături de aceşti episcopi româno- 
calvini, în Ardeal există și episcopi ortodocşi +). 

Mihail Tordaş continuă opera de răspândire a calvinismului 
desfășurată de către predecesorii săi şi de naționalizare a bi- 
sericii. El este iniţiatorul tipăririi Paliei dela 1582. Imprejură- 
rile în care apare această carte le aflăm din precuvântarea ei. 
Ea se tipăreşte «cu ştirea măriei lui Batăr Jigmon Voivod 
al Ardealului şi a Țării Ungureşti, şi cu ştirea şi cu voia a toți 
domnilor mari şi sfetnici ai Ardealului ». După ce se arată, 
că au fost « întoarse şi scoase » cinci cărți ale lui Moise, se 
dă un izvod incomplet al cărților din Vechiul Testament (37 
de cărți), subliniindu-se că din aceste cărți «nu-s multe, 
care n'au ieșit în limba rumânească ». 'Se vorbeşte despre 
conținutul celor cinci cărți ale lui M o i s i şi despre importanța 
Vechiului Testament pentru credincioşi. Prefaţa se termină 
cu următoarele precizări: 


«Cu mila lui Dumnezeu și cu ajutorul fiului şi cu săvârșitul Duhului 
sfânt eu Tordaş Mihaiu ales Piscupul Rumânilor, în Ardeal: și cu 
Herce Șcefan, propoveduitorul Evangheliei lu Hristos în orașul Căvâran 
Sebeșului, Zacan Efrem dascălul de dăscălie a Sebeșului şi cu Peşcișel 
Moisi, propoveduitorul Evangheliei în oraşul Logojului, și cu Achirie 
protopopul Varmigiei Henedorei ţinum întruna pentru Jelanie scrip- 
tureei sfinte că văzum cum toate limbile au și înfluresc întru cuvântele 
slăvite a lui Dumnezeu, numai noi Românii nu avem. Pentru aceia cu 
mare muncă scoasem den limbă jidovească, și grecească, și sârbească 
pre limbă românească 5 cărţi ale lui Moisi prorocul şi patru cărți ce se 
chemă țarstva, și alți proroci câţiva şi le dăruim voo fraților Rumâni .. . » 


Autorii traducerii şi tipăririi cărții specifică, că ei dau deocam- 
dată la iveală cele două cărți ale Vechiului Testament, lăsând 
să se înțeleagă că vor apărea şi altele. Cheltuiala tipăririi a 
fost suportată de către domnul «de steag » (cavaler) Ghesti 
Freanţi, «alesu hotnog al Ardealului şi Ţării Ungurești »... 
« şi cu alți oameni buni încă pe lângă sine ». 

Este evident, că organizația calvinistă a Românilor ardeleni 
găseşte cel mai puternic sprijin în cercurile conducătoare ale 
Ardealului, căci Francisc Geszti era comandantul militar al 
Hunedoarei, cu reşedinţa la Deva, un om care nu se bucura 


D Mario Roques. Palia d'Orâștie. Paris 1925, p. XIV. 

de simpatiile soldaţilor, dar care desfăşoară o largă operă 
culturală şi religicasă în ţinuturile Devei 1). 

Cu privire la originalul traducerii, G a s t e r, judecând după 
titlul cărților (Bitia și Ishod), care sunt slavoneşti, credea că 
Palia dela Orăştie a fost tradusă de pe o Biblie slavă. N.Iorga 
și O. Densuşianu înclinau să creadă în afirmaţia din 
prefață după care Palia ar fi fost tradusă din ebraică, greacă 
şi slavonă, fiecare din persoanele amintite în « precuvântare » 
avându-și rolul său de a traduce dintr'o limbă pe care o 
cunoștea. Iosif Popovici, încă în anul 1911, a emis 
părerea cum că Palia dela Orăştie a avut ca original Vechiul 
Testament unguresc apărut în anul 1551 2). In sprijinul 
acestei ipoteze aduce şi câteva dovezi cu caracter linguistic. 
Independent de studiul lui Popovici, Mario Roques în anul 
1913 susține aceeaşi părere 3), pe care o desvoltă în prefața 
textului « Facerii » publicat de el în anul 1925 €). 

Mario Roques bazându-se pe faptul că Biblia în 
slavoneşte se traduce în întregime abia în secolul al XV-lea 
(Biblia mitropolitului Novgorodului Ghenadie) şi se tipăreşte 
abia în anul 1581 (la Ostrog), adică în anul când a fost pusă 
la tipar Palia noastră, arată și nepotrivirile în ce priveşte 
prefața Paliei cu acea a Bibliei din Ostrog și semnalează mai 
multe maghiarisme în textul românesc, și terminațiuni ungu- 
rești ale numelor proprii 5). 

Colaționarea unor locuri din prefața Paliei şi din textul și 
adnotațiile ei cu Pentateucul scos în anul 1551 de către Ga s- 
par Heltai, elevul lui Melanhton, acela după care se 
traduce şi Molitvenicul lui Coresi dela 1564, i-a dat pu- 
tinţa cercetătorului francez să ajungă la concluzia că acest 
Pentateuc a servit ca original al Paliei dela Orăștie. Autorii 
traducerii însă au avut în fața lor şi versiunea latinească a 
Vulgatei ê). 

1) Mario Roques. Op. cit., pp. XVII, XVIII. 


2) Iosif Po povici. Palia dela Orăştie. Anal. Acad. Rom., XXXIII. Secţia 
lit. Bucureşti, 1911. A 

3 Mario Roques. DP Original de la Palia d’ Orăştie, în « Melanges offerts à 
M. Emil Picot » Paris, 1913. . 

4) Idem. Palia d'Orăstie, Paris, 1925. 

5) Ibidem, pp. XXXVII, XXXVIII. 

6) Ibidem, p. XLIX et passim. 

Traducătorii « Paliei », din cari unii erau poate chiar unguri, 
cunoșteau bine limba românească, limba cărților de atunci, 
căci și această traducere conține mai multe cuvinte slave și 
arhaisme: 

Reproducem un mic fragment din Palie: 

« Și zise Domnezeu: apele să facă şi să rodească jiganii vii 
şi păsări sburătoare spre pământ, supt tăria cerului. Și făcu 
Dumnezeu mari peşti ce se chiamă chitul și toate fiarele ce se 
clătesc, ce rodiră apele după firea sa. Şi tot ce sboară după 
fealul său. Şi văzu Dumnezeu că e bine. Și blagoslovi iale 
zicând: creaşteţi şi vă înmulțiți și umpleți apele mării ». 


SCRIERI APOCRIFE. 


Sec. al XV-lea şi al XVI-lea au dat cele dintâi traduceri 
românești, care constitue începutul literaturii noastre reli- 
gioase. Se traduc cărțile fundamentale ale creştinismului, ne- 
cesare serviciului divin şi lecturii pentru cei ce știau carte. 
Difuzarea cărții prin tipar sdruncină adânc încrederea în 
cartea slavonească şi duce la o decădere a culturii slave la noi. 
Cartea scrisă sau tipărită în româneşte, de sigur, a avut un 
efect mare de ordin cultural şi moral pentru Români. Sfânta 
Scriptură nu mai este o literă moartă, pe care ei n'o puteau 
înțelege. Adevărurile eterne ale creştinismului devin accesibile 
pentru populația românească. Aceste traduceri nu puteau să 
nu ducă la o înnobilare a spiritelor, la o înțelegere mai adâncă 
a esențel creștinismului. Ele, de sigur, au trezit în sufletul 
Românilor și dorința de a învăța carte, de a se cultiva în limba 
națională. 

Dar, alături de texte religioase, în ţările locuite de Ro- 
mâni, ca și la alte popoare creştine, circulă şi cărți apocrife, 
cărți false sau interzise. Există o întreagă literatură, care se 
răspândește fără binecuvântarea bisericii și care a avut o 
nfluență extrem de mare asupra poeziei noastre populare, 
asupra credințelor, datinelor și obiceiurilor poporului, asupra 
artei lui. 

Nu se cunoaște bine data când biserica creştină face distinc- 
ție între cărți bune şi rele. In primele veacuri ale creştinismului, 

cuvântul «ămâxpvqeoc» însemna ceva ascuns, ceva plin de 
taină, adeseori sensuri adânci, misterioase. Ceva mai târziu 
el capătă înțelesul cărților interzise, scoase înafară de biserică, 
«amâppera ». Soboarele ecumenice constatând răspândirea 
acestor cărți, care nu erau inspirate de puterea divină, păgubi- 
toare pentru creştinism, se ocupă de ele criticându-le. Astfel, 
soborul dela Laodichia din secolul al IV-lea vorbeşte despre 
asemenea cărți — « 7odg tdorixâvg Wauovo dând și o listă 
a lor. Cu un secol mai înainte (sec. al III-lea), scriitorul 
bisericesc Eusebie alcătuește o listă de cărți adevărate, 
scrieri discutabile și texte pe care nimeni nu se poate bizui. 
Pe măsură ce biserica îşi cristalizează dogmele, se stabi- 
leşte şi linia de demarcație între cărțile recunoscute de 
către biserică și cele interzise, între « xavovix& BıBAala» şi 
«ănbxpvea ). Acestor cărți se mai dă denumirea şi de cărți 
« VevSeriypaepa », adică scrise fals, pentru motivul că ele ade- 
seori se atribuiau personagiilor mari ale bisericii, apostolilor 
şi sfinților părinți. In secolul al VIII-lea—X-lea în literatura 
bizantină circulă mai multe liste de texte canonice şi texte 
interzise, liste care trec în lumea ortodoxă a Răsăritului și în 
Apusul Europei. Patriarhul Constantinopolului Nichifor (sec. 
al IX-lea) alcătueşte o listă a cărţilor sfinte: « Stihometria 
librorum sanctorum ». i 
In lumea slavă aceste liste de scrieri prohibite apar în secolul 
al XI-lea (In. « Izbornicul » din anul 1073). Ele se trec de 
obiceiu în Nomocanoane, adică în colecții de legi bisericeşti. 
Acest izvor se completează cu noui cărți interzise, cum sunt 
cele astrologice. In anul 1644, la Moscova, apare « cartea lui 
Chiril », care dă o listă completă a operelor apocrife. 
In literatura românească un «index» de asemenea cărți 
a fost semnalat în Biblioteca Academiei Române (Nr. 1570) 1). 
« Indexul » este trecut într'o carte scrisă în limba slavonă 
cu text paralel românesc, tradus pe la 1667—1669. Este o 
carte cu caracter polemic, îndreptată în contra « eresiilor », 
și anume celor latinești, armenești, a luteranismului, calvi- 
nismului, etc. Textul indexului de cărți apocrife este asemă- 


1) N. Cartojan. Căriile populare în literatura românească. București, 1929, 
pp 22, 10077 

nător cu acela care se găseşte în nomocanoanele ruseşti vechi, 
care poartă denumirea de « Cârmaciul » (Cormciaia), trecut 
la Ruși din literatura sud-slavă şi care se deosebește de cele 
greceşti, fapt care-i face pe cercetătorii ruşi să creadă că acest 
index a fost modificat de către scriitorii slavi. 

Colaționăm un mic pasaj din textul românesc cu cel slav, 


dintr'un nomocanon rusesc: 


Manuscrisul Academiei 
Rom. N. 1570, p. I0 


«Şi aceasta popa Eremia, bălgă- 
rescul o au mințit, că grăiaște acest 
ticălos, că șezând sfântul Sisinie 
pre muntele Sinaia, și pre un înger 
Sihail numeașce, care iaste spre 
sminteală a mai mulți oameni și 
şapte feate ale lui Irod cu figurile 
băsnuia răul evanghelistul, aceale 
şapte feate nu le numeaște ce o fată 
care au jucat și au cerșut capul lui 
Predteci» .... 


Fragment din « Cormeiaia » publicat 
de prof. P. B. Vladimirov 1) 


După cum minte Eremia, popa 
Bulgarilor, vorbește ticălosul altfel, 
că șezând sfântul Sisinie pe mun- 
tele Sinaia și la numit pe îngerul 
Sihail, spre ispita tuturor și şapte 
tremurătoare (sibile, pithii), fiice a 
a lui Irod, vorbeau basne rele asu- 
pra evangheliștilor, și nici una din 
cele șapte nu se numeau, da una 
a cerut spre tăere capul Premergă- 
torului ». 


Deci, conţinutul din manuscrisul Academiei Române este 
identic cu acel publicat de către profesorul Vladimirov. 
Mai mult chiar, unele cuvinte inversate în limba românească 
(băsnuia-basnvovavşe) dau de bănuit că traducerea putea fi 
făcută de pe un izvod rusesc. 

Un index de cărți interzise alcătuit după diferite izvoare şi 
care cuprinde o sută de cărți apocrife îl publică N. T iho n- 
ravov 2). 

Scrierile apocrife se împart de obiceiu în două categorii,. 
şi anume: apocrifele care sunt în legătură cu Vechiul Testa- 
ment, şi cele care țin de evenimentele şi personagiile din Noul 
Testament. 

Originea apocrifelor cu privire la Vechiul Testament se 
găsește în istoria poporului evreesc. Poporul evreesc la înce- 


„DL B. BnannmunpoB. [pegas pyccraa nureparypa Kiesckaro nepiona. 
Kies» 1900, p. 53. 

zi, TuxonpaBoB'. [laMATHARH OTpedeunoi pycckoñ naTepaTyphl. 
Ierep6ypre, 1863, vol. |, pp. I— X. 

putul vieţii sale istorice îşi avea tradiţia lui orală, numeroase 
legende şi poezii, alimentate adeseori cu motive împrumutate 
din folklorul popoarelor vecine. Ele circulau la Evrei în mai 
multe versiuni. Aceste legende formau un fel de epopee na- 
țională, care era în legătură cu personagiile mai însemnate din 
trecutul Evreilor. Moise, organizatorul vieții religioase, cul- 
turale şi politice a Evreilor, în cele cinci cărți care se atribue 
lui (« Pentateucul » — îneeputul. Bibliei), fixează în scris o 
parte din aceste tradiții şi legende orale. 

Cu desvoltarea scrisului la Evrei, care atinge culmea prin 
vremea profetului Samuil, la aceste cărți ale lui Moisi se 
adaugă altele nouă, scrise de numeroşi profeți ai poporului 
evreesc. Aşa, sunt cărțile lui lisus Navin, cărțile Regilor, 
Paralipomenonul, cărți cu caracter profetic şi didactic. Tradiția 
şi legenda orală țesută în jurul personagiilor principale din 
Vechiul Testament, ca Adam şi Eva, Enoh, Avraam, David, 
Solomon, continuă să existe alături de cărțile scrise. Conducă- 
torii spirituali ai poporului evreesc caută să pună în concor- 
danță unele din aceste tradiții şi legende cu literatura scrisă, 
înlăturând din cărți ceea ce nu se potrivea cu părerile lor 
religioase şi adăugând altele. Circulau și cărți care n'au intrat 
în compoziția Bibliei. Astfel, în textul Bibliei, sunt indicații 
că a existat o « Carte a celui drept » (sau a celor drepți), care 
nu intră în Biblie, dar o parte din versiunile ei sunt reproduse 
în cartea evreiască de mai târziu, numită lașar (a celui drept), 
text ce conţine mai multe legende. In cartea lui Ezdra, în 
afară de 24 cărți canonice, sunt indicate 70 de cărți, care, 
probabil, erau apocrife. 

In secolul la III-lea înainte de Hristos, printre Evrei apar 
un fel de învățători, cari se numeau (tanaimi». Aceştia adunau 
tradiții vechi, iar în secolul al II-lea, aceste tradiții și legende 
s'au adunat într'o carte numită « Mişna », din care izvorăşte 
mai târziu « Talmudul ». 

Din cele expuse mai sus reiese că la vechii Evrei, înainte de 
începuturile scrisului și după această epocă, existau mai multe 
tradiţii orale, care trecând din generaţie în generaţie, se am- 
plifică, se modifică potrivit vremurilor nouă. Ele formează 
literatura apocrifă. Aceste apocrife vechi, care, de sigur, au 


.—— 

suferit şi influențe străine venite dela popoarele cu care Evreii 
erau în contact, răspândindu-se în lumea creştină, se acomo- 
dează la concepția creştină, se interpretează în spiritul creşti- 
nesc. De exemplu, Adam, după tradiţia veche, a stat în raiu 
dela ora 6 până la 9; versiunea nouă adaugă, că și Hristos s'a 
chinuit pe cruce în aceleaşi ore. Cărturarii creştini caută să 
pună în legătură faptele și evenimentele din Noul Testament 
cu cele din Vechiul Testament +). 

Apocrifele din Vechiul, ca şi din Noul Testament sunt 
folosite în măsura cea mai largă de către diferite secte reli- 
gioase, care adeseori le interpretează și le modifică în vederile 
lor religioase, amplificându-le cu amănunte nouă. 

Literatura apocrifă, care priveşte Noul Testament, este 
legată de originele creştinismului. Epoca premergătoare naşterii 
lui Hristos este o epocă turbure, agitată, când idealurile vechi 
prin care trăia omenirea, nu mai corespund vremurilor şi 
când lumea se aștepta la ceva nou. Evreii, frământați din 
cauza situației lor în imperiul roman se așteptau și mai mult 
la venirea Messiei, pe care l-au prezis profeţii din cărțile lor. 
Apariția lui Hristos, cu învățăturile lui nouă, a produs cea mai 
mare impresie în mijlocul populaţiei. Legenda se urzeşte 
chiar pe timpul când Hristos propovăduia pe pământ. Evan- 
gheliile, alcătuite de către ucenicii lui Hristos, înregistrează 
faptele cele mai importante și cele mai sigure din vieața și 
faptele lui Hristos, folosind și unele din legende care aveau 
la bază ceva real. Textul inițial al Evangheliilor, sufere mo- 
dificări în primele două veacuri. Evangheliile însă nu cuprind 
din vieața lui Hristos, tot ce interesează pe primii creștini. 
Credincioșii: voiau să ştie mai multe amănunte cu privire la 
Maica Domnului, la copilăria lui Hristos, la rudele lui, la 
oamenii, cari într'un fel sau altul au avut atingere cu EI, 
ca Irod, Pilat, Nicodim, ucenicii lui. 

Aceste date, care sunt schițate sumar în Evanghelie, le 
completează legenda. Incepând cu secolul al II-lea, aceste 
legende se scriu, și alături de Evangheliile canonice se ivesc 
şi alte Evanghelii. 


1) H, lopbnupieB. Anorpupnueciis CKaBâHiA O BETXOS3aB ETHEIXE IHIAXE 
n coGrriaxr. Ilerep6ypr. 1877, pp. 1— 34. 

Pentru a da importanţă acestor Evanghelii, ele sunt atribuite 
personagiilor din anturajul lui Hristos, Sf. Apostoli (Iacov, 
Toma, Petre). Unele din aceste Evanghelii sunt opera ere- 
ticilor, care le alcătuesc adunând fapte și interpretându-le 
în spiritul eresiei lor. Astfel, în operele scriitorilor bisericeşti 
se vorbeşte despre o Evanghelie a lui Petru, de care se folo- 
sește eresia «dochiştilor »; Teodorit din Cipru a găsit 
200 de exemplare din Evanghelia lui Ta ția n, etc. Măsurile 
pe care le ia biserica creștină în contra eresiilor, duc la 
dispariția acestor Evanghelii. Existau și Evanghelii, care nu 
conțineau învățături eretice; ele continuau să circule printre 
creștini, fără să fie recunoscute de către biserică. 

Evangheliile apocrife se deosebesc de cele canonice prin 
caracterul şi conținutul lor; cele canonice insistă mai mult 
asupra laturii morale a învățăturilor lui Hristos şi asupra 
însușirilor Lui supraomenești, pe când Evangheliile apocrife 
dau mai mult fapte mărunte din vieața lui Hristos. Dintre 
personagiile din vremea lui Hristos, care atrag fantazia creș- 
tinilor, pe primul plan este Maica Domnului, în legătură cu 
care se creează o sumedenie de legende aproape la toate po- 
poarele creștine. 

Vremurile pline de sbucium de după Hristos, de luptă 
entusiastă pentru afirmarea învățăturilor nouă, de credință 
fierbinte în izbăvire şi de aşteptare a sfârşitului lumii, — creează 
o stare psihologică în masele poporului în care imaginaţia, 
minunea, exaltarea religioasă şi viziunea joacă rolul principal. 
De aici, crearea de legende apocaliptice, după modelul apoca- 
lipsului Sf. Ioan, care la începutul erei creştine era considerat 
ca o operă apocrifă. 

Creştinismul, după afirmația mai multor teologi, este un 
fel de sinteză a elementelor din filosofia, morala și practica 
religioasă a vechimii, luminată prin divina personalitate a 
Mântuitorului, prin învățăturile lui adânc umane. Acelaşi 
caracter sintetic îl au și Sfânta Scriptură și legendele apocrife. 
Aceste legende create în jurul anumitor personagii biblice, 
înglobează mai multe elemente difi vechime, din literatura 
veche ebraică și din literaturile clasice şi păgâne în genere, 
asimilându-le cu noua concepție de vieață a creștinismului. 

De exemplu, legenda în legătură cu lumea cea de dincolo 
de moarte, coborîrea în iad» sau «ridicarea în ceruri», este 
o legendă pe care o cunoaştem din apocrifele din Vechiul 
Testament, cum este « Viziunea » profetului Enoh, cunos- 
cută fiind și în mitologia poporului grec şi roman, se repetă 
şi în câteva apocrife ale creştinismului. 

Pătrunderea motivelor din literatura apocrifă la Români, 
cu certitudine este legată de epoca influenței slave la noi. 
Apocrifele pătrund în Țările Românești odată cu scrierile în 
limba slavonă. laţimirschi, în numeroasele sale lucrări 
cu privire la literatura slavă la Români, a semnalat unele 
variante ale apocrifelor ce circulau la noi în slavoneşte. Astfel, 
cunoscutul cărturar, călugărul Gavriil, dela M-rea Neam- 
tul, pe care lațimirschi încearcă să-l identifice cu 
"Țamblac, se ocupă şi de copierea de apocrife 1). 


In « Sbornicele » slavoneşti, din Biblioteca Academiei Ro- 
mâne, cum este acel din secolul al XV-lea (N. 143/219) 
descris de laţimirschi 2), de asemenea se găsesc apocrife 
copiate în "Ţările Româneşti 3). 

O colecție de apocrife din sec. al XVI—XVII-lea a fost 
găsită de Hasdeu la M-rea Mihai Vodă din București. 
Un număr mare de apocrife se găsesc în cronografele de 
proveniență grecească, care circulau în țările noastre în re- 
dacţii slavone. 

Dovada cea mai sigură despre circulația acestor apocrife, 
în forma lor slavă, la noi o constitue legendele noastre popu- 
lare, acelea privitoare-la crearea lumii, cu concepţia lor dualistă, 
care au o vechime considerabilă. Românii ştiutori de carte 
slavonă, ca şi cărturarii slavi pripăşiți în țările rtoastre, cari, 
de sigur, învățau limba poporului, nu puteau să nu vorbească 
credincioşilor despre «lumea de apoi», despre umblarea lui 
Hristos pe pământ, despre Maica Domnului, despre facerea 
lumii şi rolul diavolului în această lume. 


1) A. H. Anumupekiă. Tpugopin IlamBnav. p. 418. 

:, idem. Cnaganeria pyxonucu pyMbIHCKAXb GHONiOTeKb; P. 447. 

3) A se vedea şi alte lucrări ale lui laţimirschi, în deosebi: „BuGniorpadu- 
ueckii 0630p% aNOKpHpoBP Bb IOrOCAABAHCKOAĂ M PyCCKOI MUCbMEHHOCTH.“ [ler- 
porpanr, 1921. 

Scrierile apocrife au o circulație intensă printre cărturarii 
noştri; ele se copiază de către ei şi se păstrează pe la biserici 
şi mănăstiri în rând cu cărțile sfinte. 

Odată cu apariţia celor dintâi texte românești, era natural 
să se înceapă şi traducerea de scrieri apocrife. Cărturarii noștri, 
cari în cele mai multe cazuri erau preoți, nu făceau distincție 
între cărțile canonice şi necanonice, după cum nu se făcea 
această distincţie nici la alte popoare. De exemplu, la popoarele 
slave, Protoevanghelia lui Iacov se citea în biserică la 
nașterea Maicii Domnului (8 Septemvrie). Scrierile apocrife, 
însă mai mult chiar decât literatura canonică, satisfăceau 
curiozitatea şi imaginația Românilor. 

Cel dintâi care a pus bazele studiului literaturii apocrife 
la noi a fost B. P. Hasdeu. Sub influența curentelor știin- 
țifice din Rusia, care dau o deosebită importanță studiului 
literaturii populare scrise şi publicării de texte apocrife (N. 
Tihonravovy, I. Porfiriey, Al. Veselovschi 
şi alții). B. P. Hasdeu) se ocupă pe larg de apocrifele 
noastre, punându-le în legătură cu literatura apocrifă a po- 
poarelor slave şi insistând asupra influenței mari pe care 
ar fi avut-o bogomilismul în răspândirea apocrifelor la noi. 
Această teorie era la modă pe atunci în literatura ştiinţifică 
la popoarele slave. De asemenea, cercetătorul neobosit în 
domeniul literaturii populare vechi, M. Gaster, consacră 
literaturii apocrife mai multe studii și publică şi unele 
texte. El întregeşte sfera influențelor slave asupra litera- 
turii apocrife cu influențe bizantine, admițând părerile lui 
Hasdeu cu privire la rolul bogomilismului în răspândirea 
apocrifelor. 

Prof. N. Cartojan, în cele două volume consacrate 
cărților populare în literatura românească 2) ca şi în alte 
lucrări, aduce contribuțiuni nouă, extrem de prețioase, şi cu 
privire la literatura apocrifă, stabilind legăturile ei cu literatura 
bizantină şi cu literaturile popoarelor vecine, dând la iveală 
mai multe texte românești necunoscute mai înainte. 


1) B. P. Hasdeu. Cuvente den bătrâni, vol. II, Bucureşti, 1879. 
23) N. Cartojan. Cărţile populare în literatura românească: I. Bucureşti, 1929 


şi vol. II. Bucureşti, 1938. 

De remarcat este faptul că scrierile apocrife răspândite la 
Români nu cuprind toată literatura apocrifă ce se găsește la 
popoarele slave: nu toate legendele apocrife, care au circulat 
la aceste popoare, au pătruns la Români (a se vedea colecțiile 
de apocrife publicate de către diferiți cercetători) 1). 

Am menționat că răspândirea apocrifelor, după părerea 
unor savanţi, străini şi români, sar datori eresiei bogomi- 
liste. La baza acestor învățături eretice stă ideea existenţei 
a două începuturi, care stăpânesc lumea, — a răului și a bi- 
nelui. Dumnezeu, care înfăţişează binele, este creatorul lumii 
nevăzute, iar diavolul, Satanil, în care este personificat răul, 
a creat lumea văzută, acea materială. Potrivit acestei concepții 
dualiste, bogomilii îşi desăvârşesc învățăturile şi își stabilesc 
practica religioasă pe care o cunoaştem numai din scrierile 
adversarilor lor; aceste învățături n'au fost ceva bine crista- 
lizat; ele se modifică, potrivit vremurilor şi caracterului po- 
poarelor, unde pătrund. Din doctrina acestor învățături, care 
pe noi nu ne interesează, se desprinde numai faptul că bogo- 
milii nu recunosc Vechiul Testament pe care-l socot ca moşte- 
nire a împărăției lui Satanail; aceasta însă nu-i împiedecă să 
citească cărți interzise cu caracter apocrif, în legătură cu 
Vechiul 'Testament, şi poate să contribue chiar la crearea de 
apocrife nouă. Eresia, după cum se știe, apare în Bulgaria 
în a doua jumătate a secolului al X-lea și ar fi în legătură cu 
numele preotului legendar Bogomil, care multă vreme se 
identifica cu persoana presbiterului bulgar Eremia, scriitor 
din secolul al XI— XII-lea și care ar fi fost autorul apocrifului 
despre lemnul crucii. 

Această ipoteză emisă de către slavistul lagi€, împărtășită 
de către Fr. Rački?) şi susținută constant în mai multe 
lucrări de către profesorul rus A. N. Veselovschi, a 
fost abandonată în urma lucrării prof. M. Socolov, care 

1) M. NopbupieBz. Op. cit, precum şi vol. II: Anokpurpuuecria cka- 
BaHiA O HOROBaR'ETHbIX'b JIHILAX'b M COGrITiax'b. [lerepoype. 1863. A. H. TI bI 1 H H %. 
„JĪOKAbIA M OTpeueHHEIs KHUTH PyCCKOIĂ CTApuHEI” în „[lamaTHuku Crapunnoi 
pycckoâ nureparypii“. [erepypre. 1862. e. III. M. Cnepancriă. Cnassm- 
ckia anokpntbuuecxia eBanredia. Mockea. 1895. H. panko. Anorpihu i 
nereHAH 3 ypainckuxb pykonucuBe. Tr. |—Il Jibsoss. 1896, 1899. 


23) Sr. Rački, « Bogomili i Patareni », în operele Academiei iugo-slave de ştiinţe 
(Rad, VII, VIII, X). Belgrad, 1869—1870. 

dovedeşte că învățăturile lui Bogomil sunt în contrazi- 
cere cu legendele create de preotul Eremia (bogomilii 
sunt în contra cinstirii crucii, pe care o socotesc ca uneltă 
“de tortură a lui Satanail, pe când legenda lemnului Sf. 
Cruci tinde la: venerarea crucii 1). De aici, şi teoria după 
care bogomilismul ar fi contribuit la răspândirea literaturii 
apocrife printre popoarele slave și la noi, teorie sprijinită de 
către acelaşi Veselovschi şi după el la noi de către B. P. 
Hasdeu, Gasterşi alții. Astăzi nu mai este luată în consi- 
derație decât parțial de către unii cercetători, în special în pri- 
vinţa legendelor cosmogonice. S'a stabilit că teoriile dualiste sunt 
cu mult mai vechi, că ele îşi au originea în Orientul vechiu, 
în credința persană și la alte popoare, care îşi găsesc aplicare 
în învățăturile semi-creştine ale gnosticilor şi maniheilor din 
secolul al III-lea, iar mai târziu în doctrina religioasă a pavli- 
cienilor din sec. al VII—IX-lea, din care, după cum se crede, 
a ieșit bogomilismul. Istoricii literaturii rusești (V |. Peretţ, 
PAV dimitov, A N Papir E. Petuhov, bl. 
Gudzii, A. Orlov, etc.) 2) nu dau aproape nicio importanță 
rolului bogomilismului în răspândirea legendelor apocrife. 
La această părere aderă şi alți cercetători slavi, ca D. P r o- 
hasca şi chiar unii învățați bulgari, ca I. Į vano v, care 
ar înclina spre ideea că bogomilismul a jucat un rol redus 
în istoria răspândirii legendelor apocrife. 

Răspândirea legendelor apocrife la noi și pătrunderea lor 
în masele poporului s'a efectuat pe două căi, și anume: pe 
calea scrisului, adică prin cărți slave şi mai târziu româneşti, 
şi pe cale orală. Motive de legendă apocrifă se găsesc nu numai 
în scrieri apocrife propriu zise, ci şi în cărți cu conţinut străin 
de apocrife; elemente apocrife pătrund în diferite sbornice, 
adică colecţii de scrieri variate, precum şi în Palii şi Crono- 
grafe, după cum am menționat mai sus; ele se strecoară în 
Proloage şi Mineie, chiar în predici care se rostesc în-biserici. 
Astfel, în colecția de predici, numită « Cheia înţelesului », 


1) M. ConxonoB'b. Marepiansi n sambriu no crapannoñ CnaBaHckoii mute- 
„paryp't. Vol. I şi Il. MockBa. 1888—1900. 
3) pop. Hopa. HaanoBb. Boromnacku kaera n neresgbi- Msg. Boar, 
Axanemia Hayrurb. Copra 1925. M.T. Monpyxenko. Kosma npezBirep'e. 
Gonrapexiii nucarems X Bbra. Copasa. 1936. 


13 A. R. — Studii şi Cercetări. LXXV. 

opera lui loannichie Galeatovschi, tradusă la noi în anul 1678, 
se găsesc numeroase motive apocrife şi legende în special cu 
privire la Maica Domnului +). . 

Dar în răspândirea apocrifelor, în pătrunderea lor în masele 
populare, poate mai mare rol a jucat tradiţia orală, calea 
povestirii dela om la om, decât trecerea lor în popor prin 
mijlocirea cărții. Apocrifele nu sunt altceva decât un fel de 
mitologie creştină, care satisface și curiozitatea și imaginaţia 
taturor popoarelor creștine. Am arătat în altă parte că nu 
există popor care să nu aibă legende în legătură cu crearea 
lumii, cu originea omului, cu sfârşitul lumii, cu vieaţa de 
dincolo de mormânt. Aceste legende sunt în legătură cu 
credința poporului, cu religia lui. Românii, popor cu o tra- 
diție creştină veche, nu puteau să nu aibă răspuns la aceste 
întrebări în lumina credinței lor. Unele din motive de legendă 
prelucrate şi complicate cu trăsături nouă, puteau să fie mog- 
tenite dela Romani. Dăm un exemplu. Probabil că, încă în 
primele veacuri ale creștinismului, exista printre credincioși 
o legendă, în care se spunea că Maica Domnului a ţesut 
pentru fiul său o haină și că ea în general cunoștea lucrul de 
mână. 

Acest motiv a intrat în protoevanghelia lui Ia c o v, în care 
se povestește că Fecioara Maria, în timpul când a venit ar- 
hanghelul să-i vestească rolul pe care-l va avea, a găsit-o 
«șezând la masa sa şi torcând purpură » °). 

Aluzie la acest motiv se găseşte în predica lui Grigorie 
'Ţamblac, la Vinerea mare, unde se spune că Maica Domnului 
a ţesut cu mâinile sale haina lui Hristos, precum şi în predicele 
lui Ioanichie Galeatovschi, despre care a fost vorba mai sus 2). 

Acestă fabulă îşi are originea în mitologia greacă, unde fiica 
unui zugrav, Arahna, o excelentă țesătoare, după ce a fost 
învinsă la un concurs provocat de ea, de către zeița Atena, a 


1) Şt. Ciobanu. Din legăturile culturale româno-ucrainiere. loannichie Ga- 
leatovschi în literatura românească veche Bucurexti 1938- 

2) IL. A. JlaspoBw. Anokputpuaecuie TekcThi. C6opiuke Org. pycexaro 
aia H cnoBecuocru Akanemit Hayk. Vol. 67, p. 57. C. Tischendorf. Evan=" 
ghelia apocripha Lipsiae. 1853, p. 16 Cfr. Şt. Ciobanu. Muet 06% Apaxnb B» 
Boroponuunoii nerengb. [erepOyprr, 1912, p. 2. 

3)5Sit. Ciobanu Op ai, p. 33 

fost transformată în păianjen. De acestă legendă se foloseşte 
Ovidiu în « Metamorfozele » sale (cartea a VI-a). Acest motiv 
antic trece într'o povestire populară românească, unde se po- 
vesteşte cum Maica Domnului torcând nişte fire, a fost pro- 
vocată de un păianjen să toarcă firul mai subțire, el însuşi 
arătându-și iscusința de a toarce mai bine 1). Este un fel de 
întrecere, de concurs în iscusința de a toarce, între Maica 
Domnului şi păianjen. 

O variantă asemănătoare a trecut la Polonezi şi Unguri 2), 
însă legenda românească este cu mult mai apropiată de mo- 
tivele clasice, ceea ce ne duce la concluzia că această legendă 
a fost păstrată şi prelucrată la Români, de unde ea a trecut 
la vecinii lor. 

Profesorul dela Universitatea din Poznan, W. Klinger, 
membru al Academiei de ştiinţe poloneze, un cercetător 
distins al folklorului antic în legătură cu folklorul de astăzi 
susține că poporul românesc a servit drept intermediar între 
motivele populare antice şi cele contemporane, răspândite în 
deosebi la popoarele din Sud-Estul Europei. De ex., el arată 
că «pomul» care se face la înmormântarea țăranilor români 
şi care nu se găseşte la alte popoare, își trage originea din 
cultul zeiței Demetra, motiv care trece la noi prin intermediul 
strămoşilor noştri Romani °). 

De aici tragem concluzia, că unele variante ale apocrifelor 
noastre strecurate în credințele şi poezia noastră populară, 
ar putea să fie de origine mai veche, păstrate în tradiție, dela 
coloniştii romani-creștini. 

Cercetătorii ruși din ultimul timp, abandonând teoria « bogo- 
milistă » cu privire la răspândirea apocritelor la Slavi, atribue 
un rol foarte mare călătorilor pe la locurile sfinte, unde circulă 
o mulțime de legende şi de unde aceste motive au trecut în 
țările respective. Locurile sfinte unde a trăit şi pătimit Hristos, 
au servit întotdeauna ca punct de atracție pentru lumea 
creștină din toate țările. Dorinţa de a smulge locurile sfinte 


1) Sim. FI. Marian. Legendele Maicii Domnului. Bucureşti, 1904, pp. 98—105. 


2) Şt. Ciobanu, pp. 8, 9- E s 
3) O scrisoare în această privință a d-lui W. Klinger, fost profesor al meu, se 


păseşte în posesiunea autorului acestor rânduri. 


T9% . 

din mâinile păgânilor duce la războaiele « cruciaților ». Scurta 
lor stăpânire asupra acestor locuri a avut drept consecință, 
între altele, şi răspândirea de fel de fel de legende şi apocrife 
în apusul Europei în legătură cu vieața pământească a lui 
Hristos. Cete de pelerini exaltaţi, din toate țările, năzuesc a 
ajunge și a vedea locurile pe unde a umblat Hristos. De aceste 
locuri sunt legate numeroase apocrife, care circulau printre 
călugării din Palestina. Astfel, un călător rus (egumenul 
Daniil), a vizitat mormântul lui Hristos și Golgota; dincolo de 
altarul bisericii el vede «buricul pământului ». Pe Golgota i 
S'a arătat capul lui Adam, care a fost îngropat sub crucea lui 
Hristos, când acesta din urmă moare pe cruce, pietrele se desfac 
şi sângele lui Hristos îi spală capul de păcatele oamenilor. 

In altă parte, călugărul rus a văzut turnul lui David, în 
care acest rege îşi scria psalmii, a zărit într'o mănăstire şi 
trunchiul lemnului Sf. Cruci. Pe muntele Tavor el vede 
peştera lui Melhisedec, unde el fu vizitat de Adam; vizitează 
« fântâna », unde arhanghelul aduce buna vestire Maicii Dom- 
nului. De asemenea, el s'a interesat şi de muntele care s'a 
desfăcut și a ascuns-o pe Elisabeta mama lui loan Botezătorul, 
când ea fugea de persecuțiile lui Irod. 

Toate aceste date, din descrierea călătorului rus, amplificate 
cu motive adause mai târziu, se găsesc și la alți călători. Ele 
toate sunt împrumutate din apocrife. Vizitatorii locurilor 
sfinte cu evlavie adunau aceste ştiri și le transmiteau acelora 
cari wau fost învredniciți să le cerceteze la fața locului. In 
felul acesta, dela om la om se transmit o mulțime de legende 
şi apocrife, care se: strecoară în literatura orală şi în arta 
populară. 

Literatura veche rusă a lăsat o mulțime de descrieri de călă- 
torii pela locurile sfinte, în Palestina, la Constantinopol și la 
Muntele Athos. Călătorii ruși plecau în cete, de obiceiu 
pe jos, şi treceau prin țările noastre. Era natural, ca aceşti 
pelerini, cari erau pretutindeni bine primiți, la întoarcere să 
povestească cele văzute în călătoria lor. Unul din acești călători 
din secolul al XVII-lea, Arsenie Suhanov, descrie ce a discutat 
cu călugării «greci» în țările noastre (în opera sa «Proschi- 
nitar»). Pe de altă parte, obiceiul de a călători, şi la Români, 

de sigur, a fost foarte răspândit. Cuvântul « Hagiu », atât de 
frecvent ca pronume, este o dovadă că și Românii făceau 
asemenea călătorii. Cităm o mărturie: un număr de călugări, 
în sec. al XVIII-lea dela M-rea Căldărușani, obțin din partea 
arhimandritului o «slobozenie » pentru a pleca la Muntele 
Athos (Manuscrisul Academiei Române No. 483). In anul 
1701 la Snagov se tipăreşte în grecește un « Proschinitar» al 
Sf. Munte. 

Se știe că Țările Româneşti încă în epoca dominației culturii 
slave sunt invadate de fel de fel de călugări slavi și greci, din 
cari unii au fost şi pe la locurile sfinte. Mai târziu, că- 
lugării de pe la mănăstirile din Palestina, Constantinopole și 
muntele Athos, vin în Țările Românești în calitate de admi- 
nistratori pela mănăstirile închinate, sau bat pragurile pala- 
telor domneşti şi boierești cu « condicuțele de milă». Prin 
cărțile aduse cu ei și prin contactul direct cu populația băşti- 
naşă a țării, toți acești călugări devin factori principali în 
răspândirea diferitelor legende şi apocrife. 

Literatura noastră veche nu ne-a păstrat prea multe apocrife 
în legătură cu Vechiul Testament, cu toate că folklorul nostru 
şi-a însuşit un număr mare de motive din aceste apocrife. In 
legătură cu crearea lumii, de exemplu, noi avem numai o 
singură legendă scrisă şi anume despre lupta arhanghelului 
Mihail cu Satanail şi aceasta este de proveniență târzie. In 
schimb în literaturile popoarelor vecine, unde circulau, în tra- 
duceri din grecește, mai intens cele două Palit şi fel de fel de 
cronici şi interpretări ale textului biblic cu privire la facerea 
lumii, scrise de Sf. Părinţi, ca Epifanie de Cipru, Cozma Indi- 
coplov, existau mai multe scriert cu privire la crearea lumii, la 
îngeri, la Paradis, etc. Ele se strecoară în folklorul acestor 
popoare, de unde trec pe cale orală şi în legendele noastre. 
Este ceva mai bogat ciclul de versiuni româneşti scrise în 
legătură cu Adam şi Eva. Prototipul apocrifului se găseşte 
în literatura bizantină şi a fost publicat de către Tis- 
chendort!), sub numele de « apocalipsul lui Moisi». 
Originea lui însă, după unii, s'ar trage din vechile legende 
evreeşti, modificate în era creștină. 

1) Tischendorf. Apocalipses apocryphae. Lipsca, 186%, pp. 1—23. 

Prin secolul al XIV-lea încep să apară versiuni traduse şi 
prelucrate în limba slavă sub diferite titluri: « Despre mărtu- 
risirea Evei şi despre întrebările nepoților ei cu privire la boala 
lui Adam», « Cuvânt despre Adam», « Cuvânt despre mărtu- 
risirea Evei şi boala lui Adam » 1). Unele motive din aceste 
legende, cum sunt cele despre capul lui Adam, sau « despre 
numele » lui sunt narate câteodată separat ca povestiri. 

Originea câtorva versiuni românești, ce s'au păstrat în 
manuscrise, din care cel mai vechiu datează din secolul al 
XVII-lea 2), se găsește în redacțiile slave. Nu s'a stabilit încă 
după care versiune slavă s'a făcut traducerea românească și 
ce modificări a suferit această traducere. 

Conţinutul acestui apocrif este următorul: 

După ce Adam şi Eva au fost izgoniți din raiu, ei au plecat 
spre părțile de Răsărit, unde au locuit timp de 18 ani și două 
luni. Eva fu prevenită printr'un vis că ea va avea doi copii, 
pe Cain şi pe Abel, și că cel dintâi îl va omori pe cel de al 
doilea. (După versiunea românească visul se arată lui Adam). 
Se povesteşte nașterea copiilor, omorîrea lui Abel, naşterea 
lui Sith, îmbătrânirea şi îmbolnăvirea lui Adam, care ajunge 
la vârsta de goo de ani. In jurul patului bolnavului se adună 
neamul întreg al lui Adam. Adam începe și Eva continuă să 
povestească vieața lor. 

Această povestire despre vieața lui Adam și Eva formează 
miezul apocrifului. Vieața în raiu și căderea în păcat a Evei 
prin viclenia diavolului, precum și izgonirea lor din paradis este 
descrisă, ca în Biblie, cu mici amănunte nouă. După işir ea 
din raiu, primii oameni fură nevoiţi să-și câștige pâinea prin 
munca lor, «cu sudoarea frunţii » Arhanghelul Ioil îl învaţă 
pe Adam să se roage lui Dumnezeu, care văzând suferințele 
lui Adam» și Eva, ordonă să li se repartizeze a șeasea parte 
din raiu şi să li se dea dobitoace. Arhanghelul Mihail îi dă lui 


1) H. C. TuxonpaBoBb. [lamariuku OTrpeseHAoi pycekoñ nurepaTypel. 
Vol. I, pp. 1— 15; 248 — 304; A. H. MNemaas. IaMATRHUKU CTapHHOA pycCKoii 
muTreparypei, vol. II. M. Nopbpupiesz. Op. cit. pp. 90 — 104, 208 — 216. 
A. H. dunmupcrii. BnGniorpapuuecriă 0630p anorpnboBt B IOKHOCIA- 
BAHCKOĂ H PyCCKOI mucBMeHHOCTU. Brin. |. Anoxpuhei BerxosagbrHeie. C, [lerep- 
Gypre. 1921. H. ppanxko. Anogpaþa n nerenmu 8 yKpaiHckyxb pYKOMUCUB'E. 
Tr. I — II JlvBogr. 1896, 1899. . 

23) N. Cartojan. Op. cit., vol. I, pp. 49—59. 

Adam grâu, şi-l învață să-l cultive. Dar când Adam încearcă 
să bage plugul în brazdă i se arată diavolul, care pe motivul 
că pământul este al lui, iar lui Dumnezeu îi aparține cerul, 
nu dă voie lui Adam să lucreze pământul, până când printr'un 
zapis, Adam nu promite că neamul omenesc va aparținea 
diavolului. Diavolul ascunde «zapisul » în Iordan, sub o 
piatră, pe care ulterior a stat Hristos când s'a botezat. Adam 
şi Eva au văzut greșeala pe care au făcut-o și ca să scape de 
diavol, s'au hotărît să se roage lui Dumnezeu, Eva stând în 
apele 'Tigrului, iar Adam în Iordan, scufundându-se până la 
gât. Așa au stat ei 40 de zile (după versiunea românească 35 
de zile). Eva fu ispitită să iasă din apă, dar ea nu se lasă înșe- 
lată. Impreună cu ea se roagă lui Dumnezeu fiarele şi pasă- 
rile. Dumnezeu le aude rugăciunea şi-i scapă pe Adam şi 
Eva de diavol. Eva născu pe Cain şi Abel. 

Se povesteşte pe scurt moartea lui Abel şi nașterea lui Sith. 
Apropiindu-se sfârşitul vieţii tatălui său, Sith, ca să-i poto- 
lească durerile, se duce împreună cu Eva spre raiu ca să aducă 
de acolo o ramură de măslin. La poarta raiului îi întâmpină 
o fiară, Gorgonia, care goneşte pe Eva şi Sith. Aceştia pleacă 
înapoi, plângând. Un înger îi întreabă de ce plâng și Sith îi 
povestește despre boala lui Adam. Ingerul le dădu o ramură 
din pomul al cărui fruct oprit a fost gustat de Adam şi Eva, 
şi aducând ramura lui Adam, acesta îşi făcu o cunună şi muri. 


După şase zile muri şi Eva. Din cununa lui Adam crescu 
un pom. 


După cum vedem, legenda conține mai multe motive, care 
aşa cum am arătat mai sus, își au originea în literatura 
populară iudaică, motive sporite cu elemente nouă potrivite 
cu concepția creștină. Această legendă a avut o largă răspândire 
la popoarele slave și cele apusene. Versiunea românească este 
izbitor de asemănătoare cu versiunea rusească 1), pe care prof. 
Peretţ o socoate ca o legendă aparte, deosebită de versiu- 
nile greceşti, amplificată pe terenul rusesc cu unele motive 
nouă 2). 

1) B. H. Meperurs. IlocoGie no icropiu apese pycexoi aurepaTypbi. Kiers 


1912, pp. 72-76. 
2) Ibidem 

In legătură cu Adam și Eva, este şi apocriful despre Cain 
şi Abel, trecut în literatura noastră scrisă în secolul al XVII-lea1) 
prin cronografe şi prin cunoscutele « Intrebări şi răspunsuri », 
apocrif care circulă la Slavi şi sub forma de povestire. 

In literatura românească veche scrisă, deocamdată nu s'au 
găsit şi alte texte cu privire la Adam şi Eva, cum sunt «Izgo- 
nirea lui Adam din raiu», « Inmormântarea lui Adam şi Eva 
în lerusalim », « Genealogia lui Adam şi Eva», precum şi 
apocriful despre Enoh, sau apocalipsul lui Enoh. In schimb, 
în literatura noastră veche găsim legende apocrife cu privire 
la Avraam. 

In «Codex Sturdzanus », cunoscutul manuscris-copie de 
pe la sfârșitul secolului al XVI-lea și începutul celui al XVII-lea, 
s'a păstrat un text al apocrifului « Moartea lui Avraam ». Este 
unul din textele noastre apocrife vechi, întru cât copierea 
lui a avut loc pe la sfârșitul secolului al XVIzlea, iar originalul 
cu siguranță a fost tradus mai înainte. 

Iată în scurte cuvinte conținutul acestui apocrif, pe care 
unii cercetători îl socotesc ca apocrif apocaliptic: 

Avraam era un mare primitor de călători. Diavolul însă 
luă măsuri ca drumurile ce duceau spre Avraam, să fie închise. 
După o aşteptare zadarnică de câteva zile, Avram se hotărî 
să iasă la drum împreună cu fiul său Isac, în speranță că ei 
vor întâlni vreun drumeț. Ei dau peste un călător modest pe 
care l-au invitat la masă. Călătorul însă nu era altcineva decât 
arhanghelul Mihail, care fu trimis de Dumnezeu să ia sufletul 
lui Avraam. In drum spre casă, un pom mare își aplecă cren- 
gile până la pământ şi strigă: « Sfânt, sfânt, sfânt». Avraam 
rămase mirat. Ajungând la casa lui Avraam, soția lui, Sara, 
spală picioarele călătorului şi constată că picioarele lui nu sunt 
ca. la toți oamenii, ele fiind fără «pieliță >. Avraam şi Sara 
îşi dădură seama că oaspetele lor nu este un om de rând, ci un 
trimis al Domnului. 

Noaptea, Isac, fiul lui Avraam, află în vis despre misiunea 
cu care fusese trimis îngerul în casa lor. În miezul nopții îşi 
deșteaptă părinții, povestindu-le visul. Plâng toți împreună 


1) N. Cartojan, op. cît, II, pp. 40—42: 


- 

cu îngerul, care le spune cu ce scop el s'a coborit pe pământ. 
Avraam îl roagă pe înger să-l ia în cer cu trup cu tot. El 
ajunse în faţa lui Dumnezeu, care dădu poruncă îngerului 
să-i arate lăcaşurile unde sălășlueşte Ziditorul. Avraam vede 
în ceruri un om, care, când plângea, când se bucura. I s'a 
explicat că acest om este Adam, care se bucură când îi vede 
pe cei cari au dus o vieață dreaptă, și plânge, când îi vede. 
pe cei păcătoși. = 

Povestirea din « Codicele lui Sturdza» se termină aici, 
textul fiind incomplet. 

Acest text a fost publicat de către B. P. Hasdeu, în 
« Cuvente den bătrâni » 1). 

Versiunile slave, cum este acea publicată de către N. Tihon- 
ravov?) sunt cu mult mai desvoltate. După o redacţie 
mai largă a acestei versiuni se face traducerea unei variante 
româneşti de mai târziu și anume, din secolul al XVIII-lea. 
Aici găsim continuarea versiunii din Codicele lui Sturdza, 
care este amplificată cu amănunte noui: se povestește cum sunt 
primite în cer sufletele cele drepte și cele păcătoase, iar 
trecerea lui Avraam în altă lume este prezentată ca o luptă 
a lui cu moartea personificată într'o ființă înspăimântătoare, 
care prin înşelăciune fură sufletul lui Avraam, ce este dat 
arhanghelului Mihail. Se crede că versiunea apocritului din 
Codicele lui Sturdza se trage dintr'un text sud-slav, iar cea 
mai desvoltată, studiată de Gaster, ar avea originea într'o 
versiune rusă, iar după alții, într'un text grecesc. 

Inafară de aceste două texte, prof. N. Cartojan 
semnalează o nouă versiune, a treia, care se deosebește de 
versiunile precedente şi care şi-ar trage originea dintr'un 
text grecesc. 

De notat că celelalte legende în legătură cu Avraam, cum 
este «apocalipsul lui Avraam», legenda despre « Avraam și 
trei călători », despre « Discuţia lui Avraam cu astrologii din 
Egipt » nau pătruns în literatura veche românească. 


1) B. P. Hasdeu. Op. tit., vol. II, pp. 189—194. r 
2) H. TuxonpaBoBb. [aMATHAKA OTpeueHHOit pycckoñ nuTeparyper, 


Tom» |. Nerepypre. 1863, pp. 79—90. i 


me ~ 


202 ŞTEFAN CIOBANU 

De numele lui Avraam este legat apocriful despre Melhi- 
sedec, legendă ce a avut o răspândire foarte mare la Greci 
şi la popoarele slave, prin Palia comentată. 

In literatura românească, un fragment din această legendă 
pătrunde prin secolul al XVI-lea sau al XVII-lea, fragment 
care a fost publicat de către Gaster!). 

Tatăl lui Melhisedec, Care după redacțiunea românească 
se numea Osedec, iar după cele slave Melhil, era un rege păgân. 
El se închina idolilor. Regele dă ordin fiului său Melhisedec 
să se ducă să ia șapte viței ca să ofere jertfă idolilor. Pe drum, 
în executarea poruncii tatălui, Melhisedec se gândește că nu 
este bine să se aducă jertfe idolilor, ci mai bine Celui care 
a făcut cerul și pământul. Melhisedec se întoarce la tatăl său 
fără viței, arătându-i că este mai bine să se aducă jertfe lui 
Dumnezeu, iar nu idolilor. Regele, sub amenințarea că-l va 
omori, îl trimite din nou după viței. In timpul absenței fiului 
său, Melhil îi spune soţiei sale Salima, că trebue să dea zeilor 
ca jertfă pe unul din cei doi fii ai săi, avându-l în vedere pe 
Melhisedec. Salima plânge. Regele şi Regina trag la sorți 
pe care din cei doi fii să-i omoare. Sorții căzură asupra celuilalt 
fiu, care se numea Sedec (după versiune-slavă, el se numea 
Melhil, ca și tatăl lui). Melhisedec aduse viţeii şi regele se 
duse la templul idolilor ca să-și jertfească și fiul alături de 
viței. La tânguirea reginei că fiul ei va fi omorît, Melhisedec se 
urcă pe dealul 'Tavorului și se roagă lui Dumnezeu. Dumnezeu 
aude rugăciunea lui și pământul se desface, iar oraşul de reşe- 
dință a regelui se prăbușeşte împreună cu tot neamul lui 
Melhil. Melhisedec înspăimântat rămâne pe muntele Tavor 
şapte ani, ducând o vieață sălbatică, hrănindu-se cu rădăcini 
și cu coajă de pom. După șapte ani, Avraam auzi glasul lui 
Dumnezeu, care-i porunci să se ducă la Melhisedec, să-i 
ducă hrană și îmbrăcăminte şi să-i ceară binecuvântarea. 
Avraam îl îngrijește pe Melhisedec, care-l binecuvintează pe 
Avraam. Avraam îi dă a zecea parte din averea sa. După cum 
a aflat Avraam dela Dumnezeu, Melhisedec este numit « cel 
fără tată și fără mamă», preot al lui Dumnezeu, care învață 
omenirea să aducă lui Dumnezeu jertfă fără sânge. 

1) M. Gaster. Crestomaiie, vol. I, pp. 65—68. 

Legenda românească, sau mai bine zis un fragment din 
ea, publicat după un manuscris al Academiei Române, se 
deosebeşte de cea slavă în unele amănunte 1), dar traducerea 
ei s'a făcut de pe un original slav, provenit din redacția gre- 
cească din Palia comentată. 

In anul 1812, la Iași, apare o versiune nouă a legendei lui 
Melhisedec, tipărită de către un oarecare Atanasie. Titlul 
cărții este următorul: « Pentru Melhisedec istorie şi tâlcuire 
foarte minunată şi frumoasă» 2). Versiunea, o nouă traducere 
din grecește, este mai aproape de varianta slavă după care 
am redat subiectul legendei. 

Din celelalte personagii biblice, atenția credincioșilor se 
oprește asupra lui Moise și Solomon. Literatura veche româ- 
nească însă nu cunoaște multe legende despre aceste două figuri 
biblice, ci numai câteva versiuni strecurate la noi prin crono- 
grafe. Bogatele motive cu privire la Moise, se reduc la episodul 
cu faraonul Egiptului, căruia fiul adoptiv al prințesei, copilul 
Moisi, îi smulge coroana din cap. Regele vrea să-l omoare, 
dar este sfătuit de către înţelepţi să-l încerce şi să vadă dacă 
acest fapt are vreo semnificație. Copilului i se prezintă o 
piatră scumpă şi o lumânare aprinsă. Dacă el va pune mâna 
pe nestimată, va fi omorît, dacă va pune mâna pe foc, — el 
va scăpa cu vieaţă. Copilul pune mâna pe foc și astfel vieața 
lui este salvată. Locul lumânării în legendele din cronografe 
îl ia un jăratec, pe care Moisi luându-l îl bagă în gură, din care 
cauză el devine gângav. Se crede că originea legendei se 
găsește la Evreii vechi, care creează legenda ca să justifice 
gângăvia lui Moisi. 

Despre Solomon, simbolul înțelepciunii, au circulat în 
lumea creștină o mulțime de legende care pătrund în Palia 
comentată şi care circulă şi ca versiuni aparte. 

Apocrifele în legătură cu Solomon se împart în patru grupe: 
1) legende despre zidirea bisericii din Ierusalim; 2) despre 
Solomon şi regina Sava; 3) despre judecăţile înțelepte ale lui 
Solomon și 4) despre Solomon şi soția lui necredincioasă. 


1) H. ies. Op. ct, pp. 131—135. 
a S E A oa E N. H ii o ş. Bibliografia româneasca veche, Tom. III, fas- 


cicola I, p. 62. 


204 ŞTEFAN CIOBANU 


Din primul grup de legende, poate cele mai frumoase, 
face parte legenda despre Solomon şi Kitovras, o ființă demo- 
nică, care cunoştea unele taine ale naturii și care este folosită 
la ridicarea bisericii din Ierusalim. Ea nu pătrunde în lite- 
ratura noastră direct din izvoarele slave sau grecești, ci se 
face cunoscută prin prelucrarea operei italianului Giulio 
Croce din secolul al XVI-lea, al cărui roman « Vieața lui 
Bertoldo», pătrunde în literatura noastră în secolul al XVIII-lea. 

Conţinutul apocrifului este următorul: Solomon trimite 
o solie dintriun boier și din câțiva tineri ca să-l aducă pe 
Kitovras. Solia a luat cu ea un lanţ, pe care era scris un blestem 
al lui Dumnezeu. Trimişii mai aveau cu ei vin, miere și lână. 
Ei ajunseră într'un loc unde erau trei fântâni cu apă, din care 
bea Kitovras; astupă fundul fântânilor cu lână şi umplu două 
fântâni cu vin și una cu miere şi se pun la pândă. Kitovras 
bea conținutul fântânilor şi adoarme. 'Trimişii lui Solomon 
aruncă lanțul pe gâtul lui Kitovras, şi el după ce se trezește 
devine docil. Kitovras nu putea merge decât direct, răstur- 
nând totul în calea lui. Trecând pe lângă casa unei văduve, 
el ocoli şi-şi rupse o coastă. Solomon îl întreabă cu ce să cio- 
plească piatra pentru templu, căci lui i s'a” dat poruncă să 
nu se folosească de fier. 

Kitovras îi spune că există o piatră numită «4 şamir » 1) şi dă 
sfatul, cum să dobândească această piatră. Trimişii lui Solo- 
mon găsesc un cuib de pasăre, acoperă cuibul cu o sticlă, 
şi când vine pasărea şi nu poate intra să-şi hrănească puii, 
aduce piatra «Șamir » ca să taie sticla. Când pasărea tăia 
sticla, trimișii lui Solomon scot un țipăt şi pasărea scapă 
piatra jos 2). 

In «Bertoldo » numele lui Kitovras este înlocuit cu 
«Amedai». O legendă asemănătoare există în literatura talmu- 
dică sub numele de « Solomon şi Asmodeu ». In cronogratele 
noastre se strecoară şi câteva anecdote cu privire la înțelep- 
ciunea lui Solomon; înțelepciunea. lui se vede din discuția 
lui cu regina Sava (Sibila), care pune lui Solomon mai 


1) In limba ebraică «şamir » însemnează « diamant ^. 
2) A. H. Becenoszckiii. Cnananexoe crasanie O Conomont n rurospack 
u sanamubia nereuabi o Moponsb n Mepnun. IerepOypre. 1872, 

multe întrebări, pe care Solomon le rezolvă cu cea mai mare 
ușurință. Regina Sava, ca să ispitească înțelepciunea lui 
Solomon aduce mai mulți copii, băieți şi fete, îmbrăcaţi şi 
tunşi la fel, şi-l roagă pe Solomon să distingă pe băieți de 
fete. Solomon ceru să li se dea copiilor apă, ca să se spele. 

După felul cum se spală copiii, Solomon distinge băeţii 
_de fete. 

Din apocrifele în legătură cu Vechiul Testament face 
parte și « Povestirea despre prorocul Ieremia şi dărâmarea 
Ierusalimului ». Această povestire este trecută în "manuscrisele 
slave, din care cel mai vechiu datează din secolul al XII-lea, 
în Mineie sub 5 Noemvrie şi 1 Mai. La noi ea trece în secolul 
al XVII-lea și se găseşte în cronografe şi în « Vieţile Sfinţilor » 
ale mitropolitului Dosoftei. 

Conţinutul acestei legende, în linii generale este următorul: 
Profetul Ieremia, presimțind venirea vremurilor grele pentru 
poporul Israelit, deplânge nimicirea Ierusalimului și chiamă 
poporul la pocăință. Dumnezeu spune lui Ieremia, alesului 
său, să părăsească împreună cu Varuh cetatea Ierusalimului, 
care urma să fie dărâmată. La întrebarea ce să facă cu vasele 
bisericești, Dumnezeu îl sfătueşte să le îngroape în pământ. 


Simțind apropierea duşmanilor (Babilonienilor), Ieremia îl | 


sfătui pe Avimeleh, un alt ales al lui Dumnezeu, să aducă 
smochine dintr'o grădină. Avimeleh adoarme sub un smochin 
și doarme 70 de ani (după-alte versiuni 80). Ieremia și Varuh 
sunt duși în Babilonia. Când s'a deșteptat din somn, Avi- 
meleh, căruia i se păru că wa dormit decât o oră, nu recu- 
noscu Ierusalimul. El trimite un vultur cu o scrisoare către 
Ieremia, în care îl sfătuește să se întoarcă împreună cu neamul 
evreesc în Ierusalim. Astfel se termină robia Evreilor. Ieremia, 
în cele din urmă, fu omorît cu pietre de către Evrei. Originea 
acestei legende se găseşte, după cum a dovedit Gaster, în 
literatura veche ebraică. 

Cam acesta este ciclul de apocrife în legătură cu Vechiul 
Testament, care a circulat în vechea noastră literatură scrisă. 
Toată această literatură este tradusă şi traducerea se face în 
majoritatea cazurilor din slavonește, deși aceaste legende se 


206 ŞTEFAN CIOBANU 


formează la Greci şi îşi au originea în istoria poporului 
evreesc și în legendele popoarelor din Orient. 

Circulaţia acestor apocrife, păstrate în manuscrise şi în 
unele cărți tipărite, n'a fost mare. Ele se citesc de ştiutorii 
de carte, alimentând şi completând ciclul de legende cu 
caracter apocrif, care se răspândesc pe cale orală şi care 
sunt cu mult mai bogate în variante. 

Aceste apocrife, scrise şi nescrise, pătrund adânc în con- 
știința poporului românesc, îmbogățind tezaurul literaturii 
lui populare. 

Un loc intermediar între apocrifele privitoare la Vechiul şi 
cele în legătură cu Noul Testament ocupă legenda despre 
lemnul Sf. Cruci. Este un amestec de motive din Vechiul 
şi Noul Testament al cărui conținut se reduce la urmă- 
toarele: 

Din ramura de măslin, iar după alte versiuni din pomul 
care i-a dus pe primii oameni la izgonirea din raiu, a crescut 
pe mormântul lui Adam un pom minunat de frumos, care 
se ramifică în trei crăci, împreunându-se din nou în câteva 
rânduri. Dintr'o cracă a acestui arbore, Sith a aprins pe malul 
râului Nil (după unele versiuni al 'Tigrului), un foc nestins. 
Când Lot păcătueşte, el, ca să fie iertat de păcatul lui, după 
sfatul lui Avraam, aduce trei tăciuni aprinși, pe care-i îngroapă 
în pământ pe malul Iordanului și-i udă cu apă din acest râu 
până când acești tăciuni au înverzit şi din ei au ieșit trei pomi 
frumoși. Din lemnul acestor arbori a fost făcută crucea, pe 
care a fost răstignit tâlharul ce a crezut în Hristos. lar lemnul, 
pe care a fost răstignit al doilea tâlhar, se trage și el din raiu. 
De aici el fu scos pe timpul potopului; cu acest lemn Moise 
a îndulcit apele Merrei. Pe timpul lui Solomon, care avea 
nevoie de lemn pentru acoperirea templului, demonii, pe cari 
el îi foloseşte la adunarea de materiale, smulg pomul de pe 
mormântul lui Adam şi îl aduc împreună cu capul lui la Ieru- 
salim. Dar prin împrejurări miraculoase, lemnul n'a fost 
întrebuințat şi a rămas pe lângă templul din Ierusalim, până 
când este folosit la răstignirea lui Hristos. Iar capul lui 
Adam, adus de către Solomon la Ierusalim, a fost acoperit 
cu pietre, formând muntele Golgota. 

Această legendă, răspândită în Occidentul și Orientul creștin, 
are mai multe variante, unele mai scurte, altele mai complete, 
cu motive care intră şi în alte legende cu caracter religios, 
cum este Vieaţa Sf. Constantin cel Mare, care în mod mira- 
culos găsește împreună cu mama sa Elena cele trei cruci, 
pe care a fost răstignit Hristos şi cei doi tâlhari. 

Legătura pe care o face acest apocrif, între Hristos și Adam, 
între pomul raiului şi cruce, personagiile biblice, ca Adam, 
Sith, Lot, Avraam şi Solomon, precum și simbolica creștină 
care pătrunde această povestire cu țesătură de legendă, îl 
face extrem de popular. 

Originea legendei despre lemunl Sf. cruci, alcătuită pe temeiul 
motivelor biblice, se găsește în literatura greacă, de unde ea 
pătrunde în Apus prin cruciați și se răspândește prin secolul 
al XII-lea și la Slavi. 

In literatura românească, apocrifele despre Sf. cruce se 
găsesc în epoca slavonismului în forma slavă. Astfel, într'un. 
sbornic din secolul al XVI—XVII-lea, găsim întreaga legendă 
despre lemnul crucii 1). In românește o redacție a acestei 
legende se traduce pe la începutul secolului al XVII-lea şi se 
găsește în două manuscrise ale Academiei Române (Nr. 469 
şi Nr. 3813), versiuni poate independente una de alta. 

Trecem acuma la apocrifele privitoare la Noul Testament. 
In legătură cu naşterea lui Hristos, se găsește povestirea despre 
« Afroditian şi minunea ce a avut loc în Persia ». Plecând dela 
ştirea dată de Evanghelie despre naşterea lui Hristos şi ado- 
rarea magilor, legenda povesteşte cum împăratul Perşilor a 
intrat în templul său, plin de idoli de argint și de aur, ca să 
afle explicaţia visurilor sale. Preotul Prup (Propie), care-l 
întâmpină pe împărat, îi povestește că idolii de argint şi de 
aur în formă de fel de fel de figuri, toată noaptea s'au bucurat, 
spunând că fecioara Maria va naște pe Mântuitorul. Impăratul a 
rămas peste noapte în templu şi idolii şi văzut, că și figurile de 
animale și de pasări, au început să se bucure şi să cânte. S'a des- 
făcut plafonul bisericii şi s'a arătat o stea, la ivirea căreia toți idolii 
au căzut jos. Impăratul îi consultă pe înțclepții săi care-l sfă- 

DA H. SduumupcKii. CHaBAHcKiA m pycckia pPyKOImACU pyMbIHCKHXb 
Gu6niorerr, p. 340. 

tuesc să trimeată o solie din magi, ca să-l găsească pe Mân- 
tuitorul, care s'a născut. Precedați de steaua care se mişca: 
înaintea lor magii îl găsesc pe Hristos, căruia se închină, 
aducându-i daruri. 

Apocriful este de origine grecească, de unde pătrunde într'o 
redacție mai scurtă în literatura popoarelor slave în secolul 
al XI-lea şi al XII-lea şi într'o nouă versiune din secolul al 
XIV-lea. Legenda s'a păstrat în câteva manuscrise românești, 
semnalate de către Gaster şi N. Cartojan, iar textul 
ei a fost publicat de către Dan Simonescu!). 

Am expus în altă parte câteva considerațiuni cu privire la 
originea apocrifelor din Noul Testament. Din cele şapte evan- 
ghelii apocrife (după unii nouă) câte s'au păstrat în latinește, 
grecește și în limbile orientale, la popoarele slave au circulat 
numai trei și anume: protoevanghelia lui Iacov, evanghelia 
lui Toma și evanghelia lui Nico de m?). Primele două evan- 
ghelii vorbesc despre nașterea, copilăria și vieața lui Hristos, 
a treia — despre suferințele Mântuitorului. — Protoevan- 
ghelia lui Iacov?) a fost plăsmuită în secolul al II-lea (Origen, 
scriitor din prima jumătate a secolului al III-lea vorbește 
de existența acestei scrieri) de către creştinii care venerau 
cultul Maicii Domnului. Este o adunare de ştiri care circulau 
în. primele secole despre nașterea şi copilăria Maicii Domnului, 
despre Bunavestire şi nașterea lui Hristos, știri pe care nu 
le găsim în amănunte în Evangheliile recunoscute de biserică. 
Se crede că autorul, care se numea Iacov (nu se specifică dacă 
el a fost fratele lui Hristos) putea să fie creştin dintre Evrei, 
căci autorul scrierii cunoaşte foarte bine obiceiurile la Evrei 
şi Vechiul Testament. Această evanghelie nu este în cotra- 
zicere cu Evangheliile canonice, deşi are deosebiri destul de 
mari. | 

Naşterea Maicii Domnului este învăluită de miracol; Fe- 
cioara Maria de mică trăieşte pe lângă templu, fiind hrănită 


mt 

1) Dan Simonescu. Legenda lui Afroditian Persul. Casa Scoalelor. Bucu- 
rești, 1042. P 

) M. Cnepancxii. Cnaganckia anokpupnseckia eBanrenia. Mockea. 1895. 

*) Asupra protoevangheliei a lui Iacov în legătură cu folklorui românesc a se 
vedea lucrarea Șt. Ciobanu: PyMBIHCKUA. NELEHABI O Boropopuiit, "Moscova, 
1912. 

de îngeri; Maria n'a fost măritată, ci dată în pază unui bătrân, 
indicat de Dumnezeu. 

Autorul insistă asupra zămislirii imaculate, divine, a lui 
Hristos şi asupra purității Maicii Domnului. Unele motive 
sunt împrumutate din Vechiul Testament, cum este sterilitatea 
Anei, care se găsește în motivul despre mama lui Samuil, 
Ana. Reproducem în scurte cuvinte conţinutul Protoevan- 
gheliei lui Iacov. 

Intre Evrei trăia un om cu numele de Ioachim, care era 
foarte bogat, dar care nu avea copii. El aduce odată daruri 
lui Dumnezeu la templu, dar preotul a refuzat să primească 
aceste daruri, pe motivul că Ioachim n'are copii. Povesteşte 
despre această întâmplare soției sale, Ana, care în cuvinte 
pline de disperare, îşi deplânge soarta. Ioachim, întristat 
şi el, se duce în deșert la turmele sale şi aici posteşte 40 de 
zile. Se arată îngerul și spune Anei și lui Ioachim, că rugă- 
ciunea lor a fost ascultată. Se naşte Maria, care la vârsta de 
trei ani este dată la templu, primirea ei se face de către preoți. 
Sfânta Fecioară este hrănită de către îngeri. Când se împlinesc 
12 ani şi Maria nu mai poate sta la templu, preoții adună 
pe toți văduvii, ca s'o dea pe Maria. Intre acești văduvi era 
şi Iosif. Preoţii au strâns toate toiagurile bătrânilor și din 
toiagul lui Iosif a sburat un porumbel, care s'a aşezat pe capul 
lui Iosif. Toți au înţeles că Iosif este acela pe care l-a 
desemnat Dumnezeu s'o ia pe Maria în casă. 

Se povestește, mai departe, episodul Bunei Vestiri, care o 
găseşte pe Maria la fântână. Elisabeta, mama lui loan Bote- 
zătorul, la care Maria se duce, o slăveşte ca pe Maica Dom- 
nului. Lui Iosif și celor ce se îndoiau de puritatea Mariei, 
Dumnezeu prin îngeri le vestește că Maria va naşte pe fiul 
lui Dumnezeu. Din partea împăratului August vine ordinul 
ca toţi cetăţenii evrei să se prezinte la un recensământ. Iosif 
pleacă însoţit de fiul său Simeon şi de Maria. Pe drum Maria 
naște într'un staul, într'o peşteră, lângă Betleem. La naștere 
asistă și moaşa. Moașa ieşind şi proslăvind pe Hristos, o altă 
femeie, cu numele de Salomeea, nu crede în divinitatea 
pruncului. Mâna ei se desparte de corp; ea crede apoi și 
mâna revine la loc. 


I4 A. R. — Studii şi Cercetări. LXXV. 

Episodul cu venirea magilor şi persecuțiile lui Irod, îndrep- 
tate în contra noilor născuți, se povestesc ca în Evanghelie. 
Maria însă nu fuge în Egipt, ci rămâne în Iudeea și îşi ascunde 
pruncul într'un staul, iar Elisabeta cu loan se ascund întrun 
deal, care se desface şi îi acopere. Povestirea se termină cu 
omorirea lui Zaharia, tatăl lui loan Botezătorul, de către 
trimişii lui Irod. 

Protoevanghelia lui Iacov a fost cea mai populară scriere 
în lumea creştină. Scriitorii bisericești împrumută din această 
operă elemente în scrierile lor cu privire la naşterea Maicii 
Domnului (Tarasie, arhiepiscopul Constantinopolului, Ioan 
Damaschin, Andrei Creteanul, etc.). Protoevanghelia trece 
în Mineie în zilele de 8 şi g Septemvrie, uneori se rosteşte 
ca predică la sărbătoarea naşterii lui Hristos (parțial, se redă 
numai sfârșitul). 

Nu se știe când se traduce această scriere din greceşte în 
slavonește, unde se găseşte în redacție completă şi în redacție 
prescurtată. Prin Mineie, sub forma de cuvântare sau de 
descriere a vieții Maicii Domnului și a părinților ei, această 
Evanghelie se introduce şi la noi. Probabil că ea se face 
cunoscută în epoca slavonismului și se traduce prin secolul 
al XVII-lea. Cel puţin în «Viețile Sfinţilor» a mitropolitului 
Dosoftei, această scriere figurează la ziua de 8 Septemvrie. 
Numeroase motive din aceast apocrif se strecoară în literatura 
populară orală, în legendele românești despre Maica Domnului!), 
precum $ şi în iconografie. De exemplu, momentul Bunei Vestiri, 
în icoane adeseoii se redă la fântână; la Naşterea lui Hristos 
se vede o femeie cu o mână ruptă, suspendată în aer, etc. 

Evanghelia lui Toma în care Hristos apare în colori prea 
realiste, şi unde în copilărie el este înfățișat ca om crud față 
de acei ce nu credeau în minunile lui, nu prinde la noi, cu 
toate că un text în limba slavă din secolul al XIV-lea a fost 
găsit în țările româneşti °). 

De altfel, această evanghelie apocrifă a avut un succes 
mai mare numai la adepții diferitelor secte raționaliste. 


1) St. Ciohanu, op. cit., pp- 4—21. 
2) A. H. Suumupcriă. Has HCTOpin CĂaBAHCKOIĂ NHCEMEHHOCTH Bb Mon- 
gasin u Banaxin. Mockea 1926. 


ISTORIA LITERATURII ROMÂNE VECHI 211 


Una din cele mai răspândite evanghelii apocrife, poate mai 
populară decât Protoevanghelia lui Iacov, a fost evanghelia 
lui Nicodem. Editorii şi cercetătorii textului acestei Evanghelii, 
acei din Apus şi Slavii, înțeleg sub termenul ~% Evanghelia 
lui Nicodem » două opere şi anume: 1) Actele lui Pilat și 2) Co- 
borîrea Mântuitorului în iad. Se presupune că ambele aceste 
părți au fost scrise de diferiți autori şi că ele au fost ynite 
mai târziu. 

Manuscrisele greceşti adeseori conțin numai partea întâia 
a acestei opere. De asemeni, în literatura veche slavă, partea 
întâia a fost tradusă din grecește cu mult mai înainte decât 
partea a doua. Numeroasele texte grecești şi latinești ce s'au 
păstrat vorbesc de o circulație largă ce o avea această operă 
în lumea creştină din Apus şi din Orient. 

In cele mai multe texte ale evangheliei lui Nicodem, găsim 
şi o anexă, o «epistolă a lui Pilat câtre Tiberiu împăratul, 
despre patimile moartea şi învierea Mântuitorului » (4 Ava- 
popă ») şi o povestire scurtă despre «moartea lui Pilat» 
(« Ilapă8oot: »). 

Aceste anexe constitue o încheiere firească a Evangheliei 
lui Nicodem. Evanghelia lui Nicodem exista în secolul al 
II-lea, iar actele lui Pilat sunt amintite în scrierile lui T e r- 
tulian din secolul al III-lea. La Slavi, parţial ea se găseşte 
în manuscrise din secolul al XIV-lea, iar întreaga evanghelie 
a lui Nicodem figurează în manuscrise din secolul al XVI-lea. 
Principele Andrei Curbschi, scriitor rus din secolul 
al XVI-lea, amintește despre această carte într'o scrisoare, 
spunând că ea «este plină de minciuni» şi că el a văzut şi 
un exemplar scris în limba poloneză. 

Este greu de rezumat conținutul acestei evanghelii de pro- 
porții relativ mari. Actele lui Pilat, adică prima parte a evan- 
gheliei, conține descrierea judecății și condamnării lui Hristos 
la moarte de către Pilat, a morţii Mântuitorului şi a învierii. 
S'a emis ipoteza că Actele lui Pilat au fost scrise de un Evreu, 
care a vrut să-i convingă pe concetățenii săi, să creadă în divi- 
nitatea Mântuitorului. In linii generale, faptele descrise cores- 
pund evangheliilor canonice. Elementul apocrif constă în 
abundența de detalii care înfrumusețează povestirea și care 

nu se găsesc în evangheliile canonice. De exemplu: când 
Evreii l-au predat pe Hristos lui Pilat și Pilat a trimis un 
«cursor» la El, cursorul văzându-l pe Hristos, i-a așternut 
învălitoarea (turbanul, eşarfa) de pe cap şi i-a spus: « Doamne 
Iisuse, calcă pe aceasta şi mergi la Pilat care te chiamă». 
Evreii îl întreabă pe cursor, de ce îi arată atâta consideraţie lui 
Hristos. El răspunde că aşa a fost întâmpinat Hristos la 
intrarea lui în Ierusalim de către întreg poporul evreesc. 
Când îl introduc pe Hristos în palatul lui Pilat ca să-l judece, 
steagurile pe care erau zugrăviți zeii păgâni şi pe care le ţineau 
ostașii, Sau înclinat înaintea lui Hristos. Evreii au crezut 
că steagurile au fost aplecate de către ostași. Ei cer lui Pilat 
să-l scoată pe Hristos afară, dând ordin ca steagurile să fie 
încredințate celor mai voinici ostaşi. Pilat alege 12 ostaşi 
din cei mai buni şi sub amenințarea de pedeapsă cu moartea, 
le ordonă să ţină bine steagurile. Hristos trecând pe lângă 
steaguri, ele se închină a doua oară, cu toată silința ostașilor 
de a le ținea drept. Acest fapt bagă frica în sufletul lui Pilat, 
care nu ştia ce să facă. In acel moment soţia lui Pilat, Procla, 
trimite bărbatului său cuvânt să nu facă niciun rău acestui 
om drept (Hristos), care a chinuit-o în vis. Pilat voia să-l 
scape pe Hristos, dar mulțimea înfuriată cerea condamnarea 
“lui Hristos. Unul din elevii ascunși («tainici») ai lui Hristos, 
şi anume Nicodim, caută prin toate mijloacele să-i convingă 
pe Evrei, că Hristos este drept, că el a făcut mai multe minuni. 
Apar și câțiva din acei pe care i-a vindecat Hristos (slăbă- 
nogul, leprosul și alții), cari vorbesc în favoarea lui Hristos. 
Nici argumentul că Hristos l-a inviat pe Lazăr, nu ajută. 
Pilat cedează mulțimii, şi cu toate că era convins de nevino- 
văţia Mântuitorului, îl condamnă, spălându-se pe mâini. El 
şi soția lui, când au aflat despre răstignirea lui Hristos şi 
minunile ce s'au săvârşit la moartea lui, au fost adânc scârbiți, 
Tâlharii cari au fost răstigniți cu Hristos, după evanghelia 
lui Nicodim, se numeau Ghesta și Dismas; acest din urmă 
credea în Mântuitorul. 

După răstignirea lui Hristos, Evreii deslănțue o prigoană 
în contra tuturor acelora, cari erau în anturajul Mântuitorului, 
în special în contra lui Iosif din Arimatheea, care împreună 

cu Nicodim îl înmormântează pe Mântuitorul. Ostaşii, care 
păzesc mormântul lui Hristos, vestesc învierea Lui, dar ei 
sunt cumpăraţi de Evrei şi sfătuiți să nu răspândească această 
veste. Unii din acei care l-au văzut pe Hristos, pretutindeni, 
află că Iosif de Arimatheea, care era la închisoare, este la 
el acasă. Ei aud dela Iosif, că el a fost eliberat de însuşi Hristos, 
care a înviat din morți. Alte mărturii au convins şi pe membrii 
sinedrionului că Hristos a înviat, dar ei din răutate pau crezut 
în El. Impăratul Tiberiu, aflând dintr'un raport al lui Pilat, 
despre nevinovăția Mântuitorului, îl chiamă pe Pilat la Roma 
şi dă ordin să-l decapiteze. 

A doua parte a evangheliei lui Nicodim conţine coborîrea 
Mântuitorului în Iad. Este o povestire a celor doi fii ai lui 
Simeon cel drept, cari au înviat din morți. Ei povestesc că 
se găseau în iad împreună cu sufletele celor răposați, şi în 
miezul nopții s'a arătat o lumină. Patriarhul Avraam împreună 
cu alții a strigat: «această lumină vine dela marea lumină ». 
Preotul Isaia a spus: « această lumină a venit dela Tatăl, Fiul 
şi Sfântul Duh, pe care am prezis-o eu». loan Botezătorul 
povesteşte că el a pregătit venirea Fiului lui Dumnezeu și că 
El l-a trimis să vestească tuturor și în iad învierea lui. Figu- 
rează şi Adam cu cunoscutul apocrif despre Sith şi călătoria 
lui spre raiu pentru a căpăta o ramură de măslin (sau untde- 
lemn). Toți acei din iad își exprimă marea bucurie pentru 
învierea lui Hristos și mântuirea neamului omenesc, dar vine 
Satan, care caută să dovedească că Hristos nu este Dum- 
nezeu, ci este un om simplu şi Lui i se pregăteşte loc în iad. 
Se încinge o discuție între Satan și cei din iad. In timpul 
acesta cad porțile iadului şi intră « Regele gloriei ». Se lumi- 
nează toate temnițele. Satan este legat de către îngeri şi predat 
iadului, căruia Hristos îi porunceşte să-l țină pe Satan până 
la a doua venire a Lui. 

Adam şi toți patriarhii, profeții şi martirii sunt scoşi din 
iad și duși în raiu şi predați arhanghelului Mihail. Aci cei doi 
fii ai lui Simeon își încheie povestirea, arătând cum ei au 
înviat, fiind trimişi de arhanghelul Mihail, ca să se coboare 
pe pământ, să vestească învierea Mântuitorului şi să se boteze. 


ib 

Frații predau povestirea, care este scrisă lui Iosif de Ari- 
matheea şi Nicodim şi se fac nevăzuți. 

Această parte a evangheliei lui Nicodim a servit ca model 
pentru o operă retorică şi anume, pentru un « Cuvânt despre 
pogorîrea lui loan Botezătorul în iad», atribuit, se pare, pe 
nedrept scriitorului din secolul al IV-lea, Eusebiu, episcop 
de Emess. 

De asemenea, evanghelia lui Nicodim a avut o mare influ- 
ență asupra diferitelor scrieri din Evul Mediu, şi anume: 
elemente din ea se găsesc în drama religioasă care privea 
patimile, moartea şi învierea Mântuitorului, în cântece și 
cuvântări bisericești, în legendele cu privire la coborirea lui 
Hristos în iad, etc. Scene din coborirea Mântuitorului în iad 
pătrund și în iconografie. 

Versiunile românești ale evangheliei lui Nicodim apar 
relativ târziu. Câteva manuscrise ce s'au păstrat în biblioteca 
Academiei Române sunt din secolul al XVIII-lea. Evanghelia 
este tradusă în întregime, adică cele două părți principale 
din ea. Traducerea s'a făcut din limba slavă, poate de pe 
un izvor slavo-rusesc. Ceva mai veche este « epistola lui Pilat 
către Tiberiu chesarul », care s'a păstrat în vreo trei manus- 
crise, din care două sunt din secolul al XVII-lea și « Con- 
damnarea lui Pilat » o a doua anexă la evanghelia lui Nicodem, 
păstrată întrun manuscris din acelaşi veac. 

Ciclul de apocrife, referitoare la Noul 'Testament în lite- 
ratura greco-slavă și în cea apuseană, se încheie cu o serie 
de fapte apocrife ale apostolilor. Izvorul principal pentru 
cunoaşterea activității apostolilor pentru răspândirea creşti- 
nismului, a luptei lor cu păgânismul, se găseşte în «Faptele 
Apostolilor » şi în « Epistolele » lor, scrieri canonice. Știrile 
însă cu privire la vieața apostolilor, la prigoana păgânilor în 
contra lor, uneori la martirajul lor, sunt extrem de sărace în 
scrierile acceptate de biserică. 

In primele două veacuri ale creştinismului, se creează o 
sumedenie de legende în jurul sf. Apostoli. Unele din aceste 
legende sunt scrise și o parte din ele sau păstrat. Astfel, 
s'au păstrat « Faptele Apostolilor Petru şi Pavel », operă care 
diferă de cunoscutele « Fapte » ale apostolilor, « Martirajul 

sf. Petru », « Călătoria sf. Apostol Petru cu Andrei, Matei, 
Ruf şi Alexandru », « Faptele apostolului Pavel și Tecla », 
apocrif prelucrat de către Simeon Metafrast, « Faptele apos- 
tolului Toma », etc. 

Nu s'a stabilit încă în ce măsură au fost răspândite aceste 
apocrife în literatura veche românească, întru cât deocamdată 
nu s'a semnalat niciun manuscris. Unele din ele, cu certi- 
tudine, au fost cunoscute în literatura noastră veche. Astfel, 
în «Călătoria apostolului Petru », etc., apostolii se găsesc 
în ţara mâncătorilor de oameni (antropofagilor). Lângă un 
craş ei cer pâine dela un bătrân care-şi ara ogorul. Bătrânul 
se duce în oraş ca să cumpere pâine, iar apostolii ară și sea- 
mănă în locul bătrânului. In urma lor creşte grâul. Bătrânul 
rămâne mirat, când îşi vede ogorul acoperit cu grâu înspicat. 
Acest motiv se găseşte și în legendele noastre populare ne- 
scrise. 

Cu mult mai însemnată pentru noi este literatura noastră 
apocrifă apocaliptică. Scrierile apocaliptice apar printre cele 
dintâi scrieri în limba românească. Astfel, « apocalipsul sf. 
apostol Pavel » sau « Viziunea ap. Pavel», unul din cele mai 
frumoase apocalipse, se găseşte în Codex Sturdzanus. Conţi- 
rutul acestui apocrif în linii generale este următorul: P 

Dumnezeu pune întrebare apostolului, până când oamenii 
vor continua să păcătuiască. Toate făpturile, apele, soarele şi 
luna, stelele sunt indignate că întreaga creațiune divină i 
se supune lui Dumnezeu, numai omul calcă legile Lui. Condus 
de un înger, apostolul Pavel vede lumea cealaltă. Deasupra 
cerului ei văd îngeri răi, furioși, din gurile cărora iese foc. 
Ei îi iau pe cei păcătoşi şi-i duc în iad. Deasupra lor stau 
îngeri, ale căror fețe sunt luminate ca soarele ȘI care-i iau în 
primire pe cei drepți. Apostolul Pavel vizitează lăcașul celor 
fericiți. Aici el vede un râu de lapte şi unul de miere, pe 
malurile căruia cresc arbori încărcați de fructe. După aceea 
apostolul este dus în cetatea lui Hristos. Cetatea este situată 
în mijlocul unui lac şi întretăiată de patru râuri: unul de 
miere, al doilea de lapte, al treilea de vin şi al patrulea de 
untdelemn. Pe malul râului stau profeții, patriarhii, bărbații 
și femeile. Pe toţi îi delectează cu muzica sa, regele David. 

In iad domneşte întunerec şi tristeţe. Un râu mare de foc, 
în care stau bărbați și femei, unii până la genunchi, alții 
până la brâu, iar alții până la creştet. Intr'o prăpastie un alt 
râu de foc cu bărbaţi şi femei. La un bătrân, îngerul-călăuză 
explică apostolului, că “bătrânul a fost preot care nu săvârşea 
bine serviciul divin. Pavel pune şi alte întrebări îngerului, 
care explică apostolului păcatele pentru care păcătoşii au fost 
osândiți la muncile infernului. Apostolul Pavel se roagă îm- 
preună cu îngerul pentru păcătoşi, cărora li s'a acordat de 
Dumnezeu o zi de odihnă, ziua Invierii. 

Apostolul vizitează şi raiul din Eden, unde găseşte pe 
Adam, Maica Domnului, etc. Descrierea raiului este cu mult 
mai palidă, decât aceea a infernului (ca în «Divina Comoedia»). 

In limba românească, înafară de textul incomplet din Codex 
Sturdzanus, s'a păstrat şi unul din secolul următor (Codicele 
"Todorescu), care întregeşte textul primei versiuni. 

Textele slave, după cum constată unii din' savanții ruși, 
se apropie de o versiune siriană, ceea ce dă de bănuit, că textul 
sirian şi cel slav provin dintr'un original grecesc care a dispărut. 
In limba slavă există o versiune mai completă și una ceva mai 
scurtă (la Slavii de Sud). De pe această ultimă versiune, şi 
anume, de pe o ediţie tipărită la Veneţia în anul 1520, s'a 
făcut traducerea românească. 

Apocalipsul din Noul Testament al lui loan Teologul, la 
început era considerat, după cum am arătat mai sus, ca scriere 
apocrifă. Abia mai târziu el este recunoscut de către biserica 
creştină ca scriere acceptabilă. In rând cu acest apocalips 
există și o scriere apocrifă, care poartă denumirea de « Intre- 
bările lui loan Teologul puse Mântuitorului pe muntele Tavor ». 

Conținutul acestui apocrif este următorul: 

Ioan Teologul, urcându-se pe muntele Tavor, se roagă lui 
Dumnezeu să-i descopere ce va fi la a doua venire a Mântui- 
torului; șapte zile şi șapte nopţi durează rugăciunea lui și 
în cele din urmă el este ridicat în ceruri. 

Aici el vede o carte uriașă, groasă cât şapte munţi și de o 
lungime pe care wo poate cuprinde mintea omenească. Cartea 
are şapte peceți. La întrebarea lui ce conține această carte, 
Dumnezeu spune că în ea sunt scrise faptele omenești, și 

arată lui loan care vor fi semnele sfârşitului lumii şi a venirii 
antihristului. Profeţii Enoh și Ilie vor fi trimiși pe pământ ca 
să-l descopere pe antihrist; Ilie va fi omorît. Dumnezeu va 
trimite îngeri pe pământ, cari vor ridica în cer tot ce este 
sfânt: Sf. Scriptură, Sf. Cruce, etc. Pământul va fi aprins și 
va arde de 50.000 coți în lungime şi şoo în adâncime. Va 
trimite patru vânturi puternice, care vor curăți pământul de 
cenușă. Se vor coborî patru îngeri, cari vor trâmbiţa, şi la 
sunetul trâmbiţelor se va desface cerul dela Răsărit spre Apus 
şi se va ivi o cădelniță luminată, care va împrăștia un miros 
plăcut. Vor învia morţii, iar de sus se va cobori Ierusalimul 
ceresc, şi însuși Dumnezeu. Se va rupe prima pecete a cărții, 
— vor cădea stelele, se va rupe a doua pecete — va dispărea 
luna, a treia — se va întuneca raza soarelui, etc., până la a 
şaptea pecete, când se va deschide infernul. Se va începe 
judecata cea de apoi: Antihristul și duhurile necurate vor fi 
aruncate în împărăţia întunerecului. După aceea, vor fi jude- 
cați păgânii, cari vor fi trimişi în infern. Creştinii — cei drepți, 
vor fi despărțiți de cei păcătoşi. Aceştia din urmă vor fi mânaţi 
în râul de foc, unde vor fi supuşi la munci, fiecare după 
păcatele lui. Iar cei drepți vor sălășlui în raiu împreună cu 
îngerii. 

Legenda pătrunde în literatura românească pe la sfârșitul 
secolului al XVI-lea sau începutul celui de al XVII-lea. Un 
fragment se găseşte în Codicele Martianus; din secolul al 
XVIII-lea s'au păstrat câteva manuscrise mai complete. 

O foarte mare răspândire a avut la Români « Apocalipsul 
Maicii Domnului », sau « Umblarea (călătoria) Maicii Domnu- 
lui prin munci >. Această scriere apocrifă apare târziu în lite- 
ratura bizantină, după cum se presupune prin secolul al 
VIII—IX-lea, şi se răspândeşte în secolul al XII-lea la 
Slavi. Conţinutul acestei scrieri se reduce la următoarele: 

Maica Domnului îl roagă pe Fiul său să trimeată pe arhan- 
ghelul Mihail, ca să facă o călătorie prin iad. Insoţită de 
arhanghel şi de alți îngeri, ea coboară în iad. La intrare aude 
țipete disperate de bărbați şi femei, dar din cauza întune- 
recului, nu vede nimic. Mihail îi explică păcatele, pentru care 
ei sunt supuşi la muncile iadului. La rugămintea Maicii Dom- 


218 ŞTEFAN CIOBANU 


nului, se împrăștie întunerecul şi ea vede o mulțime de oameni 
cari fierb în smoală. Sunt acei cari n'au crezut în Tatăl, Fiul 
şi Sf. Duh. Mai departe, Maica Domnului şi însoțitorii ei, 
dau peste un râu de foc, unde se chinuesc păcătoşii, stând 
în foc, care până la genunchi, care până la brâu, care până la 
creştet, după mărimea păcatului. Maica Domnului vede un 
om spânzurat de picioare; el este mâncat de viermi. Este acela 
care a dat bani cu camătă. 

In altă parte, Maica Domnului vede un nor mare incandes- 
cent pe care sunt aşezate paturi de foc. Pe ele stau culcaţi acei ce 
dormeau dimineața, când în biserică se făcea serviciul divin. 
Alți păcătoşi stau pe scaune de foc. Sunt acei ce nu se sculau 
înaintea preoţilor cari veneau dela biserică. Calomniatorii sunt 
spânzurați de limbă de crengile unor arbori de fier. Intr'o 
parte a infernului se chinuesc preoții, patriarhii, episcopii, 
călugării și preotesele, care s'au măritat după moartea soților 
lor. Maica Domnului se interesează de fiecare păcătos; câte- 
odată plânge, dar în majoritatea cazurilor, ea spune: « după 
faptele lor, fie “așa ». 

Bazați pe aceasta, unii din istoricii literaturii arată ca- 
racterul puțin creștinesc al acestei scrieri. La sfârșit, Maica 
Domnului îl roagă pe Dumnezeu să ușureze soarta păcătoşilor. 
Dumnezeu dă odihnă păcătoşilor dela Vinerea mare înainte de 
Paști şi până la Dumineca tuturor sfinților. 

Nu încape nicio îndoială că în apocalipsul Maicii Domnului 
se găsesc multe elemente împrumutate din Apocalipsul aposto- 
lului Pavel. 

Expunerea noastră n'ar fi completă, dacă la aceste date, 
cu privire la literatura apocrifă din Vechiul şi Noul Testament, 
n'am adăuga câteva scrieri cu caracter moral-religios, care prin 
forma lor atrăgătoare de legendă, au avut o circulație destul 
de mare printre strămoşii noştri. 

Sunt câteva scrieri hagiografice şi epistole apocrife, aceste 
din urmă plăsmuite după modelul epistoliilor Sf. Apostoli. 
Primul loc printre aceste epistole îl ocupă « Legenda Duminecii » 
sau «Epistola. Domnului nostru lisus Hristos ». 

Se povestește, în această legendă, că în Ierusalim a căzut 
o piatră mică, pe care n'o putea mişca nimeni din loc. Se adună 

clerul şi se roagă lui Dumnezeu trei zile şi trei nopți și în cele 
din urmă clericii aud un glas de sus, care le spune să ridice 
piatra. Piatra a fost desfăcută şi în ea s'a găsit o scrisoare a lui 
Hristos. In ea se spune că Dumnezeu de trei ori i-a prevenit 
pe credincioşi să țină legea Lui, dar ei nu ascultă. Ii avertizează 
pentru ultima dată să țină sărbătoarea Duminecii, căci în 
această zi a fost făcut Adam, în această zi a vestit arhanghelul 
Gavriil pe Fecioara Maria de Naşterea lui Hristos. Acei ce 
nu vor păstra Sf. Duminecă vor fi expuși la cele mai grozave 
pedepse, care se vor întinde asupra întregii omeniri. Epistola 
se termină cu îndemnul ca această epistolă dumnezeiască să 
fie cetită şi răspândită printre credincioși. 

Originea epistolei se găsește în primele secole ale crești- 
nismului, când creştinii spre deosebire de Evrei, cari cinstesc 
Sâmbăta, luptau pentru a se recunoaşte Dumineca, drept 
zi închinată Domnului. 

In secolul al VI-lea se semnalează existenţa acestei scrisori. 
Ea se traduce în româneşte în secolul al XVI-lea și se găseşte 
în Codicele Sturdzanus, în manuscrisul numit dela Ieud și 
în numeroase manuscrise din secolele al XVII-lea şi al 
XVIII-lea. 

O lectură distractivă și folositoare pentru credincioşii din 
vechime o constitue literatura hagiografică. In limba româ- 
nească se traduc scrieri cu vieți ale Sfinţilor, « Mineie», 
« Proloage », « Patericuri », cum este acel dela Pecersca. Iar 
mitropolitul Dosoftei scoate la iveală cele patru volume din 
«Vieaţa şi petreacerea sfinților » Unele din aceste «vieți » 
intră în compoziția Evangheliilor. noastre învățătoare, încă 
înainte de opera mitropolitului Dosoftei (Sf. Nicolae, Sf. 
Gheorghe, etc.). 

Din aceste legende hagiografice, face parte în primul rând 
legenda sf. Sisinie, care a avut o foarte mare circulație în sânul 
poporului românesc. 

Se povesteşte că Sisinie, un ostaş vrednic, după mai multe 
isprăvi militare, este îndemnat de către un înger care i s'a 
ivit în vis, să se ducă la soră-sa Melintia, căreia i se răpise de 
către diavol cinci copii şi era pe cale să-l răpească şi pe al 
şaselea. Sora lui de teama demonului, se închisese într'un 

turn de marmoră. Sisinie ceru voie să intre înlăuntru. Diavolul, 
prin viclenie, se strecoară în locuința surorii lui Sisinie şi fuge 
cu copilul ei. Sisinie se ia după el. Întâlnește o salcie şi o 
întreabă dacă pe acolo n'a trecut diavolul cu un copil. Salcia, 
care-l văzuse pe diavol cu copilul, răspunse că nu l-a văzut. 
Sfântul o blestemă să nu facă fructe. Așa se întâmplă şi cu 
alți arbori, până când un măslin îi spuse că el l-a văzut pe 
diavol cu copilul aruncându-se în mare. Sisinie binecuvân- 
tează măslinul şi se așează cu undița pe malul mării. In cele 
din urmă diavolul căzu în undiță şi fu bătut de către Sisinie, 
până când aduse toți copiii pe care-i răpise. Diavolul face 
jurământ că nu se va atinge de copiii caselor unde se găsește 
o rugăciune, care de obiceiu era anexată la text şi care circula 
şi aparte. 

Originea legendei sf. Sisinie se găsește în credința în demoni 
a popoarelor Orientului, superstiție trecută în mediul creştinesc 
al Grecilor, de unde ea pătrunde în literatura arabă, abisiniană 
și slavă. Dela acești din urmă ea vine la noi, unde se traduce 
prin secolul al XVI-lea; a fost copiată de popa Grigorie din 
Măbhaciu, intrând în Codicele lui Sturdza. 

Există și versiuni mai nouă. Legenda este răspândită și 
astăzi în masele poporului de jos, iar rugăciunea servește ca 
amulet pentru femeile lehuze şi pentru copii, pentru gonirea 
duhurilor rele. 

Aceeași vechime o are în literatura românească şi legenda 
sf. Vineri. Răspândirea ei în mijlocul poporului românesc 
se datorește elementului fantastic şi miraculos de care este 
pătrunsă această legendă și formei ei atractive de povestire, 
plină de peripeții. 

Subiectul acestei legende este după cum urmează: Sf. 
Vineri a fost fiica a doi bătrâni evlavioşi, care făgăduise că-şi 
vor închina odrasla bisericii. La vârsta numai de cinci ani 
ea pleacă în lume să propovăduiască cuvântul lui Dumnezeu. 
Ea ajunge în cetatea Antiohiei, unde mulți păgâni trecură la 
creştinism mulțumită predicei „sfintei. Dar Evreii se plâng 
împăratului care se numea Antioh (după alte versiuni Antonie), 
că ea propovăduește învățăturile aceluia care a fost răstingnit 
pe cruce de părinţii lor. Impăratul o chiamă și văzând fru- 

musețea ei, îi propune s'o facă «doamnă și împărăteasă » a 
lui. Sfânta refuză cu indignare, și împăratul dă ordin ca Sf. 
Vineri să fie răstignită pe cruce. Ea se roagă lui Dumnezeu, 
care trimite un înger şi o descătușează. Ostaşii înspăimântați 
de această minune trec la creştinism. Impăratul dă ordin so 
bage pe sfântă într'un cazan în care fierbea smoală şi plumb. 
După șapte zile de ședere în cazan, sf. Vineri fu găsită nevătă- 
mată. Împăratul, care se apropiase de cazan, este orbit de sfânta 
care îl stropește cu conţinutul clocotind al cazanului. El făgă- 
duește că va trece la creştinism, dacă i se va reda vederea. Sfânta 
se roagă cu lacrimi lui Dumnezeu şi ungând cu lacrimile sale 
ochii împăratului, acesta îşi recapătă vederea. Din Antiohia ea 
pleacă la un alt împărat, cu numele de Atisma. Acesta îi 
propune sf. Vineri să se închine dumnezeului lui și atunci el 
o va face împărăteasă. Sfânta refuză, și din această cauză ea 
este dusă înaińtea unui smeu, care locuia într'o cetate. Sfânta 
şi de aici iese teafără. Împăratul trece la creştinism. Sfânta 
ajunge la al treilea împărat, care-i repetă propunerea pe care 
i-o făcuse cei doi împărați. Refuzându-l, împăratul o bagă 
într'o căldare cu smoală, plumb şi piatră, dar ea și de data 
aceasta rămâne neatinsă. Impăratul dădu ordin să i se taie 
capul. In rugăciunea ei înainte de moarte, sf. Vineri roagă pe 
Dumnezeu să-i ocrotească pe acei ce vor cinsti ziua ei, să 
blagoslovească holdele şi dobitoacele lor de duhurile rele, 
şi-i blestemă pe acei ce nu vor ținea post în ziua de Vineri. 

Şi legenda sf. Vineri (sf. Paraschiva) a fost copiată de 
acelaşi popa Grigorie din Măhaciu şi se găsește în acelaşi 
codice al lui Sturdza, după un original de sigur mai vechiu. 
Textul a fost tradus de pe o versiune sud-slavă. Există și 
versiuni româneşti de proveniență mai recentă. Legenda Sf. 
Vineri a avut o influență mare asupra datinelor, obiceiurilor 
şi superstițiilor poporului românesc, cu privire la cinstirea 
zilei de Vineri. Nu este însă exclus că la această cinstire să 
contribue şi povestirea despre cele 12 vineri, un apocrif care 
a circulat intens la popoarele slave şi care este cunoscut şi în 
literatura noastră veche. 

Acelaşi element miraculos, dacă nu chiar mai puternic, 
pătrunde şi în legenda despre Sf. Gheorghe. Sf. Gheorghe 

este unul din cei mai populari sfinţi ai creştinismului. De 
numele lui sunt legate numeroase legende și cântece la toate 
popoarele creştine şi chiar la musulmani. Cultul lui se răs- 
pândeşte încă înainte de secolul al V-lea. Intr'un palimpsest 
din. sec. al IV— V-lea s'au păstrat fragmente din martiriul lui, 
care era considerat ca «o falsificare eretică». Elementul 
fantastic ulterior se reduce puțin în unele opere consacrate 
sfântului, ca, de exempiu, în cuvântul de laudă al lui Andrei 
Cretanul (sec. al VIII-lea) şi în Vieaţa Sf. Gheorghe a lui 
Metafrast (sec. al XV-lea). 

Inalta considerație pe care o arată creştinii acestui sfânt, 
se explică prin faptul că el este socotit ca ocrotitor al agriculturii 
(( vreo py6s » — agricultor), precum şi conținutului legendelor 
asupra lui, cu un şir de minuni și cu prigoniri și chinuiri dir. 
partea păgânilor. In cea mai veche descriere a vieții lui, el 
este supus unui nesfârșit şir de torturi din partea șahului 
persan, Dadian, care îl martirizează timp de 7 ani. El este 
străpuns de suliță în pântece, dar scapă nevătămat; este 
rupt în bucăți, străpuns cu cuie de fier, tras pe roată, încălțat 
în încălțăminte de fier înroșită în foc. De trei ori moare şi de 
trei ori înviază, până când a patra oară i se taie capul; mânia 
cerească însă îi nimiceşte pe acei ce-l martirizau. Extrem de 
popular este episodul luptei lui cu balaurul, episod care este 
introdus în legendă mai târziu: iconografia creștină îl zugră- 
vește pe sf. Gheorghe ca pe un tânăr frumos, călare pe un cal 
alb; sf. Gheorghe străpunge cu sulița un balaur. 

Acest episod se povestește în felul următor: Intr’o împărăție 
din părțile Palestinei, un balaur, ce trăia într'un lac, teroriza 
populaţia; el îi înghite pe toţi acei ce se apropiau de dânsul. 
Împăratul fu sfătuit să dea balaurului în fiecare zi câte un 
copil. Vine rândul și împăratului care-și trimite unica lui fată 
spre lac. Fata se apropie de lac şi deodată se iveşte un tânăr 
călare, îmbrăcat ostășește, care o întreabă pe fată de ce plânge ? 
Apare balaurul, și tânărul, făcându-şi semnul crucii, se repede 
asupra balaurului, îl străpunge cu sulița şi îl domoleşte cu 
semnul crucii. Fata împăratului se întoarce acasă, ducând 
după ea balaurul atârnat de cingătoarea ei. Împăratul şi supușii 
lui trec la creştinism. 

Legenda este cunoscută în literatura românească în secolul 
al XVII-lea. Ea se găseşte în mineiele noastre, începând cu 
cele ale mitropolitului Dosoftei. Legenda își are originea la 
creștinii palestino-sirieni; în compoziţia ei intră multe motive 
din mitologia creştină, precum şi elemente folklorice. 

Cultul Sf. Gheorghe la Români, probabil, se datorește 
popoarelor slave: în literatura populară rusească sf. Gheorghe 
apare ca un făuritor al statului rus, iar la popoarele slave din 
Balcani el este considerat ca cel mai mare sfânt şi ca ocrotitor 
al agricultorilor şi crescătorilor de vite; în ziua de sf. Gheorghe 
se aduc la biserică miei, căror li se atârnă lumânări la coarne; 
mieii sunt sfințiţi de către preoți, o reminiscență a cultului 
păgân de a aduce jertfe zeilor. 

O legendă cu trăsături romantice este vieața sf. Alexe, omul 
lui Dumnezeu. Unicul fiu al unor părinți bogați şi credincioși, 
sf. Alexe simțind vocaţie pentru o vieață închinată lui Dum- 
nezeu, își părăseşte soția în noaptea nunţii, înmânându-i 
inelul şi se refugiază pe bordul une: corăbii în alte țări. El 
ajunge la Edes. Aici sfântul împarte ce avea cu el săracilor 
și se aşează la uşile bisericii sf. Marii, unde stă 17 ani. Slugile 
părinților lui îl caută, ajung până la biserica unde stătea 
sfântul, dar nu-l recunosc. Maica Domnului se arată unui 
preot al bisericii şi-i spune să-l aducă pe omul lui Dumnezeu 
în biserică. Preotul nu știa cine este acest om al lui Dumnezeu 
şi în urma unei rugăciuni i se arată, că cerşetorul dela ușa 
bisericii este acel despre care a vorbit Maica Domnului. 
Sfântul se face cunoscut tuturor, și din această cauză el se 
hotărăște să fugă în altă țară. O furtună ce se deslănțue pe 
mare abate corabia în care se găsea sfântul spre orașul lui 
natal. El cere tatălui său, care nu l-a recunoscut, să-i dea un 
adăpost în casa lui şi permisiunea de a se hrăni cu robii din 
ceea ce va rămânea dela masa lui. Tatăl îl adăposteşte într'o 
cameră sub scara casei, și astfel el trăiește în casa părinților 
săi, care îl deplâng împreună cu soţia lui, încă 17 ani. Simţind 
că se apropie moartea, el își descrie vieața; abia după 
moartea lui părinții află că cel mort este fiul lor şi soțul 
norei lor, care l-a așteptat atâția ani. La moartea lui se 
fac minuni. 

Legenda, prin scrierile noastre hagiografice, se introduce în 
masele poporului și se răspândește şi prin scrieri aparte. 
Cele mai vechi texte românești sunt din secolul al XVII-lea 
(Codicele din Cohalm și «Viețile Sfinților » ale lui D o- 
softei). 

De un interes deosebit este și răspândita legendă despre 
Eustaţie Plachida, al cărei subiect conține aceleași elemente 
de miracol, chiar de aventură, unde eroul principal Plachida 
este convertit la creştinism de către un cerb în timpul unei 
vânători şi care din om bogat, cu familie și cu situaţie bună 
în societate, trecând prin diferite nenorociri trimise de Dum- 
nezeu, devine om sărac, pierzându-și și copiii şi soția. Durerile 
şi ispitele nu distrug credința în Dumnezeu în sufletul sfân- 
tului, cu toate că el a ajuns simplu lucrător la moșia altora. 
Dumnezeu însă nu-l uită. EI îşi recapătă situația şi își regă- 
sește soția şi copiii. In cele din urmă Plachida și cu familia 
lui sunt închişi într'un cazan, care se înroșeşte cu foc. Martirii 
mor, dar corpurile lor au rămas nevătămate. 

Legenda despre Eustaţie Plachida cu factura ei de roman, 
a avut o mare răspândire în literaturile occidentale, iar în 
lumea greco-slavă ea are mai multe versiuni. In românește ea 
se traduce probabil tot în secolul al XVIII-lea din grecește. 
Există şi o variantă românească tradusă din limba slavo-rusă, 
ce se găsește în Mineiele mitropolitului de Rostov, Dimitrie. 
Legenda s'a răspândit prin mineiele noastre, începând cu mi- 
neiele mitropolitului Dosoftei și prin manuscrise, din care unele 
s'au păstrat în Biblioteca Academiei Române. 

Menţionăm încă câteva legende cu caracter hagiografic, 
cum este legenda despre « Azgar și Mântuitorul» sau « Icoana 
lui Hristos cea nefăcută de mâini omeneşti »!), legenda despre 
Sf. Nicolae şi în special « Vieaţa sfântului Vasilie cel nou » 
(sau « Vedeniile fericitului Vasilie», sau « Vămile văzdu- 
hului »), o legendă foarte populară la Români, cu descrierea 
celor 24 vămi ale văzduhului, prin care trece sufletul omului 
după moarte. 


1) N. Cartojan, Legenda lui Avgar în literatura veche românească, Bucureşti, 
1925. (Rev. « Convorbiri literare »). 

LITERATURA PROFANĂ. 


Primul loc între cărțile de lectură ale cărturarului român 
din vechime, de sigur îl ocupă scrierile cu conținut religios. 
Era şi firesc, căci aceste cărți corespundeau caracterului general 
al culturii noastre vechi şi deci și gusturilor literare ale timpului. 
Tendința moral-religioasă se evidenţiază în literatura apocrifă 
şi în special în scrierile hagiografice, în aceste legende atractive, 
prin forma lor narativă şi prin conţinutul lor miraculos, 
câteodată de aventură, cu peripeții neaşteptate și situații 
surprinzătoare. 

Această literatură formată din tradiții creştine întrețesute 
de motive cărturăreşti din Vechiul Testament și de elemente 
folkloristice dela diferite popoare, se naşte în Bizanţ, de unde 
uneori direct, dar mai des prin intermediul Slavilor, se traduce 
în româneşte. Traducerea unora din aceste cărți se face odată 
cu cele dintâi texte religioase, adică prin secolul al XV-lea. 
Scrierile cu caracter literar găsesc o foarte bună primire la 
noi; dovadă este numărul mare de manuscrise ce s'au păstrat, 
cu toată vitregia vremurilor prin care a trecut țara moastră, 
precum și infiltrarea adâncă a elementelor din această litera- 
tură în folklorul nostru, elemente care puteau să vină și pe 
cale orală. 

Literatura apocrifă şi scrierile hagiografice, de sigur, au 
trezit gustul pentru citit, pentru scrieri mai complicate. Lite- 
ratura noastră şi în cazul de față trece prin aceleaşi stadii prin 
care trec literaturile popoarelor creştine. Legenda religioasă şi 
apocriful, cu toată prigoana bisericii în contra lor, formează 
lectura de predilecție în Apusul şi Orientul creștin. Aceste scri- 
eri în literaturile popoarelor apusene, intrăadeseori în colecții 
speciale, cum a fost « Speculum exemplorum ex diversis libris 
in unum laboriose collectum» (1481), în « Legenda aurea » în 
« Dialogus miraculorum », în « Speculum Mabnum », etc. 

In literatura bizantină şi la popoarele slave, scrierile apocrife 
şi hagiografice se găsesc în colecții de vieţi ale sfinților, «Mineie», 
« Proloage » şi în fel de fel de cărți cu conținut religios. Pe 
această cale ele pătrund și în literatura românească. 

Ciclul de scrieri cu caracter mai mult sau mai puțin profan, 
povestiri, romane, cărți astrologice și didactice, ne introduc 


z5 A. R. — Studii și Cercetări. LXXV. 

pe noi Românii, în ritmul literaturii universale; căci toate 
aceste cărți au avut în Evul Mediu o circulație foarte intensă 
în literaturile tuturor popoarelor europene. Este drept, aceste 
scrieri vin la noi cu oarecare întârziere, care se explică prin 
împrejurările istorice în care s'a desvoltat poporul românesc. 
O istorie a literaturii nu poate să ignoreze aceste texte, cu 
toate că ele sunt traduse și deci n'au pecetea originalității 
geniului românesc. Dar aceste scrieri au fost cetite, au fost 
apreciate într'un fel sau altul; ele au exercitat o influență 
asupra sufletului cetitorilor, uneori asupra maselor mari ale 
poporului; cu alte cuvinte, această literatură a îndeplinit o 
funcție socială, așa cum îndeplineşte orice literatură. 

Expunerea noastră sumară asupra literaturii de imaginație 
tradusă de noi, o vom începe cu romanul sau narațiunea 
\« Alexandria», una din cele mai populare opere din literatura 
universală. Aventurile războinice ale împăratului Alexandru 
Macedon, rolul extraordinar pe care l-a jucat el în răspân- 
direa elenismului în Orient, precum şi moartea lui în plină 
tinerețe, i-au creat o faimă de erou supranatural. 

În. jurul numelui lui se plăsmuesc o mulțime de legende, 
una mai fantastică decât alta, cu descrieri ale actelor lui de 
vitejie, cu înfăţişarea exotismului țărilor prin care a trecut el, 
a convorbirilor lui înțelepte cu diferiți oameni cu cari el a venit 
în contact. lau ființă numeroase povestiri întrețesute cu ele- 
mente pitoreşti din folklorul țărilor pe care le-au călcat oşti- 
rile lui. 

Din aceste narațiuni populare, care au şi un fond istoric, 
un autor necunoscut creează în epoca alexandrină, pe timpul 
Ptolomeilor, romanul popular « Alexandria », care se răspân- 
dește la toate popoarele creștine şi chiar în lumea musulmană, 
modificându-şi conținutul după spiritul vremurilor şi carac- 
terul popoarelot la care pătrunde. Redacțiile mai vechi ale 
acestei opere scrise la început în greceşte, sunt atribuite lui 
Callisthen, nepotul lui Alexandru; din istorie însă se 
cunoaște că acest Callisthen moare înainte de Alexandru 
Macedon, deci el nu putea să fie autorul acestei opere. Ro- 
manul cunoscut în literatură ca operă a lui Pseudo-Callisthen 
în prima lui redacție nu s'a păstrat, ea suferind mai multe 

prelucrări. S'au păstrat însă mai multe manuscrise greceşti, 
din epoca bizantină, care sunt grupate de către cercetătorul şi 
editorul unui text, Miller, în trei redacții. 

In literatura slavă, de unde Alexandria pătrunde la noi, 
această operă se introduce pe două căi: ea vine direct din 
literatura bizantină şi din surse latine. Se crede că pentru. 
prima dată ea se traduce din greceşte la Bulgari prin secolul 
al X-lea, odată cu cronica lui Ioan Malala, în compoziţia 
căreia intra această operă. Prin intermediul acestei cronici, 
şi uneori şi a cronicii lui Gheorghe Amartola, ea se 
introduce în literatura rusă, unde se găsește în manuscrise, 
din secolul al XIII-lea. Această redacție nu se îndepărtează 
mult de originalele grecești. Eroul apare mai mult sau mai 
puțin cu trăsături reale; se observă tendința de a preamări 
oraşul Alexandria; anacronismele nu sunt atât de bătătoare 
la ochi. Cu timpul însă copiștii slavi, după cum a dovedit 
profesorul rus Istrin 1), amplifică, uneori prescurtează, 
modificând această primă redacție, introducându-se și motive 
împrumutate din diferite scrieri (« Povestirea despre împărăția 
Indiei», « Albina», «Fiziolog», etc.). Astfel se formează o a 
doua, a treia, până la a cincea redacţie a « Alexandriei bulgare ». 

Prin secolul al XV-lea, la Ruşi se introduce aşa zisa redacție 
sârbească, care încetul cu încetul ia locul primei versiuni. 
Redacţia sârbă, de care s'a ocupat savantul rus A. N. Vese- 
lovschii, are şi ea la bază un original bizantin; acest 
original a fost însă prelucrat în Apusul Europei, de unde prin 
intermediul Italienilor trece la Sârbi 2). 

Versiunea apuseană a fost, probabil, prelucrată sub influența 
unei opere în proză a arhipresbiterului Leon (sec. X), numită 
« Historia Alexandri Magni regis Macedoniae de proeliis». 

Traducerea în limba sârbă se face în secolul al XIII-lea. 
Popularitatea versiunii sârbe, care se răspândește în Peninsula 
Balcanică și la Ruşi, se explică prin trăsături cu mult mai ro- 
mantice, decât în redacția așa zisă bulgară, prin abundența 


1) B, Hcrpun'. Anekcainpia pycckaxe xpoñorpaposs. Mockea, 1893. 
3) A. H. BecenoBcKii. H3% ncTOpin pomana n nosecra. Fasc. |. Ilerep- 
Gypr», 1886, precum şi „Hossa AaHHera gna HcTopiu pomana 00% Anekcanpin“. 


TlerepGyprz. 1893. 

de elemente miraculoase, prin mulțimea de aforisme şi cuvân- 
tări ale eroilor, precum şi prin faptul că Alexandru apare ca un 
erou semi-creştin. Pe de altă parte, în caracterul eroului 
principal se simte ceva din însușirile cavalerilor medievali. 

In câteva rânduri rezumăm conţinutul romanului « Alexan- 
dria » în versiunea ei sârbească: 

Alexandru a fost fiul ultimului ţar egiptean Nektaneb, care 
în lupta lui cu Perşii, se refugiază î în Macedonia lui Filip şi 
care prin fermece intră în legături cu soţia acestuia din urmă, 
Olimpiada. La nașterea lui Alexandru se turbură natura, se 
produce un tunet însoţit de fulgere. Nici înfățișarea copilului 
nu era obişnuită: el avea o coamă ca aceea a leului; cu un 
ochiu el se uita în pământ, iar cu altul într'o parte. Dela 
Aristotel el învață filosofia, iar dela Nectaneb astrologia. 
Odată când Nectaneb «cetea în stele», dându-i lecţii lui 
Alexandru, acesta din urmă printr'un ghiont îl aruncă într'o 
prăpastie, pricinuindu-i lui Nectaneb răni mortale. Prințul 
îi spune muribundului: « Ştii să ceteşti viitorul în stele, şi nu 
ştiai că te pândeşte pericolul ». Nectaneb a răspuns că el 
ştia că va fi omorît de fiul său. Atunci află Alexandru că 
Nectaneb a fost tatăl lui. 

Din isprăvile lui din tinereţe se remarcă îmblânzirea calului 
Bucefal, ce se hrănea cu carnea oamenilor osândiți la moarte. 
După moartea lui Filip, Alexandru ocupă tronul lui şi se 
pregătește să facă războiu în contra lui Darie. Acest din urmă 
încearcă să pună un alt rege în locul lui Alexandru, dar 
Alexandru îşi bate joc de trimișii lui Darie. Alexandru ocupă 
la început Solonul, prin bombardarea «cu tunuri», şi cu 
ajutorul « Tătarilor » cucereşte Atena, ocupă Roma, unde 
vizitează templul lui « Solomon »; el trece prin țara leşească 
şi Englitera, de unde se îndreaptă spre Țarigrad. In Egipt 
el fondează cetatea Alexandria. Indreptându-se cu oştile spre 
armata lui Darie, Alexandru trece prin Troia, unde îi invidiază 
pe acei ce au căzut cu glorie în. războaiele din Troia. La Ieru- 
salim Alexandru este întâmpinat de către profetul Ieremia, 
care-l face pe acest erou să se lepede de idoli şi să se închine 
Dumnezeului adevărat. Pe țărmurile râului Eufrat el intră în 
luptă cu oştirile lui Darie. Alexandru le î învinge; vizitează apoi 

în calitate de sol curtea lui Darie, dar fiind recunoscut, el fuge 
prin porţile cetăţii, inducând în eroare straja. Regele Persiei 
cere ajutorul regelui Indiei, Por; Alexandru luptă cu ar- 
matele acestor doi regi şi iese învingător. Darie, rănit, este 
găsit de către Alexandru pe câmpul de luptă şi cu multă 
mărinimie îngrijit şi dus în capitala lui. Aici, Darie îşi dă fata 
lui, Ruxanda, în căsătorie adversarului său. 

După un oarecare timp, Alexandru purcede din nou după 
cuceriri: îl învinge pe împăratul Cresus şi în cele din urmă 
ajunge în împărăția minunilor; aici el vede uriași care se hră- 
nesc cu mere, oameni cu cap de leu, sau fără de cap, sau cu 
două capete — unul de câine şi unul de om («căpcăunii»); 
oameni cu şase mâini şi cu şase picioare, cu un ochiu, el a 
găsit aici pureci de mărimea unei broaşte şi furnici care mâncau 
oameni, etc. După mai multe peripeții, printre care și întâl- 
nirea lui Alexandru cu înțelepții brahmani, cu care el discută 
diferite probleme, Alexandru ajunge în împărăția lui Por. 
El pătrunde la curtea lui Por, unde află de ce oştire dispune 
împăratul Indiei. El îl învinge şi pe acesta. Por este ucis de 
Alexandru, care astfel devine împărat al Indiei. Dar viteazul 
împărat pleacă mai departe, cucereşte țara Amazoanelor, 
ajunge chiar până în infern, unde îl vede pe Darie şi pe Por. 
Profetul Ieremia, însă, în culmea gloriei luis Alexandru, îl 
vestește prin vis, că în curând va muri. Intr'adevăr, în 
scurt timp după aceasta, Alexandru fu otrăvit. 

Scena sfârşitului lui Alexandru, cugetările lui în ceasul 
morții asupra nimicniciei vieții și sfâşiitoarea despărțire a 
lui de ostași, de soție, de mamă şi de Bucefal, precum şi sinu- 
ciderea soției lui, — lasă şi astăzi o impresie puternică asupra 
cetitorilor. 

Mulțumită studiilor prof. N. Cartojan!), s'a stabilit 
că versiunile româneşti ale Alexandriei au avut ca prototip 
o redacţie sârbă. Traducerea s'a făcut în secolul al XVI-lea. 
Un număr mare de copii păstrate în bibliotecile noastre, din 

“care cea mai veche datează de pe la începutul secolului al 
XVII-lea (« Codicele- Neagoeanus »), arată că această operă 


1) N. Cartojan. Alexandria în literatura românească. Bucureşti, 1922. 

a exercitat o puternică influență asupra artei și literaturii 
noastre scrise și populare. 

Din ciclul romanelor războinice cu substart istoric, face parte 
şi romanul Troiei, sau « Istoria războiului din Troia». Ori- 
ginea acestui roman se găseşte în așa zisa poezie ciclică, din 
care au izvorît marile epopei ale Grecilor « Iliada » şi « Odi- 
seea ». Textul prototipului grecesc nu s'a păstrat; au existat 
însă versiuni latinești, fapt care i-a făcut pe unii din savanții 
apuseni să considere această operă ca produs al culturii 
apusene. Această ipoteză era bazată şi pe faptul că opera era 
atribuită lui Dictis, grec, şi Dares din Troia, ambii contem- 
porani ai războiului descris în roman. Paternitatea acestor 
doi autori a fost contestată pe motivul că tendința scrierii este 
de a diminua importanța operei lui Homer, care la.început 
era combătut cu înverșunare de către biserica creștină. S'a 
stabilit însă mai târziu, că romanul Troiei îşi are originea 
la Greci 1). 

Prin faptul că popoarele romanice din evul mediu își tră- 
geau originea din Troia, povestirile despre Troia au avut 
o largă răspândire în Apusul Europei. Legendele despre răz- 
boiul Troiei adeseori sunt prelucrate în proză şi versuri, 
acomodându-se la spiritul vremurilor. Astfel, un trubadur din 
secolul al XII-lea, Benoît de Saint-Maure, compune o 
epopee, în care fondul istoric al legendelor se amplifică prin 
flori de stil și amănunte nouă, potrivite cu gusturile cavale- 
reşti ale epoce» lui. 

Scriitorul italian Guido delle Colonne din secolul 
al XIII-lea, prelucrează în latinește romanul-epopee a lui 
Benoît de Saint-Maure. Scrierile, atribuite pe 
nedrept lui Dictis şi Dares, circulă în numeroase ma- 
nuscrise în Apusul Europei şi fac parte dintre cele dintâi 
cărți ieşite de sub tipar. 

Această operă se traduse din latineşte în slavonește prin 
secolul al XIV-lea, tot de către Sârbii din Dalmația sau 
Bosnia, sub titlul « Despre vremurile Troiei », şi face parte 


1) A. H. BecenoBckril. KOwnocnagancraa nosbcre o Tpoib, „Har 
po ui pomana un nog'bcru. Bern, Il, IlerepOypre 1888, p. 15 — 121, N. Car- 
tojan. Legendele Troiei în literatura veche românească. Bucureşti. 1925. 

din cronica lui loan Malala, iar în secolul al XV-lea intră 
în compoziţia cronicii lui Constantin Manasses sub 
denumirea de « Pritcea o craleh » (parabola despre regi). 

Conţinutul romanului Troiei este asemănător cu cel din 
Iliada şi Odiseea, cu mai puține amănunte şi cu abateri consi- 
derabile. Războiul Grecilor cu 'Troia izbucnește din cauza 
Argonauţilor, iar nu a răpirii Elenei. Troienii sunt înfățișați 
ca oameni de mare ispravă. Paris, care în opera lui Homer 
este înfăţişat în colori nu tocmai simpatice, apare aici cu tră- 
sături de erou. 

In literatura noastră romanul se traduce, probabil după vreo 
versiune sârbă, prin secolul al XVII-lea. El însă n'a avut 
răspândirea « Alexandriei ». Prof. Cartojan crede că ver- 
siunea românească a Troiei a avut ca prototip un original 
necunoscut latin, care derivă din « Historia destructionis 
Trojae » a lui Colonne şi că traducerea în românește putea să 
fi fost făcută de pe un text intermediar grecesc. 


O povestire «călătoare » (« wandernde Dichtungen ») cu o 
mare popularitate şi cu un adânc răsunet în lumea creştină 
din evul mediu și chiar mai târziu, este povestirea sau romanul 


cu care este întrețesută povestirea și în genere apologiei pe 
care o face această scriere creştinismului. In manuscrisele 
vechi, această scriere este atribuită unui oarecare Ioan, fapt 
care a dat naştere la ipoteza că autorul acestei opere este loan 
Damaschin. Unul din editorii operelor lui Damaschin, 
Billius (1577), trece romanul Varlaam și Ioasaf în rândul scrie- 
rilor lui Da maschi n. Cercetările de mai târziu au dovedit 
că povestirea despre aceşti doi sfinți ai bisericii creștine își 
are originea în India, și anume fabula ei se găseşte în legenda 
despre Buddha. 


1) A. KupnunuHuKOBP. Tpeueckie pomaubi Bb HOBbiuleii narepaTyp®. 
NoBbcrs o Bapnaamb m locabt. Xapekoss, 1876. A. H. BecenoBckiă. 
Bnzanriäcrie nogbera o Bapnaam u Hocapb. WWKypu. Mun. Hap. Ipoce. 1887. X 7. 

In secolul al VI—VIl-lea d. Hr., legenda indiană a fost 
prelucrată, probabil, de către un creştin, într'un dialect din 
limba persană; tot în această epocă scrierea este tradusă în 
limba siriană. Ceva mai târziu povestirea se prelucrează în. 
limba arabă, trecând pe urmă şi în literatura georgiană. Pe 
baza unor mărturii scrise, unii din cercetători sunt înclinați 
a crede, că prelucrarea grecească, care stă la baza textelor 
de mai târziu, s'a făcut de pe limba georgiană. Opera se 
traduce din grecește în limba latină. 

In literatura slavă, romanul despre Varlaam şi Ioasaf, se 
traduce în secolul al XIV-lea. Este caracteristic că această 
scriere în forma ei slavă pătrunde la noi în același veac. S'au 
semnalat trei manuscrise din secolul al XIV-lea, toate provenite 
dela mănăstrirea Neamţu 1). Unul din manuscrise se găsește 
în biblioteca mănăstirii Noul. Neamţ din Basarabia; sunt şi 
alte manuscrise din secolul al XVI-lea și al XVII-lea 2). 

Cuprinsul acestei scrieri.este următorul: Ioasaf a fost fiul 
țarului Indiei Abenner (în versiunile slave şi românește: 
Avenir), un prigonitor înverșunat al creştinilor. La nașterea 
copilului, cetitorii în stele i-au prezis că el va domni nu peste 
această lume, ci va fi adept al învățăturilor acelora pe care le 
prigoneşte Abenner. Împăratul, ca să-şi ferească copilul de 
primejdia contaminării de ideile creștinismului și de mizeriile 
vieţii, ridică un palat luxos, unde:îl ţine pe Ioasaf izolat. 
Prinţul, ajungând la o vârstă mai înaintată, se plânge tatălui 
său că nu poate sta prizonier toată vieața. Abenner îi permite 
să facă plimbări. In prima călătorie Ioasaf întâlneşte un lepros. 
Insoțitorii îi spun că pe lume există boale. Pe urmă el dă 
peste un orb și mai târziu peste un mort. Prinţul află că în 
lumea aceasta există suferințe și că totul se isprăveşte cu 
moartea. El începe să se gândească la mizeriile vieţii și cere 
să fie luminat în chestiunile pe care el nu le-a cunoscut până 
atunci. Un pustnic sfânt, cu numele de Varlaam, a fost în- 
demnat de o putere divină să ia contact cu Ioasaf. El ajunge 
la curtea împăratului și în. calitate de vânzător al unei pietre 


1) A. M. SuumupcKkiii. CAaBaHCKiA H pyccria pykonucu pyM. Gi6nioreE 
pp. 691 — 695, 728 — 783. i 
2) Idem, op. Gers PP. 66, C 69, 438, 439. 

scumpe, pătrunde la Ioasaf. Prin parabole şi învățături luate 
din Evanghelie şi alte cărți sfinte, Varlaam îl convertește pe 
Ioasaf la creştinism. Abenner a văzut schimbarea care s'a 
produs în sufletul prințului şi a încercat să-l readucă la păgâ- 
nism, printr'un înțelept care se asemăna cu Varlaam, dar 
acest înţelept în cele din urmă, în loc ca să combată învăță- 
turile lui Hristos, face apologia învățăturilor; nici încercarea 
unui alt învățat de a-l abate dela dogmele creştinești, 
înconjurându-l cu fete tinere, nu reușește. Abenner își împarte 
împărăţia în două, dând o parte lui Ioasaf, crezând că grijile 
conducerii împărăției îl vor face pe Ioasaf să revină la cre- 
dința veche. Prinţul îşi conduce statul în așa fel, că tot 
poporul lui îmbrățișează creştinismul. Se creștinează la 
urmă și Abenner. 

După moartea acestuia, Ioasaf devine împărat peste întreaga 
Indie, dar ceva mai târziu el lasă conducerea statului pe 
seama unui demnitar, iar el se retrage în deşert. După fel 
de fel de mizerii şi ispite pe care le îndură, loasaf îl găseşte 
pe învățătorul său Varlaam. Prințul trăiește în deșert 35 de 
ani și. moare. Rămășițele lui sunt duse în capitala Indiei şi 
înhumate cu mare solemnitate. 

Din această expunere sumară a subiectului reiese că ideea 
principală a acestui roman este ideea ascetică de luptă în contra 
desertăciunilor acestei vieți. Această idee este subliniată în 
povestire la fiecare pas, în parabolele şi în alegoriile ei, precum 
şi în toate amănuntele ei. 

Este cunoscută parabola despre «inorog ». Un om este per- 
secutat de «inorog», o fiară necunoscută. Omul căutând 
să scape de persecuțiile acestei fiare, s'a pomenit la marginea 
unei prăpastii. El se acață de crengile unui arbore suspendat 
deasupra acestei prăpastii. Uitându-se în fundul genunii, 
omul vede un dracon uriaș, care așteaptă cu gura căscată 
căderea lui, ca să-l înghită. In acelaşi timp el observă că doi 
şoareci, unul alb și unul negru, rod rădăcinile arborelui 
salvator. Cu toate că omul se găseşte într'o situație disperată, 
observând o picătură de miere pe ramurile arborelui, se 
repede la ea ca să se îndulcească. 


Tá 

Parabola învață, că omul în permanenţă este pândit de moarte 
(«inorogul »), că vieața lui se scurtează prin scurgerea zilei şi 
nopții (şoarecele alb şi negru), că pe el îl aşteaptă infernul 
(« draconul »), şi cu toate acestea omul se gândeşte neîncetat 
la plăceri. 

Această învăţătură a circulat și separat; ea a fost prelucrată 
în Germania de către poetul Rückert; se găseşte în 
povestirile Orientului şi în « Gesta Romancrum », cunoscută 
colecțiilor de povestiri din Evul Mediu. 

După cum am menţionat mai sus, povestirea despre Varlaam 
și Ioasaf la început ajunge în literatura românească în forma 
slavă. Acele câteva manuscrise slave, ce s'au scris la mănăstirile 
noastre, ne arată că romanul despre Varlaam şi Ioasaf, la 
început, a fost cetit şi admirat de către cărturarii noștri în limba 
slavă . Episcopul Romanului, Pahomie, de pe la începutul 
secotului al XVIII-lea (1707—1714), îşi exprimă pe un exem- 
plar slavonesc al acestei opere, ce s'a păstrat la mănăstirea 
Neamţul, admirația în felul următor: «O, mila ta, Doamne, 
mare este. Minunată cartea aceasta plină di toate învăţăturile 
sfinte. Episcop Pahomie, etc.» 1). 

Traducerea în româneşte a acestei scrieri se face în secolul 
al XVII-lea de către Udrişte Năsturel, eruditul cum- 
nat al lui Matei Basarab, în anul 1648. S'a emis părerea cum 
că traducerea românească ar fi fost făcută de pe o ediție 
« rusească» din mănăstirea Cuteenschi din anul 1637 a lui 
Petru Movilă (N. Iorga, N. Cartojan). Insă, ediţia 
apărută în această mănăstire în anul 1637 este o ediţie în limba 
ucrainiană, iar nu slavă, aşa cum este în manuscrisul care con- 
ține o copie a povestirii lui Varlaam şi Ioasaf din anul 1673, 
a traducerii lui Udrişte Năsturel în românește cu 
text paralel, slav, care de sigur este textul de pe care s'a făcut 
traducerea. De altfel, în cartea tipărită la mănăstirea Cuteenschi 
se menționează că scrierea a fost tradusă din limba greacă 
şi slavă pe limba rusă (ucraineană). U drişte Năsturel 
de sigur a avut la îndemână textul slav venit dela Slavii de 
Sud, text care a circulat la Români şi care este identic în 
toate manwscrisele slave găsite la noi. 


3) A. HU. Snnmupckii. Op cit, p. 695. 

Textul românesc al povestirii despre Varlaam și Ioasaf 
s'a păstrat întrun număr mare de manuscrise. Unele din ele 
sunt prescurtate. In secolul al XVIII-lea se mai fac ouă 
traduceri din limba italiană, unul din ele de către Samuil 
Micu. O redacție prescurtată a intrat în Mineiele noastre. 

Romanul lui Varlaam şi Ioasaf a exercitat o influență 
extrem de mare asupra literaturii noastre scrise: el este citat 
adeseori în predicile din cărţile noastre învățătoare; bucăţi 
întregi din acest roman se găsesc în « Învățăturile » lui Neagoe 
Basarab. 

Parabola cu «Inorogul» intră în « Vieața patriarhului 
Nifon », precum şi în unele redacții ale « Alexandriei ». Nu- 
meroasele motive din această scriere, în special parabolele 
din ea, au fost prelucrate de către fantazia poporului şi au 
intrat în basmele lui. Până și scriitorii din zilele de astăzi 
(M. Sadoveanu, D. Pătrășcanu) au fost atraşi de 
frumuseţea acestei povestiri. Scene întregi din Varlaam şi 
Ioasaf au servit ca teme pentru pictorii noştri. bisericești. 
Zidurile bisericilor noastre sunt întrumusețate cu aceste scene. 
Scena cu « Inorogul », de exemplu, se găseşte în câteva biserici 
românești, dintre care în biserica mănăstirii Suceviţa, unde 
deasupra ușii de intrare, în pridvor, pictorul a schiţat episodul 
cu omul suspendat deasupra prăpastiei pe pomul care este 
ros la rădăcini de doi şoareci. 


O istorie extrem de irteresantă pentru literatura comparată 
o are povestirea orientală despre regele Sinagrip sau despre 
prea înțeleptul Achir, care pătrunde în literatura românească, 
şi care este cunoscută în manuscrisele noastre sub denumirea 
de « Învățătura lui Archirie » sau « Povestirea lu Archarie 
înțeleptul ». Această scriere a fost tipărită pentru prima dară 
de către Anton Pann şi retipărită de mai multe ori, 
fiind una din cărțile favorite de lectură a poporului. 

Rezumăm pe scurt cuprinsul acestei scrieri. 

Regele Sinagrip care domneşte într'o țară din vechiul Orient 
(Aravia, Assiria, Ninevia sau Babilonia) avea un sfetnic vestit, 
pe prea înțeleptul Archirie (Achir); acesta era un om bogat, 
dar nu avea copii, ceea ce îl făcea să se gândească mereu că 

Ld 
nu va avea cine să-l moștenească şi cine să-l deplângă la 
moarte. 

Agghirie îl înfiază pe nepotul său Anadan, căruia îi dă cea 
mai bună educaţie. Copilul învaţă la început cu un bătrân, 
iar mai pe urmă însuși înțeleptul Achirie conduce învățătura 
nepotului său. Prin pilde, parabole, proverbe și sentințe pline 
de înțelepciune veche, tânărul Anadan își însuşeşte cunoştinţele 
de care avea nevoie în vieaţă. 

După ce Anadan îşi desăvârşeşte învățătura, Archirie îl 
prezintă regelui şi-l recomandă în locul său, el retrăgându-se 
dela treburile statului din cauza bătrâneţelor. Anadan însă 
uitând despre învățăturile primite dela unchiul său și voind 
să-şi însușească averea lui, îl calomniază față de rege; el îi 
sugerează regelui, că Archirie este un trădător şi că ar voi 
să ia locul regelui. Regele îl condamnă pe Archirie la moarte. 
O slugă credincioasă însă îl ascunde pe Archirie, tăind capul 
unui alt om care semăna cu Archirie. Faracnul Egiptului 
află că împărăţia lui Sinagrip a rămas fără înțelepciunea lui 
Archirie. El cere regelui Sinagrip să-i trimeată meşteri pentru 
a ridica o casă suspendată în aer. Dacă Sinagrip va găsi ase- 
menea meşteri, atunci faraonul va fi dator să-i plătească 
tribut lui Sinagrip timp de 4 ani; dacă nu, îi va piăti Sinagrip 
taraonului. In fața acestui ultimatum, regele Sinagrip îi 
consultă pe sfetnicii săi, dar nimeni nu putea deslega această 
problemă. Atunci regele a regretat că l-a omorît pe Archirie. 
Sluga credincioasă a lui Archirie, auzind despre aceasta, îl 
scoate pe stăpânul său din ascunzătoare și Archirie se pre- 
zintă spre bucuria regelui la curte. Sinagrip îl trimite pe Archi- 
rie sub alt nume în împărăția faraonului și preaînțeleptul 
Archirie rezolvă problema pusă de faraon. El învață doi 
vulturi să se ridice în aer cu o cușcă în care se găsea un băiat. 
Faraonul adună lume ca să vadă cum se va construi casa 
în văzduh. Când vulturii se ridicară în sus, copilul din cușcă 
a început să strige să-i dea de jos cărămidă și var, ca să înceapă 
construcția. Tot cam în felul acesta înțeleptul Archirie rezolvă 
şi alte probleme enigmatice. Faraonul rușinat fu nevoit să 
plătească bir lui Sinagrip. Archirie se reîntoarce în patrie, 

„lar Anadan este aspru pedepsit de către regele Sinagrip. 

Povestirea are câteva variante; în unele versiuni ea conține 
mai multe amănunte. Miezul ei însă îl constitue numeroasele 
învățături, pilde, proverbe şi sentințe cu subiect moral, care 
erau atât de gustate în vechime. Primează ideea recunoștinței 
față de părinți şi binefăcători, respectul şi supunerea față de 
acei mai mari, se condamnă trădarea, trufia şi lăcomia. Toate 
aceste învățături sunt în spiritul moralei creştine, deşi acțiunea 
se petrece într'un mediu păgân. 

Incă în secolul al XVIII-lea, uit bibliotecar al Vaticanului 
a semnalat unele asemănări de motive între biografia lui Esop 
şi povestirea despre Archirie. Istoria lui Archirie a intrat 
uneori în compoziția colecției « Una mie și una nopți», sub 
forma de continuare a acestei din urmă scrieri. Pe de altă 
parte, în cartea lui Tobit din Biblie se vorbeşte despre regele 
Nineviei, Sanherib, despre Ahicar, nepotul lui Tobit, care 
era «mare sfetnic și vistiernic» pe lângă rege, precum și 
despre Nadab (sau Nadan), nepotul lui Ahicar, crescut în 
casa acestuia !). 

Povestirea despre Archirie a fost obiectul a numeroase studii 
în literatura științifică a mai multor popoare. 

Vom da în linii generale concluziile la care a ajuns savantul 
rus Grigoriev, care analizând părerile predecesorilor săi, 
a stabilit următoarele 2). 

In cea mai veche redacţie a bibliografiei lui Esop (secolul 
III-IV după Hr.), episodul asemănător cu cel din povestirea 
lui Archirie lipsește, ceea ce duce la concluzia că acest episod 
a fost introdus în biografia lui Esop mai târziu. Prin faptul 
că în anii 1906—1907 s'au găsit fragmente din această poves- 
tire pe un papirus din secolul al V-lea în. de Hr., în limba 
arameică, iar cartea lui Tobit a fost alcătuită prin secolul 
al II-lea în. Hr., se deduce că autorul acestei cărți a cunoscut 
povestirea despre Archirie °). 

Pe baza unor date istorice şi a analizei textelor vechi, G r i- 
goriev crede că povestirea a fost scrisă în limba populară 


3) Biblia. Ed. 1928, p- 915. 

DA [. Tpuro pieB%, Mostcrs 06% Arupt [lpemyapomsz. Moceaa. 1913, 
X + 562 + 316 pp. F 

3) Ibidem, op. cit., pp- 5073- 

arameică sau în limba oficială asiro-babiloneană, de către 
un babilonian prin secolul al VII-lea înainte de Hristos 1). 
Numeroase versiuni vechi ale povestirii în limbile arabă, 
siriană, arameică și cele care au pătruns în limbile moderne, 
unele mai complete, altele mai scurte, își au originea în acest 
text vechiu. 

Povestirea despre Archirie, după același Grigoriev, 
pătrunde în limba slavă din redacţia siriană, deși nu sunt 
dovezi suficiente pentru”a ajunge la această concluziune. 
Unii din cercetători (Istrin) ar fi înclinați să creadă că tradu- 
cerea în slavonește putea să se facă de pe un text intermediar 
grecesc, care s'a pierdut. Traducerea în slavonește sar fi 
făcut prin secolul al XI-lea în Rusia. In limba slavă a fost 
o singură traducere, care pătrunde la toate popoarele slave 
ortodoxe, din care derivă două redacţii: una cu mai multe 
amănunte, mai completă, acea rusească, și alta sârbă, cu lacune, 
inferioară celei dintâi, din punct de vedere al compoziției. 

Povestirea despre Archirie a avut o largă răspândire în 
literatura noastră veche. Numai în biblioteca Academiei Ro- 
mâne se găsesc vreo 12 manuscrise. Traducerea românească 
s'a făcut prin secolul al XVII-lea, după părerea lui Grig o- 
riev, din slavonește prin intermediul unei versiuni sârbe 2). 

Afirmația aceasta însă are nevoie de dovezi nouă. Textul 
manuscriselor noastre n'a fost încă studiat îndeajuns; n'au 
fost colaționate manuscrisele noastre ca să se vadă dacă a fost 
o singură traducere sau mai multe; de asemenea, este nevoie 
de colaționarea textelor românești cu cele slave. 

Povestirea asiro-babiloniană a avut o influență destul de 
însemnată asupra literaturii noastre orale şi scrise. Sentinţele 
lui Archirie au intrat în proverbele noastre, în «Povestea 
vorbii» a lui Anton Pann şi în «Păcală și Tândală» 
a lui C. Negruzzi, de unde pătrund în folklor. Unele 
din enigmele din. această povestire cu care se încerca istețimea, 
au pătruns şi ele în literatura noastră orală, ca ghicitori. 

Am remarcat că povestirea despre Archirie a influenţat și 
biografia legendară a lui Esop, care a pus bazele fabulei, a 


1) Ibidem, Op. cit., p. 91. 
*) Ibidem, pp. 545—562. 

acestui gen literar, ce-și are originea în literaturile Orientului. 
Se ştie că fabulele lui au fost prelucrate de către poetul 
latin Phaedrus; motivele din fabulele lui Eso p servesc ca 
model pentru numeroase poezii ale lui La Fontaine şi au 
intrat în compoziția acestui gen literar la toate popoarele. 

Scrierile atribuite lui E s o p au circulat intens în vechime 
la noi, sub denumirea de « Pildele lui Esop ». Esop, care a 
trăit prin secolul al VI-lea înainte de Hristos, ar fi fost sclav 
din Frigia. E so p fu vândut de către un negustor de sclavi 
filosofului Xantus din insula Samos. Biografia povestește 
mai multe isprăvi ale lui E s o p, din care se vede înţelepciunea 
lui. El nu odată îl scapă pe stăpânul său din diferite încurcături. 
Pentru credința cu care l-a servit pe Xantus, E s o p fu eliberat 
din sclavie. El aduce servicii diplomatice regelui Lidiei Cresus, 
rămâne în împărăția Babilonului, unde ajunge sfetnic al regelui 
Lichir. Mai departe povestirea se aseamănă cu acea a lui 
Archirie, unde Esop se identifică cu Archirie, Sinagrip cu 
Lichir, iar Anadan cu Enos. 

Biografia ca și « Pildele lui Esop » conţine o mulțime de 
elemente împrumutate din folklorul popoarelor din Orient, 
amestecate cu cele din lumea antică grecească. Motivele se 
suprapun unele altora, se amplifică de către copişti. Astfel că 
aceste două opere par mai de grabă opere colective, în care 
nu se poate preciza numele autorului. De sigur, biografia și 
pildele lui Esop se plăsmuesc în lumea antică grecească. O 
redacție a biografiei lui Esop a fost copiată de către un călugăr 
din secolul al X-lea, ceea ce a dat naștere la ipoteza că el ar 
fi fost chiar autorul acestei opere. Cercetările de mai târziu 
însă au dovedit netemeinicia acestei ipoteze. 

Din numeroasele manuscrise cu vieața lui Esop, ce s'au 
păstrat la noi, cel mai vechiu este din anul 1703; originalul, 
probabil, a fost anterior. Se crede că versiunea mai veche 
este tradusă din greceşte. Există şi o traducere a acestei 
opere făcută din slavonește de către cunoscutul cărturar din 
sec. al XVIII-lea Vartolomeu Măzăreanul. Bio- 
grafia şi « Pildele lui Esop», prin caracterul lor didactic, au 
fost mult apreciate în literatura noastră veche. Urmele intere- 

sului pe care-l purtau strămoșii noștri pentru aceste cărți, se 
văd şi în folklorul nostru. 


Prin faptul că în expunerea noastră ne-am ocupat și de 
unele scrieri care aparțin sec. al XVII-lea, ne-am abătut puţin 
dela ordinea cronologică în care se studiază de obiceiu literatura 
noastră veche. Caracterul însă al acestor scrieri, care aparțin 
aceluiaşi gen de povestire «călătoare», venite la noi pentru a 
servi ca literatură distractivă şi adeseori moralizatoare, conți- 
nutul lor şi chiar genealogia subiectelor acestor scrieri, justifică 
într'o măsură oarecare această abatere dela principiul de mai 
sus, care nu întotdeauna poate fi socotit ca bun. 

O povestire, care după cum se afirmă de către unii istorici 
ai literaturii, după Biblie a avut cele mai multe traduceri în 
diferite limbi, este povestirea despre Sindipa.sau despre cei 
şapte înţelepţi. Originea acestei povestiri se găseşte în literatura 
indiană, de unde ea se traduce în limba persană și arabă, iar 
mai târziu în limbile ebraică şi grecească. Din limba ebraică 
povestirea despre Sindipa se traduce în latinește sub denu- 
mirea « Historia septem sapientium Romae ». Această versiune a 
servit ca model pentru toate literaturile popoarelor apusene, 
unde ea pătrunde în fel de fel de redacții şi prelucrări. 

Unele din pildele orientale au fost înlocuite cu nuvele 
medievale; chiar numele proprii sunt schimbate. Modificările 
au mers până acolo, încât din. povestire au rămas numai câteva 
snoave cu motive orientale. In literaturile occidentale, povesti- 
rea apare sub numele de povestire sau istorie a celor șapte 
înţelepţi. Prin intermediul Poloniei, această scriere trece în 
sec. al XVI-lea în Rusia, unde se răspândește sub aceeași 
denumire apuseană. A mai existat o versiune greacă, tradusă 
din limba siriană, versiune care este mai apropiată de proto- 
tipul ei indian, prototip ce încă nu s'a putut găsi. 

Povestirea prezintă un şir de nuvele sau istorioare scurte, 
legate ingenios una de alta prin osatura întregii povestiri. 
Este maniera de a scrie pe care o întrebuințează Boccacio 
în « Decameron ». Scopul care se urmărește în povestire este 
de a arăta nestatornicia și necredința femeii. 


ISTORIA LITERATURII ROMÂNE VECHI 241 


In literatura românească, Sindipa pătrunde în a doua 
jumătate a sec. al XVII-lea și se răspândește în mai multe 
manuscrise — ca şi în literatura Slavilor din sudul Dunării, 
unde această povestire se face cunoscută mai târziu, subiectul 
vine dintro versiune grecească, ceea ce se poate vedea din 
structura ei (filosofii povestesc câte două nuvele fiecare, pe 
când în redacțiile apusene câte una singură) și chiar din titlul 
ei, care reprezintă numele filosofului principal, Sindipa. 

Iată subiectul povestirii în redacția care a pătruns la noi: 

Regele Chir al Persiei avea șapte soţii, dela care nu avea 
copii. În cele din urmă, una din soțiile lui a dat naştere la un 
băiat, spre marea bucurie a bătrânului rege. Regele voi să 
dea fiului cea mai aleasă educaţie, dar copilul cu toată truda 
dascălilor nu arăta niciun fel de progrese în învățătură. Regele 
face legământ cu un vestit filosof Sindipa, care se obligă să 
facă din tânărul prinț în timp de șase luni un «filosof». Cu 
câteva zile înainte de termen, Sindipa desăvârşise instruirea 
prinţului, și-l trimite pe prinţ la palatul lui Chir, înțelegându-se 
cu prințul ca el timp de 7 zile, până la expirarea termenului, 
să nu pronunțe niciun cuvânt; altfel el va fi expus la o mare 
primejdie. Prinţul așa și făcu spre disperarea regelui care 
văzând că fiul lui nu vorbeşte, trimite să-l aducă pe Sindipa 
ca să-l omoare. Una din cele şapte soții ale lui Chir a propus 
regelui ca să i-l dea pe tânărul prinț să încerce să vorbească cu 
el. După ce ea nu reuşeşte să-l facă pe prinț să vorbească, 
femeia propune prințului să-l omoare pe tatăl lui; prințul 
atunci va deveni rege; ea pune condiția ca el s'o ia în căsătorie. 
Prințul indignat își rupe tăcerea printr'o exclamaţie de revoltă, 
spunând că va vorbi după șapte zile. Temându-se că planul 
ei va fi divulgat, femeia se duce la rege şi-i spune că fiul lui 
a avut intenţii necurate față de ea. Regele turburat de această 
veste, îşi condamnă fiul la moarte. Cei şapte filosofi de pe 
lângă curtea regelui, ca să împiedece execuția, se hotătesc ca 
fiecare din ei să meargă la rege şi să-l convingă să amâne 
omorîrea fiului său până a doua zi. Fiecare din ei povesteşte 
regelui câte două pilde. De fiecare dată apare femeia, care 
răstoarnă argumentele filosofilor. 'Toate pildele filosofilor se 
învârtesc în jurul vicleniei femeilor şi netemeiniciei acuzațiilor 

nedovedite; iar femeia aduce tot prin pilde acuzaţii copiilor 
răi (pilda cu arborele rău) şi a sfetnicilor mincinoşi. Astfel 
trece timpul până când expiră termenul de şapte zile și se 
descopere adevărul, tânărul prinț povestind cum s'au petrecut 
lucrurile. Femeia este aspru pedepsită, iar prinţul înţelept se 
reabilitează. 

S'a stabilit că în. literatura românească veche, înafară de 
versiunea românească din secolul al XVII-lea, păstrată într'o 
copie din anul 1703, a mai existat o versiune tradusă de pe un 
alt text grecesc. 


Nu ne vom opri asupra încă a câtorva opere de lectură pentru 
cetitorii din vechime, cum este frumoasa colecție de povestiri 
orientale, cunoscută sub numele de Halima («Una mie şi una 
nopți »), sau cum este romanul de dragoste cunoscut sub 
titlul de « Istoria etiopicească » a lui I lio dor; de asemenea, 
nu vom insista şi asupra unor romane cavalerești, care ni s'au 
transmis din Occidentul Europei. Toate aceste scrieri pătrund 
în literatura românească relativ târziu, abia prin secolul al 
XVIII-lea şi ele se încadrează într'o altă mișcare literară, 
despre care va fi vorba mai târziu. 

Din. scrierile cu caracter moral-didactic, care au pătruns 
în literatura noastră veche şi care au avut un răsunet adânc 
şi în literatura noastră populară orală, face parte și « Albinușa » 
sau « Floarea Darurilor ». Scrierile vechi nu cunoşteau operele 
filosofilor şi poeților antici. Numele unora din ei și câte o 
sentință morală se citau în operele scriitorilor bisericeşti, dar 
ele se găsesc mai ales în colecțiile cunoscute în. lumea ortodoxă 
sub numele de « Albina ». La baza acestor colecții se găsește 
opera scriitorului bizantin din secolul al XII-lea Maxim 
Confesorul, care adună un număr de precepte din 
scriitorii și filosofii antici; călugărul Antonie din sec. al XI-lea 
alcătueşște două asemenea colecții, care unite la un loc, capătă 
numele de « Albina » (« Melissa »). 

« Albina » se împarte în capitole în legătură cu anumite 
virtuți şi vicii omenești, ca de exemplu: « despre bunătate și 
răutate »; « despre înțelepciune », « despre bărbăţie și tărie », 
etc. Pe lângă citate, scoase din cărțile sfinte, se dau şi învățături 

din filosofii păgâni. Unele din învățături au forma de povestire 
scurtă. Această colecţie, cu o răspândire foarte mare în lumea 
ortodoxă, se traduce și în românește, probabil, în secolul al 
XVII-lea. Manuscrisele ce s'au păstrat datează din secc 
XVII-lea şi al XVIII-lea 1). 

Cartea cunoscută la noi sub numele de « Albinușa » sau 
« Floarea darurilor », are însă o altă origine. După modelul 
colecţiilor bizantine ale « Albinei », în secolul al XIII-lea apare 
în Italia o scriere numită « Fiore di virtu », atribuită călugă- 
rului benedictin Tommaso Gozzadini. Și aici conți- 
nutul cărții este împărțit în capitole, după virtuțile şi păcatele 
omeneşti. Materialul însă pus într'o ordine logică, perfectă, 
se compune nu numai din maxime morale și uneori din isto- 
rioare scurte, ci şi din compararea alegorică a virtuţilor şi 
păcatelor cu animale, precum și din povestiri şi legende morale 
ceva mai lungi. Viclenia se aseamănă cu vulpea, frica cu 
iepurele, îngâmfarea cu păunul, etc. Această simbolică, ce 
se repetă şi în scrierile bisericești, este împrumutată din 
tratatele medievale, care în Apus se numeau « bestiarii », iar 
în Răsărit « Fiziologul ». 

Traducerea acestei scrieri în româneşte se face prin secolul 
al XVI-lea, după cum se crede direct din limba italiană. Este 
interesant că după această traducere românească, făcută în 
anul 1592, se face o traducere în limba ucraineană, cel puțin 
aşa pare, judecând după titlul cărții ucrainene 2). 

Originalul traducerii româneşti din limba italiană nu s'a 
păstrat, există însă traduceri româneşti din limba slavă, din 
care cea mai veche aparține secolului al XVI-lea, care s'a 
păstrat în copie în Codex Neagoeanus, manuscris dela 1620. 
“Traducerea s'a făcut în Ardeal. Textul acestei traduceri are 
multe lacune şi se apropie mai mult de « Albina » din Orientul 
Europei. Și mai multe omisiuni conţine o altă traducere din 
limba slavă. 

O nouă traducere din limba greacă se face pe la sfârşitul 
secolului al XVII-lea, text care se tipăreşte în anul 1700 
la mănăstirea Snagov, sub titlul de « Floarea Darurilor De 


1} Biblioteca Acad. Rom. Nr. 484, 1330, 2116 şi 3609. 
2) N. Cartojan. Op. tit, vol. I, p. 2c1. 


16* 


244 ŞTEFAN CIOBANU 


Scrierea se răspândește în toate ținuturile româneşti prin 
copii şi ediţii nouă. 

In literaturile popoarelor greco-slave, existau și cărți de 
ştiinţă asupra universului, asupra naturii şi animalelor, care 
oglindeau' cunoștințele pline de naivități ale vechimii. Vasile 
cel Mare a lăsat o lucrare asupra celor șase zile ale facerii 
(« Hexaemeronul »), în care comentând textul biblic cu privire 
la crearea lumii, expune şi părerile sale asupra naturii. După 
modelul acestei cărți se scriu şi alte lucrări de ştiinţă, aşa cum 
se înțelegea ştiinţa de atunci. 

« Fiziologul » a fost una din cărțile populare ale vechimii, 
în care sunt adunate date cu privire la animale, pasări, peşti, 
pietre, — toate interpretate în spiritul mitologiei populare 
medievale și a simbolicei creştine. Originea acestei scrieri 
este probabil, Alexandria, unde prin secolul al II-lea după 
Hristos se scriau unele versiuni, ce circulau în popor. Fizio- 
logul este o operă colectivă, în care se încrucișează elemente 
de povestiri din scriitorii antici, din tradițiile Egiptului şi 
cele ebraice. Trecând în Occident sub numele de « bestiarii », 
scrierea se răspândeşte, se prelucrează, uneori se versifică, 
Despre pasări, animale, pietre, se povestesc cele mai fantastice 
lucruri; unele din aceste animale sau pasări, cum este pasărea 
Fenix, ce se naşte din cenușă, sunt creațiunea minții naive a 
vechimii. Simbolica vieţuitoarelor este interpretată în spiritul 
creștin. 

Fiziologul se traduce în limba românească în acelaşi 
secol al XVII-lea, deşi cele două versiuni păstrate în mai multe 
manuscrise sunt mai târzii. Posibil că traducerea cea mai 
veche românească să fi fost făcută de pe o versiune sârbă, 
care îşi are originea într'un text grecesc. Este sigur că a doua 
versiune a textelor româneşti provine direct dela un text grecesc. 


Scrieri astrologice. În istoria superstițiilor popoarelor, un 
rol însemnat îl joacă un număr “de scrieri, care la început 
treceau drept cărți savante, dar care pe măsura progresului 
ştiinţific, își pierd valoarea lor inițială şi se coboară în masele 
mari ale poporului. Așa au fost fel de fel de cărți medievale, 
«herbarii», de care la început se foloseau oamenii de ştiinţă 

naivă, şi care ulterior trec în rândul cărților populare. Şi 
cărțile astrologice la început erau cărți de ştiinţă, de sigur false, 
care încercau să prezică viitorul și soarta omului în legătură 
cu corpurile cereşti. Încă cu 2000 de ani înainte de Hristos, 
în Mesopotamia, se găsesc urmele preocupărilor astrologice. 
Această ştiinţă însă se desvoltă în Asiria și Babilonia. Impărații 
nu făceau niciun pas fără a nu-i consulta pe cetitorii în stele. 
Pe lângă curțile lor existau astrologi speciali, cari studiau 
cerul. Astrologia a existat la Egipteni. Persani, Indieni, Chinezi 
şi Japonezi. Dela Chaldei astrologia trece la Greci, care înțe- 
legeau astrologia ca artă de a prezice viitorul după poziția 
stelelor şi ca ştiinţă astronomică. La Greci şi Romani apar 
4 horoscopuri », cu indicaţia zilelor bune şi rele şi cu explicația 
mișcării stelelor în legătură cu vieața omului. 

Astrologia, adeseori persecutată chiar pe timpurile Romanilor 
şi ulterior de biserica creştină, capătă o mare desvoltare în 
evul mediu; în secolul al XIII-lea apare opera lui Ib n- 
Ragel intitulată: «De judiciis astrorum». Pe lângă unele 
din universitățile din apus există catedre de astrologie. Astro- 
logia prezice schimbarea timpului, cutremure de pământ, 
secetă, etc. precum şi soarta omului după situația stelelor 
în momentul nașterii lui. Fiecare planetă își are domeniul ei 
de influenţă: Luna domneşte asupra meseriilor care se exer- 
cită noaptea — cămătari, crâşmari, actori, etc. Planeta Marte e 
ocrotitoarea militarilor, etc. Şi părțile corpului omenesc se 
găsesc sub anumite influenţe ale planetelor. Se ivesc calendare— 
«zodii», pe mai mulți ani, cu prevederea timpului şi cu indi- 
cația zilelor bune şi rele. Astrologia a lăsat urme adânci în 
folklor; căderea unei stele, după credința poporului românesc, 
însemnează moartea unui om. Luni și Vineri sunt zile în care 
nu se poate începe nicio afacere serioasă. Cuvântul « dezastru » 
dela cuvântul francez «désastre » își are originea în aceleași 
superstiții. 

Din cărțile astrologice, care au pătruns la noi, este în primul 
rând « Gro omotnicul » dela cuvântul slavonesc «grom», ceea 
ce însemnează tunet (« Brontologhion », « Brontoscopie »). 
Cartea conţine preziceri meteorologice, gospodărești și poli- 
tice, bazate pe timpul și locul unde se produce tunetul. Nu se 

cunoaşte când a fost tradusă în româneşte această scriere. 
Existența ei însă se semnalează în literatura noastră pe la 
începutul secolului al XVII-lea; se tipăreşte la Alba-Iulia 
în anul 1639; scrierea se traduce mai târziu în câteva rânduri. 

O altă scriere astrologică numită « Rojdanic » (dela cuvântul 
slav « rojdati », a naşte), conţine prevederi ale viitorului după 
ziua sau zodia în care s'a născut omul. Cel mai vechi text româ- 
nesc datează din anul 1620 (Codex Neagoeanus). Există ver- 
siuni mai târzii provenite din originale grecești, numite 
« zodiacuri », care-au o mare răspândire în ţările româneşti, — 
intrând şi în compoziția calendarelor noastre vechi. 

Tot aşa pătrunde în literatura noastră veche şi « Trepte- 
nicul » (sl. trepetati — a tremura), scriere care desvălue viitorul 
omului după mișcările diferitelor părți ale corpului omenesc: 
bătaia ochiului, tremuratul buzelor, etc. Scrierea pentru prima 
dată se găseşte în aceeași tipăritură din anul 1639, în care 
intră și Gromovnicul. Se găsesc şi urme ale « Lunicului », 
scriere ce face preziceri cu caracter mai mult agricol, în legătură 
cu schimbarea fazelor lunii şi cu diferite poziții ale ei. 

Toate aceste scrieri adeseori sunt într'o singură carte, — 
de obiceiu în calendare, şi pătrund adânc în conștiința po- 
porului. 


EPOCA LUI VASILE LUPU ȘI MATEI BASARAB.. 
i PRIVIRE GENERALĂ. 


Secolele al XIV—XVI-lea în evoluția istorică a poporului 
românesc se caracterizează prin eforturi mari ale întregii 
națiuni, pentru a se organiza din punct de vedere politic 
în țări independente şi prin lupte dârze pentru apărarea acestei 
independente. Paralel cu aceasta merge şi consolidarea for- 
melor sociale, organizarea vieții interne a poporului. Epoca 
strălucită a lui Alexandru cel Bun și Ștefan cel Mare în Mol- 
dova şi a lui Mircea cel Bătrân și Neagoe Basarab în Muntenia, 
epocă plină de fapte mărețe, desăvârşeşte opera de consolidare 
şi de închegare a românismului. Principatele Române se 
înglobează în cadrul statelor europene ca formaţiuni politice 
de sine stătătoare, cu rolul lor în vieaţa internațională. 

Imprejurările istorice au făcut ca sub raportul cultural 
neamul românesc să cadă sub o influență străină, care apasă 
greu asupra poporului timp de mai bine de trei secole și care, 
de sigur, duce la o stagnare în desvoltarea puterilor spirituale 
ale neamului nostru. S'ar părea că poporul românesc în această 
privință împărtășește soarta mai multor popoare din Europa, 
care pentru motive religioase sunt silite să se folosească la 
început în vieața lor culturală nu de limba lor proprie, ci de 
limba latină. Este însă o deosebire între situația noastră și 
între aceea a popoarelor apusene. Cultura latină, chiar în 
forma ei religioasă, conţinea în sine ceva din spiritul clasi- 
cismului, din fermentul regenerator și stimulator pentru 
progres. Cultura slavo-bizantină, în forma în care a ajuns 
la noi, este ostilă oricărei propășiri; ea tinde spre izolare de 
curentele mari de regenerare din Apus; ea poartă pecetea unei 
monotonii şi a lipsei de originalitate. « Nu ceti multe cărți, ca 
să nu cazi în eresii», era formula vechilor cărturari slavi. 

Din bogata cultură bizantină, Slavii împrumută numai 
ceea ce se referea la cult, la religie. 

Această cultură religioasă slavă se introduce și în tările 
româneşti. Pe terenul românesc ea a dat aceleași roade pe 
care le-a dat şi în țările slave în acea epocă. Copieri de cărți 
religioase, câte o traducere în slavonește făcută la noi, și 
câteva scrieri originale dintre care frumoasele cronici slavo- 
române. Înafară de aceasta, limba pătrunde și în actele noastre 
de stat. Și totuși această cultură a avut o influență conside- 
rabilă asupra poporului nostru, lăsând urme adânci în limba 
lui, în unele obiceiuri, în forme sociale, chiar în concepţia 
lui de vieață şi în literatura lui orală. Cu excepția păturii 
intelectuale, poporul îşi continuă vieața lui națională în formele 
primitive ale culturii lui proprii, în limba, datinele şi obice- 
iurile lui. Formarea celor două principate naționale române 
presupune existența unei idei naționale la conducătorii acestor 
principate şi la popor. Ideea însă nu se manifestă în scris. 

In secolul al XV-lea își fac drum cele dintâi scrieri în limba 
românească. Izvorite dintr'o necesitate simțită de către căr- 
turarii noştri bilingvi, aceste traduceri primitive, aşa cum era 
şi cultura păturii de jos a poporului, cu ajutorul tiparului, 
invenţie venită din Apus, se răspândesc în toate regiunile 
locuite de Români. 

Difuzarea cărții tipărite se datorește mișcărilor cultural- 
religioase venite din Occident — luteranismului şi calvinis- 
mului. Cultura slavonească sprijinită de biserica din Constan- 
tinopol, care vedea în slavonism, un scut de apărare în contra 
catolicismului, încurajată şi de către unii domnitori și vlădici 
de ai noștri, cu legături în lumea slavă, capătă cea mai puter- 
nică lovitură prin cele dintâi cărți româneşti tipărite la noi. 

Tipăriturile lui Coresi, care cuprind o bună parte din 
cărțile sfintei Scrispturi, întăresc ideea că limba românească 
este capabilă de a servi şi o cultură spirituală mai înaltă. 
Cultura slavonească, care în secolul al XV-lea atinge apogeul, 
în secolul următor începe să cedeze; iar pe la sfârșitul seco- 
lului al XVI-lea terenul este bine pregătit pentru înlăturarea 
acestei culturi şi înlocuirea ei printr'o cultură națională. Limba 


românească pătrunde şi în scrierile particulare ale domnito- 

rilor și boierilor, în forma de zapise, notițe, scrisori particu- 
lare. În acelaşi timp se observă şi o tendință a fel de fel de 
Greci pripăşiți în Ţările Românești, în special clerici, de a 
introduce în biserica noastră o influență grecească. 

Cucernicile danii de moşii şi mănăstiri, ale domnitorilor 
noștri, făcute locurilor sfinte din Palestina, Constantinopole 
şi Muntele Athos, au adus în Țările Româneşti şi un număr 
de călugări greci. Pe de altă parte, unii din Grecii stabiliți în 
Italia, au legături, uneori de rubedenie cu casele domnești 
ale noastre (Petru Șchiopul). Incercările Grecilor de a « gre- 
ciza » biserica noastră, n'au avut sorți de izbândă. Ele au dus 
doar la sporirea neîncrederii în cultura slavă. 

In vieaţa socială și culturală a principatelor noastre din secolul 
al XVI-lea, încep să străbată unele inovaţiuni venite din Oc- 
cident. Domnitorii şi boierii din a doua jumătate a secolului 
al XVI-lea au legături strânse cu Polonia. Alexandru Lăpuş- 
neanu, înainte de a deveni domnitor, pribegeşte în Polonia. 
Fiul lui Bogdan, după cum afirmă cronica lui Azarie, 
este înconjurat de către tineri « Leși », cu care risipește « avuția 
domnească ». 

In acelaşi timp nici propaganda catolică nu încetează. 
Iezuiţii, stabiliți în Moldova, încearcă să înființeze şcoale, 
mascându-şi propaganda prin întrebuințarea limbii grecești. 
Despot-Vodă, simpaticul aventurier de pe tronul Moldovei, 
pregătește deschiderea unei universități la Cotnari. Toate 
acestea la un loc demonstrează că în Țările Românești se 
sdruncină ceva din mentalitatea tradițională veche și că se 
tinde la crearea unui mediu cultural nou, prielnic pentru des- 
voltarea unei culturi naționale, căci toate aceste curente sunt 
ostile culturii slavo-bizantine dela noi. 

Sfârșitul secolului al XVI-lea și primele decenii ale seco- 
lului al XVIl-lea, nu sunt favorabile pentru continuarea 
operei de promovare a cărții româneşti, începută în Ardeal. 
Principatele Române în această epocă trăiesc vremuri de deca- 
dență politică. Luptele dintre diferiți pretendenți la domnie 
angajează și în țările noastre frământări interne. Boierimea, 
în special acea din Moldova, ca și unii din domnitori, pribe- 
geşte în Polonia. Polonia susține la scaunul de domnie 

familia Movileștilor. Ar fi însă o greșeală să se afirme că 
în această epocă de stagnare în mersul vieţii culturale în "Țările 
Românești încetează orice activitate culturală. Se continuă 
opera de traducere de cărți românești şi de copiere de texte 
românești vechi. Popa Grigorie din Măhaciu, în preajma 
anului 1600, copiază un număr de texte românești (Codex 
Sturdzanus); între anul 1600 şi 1610 se traduce din slavonește 
în românește Leastviţa (« Scara ») lui loan Scărarul de către 
preotul Varlaam dela mănăstirea Secul, probabil viitorul 
mitropolit al Moldovei. Amintim manuscrisul dela Jeud din 
secolul al XVI-lea, Codicele Neagoiensis copiat la 1620 de 
către popa loan Românul din Sânpetru, Hronograful călugă- 
rului Moxalie din anul 1620 şi numeroasele texte-manuscrise 
din primele decenii ale secolului al XVII-lea, cum este un 
Cuvânt pentru curăție, scris înainte de anul 1618, « Molit- 
velnic », tradus înainte de 1633, — texte semnalate de 
Gaster!). 

Putem să ne dăm seama că mișcarea culturală n'a încetat 
în "Ţările Românești niciun moment şi că directivele acestei 
culturi sunt cu totul altele decât acele de mai înainte: fondul 
şi formele culturii slave cedează, pregătindu-se terenul pentru 
o mişcare mai mare, care ne-ar fi putut pune într'un contact 
mai apropiat cu Occidentul. 

Epoca lui Vasile Lupu în Moldova și a lui Matei Basarab 
în Muntenia, care dă o linişte relativă Țărilor Românești, 
rupe bariera dintre poporul românesc și vieața culturală din 
Occident și duce la o înflorire a literaturii noastre naționale 
şi la o decădere aproape completă a culturii slavo- bizantine. 
Invierea vieții culturale, înflorirea literaturii noastre istorice 
şi religioase, introducerea chiar a unor forme nouă în literatura 
noastră, se datoresc în mare parte contactului cu Polonia. 
Această țară populată de o ramură a neamurilor slave, de 
credință catolică, îşi însușește bunurile culturale ale Apusului 
prin contactul religios pe care-l are cu lumea latino-catolică. 
Polonezii iau parte activă la crearea acestei culturi prin uni- 


3) M. Gaster. Chrestomaţie română, vol. I, pp. 42—45; 80—86. 


ISTORIA LITERATURII ROMÂNE VECHI 251 


versitatea din Cracovia și prin numeroși oameni de știință 
pe care-i dau ei. Alimentată de fondul și de formele culturii 
latine, Polonia îşi desvloltă cultura ei proprie, naţională, care 
în veacul al XVI-lea, veacul «de aur » în literatura poloneză, 
ajunge la o mare înflorire. Polonia trece prin toate mişcările 
culturale şi religioase ale Apusului, — reformaţia, umanismul, 
renaşterea, scolasticismul. 

Polonia ne influențează în mod direct prin cultura ei 
semi-latină, aşa cum a fost cazul cronicarilor noştri Grigorie 
Urecheși Miron Costin, și mai ales în mod indirect 
prin mijlocirea culturii ortodoxe a populației ruteneşti sau 
ucrainene din regatul polonez. Inglobată în cadrele statului 
lituan, încă în vremurile năvălirii Tătarilor, iar mai pe urmă 
făcând parte împreună cu Lituania din statul polonez, popu- 
lația ortodoxă ucraineană, în lupta ei cu catolicismul, își 
formează cultura ei, proprie, crescută la umbra culturii polono- 
latine. 

Influența polono-catolică se manifestă în vieața economică 
şi socială a Ucrainenilor și mai ales în cea spirituală — în 
limbă, moravuri, obiceiuri. Propaganda intensă a iezuiţilor 
duce la unirea unei părți a bisericii ortodoxe rutenești cu 
cea dela Roma. Se intensifică lupta între ortodocşi pentru 
păstrarea credinţei lor. Prinicrearea de şcoale, prin înființarea 
de tipografii şi printr'o intensă activitate cărturărească, se 
porneşte o vie mișcare culturală, care duce la înflorirea litera- 
turii religioase a Ucrainenilor. 

Un rol covârșitor în această mișcare îl joacă Petru Movilă, 
devenit mitropolit al Chievului și îndrumător al culturii 
ortodoxe ucrainene din prima jumătate a secolului al XVII-lea. 
Se înțelege că literatura populaţiei ordodoxe născută și călită 
în lupte cu adeversari puternici, are un caracter eminamente 
religios. Se traduc aproape toate cărțile Sfintei Scripturi 
(Biblia apare la 1581), apar o mulțime de lucrări cu caracter 
dogmatic şi exegetic, vieți ale sfinților; aici înfloreşte o întreagă 
literatură polemică şi oratorică, diferite cazanii, predici, 
cuvântări ocazionale. Se desvoltă însă și literatura laică, în 
special cea didactică. Aici găsim opere filologice, cele dintâi 

gramatici slavonești, dicționare, cărți de filosofie şi de retorică; 
diferite cărţi istorice, — cronografe, cronologii, mitologii, ge- 
nealogii; cărți de ştiinţă: aritmetici, astrologii; se pun baze 
literaturii dramatice şi versificaţiei. Toată această literatură 
scrisă în limba ucraineană şi parțial în poloneză, poartă 
pecetea gândirii şi a formelor polono-catolice. Cărturarii 
ucraineni ortodocși, spre deosebire de tipicarii moscoviți, sunt 
oameni bine instruiți în şcoale, au și o cultură laică remarcabilă: 
cetesc uneori autori clasici, şi în scrierile lor se folosesc de 
aceste cunoştinţe. 

Atmosfera. religioasă a culturii din veacul al XVI-lea și al 
XVII-lea, precum și credința comună — ortodoxismul — 
care-i leagă pe Români de Ucraineni, face posibilă o apropiere 
între aceste două popoare. Polonia în acele vremuri era o 
avangardă a catolicismului în Orientul Europei, cu tendințe 
agresive de cucerire, din punct de vedere religios, a țărilor 
ortodoxe. Şi era foarte natural ca străbunii noștri devotați 
credinţei ancestrale să se ferească de catolicii polonezi. 

Şi într'adevăr, boierii moldoveni, cari pribegesc în Polonia, 
sunt în cele mai strânse legături cu Ucrainenii ortodocși: 
Nestor Ureche, tatăl cronicarului nostru, este membru al 
« fraternității » ortodoxe din Lwow. Negustorii români din 
același oraș, frații Papara, din care familie se trage și mitro- 
politul Dosoftei, sunt şi ei susținătorii acestei fraternități. In 
actele diferitelor biserici și mănăstiri din părțile Ucrainei polo- 
neze, se găseşte un şir de nume de Români care sunt trecuţi 
drept ctitori ai așezămintelor ortodoxe 1); unii din ei figurează 
ca ziditori de mănăstiri, ca donatori și ca membri ai aşezămin- 
telor culturale şi bisericești. Intre aceștia se găsesc şi cărturari, 
cum au fost frații Ștefan şi Pamvo Berândă, care au lăsat urme 
adânci în vieața culturală a Ucrainenilor. Pamvo Berândă, de 
exemplu, pune bazele filologiei în Ucraina, creind cel dintâi 
dicționar slavo-ucrainean, care stă și la baza dicționarelor 
noastre slavo-române. 


1) Şt. Ciobanu. Din legăturile culturale româno-ucrainene. Bucureşti, 1938, 
P 12, 

Personalitatea proeminentă a mitropolitului Petru Movilă 
imprimă directive nouă în mișcarea culturală din Ucraina, 
această mişcare luând un avânt pe care nu l-a avut nici înainte, 
nici după Petru Movilă. 

Fiu al domnitorului Simeon Movilă, care domneşte un 
timp scurt în Moldova și mai târziu în Muntenia, Petru Movilă, 
cu legături largi în aristocrația poloneză, capătă cea mai aleasă 
educație în școalele din Polonia, sau poate dela profesorii aduşi 
din aceste şcoale. 

Biografii ruşi susțin că Petru Movilă ar fi urmat și cursuri 
la vreo universitate din Occident 1), iar ceva mai târziu se 
înrolează în armata poloneză. Nu se cunosc bine împrejurările 
care l-au determinat pe Petru Movilă să se călugărească şi să 
ocupe postul de arhimandrit al celei mai bogate mănăstiri din 
Polonia, a M-rei Pecersca din Chiev. Se ştie că unul din unchii 
lui, Gheorghe, a ocupat scaunul de mitropolit al Moldovei. 
Pe de altă parte, familia Movileştilor s'a distins printr'o-acti- 
vitate largă în folosul bisericii. Este aproape sigur că Petru 
Movilă a fost susținut la această demnitate de numeroșii săi 
protectori, magnații polonezi (cu unii din care el avea legături 
de rubedenie) și poate chiar de regele Poloniei. 

Intre biserica unită ucraineană şi cea ortodoxă, existau în 
acele vremuri neînţelegeri mari, care la Chiev căpătaseră forme 
cu totul nedorite: guvernul polonez avea tot interesul să 
împace aceste două biserici. Se bănuește că Petru Movilă şi 
protectorul lui, mitropolitul Chievului Iov Borețchii, ar fi 
fost la început pentru împăcarea acestor două fracțiuni, fapt 
care a dat naştere la acuzaţii ce se aduceau lui Petru Movilă, 
că el ar înclina spre catolicism 2). 

In anul 1627 Petru Movilă devine arhimandrit al mănăstirii 
Pecersca, unde desfăşoară o extrem de vie activitate culturală 
şi gospodărească. El restabilește drepturile mănăstirii asupra 
unor moşii, care fuseseră încălcate de către uniţi sau de către 

1) C. Tony6es+s. Kiegckiă marponommt» Ilerp» Morana. Vol. I. 1883, 

2) Ibid. Vol. 1, pp. 225 — 227. 

unii proprietari abuzivi mai înainte. Adeseori el recurge la 
forță brutală, înarmându-i pe călugări şi conducându-i în 
persoană pentru a ocupa proprietățile uzurpate. Paralel cu 
aceasta, Petru Movilă introduce și ordinea în vieața mănăsti- 
rească, înăsprind regimul vieţii călugărești. Bogăţiile, pe care 
le acumulează mănăstirea sub conducerea arhimandritului Petru 
Movilă, se întrebuinţează în primul rând pentru propăşirea 
tipografiei mănăstirii și tipărirea de cărți bisericeşti. Incă prin 
anii 1615—1616, pe lângă Lavra Pecersca se înființează o ti- 
pografie, care până la venirea lui Petru Movilă în fruntea 
mănăstirii tipărise un număr de cărți slavo-ucrainene. Petru 
Movilă îmbogățește tipografia cu literă latină şi poloneză și în 
cei cinci ani și jumătate de egumenie, a tipărit vreo 15 cărți şi 
broșuri, din care unele de o importanţă capitală pentru biserica 
ortodoxă (Liturghia). 

A doua preocupare culturală a lui Petru Movilă a fost 
ridicarea nivelului ştiinţific al tineretului prin înființarea unei 
şcoale pe lângă mănăstire. Cu acest scop, el trimite câțiva tineri 
în. Occident ca să-și completeze studiile. Școala înființată de 
către Petru Movilă pe lângă mănăstirea Pecersca se uneşte în 
anul 1632 cu şcoala fraternității de pe lângă biserica Bobotezei 
din Chiev, şcoală înființată în anul 1615. Prin această fuziune 
şi prin reorganizarea ei, se pun bazele celebrului colegiu mo- 
vilean, transformat ulterior în Academie teologică, școală ce a 
jucat un rol foarte însemnat în vieața cultural-religioasă a 
ortodoxismului. Pentru noi este interesant felul cum a fost 
organizată această școală, întru cât după tipul acestei şcoale, se 
organizează școala dela mănăstirea Trei Ierarhi din Iași. Petru 
Movilă transformă școala în instituție de cultură superioară 
după tipul cum erau organizate colegiile iezuite din. Polonia. 
In școală se predau limbile slavă, greacă, latină și poloneză; 
ciclul de materii este împărțit în îrzvium şi quadrivium, începând 
cu gramatica și terminând cu retorica, filosofia şi teologia. 
In calitate de profesori îi găsim pe Isaia Trofimovici-Cozlovschi 
profesor de filosofie şi rector al colegiului, Silvestru Cossov, 
profesor de filosofie, Sofronie Pociapschi — de retorică, Pa- 
țevschi — poetică, etc., nume care s'au ilustrat şi în calitate 
de cărturari; unii din ei şi-au făcut studiile și în străinătate, 

iar mai pe urmă îi vedem printre profesorii veniți la şcoala 
Trei Ierarhi din laşi. De observat că limba latină ocupă un 
loc de frunte în şcoala lui Petru Movilă. 

In. anul 1633, Petru Movilă, susținut de către nobilimea 
ortodoxă din Ucraina, cu toată opoziția uniților şi a dușma- 
nilor lui Movilă, fu ales şi confirmat ca mitropolit al Chievului, 
demnitate pe care el o ocupă până la moarte (1646). Energi- 
cului şi autoritarului Petru Movilă i se deschide un câmp de 
activitate cu mult mai larg. El restabilește drepturile bisericii 
ortodoxe la mai multe bunuri ale ei intrate în mâinile uniţilor, 
reorganizează şcoalele fraternităților din diferite oraşe și în 
deosebi desfășoară o largă activitate cărturărească. În epoca 
lui Petru Movilă, biserica din Rusia moscovită se găsea în 
plină decădere. Ignoranţa clerului și mediul cultural cu totul 
redus al societății rusești, au sdruncinat adânc temeliile orto- 
doxismului. In cărțile apărute la Moscova se strecoară o 
mulțime de greşeli, care atingeau chiar dogmele credinței. 
In administrația bisericească domnește un întreg haos. 

Situaţia ortodocşilor din Polonia nu era mai bună. Catoli- 
cismul, care începuse să-şi piardă din puterea lui în urma 
reformaţiei, caută să câştige noi aderenți în Răsăritul ortodox. 
Vechii luptători pentru ortodoxism dispar. Corupţia își face 
loc în biserică. Mulţi dintre episcopi şi dintre clericii de rând 
trec la unire, care fusese proclamată oficial încă în anul 1596. 

Cu atât mai importantă apare activitatea mitropolitului 
Petru Movilă, care a avut de luptat cu adversari puternici şi 
care devine arbitru în biserica ortodoxă nu numai din Polonia 
şi Rusia, ci şi în întreg Răsăritul ortodox. 

Nu vom insista asupra numărului mare de cărți tipărite la 
Chiev şi în alte oraşe ale Poloniei sub îndrumarea lui Petru 
Movilă, unele din ele chiar traduse de el. Principala operă a 
lui este un «Liturghier» pe care-l tipărește în anul 1629, 
carte alcătuită de el după izvoarele greceşti şi însoțită de o 
explicație dogmatică a Sf. Liturghii. 

Liturghierul lui Petr ovilă se răspândeşte în toate țările 
ortodoxe, inclusiv şi la Români, el fiind cel mai complet și 
cel mai bine corectat. Tot lui Petru Movilă i se atribue o operă 
polemistă intitulată 4 Lithos » (piatră), apărută în anul 1644 

în limba poloneză, operă în care el apără credința ortodoxă, 
căreia unii renegați ucraineni îi aduceau grave acuzațiuni. 
« Lithos » face parte dintr'o serie de lucrări cu caracter pole- 
mist, care apare sub păstoritul lui Petru Movilă, unele în 
limba ucraineană, iar altele în limba poloneză. Petru Movilă 
introduce o notă nouă în lupta ortodoxismului cu catolicismul 
şi protestantismul, el folosindu-se în măsura cea mai largă de 
științele laice şi de literatura religioasă latină. Petru Movilă 
luptă cu adversarii ortodoxismului cu aceleaşi arme, cu care 
luptau ei şi anume prin cultură, prin şcoală, cu ajutorul căreia 
el ridică nivelul moral al clerului și al populaţiei. Și literatura 
laică, în epoca lui Petru Movilă, capătă în părțile ortodoxe ale 
Poloniei o desvoltare mare. Se introduce drama religioasă, se 
scriu numeroase versuri, se introduce umanismul occidental, 
cu stilul lui și cu interesul lui față de clasicism. Invăţații 
ucraineni, pregătiți în școala lui Petru Movilă, trec în Rusia, 
unde pregătesc terenul pentru o nouă mișcare culturală. 

Mişcarea culturală din țările noastre de sub domnia lui 
Vasile Lupul şi Matei Basarab este într'o legătură strânsă cu 
activitatea mitropolitului Petru Movilă. Ajuns mitropolit al 
Chievului, Petru Movilă nu-şi uită obârşia. In cărțile apărute 
în Polonia sub îngrijirea lui, el se numeşte « prinţ » al Moldovei, 
iar pe filele dela începutul unor cărți el așează stema țării 
Moldovei, pe care el o socoate ca blazon al familiei sale. El 
se mândrește cu originea lui română, socotindu-se coboritor 
din familia legendarului Mucius Scaevola. 

Era natural ca Petru Movilă să păstreze cele mai călduroase 
legături cu oamenii mai de seamă din Moldova şi Muntenia. 
Mitropolitul Moldovei, Varlaam, pe timpul când era arhi- 
mandrit la Iași, în Decemvrie 1628, pleacă într'o solie la 
Moscova, trimisă de către domnitorul Miron Barnovschi în 
căutarea de zugravi şi pentru procurarea de icoane. Trecând 
prin Chiev, el obţine o caldă recomandaţie din partea arhi- 
mandritului Lavrei Pecersca, Petru Movilă, care se socoate ca 
rudă a lui Barnovschi. 

Vasile Lupu împreună cu mitropolitul Varlaam, animatorul 
vieții culturale din Moldova, cunoșteau opera mare de rege- 
nerare a culturii ortodoxe a lui Petru Movilă. 

Terenul pentru o intensificare a unei mișcări culturale na- 
tionale era pregătit. Se simțea nevoia de înființarea unei școale 
bine organizate şi mai cu seamă de o tipografie. Mulţi din 
fiii de boieri erau nevoiţi să plece în Polonia, ca să urmeze 
şcoalele de acolo. In societatea românească se simte dragoste 
pentru cultură, pentru carte. 

Ca să dea școalei din lași caracterul colegiului lui Petru 
Movilă, Vasile Lupul, în primii ani ai domniei lui, înfiinţează 
mănăstirea Trei Ierarhi, care avea menirea să adăpostească 
şi să întrețină școala. In anul 1639 mănăstirea fu gata. Pentru 
a-i da o importanță și mai mare acestei frumoase mănăstiri, 
Vasile Lupul, aduce cu mare alaiu moaștele sfintei Paraschiva, 
pe care le instalează în anul 1641. Mănăstirea este înzestrată 
cu trei moșii domneşti şi cu alte venituri. Pentru şcoală se 
ridică o clădire impunătoare. 

In calitate de egumen al mănăstirii şi de conducător al 
şcoalei, Petru Movilă trimete aci pe unul din cei mai buni 
cărturari ai săi, pe Sofronie Pociapschi (nu « Pociațchi »), 
acela care în tinerețe a fost trimis să studieze în străinătate, 
şi devenise profesor de retorică la colegiul movilean chiar 
la înfiinţarea lui, iar mai târziu rector al acestui colegiu. 
Nu avem indicaţii mai amănunțite în chestiunea organizării 
acestei şcoale; faptul că ea era condusă de Pociapschi și că 
între profesorii acestei școale mai erau învățați trimiși de către 
Petru Movilă, ne determină să presupunem că școala lui 
Vasile Lupul avea aceeași organizare ca şi cea dela Chiev, 
adică avea caracterul unei școale superioare, unde după mărtu- 
riile contemporane învățau şi «copiii de boieri», că în ea, 
ca și în școala lui Petru Movilă, se preda pe lângă limba 
română și slavă și limbile clasice — latina şi greaca. 

Şcoala lui Vasile Lupul n'a avut însă o vieață mai lungă. 
In toiul luptelor pentru succesiune la domnie, și poate în 
urma rivalității dintre profesorii ucraineni şi greci, școala care 
avusese de suferit și din cauza incendiilor, în preajma anului 
1653 se închide. Ea a avut un rol însemnat în vieața culturală 
a Moldovei. Pe lângă faptul că a dat o splendoare deose- 
bită domniei lui Vasile Lupul, şcoala pregătește un număr 

de scriitori, printre care a fost şi marele cărturar Nicolae 
Milescu Spătarul. 

Pe lângă școala dela mănăstirea Trei Ierarhi se înființează 
şi o tipografie, tot aşa cum era şi la școala lui Petru Movilă. 
In anul 1641 domnitorul Moldovei, de sigur tot cu concursul 
lui Petru Movilă, comandă literă grecească la confraternitatea 
ortodoxă din Lemberg, pe care o ridică în anul următor 
Sofronie Pociapschi. Moldova avea însă nevoie de cărți în 
limba țării. Şi Vasile Lupul se adresează aceluiași Petru 
Movilă pentru a-i trimite literă şi scule tipografice, pentru 
a completa începuturile de tipografie dela Iaşi. Probabil că 
în anul 1642, când se aduce litera grecească, cu care se tipă- 
reşte un singur decret sinodal, se instalează și tipografia 
trimisă de către Petru Movilă, căci în anul următor, apare 
Cazania mitropolitului Varlaam, în care acest fapt este 
semnalat în următoarele cuvinte: « Preasfinţitul părinte Petru 
Moghilă, fecior de domn din Moldova, arhiepiscop şi mitro- 
polit Chievului, Galiciului și a toată Rosia, carele pre pofta 
măriei sale au trimis tipariul cu toate meşteşugurile câte 
trebuesc ...). 

Dar ceva mai mult, în Moldova, ca și în Muntenia, vin 
cărturari şi tipografi: Meletie Macedoneanul, un colaborator 
al lui Matei Basarab, de origine grec, vine în Muntenia din 
Ucraina. Toți tipografii din Moldova şi Muntenia: Ivan 
Cunotovici, lvan Glebcovici, Timotei Verbiţchi, Andrei Pe- 
neschi, Elisei Mihailovici unii ucraineni, iar alţii sârbi de 
origine — toţi sunt veniți din Ucraina. 

Şcoalei dela Trei Ierarhi i-a fost dat să joace un rol impor- 
tant în vieața religioasă a bisericii răsăritene. In anul 1642 
la Iași a avut loc un sobor bisericesc, care întruneşte pe căr- 
turarii bisericii grecești, moldoveneşti și reprezentanții lui 
Petru Movilă, din inițiativa căruia se convoacă acest congres. 
La mijloc era chestiunea clarificării unor dogme bisericești 
în legătură cu propaganda calvinistă. Fostul patriarh al Con- 
stantinopolului Chiril Lucaris în anul 1629 scoate un cate- 
hism, care conţinea unele eresii calvine şi care prin aceasta 
provocase o mare tulburare în rândurile ortodocșilor. Soborul 
dela laşi a discutat această chestiune pe baza unei lucrări 

a lui Petru Movilă, intitulată « Mărturisirea credinței », în 
care sunt expuse dogmele fundamentale ale ortodoxiei. 

Opera lui scrisă la început probabil în latineşte, s'a tradus 
de către un membru al Soborului, învățatul grec Meletie 
Syrigos, este trimisă spre aprobare patriarhiei din Constanti- 
nopol. Pe temeiul acestei « mărturisiri », învățații din Chiev 
alcătuesc un catehism în limba poloneză, un manual de şcoală, 
pe care-l traduc în limba ucraineană şi-l tipăresc în anul 
1645 sub titlul: « Adunare de ştiinţe pe scurt. Despre articolele 
credinței ortodoxe creştine ». Acest catehism stă la baza cate- 
hismelor ortodoxe. Sunt indicaţii serioas=, că drept rezultat 
al acestui sobor a fost și tipărirea unui catehism la Iaşi în 
anul 1642, catehism tipărit în slavonește. Până acum nu s'a 
găsit niciun exemplar din această carte !). 

Cât priveşte « Mărturisirea credinței », ea apare în grecește 
târziu de tot. 


-MITROPOLITUL VARLAAM. 


In activitatea sa culturală, Vasile Lupu fu secondat de 
către mitropolitul Varlaam, un cărturar distins din acea epocă. 
Fiu de țăran din regiunea Odobeştilor, el îşi petrece copilăria 
la mănăstire; la 1610 îl găsim în calitate de egumen al mănăs- 
tirii Secul, de unde trece la Suceava, iar mai târziu la Iași. 
In anul 1632 Varlaam devine mitropolit al Moldovei. El nu 
avea niciun fel de studii sistematice. Era un călugăr auto- 
didact, cu foarte mult bun simț şi cu mare dragoste pentru 
cultură. 

Ca scriitor, mitropolitul Varlaam se remarcă prin claritatea 
şi plasticitatea limbii, pe care el şi-o formează în regiunea 
Neamţului, unde își petrece o bună parte din vieață. Mitro- 
politul Varlaam, ca toți cărturarii epocei, cunoştea bine şi 
limba slavă bisericească şi probabil şi limba rusă. Mitropolitul 
Varlaam nu era un om de rând: Domnitorul Moldovei, Miron 
Barnovschi, îl trimete în capul unei solii la țarul Rusiei; 
el este apreciat de către Petru Movilă; are legături şi cu 


1) Damian Bogdan. Contribuțiuni la bibliografia românească veche. Bucu- 
reşti, 1938, pp. 7, 8. 


232 


260 ŞTEFAN CIOBANU 


oamenii de cultură din Muntenia, printre care este și cunos- 
cutul cărturar Udrişte Năsturel. După înlăturarea 
lui Vasile Lupul dela domnie, mitropolitul Varlaam se retrage 
la mănăstirea Secul, unde moare în anul 1657. A lăsat mănăs- 
tirii şi oarecare avere personală, pe care ulterior o revendică 
numeroasele lui rude !). ; 

Prin activitatea sa cărturărească mitroplitul Varlaam des- 
chide şirul traducerilor în limba românească a unui număr 
mare de cărți religioase, care umplu secolul al XVII-lea şi 
în parte al XVIII-lea. De sigur, aceste cărți astăzi n'au pentru 
noi decât un interes pur ştiinţific. Ele însă contribue la des- 
voltarea limbii literare româneşti. Limba românească în aceste 
traduceri capătă puterea de expresivitate pe care noi n'o 
găsim în secolul al XVI-lea. Ea găsește o largă răspândire 
printre cărturari. Cultura slavă este în plină decădere. In 
secolul al XVII-lea se fac încercări de versificaţie, se scriu 
cronici, se traduc cele mai multe din. apocrifele noastre şi din 
literatura noastră profană. Insistăm asupra faptului că acest 
secol, în ce priveşte literatura religioasă, este dominat de 
influenţa literaturii religioase ucrainene, care, sub îndrumarea 
lui Petru Movilă, devine factorul principal în vieața culturală 
a popoarelor ortodoxe. In acest veac nu se mai poate vorbi 
de legături culturale între noi şi între Bulgari sau Sârbi, 
aceste popoare trecând printr'o criză mare politică şi culturală. 
Literatura religioasă rusă din această epocă se alimentează 
dela aceeaşi sursă ucraineană, trecând printr'o puternică influ- 
ență a cărturarilor crescuți în şcoala lui Petru Movilă. 

Cea dintâi traducere a mitropolitului Varlaam este « Scara » 

„(Leastviţa) lui Ioan Scărarul, traducere care n'a văzut lumina 
tiparului. 

Opera lui Ioan  Scărarul, scriitorul bisericesc din secolul 
al VII-lea, este un fel de manual de vieață călugărească, care 
este compus din 30 de cuvântări, ce corespund la 30 de trepte 
ale perfecționării sufletești a călugărilor. Este o scriere asce- 
tică, foarte apreciată de către călugări, scriere ce nu este lipsită 
și de unele calități literare. 


1) S. Crainic (Carinic), e Revista critică-literară », Nr. 1, 1896, pp. 25, 26. 

Prin stilul ei puțin. retoric, prin comparațiile şi mai ales 

prin vigoarea sa, ea se impunea cetitorilor din vechime. 
In limba slavă ea se traduce în două rânduri din limba greacă — 
odată prin secolul al XI-lea la Bulgari și a doua oară în secolul 
al XIV-lea la Sârbi. După o versiune slavă cu ucrainisme 
vădite, cartea lui loan Scărarul se traduce «pentru folosul 
acelora ce vor ceti, din limba slovenească în limba de obște 
şi proastă de către smeritul între călugări Varlaam, presbiterul 
bisericii sf. loan Botezătorul în mănăstirea Secul ». 
„În precuvântarea scrisă în româneşte, preotul Varlaam, 
într'o limbă clară, caracteristică pentru traducerile lui, arată 
că oamenii de mai înainte au avut «osârdie mare spre învă- 
țătură . . . iar în vremea de acum s'au strânsu şi s'au întunecat 
osârdia aceia de nice ştim pre noi învăţa nice pre alții » 1). 
Se crede că manuscrisul este de prin anul 1618. Traducerea 
românească este însoţită pe o altăecoloană şi.de către textul 
slav. Este sigur, că ieromonahul autorul traducerii, este viitorul 
mitropolit al Moldovei, care la această dată se găsea la 
mănăstirea Secul. Pentru această afirmație pledează şi limba 
traducerii, precisă şi clară cum rar se găseşte în manuscrisele 
noastre dela începutul secolului al XVII-lea şi faptul că unele 
pasaje din cuvântarea lui Varlaam din Cazania lui dela 1643 °), 
se aseamănă cu cuvântarea din « Leastviţa » şi anume acolo 
unde se vorbește despre râvna pentru învățătură şi carte 
în vechime; pe de altă parte în cele câteva rânduri scrise 
în limba slavă bisericească înaintea prefeței din Leastviţa 
găsim şi ucrainisme (de exemplu «prelojena-tradusă»), după 
cum conţin ucrainisme şi scrisorile ce s'au păstrat dela mitro- 
politul Varlaam («druc », « drucovati » °). 

Menţionăm că opera lui Ioan Scărarul se mai traduce la 
noi. In secolul al XVII-lea, ea este tradusă din grecește de 
către Nicolae Milescu Spătarul-4) iar în secolul al XVIII-lea 
Leastviţa se traduce din limba slavă de către Vartolomeu Măză- 


1) Gh. Ghibănescu, O nouă lucrare a mitropolitului Varlaam. « Arhiva ». 
Iași, vol. XXV, 1014. pp. 65—107; t Revista T. Codrescu », Nr. 1, 1915, pp. 11, 12. 
2) I. Bianu şi N. Ho do ş. Op. cit., p. 140. . 
3) S. Dragomir. Contribuţii privitorea la relațiile biserixii românești cu Rusia 
în veacul al XVII-lea. Bucureşti 1912. An. Acad, Rom. Secţia. Ist., XXXIV, p. 1155. 
4) Manuscris în Bibl. Acad. Române. Nr. 494 şi probabil Nr. 493. 

reanul 1). Cartea mitropolitului Varlaam n'a văzut lumina 
tiparului, probabil pentru motivul că ea ca operă destinată 
exclusiv pentru călugări, nu poate să aibă o întrebuințare 
mai mare în biserica noastră. 

Probabil că tot la mănăstirea Secul mitropolitul Varlaam 
începe traducerea vestitei lui Cazani. In anul 1637, într'o 
scrisoare a lui către ţarul Rusiei, Mihail Fedorovici, Varlaam 
îl anunță că a avut «râvna şi jelania să traducă în limba româ- 
nească cartea sfântului Calist Cuvintele la sfânta Evanghelie 
ca s'o citească preoţii în biserică pentru învățătura Românilor 
credincioși; ea este gata şi scrisă, numai să fie dată la tipar 
și tipărită ». 

Din această scrisoare a mitropolitului Varlaam, ar reieşi că 
opera lui capitală « Cartea românească de învățătură» sau 
« Cazania » ar fi o traducere a Evangheliei învățătoare a patriar-. 
hului Constantinopolului» Callist, scrisă în prima jumătate a 
secolului al XV-lea şi care servește ca punct de plecare, 
în ce priveşte forma și directivele predicii ortodoxe din 
secolul al XVI-lea şi al XVII-lea. 

Evanghelia învățătoare a lui Callist a văzut lumina tiparului 
în câteva rânduri la Slavii de Răsărit. Astfel, ea apare în 
anul 1606 în tipografia din Crilos (Galiţia), scoasă de pe un 
izvod slavonesc, «cercetat » şi «în multe locuri îndreptat » de 
către episcopul Lwowului, Ghedeon Balaban. 

Cartea conţine foarte puţine ucrainisme, limba ei fiind 
slavă bisericească. In anul 1616, în tipografia fraternității 
din Wilno, vede lumina o nouă ediţie a operei lui Callist, 
de astădată o traducere nouă « din limba grecească şi slavo- 
nească » în limba ucraineană. Textul acestei ediții se retipă- 
reşte de către Petru Movilă în anul 1637. 

De sigur că nu era cu putință ca mitropolitul Varlaam 
să-și facă traducerea de pe această ultimă ediție, apărută în 
anul, când traducerea lui, după cum am văzut din scrisoarea 
de mai sus, era gata. De altfel, colaţionarea textelor din « Ca- 
zania» lui Varlaam cu « Cazapia » lui Callist din anul 1637, 
după un exemplar ce se găseşte la Academia Română, ne-a 


1) Idem, Manuscris Nr. 2959. 

dus la constatarea că între aceste două cazanii nu există niciun 
fel de asemănare. 

Textul Evangheliei învățătoare, tipărit de către Petru Mo- 
vilă, este cu mult mai complicat. Din aceasta rezultă că nici 
ediția din anul 1616, care ar fi modelul de pe care s'a făcut 
ediția din anul 1637, nu poate să fie originalul traducerii 
mitropolitului Varlaam. lar pe de altă parte, unele ucrainisme 
din opera lui Varlaam ne-ar arăta că ea a fost tradusă din 
limba ucraineană. Astfel, cuvântul « Cazanie » este un cuvânt 
ucrainean, împrumutat de către Ucraineni dela Polonezi (Ka- 
zanie—predică), cuvânt ce nu se întrebuințează în limba rusă 
sau slavă bisericească. De asemenea în textul « Cazaniei» 
lui Varlaam, foarte des se întrebuințează expresiunile « măria 
sa Hristos » sau «măria sa Precista », — o traducere directă 
a cuvintelor «iego mosci » sau «iei mosci » din limba ucrai- 
neană (şi poloneză ). Mai departe, în câteva rânduri se între- 
buinţează cuvântul « bozi », idoli. La aceasta se adaugă faptul 
că în textul lui Varlaam, găsim şi cuvinte comune limbii slave 
bisericești și celei ucrainene. De exemplu: «spăsesc», «vraci» 
— doctor, « ciudese » — minuni, etc. De remarcat însă faptul 
că, în opera lui Varlaam se găsesc comparativ cu alte scrieri 
bisericeşti mai puţine slavonisme. | 

Indicaţiile textului Evangheliilor, ce se cetesc în biserici, 
adeseori sunt redate în slavoneşte (« Ev. ot Ioanna, zacialo 41 »), 
ceea ce constitue o dovadă în plus, că textul « Cazaniei» 
lui Varlaam este tradus. Dovada cea mai mare care ne face 
să înclinăm spre părerea că această operă a fost o traducere 
din limba ucraineană, este factura predicilor, compoziţia lor, 
asemănătoare cu predicile din Ucraina poloneză din prima 
jumătate a secolului al XVII-lea. In ele se pot distinge ușor 
părțile principale din predica din această epocă, şi anume 
«exordium » - ul (introducerea), «propoziția»  (propunerae 
temei) «narratio » (expunerea) şi «concluzia ». 

Predicele lui Varlaam se încep de obiceiu, ca şi predicele 
din Ucraina, cu câte o comparație, care pare că nu are nicio 
legătură cu subiectul. De exemplu: « Cumu-s iarna viscole 
şi vânturi reci, şi vremi geroase, de carile se îngreuiază oamenii 
şi sămtu supăraţi în vreamea iernei — iarâ deacă vine prima- 


ar 

vara, ei se ușurează de acealea de toate şi să veselesc ... Așea 
şi în vreamea de demult, au fost viscole şi vânturi de scrâbe 
şi de dosâri pre oameni ». 

Omiliile din « Cazania » lui Varlaam nu numai ca arhitecto- 
nică au asemănare cu predica ucraineană influențată de Callist 
şi de regulele predicii latino-polone din prima jumătate a sec. 
al XVII-lea, ci și ca mijloace retorice: comparații, paralelisme, 
alegorii şi metafore. Elementul laic lipseşte, după cum lipsesc 
şi note din vieaţa contemporană actuală. Subiectele din omilii 
se tratează cu ajutorul elementelor luate din sfânta scriptură 
sau, mai rar, din natură. 

Dacă « Cazania » lui Varlaam nu este o traducere de pe 
ediția din anul 1616 a lui Callist, rămâne de presupus că 
ediția din anul 1606, pe care n'am putut-o consulta, a fost 
o ediţie cu totul deosebită, decât acea din anul 1616; traducerea 
lui Varlaam putea să se facă de pe această ediţie. Sau, el s'a 
folosit de o Evanghelie învățătoare făcută după modelul lui 
Callist cu aplicația regulelor omiletice ale epocei. Traducerea 
putea să fie făcută și de pe vreun manuscris. După cum orice 
colecţie de predici uneori avea denumirea de « Zlataust », adică 
se atribuiau lui loan gură de aur, sau « Evanghelia comentată » 
a lui 'Teofilact, se numea « Teofilact », tot așa și colecţiile de 
predică se atribuiau lui Callist, celebrul autor de omilii din 
secolul al XV-lea. 

Legătura « Cazaniei » cu asemenea colecții de predici, care 
circulau în manuscrise şi în ediţii, cum a fost « Evanghelia 
învățătoare» a lui Chiril 'Trancvillion din anul 1619, este 
indiscutabilă. | 

N. Iorga presupune despre « Cazania » mitropolitului Var- 
laam că «nu este făcută după un singur original », ci ar fi o cule- 
gere din mai mulți autori. S'ar putea admite şi această presu- 
punere, mai ales dacă am ţinea seamă de faptul că Varlaam 
introduce în Cazania sa și omilia cu vieaţa Sf. Ioan cel Nou, 
care nu se găsește între omiliile slave. 

Dar arta omiletică cu care sunt scrise predicile din « Cazania » 
mitropolitul Varlaam, precum şi unitatea de plan și de concepţie 
vădesc o şcoală în această materie, pe care n'a putut s'o aibă 
mitropolitul Moldovei. 

« Cazania » lui Varlaam conţine în totul 74 de predici la 
Dumineci şi sărbători mai însemnate. Valoarea literară a 
acestor predici constă în limba lor, care capătă o putere de 
expunere, de mlădiere nouă. Această limbă nu este limba 
cărturarilor, ci limba pe care o vorbeau masele poporului 
moldovenesc de atunci din regiunea munţilor Putnei și 
Neamțului. Autorul cărților întrebuințează h în loc de f; 
« hie = fie, a pohti =a pofti», găsim cuvinte vechi dispă- 
rute din limbă: «ocinați» — moșteniți, «ciumileaşce » — 
învaţă, «a vorovi), «amägei y — mincinoşi; «cărturari » au 
«gătat » — au gătit, « precătinel-precătinel» = încetul cu în- 
cetul. Găsim şi cuvinte de origine latină în forma lor veche: 
« șerbul », « mente », « amente », « întrarmați ». 

In textul Cazaniei se găsesc pasaje de o rară frumusețe, 
cum sunt cele din « Învățăturile » lui Neagoe Basarab; dăm 
un exemplu: 

«Aşea mentea noastră iaste lumina şi ochiul trupului, și 
dacă se întunecă mentea cu gânduri de păcate şi cu pohtele 
lumii aceştia, atunci şi sufletul și trupul iaste întunecat . . . » 1). 

Reproducem şi un mic fragment caracteristic pentru limba 
lui Varlaam. « Elinii în vreamea de demult aveau obiceiu așea: 
ce om vrea face vitejie la războiu şi vrea birui vrăjmaşii aceia 
cetăți din carea era, făceau chipul lui în ce chip era el pentru 
cinstea şi pentru lauda, şi deacia punea chipul acela în mijlocul 
cetății ca să-l vază şi alți oameni să se îndemne spre vitejie. 
Pentr'aceasta să începu întrăfșii şi închinăciunea bozilor, că 
precătinel, precătinel (încetul cu încetul) să desprinseră oa- 
menii a le face cinste acelor chipuri și a le părea că sămt 
Dumnezeu >... 

Chiar din aceste două fragmente se vede caracterul popular, 
chiar provincial al limbii Cazaniei lui Varlaam. 

Omiliile de obiceiu sunt însoțite de textul Evangheliei; în 
unele cazuri acest text lipsește, în altele el este așezat la mij- 
locul, sau, mai rar, la începutul omiliilor. Mitropolitul Var- 
laam însă nu traduce din nou aceste texte; el se folosește de 
traducerile de Evanghelii făcute mai înainte, așa cum fac toți 


1) Mitrop. Varlaam, Cazamia, p. 224. 

cărturarii noştri. Textul este identic cu acel din Evanghelia 
lui Coresi din anul 1561, text ce se repetă în « Tâlcul Evan- 
gheliei » din anul 1564, din Cazania dif anul 1581, din Cazania 
dela Govora din. anul 1642, din acea dela mănăstirea Dealu 
din anul 1644. Textul Evangheliei sufere numai unele modi- 
ficări mici, care influențează foarte puţin structura frazei; 
prin aceste modificări textul se degajează de unele locuri 
obscure, devenind mai clar. 

Facem o mică comparație: 

'Tâlcul Evangheliei lui Coresi din anul 1564 care reproduce 
cuvânt cu cuvânt textul Evangheliarului lui Coresi din anul 
1861: 

«In vremea aceia, mearse Iosif ce e de Arimafei, cu dulce obraz 
sfeatnic, ce şi acela era de așcepta împărăția lui Dumnezeu, îndrăzni 
întră către Pilat şi cerșu trupul lui Is(us). Pilatu se miră de însă au 


murit şi chemă vătahul întrebă el de demult au murit și deacă știu 
den vătahul, deade trupul lui Iosif»... 


Lăsând la o parte textele intermediare, reproducem același 
text din Varlaam: 


« Întracea vreame veni Iosif din Arimafei cu dulce chip sfeatnic, că 
și el așcepta' împărăţia lui Dumnezeu, îndrăzni de intră la Pilat și 
cerșu trupul lui Hs, iară Pilat să miră și deacă şciu de hotnog, 
deade trupul lui Iosif»... 


Din această colaționare a textelor Evangheliei rezultă că 
limba Evangheliei evoluează pYtrivit vremurilor. Varlaam in- 
troduce unele modificări neînsemnate, dând textului o mai 
mare elasticitate. 

« Cazania » mitropolitului Varlaam a avut o influență extrem 
de mare asupra vieții spirituale şi religioase a poporului româ- 
nesc. Tipărită întrun număr mare de exemplare, cartea se 
răspândește în toate colțurile locuite de Români. Prin conți- 
nutul ei ortodox, prin simplicitatea expunerii și prin vigoarea 
limbii, ea se impune şi cetitorilor de rând, nu numai bisericii. 
Cartea se retipăreşte în Muntenia, în tipografia mănăstirii 
Dealul sub îngrijirea ieromonahului Meletie Macedoneanul, 
făcând parte din voluminoasa « Evanghelie învățătoare » din 
anul 1644. Alcătuitorii acestei opere folosesc un număr de 

coale din « Evanghelia învățătoare » tradusă de Udriște Năs- 
turel și tipărită la Govora în anul 1642 şi adăugând la aceasta 
coale și întregul text al « Cazaniei » lui Varlaam, cu excepția 
predicii la ziua lui loan cel Nou de Suceava. 

Dăm exemplificarea celor spuse mai sus, prin colaționarea 
a două fragmente: 


Cazania lui Varlaam: 


«Lucrurile carile ne-au dat noaă sfânta besearecă să le prăznuim 
noi astăzi sămt acestea: înoirea învierii a Domnului nostru lui Is Hs. 
şi credința Qomei apostol înoirea învierii prăznuim astăzi, că această 
Duminecă iaste întăia dela învierea lui Hs»... (f. 134 v.). 


Evanghelia din anul 1644: 


« Lucrurile carile ne-au dat noao sfânta bisearecă să le prăznuim 
noi astăzi sănt acestea înoirea învierii a Domnului nostru lui Is. Hs. 
şi credința GQomei apostol. Inoirea învierii prăznuim astăzi că această 
dumenecă iaste întâia dela învierea lui Is. Hs...» (p. 504)- 


Cazania mitropolitului Varlaam circulă şi în manuscrise, 
fie aparte, fie că predicile ei intră în. componenţa altor colecții 
de predici. Semnalăm manuscrisele Nr. 4162, 4182, 3516 din 
Biblioteca Academiei Române. 

O bună parte din predicile mitropolitului Varlaam intră în 
colecția de predici care apare la Alba-lulia în anul 1699 sub 
denumirea de « Chirzacodromion ». Această din urmă carte 
reapare la Bucureşti în anul 1732; astfel predicile mitropoli- 
tului Varlaam se menţin în literatura noastră omiletică încă 
multă vreme. 

Mitropolitul Varlaam a mai lăsat o luerare, şi anume, 
„răspunsurile lui la a catehismul cal calvinesc. Mitropolitul fu trimis 
„de către Vasile Lupu la Târgovişte «cu trebe domnești și a 
norodului » unde a stat de vorbă cu oamni «de frunte », 
« mai vărtos cu oarecare boiariu cinstit și sloveasnic și a toată 
destoinicia şi înțălegerea harnic », cu Udrişte Năsturel. Acest 
din urmă, printre alte cărți, i-a arătat şi un catehism tipărit 
în româneşte. Mitropolitul Moldovei s'a convins că opera 
aceasta este «plină de otravă de moarte sufletească» și a 
chemat un «4 săbor dintr'amândouă părțile, și din Țara Româ- 
nească și din țara Moldovei », care a discutat chestiunea acestui 

catehism. Varlaam s'a simțit dator să facă un «răspuns şi să 
arat(e) strâmbătura şi tâlcul cel rău al cărții ». Se bănueşte 
că ar fi vorba de catehismul care apare la Alba-Iulia în anul 
1640 şi care susține doctrina calvină. Varlaam în această mică 
lucrare polemică, ce apare în anul 1645, combate învăță- 
turile lui Calvin, socotindu-i pe calviniști mai primejdioși 
decât «păgânii, Turcii şi Tătarii ». 

Cartea este scrisă sub influenţa literaturii polemice biseri- 
cești din Ucraina, care în această epocă a ajuns la o mare 
înflorire. 

Titlul cărţii este următorul: « Carte ce se chiamă răspunsul 
impotriva catehismului calvinesc făcută de părintele Varlaam 
mitropolitul Suceavei şi arhiepiscopul ţării Moldovei ». 

Este prima şi singura lucrare originală cu caracter polemic 
în literatura noastră. veche. De notât că, cu toate că poporul 
românesc a fost expus la o propagandă religioasă intensă — și 
protestantă şi catolică, — el n'a reacționat prin polemică. 
Literatura de polemică ocupă un rol foarte însemnat în biserica 
ortodoxă, în special la Ruși şi Ucraineni. La noi nici traduceri 
de cărți de așa natură nu s'au făcut multe. Fac excepție numai 
câteva lucrări din care face parte un manuscris tradus din 
limba slavă bisericească în anii 1663—1668 de către Stoica 
Gramaticul dela Târgovişte. Manuscrisul cu Nr. 1570 dela 
Academia Română conţine şi indexul de cărți interzise, despre 
care a fost vorba mai înainte. Textul slav şi românesc, pe două 
coloane, are capitole despre « căderea râmlenească cum să 
depărtară dela credința pravoslaviei şi dela sfânta bisearică ». 
« Pentru eresurile latineşti », «De Liutor şi de ale lui eresuri », 
« De eresurile armenești ». 

In carte, înafară de simbolul credinţei, găsim și unele 
bucăți « izvodiri pe scurt » din câțiva scriitori bisericeşti cu 
privire la credință, și în. genere, după cum se spune în epilog, 
ea este îndreptată «spre râmleni şi latini, spre liuteraşi, calvini, 
ca să se închie gura lor cea ce grăiaște nedrept ». O copie a 
textului românesc de pe acest manuscris, ceva mai târzie, s'a 
păstrat în Biblioteca aceleeaşi Academii sub Nr. 3346. 

Pentru afirmarea dogmelor credinței ortodoxe, în anul 
1645, la Iași apare o carte intitulată: « Șeapte taine a besearecii », 

operă menită să lămurească «tainele » fundamentale ale bi- 
sericii, contestate integral sau în parte de către diferite biserici 
protestante. Autorul acestei traduceri, fostul logofăt Eu s- 
tratie, un cărturar distins din epoca lui Vasile Lupu, 
care știa bine limba slavă și grecească, este cunoscut ca tra- 
ducător al « Pravilei împărăteşti » a lui Vasile Lupu, bănuit 
şi ca traducător al unei cronici slavoneşti, traducere ce nu 
s'a păstrat. 

In biserica ortodoxă din Polonia apar câteva lucrări cu 
privire la aceste taine; astfel, una din ele se tipărește în anul 
1637 în mănăstirea Cuteen din Ucraina, sub titlul « Didascalia 
sau știință . . . despre șapte sacramente sau taine »; alta se tipă- 
reşte probabil la Cremeneț, în 1638; mai apare una la Wilno 
în anul 1630 cu titlul: « Știința despre cele şapte taine bisericeşti », 
şi una la Lwow în anul 1640. 

Cartea logofătului Eustratie, care, de sigur, a fost 
îndrumat și ajutat de către mitropolitul Varlaam, mai inițiat 
în chestiuni teologice, este o traducere, cu unele prescurtări, 
făcută din limba slavă, poate de pe o ediție menţionată mai sus 
(probabil de pe acea din anul 1630, care este mai completă). 
Dovada acestei afirmații o găsim în limba traducerii, care 
conţine multe slavonisme (deaistvuiasce — lucrează, « liubov », 
etc.). Cartea are pe alocurea forma catihetică, cu întrebări 
şi răspunsuri (« văpros », «otveat», cuvinte ce s'au păstrat 
în tot cuprinsul cărții) și conține cele şapte taine ale bisericii, 
plus un capitol despre sărbători şi unul despre posturi. Răs- 
punsurile sunt însoţite de numeroase exemple şi trimiteri la 
literatura în chestie. Unele capitole, cum este acel al tainei 
nunții și preoţiei, adeseori se bazează pe canoane, adică pe 
legile vechi bisericești, și pe autorități în materie, ca Arme- 
nopol, Valsamon, Zonara şi alți comentatori ai canoanelor, 
capitole ce se tratează şi în « Pravila » lui Vasile Lupu. Și în 
această scriere limba este precisă şi clară. 

Exemplu: «A șeaptea taină sămt maslele. Văpros (întrebare): 
Ce sămt maslelg ? Otveat: sămt unt de lemni sfențit cu molitve. 
Văpros. De unde s'au început acest obiciiu? Otveat: dela 
singur Is. Hs. Domnul nostru când tremise dintru ucenicii 

săi doi câte doi. Și ieșiră de mărturisea ca să se pocăiască şi 
draci din mulți gonea și ungea cu unt de lemni...». 

De numele logofătului Eustratie este legată și prima 
carte moldovenească de legi, cunoscută sub titlul: « Carte 
românească de învățătură dela Pravilele împărăteşti » apărută 
la Iaşi în anul 1946. 

Din conţinutul titlului, aflăm că această carte a fost tradusă 
din « limba ilenească » din porunca domnitorului Vasile Lupu, 
care după cum vedem din prefață, «au cercat pre multe țări, 
până l-au îndreptat Dumnezeu de au găsit oameni ca aceia, 
dascali şi filosofi, de-au scos den cărți elinești şi latinești toate 
tocmealele ceale bune şi giudeațele celor buni creștini și sfinți». 
La sfârşitul prefeței aflăm că Pravilele le-a «tălmăcit den 
scrisoare grecească pre limba românească) Eustratie 
logofătul. 

« Pravilele » în prima lor parte conţin legi cu privire la 
agricultură, iar în a doua parte sunt expuse diferite infracțiuni, 
cu pedepsele pe care le atrag. Cercetătorii în domeniul drep- 
tului românesc constată caracterul laic al pedepselor, deși 
se prevăd pedepse și pentru clerici. 

Culegerea de legi a lui Vasile Lupu, considerată ca tunul 
din cele dintâi coduri în Europa în limba naţională » (Şt. Lo n- 
ginescu), este o operă compusă din diferite legiuiri bi- 
zantine, unele din ele trecute prin filiera latină. Astfel, juristul 
italian P. F arina c cius, pe la sfârșitul secolului al XVI-lea, 
scrie « Praxis et teoricae criminalis », operă bazată pe izvoare 
bizantine şi care conține multe asemănări cu «Pravila » lui 
Vasile Lupu. Unii din cercetători au emis ipoteza că Pravila 
lui Vasile Lupu a fost alcătuită din izvoare greceşti şi latinești, 
de către o comisiune condusă de mitropolitul Proilaviei, 
eruditul Meletie Sirigul, care traduce cartea în limba neo- 
greacă. Logofătul E u s t r a t i e traduce lucrarea în româneşte, 
căci el n'ar fi ştiut limba elenă, ci numai pe cea neo-greacă 1). 

Se prea poate că Eustratie logofătul să fi avut la 
înderână şi cărți slave, căci în textul cărții” găsim și slavo- 
nisme («jestoc» — crud, «a zaloji») —a pune, etc.). `La 
Slavii de Răsărit circulă înafară de unele legi mai mult sau 


1) Șt. Berechet. Legăturile dintre dreptul bizantin şi românesc. Vaslui, 1937. 

mai puțin originale (« Russcaia Pravda », « Sudebnic » din 1497 
şi din 1550; « Ulojenie» a țarului Alexei Mihailovici din 1649), 
și numeroase traduceri din greceşte, în special legiuiri biseri- 
ceşti, « Nomocanoane » şi « Cormciaia » (« Cârmaciul »). 

Este clar că opera noastră este, după cum am spus şi mai 
sus, o adunare de norme juridice din mai mulți autori (Z o- 
nara, Valsamon, «Sintagma» lui Vlastarie și 
alții şi « Nomocanomul » lui Malaxos, o compilaţie din 
mai multe legi). 

Eustratie logofătul al cărui rol, probabil, era mai mare ca 
al unui simplu traducător (dela el a rămas în manuscris şi o 
« Pravilă aleasă » de prin anul 1632 de legi bisericeşti şi laice), 
introduce în codul său și norme juridice, care mai mult sau 
mai puțin se potriveau cu vechile obiceiuri ale pământului. 
Probabil că au fost încercări de a traduce cărți de legi şi mai 
înainte. Intrun nomocanon slav, care poartă data anului 
1618, dar care, probabil, este mai vechiu, găsim și câteva 
pagini de text slav cu traducere românească. 

Ca să avem o idee despre limba traducerii lui Eustratie 
logofătul, reproducem din el un mic fragment: 

« De va ieşi nescine den hotarul său şi va micşora hotarul 
vecinului său, de va face aceasta la vremea plugului cându-și 
ară pământul. Să-și piarză lucrul şi osteneala ce va fi făcut 
acolea, iară de va fi schimbat hotarul, cându și-au sămănat 
sămânța, atunce să-şi piarză şi sămânţa și arătura şi toată 
roada ce va face acel pământ ce-au sămănat pre loc strein 
pentru căci au călcat hotarul altuia ». 

Pravila lui Vasile Lupul joacă un rol foarte important în 
vieaţa noastră socială şi culturală. Ea stabilește normele juri- 
dice în Moldova pentru un timp îndelungat. Completată mai 
târziu cu alte legi, ea serveşte ca manual juridic pentru scau- 
nele judecătorești ale Moldovei până pe la începutul secolului 
al XIX-lea. Boierii moldoveni din Basarabia, la acuzația câr- 
muitorilor ruși, că Basarabia n'are legi, cu indignare răspund 
în anul 1815: « Oare nu există vechile obiceiuri moldoveneşti 
şi pravilele permanente ? Oare nu există pravilele lui Vasile 
Vodă... Ce calomnie mai mare ni se poate aduce nouă | 

In anul 1639, în părţile de N. ale Moldovei, în satul Cala- 
fendeşti, dascălul de origine ardeleană, Toader, scrie o cuvân- 
tare la înmormântarea soţiei logofătului Pătrașcu Ciogolea, 
Sofronia. Dascălul Toader, chemat de către logofăt ca să-i 
învețe copiii, probabil stă mai multă vreme în tamilia Ciogo- 
leștilor și când moare mama elevilor lui, el traduce sau poate 
copiază o cuvântare de înmormântare. 

Tot pe timpul lui Vasile Lupul se scriu în românește cu 
text paralel slav « Faptele Apostolilor » (Manuscrisele Academiei 
Române, Nr. 85). Autorul manuscrisului, Constantin Dia- 
cul din Vândăoani, cerând iertare pentru greșelile din carte, 
spune: « căci am fost tânăr la minte și neîntărit la înțălepciune, 
ca o corabie ce umblă prin adâncimile mării. In zilele bine- 
credinciosului loan Vasile Voevod în anul 7154 (1646)!). 

Confruntând textul acestei traduceri cu faptele Apostolilor 
din Codicele Voreneţean, ajungem la concluzia că diacul 
Constantin n'a avut decât rolul de copist de pe un manuscris 
mai vechiu, care derivă din codicele Voroneţean, text cu 
limba îndreptată: 

Manuscrisul Nr. 85, f. 92 Codicele voroneţean, după I. Sbiera. 


Codicele Voroneţean, Cernăuţi. 
1885, p. 46. 


Căută Pavel spre săbor şi zise: 
bărbaţi, fraţi. Eu cu toată firea cea 
bunâ petrec pe Dumnezău tocma 
până într'această zi... 


Căută Pavel spre săbor și zise: 
bărbaţi, frați. Eu cu tot gândul 
cela buinru viu la Dumnezău pâinra 
la această zi... 


Un alt text româno-slav al Faptelor Apostolilor a fost 
scris de către ieromonahul Misail dela mănăstirea Bisericani 
în anul 1652 (Bibl. Acad. Rom., Nr. 69). Se pare că copiștii 
acestor manuscrise au avut la îndemână un text româno-slav 
al « Praxiului » mai vechiu. 


MUNTENIA 


Cu tot antagonismul dintre Vasile Lupul şi Matei Basarab, 
cu toate luptele, care se duc între acești doi domnitori pe dife- 


rite căi, se observă un paralelism în vieața culturală a Moldovei 


1) Manuscrisul Nr. 85, f. 326. 

şi Munteniei. Conducătorii acestor două principate nu sunt 
în stare să ascundă comunitatea de origine, de limbă, de trecut 
a unui popor despărțit de către destinele istoriei. Ritmul 
istoric de înviorare sau de depresiune în aceste două principate 
se produce simultan. Iar caracterul manifestărilor culturale 
într'o ţară şi în alta este asemănător. 

Scaunul domnesc al Munteniei, în aceste vremuri hotă- 
rîtoare pentru cultura românească, îl ocupă Matei Basarab, 
un vlăstar al strălucitei dinastii a Basarabilor, care a jucat 
un rol atât de mare în întemeierea şi organizarea vieții de 
stat a Munteniei și care a dat câteva nume ilustre şi în vieața 
culturală şi religioasă a principatului muntean. Matei Basarab 
moşteneşte dela înaintașii săi râvna pentru biserică şi cultură, 
cu toate că el nu avea cine ştie ce cultură; el avea şi ambiția 
de a servi ideea creștină ortodoxă printre vecinii săi, care nu 
erau în stare să-şi mențină vieața lor cultural-religioasă din 
cauza stăpânirii turcești. Pe de altă parte şi rivalitatea dintre 
dânsul și Vasile Lupul îl împingea la fapte nobile, la acțiuni 
în direcția desvoltării culturii naţionale. 

In mișcarea culturală din epoca lui Matei Basarab, un rol 
de căpetenie îl joacă Udrişte Năsturel, unul din cei 
mai erudiți oameni ai timpului, despre care s'a exprimat atât 
de elogios mitroplitul Varlaam și pe care-l cunoaștem din 
traducerea romanului Varlaam şi Ioasaf. Era cunoscut ca 
om de cultură şi în străinătate, — la Sârbi, la Ruşii moscoviți: 
mai ales avea legături strânse cu cărturarii din Ucraina. 
Udrişte Năsturel cunoştea la perfecție limba slavă 
bisericească și limba latină; probabil ştia şi greceşte. 

Acest fapt i-a făcut pe unii cercetători să emită părerea 
că el ar fi fost elev al școalei lui Petru Movilă, părere care nu 
poate să fie adevărată prin faptul „că U drişte Năsturel 
în primii ani ai funcționării colegiului lui Petru Movilă era 
om matur şi se găsea în diferite dregătorii ale statului. Prie- 
tenia lui cu oamenii de cultură din Ucraina, preocupările lui 
literare și complexul studiilor lui, ne-ar face mai de grabă să 
presupunem că el şi-ar fi făcut studiile la vreo şcoală din 
Ucraina poloneză, cum era acea dela Lwow, sau chiar la 
vreun colegiu catolic așa cum obișnuiau unii din fiii boierilor 


18 A. R. — Studii şi Cercetări, LXXV. 

noştri (Miron Costin). După mărturiile contemporanilor, 
Udrişte Năsturel poseda o bibliotecă însemnată și 
îşi instruia copiii cu ajutorul dascălilor aduşi din Ucraina. 

Ca să-şi aducă planurile la îndeplinire, Matei Basarab se 
gândi în primul rând la înființarea unei tipografii. Frumoasa 
tradiție moştenită din secolul al XVI-lea de răspândire a cărții 
religioase trebuia să fie reluată. Ajutorul vine și pentru Mun- 
tenia tot din partea lui Petru Movilă, care ţransformase Ucraina 
păstorită de el în centrul culturii ortodoxe. 

In prefața primei cărți apărute în anul 1635, la Câmpulung, 
se aduc elogii domnitorului muntean, care continuă opera 
culturală începută de către «prea slăviții domni Basarabi », 
cetim între altele : « De aceea prin epistolile şi scrisorile tale, 
străbătând multe țări îndepărtate, cum este țara ungurească 
şi regiunile Volâniei şi chiar până la capitala principatului 
Chievului, ai ajuns la rezidentul şi şeful organizării întregii 
biserici rusești la prea cinstitul Petru Movilă, arhiepiscop 
şi mitropolit al Chievului, cerând dela el cu râvnă și rugându-l 
stăruitor: (să dea) oameni iniţiaţi în sfintele scripturi, precum 
şi de acei iscusiți în arta tipografiei » 1) 

Petru. Movilă trimite în Muntenia literă şi scule tipografice, 
precum şi meșteri tipografi, pe Timotei Alexandrovici (Ver- 
biţchi) şi Ivan Glebcovici, care se instalează împreună cu 
tipografia la Câmpulung. 

In opera de tipărire a cărților, Matei Basarab a fost ajutat 
de călugărul Meletie Macedoneanul, care a stat câtva timp 
în Ucraina, unde a învățat arta tiparului și care a devenit 
egumen al mănăstirii dela Govora, unde mai apoi fu stră- 
mutată și tipografia. 

Pe când de sub teascurile tipografiei lui Vasile Lupu apar 
numai cărți românești şi niciuna slavonă, tipografia din Mun- 
tenia scoate și un șir de cărți slavoneşti, destinate nu numai 
pentru « pravoslavnicul şi binecredinciosul neam » al Munte- 
nilor, ci «şi altor (neamuri), înrudite cu noi în credință şi 
care se folosesc de limba vestitului dialect slavonesc, mai ales 
Bulgarilor, Sârbilor, Ungrovlahilor şi Moldovlabhilor ». 


1) I. Bianu, şi N. Hodoș. Op. cit., p. 530. 

Cu alte cuvinte, Matei Basarab tipăreşte cărți slavoneşti 
pentru ortodocşii din Peninsulă Balcanică, ce în acele vre- 
muri nu erau în stare să-și scoată cărți, şi pentru Românii 
din toate țările. Din tipografia lui Matei Basarab au ieşit 
următoarele cărți slavonești, al căror conţinut nu ne inte- 
resează: 

1. Molitvenic, tipărit la Câmpulung în anul 1633, cu o 
prefață semnată de «alcătuitorul de cuvinte » loan Glebcovici. 
In unele exemplare prefața este semnată de către Ivaşco 
Băleanu. O a doua prefață a lui Matei Basarab dă amănunte 
asupra înființării tipografiei, aduse din îndemnul lui Meletie 
Macedoneanul dela Petru Movilă. Aici se precizează obliga- 
țiunea de a-i proteja pe creştinii ortodocși: Ungrovlahi, Mol- 
dovlahi, Bulgari, Sârbi şi Ruși 1). 

2. Psaltire. Govora, 1637, tipărit de către Meletie Mace- 
doneanul. 

3. Psaltire. Govora, 1638, tipărită de același Meletie Mace- 
doneanul; ediţie puţin modificată a cărții precedente. 

4. Antologhion. Câmpulung, 1643. Tipărit de către egu- 
menul mănăstirii din Câmpulung, Melhisedec din Pelopones. 
Cartea este însoțită de către o «prefață către cetitori » a lui 
Udriste N'a stu nen 

5. Liturghier. Deal. 1646. Tipărit de către arhimandritul 
Mănăstirii Deal, Ioan. 

6. Şlujebnic. Târgovişte, 1646—1648; tipărit de către 
Proca Stanciovici și Radu Stoicovici. 

7. Imitaţia lui Hristos. Deal. 1647. Cartea apare din în- 
demoul şi cheltuiala Elenei, soţia lui Matei Basarab şi sora 
lui Udriște Năsturel. Este o traducere a cunoscutei opere 
«De imitatione Christi » a lui Toma de Kempis din secolul 
al XV-lea. Se pare că ediția aceasta este prima traducere a 
acestei opere în limba slavă din latineşte. Traducerea aparține 
lui Udirşte Năsturel,care în precuvântarea sa o dedică 
mitropolitului Moldovei Varlaam °). 


1) Dan Simonescu şi Damian Bogdan. Inceputurile culturale ale 
domniei lui Matei Basarab. Bucureşti. 1939. 


2) H. Kaparaest. Op. Cit, p. 529. 


Tar 

8. Penticostar. "Târgovişte. 1649. Cartea se tipărește «din 
porunca şi pe socoteala prealuminatei principese Elena », ca 
tipograf fiind indicat numele lui Proca Stanciovici. 

9. 'Triodul postului. Târgovişte. 1649. 

10. Psaltire. Câmpulung. 1650. Tipărită de ieromonahul 
Melhisedec. 

Majoritatea cărților slavonești tipărite sub Matei Basarab 
nu văzuse lumina tiparului în Țările Românești. Unele din 
aceste cărți, după cum indică chiar titlurile lor comparate 
cu cele din cărțile apărute în Ucraina, sunt reproduceri după 
aceste din urmă ediţii. Astfel, « Antologhionul », apărut la 
Lemberg în anul 1643, se retipăreşte la Câmpulung, de acelaşi 
tipograf Ivan Cunotovici, care vine în Muntenia din Lemberg; 
« Liturghierul » dela mănăstirea Dealul din anul 1646 şi pro- 
babil cel dela Târgovişte, este o ediție nouă a « Liturghie- 
rului » lui Petru Movilă din anul 1637; « Triodul » din anul 
1649, probabil, este o retipărire a triodului din Ucraina din 
anul 1631, 1642 sau 1648; «Triodul Penticostar » din anul 1649 
este o retipărire a Triodului apărut la Chiev în anul 1627. 
Poate şi textul Psaltirilor tipărite de către Matei Basarab este 
o retipărire a textului din cele câteva ediţii care au apărut 
la Chiev 1). 

Deci, mitropolitul Petru Movilă trimite în Muntenia nu 
numai tipografie și meşteri tipografi, ci şi cărți care servesc 
ca model pentru ediţiile slavoneşti din principatul nostru. 
Cărțile slavonești dela noi au aspectul cărților din Ucraina. 
In ele găsim stema țării și adeseori versuri slavoneşti, alcă- 
tuite, probabil, de către Udrişte Năsturel, după 
modelul versurilor din cărțile lui Petru Movilă. Unele cărți 
sunt ilustrate cu gravuri, care în unele cazuri repetă gravurile 
ucrainene. De remarcat faptul că precuvântările din cărțile 
slave care apar la noi ca plan și conţinut se aseamănă cu cele 
din cărțile din Ucraina, dar limba lor este limba slavă bise- 
ricească, pe când limba precuvântărilor din cărțile apărute 
în Polonia este limba ucraineană, adeseori plină de polonisme. 

Matei Basarab nu se mulţumeşte cu tipărirea numai de 
cărți slavoneşti. Imperativul vremurilor era limba românească, 


1) P. P. Panaitescu. “influence de Poeuvre de Pierre Mogiia, etc., pp. 26—31. 

care se introduce în mod constant în scrierea de toate zilele, 
chiar în unele acte oficiale. Pe de altă parte, activitatea de 
traducere şi tipărire de cărți românești desfășurată de către 
Vasile Lupul în Moldova, era un stimulent şi pentru cărtu- 
rarii din Muntenia. De fapt, tipărirea de cărți româneşti în 
Muntenia se începe înainte de Moldova, căci Matei Basarab 
reuşeşte să înființeze tipografia înainte de Vasile Lupu. 

Prima carte românească ieșită de sub tipar, sub Matei 
Basarab, a fost « Pravila » dela Govora din anul 1640. Este 
cea dintâi carte de legi tipărită în româneşte. La tipărirea 
acestei cărți contribue mai mulți cărturari din Muntenia; 
astfel, Udrişte Năsturel publică o poezie la stema 
țării, Meletie Macedoneanul și ieromonahul Ștefan de Ohrida 
apar ca tipografi, iar traducerea cărții o face «din limba 
slavonă în limba românească Mihail Moxalie ». 

Cuprinsul scrierii se vede din titlul cărții, care sună în felul 
următor: « Pravila aceasta iaste direptătoriu de leage, tocmeala 
Sfinților Apostoli, tocmite de 7 soboară, către aceasta şi a 
preacuvioșilor părinți învăţătorilor lumie ». 

Deci, cartea cuprinde legi bisericeşti, canoane, instituite de 
apostoli, soboarele ecumenice şi sfinții părinți, toate privi- 
toare la biserică şi la cler, înafară de câteva capitole consa- 
crate mirenilor. Materia acestei pravile se poate vedea din 
titlurile capitolelor: « De praznice domneşti. De sfinții apos- 
toli. De mucenici mari. De boiari și de mai mari. De postrig. 
De episcopi. De popi. De diaconi. De părinţi. De maştehâ», etc. 

Traducerea este greoaie, n'are mlădierea traducerilor din 
Moldova. . 

Iată un exemplu de limbă: « De ceea ce biruiasce preotul 
ca să nu biruiască pre dânsul nimenea din oamenii cei proști, 
numai biserica cea mare şi aceia se biruiască după leage; 
iară din oamenii cei proşti nice boiarii nici mişeii să nu biru- 
iască pre nimenea cu preotul, ca ceale neluminate spre lumină 
să se ridice, nice să ia ceva den bisearecă măcar s'au făcut şi 
biseareca numai ce va fi pominoc şi cu blagoslovenia bisea- 
recii » (f. 11). - 

Traducătorul cronografului slavonesc dela 1620, călugărul 
oltean Mihail Moxalie (Moxa), n'a ştiut să dea traducerii sale 

nouă o mai mare claritate şi frumusețe: limba lui e mai 
curgătoare acolo unde intercalează câte o povestire. Este inte- 
resant faptul că prefața la «Pravilă» este asemănătoare cu acea 
din Nomocanonul » tipărit la Chiev de către Petru Movilă 
în anul 1629. Cartea însă, tipărită la Chiev, n'a putut servi 
drept model pentru Pravila dela Govora, ea fiind mai scurtă. 
Cărturarii din Muntenia s'au servit de sigur de un text slav 
mai complet. Din secolul al XVI-lea s'au păstrat câteva 
« Nomocanoane » manuscrise slave, care, probabil au fost 
folosite de către Mihail Moxa. Intr'o lucrare recentă se dove- 
dește că din tipografia dela Govora în același an (1640) a 
apărut şi un «ceaslov » românesc, cel mai vechiu ceaslov 
tipărit 1). 

In anul 1642, în aceeași tipografie dela Govora, apare o 
Evanghelie învățătoare, «scoasd şi primenită de pre limba 
rusească pre limba românească ». Se arată că această operă 
a văzut lumina «cu osteneala şi izvodirea lu Silvestru iero- 
monah ». Şi aici găsim o «predoslovie » a lui Udrişte Năs- 
tu re]. Cartea are câteva gravuri lucrate în lemn. Evanghelia 
învățătoare cuprinde un număr de explicaţii la textul Evan- 
gheliei, începând cu Dumineca fariseului și terminând cu 
cea a tuturor sfinților, cu unele omisiuni în ordinea dumi- 
necilor. 

Cu alte cuvinte, Cazania dela Govora nu conține explicaţii 
la toate Duminecile și la toate sărbătorile anului, cum se 
obişnuește în Evangheliile învățătoare. 

Dăm începutul unei explicații: 

« Dumineca aceasta, care să chiamă înainte glăsătoare ca 
un buciu, lasă glas şi ne chiamă spre ridicările sufletești şi 
spre înglotire împotriva Satanei până vom birui gloatele lui 
şi întru fugire să le întoarcem. Gloata cea dintâi a Satanei 
iaste trufia; a doua gloată iaste măria deşartă; a treia gloată 
iaste lăcomia, preasațiul, beţia. Insă noao robilor lui Hs să 
cade a birui pre Satana și pre glotele lui... (p. 15). 

Titlul învățăturilor de deasupra paginilor este păstrat în sla- 
vonește. Textul propriu zis al Evangheliilor este textul puțin 


1) Ştefan Paşca. Cel mai vechiu ceaslov românesc. Bucureşti, 1939. 

modificat al textelor noastre, care se trag dela Evangheliarul 
lui Coresi din anul 1561 şi care se repetă în toate Evan- 


gheliile noastre învățătoare. 


Tâlcul Evangheliei lui Coresi din 
1561: 


In vremea aceia mergând Is. 
văzu un om orb den născutu și 
întrebară el ucenicii lui grăiră. Invă- 
țătoare, ce-au greşit acesta sau pä- 
rinţii lui de-au născut orb. Răs- 
punse Is.: nece acesta au greșit, 
nece părinții lui... 


Evanghelia învățătoare dela Govora 
din 1642: 


In vremea aceia trecând Is. văzu 
pre un om orb den născut și între- 
bară pre el ucenicii lui grăind. 
Doamne, cine au greşit aceasta au 
părinții lui să se nască orb Răs- 
punse Is. nice acesta au greșit, nice 
părinţii lui... (p. 485). 


Cu privire la originalul traducerii, s'a emis părerea că 
Evanghelia învățătoare dela Govora, poate să fie o traducere 
de pe Cazania lui Petru Movilă (Callist), apărută la Chiev în 
anul 1637, sau de pe o ediție tipărită înainte de această dată. 
Nici factura omiliilor tipărite la Govora şi nici conţinutul lor 
nu se aseamănă cu cel dela Chiev. Și această « Cazanie» a 
avut ca original un text ucrainean, care n'a fost încă identificat. 
„ Am arătat mai sus, că la Câmpulung, pe lângă mănăstirea 
Adormirii Maicii Domnului, se înființase o nouă tipografie, 
din care apare prima carte, fără mare însemnătate, cu titlul 
« Invățături preste toate zilele » Cartea se tipăreşte în anul 
1642 sub îngrijirea egumenului Melhisedec, care, după 
cum mărturiseşte el însuși, traduce cărticica din limba gre- 
cească. Cartea conține învățături despre «şapte tocmeale 
sufleteşti »: despre dragoste, răutate, pentru milostenie, etc. 

Merită o deosebită atenţie o a doua Evanghelie învățătoare, 
care apare în anul 1644 în Muntenia, la Mănăstirea Dealul. 
Tipărirea cărții, după cum se vede dintro notiță în limba 
slavă dela sfârșitul cărții, se începe la Govora şi se termină 
la Mănăstirea Dealul. Alcătuitorul cărții și conducătorul lu- 
crărilor tipografice a fost la început Meletie Macedoneanul; 
cartea este terminată sub egumenia lui Varlaam dela Mănăs- 
tirea Dealul. Ca tipografi sunt indicaţi Ivan Cunotovici cu 
elevii săi şi Proca Stanciovici, Tudor Dumitrovici și Lupin 
Dumitrovici Popești. 

Conţinutul voluminoasei Evanghelii învățătoare din anul 
1644 nu este nou: alcătuitorul cărții în prima parte a ei, cum 
am arătat mai sus, foloseşte coalele tipărite în Evanghelia 
învățătoare dela Govora din anul 1642, care nu fusese termi- 
nată, iar în a doua parte se reproduce textul Evangheliei 
învățătoare a lui Varlaam (1643), completând prin aceasta 
Cazania din Muntenia dela 1642. Ca să mascheze plagiatul 
vădit, alcătuitorii cărții dela 1644 introduc unele muntenisme 
şi unele modificări mici în text. De asemenea, ei au avut grija 
să omită vieața Sf. Ioan cel Nou, care era considerat ca sfânt 
al Moldovei. 


* 
% * 


Observăm că textul Evangheliei propriu zise din Cazania dela 
1644 diferă puțin de acela din Cazania lui Varlaam. Alcă- 
tuitorii introduc explicațiile la Evanghelie, după a lui Varlaam 
aproape cuvânt cu cuvânt, pe când textul Evangheliei îl 
împrumută din altă parte. Și acest text însă derivă din vechea 
traducere românească reprodusă de către Coresi în anul 
1561. Valoarea cărții dela mănăstirea Dealul nu este mare, 
nu numai pentru motivul că aici se recurge la plagiat, ci şi 
pentru faptul că lucrarea aceasta este tipărită neglijent. Ea 
este plină de greşeli de tipar şi are o înfăţişare cu totul ineste- 
tică. 

In tiparnița din "Târgoviște, în anul 1650 apare o cărțulie 
mică intitulată « Pogribania preoților » o carte de ritual la 
înmormântarea preoţilor, scoasă cu cheltuiala ierodiaconului 
Mihail, care confruntând textele slujbei în greceşte şi slavo- 
nește dă la iveală lucrarea. Textul rugăciunilor din această 
carte este scris în slavoneşte, iar explicațiile cu privire la 
înmormântare sunt date în limba românească. 

Același caracter ritual îl are și cartea apărută la Târgovişte 
în anul 1651 sub titlul: « Mistirio sau sacrament sau taine 2 din 
ale 7, botezul şi sf. Mir ». Cartea apare « cu cheltuiala a cinsti- 
tului de Hristos părinte Ștefan ... mitropolit a toată Ungro- 
olahia ». 

Cartea, relativ mică, dă lămuriri cu privire la taina bote- 
zului şi a mirului, conținând mai multe capitole în felul 

următor: « Pentru botejunea a coconilor », « Pentru naşii sau 
cumetrii », « Pentru botezul celora ce sănt mari», etc. 

Un număr oarecare de rugăciuni este reprodus în slavoneşte. 
Cu toate că alcătuitorul acestei lucrări afirmă că materialul 
l-a adunat « dă pre molitvenicul grecesc și slavonesc amândouă 
înfăţişate », nu este exclus ca lucrarea să fi fost făcută după 
cartea imprimată la Lwow în anul 1642 cu titlul « Despre 
tainele bisericeşti » 1). 

O a treia cărticică de ritual bisericesc tipărită sub Matei 
Basarab este « 'Târnosania », tipărită la Târgovişte în anul 1652 
de acelaşi mitropolit Ştefan şi după aceleaşi izvoare greceşti 
şi slavoneşti. Este o carte de îndrumare pentru cler la sfințirea 
bisericii, cu text de explicație românesc şi cu rugăciuni în 
slavoneşte. Aceste trei cărți de practică bisericească puteau 
să fie alcătuite și după vreun « Molitvenic », de sigur slavo- 
nesc, dată fiind mulțimea de slavonisme din textul românesc 
şi rugăciunile reproduse chiar în limba slavă. 

O însemnătate mare pentru literatura noastră veche o are 
« Indreptarea legii » a lui Matei Basarab, un cod de legi civile 
şi bisericești, care apare în anul-1652 la Târgoviște. Matei 
Basarab, în râvna lui pentru cultură şi biserică nu vrea să 
rămână în urma rivalului său din Moldova. După cum a 
vrut să aibă și el o Evanghelie învățătoare, ca acea a lui Var- 
laam, tot aşa vrea să-şi aibă codul lui de legi, mai complet 
decât acel al lui Vasile Lupu. Cuprinsul cărții se poate vedea 
din titlul întins al ei: / 

« Indreptarea legii cu Dumnezeu, carea are toată judecata 
arhierească şi împărătească de toate vinile preoțeşti şi mirenești. 
Pravila sfinților apostoli, aceale 7 sâboare şi toate ceale 
nameastnice. Lângă aceasta şi ale sf. dascâh ai lumi Vasile 
Velichi, Timotei, Nichita, Nicolae, Teologia dumnezeeştilor 
bogoslovi. Scrise mai nainte şi tocmite cu porunca şi învățătura 
blagocestivului împărat kir loan Comninul » ... «iar acum de 
întâi prepuse toate de pre ellineaşte pre limba rumânească cu 
nevoința și userdia şi cu toată cheltuiala a pre sfințitului de Hs 
kir Ștefan, cu mila lui Dumnezeu mitropolit Târgoviștei . . . ». 


1) P. P. Panaitescu. Op- cit, p. 34- 

In calitate de traducători din greceşte, este dat numele lui 
Daniil Andrei Panoneanuwl "al doi lg natie 
Petriţi.şi Pantelimonbleigatridi. Cartea "este 
tipărită cu grijă; are şi câteva gravuri lucrate în lemn. « Tn- 
dreptarea legii », prin bogăția materialului juridic, întrece cu 
mult Pravila lui Vasile Lupu. Autorii cărții utilizează un ma- 
terial juridic foarte variat, se folosesc de diferite izvoare în 
special greceşti. Chiar prefața mitropolitului Ștefan este o 
traducere din prefața Sintagmei lui Matei Vlastarie. Iar ca 
izvor pentru carte serveşte același Vlastarie, Nomocanonul lui 
Aristen, Nomocanonul lui Porfirie, ceva din loan Comnen, din 
legilsația lui Justinian, din Basilicale, Armenopol, etc. Dar 
mai mult: în « Indreptarea legii » intră şi « Pravila » lui Vasile 
Lupu, în textul căreia se intercalează şi ceva material nou. 
Textul reprodus din « Pravila » lui Vasile Lupu este îndreptat 
pe alocurea, pare ceva mai clar. In schimb, aranjarea mate- 
rialului din «Indreptarea legii» este mai haotică, fără un plan 
mai sistematic, ceea ce a îngreuiat întrebuințarea acestei co- 
lecţii de legi. 

Cităm un mic pasaj: «cade-se judecătorului adecă arhie- 
reului să fie asemenea judecătorului celui drept și marelui 
arhiereu Domnului nostru Is. Hs. să fie tuturor miloserd 
neaducătoriu aminte de rău, neluotoriu de mită, dreptu, să 
nu creaza lesne şi fără întrebare prepunerile şi pârile şi bănu- 
ialele, că de va asculta şi va crede, adică ceale ce stau împotriva 
celor bune, nu iaste drept...» 

Rezumând cele spuse cu privire la mișcarea culturală din 
Muntenia și Moldova din prima jumătate a secolului al XVII- 
lea, constatăm că întreaga mișcare a fost dirijată de spiritul 
culturii din, părțile Poloniei ortodoxe, cultură adâncită și 
îndrumată de energia lui Petru Movilă. Inființarea şcoalei 
Trei Ierarhi din lași, înființarea de tipografii î în Țările Româ- 
nești, tipărirea de numeroase cărți religioase se datoreşte 
ajutorului dat de către Petru Movilă. Cărturarii şi tipografii 
ne vin tot dela el, precum ne vin și cărțile de care aveau nevoie 
țările noastre. 

Caracterul acestor tipărituri este asemănător cu cel din 
Ucraina.. Pe de altă parte se constată decăderea tot mai pro- 

nunţată a culturii slave. Încercarea lui Matei Basarab de a 
reînvia această cultură, n'a dat rezultate: însuși domnitorul 
Munteniei subliniază că aceste tipărituri au fost destinate 
mai mult pentru popoarele slave, aşa cum tipăreau strămoșii 
lui cărți cu răsunet mare în lumea creştină. Nici întemeierea 
şcoalei dela mănăstirea Trei Ierarhi din Moldova cu profesori 
ucraineni, cu predarea limbii slave, n'a putut reînvia vechea 
tradiție culturală. 

In schimb, numeroasele tipărituri românești din ambele 
principate dovedesc că limba națională reintră în drepturile 
ei. Cărțile de legi, cărțile de ritual bisericesc, cărțile de dogmă 
creştină și cele câteva Evanghelii învățătoare, bune şi pentru 
biserică şi pentru lectură, apărute în ambele principate, ne 
arată că limba românească se introduce în biserică, în dregă- 
toriile judecătoreşti şi printre cărturarii noştri. Se simte o 
schimbare în spiritul întregii vieți culturale a poporului nostru. 


ARDEALUL. 


După epoca prodigioasă a lui Coresi, de răspândire a 
cărții religioase tipărite, şi în Ardeal urmează o depresiune în 
mișcarea culturală. De sigur și aici opera de traducere a căr- 
ţilor continuă, ca și în principate, dar aceste cărți rămân în 
manuscrise. Propaganda calvină şi luterană pierde din avântul 
ei dela început. Evenimentele politice și lupta care se dă 
între luteranism, calvinism şi catolicism, au împins propa- 
ganda printre Români pe planul al doilea. Se mai tipărește 
doar câte un catehism, se mai face propagandă orală; nu 
găsim însă nimic organizat, aşa cum a fost pe la sfârşitul sec. 
al XVI-lea. Dorinţa însă a Românilor ardeleni de a avea cărți 
-în limba lor era mare. Astfel, mitropolitul Ardealului, Ghe- 
nadie, aflând că în Muntenia se intenționează să se tipărească 
« Pravila » dela 1640, comandă un număr de exemplare pentru 
el, înlocuind în titlul cărții numele mitropolitului Ungrovlahiei 
cu al său: « Ghenadie .. . mitropolit a toată ţara Ardealului ». 

Inainte de 1640 se pare că vlădica Ardealului ceru literă dela 
cărturarii din Muntenia: litera celor dintâi cărți tipărite în 
această epocă în Alba-Iulia (Bălgrad) este asemănătoare cu 


284 ŞTEFAN CIOBANU 


cea dela Govora. In calitate de tipograf îl găsim pe un « dascăl, 
popa Dobre», care «au venit din țara rumânească de au 
făcut tipare aice în Ardeal ». 

Din tipografia dela Alba-lulia, organizată de către principele 
Ardealului Gheorghe Rakoczy şi înzestrată şi cu literă slavă, 
a ieşit prin anul 1639 o cărticică de vreo 64 de file, cu un 
conținut variat. Exemplarul găsit nu este complet. El cuprinde 
«mai multe texte slavo-româneşti, câteva curate româneşti 
şi trei slavone ». 

Din aceste texte cele mai importante sunt un «paraclis 
Precistei », adică o rugăciune, “un « Gromoznic » şi un « Tre- 
petnic », texte româneşti traduse poate cu mult înainte de 
data apariţiei cărții, judecând după factura limbii 1). 

Sub domnia lui Gheorghe Rakoczy, calvinist convins, se 
încearcă reînvierea propagandei calvine printre Români. In 
anul 1640, după ce se instalează tipografia la Alba-lulia, se 
tipăreşte catehismul calvinesc, la care a răspuns atât de 
prompt mitropolitul Moldovei, Varlaam. Se menționează că 
catehismul a fost tipărit din porunca principelui Ardealului 
Rakóczy, că opera «s'au întors din limpă diecească şi slove- 
nească pe limba rumânească cu sfatul şi cu îndemnătura și cu 
cheltuiala domniei lui Ciulai Gheorghi, păstorul sufletesc a 
Curţei Măriei Sale . .. Meşterul tiparului au fost popa Dobre 
din Țara Muntenească » 2). 

Acest catehism reapare în anul 1656 la Alba-Iulia sub numele 
de « Scutul catichizmușului » cu un răspuns la atacurile lui 
Varlaam în contra catehismului calvinesc. Un alt catehism 
calvinesc apare tot la Alba-Iulia în anul 1648 cu litere latine 
(ungurești), o traducere de pe un catehism unguresc a lui 
Alstedius, profesor la Alba-lulia, traducere făcută de către 
Ștefan Fogarasi. 

Mitropoliţii ortodocși ai Ardealului, în lupta lor cu pro- 
testanţii, încearcă să combată propaganda prin tipărirea de 
cărți, care nu puteau să fie suspectate din punct de vedere 


1) N. Drăganu. Histoire de la litterature roumaine de Transylvanie des origines 
à la fin de XVIII-e siecle. Bucureşti, 1938, pp. 41—43- 
2) N. Drăganu, Cea mai veche carte rdkoczyană, Cluj, 1922, pp- 161—275. 

al dogmelor. Astfel, mitropolitul Ghenadie pune la cale tipă- 
rirea unei Evanghelii învățătoare, în aceeaşi tipografie și cu 
ajutorul aceluiaşi meşter, « popa Dobre ». Dar întâmplându-se 
« petrecere (a ) de pre ceastă lume » a lui G he na di e, opera lui 
fu terminată de către urmașul lui, mitropolitul Ilie lorest 
în anul 1641. Cartea este o ediție nouă a textului Evangheliei 
învățătoare a lui Coresi din anul 1581, făcută de pe un 
exemplar defectuos. 

O lucrare de mare importanță este « Noul Testament», 
apărut la Alba-Iulia în anul 1648 sub mitropolitul Simeon 
Ștefan. In textul acestei cărți nu este nimic nou. Este textul 
4 Evangheliei »şia d Faptelor apostolilor », care au fost traduse 
mai înainte. Este nou spiritul în care a fost concepută opera, 
este metoda după care a fost lucrată ea. Frământările religioase 
din Ardeal, luptele Românilor din această provincie pentru 
afirmarea naționalități şi pentru apărarea credinței lor, 
n'au rămas fără rezultate. Ei intră în contact direct cu marile 
mișcări spirituale ale Apusului, cu reformația şi umanismul. 
Românii au dat câteva nume strălucite umanismului ; așa a 
fost celebrul învățat Nicolae Olahus din secolul al 
XVI-lea, aşa au fost cărturarii Gavriil Lvul, Gheor- 
ghe Buitul şi alţii. Mulţi din Românii ardeleni urmează 
şcoalele, care împânzesc această provincie, însuşindu-şi cunoș- 
tinţe în special în domeniul limbilor clasice. 

Simeon Ştefan nu se mulțumește să retipărească un 
text gata al Noului Testament, pe care el de sigur îl avea la 
îndemână. El simte nevoia de a da o ediţie critică a textului, 
de a da un izvod verificat cu originalele. In titlul cărții el spune 
că textul a fost «izvodit cu mare socotință din izvod grecesc și 
slovenesc ». lar în « predoslovie către cetitori », se povesteşte 
că textul «l-au început a-l izvodi » ieromonahul Silvestru, 
din Muntenia, dar el moare fără a termina. 

Simeon Ştefan a revăzut textul pregătit pentru tipar 
de către Silvestru şi a găsit «multă lipsă şi greşeală în 
scriptura lui pentru neînţelesul limbiei şi cărții greceşti ». Acest 
fapt l-a făcut pe Simeon Ştefan să reia verificarea 
textului. El n'a «socotit numai pre un izvod, ce toate cât», 

a «putut afla, greceşti şi sârbești, şi latineşti, carile au fost 
izvodite de cărturari mari şi înțelegători de carte grecească . . .». 

Editorii 'Testamentului Nou își dau seama, că în cărțile 
slavoneşti s'au strecurat greşeli; la sfârşitul prefeţii cetim: 
«la biblia slovenească o au învăluit unii cu nesce adăusături, 
iară în biblia jidovească nu iaste ». 

Din aceste afirmații se degajează o atitudine nouă în editarea 
cărților sfinte, un spirit critic pe care noi nu-l găsim mai înainte. 
De sigur, că mitropolitul Simeon Ştefan, care a fost 
un om cu multă dragoste de carte, dar care n'a fost un erudit, 
a avut colaboratori cu știință de carte, a avut cunoscători de 
limba latină, greacă, slavă şi poate ebraică. 

Dar această atitudine nouă se manifestă și mai mult în 
părerile mitropolitului Simeon Ştefan cu privire la 
limba românească. Filologii din jurul lui înțeleg, că limba 
română de atunci era săracă în cuvinte; de aceea ei nu traduc 
cuvintele din greceşte, cum fac alţii, unii « într'un chip, alții 
într'alt ». Cuvintele «carile nu se ştiu rumâneşte ce sânt», 
le-au «lăsat greceaște pentru că alte limbi încă le-au lăsat așa ». 

Iar mai departe, cetim următoarele cuvinte pline de adevăr 
cu privire la limba românească, la necesitatea creerii unei 
limbi literare comune pentru toți Românii: « Aceasta încă 
vă rugăm să luați aminte că Rumânii nu grăesc în toate țările 
într'un chip, încă neci într'o ţară toți întrun chip; pentru 
aceea cu nevoie poate să scrie cineva să înțeleagă toți grăind 
un lucru unii întrun chip, alții întralt chip... Bine știm, 
că cuvintele trebue să fie ca banii, că banii aceia sânt buni 
carii îmblă în toate țările; aşia și cuvintele acelea sânt bune, 
carele le înțăleg toți. Noi derept aceia ne-am silit, de în cât 
am putut, să izvodim aşia cum se înțeleagă toți, iară să nu 
vor înțeleage toți nu-i de vina noastră, ce-i de vina celuia 
ce-au răsfirat Rumânii printr'alte țări, de ş'au mestecat cuvin- 
tele cu alte limbi de nu grăescu toți într'un chip ». 

Erudiția colaboratorilor lui Simeon Ştefan se vede și din 
numeroasele note şi trimiteri de pe marginea paginilor, cu 
indicația precisă a locurilor citate din Vechiul Testament. 
Limba traducerii este mai precisă, deşi ea nu are cursivitatea 
limbii din Cazania mitropolitului Varlaam. Mitropolitul 

Simeon Ştefan de sigur, a avut în fața lui și vechile traduceri 
româneşti ale Evangheliei. In Testamentul lui nu avem o 
traducere cu totul nouă. O examinare mai atentă a textului 
din opera lui ne duce la concluzia că osatura traducerii este 
acea a textelor vechi, în special în ce priveşte textul Evanghe- 
liei propriu zise. Textul Noului Testament este un text numai 
îndreptat. Reproducem din această operă fragmentul din evan- 
ghelistul Marcu pe care l-am mai citat în altă parte: 

« Veni Iosif den Arimateea sveatnic cinstit, carele și acela 
aştepta împărăția lui Dumnezeu, îndrăznind întră la Pilat 
şi ceru trupul lui Is. Iarâ Pilat sa mirâ, unde au murit așa 
curând și chemând pre sutașul întrebâ pre el au murit-au 
de mult? Şi înțelegând dela sutaşul, dărui trupul lui Iosif. 
Iarâ el cumpărâ giulgiu şi luând pre el înfăşură-l cu giulgiul 
și puse pre el în mormânt, care era scobit în piatră: şi răsturnară 
o piatră spre uşa mormântului » (f. 63). 

Dacă comparăm acest text cu textul evangheliarului lui 
Coresi din anul 1561 şi cu cel din Evangheliile învățătoare, 
despre care a fost vorba mai înainte, reiese clar că și la baza 
acestui text este textul vechii traduceri a Evangheliei, cu 
modificările cerute de vremuri şi de evoluția limbii noastre. 

Ultima carte care apare în Transilvania sub acelaşi Rákóczy 
este « Psaltirea » din anul 1651, tipărită la Alba Iulia. « Psal- 
tirea » a fost cizvodită cu mare socotință den izvod jidovesc 
pre limba românească ». 

Din, «predoslovia către Măria sa craiul Ardealului », se 
desprinde ideea veche a necesității introducerii limbii înţe- 
lese de popor în cărțile sfinte şi în biserică. Aducând argu- 
mente din Sf. Scriptură în folosul acestei idei, autorul predos- 
loviei, poate chiar Simeon Ștefan, scrie: « larâ cine grăiaşte 
întru adunare în limbă streină, pre sine întrămazâ nu pre 
adunare; numai aşa-i cine grăiaște în limbâ streină, învățând 
au cântând, în adunare, caria nu o înțeleg ascultătorii, ca cim- 
poile şi lautele, carele nu fac osebiturâ în sunet, şi nime nu 
le înțelege ». An 

Autorul predosloviei apărând principiul de mai sus, este 
inspirat, după cum se vede, din următorul pasaj îndreptat 
în contra catolicismului; din doctrina calvinistă, «Să vor 

păgubi ceia ce slujesc slujba dumnezeiască în limbâ streinâ 
neînțelegându-o, cum fac papii de Răm şi cei Băraţi (preoţi 
catolici), leaneși şi patăr ce să chiamă părinți şi deavestăvnici 
şi călugăriţe, carii nemicâ nu ştiu carte, şi încât căntâ Tatăl 
n6astru şi Ave Maria şi psalomi în limbâ streinâ fărâ de toată 
ştiinţa, ce aceia-s ca gaițele şi ca pasările carele-s fărâ de toatâ 
ştiinţa şi încât vor să graiascâ ca omul». 

In «predoslovia » a doua «către cetitori», se arată metoda 
după care s'a făcut traducerea, care este aceeaşi metodă 
critică, ca în Noul Testament. 'Traducătorii recurg la textul 
limbii ebraice pentru motivul că ea este limba «ce-au grăi 
Duhul sfânt în legea veche », Dar ei au «socotit (şi) izvoadele 
a mulți dascăli mari», Şi aici, ca şi în Noul Testament, la 
începutul capitolelor se dă « summa » şi « Tituluşul ». 

Se pare că mitropolitul Simeon Ștefan şi colaboratorii lui, 
judecând după faptul că tipăresc Noul Testament și o carte 
din Vechiul Testament, intenționau să scoată întreaga Biblie. 

Dar luptele politice, care au urmat în Ardeal, au făcut să 
înceteze tipărirea de cărți. 


LITERATURA RELIGIOASĂ LA SFÂRȘITUL 
SECOLULUI AL XVII-lea. 


După domnia strălucită a celor doi voivozi din Moldova şi 
Muntenia, a lui Vasile Lupu și Matei Basarab, în Ţările 
Româneşti urmează o perioadă de depresiune politică, de 
nesiguranță şi neliniște, care nu putea să favorizeze o mișcare 
culturală susținută de conducătorii destinelor acestor țări. 
Tipografiile încetează de a mai scoate la lumină cărți. Cu 
toate acestea mișcarea culturală pornită cu atâta avânt în 
Moldova și Muntenia, precum $ şi în Ardeal, nu putea fi oprită. 
Ea îşi urmează calea ei de desvoltare, poate într'un ritm mai 
puţin accelerat, dar în aceeași direcție. Se fac numeroase tra- 
duceri de cărți religioase, operă care este încununată de Biblia 
lui Şerban Cantacuzino dela 1688. Se traduc o serie de apocrife 
şi povestiri profane care îmbogățesc literatura noastră de 
imaginaţie. Pe lângă numeroasele cronografe, ce se traduc 
din slavoneşte şi grecește, apar minunatele cronici românești, 
punându-se baze serioase istoriografiei noastre naționale. In 
acelaşi timp, se fac încercări de a se scrie versuri românești. 

In aceste manifestări ale culturii noastre se văd adeseori 
începuturi serioase ale literaturii noastre originale. Contactul 
oamenilor de cultură cu Apusul, fie prin intermediul Poloniei, 
fie direct, a dus la o ridicare a nivelului cultural. Apar cărturari 
cu cunoştinţe de limbile clasice, oameni bine inițiați în cultura 
Apusului. Personalități ca Nicolae Milescu Spătarul, ca stol- 
nicul Constantin Cantacuzino, ca Miron Costin, ca mitro- 
politul Dosoftei, puteau face cinste oricărei națiuni apusene. 
Aceluiaşi contact cu Apusul se datorește și desvoltarea con- 
ştiinţei naționale. Chestiunea originii latine a Românilor, 
a unității lor de neam nu mai apare ca ceva vag şi neprecis. 
La scriitorii noştri bisericeşti, dar mai ales în scrierile croni- 
carilor noştri, ideea latinității şi unității de neam apare cu totul 

în altă lumină. Să ne aducem aminte de indignarea din cercu- 
rile noastre intelectuale de atunci, pe care o provoacă teoriile 
străine cu privire la originea Românilor, indignare ce-şi 
găseşte expresiunea în replica dată lui Simeon Dascălul de 
către Miron Costin. 

In a doua jumătate a secolului al XVII-lea, mişcarea cultu- 
rală pornită sub Vasile Lupu şi Matei Basarab continuă a se 
desvolta în aceeași direcție pe care pornise. 

Din numeroasele traduceri ce s'au făcut în această perioadă, 
o bună parte se traduc din limba ucraineană. Legăturile dintre 
Românii din principate şi populaţia ortodoxă din Polonia 
nu încetează. Aceste legături se accentuează sub păstoria mi- 
tropolitului Munteniei, Varlaam şi a lui Dosoftei în Moldova. 
Prin anul 1666—1667, Varlaam, egumen la o mănăstire din 
Vlaşca, face o călătorie la Moscova, oprindu-se în centrele 
culturale ale Ucrainei, unde tradiția culturală inaugurată de 
către Petru Movilă, era încă vie. Devenit episcop al Râmni- 
cului, iar mai târziu mitropolit al țării, sub auspiciile lui se 
tipăreşte cea dintâi carte în tipografia din București, pe atunci 
capitală a "Ţării Românești. Este vorba de « Cheia înţelesului ) 
apărută în anul 1678. 

Din prefața acestei cărți aflăm despre împrejurările î în care 
Sa întocmit «cu multă usrădie » tipografia, cum s'au adus 
« dascăli de tipografie » şi cum, găsind că tipăritura poate fi 
«de folos mare bisearecii țării noastre rumâneşti » şi «spre 
folosul sufletului neamului», a «tocmit dascăli învățați » pentru 
a traduce cartea. 

Traducerea se face de pe opera lui Ioanichie _Galeatovschi, 
scriitor ucrainean din a doua jumătate a a secolului al XVII-lea. 
Ieşit din colegiul lui Petru Movilă, mai târziu profesor 
şi rector la aceeaşi școală, Ioanichie Galeatovschi este cel mai 
talentat şi mai prodigios scriitor din pleiada cărturarilor ieșiți 
din şcoala lui Petru Movilă. 

Intre numeroasele lui scrieri se remarcă « Chesa înțelesului », 
o colecţie de predici la duminecile și sărbătorile anului, înso- 
țită de un manual de «omiletică ». 

Din 64 de « cazanii » din cartea lui Galeatovschi, apărută 
la Lwow în anul 1665 (a treia ediţie), Varlaam tipăreşte numai 

18 predici. Plecarea lui dela conducerea treburilor mitropoliei, 
nu i-a dat putinţa să-și termine tipărirea cărții, pe care a 
avut-o tradusă cu mici excepții în întregime, înafară de ma- 
nualul de « omiletică » sau de « retorică bisericească ». 

In Biblioteca Academiei Române se mai păstrează în 
manuscris o colecție de cazanii, compusă din 12 bucăţi, iar 
alte două cazanii necunoscute intră în compoziția « Chiria- 
codromionului », — colecție de cazanii apărută la Alba-Iulia 
în anul 1699. 'Traducătorii « Cheiei înțelesului » omit cazaniile 
la serbătorile pur rusești. 

Atât cartea tipărită în anul 1678, cât şi manuscrisul cu pre- 
dicile netipărite au avut o circulație destul de însemnată în 
țările locuite de Români. Predici din « Cheia înțelesului » se 
găsesc şi în unele manuscrise românești. Popularitatea cărții 
traduse din inițiativa mitropolitului Munteniei, Varlaam, se 
explică prin faptul că « predicile » lui Galeatovschi sunt bogate 
în citațiuni din Sf. Scriptură, din vieţile sfinților, din autori 
laici și bisericești din Apusul Europei și din Orient, precum 
şi dintr'un material bogat de lectură, în special de legende 
despre Maica Domnului. Limba traducerii, simplă, dar plină 
de armonie, adeseori depăşeşte ca frumuseţe originalul. Mate- 
rialul din predici este rânduit după o anumită metodă și pus 
în legătură logică, așa cum prescriau manualele. de retorică 
latino-poloneză. Versiuni din legendele despre Maica Dom- 
nului din cartea lui Varlaam pătrund și în literatura noastră 
populară 1). 

O altă operă a lui Ioanichie Galeatovschi, care se traduce 
în românește, este 'colecția lui de legende despre Maica Dom- 
nului, numită « Cerul nou ». Cartea apare în forma ei defini- 
tivă la Chiev în anul 1665, cu stema țării Moldovei, care era 
şi blazonul familiei Movileştilor, şi cu o dedicație Anei Pos. 
toțchi, sora lui Petru Movilă, fapt care denotă legăturile pe 
care le avea Galeatovschi cu familia Movileştilor. 

In această carte Galeatovschi adună un număr de 451 de 
minuni ale Maicii Domnului, din fel de fel de colecţii şi scrieri 
apusene, precum şi din legendele culese personal de către I. Ga- 


1) Șt.Ciobanu. Din legăturile culturale româno-ucrainene din secolulal XVII-lea. 
Bucureşti, 1938. 

leatovschi din Ucraina, Rusia şi chiar din Moldova. S'au păstrat 
mai multe manuscrise româneşti, începând cu sfârşitul seco- 
lului al XVII-lea. Se pare că traducerea s'a făcut în Muntenia 
de către traducătorii « Cheii înțelesului ». ` 

In a doua jumătate a secolului al XVIII-lea se face o nouă 
traducere în Moldova, atribuită lui Toma Stamati. Alături de 
« Mântuirea păcătoşilor », o colecție de legende despre Maica 
Domnului, de origine grecească, care se răspândește la noi 
prin secolul al XVI—XVIII-lea în traduceri direct din gre- 
ceşte sau din slavă, « Cerul nou» a avut o mare influență 
asupra legendelor noastre populare despre Maica Domnului 1). 

Tot din Galeatovschi se traduce în limba românească « Con- 
vorbirea dela Belaia 'Ţercovi (Biserica Albă)», operă pe care 
Galeatovschi o tipărește în limba poloneză în anul 1776. 
Autorul publică o discuție pe care el a avut-o cu un iezuit pe 
chestiunea primatului papal. (Relatată de I. Minea). 

In literatura noastră din secolul al XVI—XVIII-lea se 
răspândesc colecţii de vieți ale sfinților și de învățături numite 
« Patericuri ). În literatura bizantină apar scrieri adunate de 
către călugări despre vieața celor mai însemnați pustnici și 
în genere călugări, însoţite adeseori cu date istorice cu privire 
la mănăstirile unde-și petreceau vieața sf. Părinți. In felul 
acesta se alcătueşte patericul de Egipt, patericul de Sinaia 
(« Astuwváptov »), de Ierusalim sau Palestina, de Roma. După 
modelul acestor patericuri, în secolul al XIII-lea se pun bazele 
unui pateric al mănăstirii Pecersca din Chiev, care își capătă 
redacția definitivă abia în secolul al XVII-lea. 

In anul 1661 apare prima ediție a Patericului de Pecersca 
la tipografia mănăstirii din Chief, tipărită sub îngrijirea eru- 
ditului arhimandrit Inocenţiu Gbhizel. 

Istoricii literaturii ruseşti 2) au stabilit că aceste opere 
hagiografice imită modelele bizantine nu numai în privința 
manierei de a scrie, ci şi în ce priveşte conţinutul. Vieţile 
sfinților sunt opere literare în care elementele cărturăreşti 
sunt întrețesute cu motive luate din realitate şi cu elemente 

fantastice. Ele formează un material de lectură extrem de 
atrăgător şi în același timp au un caracter moral-religios. 

Probabil, că de pe ediția din anul 1661 (sau poate de pe 
aceea din anul 1678) se face o traducere română, care 
circulă în mai multe copii din secolul al XVIII-lea. Cel mai 
vechi manuscris se pare că datează din anul 1699 1). El a apar- 
ținut mănăstirii Hurezu şi a fost scris și tălmăcit de către 
« Alexandru învățător care a fost pe atunci la sfânta episcopie 
a Râmnicului » în zilele lui Constantin Vodă. 

Dintr'o notiță dela sfârşitul, cărţii se vede că autorul ar fi 
fost supus polonez, adică ucrainean: « Hunc librum », cetim 
în această notiță, «scripsi ego servus Dmni D. Alexandrus. 
Preceptor. Polonus. Anno d. 1699». Acelaşi text îl găsim în 
manuscrisul Nr. 568, scris de către «pisarul Silvestru iero- 
monah ot Sinaia » din anul 1705, precum şi în Nr. 3541 a 
mănăstirii Țigănești, în Nr. 2053, scris la mănăstirea Râşca 
de către ieroshimonahul Ioan; în Nr. 1388 scris în anul 
1784 de către Constantin «dascal slovenesc». 

Am semnalat numai câteva. manuscrise pe care le-am putut 
identifica. Ele dovedesc că patericul dela Pecersca a avut o 
răspândire mare în literatura noastră veche. 

In ce privește conţinutul Patericului, el se rezumă la po- 
vestiri despre zidirea mănăstirii Pecersca, la descrierea vieții 
întemeitorilor ei Antonie şi Teodosie și la bio- 
grafia amănunțită a mai multor călugări, cu locuri comune, 
cu fel de fel de minuni şi cu întâmplări puţin verosimile. 
Stilul acestei scrieri este înflorit. Opera este pătrunsă de un 
spirit patriotic. Autorul .raducerii (de fapt au fost două tra- 
duceri, după cum se poate constata din examinarea textelor 
traducerii) a avut grija să traducă această operă cuvânt cu 
cuvânt, după cum se poate constata din confruntarea textelor 
din manuscrise cu un exemplar ce se găseşte în Bibl. Acad. 
Rom. al Patericului, tipărit în anul 1676. Iată cum se traduce 
această scriere: 

« Al doilea mare lumină tot al cerului Rusiei, al sfintei lavre 
Pecersca, cea făcătoare de minuni vreadnică datorie a vedea 


3) Biblioteca Acad. Rom. Nr. 2452. 

pre preacuviosul (zic) purtătoriu de Dumnezeu părintele 
nostru "Teodosie, care ca o lumină din soare cel cu raze lumi- 
nate, ale preacuviosului Antonie ». 

Inainte de traducerea patericului dela Pecersca, în tările 
noastre se face traducerea patericului grecesc. Din manuscrisele 
pe care le-am putut cerceta, rezultă că în literatura noastră 
veche au circulat trei redacții şi anume: 1)« Patericul pe alfavit» 
(Bibl. Academiei Rom. N. 1430); 2) o redacție prezentată 
printr'un. grup de manuscrise cu conținut identic (Bibl. Acad. 
Rom. Nr. 480) scris de logofătul Mitrea; Nr. 1429 scris de 
Radu Logofătul, peate- Radu Gredeanu, cu 
data dela 1686, traducere reprodusă și în manuscrisele Nr. 
1422 şi 1565) şi 3) o redacţie prezentată prin două marguscrise 
din secolul al XVII-lea și anume: No. 68 scris în Moldova 
şi altul Nr. 1287 purtând data de 1685 cu semnătura ieromo- 
nahului Manasie, precum şi manuscrisele sub cota 1505 
din sec. al XVIl-lea și Nr. 146. 

Conţinutul și caracterul patericurilor de origine grecească 
se deosebeşte de patericul rusesc; în ele predomină ele- 
mentul moral-religios, după cum se poate vedea din titlurile 
cărților: «Pentru milostenie», « Pentru rugăciune », « Pentru 
vin ». 

Din vieața părinţilor se dau numai episoade scurte. Redac- 
tiile pătrunse în limba românească se deosebesc prin rânduirea 
materialului de povestire și prin conținut. "Traducerea, chiar 
acea făcută de Radu Logofătul este din slavonește, 
după cum se poate constata din structura limbii şi din notele 
slavonești. 

O redacție cu totul aparte formează un manuscris (cota 2513) 
din anul 1689 intitulat: « Pateric sau otecinic viețile şi petrea- 
cerile sfinților sihaştri şi alte învățături sufleteşti foarte de folos 
din proloagele ceale moschiceşti şi di printr alte sfinte cărți adu- 
nate ». Autorul traducerii se foloseşte probabil de bucăţi îm- 
prumutate din prologul rusesc, apărut la Moscova în anii 
1642 şi 1643 1) şi de învățături dintr'un pateric grecesc. 


') H. Kaparaenr. Op. cit, p. 493 şi 500. 

In secolul următor se face traducerea Patericului «ui 
Grigorie. Dialogul, papa Romei». Unele din aceste patericuri 
traduse în românește se copiază în secolul al XVIII-lea 1). 

De pe o tipăritură ucraineană din anul 1625 2), apărută la 
Chiev se face şi traducerea « Comentariului la apocalips » a 
lui Andrei, episcop de Chesaria Capadochiei, şi se răs- 
pândește în literatura noastră veche. In unele manuscrise, care 
s'au păstrat, se arată că opera s'a tradus « de pe elinie pre slo- 
venesc dialect ... de cuviosul preot Lavrentie Zizanie » (căr- 
turar ucrainean din prima jumătate a sec. al XVII-lea, care 
figurează în ediția «apocalipsului » dela Chiev), «zar acum 
în zilele prea luminatului domn lo Constantin Basarab Voivod . . . 
de pre slovenie așezată, în anul dela zidirea lumii 7212 iar dela 
Hs. 1704». - 

In predoslovie către cętitor se arată că lucrarea a fost tra- 
dusă de către episcopul Buzăului, Damaschin). Este 
vorba de cunoscutul cărturar muntean de pe la sfârşitul sec. 
al XVII-lea și din prima jumătate a sec. al XVIII-lea, care 
traduce şi « Apocalipsul » 4). Traducerea lui Damaschin 
s'a copiat de mai multe ori 5). 

In anul 1676 se traduc în româneşte învățăturile « avvei 
Dorotei » Sunt învățături destinate vieții călugărești. După 
cum se poate constata din unele notițe slavonești 6), traducerea 
s'a făcut din slavoneşte, de sigur de pe cartea pe care o scoate 
Petru Movilă în tipografia mănăstirii Pecersca din 
Chiev în anul 16287). 

Dintr’o notă dela sfârșitul cărții, aflăm că învățăturile lui 
Dorotei au fost « scrise » (probabil copiate) de către ieromo- 
nahul « Vasilie proegumen de sfânta mănăstire ot Dolgago polea » 
(Câmpulung). « Și am scris», cetim la urmă, «în zilele creștinului 
domnu nostru lo Duca Voivod şi prea-sfințitului arhiepiscop şi 
mitropolit chir Varlaam Zemle Vlaşscoi. mţa Iul. v leat 7184 ». 


1) Man. Acad. Rom. Nr. 1903, 2002, 2136, 2520, 2568, 2987, 2954. 
23) M. KaparaeBs. Op. cit, p. 380. 
3) Manuscrisul Acad. Rom. Nr. 3721. 


1) A. Lapedatu, Damaschin episcopul și dascălul. Extras din « Convorbiri 


„Literare ». Bucureşti, 1906. 
5) Manuscrisele N.r: 3721, 3520, 1323, 3071, 599, 2582, 2134, 2489- T 
*) Manuscrisul Bibl. Acad. Române, Nr. 3562. 
3) M. KaparaeBt. Op. cit, p. 399. 

Cartea se copiază 1), iar în a doua jumătate a secolului al 
XVIII-lea ea este tradusă din nou de către Vartolomeu 
Măzăreanul. 

O răspândire destul de mare are cartea intitulată « Dioptra 
sau Oglinda », o traducere din slavoneşte, apărută la Vilno în 
anul 1612 şi 1642. Cel mai vechiu manuscris românesc datează 
din anul 1688. Sunt și copii mai târzii (No. 1917). 

In secolul al XVII-lea se mai traduce din slavoneşte 
« Oglinda Bogosloviei », care s'a păstrat în copii din sec. al 
XVIII-lea 2). In manuscrisul Nr. 1388 (alături de un pateric) 
din anul 1784, se spune că « Oglinda bogosloviei » (este) scoasă 
de pre limba slovenească în limba rumânească de oarecare arhi- 
mandrit şi scris acum a şaptea oară în sfânta episcopie a Râmni- 
cului ». 

In manuscrisul Nr. 2045 se arată că această operă ar aparținea 
scriitorului bisericesc rus Nil Sorschi (sec. XV-XVI), 
afirmaţie fără niciun temeiu, întru cât între scrierile lui nu 
se găseşte o asemenea operă. In schimb, în secolul al XVIII-lea 
găsim o serie de copii din învățăturile ascetice ale acestui 
mistic rus, opere ce erau gustate mult de către călugării 
noştri 3). S'a mai păstrat în manuscris un « Molitvelnic » scris 
de către popa Pătru în anul 1688 4) alte molitvelnice din 
secolul al XVII-lea 5), un Mineiu (Sinaxar) cu data dela 1675, 
un alt Mineiu din același secol (Nr. 4247, Nr. 4602), o « Alfa- 
betă pentru heretici» din 1682, un rând de cărți pentru ser- 
viciul divin «Slujebnic» din 1692 (Nr. 1838), « Rânduiala 
schimnicească » din. 1695, (Nr. 2196), un « Penticostar » din 
1696 (Nr. 5026). 

In această epocă se traduc numeroase vieți ale sfinților, în 
afară de cele care fac parte din patericuri şi mineie, şi se 
răspândesc prin manuscrise și prin «Viețile Sfinților » ale 
mitropolitului Dosoftei. | 

Printre acestea se remarcă Vieața lui Nifon de Gavriil 
Protul, păstrată în manuscrise din a doua jumătate a sec. 

1) Manuscrisul Nr. 3607. 

2) Manuscrisul Nr. 2045, 4413, 1453 şi 1388. 

3) Manuscrisele Nr. 1620, 3463, 3554, 2216. 


4) Manuscrisul Nr. 4216. 
5) Manuscrisele Nr. 4641, 4642. 

al XVII-lea (anii 1682, 1691, M-sele 464, 2462). Este biografia 
lui Nifon, patriarhul Constantinopolului, care sub domnia lui 
Radu-Vodă, pierzându-şi scaunul patriarhal, chemat de către 
domnitor, vine în Muntenia. El contribue prin experiența 
şi cunoștințele lui mari la organizarea bisericii Ungrovlahiei. 
După ce pleacă din țară, el moare (1508). Pe la sfârşitul 
domniei lui Neagoe Basarab, Gavriil Protul, un con- 
temporan al lui Nifon, Grec care a trecut şi prin Țara Româ- 
nească, scrie o biografie a sus numitului patriarh, iar în prima 
jumătate a sec. al XVII-lea lucrarea se traduce în românește. 
De pe această traducere, care nu sa păstrat, s'au făcut 
copiile de mai târziu 1). 

Biografia este interesantă prin. faptul că ea conţine și ele- 
mente din vieaţa contemporană a Munteniei. 

Pe la sfârşitul secolului al XVII-lea se traduc în românește 
din limba ucraineană şi unele scrieri istorice, dar despre ele 
va fi vorba, când vom atinge chestiunea istoriografiei noastre. 

In istoria vieții cultural-religioase a popoarelor creştine, 
traducerea Bibliei este considerată ca un eveniment de cea 
mai mare importanță. Am remarcat în altă parte, că traducerea 
unor cărți din Biblie în limba românească a început odată 
cu ivirea celor dintâi texte românești: Evanghelia, Faptele 
Apostolilor și Psaltirea, care se traduc la noi în sec. al XV-lea. 

In secolul al XVI-lea se traduc şi se tipăresc la Orăștie de 
către fiul lui Co re si, Șerban, primele două cărți din Vechiul 
Testament: « Facerea » şi « Exodul » sub denumirea de Palia 
(1582). A > 

Din prefața acestei cărți am putut constata că autorii tra- 
ducerii au avut « întoarse » în româneşte cinci cărți (« Penta- 
teucul »), din care au tipărit numai două, dând a se înțelege 
că şi cele trei cărți rămase netipărite vor vedea lumina tiparului. 
Textul acestor trei cărți nu s'a păstrat. Un fragment din cartea 
a treia a Vechiului Testament « Leviticul > din secolul al 
XVI-lea, găsit de către B. P. Hasdeu la Belgrad, se pare 
că a fost o traducere independentă de cea dela Orăştie. S'a 
dovedit că « Palia » dela Orăștie, a cărei traducere şi tipărire 


1) N. P o p e s c u, Nifon al II-lea, patriarhul Constantinopolului. Anal. Acad. Rom. 
Tom. XXX, seria IÍ, pp. 731—799- 

se datoreşte propagandei calvine, a avut ca prototip un text 
dintr'o « Palie » ungurească, apărută în anul 1551. 

Dar în prefața « Paliei » lui Șerban Coresi, găsim o 
afirmație extrem de prețioasă şi anume: făcând o enumerare 
(incompletă) a cărților din Vechiul Testament, se subliniază 
că din aceste cărți « nu-s multe, care n'au ieșit în limba româ- 
nească », fapt care ne îndreptățește să tragem concluzia că 
pe la sfârşitul: sec. al XVI-lea, mai multe cărți din Vechiul 
Testament sunt traduse în limba românească. Timpul însă 
nu ne-a păstrat aceste traduceri în original; posibil că ele 
au intrat modificate ca limbă în traducerile din secolul al 
XVII-lea. 

Aceleași cărți principale din Biblie, care se traduc la înce- 
putul literaturii noastre religioase, figurează şi în manuscrise 
din sec. al XVII-lea. 

Am semnalat că din prima jumătate a sec. al XVII-lea s'au 
păstrat două manuscrise slavo-româneşti cu « Faptele aposto- 
lilor ». Din secolul al XVI-lea şi al XVII-lea avem şi două 
Psaltiri slavo-române 1). Sunt psaltiri « didactice », care se 
întrebuințau în şcoli, pentru pregătirea clericilor. Asemenea 
psaltiri « didactice » (ucebnaia), aveau o mare răspândire la 
Slavii de Răsărit. La Moscova apar mai multe psaltiri pentru 
şcoală. (In anii 1629, 1631, 1632, 1634, 1638, 1640) 2). 

In biserica rusă, pentru a deveni cineva preot, era suficient 
să cetească bine Psaltirea, Evanghelia şi Faptele Apostolilor. 
lată de ce în literatura noastră apar în limbile slavo-română 
Evanghelii, cum este acea tipărită în anul 1580 3) şi cea din 
manuscrisul Acad. Rom. din anul 1677 (Nr. 497), apar şi mai 
multe Psaltiri, inclusiv cele două de mai sus, precum și Fapte 
ale Apostolilor. 

O dovadă, că toate aceste cărți nu erau întrebuințate pentru 
lectură în biserică, este faptul că textul român și slav nu este 
aşezat pe două coloane, ci în el se alternează propoziţii scurte 
sau câteva cuvinte românești și slave, ceea ce ar face imposibilă 
o lectură curentă. 


1) Bibl. Ac. Rom. Nr. 3465 şi Nr. 4818. 
23) H. Kaparaess. Op. cit. 
3) I. Bianu şi N. Hodoș, Bibliografia, vol. I, p. 80. 

In « Praxiul » slavo-român din anul 1652 (Nr. 69), despre 
care am vorbit în altă parte, se dau indicaţii precise cu privire 
la scopul textelor slavo-române; pe o foaie din acest manu- 
scris cetim: « Acest izvod de Praxiu iaste a sfintei mănăstiri 
Besericanilor şi s'au adus aici la Episcopie, la Roman, la şcoala 
pentru treaba învățăturii ...». 7 

Caracterul primelor noastre traduceri şi împrejurările în 
care se desvoltă cultura noastră veche, îndreptățesc ipoteza 
noastră că cele dintâi traduceri românești se datoresc nu unei 
propagande străine, ci din necesitatea simțită de strămoşii 
noştri de a cunoaşte sensul Sf. Scripturi, de a studia limba 
slavă întrebuințată în biserica noastră. 

La popoarele ortodoxe existau şi Psaltiri comentate, în care 
se dădea explicația psalmilor. Și literatura noastră cunoaşte 
asemenea Psaltiri. Astfel, la mănăstirea Bistriţa (din Moldova), 
a fost copiată în anul 1697 o asemenea psaltire, care după cum 
se vede din «predoslovie », a fost scrisă de către egumenul 
Ștefan, dostenitor îndreptător fiind . . . Alexandru, dascălul 
TUS». 

Textul Psaltirii este scris în limbile slavă și română, iar 
comentariile sunt date în româneşte 1). Comentariile sunt 
traduse « de pre limba slovenească dirept pre limba rumânească ». 
In biblioteca Academiei Române se mai găsesc exemplare 
din manuscrise cu Psaltirea comentată. 

Inafară de Evangheliile învățătoare despre care s'a vorbit, 
s'au mai păstrat texte de Evanghelii din secolul al XVII-lea, 
cum este Evanghelia tipărită la Bucureşti în anul 1680 şi cum 
sunt cele două din manuscrisele Academiei Române (Nr. 
4872, Nr. 1327). Unul din aceste manuscrise, scris de către 
Nicola grămăticul dela mănăstirea Câmpulungului din 
Muntenia, poartă data anului 1686. 

Revenim la Biblia românească din anul 1688. Această operă 
de căpetenie, tipărită de către domnitorul Șerban Cantacuzino, 
este socotită ca o operă tradusă din limba grecească de către 
un grup de cărturari adunați în jurul domnitorului. 

Cartea a fost « dăruit (d) neamului românesc » de către Şerban 
Cantacuzino Basarab Voivod şi, «cu îndemnarea dumnealui 
3) Manuscrisul Acad. Rom. Nr. 2644. 

Costandin Brâncoveanul, marele logofăt » în timpul păstoriei 
mitropolitului Teodosie. . 

Din predoslovia lungă la Biblie, semnată de către Do- 
sithei, patriarhul Ierusalimului, se vede că pentru a tra- 
duce cartea, s'au pus «dascali știuți foarte bine den limba 
elenească, pe prea înțeleptul cel dentru dascali ales şi arhiereu 
Germanonisis, şi după petrecerea lui, pre alții care s'au în- 
tâmplat; şi despre altă parte ai noştri oameni ai locului, nu 
numai pedepsiţi întru a noastră limbă, ce şi de limba elenească 
având știință, ca să o tălmăcească ». 

Cu alte cuvinte, la traducerea Bibliei iau parte Greci de 
origine ca Ghermanonisis și poate şi Dosithei, iar pe de 
altă parte Români, cunoscători ai limbii greceşti. 

Printre aceşti din urmă figurează frații Șerban şi Radu 
Greceanu, cunoscători buni ai limbii grecești și cărturari 
harnici din a doua jumătate a secolului al XVII-lea. 

Am putut constata în altă parte, că textele Evangheliilor 
noastre din sec. al XVI-lea şi al XVII-lea, fie cele din Evan- 
ghelii învățătoare, sau comentate, fie Evanghelii simple, sunt 
asemănătoare; ele toate pornesc dela textul celei dintâi tra- 
duceri, care s'a păstrat în Evangheliarul lui Coresi dela 
anul 1561. Se fac mai des numai unele îndreptări ale limbii 
în special în locurile mai puțin clare, se- modifică pe ici pe 
colo limba, potrivit locului şi timpului copierii. De sigur că 
îndreptările se fac prin confruntări de texte, a celui românesc 
cu cel slav sau grecesc. Osatura limbii, a traducerilor vechi, 
rămâne aceeași. Adică, nu se fac traduceri nouă, căci o tradu- 
cere nouă era anevoioasă «pentru strâmtarea limbei româ- 
neşti » (Biblia dela 1688). 

Nu era nevoie deci de o traducere nouă a mai multor cărţi 
din Biblie, când cărturarii noștri aveau la îndemână întregul 
Testament nou tipărit în anul 1648 şi unele cărți din Vechiul 
Testament. 

Vom vedea mai departe că Biblia lui Şerban n'a fost o 
traducere nouă, ci o ediţie corectată a vechilor texte ale Sfintei 
Scripturi. Textul Bibliei este un text format în decursul a mai 
bine de un secol, frământat şi mereu reîntinerit, potrivit 
evoluției limbii noastre cărturăreşti, uneori îndreptat după 

originalele slave şi greceşti. Legăturile textului din Noul 
Testament al Bibliei lui Șerban cu textele anterioare se 
pot stabili, după cum am văzut, uşor. 

In ce priveşte Vechiul Testament, se poate constata că 
textul Paliei dela Orăştie, de sigur, prin scrieri intermediare, 
a fost cunoscut editorilor Bibliei dela 1688. Colaţionăm câte 
două fragmente din aceste cărți : 


Biblia dela 1688 f. 1 v. 

Și să săvârşiră ceriul şi pământul 
și toată podoaba lor. Și săvârşi 
Dumnezeu aşeasea zi faptele lui 
care le-au făcut şi odihni Dum- 
nezău a șaptea zi de toate faptele 
lui care au făcut.Și blagoslovi Dum- 
nezău zioa a șaptea și o sfinți pre 
ea ca pentru că întrânsa încetă de 
toate faptele lui, care începu Dum- 
nezău a face. Aceasta e cartea facerii 
ceriului şi a pământului, când s'au 
făcut în care zi au făcut domnul 
Dumnezău ceriul şi pământul. Şi 
toată verdeaţa câmpului mai înainte 
decât a răsări pre pământ. ..)». 


Biblia dela 1688. Exodul, f. 41 


Și răspunse Moisi și zise darâ 
de nu mă vor creade, nici vor 
asculta glasul mieu pentru că vor 
zice cum nu-ți sau ivit Domnul, 
ce voiu zice câtre ei. Și zise lui 
Domnul, ce iaste aceia den mâna 
ta? Şi zise: toiag. Și zise aruncă 
pre el pre pământ, şi să făcu șarpe. 
Și fugi Moisi dela dânsul. Și zise 
domnul către Moisi: întinde mâna 
del apucă de coadă. Și întinzând 
mâna, îl apucă de coadă. Şi să 
făcu toiag în mâna lui»... 


Palia dela Orăștie dela 1582 f. 2 v. 


Aşa se sfârşi ceriul și pământul 
cu toată podoaba a lor..Și umplu 
Domnezeu în a șasea zi lucru său 
cel făcut și odihni în a șaptea zî de 
toate lucrurile ce era făcut. Și bla- 
goslovi a şaptea zi şi sfinți ea câce 
că în aceia era odihnit de toate 
lucrurile sale, ce Dumnezeu rodi 
și făcu așa furâ ceriul și pâmântul 
când făcurăse în zi când făcu Dom- 
nezeu ceriul și pământul și toți 
pomii în câmp câce mai iute nu era 
pre pământ și toată iarba câmpului 
ce mai inte nu era crescută.. .». 


Palia dela Orăștie. Exodul 
(nepaginată) 


Răspunzând Moisi zise: nu vor 
creade mie, cine vor asculta cuvân- 
tul mieu, ce vor zice aceasta: 
Domnul nu seau ivit ţie. Şi zise 
Domnul lui: ce-ţi iaste în mâna 
ta: Răspunse Moisi: toiag, și zise 
aruncă-l pre pământ. Și-l ari:ncă. 
Și fu şarpe. Și Moisi fugi denainte-i: 
ce Domnul zise lui tinde mâna ta 
şi prinde coada lui. Tinse-o drept 
aceia şi o prinse în mâna lui fu 
toiag»... 


De sigur că între aceste texte sint şi deosebiri. Observăm 


însă că până şi vocabularul este acelaşi. Să nu uităm că între 
ele este mai bine de un secol. 

Dar între aceste texte vechi au existat şi alte texte. In 
Biblioteca Academiei Române se găseşte un manuscris (cota 
389), semnalat de către profesorul I. Bianu +), care repre- 


“zintă o traducere completă a Vechiului Testament. Este textul 


tradus înainte de Biblia lui Șerban Cantacuzino. 

Din precuvântarea defectuoasă a acestui manuscris, aflăm 
date preţioase cu privire la traducerea Bibliei în limba româ- 
nească. lată ce spun autorii acestui manuscris, rămaşi necu- 
noscuți, din cauză că foaia cu prefața este stricată: 


«Și noi acum dentra prea atot puter(nicului) Dumnezeu milă și cu al 
Preacuratei Sfinţiei sale Maicii ne(voi)tuneam a prepune această sfântă și 
de Dumnezeu suflată carte carea (se) chiamă Biblia, adecă toată cartea legii 
vechi și cu toți prooroc(ii)pre limba rumânească carea până acum întra- 
ceastă limbă a noastră ru(mâneas)că nu foarte seau aflat prepusă numai 
un izvod scris cu mâna (pre care l-au fost prepus Nicolae Spatariul 
moldovean dascal şi învățat în limba rumânească, care l-au izvodit 
de pre izvodul elinesc ce seau fost tipărit (frân)gofor. Ce însă și izvodul 
acesta pentru multă pripă a acelui pre(...? .) care seau grăbit curând 
a-și tălmăci . , . 

Şi am nevoit a prepune această carte a legii vechi carea se chiamă 
Biblia toată cu toți proorocii (că legea nouă, adecă Evanghelia şi cea- 
lealalte cărți ale apostolilor toate se află multe prea bogate locuri și cu 
mâna scrise şi în tipariu date pre limba noastră rumâneasce. lar de 
această carte a leagii vechi noi rumânii foarte săntem lipsiţi). Drept 
aceia alăturând izvodul slovonesc carele au fost tipărit în Rusia cea mică 
în cetatea Ostrovului, și izvodul latinesc care au fost tipărit în cetatea 
Antverpen și acel izvod rumânesc de care se spuse mai sus; așa de pre 
dânsele cu multă socotință am prepus. Iar totuși mai mult ne-am ţinut 
de izvodul cel slovenesc și de care au umblat mai aproape dânsul ...». 


Mai departe, autorul (sau autorii acestui text) afirmă că 
a avut la îndemână și un text grecesc. Din aceste rânduri 
se desprinde că autorul Vechiului Testament, pe care îl 
numeşte Biblic, se folosește de o traducere mai veche a lui 
Nicolae, „Miles Spat asille aducere ce 1 sa 
părut făcuză în pripă şi insuficientă, şi a dat un nou text în- 
dreptat, în special, după Biblia tipărită de către Principele 
Constantin de Ostrog în anul 158r. 

Nicolae Milescu Spătarul traduce Vechiul 


Testament din limba grecească în anii 1660—1664, când 
1) Analele Academiei Rom. Partea administrativă, vol. XXXVIII, pp. 5, 6. 

Milescu se găsea la Constantinopole în calitate de repre- 
zentant diplomatic (« capuchehaia ») al domnitorului Munte- 
niei, Grigorie Ghica (1660—1664) 1). 

Prin urmare, manuscrisul din care am citat o parte din 
prefață, datează din timpul posterior anului 1664. Originalul 
traducerii spătarului Nicolae Milescu nu s'a păstrat; 
avem doar textul corectat din manuscrisul Academiei Române 
Nr. 4389, la care dovadă se adaugă și alte mărturii, cum este 
acea a mitropolitului Moldovei, Gheorghe (1723), care amin- \ 
teşte despre « Nicolae Gramaticul, fratele lui Postolache Mi- 
clescul... carele au tălmăcit Biblia din lımba elinzascå ... 
carele pre acel izvod au dat în tipografie creştinul Şerban Vodă 
Cantacuzino, domnul muntenesc » ?). 

Dat fiind că manuscrisul de mai sus, după cum vem vedea 
mai departe, stă la baza Vechiului Testament din Biblia dela 
1688, și având în vedere legătura dintre textele vechi, care 
s'au păstrat («Palia » dela Orăștie), şi textele din Biblia lui 
Serban, se poate trage concluzia ușorcă Nicolae Spă- 
taru a ţinut seama şi de textele vechilor traduceri, care 
circulau în secolul al XVII-lea. El, de sigur, traduce din nou 
numai cărţile netraduse în limba românească. 

Cât priveşte textele din cărțile care existau, ele, probabil, 
au fost îndreptate după originalele greceşti. După cum se 
vede, Milescu traduce şi verifică textul Vechiului Testa- 
ment după Biblia grecească, tipărită la Francturt în anul 1597. 
Dar tot din această precuvântare aflăm că Milescu Spă- 
tarul ţine socoteală într'o măsură mare și de Biblia slavo- 
nească tipărită la Ostrog în anul 1581. 

Autorii Bibliei din anul 1688 se folosesc de textul Vechiului 
Testament din manuscrisul Nr. 4389. Ca să ne convingem 
de temeiul acestei afirmaţii, colați m câteva pasaje: 


Manuscrisul din Bibl. Ac. Nr. 4389 Bibha dela 1688 


De început făcui Dumnezeu ce- Den ceput au făcut Dumnezău 
riul şi pământul. Iară pământul ceriul şi pământul. Iară pământul 
era nevăzut și netocmit și întu- era nevăzut și netocmit. Și întu- 

1) P. P. Panaitescu. Nicolas Spathar Milescu. Melanges de V'ecole roumaine 


en france. 1925, pp- 47, 50 52, 169. p T 
2) V. Drăghiceanu. O nouă știre despre Biblia lui N. Milescu. Convorbiri 


literare, 1915, XLIX, p. 1074 


PP 

nearec desupra fărâfundului. Și 
duhul lui Dumnezeu se purta de- 
supra apei. Și zise Dumnezeu se 
fie lumină și se făcu lumină. Şi văzu 
Dumnezeu lumină că iaste bună 
şi osăbi Dumnezeu între lumină 
și întunearec, și numi Dumnezeu 
lumina zioa și întunerecul noaptea 
şi se făcu seară şi se făcu dimineațâ 
zioa dentai saf. 


Manuscrisul Nr. 4389 
Cartea a doua a împăraţilor 


Dăci deacâ muri Saul și David 
se întoarse după biruirea Amali- 
teanilor și căzu în Sichelag două 
zile. Iar a treia zi veni un om den 
tabăra oamenilor lui Saul și era 
hainele lui rupte şi țărână pre 
capul lui, și cum intră omul acela 
la David căzu la pământ şi se 
închină lui... f. 143 v. 


Manuscrisul Nr. 4389 
Prorocirea lui Isaia. 


Vedearea Isaiei feciorul lui Amos 
carea o a văzut asupra ludeei şi 
asupra Ierusalimului în zilele Osiei 
ale lui loafam, ale lui Ahaz și ale lui 
Ezechia împărații ludeei. Ascultă 
ceriu și ia aminte pământule, câ 
au grăit Domnul născutam feciori 
și i-am înălțat, iar ei sau lepădat 
de mine. Cunoscut-au boul pre 
cela ce l-au câștigat și măgarul 
iaslea stăpânului sau. Iar Israil pre 
mine n'au cunoscut și nărodul 
mieu n'au priceput... 


E 334 v. 


nearec zăcea deasupra preste cel 
fără de fund. Și duhul lui Dumne- 
zău se purta deasupra apei. Şi zise 
Dumnezău să-să facă lumină, și 
să făcu lumină. Și văzu Dumnezău 
lumina că iaste bună, și osăbi Dum- 
nezău între mijlocul luminii și între 
mijlocul întunearecului și numi 
Dumnezău luminazioașiintunerecul 
numi noapte, și să facu seară și să 
făcu dimineaţă zi una... p... 


Biblia dela 1638 
Cartea împăraților a doua 


Și fu după ce muri Saul și David 
să întoarsă bătând pre Amalic, și 
șezu David în Sechelag doao zile. 
Şi fu în zioa a treia și iată (un) om 
veni den tabăra nărodului lui Saul 
şi hainele lui rupte şi pământ preste 
capul lui. Şi fu venind el cătră 
David, şi căzu pre pământ și să 
închină lui... 


Bibha dela 1688 
Isaia. 


Vedearea carea au văzut Isaia 
feciorul lui Amos carea au văzut 
asupra ludeei și asupra Lerusali- 
mului intru împărăția lui Oziei 
şi lui loafam şi Ahaz şi lezechia 
carii au împărăţit. Ascultă ceriule 
şi bagă în urechi pământe, căci 
domnul au grăit, fii am născut si am 
înălțat şi ei pre mine mau defăi- 
mat. Cunoscutau boul pre cel ce 
l-au câștigat și măgarul iaslea dom- 
nului lui, şi Israil pre mine nu mă 
cunoscu şi nărodul mieu n'au pri- 
ceput! . . 


P. 455. 

Vechiul Testament din Manuscrisul 
4389 Psaltirea, cap. 10. 


Pre Domnul am nădăjduit cum 
vei zice sufletului mieu: muta-te 
de locuiaşce în munți, ca vrabia 
că iaste că cei păcătoşi au întins 
arcul, gătita săgeți în tulbâ ca să 
sâgeate în negurâ pre cei drepți cu 
inima ca cealea ce li-ai săvârșit tu, 
iar el le-a surpat. Darâ cel dirept 
ce-au făcut? Domnul în casa sa 
cea sfântă. Domnul în cer scaunul 
lui. Ochii lui catâ spre cel sărac, 
geanele lui ispitesc pre feciorii 
oamenilor . . . 

f.-270%. 


Biblia dela 1688 
Psaltirea, cap. 10. 


Pre Domnul nădäjduesc cum va 
grăi sufletului mieu, mută-te spre 
munți ca o vrabie? Căce iată păcă- 
toşii au întins arcul, gătiră săgeți 
în tulbă, ca să săgeate întru ceață 
pre cei direpți la inimă. Căci carele 
tu ai întărit, ei le-au surpat și 
direptul ce-au făcut? Doamne în 
biseareca cea sfântă a lui Domnul 
în ceriu scaunul lui, la cel sărac 
privesc, geanele lui cercetează pe 
fiii oamenilor . . . 


p. 385 


Din aceste fragmente reiese clar că Biblia lui Șerban 


Cantacuzino din anul 1688, în partea care priveşte 
Vechiul Testament, se folosește de textul manuscrisului din 
Bibl. Acad. Române Nr. 4389, care, după cum am văzut, 
are la bază traducerea Vechiului Testament a lui Nicolae 
Milescu Spatarul. Textul Vechiului Testament din 
Biblia dela 1688 a suferit pe alocurea unele modificări, care 
tind la o mai mare claritate. 

Cărturarii, cari au lucrat la această mare operă, fac con- 
fruntarea textului românesc cu originalul grecesc, îndreaptă 
greşelile de traducere şi corectează pe alocurea limba. Sunt și 
fraze care nu suferă niciun fel de schimbări, repetând modelul 
traducerii mai vechi din manuscrisul Nr. 4389. 

Și mai evidentă este legătura textului Noului: Testament din 
Biblia dela 1688 cu textele din Noul Testament apărute mai 
înainte. Așa, de exemplu, textul Evangheliei din Biblia dela 
1688 este aproape identic cu textele Evangheliilor din secolul 
al XVII-lea. Reproducem un singur pasaj din «Noul 
Testament » de la 1648 şi din Biblia lui Şerban. 


Noul Testament din 1648. Biblia din 1688. 


Iarâ nașterea lui Is. Hs. așa fu, Iară nașterea Is. Hs. aşa era, 
că fiind logodită muma lui Maria că logodindu-se maica lui Maria 
lui Iosif mai inte până nu se adu- cu Iosif mai nainte până nu se 


20 A. R. — Studii şi Cercetări. LXXV. 


| 

nasâ ei, aflâsâ îngreuiată den 
Duhul sfânt. Iarâ Iosif bărbatul 
ei fiind derept și nu vru să obi- 
dească, vru să o lase într'ascuns. 
Cugetând el aceastea, iată îngerul 
i-să arătâ lui în somn grăind, Losife 
fiul lui David, nu te teme a lua 
pre Maria muiarea ta câ ce e întru 
ea a să nașce den duhul sfânt iaste... 


adunase ei aflase în pântece având 
den Duhul sfânt. Iară Iosif băr- 
batul ei, fiind dirept și nevrând 
să obidească pre ea, vru să o lasă 
pre ascuns. Și cugetând el aceastea, 
iată îngerul Domnului i-să arătă 
lui în vis grăind: Iosife, fiiul lui 
David, nu te teame a lua pre Maria 
muiarea ta, că cel născut întru ea 


E aa z den duhul sfânt iaste ... 
P. 749. 

Textul Evangheliei din Biblia lui Ș e r b a n este asemănător 
şi cu textul Evangheliarului apărut la Bucureşti în anul 1682, 
deşi în această din urmă carte, textul este împărțit după 
« cetiri » (« zacialo »), iar nu după evangheliști; de asemenea, 
acest text este identic cu textul Evangheliarului-manuscris !) 
din anul 1686 a gramaticului Nicola. 

Cât privesc « Faptele Apostolilor », o cercetare sumară, pe 
care am putut-o face asupra textului din Biblia dela 1688, ne 
duce la concluzia că o bună parte din text este o traducere 
nouă, independentă de cele vechi. 

Am spus în altă parte, că cele mai vechi texte, și anume, 
textul « Faptelor Apostolilor » din « Codicele Voroneţean » şi 
din manuscrisele din anul 1646 2) şi din anul 1652 3), precum 
şi cel din Noul Testament dela 1648 au asemănări; cu alte 
cuvinte textele din ultimele două manuscrise şi din Noul 
Testament dela Alba-Iulia derivă din traducerea veche, a 
cărei copie o găsim în «Codicele Voroneţean ». Insă, colațio- 
narea de texte din Noul Testament și din Biblie, în majori- 
tatea cazurilor, ne duce la ideea că aceste texte n'au între 
ele aproape niciun fel de asemănări. Confruntăm un fragment 
din noul Testament din 1648 şi din Biblia lui Șerban: 


Noul Testament din 1648. Biblia dela 1688. 


Iară deacă fu rânduitâ noao să Iară după ce s'au ales ca să 


vânslăm în Italia, deaderâ pre 

Pavel și pre alți legați sutaşului 

anume lulie de în şireagul împă- 
3) Bibl. Acad. Rom. Nr. 1327. 


2) Bibl. Acad. Rom. Nr. 85. 
2) Idem Nr. 69. 


mergem în Italia, dă pre Pavel și 
pre alții oarecarii legaţi la sutaș. 
pre nume lulie, al ceatei Sevastis. 

ratului. Şi suindu-ne în corabia 
de în Adramiteiu vrând să vânslăm 
pre lângă ţinutul Asiei ne slo- 
bozim, fiind cu noi Aristarh Ma- 
chedon de Soluni... 

fro 

Şi intrând în corabie dela Aramit 
vrând să meargă la locurile lui dela 
Asia, purceasem fiind împreună 
cu noi Arestarhu Macedoneanul 
dela Soloni... 


p- „Sia 


Pe alocurea însă găsim și texte asemănătoare, ceea ce dove- 
deşte că în unele cazuri autorii Bibliei se folosesc de tradu- 
ceri mai vechi ale « Faptelor Apostolilor », corectând pe ici 
pe colea limba și poate sensul traducerii. 


Dăm un exemplu: 
Noul Testament din 1648. 


Şi după aceasta văzuiu alt înger 
pogorând din ceriu, având puteare 
mare, și pământul să lumină de 
slava lui. Și strigă tare cu glas 
mare: căzu, căzu Vaviloni și fu 
sălaș dracilor şi păzitoriul a toate 
duhurile necurate şi păzitoriu a 
toată pasârea necurată și urâtâ . .. 
p. 316. 


Biblia dela 1688. 


Și după aceasta văzuiu înger 
pogorând den ceriu, având biru- 
ință mare şi pământul să lumină 
de mărirea lui. Și strigă cu puteare, 
cu glas mare zicând: căzu, căzu 
Vavilonul cel mare și să făcu lăcaș 
dracilor și pază a tot duhul necurat 
şi pază a toată pasărea necurată şi 
urâtă... 


P- 929. 


Rezumând cele spuse despre Biblia lui Șerban Cantacuzino, 
constatăm că partea care cuprinde Vechiul Testament repro- 
duce textul traducerii lui Milescu Spatariul, corectat după 
izvodul slavonesc dela 1581 şi după texte grecești și latineşti, 
pe care le-au avut la îndemână autorii Bibliei din manuscrisul 
Nr. 4389 şi revăzut şi îndreptat după izvoade greceşti de 
către fraţii Greceanu și colaboratorii lor. 

In Noul 'Testament, Biblia lui Șerban Cantacuzino repro- 
duce textul consacrat de vremuri al Evangheliei, cu foarte 
mici îndreptări, şi Faptele Apostolilor, care în bună parte 
se: traduc din nou şi numai în unele părți autorii se folosesc 
de traducerea veche pe care o corectează. 

Tipărirea Bibliei în limba românească constitue unul din 
cele mai însemnate evenimente din vieața spirituală a popo- 
rului românesc. Această operă, clădită de veacuri prin munca 
unui şir întreg de generaţii, încheie un capitol în formarea 
şi evoluția limbii românești literare. Fraţii Greceanu au știut 


a0* 


308 ŞTEFAN CIOBANU 


să imprime textului Vechiului Testament al moldoveanului Ni- 
colae Milescu, vigoarea şi energia graiului muntenesc, au 
ştiut să rotunzească fraza din vechile traduceri. Păstrând tot 
parfumul arhaismelor vechi; limba din Biblie este mai puțin 
împestrițată cu slavonisme. 

Din fragmentele pe care le-am reprodus, se vede că acolo 
unde se întrebuințează forma dialogului, fraza este scurtă şi 
plină de energie. Iar în părțile narative, limba devine curgă- 
toare ca în basmele poporane. Sunt de o rară frumusete paginile 
din Evanghelie, în deosebi parabolele, precum şi unele pasaje 
din Vechiul Testament. In textul Bibliei se simte un ritm, 
o muzicalitate, care adeseori se apropie de ritmul și muzi- 
calitatea versurilor: 


De 'nceput au făcut Dumnezău ceriul şi pământul. 
Iară pământul era nevăzut şi netocmit. 
Și întunearec zăcea deasupra preste cel fără de fund. 
Şi Duhul lui Dumnezău să purta deasupra apei. 
Și zisă Dumnezău: să-să facă lumină. 
Şi să făcu lumină... 

% = %* 

In ultimul pătrar al secolului al XVII-lea, cartea românească 
capătă o mare răspândire prin ajutorul tiparului. Apar cărți 
în diferite regiuni locuite de Români, uneori din inițiativa 
particulară a ierarhilor români. Cartea slavonească nu mai 
este căutată. Cu toate că în anul 1697 la tipografia din Snagov 
apare o gramatică slavonească, tipărită de către Antim Ivi- 
reanul, în această epocă nu se tipăreşte nici o carte slavonească 
găsim numai vreo cinci cărți slavo-române (Psaltirea rom.- 
slavă a lui Dosoftei din 1680; Liturghia. București, 1680; 
Triod. Buzău, 1697; Mineiul. Buzău, 1698; Molitvelnic. 
Buzău, 1699). In schimb, în Țările Româneşti se publică 
câteva cărți greceşti. 

Lăsând deocamdată la o parte tipăriturile mitropolitului 
Moldovei Dosoftei, ne vom ocupa pe scurt de câteva din tipă- 
riturile mai însemnate din această epocă. Inafară de Evan- 
ghelia tipărită la Bucureşti în anul 1682, «tocmită de pre 
orânduiala greceștii Evanghelii » — de fapt textul modificat 

puţin al Evangheliei din Noul Testament din 1648, — cu 
cheltuiala aceluiaşi Şerban-Voivod, în anul 1683 se tipăreşte 
în tipografia din București un «Apostol», «orânduit » după 
«tipicul » grecesc. Şi acest text, ca şi textul Evangheliei dela 
1682, este o lucrare premergătoare apariției Bibliei, deşi 
textul acestor două cărți se deosebește puţin de textele res- 
pective din Biblie. 

Tot în tipografia din București, în anul 1691, se tipăreşte 
o colecție de cazanii şi învățături a lui loan Gură de Aur, 
numită « Mărgăritare ». Cartea este tradusă « dupre limba gre- 
cească într'a noastră rumânească y de frații Radu şi Șerban 
Greceanu, din îndemnul şi cu cheltuiala domnitorului Con- 
stantin Brâncoveanu. 

Menţionăm şi o psaltire românească, ce se tipăreşte la 
București în anul 1693. Câteva cărți românești apar în tipo- 
grafia mănăstirii Snagovului, unde desfăşoară o activitate pro- 
digioasă Antim Ivireanul. Astfel în anul 1696 se tipărește o 
broșură « orânduiala slujbei Sf. Constantin şi Elena». In anut 
următor Antim Ivireanul publică „la aceeași tipografie o 
Evanghelie, iar în anul 1609 tot la Snagov se tipăreşte o 
« Carte sau lumină cu dreapte dovediri din dogmele bisearecii 
Răsăritului », o lucrare polemică îndreptată în contra « papista- 
şilor » a lui Maxim Peloponeseanul. Cărţile editate sub îngri- 
jirea lui Antim Ivireanul sunt însoţite de dedicații scrise în 
versuri. 

In a treia tipografie din Muntenia, organizată pe lângă 
episcopia Buzăului, apar câteva cărți de o importanță mare 
pentru vieața religioasă a Românilor. 

Cărturarul muntean Radu Greceanu, cunoscut prin acti- 
vitatea lui culturală intensă, traduce din grecește « Mărturi- 
sirea credinței » a lui Petru Movilă, operă ce se tipăreşte la 
Buzău în anul 1691 sub titlul de « Pravoslavnică mărturisire ». 
In anul 1697 în aceeaşi tipografie se publică un «Triod» 
slavonesc şi românesc. Tot în două limbi, slavă și română, 
apare în anul 1698 un « Mineiu » pe 12 luni ale anului, în total 
12 volume, operă la care contribue mitropolitul Ungrovlahiei 


Teodosie, iar în calitate de tipograf «însăși» mitropolitul 
LA 

Buzăului, Mitrofan. In anul următor vede lumina şi un « Molit- 
velnic » slavo-românesc. 

Opera de tipărire a cărților din Muntenia este patronată 
şi îndrumată înafară de domnitor, şi de către mitropolitul 
Teodosie, om fără mare cultură, dar devotat intereselor reli- 
gioase. 

Luptele grele pe care le duc Românii din principatul Ardea- 
lului cu catolicismul în preajma unirii unei părți a bisericii 
ortodoxe române cu biserica papală, provoacă o mişcare cul- 
turală şi în această regiune a românismului. După cum se 
afirmă în precuvântarea cărții « Sicriul de aur » apărută «în 
cetatea Sas Sebeş « în anul 1683, sub domnia lui Mihai Apafi, 
«craiul Ardealului », « besearicile ceale amărite » au căpătat 
«scăpare şi scuteală », şi preoțimea românească în frunte cu 
preotul loan din Vinţi reuşește cu toată «surumănia » lor să 
înființeze o tipografie. « Sicriul de aur» este o colecție de 
cuvântări (propovedanii-predici) «de petrecania morților », 
adică predici la înmormântare. De sigur, că predicile, ale căror 
«temelie iaste tot din scriptura sfântă » sunt traduceri, pro- 
babil, din slavoneşte, întru cât la sfârşitul prefeţei autorii 
amintesc despre Biblia slavonească. 

Popa loan din Vinţi mai tipăreşte o carte sub 
domnia aceluiași Mihai Apafi. Este « Cărarea pe scurt spre 
Japte bune îndreptătoare », apărută la Alba-Iulia (Bălgrad) 
în anul 1685. Opera conține îndrumări practice cu privire la 
vicața de toate zilele, alcătuite în spiritul Sf. Scripturi. 

Prima parte a cărții este consacrată «învățăturilor celor de 
preună, îndreptătoare spre bunătăţi », adică îndrumări cu carac- 
ter general. Caracterul acestor îndrumări se poate vedea din 
titlurile capitolelor: « Toţi sănt datori a să preveghea». 

« Răndul gândurilor bune », « Răndul voroavelor curate», « Rân- 
dul îmbrăcămintelor », « Răndul uspăţului ». 

In partea a doua a cărții se dau sfaturi «care să ţin spre 
îndreptătura feţelor 'usebite », Cităm titlul câtorva capitole: 
« Carii vor să-să căsătorească » . . . « Dojana muearilor. Dojana 
părinților »... «Stăpânii cum să ţie slugile»... « Rândul 
slugilor ». « Rânduiala preoţilor »... « Liac împotriva som- 
nului în besearecă », etc. 

In evul mediu circulau o mulțime de asemenea « învățături » 
practice, care se strecoară și în literatura popoarelor slave, 
cum a fost cartea numită «Domostroi » la Ruși; aci se orânduește 
vieața casnică a omului — şi se insistă mult asupra disciplinei 
în familie. Cartea apărută la Alba-lulia este o traducere a 
unei asemenea opere. In același an din aceeaşi tepografie și 
îngrijită de către același popa Ioan din Vinţi, apare un « Ceas- 
loveţ », «scos pre rumânie de pre slovenie », ceea ce ne face 
să presupunem că îndrumările din « Cărarea pe scurt » puteau 
să fie traduse din slavonește. 

In tipografia de pe lângă mitropolia Ardealului, din Alba- 
Iulia, se mai tipărește în anul 1687 o carte sub titlul: « Rân- 
duiala diaconstvelor », «scoasă şi tocmită de pre limba slo- 
venească pre limba rumânească ». Probabil, că şi această carte 
este opera lui Ioan din Vinti, care scoate în anul 1689 un « Molit- 
velnic », «izvodit» tot «din slovenie » şi o «Poveste la 40 
de mucenici » Activitatea «popei loan din Vinţi», susținută 
de către «craiul Ardealului », Mihai Apafi, şi îndrumată de 
către mitropolitul Ardealului, Varlaam, merită să fie subli- 
niată şi pentru faptul că ea se desfășoară într'o epocă de sbu- 
cium și de mari frământări în sânul bisericii ortodoxe din 
Ardeal. 

Ca să terminăm cu tipăriturile din Ardeal din secolul al 
XVII-lea, rămâne să amintim despre un « Ceasloveţ » apărut 
la Sibiiu în anul 1696, poate o copie de pe « Ceasloveţul » 
tipărit la Alba-Iulia, precum și despre a « Bucoavnă », apărută 
la Alba-lulia în anul 1699 sub arhipăstoria mitropolitului 
Ardealului, Athanasie. Sub acelaşi mitropolit Athanasie, apare 
la Alba-lulia și cartea numită « Chiriacodromion » (1699). 
Este, după cum am stabilit în altă parte, o colecţie de predici, 
compusă din majoritatea lor din « Cazania » mitropolitului 
Moldovei, Varlaam, şi din câteva predici din « Cheia înțele- 
sului », tradusă şi în parte tipărită la București în anul 1678. 


NICOLAE MILESCU SPĂTARUL. 


Da 


Am remarcat, cu altă ocazie, că poporul românesc a dat 
în secolul al XVII-lea câteva figuri culturale proeminente, 
care se ilustrează prin însuşirile lor excepţioanle şi care se fac 

cunoscute şi înafară de hotarele țărilor noastre. Printre 
aceste figuri, personalitatea boierului moldovean Nicolze Mi- 
lescu Spătarul se așează la un loc cu totul deosebit. Poliglot 
în sensul larg al cuvântului, cunoscător profund al limbilor 
elenă, latină, neogreacă, italiană, română, rusă, turcă, arabă 
şi poate germană și franceză 1). Nicolae Milescu este produsul 
școalei umaniste din secolul al XVII-lea și putea să ilustreze 
orice cultură europeană. De fapt, Nicolae Milescu Spătarul 
aparține numai în parte culturii românești, căci activitatea lui 
cărturărească se încadrează în ritmul mişcării culturale euro- 
pene şi se manifestă în special în mediul rusesc. 

In energia lui fără de seamăn, în activitatea lui multilaterală 
şi în firea lui nestatornică și intrigantă, este ceva din exuberanța 
genialilor aventurieri. Mare dregător în Moldova și mai târziu 
în Muntenia, diplomat la Constantinopole cu legături întinse 
în lumea politică, țţesător iscusit de intrigi pe lângă curţile 
potentaților din Europa occidentală, diplomat și explorator 
îndrăsneț în Rusia, și în același timp scriitor prodigios în mai 
multe domenii și în mai multe limbi, — iată în trăsături 
generale figura lui Nicolae Milescu Spătarul. 

Nicolae Milescu s'a născut în ținutul Vasluiului, în preajma 
anului 1636, dintr'o familie boierească, care n'a jucat roluri 
mari în vieața Moldovei. Numeroşi cercetători ruși, cari s'au 
ocupat de Nicolae Spătarul, susțin că familia lui ar fi fost de 
origine grecească, dintre refugiații greci veniți din Pelopones. 

Această afirmație însă nu inspiră mare încredere, căci ea 
se bazează pe o scrisoare de recomandare făcută de către 
țarul Rusiei patriarhului de Ierusalim, Dosithei, grec şi el 
de origine. Posibil că strămoşii lui să fi fost Greci, veniţi în 
Moldova prin secolul al XVI-lea. In orice caz, familia Mileştilor 
în secolul al XVII-lea era complet românizată. Izvoarele mai 
vechi ruseşti vorbesc despre originea lui moldovenească 2). 
I. Neculce afirmă că el a fost boier de la Vaslui de moşia lui, 


1) H. CymuoBs. Hakonaŭ Cnaeapiă. Articol publicat în „Bonswoñ anguk. 
CnoBapr Bporrayae dbponr“. Tomb 61, p. 156. 

2) M. Banruwmws-Kamenckiii. CnoBap NOCTONAMATABIX'E MONEii pyc- 
ckoii 3emnu. MockBa. 1836. Vol. 5, p. 75. 

prea învățat şi cărturari şi ştia multe limbi . . . şi era mândru 
şi bogat 1). 

Se crede că primele studii Nicolae Milescu le face la şcoala 
Trei Ierarhi din lași ?), iar mai târziu îşi continuă studiile 
la « Marea școală a patriarhiei » din Constantinopole, cu pro- 
fesori umanişti celebri, printre cari, pe timpul când a învăţat 
Milescu, era şi Gavriil Blassias, un călugăr cunoscut prin 
erudiția lui. 

Unii din cercetătorii ruşi presupun că Nicolae Mi- 
l e s c u, după ce își desăvârșeşte studiile teologice la Constan- 
tinopole, pleacă în Italia, unde studiază matematicele şi ştiinţele 
naturale 3). 

Date precise în această privință nu sunt. Erudiţia lui însă 
nu era contestată de nimeni. Ambasadorul Franţei la Stock- 
holm şi viitorul ministru al Franței, Arnauld de Pomponne, 
cu care Nicolae Milescu face cunoştinţă, când se 
găsea în Suedia, îl caracterizează astfel pe Milescu: “ Am 
rămas mirat, găsind în aborigenul țării atât de apropiate 
de frontierele 'Tartariei, un om cu cunoştinţe generale atât 
de bogate și care ştia atâtea limbi. Spătarul posedă bine 
limba latină, dar, după spusele lui, cu mult mai bine cunoaște 
limba elenă și are cunoștințe în istorie, în deosebi în acea a 
bisericii » 4). 

După ce-și termină studiile, Nicolae Milescu de- 
vine sub domnia lui Gheorghe Ștefan (1653—1658) « gra- 
matic» iar sub Gheorghe Ghica (1658—1659) el ajunge 
spătar. In această calitate Nicolae Milescu ia parte la 
o expediție militară în Ardeal în contra prințului Gheorghe 
Rákóczy, fiind comandant al unui detaşament de o mie de 
oameni. Gheorghe Ghica devenind domnitor al Munteniei 
(1659—1660), Mile sc u trece în Muntenia, unde este numit 
mare spătar. Sub domnia lui Ștefăniță (1659—1661),M i Le s cu 
iar apare în Moldova, devenind omul cel mai apropiat al 
voivodului. Moartea timpurie a domnitorului îl sileşte pe 

1) M. Kogălniceanu. Letop., vol. II. 

2) N. Iorga, Ist. Lit. romaneşti, vol. I. Bucureşti, 1925, p. 365. 

>) IOpiă Apcemies™®. Hukonaii Cnaeapii u ero Bpema. Extras din 


revista: „Pyccriă ApxuBb“ p- 351. 
5) IO. ApcenieBr: Op. cit.. p. 360. 

Nicolae Milescu Spătarul să emigreze din nou 
în Muntenia. Aici, domnitorul Grigorie Ghica, fiul fostului 
său protector Gheorghe Ghica, îl numește agent diplomatic 
(capichehaia) la Constantinopole, post pe care el îl ocupă până 
la detronarea lui Grigorie Ghica, adică până în anul 1664. 

Din motive politice, Nicolae Milescu Spătarul 
nu mai poate reveni în Țările Româneşti, şi ia drumul pribe- 
giei. El cutreieră aproape toate țările Europei. La Stettin, . 
în Pomerania, îl întâlnește pe fostul domnitor al Moldovei, 
Gheorghe Ștefan, care-i dă diferite însărcinări pe lângă 
curțile domnești din Apus, în speranţa de a-și recăpăta domnia 
sau de a obținea ajutoare materiale. Astfel, M ile s cu ajunge 
până la Stockholm, iar mai târziu până la Paris, la curtea re- 
gelui Ludovic al XIV-lea. O scurtă vizită în Moldova, pe care o 
face M i le s c u după moartea lui Gheorghe Ștefan, are urmări 
dramatice pentru N. Mile scu: domnitorul Alexandru Iliaș, 
bănuind că Milescu ţese intrigi în contra lui, dă ordin să-i 
taie nasul, ceea ce-l face pe Milescu să fugă din nou din 
ţară. Această întâmplare a avut loc în anul 1668. După N e- 
culce, Milescu ar fi fost mutilat de către domnitorul 
Ștefăniță în anul 1661, pentru aceleaşi motive. Neculce 
povestește însă această întâmplare cu câteva decenii mai 
târziu şi de sigur nu putea să fie bine informat. 

In anul 1678 Nicolae Milescu Spătarul apare 
la Constantinopole, de unde înarmat cu scrisori de recoman- 
dație și având de îndeplinit şi misiuni diplomatice secrete, 
încredințate de 'Turci, pleacă în Polonia. După o scurtă şedere 
în Polonia, unde a fost primit şi de rege, în anul 1671, 
ajunge la Moscova. Graţie unei scrisori călduroase a patriar- 
hului Ierusalimului, Dosithei, Milescu fu numit la în- 
ceput în calitate de traducător pe lângă Ministerul Afacerilor 
Străine. 

Insușşirile intelectuale şi erudiția lui variată au atras atenţia 
țarului Rusiei, Alexe Mihailovici şi a influentului demnitar 
Matveev. Nicolae Milescu, cu extraordinara lui expe- 
riență în materie de cultură și politică, contribue la organi- 
zarea vieții culturale şi politice din Rusia, pe atunci în perioada 
de mari transformări. 

Ca rezultat al acestei activități, sunt numeroasele lui opere 
cu caracter religios, pedagogic, istoric şi politic. In anul 1675 
Nicolae Milescu, care reușise să capete încrederea 
țarului Rusiei şi a cercurilor ei conducătoare, pleacă într'o 
misiune diplomatică importantă în China. Călătoria a durat 
trei ani (1675—1678). La zbîntoarcere Milescu găsi la 
Moscova mari schimbări: țarul Alexe Mihailovici nu mai era 
în vieață, iar boierul Artamon. Matveev se găsea în exil, acuzat 
că el se ocupă cu magia neagră. O carte a lui Milescu 
găsită la Matveev s'a părut suspectă autorităților rusești, şi 
în contra lui Milescu încep persecuții. Dar în curând 
el se reabilitează și sub noua domnie a lui Petru cel Mare, 
continuă să joace un rol destul de important în vieața culturală 
a Rusiei, fiind reprezentantul curentului grecesc, care se 
afirmase în ultimul pătrar de veac la Ruși. Moare în anul 
1708 1). 

Milescu a fost, după cum am arătat mai sus, un produs 
al şcoalei umaniste, sau mai bine zis scholastice. E suficient 
numai să cetim titlurile lucrărilor lui, titluri divagate, retorice, 
întortochiate. In toată opera lui se simte multă erudiție: 
citațiuni din diferiți autori antici, nume din mitologia greacă; 
expunerea în cărțile lui este însă greoaie, împestrițată de com- 
parații lungi, de forme retorice artificiale. O singură operă a 
lui (de fapt trei lucrări), în legătură cu călătoria lui în China, 


face excepție. 
Pentru literatura românească, Nicolae Milescu 


Spătarula dat foarte puțin. Dacă împrejurările istorice” 


şi temperamentul lui i-ar fi permis să rămână în țările noastre, 
literatura românească din a doua jumătate a veacului al 
XVII-lea ar fi luat o altă înfăţişare. Ceea ce compensează într'o 
măsură oarecare această pierdere pentru noi, este traducerea 
« Vechiului Testament», care stă, după cum am văzut, la baza 
Bibliei tipărite în anul 1688. 

Inafară de aceasta, încă în tinerețe (1655) el scrie o scurtă 
legendă asupra icoane făcătoare de minuni dela mănăstirea 
Neamţul, ale cărei motive sunt asemănătoare cu motivele din 


1) P. P. Panaitescu. Nicolas Spatar Milescu (1638—1708). In « Melanges 
de Vecole roumain en France». Paris, 1025, pp. 33—178. 

numeroasele legende rusești despre preemțiunea puterii spiri- 
tuale de către Ruși dela Greci. S'au păstrat urme ale activității 
lui cărturăreşti şi de pe timpul când el se găsea în Mun- 
tenia t). 

Din anul 1661 s'a păstrat o « Carte cu multe întrebări, foarte 
de folos pentru multe trebi ale credinței noastre, tălmăcită de 
Nicolae Spătarul de pre limba grecească pre limba noastră 
proastă românească » ?). 

De fapt, Vechiul Testament şi această din urmă carte 
constitue întreg patrimoniul lăsat de către Milescu lite- 
raturii româneşti. Restul operelor lui sunt scrise în limbi 
străine. Din aceste opere se remarcă scrierea lui intitulată 
« Enchiridion sive Stella Orientalis Occidentali splendens », scrisă 
în limba latină din îndemnul ambasadorului Franței la Stock- 
holm, M. de Pomponne, în anul 1667 (publicată în anul 1669), 
Acest « Manual sau stea răsăriteană, care străluceşte în Apus », 
este o scrisoare teologică în care autorul lămurește momentul 
transsubstanţierii sf. daruri din liturghia ortodoxă, problemă 
care agita pe atunci spiritele creştinilor ortodocşi. 

Trecând peste vreo două lucrări fără importanță, scrise în 
limba grecească, ne vom opri ceva mai pe larg asupra lucrărilor 
lui scrise în Rusia. Istoricii culturii ruse presupun că 
« Spatarii ştiau rusește sau slavoneșşte încă înainte de a veni în 
Rusia », căci în primul an al șederii lui la Moscova, el scrie 
lucrări în limba rusă 5). 

Milescu a lăsat în limba rusă un număr însemnat de 
opere, în parte traduse şi în parte originale. In anul 1672 el 
scrie un dicționar ruso-greco-latin, care nu s'a păstrat, dar 
care a fost folosit la alcătuirea dicționarelor similare, apărute 
în Rusia mai târziu. In același an el scrie un « Ar:tmologhion », 
care s'a păstrat în două redacţii, şi în care explică pe larg 
simbolica cifrelor 3, 7, 9, etc. Cifra, de exemplu, 3 se între- 
buinţează în 105 cazuri (3 gorgonii, 3 sirene, 3 virtuți sufletești 
după Aristotel, etc.). 


1) P. P. Panaitescu. Op. ci p. so. 

2) I. Bianu. Catalogul manuscriselor româneşti. Tom. I, Bucureşti, 1913, P. 236. 

3) |. Nexapckii. Hayka u mureparypa Bb Pocciu npu Nerpb Bera- 
KOM. IerepOypre. Vol. I. 1862, p. 342. 

Există nouă ranguri îngereşti, nouă muze; şapte arte liberale, 
şapte planete, etc. 1). 

S'a păstrat și o altă redacție a cărții lui Milescu %. 

In. « Povestirea despre Sibille », Milescu tratează despre 
prezicerile Sibillelor; în cărțile vechi se dau 10 Sibille, pe când 
la Milescu sunt 12. Este probabil o compilație după scrieri 
latine similare 3). 

In « Cartea aleasă pe scurt despre nouă muze şi despre șapte 
arte liberale », autorul arată că fiecare din cele şapte ştiinţe își 
are muza ei (Gramatica, Retorica, Dialectica, etc.). Originalul 
scris frumos are desenuri în acuarelă, care-l zugrăvesc pe 
Apollo, muzele şi cele șapte arte liberale 4). 

Scrierea lui Hrismologhion (1673) «Cartea celor 
patru monarhii » începe cu prezicerile profetului Daniil în 
legătură cu visul lui Nabucodonosor şi conține povestiri şi 
legende, adeseori disparate, cu tendință moralizatoare din 
istoria veche. Se dau nume de diferiți împărați din împărăția 
asiro-babiloneană, greacă, romană, otomană şi germană. 
Cartea reprezintă o traducere de pe opera lui Paisie Li- 
garidi’). 

Intro altă lucrare a lui Milescu, intitulată « Vastlolo- 
ghion » (1673), autorul căutând să dovedească originea divină 
a monarhiilor, narează biografia unor împărați ai vechimii 
(Asirieni, Perşi, Romani, Bizantini), insistând în special 
asupra biografiilor mai multor țari ruși. 

Un amestec de istorie şi de legendă găsim şi în « Povestirea 
despre zidirea bisericii sf. Sofia din Constantinopol ». Nicolae 
Milescu se foloseşte de mai multe scrieri medievale cu 
privire la zidirea templului sf. Sotie ê). 

In acelaşi spirit sunt scrise şi alte lucrări mai mici, ca 
« Despre cele șapte minuni ale lumii » sau « Cartea ieroghifică ». 


1) A. H. CoGoneBckiii. Ilepesonuaa mnreparypa Mockosckoñ Pycu 
xvi XVII. C. Merep6yprs. 1903, pp. 179 — 181. i 

2) A. H. CoGomneBckiii. Op. cit, pp. 181—182. 

3) Ibidem, p. 222. 

1) Ibidem, p. 169. 

5) Ibidem, p. 367. > 

5) H. TuxonpaBOBt. Jibronacu pycckoii murepaTypei n ApeBHOCTEA. 
Mocksa. Tom» II, 1859, p. 17—30. 

Toate aceste opere poartă pecetea școalei scholastice, cu 
caracterul ei abstract, rigid. Insuşindu-şi forma scholastică a 
judecății, a gândirii, cu logica și dialectica lui Aristotel și cu 
autoritatea Sf. Scripturi, în lucrările originale şi în compilațiile 
sale, Milescu introduce elemente din vasta lui cultură 
istorică şi teologică. 

Iată un fragment din cartea lui despre cele nouă muze: 
«au existat nouă muse în chipul a nouă fecioare, care se 
aseamănă cu diferite ştiinți. Scrie despre ele, că s'au născut 
din tatăl Zeus, primul idol şi din mamă Mnimosina, adică 
memoria, după cum se vede pe o coloană străveche de marmoră 
pe malul mării lângă Țarigrad. Pe această coloană este scris 
un vers în limba veche elină... Bine scrie Virgiliu despre 
muse, primul şi cel mai mare creator latin, în aceste versuri 
eroice » 1). Adeseori în opera lui se citează versuri, 

Printre scrierile lui Milescu se găsesc şi lucrări cu 
caracter pur istoric, care se referă la trecutul Rusiei. Astfel 
este « Genealogia țarilor ruşi », « Alegerea ca țari a lui Mihail 
Feodorovici » şi altele, toate fără mare importanță. 

O lucrare cu caracter teologic este și traducerea operei lui 
Simeon de "Thesalonic, redacţie făcută după cum se menţio- 
nează la sfârşitul manuscrisului, de pe ediția grecească apărută 
la Iași în anul 1683 2). Traducerea a fost alcătuită în anul 1697. 

In lupta care se dă în biserica moscovită între curentul 
grecesc prezentat prin frații Lihuda, greci, şi starețul Eufimie, 
şi curentul latin adus de către cărturarii ieșiți din şcoala din 
Chiev (Simeoni „Bobo te mini Silvestru Med- 
vedeyv) opera lui- Siiaeo pi dehesa honi e ere 
atinge chestiunea transsubstanțierii sfintelor Daruri, despre 
care Milescu s'a mai ocupat, era pe la sfârşitul secolului al 
XVII-lea de mare actualitate la Moscova. Cartea se traduce 
în limba slavă bisericească în anul 1688 de către starețul 
Eufimie, în anul 1693, de către mitropolitul Moldovei, Do- 
softeiu. Traducerea lui Milescu «este şi mai puțin înțeleasă 
decât a lui Eufimie. Limba este slavă-bisericească savantă, 


1) A. H. CobGoneBckiii. Op. cit, crp. 169. 
3) |. Bianu și N. Hodoș. Op. et, vol. |, p228 

cu o mulțime de greșeli în rânduirea cuvintelor şi în genere 
în sintaxă » 1). 

Niciuna din lucrările de mai sus ale lui Nicolae Mi- 
lescu Spătaruln'a văzut lumina tiparului, pentru mo- 
tivul că până şi lucrările lui mai mult sau mai puțin laice, 
cum a fost « Hrismologhionul », nu erau scrise în limba rusă 
de atunci, ci în limba slavă bisericească, pe care Nicolae 
Milescu nu o cunoștea suficient de bine. Slavistul rus 
Sobolevschii remarcă, de exemplu și în altă parte, că 
limba slavă bisericească, în care scrie Milescu, este « gre- 
oaie » °). 

Cu totul un alt caracter au operele lui Nicolae Mile- 
scu consacrate descrierii călătoriei lui în China, opere care 
i-au creat faima de observator talentat şi de explorator în- 
drăsneț. Guvernul moscovit de pe vremea lui Milescu, 
continuând politica de expansiune în Asia, începută în a doua 
jumătate a sec. al XVI-lea, şi-a propus ca scop să găsească 
ce mai scurt drum pe uscat spre China. E posibil că la mijloc 
erau și chestiuni de ordin diplomatic și comercial. In fruntea 
misiunii, pe care o trimite guvernul rus spre China, este pus 
Nicolae Milescu, cel mai bine pregătit dintre demni- 
tarii Ministerului de externe rus. 

Călătoria lui Milescu s'a isprăvit cu un succes desăvârşit, 
iar ca rezultat al acestei călătorii este opera mare a lui Milescu, 
descrierea călătoriei lui în China, împărțită în trei părți, 
şi anume: 1) « Călătoria prin Siberia dela Tobolsc până la 
Nercinsc şi granițele Chinei»; 2) 4 Izvodul misiunii diploma- 
tice în China a lui N. Spataru »?), şi 3) « Descrierea primei 
părți a universului, numită Asa în care se găsește împă- 
răția Chinei ». La acestea”se mai adaugă « O descriere a râului 
Amur » şi o «Carte despre Tătari ». 

Lucrarea lui, compusă din aceste părți, care au forma de 
rapoarte oficiale lungi, este scrisă în limba slavo-rusă în timpul 
călătoriei lui şi a şederii la Peking. Ea s'a păstrat în câteva 
copii în Biblioteca publică imperială din Petersburg. Milescu 

2) A.M. Codonegckiă. Op. cit, p. 321. 


3) Ibid., p. 367. | = 
3) „Crareiinbiii CHIHCOK'S NOCONECTBA H. Cnaeapiz Bb Kuraii“. 

face o descriere amănunțită asupra râurilor şi munţilor pe 
care i-a văzut în Siberia, descrie originea şi vieața locuitorilor, 
pe care îi întâlneşte în călătoria sa, redă convorbirile pe care 
le-a avut cu diferite personalități şi cu oamenii de rând. Ade- 
seaori vorbeşte despre bogăţiile Siberiei, despre animale. De 
exemplu: « Mongolii. In punctul acesta se termină împărăția 
siberiană și începe Mongolia. Mongolii sunt acea seminție 
Gog şi Mogog, de care vorbeşte Biblia, căci ei își zic Mogol. 
Rasa lor este foarte mare şi se întinde din stepa Amurului 
până la China, Siberia şi India. Mongolii sunt conduși de 
Taişa, iar șeful lor suprem este Okeroi-Lain-Han. Afacerile 
spirituale sunt însă conduse de capul bisericii Katukta-Lama. 
Ei nu au oraşe, nici sate, ci fiind nomazi, locuesc în corturi 
de pâslă, şi umblă mereu după pășuni pentru numeroasele - 
lor turme » 1). 

Conţinutul descrierii Chinei se poate vedea din titlul unui 
manuscris păstrat în Rusia : «Cartea Istoria, şi în ea se scrie 
despre începutul statului chinez şi descrierea, câte state are 
sub autoritatea ei țări şi pământuri, orașe și cetăți mici şi 
mari, sate şi râuri mari, şi lacuri şi munți, şi ce creşte în fiecare 
țară, sau oraș şi la sate şi ce lucruri scumpe şi folositoare 
se găsesc în ele. Tot în ea se scrie despre împărații chinezi 
şi despre cincizeci de părți ale Statului chinez şi despre oamenii 
de frunte şi despre întreg poporul chinez, și despre credința 
lui, despre numărul lor mare, precum şi despre bogăţiile, 
unde se găsesc » 2). 

Istoricii literaturii ruse încă de mult au arătat, că în opera lui 
Milescu, în special în partea care privește descrierea Chinei, 
sunt pasaje întregi împrumutate din opera iezuitului M. 
Martini intitulată « Atlas Siniensis », urmată de « Situs 
provinciarum imperii Sinici », apărută în limba latină în anul 
1655, iar raportul cu privire la Tătari este luat dintr'o altă 
lucrare a aceluiaşi călugăr, tipărită sub titlul: « De Bello Tar- 
tarico Historia » (1645) 2). 


1) N: Milescu. Călătoria în China. Trad. de Em. Grigoraş. Bucureşti, 1926 
p- 30. 

2) M. MerkapcKkiä. Op. cit., p. 341. 

3) Ibidem p. 340. 

Istoricul englez J. Ba d d e l e y, într'o-lucrare a sa (Russia, 
Mongolia, China, London, 1919, 2 volume), publicând « Des- 
crierea Chinei » şi colaționând textul lui Milescu cu acel al 
lui Martini, constată acelaşi lucru, fapt care i-a făcut pe unii 
cercetători să afirme că opera lui Milescu nu ar fi decât 
un plagiat 1). 

Dar, după cum foarte just a observat prof. C. C. Giu- 
rescu, însuşi Milescu nu ascunde că el a folosit și 
niște scrieri «a lezuiților »; pe de altă parte, Milescu, 
plecând într'o misiune atât de importantă, a fost obligat prin 
instrucțiunile date de către guvernul rus, să facă o descriere 
a Chinei cât se poate de largă. Timpul relativ scurt, cât a stat el 
în China, nu i-a permis să viziteze în întregime China. Sunt 
în opera lui capitole întregi care nu se găsesc în lucrarea lui 
Martini, din care el împrumută numai anumite lucruri, omi- 
țând ceea ce nu se potrivea cu scopurile pe care le urmărea 
el. Deci nu poate fi vorba decât cel mult de o prelucrare. 2) 

Opera lui N. Milescu, fără îndoială, este o operă de 
mare valoare, alcătuită după izvoare scrise şi după impresiile 
personale ale lui Milescu. Paginile cu privire la ceremonialul 
dela curtea împăratului Chinei, care-l primeşte în audiență. 
convorbirile lui cu diferiți demnitari chinezi şi cu străinii, 
pe cari îi găsește în China, sunt de un interes frapant chiar 
în zilele noastre. 


MITROPOLITUL MOLDOVEI DOSOFTEI. 


Alături de marile personalități românești, care au ilustrat 
vieața noastră culturală din secolul al XVII-lea, se aşează 
şi figura mitropolitului Moldovei, Dosoftei. « Acest Dosofteiu 
mitropolitul », scrie I. Neculce, «nu era om prost de felul 
lui; era neam de mazil (după o altă redacție a operei lui Ne- 
culce: «Fecior de neguțător »), prea învăţat; multe limbi 
ştia; elineşte, latineşte, slovineşte şi alte. Adânc din cărți 
ştia; şi deplin călugăr, şi cucernic, și blând, ca un miel; în 
țara noastră pre aceste vremi nu se află om ca acesta» 3). 


1) P. Panaitescu. Op. CE DI XI5. 

2) C.C Giurescu: Nicolae Milescu Spătarul. Extras din Memoriile Secţ. Isto- 
rice, seria III-a, tom. VII, mem. 7, Acad. Rom. 

5) M.Kogălniceanu. Cromcele României. Tom. II, Bucureşti, 1872, p. 233. 


21 A. R. — Studii şi Cercetări. LXXV. 

Iar un copist rus al unui manuscris slavonesc a lui Dosoftei 
spune: « Traducătorul acestei cărți sfinte, Preasfinţitul Do- 
softei, mitropolit ortodox al Sucevei, — mulți cari l-au cunoscut 
vorbesc bine despre el» 1). 

Patriarhul Moscovei, Ioachim, într'o scrisoare din 16 De- 
cemvrie 1679, îl compară pe Dosoftei, ca înțelepciune, — cu 
Moisi, şi ca iubire de adevăr cu Solomon °). Se poate spune 
fără exagerare, că mitropolitul Dosoftei a fost una din cele 
mai luminate fețe bisericeşti ale ortodoxismului, care joacă 
un rol însemnat nu numai la Români, ci şi în vieața cultural- 
bisericească a Ucrainei şi a Rusiei moscovite. 

Datele nouă, care s'au găsit în ultimul timp, au permis 
a se stabili că eruditul mitropolit al Moldovei se trăgea 
dintr'o familie de negustori din Lwow, Papară, de origine 
macedo-română, care a stat mult timp în Moldova, și ulterior 
a trecut în Polonia orientală. Acolo această familie a jucat un 
rol însemnat în vieața publică, fiind primită în rândurile 
nobilimii poloneze 3). 

Originea macedo-română a lui Dosoftei se confirmă și prin 
unele macedo-românisme semnalate în opera lui de prof. 
D. Găzdaru 4). Anul naşterii mitropolitului Dosoftei nu 
se cunoaşte, dar, după unele date indirecte, el s'ar fi născut 
în anul 1624. Cunoștinţele mari ale mitropolitului Moldovei 
şi preocupările lui intelectuale ne fac să presupunem că el 
n'a fost un autodidact, ci a urmat o școală superioară bine 
organizată, aşa cum era şcoala fraternității ortodoxe din Lwow, 
unde se predau limbile : latină, greacă, poloneză și slavă bise- 
ricească, şi unde existau şi catedre de retorică şi poezie. Familia 
Papară, din care se trăgea Dosoftei, era sprijinitoarea acestei 
şcoale, şi deci viitorul mitropolit al Moldovei își face studiile 
la această școală. După terminarea studiilor, Dosoftei trece 
în Moldova, unde îl găsim prin anul 1649 în calitate de călugăr 


1) Şt. Ciobanu. /locueeă Murpononurt Cyuascuii a ero kana gba- 
renbuocre. Hananie Hmn. Aragemiu Hay. Kiess. 1915, 

2) Ibidem., p. 59. 

3) Şt. Ciobanu. Contribuţii privitoare la originea și moartea mitropolitului 
Moldovei Dosoftei. Bucureşti, 1920. 

4) D. Găzdaru, Contribuţii privitoare la originea, limba şi influența mitropo- 
litului Dosoftei. laşi, 1927. 

modesc la mănăstirea Pobrata (Probota). In anul 1658 el 
devine episcop al Hușilor, iar în anul următor trece în aceeași 
calitate la Roman. In anul 1671 pe timpul domniei lui Duca 
Vodă,. ocupă scaunul de mitropolit al Moldovei, pe care-l 
deține cu o mică întrerupere din motive politice până în anul 
1686. In acest din urmă an, regele Poloniei, Jan Sobieski, 
făcu o incursiune militară în Moldova, ocupă Iaşul și-l luă 
pe mitropolitul Dosoftei în Polonia. Aici, mitropolitul Do- 
softei a fost nevoit să stea la castelul Strâi şi la mănăstirea 
Jolcva până în anul 1693, când moare, la 13 Decemvrie şi 
este înmormântat la această din urmă mănăstire. 

Mitropolitul Dosoftei a lăsat o urmă adâncă în vieaţa reli- 
gioasă a Moldovei, dându-i acestei vieți un impuls nou. Prin 
reînființarea tipografiei, prin tipărirea de cărți nouă, în special 
de ritualul bisericesc, Dosoftei este continuatorul direct al 
operei culturale din epoca lui Vasile Lupu. Și activitatea lui 
se desfășoară în direcția trasată de înaintașii săi, în legătură 
cu mişcarea culturală provocată de către mitropolitul Petru 
Movilă. 

Principala operă a mitropolitului Dosoftei şi prima lui 
scriere care a văzut lumina tiparului, este « Psaltirea în versuri », 
care apare în anul 1673 într'un orăşel polonez, Unev. Se vede 
că, mitropolitul Dosoftei în anii lui de ședere la mănăstirea 
Probota și de păstorie la Huşi şi Roman, se ocupă intens de 
traducerea şi de alcătuirea cărţilor, pe care le scoate între 
anii 1673 şi 1686. «Psaltirea în versuri » a necesitat o muncă 
îndelungată. El face la început « Tlăcovania acestii sfinte cărți... 
carea iaste plină de rugă și plină de tainele ceale mare a lui 
Dumnezău. Pentru aceia cu multă trudă și vreame îndelun- 
gată », el, cum ta putut mai frumos », a tradus această carte 
din slavonește. 

Această traducere cu textul ei slav, care se deosebește ca 
limbă de limba traducerilor românești de atunci, a văzut 
lumina tiparului în anul 1680. Textul tradus în proză a fost 
« tocmit » în « versuri », 4 în cinci ani foarte cu usărdie multă ». 
Crescut în mediul cultural al Poloniei, unde poezia încă în 
secolul al XVI-lea ajunge la o mare perfecțiune sub pana poe- 
tului umanist Jan Kochanowski (1530—1584), mitropolitul 


me 

Dosoftei are o deosebită atracție pentru versificație. Astfel, 
în toate tipăriturile sale el publică nişte stihuri la luminatul 
«gherb» a țării Moldovei. Iar în,«precuvântarea» lui din Psal- 
tirea versificată Dosoftei ne dă un fel de tratat de versificaţie, 
prima lucrare în acest gen în. limba românească. In 4 Molit- 
velnicul » lui (1681) și în « Parimiile » apărute în anul 1683, 
Dosoftei tipăreşte o lungă « Cronologie » a «ţării Moldovei », 
scrisă în versuri silabice, compusă din 136 rânduri. Are şi 
nişte versuri dedicate patriarhului Moscovei, Ioachim (« Pari- 
miile »). 

Ceea ce este mai interesant, este faptul că mitropolitul 
Dosoftei a scris şi nişte versuri asupra sibilelor, în limba polo- 
neză, pe care le publică în aceleaşi « Parimii », şi care mau 
fost retipărite până acum în literatura noastră 1). Faptul 
acesta denotă că mitropolitul Dosoftei cunoştea bine limba 
poloneză. 

Operele talentatului poet Jan Kochanowski se bu- 
curau la Polonezi de o deosebită popularitate. Intre aceste 
opere, Psaltirea versificată este considerată ca operă de cea 
mai mare valoare 2). « Nimeni », spune un istoric al literaturii 
polonze, « până la Mickiewicz n'a ştiut să exprime toate nuanțele 
variate ale sensibilităţii sufletului omenesc, aşa cum ele sunt 
exprimate la Kochanowski » 2). De fapt, prin Psaltirea lui versi- 
ficată se creează limba poetică poloneză. 

Mitropolitul Dosoftei, care de sigur cunoştea încercările de 
a transpune Psaltirea în versuri şi la alte popoare în limba latină, 
apreciază însemnătatea acestei opere în vieața religioasă a 
poporului și transpune şi el Psaltirea în versuri româneşti. 
Intr'o notiță explicativă, la psalmul 63 din Psaltirea în versuri 
a lui Dosoftei, el spune: « că aşa am cetit la Psaltirea ce leşască, 
slavonească ». Psaltirea lui Kochanowski este scrisă în versuri 
silabice, compuse dela 7 până la 14 silabe 4) și Dosoftei îşi 
scrie Psaltirea în aceleași versuri silabice, care nu se potrivesc 


1) Şt. Ciobanu. Versuri poloneze necunoscute în opera mitropolitului Moldovei 
Dosoftei. Extras din « Mélanges » Drouhet. Bucureşti, 1940. A 

23) Ign. Chrzanowski., Historja Literatury Niepodległej Polski. Warzawa 
1920, p. 194. 

3) Ibidem. 

4) Ibidem, p. 195. 

cu limba noastră, întrebuințând cam aceeași măsură, dela 
6 până la 16 silabe. Kochanowski întrebuințează însă forme 
de versificație adeseori foarte complicate, împrumutate din 
poeţii latini și italieni, în deosebi din Horaţiu și Dante. 
Dosoftei, care n'avea la îndemână modele de versuri româ- 
neşti, se foloseşte de forme cu mult mai simple, adeseori 
apropiindu-se de ritmul versului popular din cântecele noastre. 

Din originalul traducerii Psaltirii în româneşte, Dosoftei 
«iea adesea numai inspiraţia, motivul dominant », el amplifică 
aceste motive prin introducerea a «o sumă de note de vieață 
locală, care pot fi cu adevărat de folos istoricului cultural, 
și pe lângă ele, descrieri puternice și nouă, iar ici şi colo, 
chiar câte o glumă » 1). Observațiile foarte juste ale prof. 
N. I o r g a, găsesc sprijin în mai multe exemple, citate de el 2). 

Importanţa « Psaltirii în versuri », a mitropolitului Dosoftei, 
pentru literatura noastră veche, este foarte mare. Cu toate 
defectele de limbă şi de formă, Psaltirea a avut o circulație 
mare; ca dovadă că a fost cetită, este faptul, că unii din psalmii 
versificaţi, în special acei scrişi în ritmul cântecelor poporului 
nostru, au pătruns în literatura noastră populară sub forma 
de cântece de stea. Așa este recunoscut psalmul 46, care 
începe astfel: 

« Limbile să salte 
Cu cântece "'nalte 
Să strige 'n tărie 
Glas de bucurie»... 

Psaltirea în versuri, a lui Dosoftei, a fost cea dintâi operă 
mare versificată în românește şi date fiind calitățile ei poetice 
şi popularitatea operei lui David, psalmii transpuşi în versuri 
inspiră încrederea în vigoarea limbii românești, care de atunci 
înainte devine capabilă de a împrima în melodia cuvântului 
toată gama sensibilităţii sufletului Românului. Citez un,mic 
fragment din Psaltirea lui Dosoftei: 

« Către tine am nădejde, 


Doamne, cându-s în primejde : 
Şi să nu-mi vie stideală (sl: ruşine) + + 


1) N. Iorga. Ist. lit. Româneşti, vol. I. Bucureşti, 1925, pp. 377—378. 
2) Ibidem., pp. 378—385. * 

Preste veaci sminteală, 

Ci cu a ta dereptate 

Să mă scoţi din greutate. 

Și te pleacă de m'ascultă, 

Se mă scoţi din grijă multă * 
Să-mi hii domn și sprejeneazi 
Și stâncă despre năvală.;.». 


La sfârşitul psaltirii, Dosoftei tipărește şi versurile lui Miron 
Costin privitoare la originea neamului românesc. 

Tot la tipografia din Unev, mitropolitul Dosoftei publică 
în anul 1673 un « Acatist » tălmăcit de pre limba slavonească 
pre limbă rumânească prin iubirea de muncă şi râona Preasfin- 
țitului chir Domnului părinte Dositei, mitropolitul Sucevei ». 
Probabil că este o retipărire a unei părți, Acatistul Maicii 
Domnului, din « Precinstitele Acatiste» a lui Petru Movilă, 
apărut la tipografia din mănăstirea Pecersca în anul 1629. 
De.notat că, titlul de mai sus se repetă şi în traducerea româ- 
nească («4 Precestnâi acafist ») 1). 

Ca să-şi tipărească operele, pe care le avea pregătite, Do- 
softei avea nevoie de o tipografie la reședința lui, la Iași. La 
23 Martie 1679, Dosoftei se adresează cu o scrisoare lui 
Nicolae Milescu Spătarul, la Moscova, să intervină la patri- 
arhul Rusiei, Ioachim, ca să-i trimită un teasc tipografic și 
literă, precum şi « forme pentru a turna cuvinte ». Cu această 
cerere el se adresează și către patriarh (scrisoarea din 15 


- August 1679), motivându-și cererea, cu intenţia de «a face 


cărți pe care le-am tradus din limba greacă şi slavonă în limba 
românească ». In Decemvrie 1679, patriarhul Moscovei i-a 
răspuns că i-a trimis «cu bucurie», «lucrurile tipografice 
de care avea nevoie» 2). Probabil că, mitropolitul Dosoftei 
a reuşit să-şi aşeze un început de tipografie la Iaşi, căci 
în același an tipăreşte o «Liturghie», tradusă de el din 
limba grecească cu numeroase note scrise în limba greacă. 

Și «Psaltirea » slavo-română, pe care o tipăreşte la Iaşi 
în anul 1680 (terminată în Aprilie), este tipărită în aceeaşi 
tipografie. Abia la tipărirea « Molitvdnicului » (laşi, 1681), 


1) H. Kaparaenz. Op. cit, p. 407. 
2) Şt. Ciobanu. Pocueei Murpononurs, p. 139, 143. 

Dosoftei întrebuințează în parte materialul tipografic trimis 
dela Moscova, căci la sfârșitul cărții mulțumește în patru 
versuri lui Ionașco Bilevici, care adusese sculele tipografice 
dela Moscova. Este aproape sigur că această operă a fost 
tradusă din slavonește, dată fiind mulțimea de slavonisme şi 
unele note în slavoneşte. 

O însemnătate mare, pentru literatura noastră veche, are 
monumentala operă a mitropolitului Dosoftei, cunoscută sub 
titlul: « Vieața şi petreacerea svinților », sau « Proloagele » lui. 
Literatura noastră veche, după cum am văzut, cunoaşte nume- 
roasele traduceri de vieți ale sfinților, păstrate în diferite 
« sbornice » sau colecţii de scrieri moral-religioase, sau în 
colecţii speciale numite «şi prologuri ». « Patericurile » însă 
aveau mai mult sau mai puţin un caracter local, adică descriau 
viețile sfinților din anumite regiuni. Mitropolitul Dosoftei dă 
colecției sale forma de « mineiu » (umvatov dela uyy lună), 
aranjând materialul de lectură după lunile anului, în forma 
calendaristică, așa cum se făcea în aşa ziseje «sinaxare », — 
cărți de lectură religioasă. 

Deosebirea între « mineiele » propriu zise şi între opera lui 
Dosoftei constă în faptul că primele conţin şi slujba și rugă- 
ciunile speciale pentru fiecare sfânt. Opera vastă a mitropo- 
litului Dosoftei cuprinde viețile sfinților pe anul întreg, în 
ordinea calendaristică, începând cu 1 Septemvrie și termi- 
nând cu 31 August; de exemplu, la 25 Noemvrie se pomenește 
Sf. Petru, episcopul de Alexandria. Dosoftei sub această zi, 
dă bibliografia acestui sfânt. 

Intreaga scriere a lui Dosoftei cuprinde patru volume mari, 
tipărite în anii 1682—1686. Opera lui Dosoftei în mare 
parte este o compilație a lui proprie, alcătuită sau tradusă 
după mai multe izvoare, cum spune el, «de pre greceaşte şi 
de pre sârbeaşte ». S'au mai făcut încercări de a traduce ase- 
menea lucrări şi înainte de Dosoftei. Aşa este un « Sinaxar » 
din anul 1675, păstrat întrun manuscris 1) şi o colecție de 
vieți ale sfinților, păstrată întrun alt manuscris (Nr. 2218), 
se pare că din același secol. Dosoftei însă nu se folosește de 


1) Bibl. Acad. Rom. Nr. 2602. 

materialul tradus, ci întreprinde o muncă grea și migăloasă, 
culegând material din diferite izvoare greceşti şi slavonești, 
muncă pe care o duce la bun sfârșit. De sigur că, opera lui a 
avut o însemnătate foarte mare pentru trezirea gustului de 
cetit la cărturarii noştri, ea prezintă și un material instructiv 
şi moral-religios, care contribue la formarea unor anumite 
idei și concepţii de vieață. 

In anul 1683 mitropolitul scoate o a doua ediţie a « Litur- 
ghiei » lui completată cu rugăciuni nouă. În acelaşi an el tipă- 
rește o nouă lucrare, intitulată: « Parimsile preste an ». Este o 
colecţie de slujbe şi rugăciuni, care se întrebuințează în bise- 
rică la serviciile divine ce se oficiază seara. Cartea conține şi 
versurile poloneze asupra sibilelor, despre care am vorbit 
mai sus, precum şi o cronologie versificată a țării Moldovei 
şi o dedicație în versuri la adresa patriarhului Moscovei, 
Ioachim. Și aici avem de a face cu o compilaţie alcătuită 

după « Paremiile » grecești și slavoneşti (sunt şi unele rugă- 
` ciuni păstrate în slavoneşte). O asemenea carte se găsește şi 
într'un manuscris românesc din secolul al XVII-lea 1). Am 
constatat că este o traducere cu totul independentă, poate 
mai veche decât a lui Dosoftei şi mai bună ca limbă. 

Terminând observaţiile noastre, cu privire la activitatea 
mitropolitului Dosoftei, constatăm râvna lui fără de seamăn 
pentru răspândirea cărții românești. Sub el nu apare nicio 
carte slavonească, cu toate că el cunoştea bine limba slavă. 
Toate cărțile publicate sub păstoria lui sunt rezultatul muncii 
lui, toate sunt traduse sau alcătuite de el. Limba scrierilor 
lui însă p'are cursivitatea şi frumuseţea limbii lui Varlaam sau 
a cronicarilor noștri. Într'un studiu mai vechiu s'a remarcat 
că în opera lui Dosoftei ar fi mărturisiri din care ar reieşi 
că el a învățat româneşte mai târziu 2). Probabil, că limba 
românească el a învățat-o mai târziu. Este limba cărturarului 
erudit, adeseori greoaie, lipsită de claritatea graiului poporului, 
deşi alături de numeroasele slavonisme, şi el întrebuințează 
cuvinte populare, chiar provincialisme. 


1) Bibl. Acod. Rom. Nr. 5025. 
23) D. Puşchilă. Moktvelnicul lui Dosoftei, Anal. Acad. Rom. Secţ. lit., vol. 
XXXVI, p. 2. 

Este necesar să menționăm că neobositul cărturar al Mol- 
dovei, în ultimii ani ai vieții sale petrecuți în Polonia, desfă- 
şoară o activitate mare pe terenul culturii religioase din Mos- 
cova şi Ucraina. Reforma bisericească introdusă în Rusia de 
către patriarhul Moscovei, Nicon, a dus la frământări mari 
cu caracter religios, care nu se termină nici pela sfârşitul seco- 
lului al XVII-lea. In lupta dârză ce se dă pe chestiuni de 
dogme religioase și rituale între două partide, — acea latină 
şi cea grecească, la care a fost chemat să-şi spună cuvântul 
şi Nicolae Milescu, mitropolitul Dosoftei îşi dă contribuția 
sa prețioasă. El traduce din greceşte în slavoneșşte opera lui 
Simeon de Thesalonic, despre heresii, pe care o 
traduce şi Nicolae Milescu, şi o trimite în manuscris patriar- 
hului Moscovei, Ioachim şi mitropolitului Kievului, Varlaam 
Iasinschii. 

De asemenea, el traduce şi trimite la Moscova și Chiew 
«Epistolele lui Ignaţie, arhiepiscopul de Antiohia ». Lucrările 
lui principale însă se referă la problema transubstanţierii 
sfintelor daruri, problemă care se agita în deosebi în sânul 
bisericii ruse. Pentru a lămuri această problemă, Dosoftei 
traduce opera patriarhului Constantinopolului, Herman, « Isto- 
ria bisericească » şi alcătuește o scriere « Despre transubstan- 
țierea sfintelor taine », care s'a păstrat în câteva manuscrise 
în bibliotecile ruseşti 1). 

Inafară de aceste lucrări, scrise din îndemnul capilor bise- 
ricii ruseşti, Dosoftei mai lasă o serie de traduceri în limba 
slavă bisericească și anume: 35 de învățături ale lui Ioan Gură 
de Aur, două cuvântări ale lui Efrem Sirul şi câteva vieți 
ale sfinţilor. Niciuna din aceste opere n'a fost tipărită, deşi 
după aprecierea istoricilor literaturii ruse (I. A. Sobo- 
levschii), traducerile sunt mai bune decât acelea care 
Sau făcut în Rusia în acele vremuri. Ele însă, de sigur, au 
contribuit la lămurirea problemelor care frământau biserica 
rusă, având în vedere autoritatea de care se bucura Dosoftei 
din-partea- conducătorilor bisericii de acolo. 


te 


1) Şt. Ciobanu. Op. cit. 

mpesnocreii. Bapmasa. 1914. >Kypuans „Pyccxiii nnonoruueckiiă 
Bkeruuks“ 1914. 

GRIGORIE ȚAMBLAC ŞI NEAGOE BASARAB 


. Melchisedec, episcop. Vieaţa şi scrierile lui Grigorie Țamblac. Bucu- 


reşti, 1884. 
A. H. Sinnmupckii. Tpnropiă IlamOnaxz. C. [lerepOypre. 1904. 


„IN. Gmmpn5, Ricacrin Murponoanr phropin Ilameaaka în e Borocenogerin Beciu >, 


Moscova, 1895, p. 193. 
B. P. Hasdeu. Cuvente den bătrâni, vol. II. Bucureşti, 1891, Pp. 439—445. 
N. Iorga. Invățăturile bunului şi credinciosului Domn al TȚării- Româneşti, 
Neagoe Basarab Voevod către fiul său Teodosie, dat la lumină de loan 
Eclesiarhul Curţii. Bucureşti, 1843. Textul cu o prefaţă. Vălenii de 
Munte, 1910. 


„St. Romansky. Mankhreden des walachischen Wojwoden Neagoe Basarab 


an seinen Sohn Theodosios. Leipzig, 1908. 


. D. Ciurezu, Învățăturile lui Neagoe Basarab. Bucureşti, 1938. 
„N. Iorga, Istoria literaturii religioase. Bucureşti, 1904. 


1900, pp. 243—247, anexă, p. 1—4. 


. M. JlaBpoBm. Crnoga narasarenbubia BoeBoni Banamcraro loana Heros 


Kb CbIHy Oeonociro. [lerepOypr. 1904. 


. m. B. BnanumipoB. [lpenuaa pycckaa nureparypa KRiesckaro ne- 


piona, XI—XIII sB. Kiegs. 1900, pp. 243—247, anexă, p. 1—4. 


H. B. a eaxoBv. O nonyuenin Bnamamipa Monomaxa. [erep6ypre. 
. V. Grecu. O versiune nouă a unei învățături a lui Neagoe Basarab. Bucu- 
reşti, 1941. 


. Idem. Învățăturile lui Neagoe Basarab, domnul Țării Româneşti în Colecţia 


Acad. Rom. Bucureşti, 1942. 

. Idem. Manuscrisul din 1654, pretins pierdut, al învățăturilor lui Neagoe Basarab. 
In « Convorbiri Literare », Nr. 72 (1939). Bucureşti, p. 1851—1865. 

. Idem, Și totuşi învățăturile lui Neagoe Basarab. In « Convorbiri Literare », 
Nr. 77 (1944, Pp. 477—481). 


10 Dem. Russo, Critica textelor şi tehnica edițiilor. Bucureşti, 1912. 


UNE 


w% yap 


10. 


II. 


. Idem. Studii şi critice. Bucureşti, 1910. 
„ Idem. Studii bizantino-române. Bucureşti, 1907. 


9. Şt. Glixelli. Regulele de bună purtare la masă, în « Revista Ist. Română», 


III (1933), 327—370: 


ISTORIOGRAFIA SLAVO-ROMÂNĂ DIN EPOCA SLAVONISMULUI 
LA ROMÂNI 


I. Bogdan, Vechile cronice moldoveneşti până la Ureche. Bucureşti, 1891. 


. Idem, Cronice inedite atingătoare de Istoria Românilor. Bucureşti, 1805. 
. Idem, Letopisețul lui Azanie. Bucureşti, 1909 (Anal. Acad. Rom., t. XXXI, 


Mem. Secţ. Ist.). 
— Istoriografia română şi problemele ei actuale. Bucureşti, 1905. 
Șt. Orăşeanu, în «Convorbiri Literare », XXXI, pp. 513—532 şi 648—673. 
I. Minea, Letopisețele Moldoveneşti scrise slavoneşte, în « Rev. Ion Neculce », 
V (1925), p. 362. 


-. LèViădescu, Izvoarele istoriei Românilor. Letopisețul dela Bistriţa şi Leto- 


pisețul dela Putna. Bucureşti, 1926. 
Grecu, Originea bizantină a cronicelor românești, în « Omagiu lui I. 
Bianu », Bucureşti, 1927, pp. 217—223. 
Ep. Tit. Simedrea, Viața şi traini Sfântului Nifon, patriarhul Constan- 
tinopolului. Introducere şi text. Bucureşti, 1937. 
Olgierd Górka, Cronica epocei lui Ștefan cel Mare (1457—1499). 
Bucureşti, 1937. 

Const. Chiţimia. Cronica lui Ștefan cel Mare. Versiunea germană 
a lui Schedel. Bucureşti, 1942. 

G. Pascu. Letopiseţul cel moldovenesc, utilizat de Gligorie Ureache în legătură 
cu toate letobisețele moldovenești în slavoneşte. laşi, 1938. 

I. Minea. Pomelnicul dela Mănăstirea Bistriţa în « Cercetări istorice », V—VII 
(1929—1931), laşi 1932, pp. 344—348 şi VIII—IX (1932—1933). 
Iași, 1933, Pp. 30—38, într'o tălmăcire românească din 1750 după o 
copie trimisă de Acad. Română Mănăstirii Bistriţa, București, 1914. 

Damian P. Bogdan. Pomelnicul Minăstirii Bistrița, Bucureşti, 1941, 
p. 164 + VIII pl. 


INCEPUTURILE TIPOGRAFIEI IN ȚĂRILE LOCUITE DE ROMÂNI. 


Emile Picot. Coup d'oeil sur l'histoire de la typographie dans les pays rou- 
mains au XV I-e siècle. Paris, 1895. 

N. Hodoş. Inceputurile tipografiei în Ţările Românești, în «Conv. Lit. », 
XXXVI, 1051 ș. u., Bucureşti,. 1902. 

Bianu. Din cărțile vechi (în Prinos lui D. A. Sturdza, Bucureşti, 1903). 

Bianu şi N. Hodoş. Bibliografia românească veche, vol. I, Bucureşti. 

Estreicher. Bibliografia polska. T. VIII, introducere. 

H. Orienxo. lcropia yxpainckoro mpykaperea. Toms |. Lwow, 1925. 

KaparaeB sr. Onucanie CHABAHO-pyCCKHXb KHurb. H3B. Hmnep. Aka- 
nemin Hayke. 

Bogdan. Contribuţii la bibliografia românească veche. Bucureşti, 1938. 

P. Panaitescu. Octoihul lui Macarie (1510) şi Originea tipografiei 
în Țara Românească în « Biserica Ortodoxă Română », 1939, pp. 525—550. 


CELE DINTÂI TRADUCERI IN LIMBA ROMÂNEASCĂ. 


z 


Iorga. Documente româneşti din arhivele Bistriței. Vol. I—II. Bucu- 
reşti. 1899—1900. 

Sbiera. Codicele voronețean. Cernăuţi, 1885. 

P. Hasdeu. Cuvente den bătrâni. Vol. II. Bucureşti, 1879. 

Densusianu. Histoire de la langue roumaine. Vol. II. Paris 1914. 

Bărbulescu. Calvinismul şi începuturile d'a scrie româneşte, în « Con- 

vorbiri Literare », 1900. 

Al. Ros tti, Recherches sur la phonétique du roumain au XV I-e siècle. Paris, 
1926. 

Idem. Filioque din « Psaltirea Scheiană » Rev. «Grai şi Suflet ». Vol. II. 1925. 

Idem. Les cathechismes roumains du XVl-e siècle. Roumanie, XLVIII. Bucu- 
reşti. 1932. 

Idem, Limba română în secolul al XVI-lea. 

Aj. Procopovici. Arhetipul husit al catehesmelor noastre luterane. Rev. 
«Făt Frumos», II, 1927. 

N. Drăgan. Manuscrisele liceului grăniceresc şi sasismele celor mai vechi ma- 
nuscrise româneşti. « Dacoromania >. Vol. III. 

Gr. Creţu. Codicele Voroneţean. «Rev. pentru Istorie, Arheologie și Filo- 
logie ». VI, 1886. 

I. A. Candrea. Psaltirea Scheiană. Bucureşti, 1916. 

M. Gaster. Crestomatie română Vol. I. 

N. Iorga. Ist. Lit. Române. Vol. i, 1925. 

G. Pascu. Ist. lit. şi limbii rom. din sec. al XVI-lea. Bucureşti, 1921. 

S. Puşcariu. Ist. Lit. române. Epoca veche. Sibiu, 1930. 

Şt. Ciobanu. Inceputurile scrisului în limba românească. Bucureşti, 1941. 

Extras din « Analele Academiei Române », Secţia literară. Aici se dă şi 

bibliografia, care se referă la cele dintâi traduceri în românește. 

I. Bianu. Introducerea limbii româneşti în Biserică. Bucureşti, 1904. 

A. Metroniu, Incercare asupra literaturii vechi. In «Convorbiri Lite- 
rare ), 1913, pag. 414 et passim, 

T. Palade. Când s'a scris întâiu româneşte? Din «Arhiva», XVII, Iaşi, 
a 2072 

Milan P.' Şesan. Originea şi timpul primelor traduceri ale Sfintei Scripturi. 
Cernăuţi, 1939. 

G. Găluşca. Slavisch rumânisches Psalterbruchstiick. Halle. 1913. 

I. A. Candrea. Monumentele cele mai vechi de limba românească în « Noua 
Revistă Română», III, Bucureşti (1901), pp. 533—541, şi IV (r901), 
pp. 14—24. 

I. Bianu. Texte de limbă din secolul al XVI-lea. Bucureşti, 1925. i 

Alex. Procopovici. Despre nazalizare şi rotacism. « Analele Acad. 
Române ». Secţia II, Tom. XXX. Bucureşti, 1908. 

I. Bianu. Psaltirea Scheiană. Bucureşti, 1889. 

I. A. Candrea. Psaltirea scheiană comparată cu celelalte psaltiri din secolul 
XVI—XVII. Bucureşti, 1916. 


REFORMAŢIUNEA ŞI RĂSPÂNDIREA CĂRȚII ROMÂNEŞTI 
BIBLIOGRAFIA 


N. Iorga. Istoria literaturii româneşti. Vol. I. Bucureşti, 1925. 
S. Puşcariu. Istoria Literaturii Române. Epoca veche. Sibiu. 1930. Preţi- 
oasă și prin bibliografia pe care o dă la sfârşitul cărţii. 
G. Pascu. Istoria Literaturii şi Limbii Române. Bucureşti, vol. I, 1921. 
I. Bianu şi N. Hodoș. Bibliografia românească veche. Vol. I. Bucureşti, 
1903. 
Lucian Predescu. Diaconul Coresi. Bucureşti, 1933. 
Dan Simonescu. Diaconul Coresi. Note pe marginea unei cărţi. Bucu- 
reşti, 1933. 
St. Nicolaescu. Diaconul Coresi și familia sa. Bucureşti, 1909. 
R. Mazilu. Diaconul Coresi. Ploeşti, 1933. 
KaparaeBr. Onucanie cnaBaHo-pycciuxe KHurb. IerepOypro. 1883. 
P. Hasdeu. Psaltirea diaconului Coresi. București, 1885. 
Haneş. Studii şi cercetări. Bucureşti, 1926. > 
Sulică. O nouă publicație: românească din secolul al XVI-lea. 'T. Mureş, 
1927. 
Grecu. Izvorul principal bizantin pentru cartea cu învățătură a diaconului 
Coresi din anul 1581. Bucureşti, 1939. 
Puşcariu şi A. Procopovici. Diaconul Coresi. Carte cu învă- 
ţătură. Bucureşti, 1914. 
Mario Roques. Palia d'Orăștie. Paris, 1925. 
Iosif Popovici. Palia dela Orăştie. « Analele Academiei Române», 
XXXIII. Secția Literară, 1911. 
Al. Rosetti. Lexicul Apostolului lui Coresi comparat cu al Codicelui Voro- 
nejean, în `s Grai şi Suflet», I (1923), pp. 100—106. 
C. I. Karadja. Despre lucrul apostolesc al lui Coresi, în « Analele Academiei 
Române », Secţiunea literară, Seria III, t. 3, mem. 6. Bucureşti, 1924, 
PP. 545—555- 
N. Drăganu. Despre ce Psaltire și Liturghie vorbeşte Pavel Tordaşi la 1570, 
în « Dacoromania ?, IV, Cluj, 1926, pp. 913—915- 
N. Sulică. Coresi scriitor sau tipograf. Braşov, 1901. 
— Un capitol din activitatea diaconului Coresi. Braşov, 1902. 
Stoica Nicolaescu. Diaconul Coresi şi familia sa în « Revista pentru 
istorie, arheologie şi filologie » X (1909), p. 265 şi urm. 4 
Al. Procopovici. Dela Coresi Diaconul la Teofil Mitropolitul lui Matei 
Basarab în « Omagiu lui I. Bianu», Bucureşti, 1927, PP. 289—302. 

Karl Kurt Klein. Der Humanist und Reformator Johannes Honter. 
München, 1935. 

A]. Rosetti. Les cathechismes roumains du XVl-e siècle, în «Romania », 
XUVIII (1922), pp. 321—334. 

I. Bianu. Texte de limbă din veacul al XVI-lea, « Academia Română », Bu- 
cureşti, 1925 (ediţia facsimilată). 

Gherasim Timuş Piteşteanu. Tetravanghelul Diaconului Coresi, 
cu o prefață de Constantin Erbiceanu. Bucureşti, 1889. 

N. Hodoș. Un fragment din Molitvelnicul Diaconului Coresi (1564), pu- 
blicat în «Prinos lui D, A. Sturdza », București, 1903. 

C. A. Spulber. Cea mai veche pravilă românească. 'Text transcris. Studiu. 
Cernăuţi, 1930. 

Al. Procopovici, Arhetipul husit al catehismelor noastre luterane, în revista 
« Făt-Frumos», II (1927), pp. 72—80 și 104—111. 

N. Sulică. Catechismele româneşti din 1544 (Sibiu) şi 7559 (Braşov) în 
« Anuarul liceului Al. Papiu Ilarian din Târgu-Mureş », 1936, pp. 47—101. 

P. V. Haneş. Evanghelarul românesc din 1561 în comparaţie cu cel slavonesc 
în « Convorbiri Literare », XLVII (1913). : 

Mario Roques. L'original de la Palia d'Orăștie (Extras din Mélanges 
offerts a M. Emile Picot, Paris, 1913). 

B. P. Hasdeu. Cuvente den bătrâni, I. Bucureşti, 1878. 

I. Şiadbei. Fragmentul Leviticului românesc dela Belgrad, în «Revista 
filologică », I, (1928). Cernăuţi, pp. 276—283. 

Adolf Schullerus, Luthers Katechismus und Argende in românischen 
Sprache. Der Katechismus von 1544, în « Korrespondenzblatt des Ver. 
fur siebenbirg. Landeskunde, XLIV (1921), pp. 57—61.. 

N. Drăganu, Catechisme luterane, în « Dacoromania », II (1921—1922), 


pp. 582—592. r A A 
Idem Histoire de la Litterature Roumaine de Transylvanie, București, 1938, 
p. 69. 


Al. Rosetti. Catechismul Național, în « Grai şi Suflet», I, pp. 256—260. 

A, Bârseanu. Catechismul luteran românesc, Bucureşti 1924. (Anal. Acad. 
Rom.; M.S.L., 1924). g 

B. P. Hasdeu. Psaltirea publicată rumâneşte la 1577 de Diaconul Coresi. 
Bucureşti, 1881. 

Sextil Puşcariu şi Al. Procopovici. Diaconul Coresi, Carte 
de învățătură (1581). Vol. I. Textul. Bucureşti, 1914. 

Dr. At. M. Marienescu. Luteranismul, Calvinismul şi introducerea 
limbii româneşti în Biserica din Ardeal, Bucureşti, 1902. 

Z, Pâclişeanu. Legăturile Românilor ardeleni cu Reformaţiunea din secolele 
XVI şi XVII, în «Cultura Creştină», I (1911), p. 518 şi urm. 

Dr. I. Lupaş, Influența reformaţiunii asupra bisericii rom. din Ardeal în 
secolul al XVI-lea, în « Transilvania », XLVIII (1917), pp. 1—12. 

Ştefan Paşca. Cel mai vechiu ceaslov românesc. Bucureşti, 1939. Ed. Aca- 
demiei Române. 


SCRIERI APOCRIFE 


B. P. Hasdeu. Cuvente den bătrâni. Vol. II. Bucureşti, 1880. 
M. Gaster, Literatura populară română. Bucureşti, 1882. 
— Crestomaţie română. Vol. I—II. Leipzig, 1891. 
N. Cartojan. Cărţile populare în literatura românească. Vol. I. Bucureşti, 
1929. Vol. II. Bucureşti, 1939. 
N. Drăganu. Două manuscrise vechi. Codicele Todorescu şi Codicele Martian. 
București, 1914. 


Eufrosina Simionescu. Monumente literare vechi. Codicele dela 
Cohalm. laşi, 1925: 


aa A. R.— Studii şi Cercetări. LXXV. 


Ie zi 


pe 


14. 
15. 


16. 
17. 
18. 


Dan Simonescu. Legenda lui Afrodițian. Bucureşti, 1942. 

H. C. TnxonpaBoBb. IlaMATHUKU OTpPeueHHOĂ pycckoň NHTEpaTypel. 
Vol. I—II. C. Ilerep6yprr — Mockaa. 1863. 

A. H. Manan. JIOXKHBIA H OTPeueHHBIA kaara pPyCCEOĂ CTapuHbl. 
C. Ilerepőypr». 1862. ¿ 

H. HoppapieBs®s. Anokpubnueckia CKAZAHİA O BETXOBABBTHEIX'b JHNAX H 
H COÕÞITİIAXb NO pyKOUMCAM'b CONOBeykoÑ’ GuOnioreru. Hananie Ora. 
Axanemin Haykb. C. Ierepőypre. 1877. Anokpubnuecria Ckasania o 
HOBO3ABĖTHbIX > JIUNAXD H COĜÞITİAX NO PyKONHCAMB COJOBEUKOÑ 
Gn6niorexu. C. Ierep6ypre. 1890. 

H. Manan. Ouepka AATEpaTypHoă HCTOpiu CTApHHHbIXb NoBbcreñ 
u Cao pyceruxt, C. Ierepőóypr». 1857. 

H. BecenoBckii. Ks Bonpocy 06b ncrounmakb cepőóckoñ Ane- 
xcangpin. C. [lerepóyprs. 1885. 

H. Becenosckii. H3» ucropin pomana n nosbcera. C. Ilerep- 
Gyprz. 1885. 

HcrpyuHe. Anekcannpia pycckuxe xponorpaboBr. Mocrsa. 1893. 

. H. Becenoscriă. HOxno-cnagaucria nosbcru o Tponb. C. Me- 

repGypre. 1888. 
A. H. BecenoBcxii Msb ucropiu Anreparypharo oGurenia BOCTOKA 
u aanana. C. [lerepóyprs. 1872. 
Şt. Ciobanu. Muer o6b Apaxsb B» Boroponununoii nerengb. C. Me- 
Tepőypr». 1912. 
Şt. Ciobanu. Pymrincria nerenpel o Boroponuub. Mockea, 1912. 


PE > p p 


O bibliografie aproape completă, cu privire la apocrife, se găseşte în cele două 


volume ale profesorului N. Cartojan: «Cărţile populare în literatura româ- 


nească. 


SCRIERI PROFANE 
BIBLIOGRAFIE 


M. Gaster. Literatura populară română. Bucureşti, 1883. 

N. Cartojan. Cărțile populare în literatura românească. Vol. I—II. Bucu- 
reşti 1929, 1938. Aici se găseşte şi o amplă bibliografie. 

N. Cartojan. Alexandria în literatura românească. Bucureşti, r910 şi 
Alexandria în literatura românească. Noui contribuţii. București, 1922. 

B. Hcrpunsr. Anekcannpia pycckuxb xponorpapoBr. Moca. 1893. 

A. H. Becenosckii. Has ucropiu pomana n noBbcru. [lerep6ypr». 
1886. 

A. H. BecenoBcKkii. HoBbră gasna AIA HCTOpiu pomana 06% Ane- 
xcaHapiu. IlerepGypr'b. 1893. 

N. Cartojan. Legendele Troadei în literatura veche românească. « Analele 
Acad. Rom. Secţia literară ». Seria III. Tom. III. 

Dan Simonescu. Încercări istorico-literare, Câmpulung, 1926. 

P. V. Năsturel. Manuscris român din secolul al XVII-lea. Viaţa sfinţilor 
Varlaam şi Ioasaf. Bucureşti, 1904. 

An. Am. [Tpuropiees. IoBbcr» 06% Akxapt Ilpemynpomb. MockBa. 
1913, 

N. Cartojan. Fiore de viriù în literatura românească. 1928 

B. H. Meperur. Marepianbi Ke ncropiu anorpubpa n nerenni. Ke 
ucropin rpomHuka. NerepOypr'p. 1899. 

B. H. MNepernur. Marepuanbi ks ucropin anorpupa m nerengbi. Ke 
ucropiu nyuHuka. IlerepOypr'e. 1900. 

C. N. Mateescu. Fiziologul. După o traducere din grecește, copiată 
în 1774, în «Rev. Ion Creangă», VII—IX, (1914). 


. V. Grecu. Frotocritul lui Cornaro în literatura românească, în + Dacoro- 


mania », I, 9—72. - 

C. Bobulescu. Istoria frumosului Iosif și a prea frumoasei Aniseta după 
un manuscris din 1753, Bucureşti, 1922. 

N. Iorga. Despre Filerot şi Antusa, tradus din grecește în 1826, în « Studii 
şi Documente », XVI, 22. 

Pr. Econ. Al. Petrescu. Iosafat, o istorisire din timpurile de glorie ale 
creştinismului, Traducere din limba grecească. Craiova, 1910. 

Em. Turdeanu. Varlaam şi Ioasaf. Bucureşti, 1934. 

I. Mihălcescu. Varlaam și Ioasaf. Bucureşti, 1921. 

M. Sadoveanu şi D. D. Pătrăşcanu. Din viețile sfinților, sfintele 
amintiri. Bucureşti, 1926. 

C. N. Mateescu. Despre oarecare cunoștiințe dela filosofii vechi pentru firea 
şi obiceiurile năravurilor oarecăror jivini adunate de Prea înțeleptul întru 
arhierei Damaschin Studitul, în « Calendarul revistei Ion Creangă » pe 
1914 și în revista de folklor « Ion Creangă», VII (1914) şi VIII (1915). 

N. Cartojan. Fiore di Virtù în literatura românească, în «Anal. Acad. 
Rom.», Mem. Secţ. Lit., seria III, tom. IV, memoriul 2, Bucureşti, 
1928. 

Em. Vîrtosu. Foletul Novel, calendarul lui Constantin Vodă Brâncoveanu 
(1693—1704). București, 1940 (studiu şi texte). 

Pentru cele mai nouă studii referitoare la Varlaam și Ioasaf a se vedea |. 
Chiţimia, în «Rev. Ist. Rom., XV (1945), pp. 240—243. 


EPOCA LUI VASILE LUPU ȘI MATEI BASARAB, 
PETRU MOVILĂ. MITROPOLITUL VARLAAM. 
ACTIVITATEA CULTURALĂ IN MUNTENIA ŞI ARDEAL 


M. Gaster. Chrestomație română, vol. I—II, Leipzig. Bucureşti, 1891. 

N. Iorga. Istoria Românilor, voi. VI. Bucureşti, 1938. 

— Istoria Bisericii româneşti şi a vieţii religioase a Românilor. Ed. I, vol. 1, 
Bucureşti, 1929. 
— Istoria Literaturii Româneşti, vol. I. Bucureşti, 1925. 

Sextil Puşcariu. Istoria Literaturii Române. Epoca veche, ed. I, 
Sibiu, 1930. 

G. Pascu. Istoria Literaturii şi Limbii Române, secolul al XVII-lea. laşi, 1922. 

N. lorga. Istoria învățământului românesc. București, 1928. 

I. Minea. Din istoria culturii româneşti, |, Iaşi. 

Şt. Cio banu. Din legăturile culturale româno-ucrainiene. Bucureşti, 1938. 

